
VI  PEAEFATIO. 

d,  bibl.  reg.  n.  2053,  membr.,  saec.  X,  octo  prio- 
res  libros  complectens,  optimae  notae,  simillimus 
Corbeiensi; 

e,  olim  Corbei.,  nunc  German.  n.  258,  membr., 
saec.  X,  omnes  libros  complectens,  diligentissime 
scriptus; 

f,  olim  Corbei.,  nunc  German.  n.  253,  membr., 
saec.  Xr,  libros  duodecim  posteriores  continens, 
non  malus; 

g,  olim  Corbei.,  nunc  German.  n.  767,  membr.,  saec. 
X,  septem  posteriores  libros  complectens,  optimae 
notae. 

Eorum  librorum  varias  lectiones  a  Duebnero  notalas 
cum  ante  hos  duodeviginti  annos  pervestigare  coepissem, 
permultas  earum  receptis  praestare  intellexi.  Mirabar  igi- 
tur,  cur  vir  doctissimus  tam  saepe  vel  optimas  optimorum 
librorum  lectiones  in  adnotationem  criticam  potius  ablega- 
ret  quam  in  textum  restitueret. 

At  enim  putabat,  ut  ait  in  praefatione  (pag.  XXII), 
„oportere  se  memorem  esse  patrum  Benedictinorum,  non 
suam  qualemcumque  recensionem  huius  operis  ab  lectori- 
bus  expeti"*). 

Verum  tamen  quid  est  iniquius  quam  editorum  quam- 
vis  sanctorum  et  doctorum  magis  haberi  rationem  quam 
ipsius  scriptoris?  Quam  ob  rem  tum  id  mihi  proposui, 
ut,  quantum  fieri  posset,  in  his  libris  ipsius  Augustini 
verba  ex  codicibus  mss.  restituerem. 

Eius  rei  aggrediendae  potestas  mihi  facta  est  impri- 
mis  Caroli  Halmi,  viri  illustrissimi,  benignitate  ac  paene 
paterna   cura.     Is  ex  bibliotheca  publica  Monacensi,   cui 


*)  Duebner  ipse  non  nimis  in  ea  re  criminandus  est,  quippe 
cui  per  totius  operis  editorem  non  licuisse  videatur  plura  in 
Benedictinorum  recensione  novare ;  in  iis  tantum  locis  emendan- 
dis,  qui  ex  classicis  scriptoribus  afferuntur,  suo  arbitrio  uti  ei 
permissum  erat.     {Nov.  Annal.  philoL  XI  {32),  pag.  68.) 

summa  ciim  laude  praeest,  tres  antiquos  codd.  (RAF) 
nondum  collatos  ultro  mihi  obtulit  et  per  complures  an- 
nos,  dum  eorum  lectiones  perscrutabar  et  ad  emen- 
dandam  orationem  Augustini  conferebam,  non  destitit 
monendo  suadendo  docendo  studia  mea  provehere  atque 
moderari. 

De  illorum  codicum  praestantia  postquam  program- 
mate  gymnasii  Norimbergensis  anno  1862  edito  uberius 
disserui,  insequenti  anno  libros  Augustinianos  de  civitate 
Dei  in  aedibus  B.  G.  Teubneri  edendos  curavi. 

Ante  hoc  triennium  cum  bibUopola  honestissimus  me 
commonuisset,  iterum  ut  eosdem  libros  recenserem,  nova 
coepi  auxilia  conquirere. 

Et  Parisinos  quidem  libros  ut  aut  ipse  aut  per 
alium  adirem,  id  quod  aegerrime  fero,  non  mihi  contigit. 
Corbeiensis  saltem  codicis  lectiones  in  meum  usum  denuo 
exscriptum  iri  aliquando  speraveram;  sed  ea  quoquQ  spe 
destitutus  sum.  Itaque  ubicumque  in  his  libris  Parisino- 
rum  librorum  mentionem  feci,  Duebnerianas  lectiones  ex- 
cerpsi. 

Solacio  fuit,  quod  Veronensis  codicis  vetustissimi 
variae  lectiones  mihi  praesto  erant.  Hunc  Dr.  Chr.  Hoer- 
ner,  collega  humanissimus,  meo  rogatu  summa  cum  dili- 
gentia  contulit,  quo  in  opere  Caroli  Giuliarii,  canonici 
et  bibhothecarii  Veronensis,  comitate  ac  liberalitate  magno 
opere  adiutus  est. 

Coloniensem  codicem  ipse  contuli,  postquam  in- 
signi  liberalitate  summorum  in  Borussia  et  Bavaria  magi- 
stratuum  et  Coloniensis  bibUothecae  praefecti  factum  est, 
ut  ille  domum  meam  mitteretur. 

Codices  Frisingenses  et  Augustanum,  quibus  in 
priore  iam  editione  conformanda  usus  eram,  Monacensis 
bibliothecae  antistitum  benevolentia  iterum  usibus  meis 
concessos  multis  locis  denuo  inspexi.  Alderspacensem 
quoque  indidem  precibus  meis  petitum  interdum  ad- 
hibui. 

lam  eos  codices^  quonim  varias  lectiones  primiis  ego 
quod  sciam  publici  iuris  fcci,  breviter  describam. 

Y  ==  Veronensis  28,  libros  XI — XVI  continens,  mem- 
bran.,  Reifferscheidio  saeculo  VII  videtur  exa- 
.  ratus  esse.  {Cf.  relationes  de  conventibus  clas- 
sis  histor.  philol  academiae  litterarum  Vindohonen- 
siSj  vol.  49  pag.  8.)  Sed  cum  scripturae  genere 
mirum  in  modum  conveniat  cum  Liviano  cod.  Vin- 
dobonensi,  qui  VI  vel  V  saeculo  scriptus  perhibetur 
{cf.  Zangemeister  et  Wattenhach:  exempla  codd. 
Latin.  tah.  18),  nescio  an  Veronensis  vetustior  sit 
habendus.  —  Praemissa  sunt  in  prioribus  sex  foliis 
capitula  librorum  XI — XIV  saeculo  X  scripta. 

R  =  Monacensis  lat.  6259,  quondam  Frisingensis,  libros 
XV— XXII  continens,  membran.,  saec.  X  ineuntis, 
scripturae  sinceritate  insignis  est.  Hic  in  Hbris 
XV  et  XVI  Veronensi  auctoritate  paene  aequandus 
est;  certe  dignus  mihi  visus  est,  quem  in  uitimis 
Ubris  praecipue  ducem  sequerer. 

A  =  Monacensis  lat.  3831,  quondam  Augustanus,  om- 
nes  libros  complectens,  membran. ,  saec.  X,  ex 
optimo  videtur  fonte  fluxisse;  cum  Corbeiensi  quidem 
antiquissimo  in  prioribus  Ubris  saepius  quam  ceteri 
conspirat;  neque  tamen  caret  interpolationis  vesti- 
gns;  imprimis  in  locis  ex  Ubris  divinis  aUegatis 
Italae  interpretationi  crebro  Vulgata  quae  dicitur 
substituta  est*). 

F  =  Monacensis  lat.  6267,  quondam  Frisingensis,  duo- 
deviginti  priores  libros  continens,  membran.,  saec. 
IX,  eleganter  scriptus,  ex  dissimiUbus  constat  par- 
tibus;  medii  enim  septem  Ubri  (XII — XVII)  vetu- 
stiore  et  diligentiore  manu  scripti  ex  paulo  meUore 
archetypo  videntur  originem  duxisse  quam  undecim 


*)  Ut  Duebner  in  paginam  1110  A  adnotat,  etiam  a  et  b 
Parisini  Vulgatam  solent  sequi. 

priores  el  duodevicesimus.  Neutra  tamen  pars  li- 
bera  est  ab  interpolationibus. 

K  =  Coloniensis  75  (Darmstadt.  2077),  libros  I— X 
continens,  membr.,  saec.  VIIL,  haud  contemnendus, 
sed  et  ipse  interpolatione  saepius  depravatus.  (Cf. 
Jaffe  et  Wattenhach:  ecclesiae  metropol  Colon, 
codd.  mss.  pag.  24.) 

L  =  Monacensis  lat.  2532  sq.,  quondam  Alderspacen- 
sis,  omnes  libros  complectens,  membran.,  saec.  XI, 
profectus  ab  exemplari  satis  bono,  quod  codicibus 
R  et  A  videtur  simile  fuisse,  saepissime  tamen  ab 
interpolatoribus  etiam  recentioris  aetatis  male  habi- 
tus  est. 

Quae  sit  codicum  Parisinorum  et  nostrorum  inter  se 
propinquitatis  ratio,  penitus  cognoscere  non  potui,  prae- 
sertim  cum  Parisinorum  scripturam  accuratius  perscrutari 
mihi  non  Uceret.  lUud  tamen  perspexisse  mihi  videor, 
duas  esse  Ubrorum  classes,  quarum  una  scripturae  sin- 
ceritate  exceUat,  aUera  octavo  aut  ante  octavum  saecuhuii 
interpolata  sit.  Et  prioris  classis  sunt  codd.  C  et  Y; 
his  proxime  accedit  R;  ad  interpolatam  classem  pertinent 
A^K  FL  abcf ;  medium  quendam  inter  utrosque  locum 
tenent  A^deg.  Ex  his  cognatione  quadam  inter  se  cohae- 
rent:  CA^d;  TR(AF);  RA^eg;  A^K^bf;  K^Fac. 

In  capitum  argumentis  recensendis  nostri  codd. 
minorem  usum  praebuerunt.  Librorum  XI  et  XII  capi- 
tularia  inveniuntur  iii  Y  et  A;  Ubri  XIII  in  YAF;  libri 
XIV  in  Y;  Ubrorum  XVI  et  XVII  in  F;  reUqua  capitum 
argumenta  nostri  codd.  aut  omnino  non  aut  ita  compo- 
sita  exhibent,  ut  et  a  ceterorum  argumentorum  ratione 
et  a  vulgari  lectione,  quam  ex  satis  bonis  fontibus  flu- 
xisse  apparet,  prorsus  discrepent  et  recentiorem  aetatem 
redoleant. 

De  vocabulorum  ordine  ex  auctoritate  codicum  nostro- 
rum  mutato,  id  quod  saepissime  factum  est,  in  adnotatione 
critica  plerumque  tacuimus,  ne  in  nimiam  molem  accresceret. 

WQ.   Bi:    CIV.    DEI.      I.  a** 

Notas  locorum  ab  Augustino  ex  aliis  libris  aliegato- 
torum  prope  omnes  ex  editione  Duebneri,  qui  in  hac 
operis  parte  diligentissime  versatus  est,  mutuatus  sum. 
Ad  fontes,  unde  Augustinus  hauriebat,  accuratius  inda- 
gandos  cum  mihi  neque  tempus  neque  vires  suppeterent, 
hoc  negotii  aliis  reUnquendum  putavi. 

Restat  ut  gratias  agam  viris  doctissimis,  quorum 
identidem  et  consilio  et  auxilio  usus  sum,  imprimis 
Iwano  Muellero,  Erlangensis  litterarum  universitatis 
professori,  amico  carissimo,  qui  in  plagulis  corrigendis 
summa  diligentia  me  adiuvit. 


Index  notarnm. 

Farr.    =  codd.  Parisini  a  Duebnero  coUati. 

mss       =  codd.  Parisini  et  nostri. 

progr.  =  programma  gymnasii  Norimbergensis  a.  1862. 

V  —  editio  Parisina  a.  1838. 

Uncorum  angulatorum  duabus  usus  sum  formis,  quarum 
un^  [  ]  ea  inclusi,  quae,  quamquam  a  codicibus  exhibebantur, 
tamen  rationi  repugnabant,  altera  <^  y  ea,  quae,  etiamsi  vel 
optima  vel  haud  inepta  videreutur,  librorum  mss.  auctoritate 
parum  firmabantur. 


LIBRI  II.  RETRACTATIONUM  CAP.  XLIII. 


Interea  Roma  Golhorum  inruptione  agentium  sub  rege 
Alarico  atque  impetu  magnae  cladis  eversa  est,  cuius 
eversionem  deorum  falsorum  multorumque  cultores,  quos  5 
ii^itato  nomine  paganos  vocamus,  in  Christianam  religio- 
nem  referre  conantes  solito  acerbius  et  amarius  Deum  ve- 
rum  blasphemare  coeperunt.  Unde  ego  exardescens  zelo 
domus  Dei  adversus  eorum  blasphemias  vel  errores  libros 
de  civitate  Dei  scribere  institui.  Quod  opus  per  aliquot  lo 
annos  me  tenuit,  eo  quod  alia  multa  intercurrebant,  quae 
differre  non  oporteret  et  me  prius  ad  solvendum  occupa- 
bant.  Hoc  autem  de  civitate  Dei  grande  opus  tandem  vi- 
ginti  duobus  libris  est  terminatum.  Quorum  quinque  primi 
eos  refellunt,  qui  res  humanas  ita  prosperari  volunt,  ut  15 
ad  hoc  multorum  deorum  cultum,  quos  pagani  colere  con- 
sueverunt,  necessarium  esse  arbitrentur,  et  quia  prohibe- 
tur,  mala  ista  exoriri  atque  abundare  contendunt.  Sequen- 
tes  autem  quinque  adversus  eos  loquuntur,  qui  fatentur 
haec  mala  nec  defuisse  umquam  nec  defutura  mortalibus,  20 
«t  ea  nunc  magna,  nunc  parva  locis  temporibus  personis- 
-que  variari,  sed  deorum  multorum  cultum,  quo  eis  sacri- 
ficatur,  propter  vitam  post  mortem  futuram  esse  utilem 
disputant.  His  ergo  decem  libris  duae  istae  vanae  opiniones 
Christianae  religioni  adversariae  refelluntur.  25 

Sed  ne  quisquam  nos  aliena  tantum  redarguisse,  non 
Litem  nostra  asseruisse  reprehenderet,  id  agit  pars  altera 
Iperis  huius,  quae  libris  duodecim  continetur,  quamquam, 
bi  opus  est,  et  in  prioribus  decem  quae  nostra  sunt  as- 

seramus,   et   in   duodecim  posterioribus   redarguamus   a( 
versa.     Duodecim  ergo  librorum  sequentium  primi  quai 
continent  exortum  duarum  civitaium,  quarum  est  una 
altera  huius    mundi;    secundi   quattuor    excursum    t 
Q  sive  procursum;  tertii  vero,  qui  et  postremi,  debitos  i 
Ita  omnes  viginti  et  duo  libri,  cum  sint  de  utraque  civ 
conscripti,  titulum  tamen  a  meliore  acceperunt,  ut  d 
vitate  Dei  potius   vocarentur.      In    quorum   decimo 
non  debuit  pro  miraculo   poni  in  Abrahae  sacrificio  flh 

10  mam  caelitus  factam  inter  divisas  victimas  cucurrisse,  qu( 
jiiam  hoc  ilii  in  visione  monstratum  est.     lo  septimo  deciP 
libro   quod  dictum   est  de   Samuele:    Non    erat    de  fu 
Aaron,  dicendum  potius   fuit:    Non  erat  filius  sacerdot 
Filios  quippe  sacerdotum  defunctis  sacerdotibus  succeder 

15  magis  legitimi  moris  fuit.  Nam  in  filiis  Aaron  reperitu 
pater  Samuehs,  sed  sacerdos  non  fuit,  nec  ita  in  filiis,  i 
eum  ipse  genuerit  Aaron,  scd  sicut  omnes  ilUus  populi  di 
cuntur  filii  Israel.  Hoc  opus  sic  incipit:  Gloriosissimai 
£ivitatem  Dei  etc. 


8)  C.  8.     13)  C.  5. 

De  stiscepti  operls  consilio  et  argumento.*' 

Gloriosissimam  civitatem  Dei  sive  in  hoc  temporum  10 
ciirsii,  cum  inter  impios  peregrinatur  ex  fide  vivens,  sive 
in  i!la  stabilitate  sedis  aeternae,  quam  nunc  expectat  per 
patientiam,  quoadusque  iustitia  convertatur  in  iudicium, 
deinceps  adeptura  per  excellentiam  victoria  ultima  et  pace 
perfecta,  hoc  opere  instituto  et  mea  ad  te  promissione  15 
debito  defendere  adversus  eos,  qui  conditori  eius  deos  suos 
praeferunt,  fiU  carissime  Marcelline,  suscepi,  magnum  opus 
et  arduum,  sed  Deus  adiutor  noster  est.  Nam  scio  quibus 
viribus  opus  sit,  ut  persuadeatur  superbis  quanta  sit  virtus 
huniilitatis,  qua  fit  ut  omnia  terrena  cacumina  temporali  20 
mobiUtate  nutantia  non  humano  usurpata  fastu,  sed  divina 
gratia  donata  celsitudo  transcendat.  Rex  enim  et  conditor 
civitatis  huius,  de  qua  loqui  instituimus,  in  scriptura  populi 
sui  sententiam  divinae  legis  aperuit,  qua  dictum  est:  Deus 
superhis   resistit,    humilibus    mitem    dat  gratiam.      Hoc  25 

11)  Abac.  2,  4.     13)  Rom.  8,  25.     13)  Ps.  93,  15.     25)  lac. 
4,  6;  1.  Petr.  5,  5. 


14  mctoriam  ultimam  et  pacem  perfectam  A^KF  \\  15  in- 
stituto  et  mea  ad  te  CA  (progr.  p.  14) -,  a  te  instituto  et  mea 
KFv  II  23  populi  sui  CAKF;  populis  suis  o 

vero,  quod  Dei  est,  superbae  qiioqiie  animae  spiritus  in- 
flatus  adfectat  amatque  sibi  in  laudibus  dici: 
Parcere  subiectis  et  debellare  superbos. 
Unde"  etiam  de  terrena  civitate,  quae  cum  dominari  ad- 
5  petit,  etsi  populi  serviant,  ipsa  ei  dominandi  libido  doml- 
natur,  non  est  praetereundum  silentio  quidquid  dicere 
suscepti  buius  operis  ratio  postulat  et  facultas  datur. 

Caput  I. 

De  adversariis  nominis  Christi,  quibus  in  vastatione 

10  Ur^bis  propter  Christum  harhari  pepercerunt. 

Ex  hac  namque  existunt  inimici,  adversus  quos  de- 
fendenda  est  Dei  civitas,  quorum  tamen  multi  correcto 
impietatis  errore  cives  in  ea  fiunt  satis  idonei;  multi  vero 
in  eam  tantis  exardescunt  ignibus  odiorum  tamque  mani- 

15  festis  beneficiis  redemptoris  eius  ingrati  sunt,  ut  hodie 
contra  eam  Hnguas  non  moverent,  nisi  ferrum  hostile  fu- 
gientes  in  sacratis  eius  locis  vitam,  de  qua  superbiunt, 
invenirent.  An  non  etiam  illi  Romani  Christi  nomini  infesti 
sunt,  quibus  propter  Christum  barbari  pepercerunt?    Te- 

20  stantur  hoc  martyrum  loca  et  basilicae  apostolorum,  quae 
in  illa  vastatione  Urbis  ad  se  confugientes  suos  alienosque 
receperunt.  Huc  usque  cruentus  saeviebat  inimicus,  ibi 
accipiebat  limitem  trucidatoris  furor,  illo  ducebantur  a  mi- 
serantibus   hostibus,   quibus   etiam   extra  ipsa  loca  peper- 

25  cerant,  ne  in  eos  incurrerent,  qui  similem  misericordiam 
non  habebant.  Qui  tamen  etiam  ipsi  alibi  truces  atque 
hostiU  more  saevientes  posteaquam  ad  loca  illa  veniebant, 
ubi  fuerat  interdictum  quod  alibi  iure  belli  licuisset,  tota 
feriendi    refrenabatur    inmanitas    et    captivandi    cupiditas 

30  frangebatur.  Sic  evaserunt  multi,  qui  nunc  Christianis  tem- 
poribus  detrahunt  et  mala,  quae  illa  civitas  pertulit,  Christo 
inputant;  bona  vero,  quae  in  eos  ut  viverent  propter  Christi 
honorem  facta  sunt,  non  inputant  Christo  nostro,  sed  fato 

3)  Verg.  Aen.  6,  853. 


DE  CIVITATE  DEI  L.  I.  C.  1.  2.  5 

siio,  cuin  potiiis  deberent,  si  qnid  recti  saperent,  illa,  quae 
ab  hostibus  aspera  et  dura  perpessi  sunt,  illi  divinae  pro- 
videntiae  tribuere,  quae  solet  corruptos  hominum  mores 
bellis  emendare  atque  conterere  itemque  vitam  mortalium 
iustam  atque  laudabilem  talibus  adflictionibus  exercere  5 
probatamque  vel  in  meliora  transferre  vel  in  his  adhuc 
terris  propter  usus  alios  detinere;  illud  vero,  quod  eis  vel 
ubicumque  propter  Christi  nomen  vel  in  locis  Christi 
nomini  dicatissimis  et  amplissimis  ac  pro  largiore  miseri- 
cordia  ad  capacitatem  multitudinis  electis  praeter  bel-  10 
lorum  morem  truculenti  barbari  pepercerunt,  hoc  tri- 
buere  temporibus  Christianis,  hinc  Deo  agere  g"}atias, 
hinc  ad  eius  nomen  veraciter  currere,  ut  effugiant  poe- 
nas  ignis  aeterni,  quod  nomen  multi  eorum  mendaciter 
usurparunt,  ut  effugerent  poenas  praesentis  exitii.  Nam  15 
quos  vides  petulanter  et  procaciter  insultare  servis  Christi, 
sunt  in  eis  plurimi,  qui  illum  interitum  clademque  non 
evasissent,  nisi  servos  Christi  se  esse  fmxissent.  Et  nunc 
ingrata  superbia  atque  impiissima  insania  eius  nomini  re- 
sistunt  corde  perverso,  ut  sempiternis  tenebris  puniantur,  20 
ad  quod  nomen  ore  vel  subdolo  confugerunt,  ut  tempo- 
rali  luce  fruerentur. 

Caput  II. 
Quod  mlla  umquam  bella  ita  gesta  sunt,  ut  victores 
propter  deos  eorum,  quos  vicerant,  parcerent  victis.      25 

Tot  bella  gesta  conscripta  sunt  vel  ante  conditam 
Romam  vel  ab  eius  exortu  et  imperio:  legant  et  proferant 
sic  ab  alienigenis  aliquam  captam  esse  civitatem,  ut  hostes, 
qui  ceperant,  parcerent  eis,  quos  ad  deorum  suorum 
templa  confugisse  compererant,  aut  aliquem  ducem  bar-  30 
barorum  praecepisse,  ut  inrupto   oppido  nullus  feriretur. 

qui  in  illo  vel  illo  lemplo  fuisset  inventus.     Nonne  vidit 
Aeneas  Priamum  per  aras 

Sanguine  foedantem  quos  ipse  sacraverat  ignes? 

IXonne  Diomedes  et  Ulixes 

5  caesis  summae  custodibus  arcis 

Corripuere  sacram  effigiem  manibusque  cruentis 
Virgineas  ausi  divae  contingere  vittas? 

Nec  tamen  quod  sequitur  verum  est: 

Ex  illo  fluere  ac  retro  sublapsa  referri 
10  Spes  Danaum. 

Postea  quippe  vicerunt,  postea  Troiam  ferro  ignibusque 
delerunt,  postea  confugientem  ad  aras  Priamum  obtrunca- 
verunt.  Nec  ideo  Troia  periit,  quia  Minervam  perdidit. 
Quid  enim  prius  ipsa  Minerva  perdiderat,  ut  periret?  an 
15  forte  custodes  suos?  Hoc  sane  verum  est;  illis  quippe 
interemptis  potuit  auferri.  Neque  enim  homines  a  simu- 
lacro,  sed  simulacrum  ab  hominibus  servabatur.  Quo  modo 
ergo  colebatur,  ut  patriam  custodiret  et  cives,  quae  suos 
non  valuit  custodire  custodes? 

20  Caput  III. 

Ouam  inprudenter  Romani  deos  penates,  qui  Troiam 
custodire  non  potuerant,  sibi  crediderunt  profuturos. 

Ecce  qualibus  diis  Urbem  Romani  servandam  se  com- 

misisse  gaudebant!     0   nimium  miserabilem  errorem!     Et 

25  nobis  suscensent,   cum  de   diis  eorum  talia  dicimus;  nec 

suscensent  auctoribus  suis,  quos  ut  ediscerent  mercedem 

dederunt  doctoresque  ipsos  insuper  et  salario  publico  et 

3)  Verg.  Aen.  2,  501  sq.     10)  Aen.  2,  167  sqq. 

lionoribiis  dignissimos  liabuerunt.  Nempe  apud  Vergilium, 
quem  propterea  parvuli  legunt,  ut  videlicet  poeta  magnus 
omniumque  praeclarissimus  atque  optimus  teneris  ebil)itu.> 
animis  non  facile  oblivione  possit  aboleri,  secundum  illud 
Horatii :  5 

Quo  semel  est  inbuta  recens  servabit  odorem 
Testa  diu  — 

apud  hunc  ergo  Vergilium  nempe  luno  inducitur  infesta 
Troianis  Aeolo  ventorum  regi  adversus  eos  inritando 
dicere:  10 

Gens  inimica  mihi  Tyrrhenum  navigat  aequor 
Ilium  in  Italiam  portans  victosque  penates. 

Itane  istis  penatibus  victis  Romam,  ne  vinceretur,  pruden- 
tes  commendare  debuerunt?  Sed  haec  luno  dicebat  velut 
irata  mulier,  quid  loqueretur  ignorans.    Quid  Aeneas  ipse,  15 
pius  totiens  appellatus,  nonne  ita  narrat: 

Panthus  Othryades,  arcis  Phoebique  sacerdos, 
Sacra  manu  victosque  deos  parvumque  nepotem 
Ipse  trahit  cursuque  amens  ad  limina  tendit? 

INonne  deos  ipsos,  quos  victos  non  dubitat  dicere,  sibi  po-  20 
tius  quam  se  illis  perhibet  commendatos,  cum  ei  dicitur: 

Sacra  suosque  tibi  commendat  Troia  penates? 

Si  igitur  Vergilius  tales  deos  et  victos  dicit  et,  ut  vel  victi 
quoquo  modo  evaderent,  homini  commendatos:  quae  de- 
mentia  est,  existimare  his  tutoribus  Romam  sapienter  fuisse  25 
«ommissam  et  nisi  eos  amisisset  non  potuisse  vastari? 
Immo  vero  victos  deos  tamquam  praesides  ac  defensores 
colere,  quid  est  aliud  quam  tenere  non  numina  bona,  sed 
omina  mala?     Quanto  enim  sapientius  creditur,   non  Ro- 

.  7)  Epp.    1,    2,    69.     12)   Aen.    1,   67    sq.     19)  2,  319  sqq. 

I    22)  293. 

mam  ad  istam  cladem  non  fiiisse  venturam,  nisi  prins  i 
perissent,   sed  illos  potius  olim  fuisse  perituros,  nisi  eos 
quantum   potuisset  Roma   servasset!    Nam  quis  non,   cum 
adverterit,    videat    quanta   sit   vanitate   praesumptum  non 

5  posse  vinci  sub  defensoribus  victis  et  ideo  perisse,  quia 
custodes  perdidit  deos,  cum  vel  sola  potuerit  esse  causa 
pereundi  custodes  habere  voluisse  perituros?  Non  itaque, 
cum  de  diis  victis  illa  conscriberentur  atque  canerentur, 
poetas  libebat  mentiri,  sed  cordatos  homines  cogebat  veri- 

10  tas  confiteri.  Verum  ista  opportunius  alio  loco  diligenter 
copioseque  tractanda  sunt:  nunc,  quod  institueram  de  in- 
gratis  hominibus  dicere,  parumper  expediam  ut  possum,. 
qui  ea  mala,  quae  pro  suorum  morum  perversitate  merito 
patiuntur,    blasphemantes   Christo    inputant;    quod    autem 

15  illis  etiam  talibus  propter  Christum  parcitur,  nec  dignan- 
tur  adtendere  et  eas  linguas  adversus  eius  nomen  dementia 
sacrilegae  perversitatis  exercent,  quibus  linguis  usurpave- 
runt  mendaciter  ipsum  nomen,  ut  viverent,  vel  quas  linguas 
in  locis  ei  sacratis  metuendo  presserunt,  ut  illic  tuti  at- 

20  que  muniti,  ubi  propter  eum  inlaesi  ab  hostibus  fuerant, 
inde  in  eum  maledictis  hostilibus  prosilirent. 

Caput  IV. 

De  asylo  lunonis  in  Troia,  quod  neminem  liberavit  a^ 
Graecis,  ei  hasilicis  apostolorum,  quae  omnes  ad 
25  se  confugientes  a  harharis  defenderunt. 

Ipsa,  ut  dixi,  Troia,  mater  populi  Romani,  sacratis 
locis  deorum  suorum  munire  non  potuit  cives  suos  ab 
ignibus  ferroque  Graecorum,  eosdem  ipsos  deos  colentium; 
quin  etiam 

lunonis  asylo 
Custodes  lecti,  Phoenix  et  dims  Ulixes, 
Praedam  adservabant;   huc  undique  Troia  gaza 
Incensis  erepta  adytis  mensaeque  deorum 
Crateresque  auro  solidi  captivaque  vestis  5 

Congeritur.    Pueri  et  pavidae  longo  ordine  matres 
Stant  circum. 
Electus  est  videlicet  lociis  tantae  deae  sacratiis,  noii  unde 
captivos  non  liceret  educere,   sed  ubi  captivos  liberet  in- 
cludere.     Compara  nunc   asylum   illud   non  cuiuslibet  dei  lo 
gregalis   vel  de   turba  plebis,    sed  lovis  ipsius  sororis  et 
coniugis  et  reginae  omnium  deorum  cum  memoriis  nostro- 
rum  apostolorum.      IIluc   incensis  templis   et  diis  erepta 
spolia  portabantur,  non  donanda  victis,  sed  dividenda  vic- 
toribus;    huc   autem   et  quod   alibi   ad    ea  loca   pertinere  15- 
compertum  est  cum  honore  et  obsequio  religiosissimo  re- 
portatum  est.    Ibi  amissa,  hic  servata  libertas;  ibi  clausa, 
hic   interdicta    captivitas;    ibi   possidendi   a    dominantibus 
hostibus  premebantur,  huc  liberandi  a  miserantibus  duce- 
bantur:  postremo  illud  lunonis  templum  sibi  elegerat  ava-  20 
ritia  et  superbia  levium    Graeculorum,   istas   Christi  ba- 
silicas  misericordia  et  humilitas  etiam  inmanium  barbaro- 
rum.    Nisi  forte  Graeci  quidem  in  illa  sua  victoria  templis 
deorum  communium  pepercerunt  atque  illo   confugientes 
miseros  victosque  Troianos   ferire  vel   captivare  non  ausi  25^ 
sunt,  sed  Vergilius  poetarum  more  illa  mentitus  est.  Immo 
vero  morem  hostium   civitates   evertentium  ille  descripsit. 

Oaput  V. 
Be  generali  consuetudine  hosthim  victas  civitates 

evertentium  quid  Cato  senserit.  30 

Quem    morem    etiam    Cato,    sicut   scribit  Sallustius, 
7)  Aen.  2,  761  sqq.     31)  Cat.  51. 

liobilitatae  veritatis  historicus,  sententia  sua,  quam  de 
coniuratis  in  senatu  habuit,  commemorare  non  praeter- 
mittit:  ^Rapi  virgines  pueros,  divelli  liberos  a  parentum 
complexu,  matres  familiarum  pati  quae  victoribus  con- 
s  libuisset,  fana  atque  domos  spoliari,  caedem  incendia  fieri: 
postremo  armis  cadaveribus  cruore  atque  luctu  omnia  com- 
pleri".  Hic  si  fana  tacuisset,  deorum  sedibus  solere  hostes 
parcere  putaremus.  Et  haec  non  ab  alienigenis  hostibus, 
sed  a  CatiHna  et  sociis  eius,  nobilissimis  senatoribus  et 
10  Romanis  civibus,  Romana  templa  metuebant.  Sed  hi  vide- 
licet  perditi  et  patriae  parricidae. 

Caput  VI. 

Quod  ne  Romani  quidem  ita  iillas  ceperint  civitates, 

ut  in  templis  earum  parcerent  victis. 

15  Quid    ergo  per  multas  gentes,   quae  inter  se   bella 

gesserunt  et  nusquam  victis  in  deorum  suorum  sedibus 
pepercerunt,  noster  sermo  discurrat?  Romanos  ipsos  vi- 
deamus,  ipsos,  inquam,  recolamus  respiciamusque  Roma- 
nos,  de  quorum  praecipua  laude  dictum  est: 

2,0  Parcere  subiectis  et  debellare  superbos, 

et  quod  accepta  iniuria  ignoscere  quam  persequi  male- 
bant:  quando  tot  tantasque  urbes,  ut  late  dominarentur, 
expugnatas  captasque  everterunl,  legatur  nobis  quae 
templa  excipere  solebant^  ut  ad  ea  quisquis  confugisset  li- 
"25  beraretur.  An  illi  faciebant  et  scriptores  earundem  rerum 
gestarum  ista  reticebanl?  Ita  vero,  qui  ea  quae  laudarent 
maxime  requirebant,  ista  praeclarissima  secundum  ipsos 
*  pietatis    indicia    praeterirent?     Egregius  Romani    nominis 

22)  Cat.  9. 

Marcus  Marcellus,  qui  Syracusas  urbem  ornatissimam  ce- 
pit,  refertur  eam  prius  flevisse  ruituram  et  ante  eius  san- 
guinem  suas  illi  lacrimas  effudisse.  Gessit  et  curam  pudi- 
citiae  etiam  in  hoste  servandae.  Nam  priusquam  oppidum 
victor  iussisset  invadi,  constituit  edicto,  ne  quis  corpus  5 
liberum  violaret.  Eversa  est  tamen  civitas  more  bellorum, 
nec  uspiam  legitur  ab  imperatore  tam  casto  atque  clementi 
fuisse  praeceptum,  ut  quisquis  ad  illud  vel  illud  templum 
fugisset  haberetur  inlaesus.  Quod  utique  nullo  modo  prae- 
teriretur,  quando  nec  eius  fletus  nec  quod  edixerat  pro  10 
pudicitia  minime  violanda  potuit  taceri.  Fabius,  Tarentinae 
urbis  eversor,  a  simulacrorum  depraedatione  se  abstinuisse 
iaudatur.  Nam  cum  ei  scriba  suggessisset  quid  de  signis 
deorum,  quae  multa  capta  fuerant,  fieri  iuberet,  continen- 
tiam  suam  etiam  iocando  condivit.  Quaesivit  enim  cuius  15 
modi  essent,  et  cum  ei  non  sokim  multa  grandia,  verum 
eliam  renuntiarentur  armata:  „Relinquamus,  inquit,  Ta- 
rentinis  deos  iratos".  Cum  igitur  nec  illius  fletum  nec 
huius  risum,  nec  illius  castam  misericordiam  nec  huius 
facetam  continentiam  Romanarum  rerum  gestai'um  scri-  20 
ptores  tacere  potuerint:  quando  praetermitteretur,  si  ah- 
quibus  liominibus  in  honorem  cuiuspiam  deorum  suorum 
sic  pepercissent,  ut  in  quoquam  templo  caedem  vel  capti- 
vitatem  fieri  prohiberent? 

Caput  VII.  25 

Quod  171  eversmie  Urbis,  quae  aspere  gesta  simt,  de 

consuetudine  acciderint  helli;  quae  vero  clementer, 

de  potentia  provenerint  nominis  Christi. 

Quidquid  ergo  vastationis  trucidationis  depraedationis 
concremationis    adflictionis    in    ista    recentissima    Romana  30 
clade  commissum  est,  fecit  hoc  consuetudo  bellorum;  quod 
autem  novo  more  factum  est,  quod  inusitata  rerum  facie 

inmanitas  barbara  tam  mitis  apparuit,  ut  amplissimae  ba- 
silicae  implendae  populo  cui  parceretur  eligerentur  et  de- 
cernerentur,  ubi  nemo  feriretur,  unde  nemo  raperetur, 
quo  jiberandi  multi  a  miserantibus  hostibus  ducerentury 
6  unde  captivandi  ulli  nec  a  crudelibus  hostibus  abduceren- 
tur:  hoc  Christi  nomini,  hoc  Christiano  tempori  tribuen- 
dum  quisquis  non  videt,  caecus,  quisquis  videt  nec  laudat, 
ingratus,  quisquis  laudanti  rehictatur,  insanus  est.  Absit, 
ut  prudens  quisquam  hoc  feritati  inputet  barbarorum. 
10  Truculentissimas  et  saevissimas  mentes  ille  terruit,  ille 
frenavit,  ille  mirabiliter  temperavit,  qui  per  prophetam 
tanto  ante  dixit:  Visitaho  in  virga  iniquitates  eorum  et 
in  flagellis  peccata  eorum;  misericordiam  autem  meam 
non  dispergam  ah  eis. 

15  Caput  VIII. 

De  commodis  atque  incommodis,  quae  honis  ac  malis 
plerumque  communia  sunt. 

Dicet  aliquis :  „Cur  ergo  ista  divina  misericordia  etiam 
ad  impios  ingratosque  pervenit?^'  Cur  putamus,  nisi  quia 

20  eam  ille  praebuit,  qui  cotidie  facit  oriri  solem  suum  super 
ho?ios  et  ?nalos  et  pluit  super  iustos  et  iniustos?  Quam- 
vis  enim  quidam  eorum  ista  cogitantes  paenitendo  ab  im- 
pietate  se  corrigant,  quidam  vero,  sicut  apostolus  dicit, 
divitias  honitatis  et  longanimitatis  Dei  contemnentes  secun- 

25  dum  duritiam  cordis  sui  et  cor  inpaenitens  thesaurizent 
sihi  iram  in  die  irae  et  revelationis  iusti  iudicii  Dei,  qui 
reddet  unicuique  secundum  opera  eius:  tamen  patientia 
Dei  ad  paenitentiam  invitat  malos,  sicut  flagellum  Dei  ad 
patientiam  erudit  bonos;    itemque  misericordia  Dei  foven- 

.30  dos  amplectitur  bonos,  sicut  severitas  Dei  puniendos  corri- 

14)  Ps.  88,  33  sq.     21)  Mt.  5,  45.     27)  Rom.  2,  4  sqq. 

pit  malos.  Placuit  qiiippe  divinae  providentiae  praeparare 
in  posterum  bona  iustis,  quibus  non  fruentur  iniusti,  et 
mala  impiis,  quibus  non  excruciabuntur  boni;  ista  vero 
temporalia  bona  et  mala  utrisque  voluit  esse  communia, 
ut  nec  bona  cupidius  adpetantur,  quae  mali  quoque  ha-  5 
bere  cernuntur;  nec  mala  turpiter  evitentur,  quibus  et 
l)oni  plerumque  adficiuntur. 

Interest  autem  pkirimum,  qualis  sit  usus  vel  earum 
rerum,  quae  prosperae,  vel  earum,  quae  dicuntur  adversae. 
Nam  bonus  temporalibus  nec  bonis  extoUitur  nec  malis  lo 
frangitur ;  malus  autem  ideo  huiusce  modi  infeUcitate  puni- 
tur,  quia  fehcitate  corrumpitur.  Ostendit  tamen  Deus 
saepe  etiam  in  his  distribuendis  evidentius  operationem  suam. 
Nam  si  nunc  omne  peccatum  manifesta  plecteret  poena, 
nihil  ultimo  iudicio  servari  putaretur;  rursus  si  nuUum  15 
peccatum  nunc  puniret  aperte  divinitas,  nuUa  esse  divina 
providentia  crederetur.  SimiUter  in  rebus  secundis,  si 
non  eas  Deus  quibusdam  petentibus  evidentissima  largitate 
concederet,  non  ad  eum  ista  pertinere  diceremus;  itemque 
si  omnibus  eas  petentibus  daret,  non  nisi  propter  talia  20 
praemia  serviendum  ilU  esse  arbitraremur,  nec  pios  nos 
faceret  taUs  servitus,  sed  potius  cupidos  et  avaros.  Haec 
cum  ita  sint,  quicumque  boni  et  mali  pariter  adflicti  sunt, 
non  ideo  ipsi  distincti  non  sunt,  quia  distinctum  non  est 
quod  utrique  perpessi  sunt.  Manet  enim  dissimilitudo  25 
passorum  etiam  in  similitudine  passionum,  et  Ucet  sub 
eodem  tormento  non  est  idem  virtus  et  vitium.  Nam  sicut 
sub  uno  igne  aurum  rutilat  palea  fumat,  et  sub  eadem 
tribula  stipulae  comminuuntur  frumenta  purgantur,  nec  ideo 
cum  oleo  amurca  confunditur,  quia  eodem  preU  pondere  30 
exprimitur;  ita  una  eademque  vis  inruens  bonos  probat 
purificat  eUquat,  malos  damnat  vastat  exterminat.  Unde 
in  eadem  adflictione  mali  Deum  detestantur  atque  blasphe- 

mant,  boni  autem  prccantur  et  laudant.  Tanlum  interest, 
non  qualia,  sed  qualis  quisque  patiatur.  Nam  pari  motu 
exagitatum  et  exhalat  horribiliter  caenum  et  suaviter  fragrat 
unguentum. 


5  Caput  IX. 

De  cmisis  correptionum,  propter  quas  et  boni  et  ma^ 
pariter  fiageTlantur. 

Quid  igitur  in  illa  rerum  vastitate  Christiani  passi 
sunt,  quod  non  eis  magis  fideliter  ista  considerantibus  ad 

10  provectum  valeret?  Primo  quod  ipsa  peccata,  quibus  Deus 
indignatus  implevit  tantis  calamitatibus  mundum,  humilitcr 
cogitantes,  quamvis  longe  absint  a  facinerosis  flagitiosis 
atque  impiis,  tamen  non  usque  adeo  se  a  dehctis  deputant 
alienos,  ut  nec  temporalia  pro   eis  mala  perpeti  se  iudi- 

15  cent  dignos.  Excepto  enim  quod  unusquisque  quamlibet 
laudabiliter  vivens  cedit  in  quibusdam  carnali  concupi- 
scentiae,  etsi  non  ad  facinorum  inmanitatem  et  gurgitem 
flagitiorum  atque  impietatis  abominationem,  ad  aliqua  tamen 
peccata   vel   rara   vel   tanto    crebriora,   quanto  minora  — 

20  hoc  ergo  excepto  quis  tandem  facile  reperitur,  qui  eosdem 
ipsos,  propter  quorum  horrendam  superbiam  luxuriamque 
et  avaritiam  atque  execrabiles  iniquitates  et  impietates 
Deus,  sicut  minando  praedixit,  conterit  terras,  sic  habeat, 
ut  habendi   sunt?    sic   cum  eis  vivat,   ut  cum  talibus  est 

25  vivendum?  Plerumque  enim  ab  eis  docendis  admonendis, 
aliquando  etiam  obiurgandis  et  corripiendis  male  dissimu- 
latur,  vel  cum  laboris  piget,  vel  cum  os  eorum  verecun- 
damur  oflendere,  vel  cum  inimicitias  devitamus,  ne  impe- 
diant  et  noceant  in   istis   temporalibus   rebus,    sive   quas 

30  adipisci  adhuc  adpetit  nostra  cupiditas,  sive  quas  amittere 
formidat  infirmitas,   ita   ut,    quamvis   bonis   malorum  vita 


2  quisque  om.  A  ||  10  prouectum  AK  (l.  11  c.  12);  pro- 
fectum  Fv  ||  ualet  A  U  primum  -4  |j  21  luxuriam  v  H  27  os  eo- 

DE  CIVITATE  DEI  L.  I.  C.  9.  15 

(lispliceat  et  ideo  ciim  eis  non  incidant  in  illam  damna- 
tionem,  quae  post  hanc  vitam  talibus  praeparatur^  tamen, 
quia  propterea  peccatis  eorum  damnabilibus  parcunt,  dum 
eos  in  suis  licet  levibus  et  venialibus  metuunt,  iure  cum 
eis  temporaliter  flagellantur,  quamvis  in  aeternum  minime  5 
puniantur,  iure  istam  vitam,  quando  divinitus  adfliguntur 
cum  eis,  amaram  sentiunt,  cuius  amando  dulcedinem  pec- 
cantibus  eis  amari  esse  noluerunt. 

Nam  si  propterea  quisque  obiurgandis  et  corripiendis 
male   agentibus   parcit,  quia  opportunius   tempus  inquirit  lo 
vel  eisdem  ipsis  metuit,   ne  deteriores  ex  hoc  efficiantur, 
vel   ad   bonam   vitam   et  piam   erudiendos  impediant  aUos 
infirmos   et  premant   atque   avertant   a   flde:    non   videtur 
esse  cupiditatis  occasio,  sed  consiUum  caritatis.     IUud  est 
culpabile,   quod   hi,   qui   dissimiliter  vivunt  et  a  malorum  15 
factis  abhorrent,  parcunt  tamen  peccatis  alienis,  quae  de- 
docere    aut  obiurgare   deberent,    dum   eorum  offensiones 
cavent,  ne   sibi  noceant  in  his  rebus,   quibus  Hcite  boni 
atque   innocenter   utuntur,  sed   cupidius,   quam  oportebat 
€0s,   qui  in   hoc   mundo   peregrinantur  et  spem  supernae  20 
patriae  prae   se   gerunt.     Non   sokim  quippe    infirmiores, 
vitam  ducentes  coniugalem,  fiUos  habentes  vel  habere  quae- 
rentes,  domos  ac  famiUas  possidentes,  (quos  apostokis  in 
ecclesus  adloquitur    docens   et   monens    quem  ad  modum 
vivere  debeant  et  uxores  cum  maritis  et  mariti  cum  uxo-  25 
ribus,  et  filu   cum  parentibus   et  parentes  cum  fiUis,  et 
servi  cum  dominis  et  domini  cum  servis)  multa  temporalia, 
multa  terrena  libenter  adipiscuntur   et  moleste   amittunt, 
propter  quae  non  audent  ofl^endere  homines,  quorum  sibi 
vita  contaminatissima  et  consceleratissima  displicet;  verum  30 
^etiam  hi,  qui  superiorem  vitae  gradum  tenent  nec  coniu- 

23)  Coloss.  3,  18  sqq. 

gaiibus  vinciilis  inretiti  sunt  et  victu  parvo  ac  tegumenti 
utuntur,  plerumque,  suae  famae  ac  saluti  dum  insidiai  _^ 
atque  impetus  malorum  timent,  ab  eorum  reprehensione^ 
sese  abstinent,  et  quamvis  non  in  tantum  eos  metuant, 
6  ut  ad  similia  perpetranda  quibuslibet  eorum  terroribus 
atque  inprobitatibus  cedant,  ea  ipsa  tamen,  quae  cum  eis 
non  perpetrant,  nolunt  plerumque  corripere,  cnm  fortasse 
possint  aliquos  corripiendo  corrigere,  ne,  si  non  potuerin 
sua  salus  ac  fama  in  periculum  exitiumque  perveniat,  ne 

10  que  ea  consideratione,  qua  suam  famam  ac  saliitem  vident 
esse  necessariam  utilitati  erudiendorum  Iiominum,  sed  ea 
potius  infirmitate,  qua  delectat  liiigua  blandiens  et  humanus 
dies  et  reformidatur  vulgi  iudicium  et  carnis  excruciatio 
vel  peremptio,  hoc  est  propter  quaedam  cupiditatis  vincula, 

15  non  propter  officia  caritatis. 

Non  mihi  itaque  videtur  haec  parva  esse  causa,  quare 
cum  malis  flagellentur  et  boni,  quando  Deo  placet  perditos 
mores  etiam  temporalium  poenarum  adflictione  punire. 
Flagellantur  enim  simul,  non  quia  simul  agunt  malam  vi- 

20  tam,  sed  quia  simul  amant  temporalem  vitam,  non  quidem 
aequaliter,  sed  tamen  simul,  quam  boni  contemnere  debe- 
rent,  ut  illi  correpfi  atque  correcti  consequerentur  aeter- 
nam,  ad  quam  consequendam  si  nollent  esse  socii,  ferren- 
tur  et  diligerentur  inimici,  quia  donec  vivunt  semper  in- 

25  certum  est  utrum  voluntatem  sint  in  melius  mulaturi. 
Qua  in  re  non  utique  parem,  sed  longe  graviorem  habent 
causam,  quibus  per  prophetam  dicitur:  Ille  quidem  in  suo 
peccato  morietur,  sanguinem  autem  eius  de  manu  specu- 
latoris   requiram.     Ad    hoc    enim    speculatores,    hoc    est 

30  populorum  praepositi,  constituti  sunt  in  ecclesiis,  ut  non 
parcant  obiurgando  peccata.  Nec  ideo  tamen  ab  huius 
modi  culpa  penitus  alienus  est,  qui,  licet  praepositus  non 

12)  1.  Cor.  4,  3.     29)  Ezech,  33,  6. 

sit,  in  eis  tamen,  qiiibus  vitae  hiiiiis  necessitate  coniungitiir, 
multa  monenda  vel  arguenda  novit  et  neglegit,  devitans 
eorum  offensiones  propter  illa  quibus  in  hac  vita  non  in- 
debitis  utitur,  sed  phis  quam  debuit  delectatur.  Deinde 
habent  aham  causam  boni,  quare  temporaUbus  affliguntur  5 
mahs,  qualem  habuit  lob:  ut  sibi  ipse  humanus  animus 
sit  probatus  et  cognitus,  quanta  virtute  pietatis  gratis 
Deum  dihgat. 

Caput  X. 

Qiiod  sanctis  m  amissione  i^erum  temporalinm  nihil      10 
pereat. 

Quibus  recte  consideratis  atque  perspectis  adtende 
utrum  aUquid  maU  acciderit  fideUbus  et  piis,  quod  eis 
non  in  bonum  verteretur,  nisi  forte  putandum  est  aposto- 
licam  Ulam  vacare  sententiam,  ubi  ait:  Scimus  quia  dili-  15 
gentibus  Beum  omnia  cooperatur  in  bonum.  Amiserunt 
omnia  quae  habebant.  Numquid  fidem?  numquid  pieta- 
tem?  numquid  interioris  hominis  bona,  qui  est  ante  Deum 
dives?  Hae  sunt  opes  Christianorum,  quibus  opulentus 
dicebat  apostolus:  Est  autem  quaestus  magnus  pietas  cum  20 
sufficientia.  Nihil  enim  i?ituUmus  in  hunc  mundum,  s^ 
nec  auferre  aliquid  possumus.  Hahentes  autem  victum  et 
tegumentum  his  contenti  sumus.  Nam  qui  volunt  divites 
fieri,  incidunt  in  temptationem  et  laqueum  et  desideria 
multa  stulta  et  noxia,  quae  mergunt  homines  in  interitum  25 
et  perditionem.  Radix  est  enim  omnium  malorum  ava- 
ritia,  quam  quidam  adpetentes  a  fide  pererraverunt  et 
inseruerunt  se  doloribus  multis. 

Quibus  ergo  terrenae  divitiae  in  iUa  vastatione .  perie- 

16)  Kom.  8,  28.     19)  1.  Petr.  3,  4.     28)  1.  Tim.  6,  6  sqq. 

5  affligantur  v  \\  15  quomam  A  Clarom.  (Sdbatier)  \\  16  co- 
operatur  CK^F  (l  18  c.  51;  cf.  Sabat.  III,  p.  624  mt);  co- 
operantur  AK^v  ||  23  sumus  AK^  fragm.  Frising.  ed.  ZiegJer; 

riint,  si  eas  sic  habebant,  qiiem  ad  modum  ab  isto 
paiipere,  intiis  divite  audierant,  id  est,  si  mundo  iitebantur 
tamquam  non  utentes,  potuerunt  dicere,  quod  iHe  graviter 
temptatus  et  minime  superatus:  Nudus  exii  de  utero 
5  matri^  meae,  nudus  revertar  in  terram.  Bomi7ius  dedit, 
Dominus  ahstulit,  sicut  Domino  placuit,  ita  factum  est; 
sit  nomen  Domini  henedictum;  ut  bonus  scrvus  magnas 
facultates  haberet  ipsam  sui  Domini  vohuitatem,  cui  pedi- 
sequus    mente    ditesceret,    nec    contristaretur   eis    rebus 

10  vivens  reUctus,  quas  cito  fuerat  moriens  reUcturus.  IlJi 
autem  infirmiores,  qui  terrenis  his  bonis,  quamvis  ea  non 
praeponerent  Christo,  aUquantula  tamen  cupiditate  cohae- 
rebant,  quantum  haec  amando  peccaverint,  perdendo  sen- 
serunt.     Tantum  quippe  dohierunt,  quantum  se  doloribus 

15  inseruerant,  sicut  apostohmi  dixisse  supra  commemoravi. 
Oportebat  enim  ut  eis  adderetur  etiam  experimentorum 
discipUna,  a  quibus  tam  diu  fuerat  neglecta  verborum. 
Nam  cum  dixit  apostolus:  Qui  volunt  divites  fieri,  inci- 
dunt  in  temptationem  et  cetera,  profecto  in  divitiis  cupi- 

20  ditatem  reprehendit,  non  facuUatem,  quontam  praecepit 
alibi  dicens:  Praecipe  divitihus  huius  mundi  non  superhe 
sapere  neque  sperare  in  incerto  divitiarum,  sed  in  Deo 
v%o,  qui  praestat  nohis  omnia  ahundanter  ad  fruendum; 
hene  faciant,  divites  sint  in  operihus  honis,  facile  trihuant, 

25  communicent,  thesaurizent  sihi  fundamentum  honum  in 
futurum,  ut  adprehendant  veram  vitam.  Haec  qui  de 
suis  divitiis  faciebant,  magnis  sunt  hicris  levia  damna  solati 
plusque  laetati  ex  his,  quae  facile  tribuendo  tutius  serva- 
verunt,    quam    contristati   ex   his,    quae   timide  tetinendo 

30  facilius  amiserunt.  Hoc  enim  potuit  in  terra  perire,  quod 
piguit  inde  transferre.  Nam  qui  receperunt  consiUum 
Domini    sui  dicentis:    Nolite  vohis    condere  thesauros  in 

3)  1.  Cor.  7,  31.     7)  lob.  1,  21.     2G)  1.  Tim.  G,  17  sqq. 

terra,  ubi  tinea  et  ruhigo  exterminant  et  uhi  fures  effo- 
diunt  et  furantur;  sed  thesaurizate  vobis  thesauros  in 
caelo,  quo  fur  non  accedit  neque  tinea  corrumpit;  ubi 
enim  est  thesaurus  tuus,  ibi  erit  et  cor  tuum,  tribulatio- 
nis  tempore  probaveriint  qiiam  recte  sapuerint  non  con-  5 
temnendo  veracissimum  praeceptorem  et  thesauri  sui 
fidelissimum  invictissimumque  custodem.  Nam  si  multi 
gavisi  sunt  ibi  se  habuisse  divitias  suas,  quo  contigit  ut 
hostis  non  accederet:  quanto  certius  et  securius  gaudere 
potuerunt,  qui  monitu  Dei  sui  illuc  migraverant,  quo  acce-  10 
dere  omnino  non  posset!  Unde  Paulinus  noster,  Nolensis 
episcopus,  ex  opulentissimo  divite  voluntate  pauperrimus 
et  copiosissime  sanctus,  quando  et  ipsam  Nolam  barbari 
vastaverunt,  cum  ab  eis  teneretur,  sic  in  corde  suo,  ut 
ab  eo  postea  cognovimus,  precabatur:  ^^Domine,  non  excru-  15 
cier  propter  aurum  et  argentum;  ubi  enim  sint  omnia 
mea,  tu  scis."  Ibi  enim  Iiabebat  omnia  sua,  ubi  eum 
condere  et  thesaurizare  ille  monstraverat,  qui  haec  mala 
mundo  ventura  praedixerat.  Ac  per  hoc  qui  Domino  suo 
monenti  oboedierant,  ubi  et  quo  modo  thesaurizare  debe-  20 
rent^  nec  ipsas  tcrrenas  divitias  barbaris  incursantibus 
amiserunt.  Quos  autem  non  oboedisse  paenituit,  quid  de 
talibus  rebus  faciendum  esset,  si  non  praecedente  sapien- 
tia,  certe  consequente  experientia  didicerunt. 

At  enim  quidam  boni  etiam  Christiani  tormentis  ex-  25 
cruciati  sunt,  ut  bona  sua  hostibus  proderent.  Illi  vero 
nec  prodere  nec  perdere  potuerunt  bonum^  .quo  ipsi  boni 
erant.  Si  autem  torqueri  quam  mammona  iniquitatis  pro- 
dere  maluerunt,  boni  non  erant.  Admonendi  autem  fue- 
rant,  qui  tanta  patiebantur  pro  auro,  quanta  essent  susti-  30 
nenda  pro  Christo,  ut  eum  potius  diligere  discerent,  qui 
pro    se    passos    aeterna    feiicitate    ditaret,    non   aurum  et 

4)  Mt.  6,  19  sqq. 

argeiitum,  pro  quo  pati  miserrimum  fuit,  seu  mentiendo 
occultaretur,  seu  verum  dicendo  proderetur.  Namque  in- 
ter  tormenta  nemo  Christum  confitendo  amisit,  nemo  aurum 
nisi   negando   servavit.      Quocirca   utiliora   erant    fortasse 

5  tormenta,  quae  bonum  incorruptibile  amandum  docebant, 
quam  illa  bona,  quae  sine  ullo  utili  fructu  dominos  sui 
amore  torquebant. 

Sed  quidam  etiam  non  habentes  quod  proderent,  dum 
non  creduntur,  torti  sunt.     Et  hi  forte  habere  cupiebant 

10  nec  sancta  voluntate  pauperes  erant;  quibus  demonstran- 
dum  fuit  non  facultates,  sed  ipsas  cupiditates  talibus  dignas 
esse  cruciatibus.  Si  vero  vitae  melioris  proposito  recon- 
ditum  aurum  argentumque  non  habebant,  nescio  quidem 
utrum  cuiquam  talium  acciderit,  ut  dum  habere  creditur 

15  torqueretur:  verum  tamen  etiamsi  accidit,  profecto,  qui 
inter  illa  tormenta  paupertatem  sanctam  confitebatur, 
Christum  confitebatur.  Quapropter  etsi  non  meruit  ab 
hostibus  credi,  non  potuit  tamen  sanctae  paupertatis  con- 
fessor  sine  caelesti  mercede  torqueri. 

20  Multos,   inquiunt,    etiam  Christianos  fames  diuturna 

vastavit.  Hoc  quoque  in  usus  suos  boni  fideles  pie  tole- 
rando  verterunt.  Quos  enim  fames  necavit,  maUs  vitae 
huius,  sicut  corporis  morbus,  eripuit:  quos  autem  non 
necavit,  docuit  parcius  vivere,  docuit  productius  ieiunare. 

25  Caput  XI. 

])e  fine  teniporalis  vitae  sive  longioris  sive  brevioris. 

Sed  enim  multi  etiam  Christiani  interfecti  sunt,  multi 
multarum  mortium  foeda  varietate  consumpti.  Hoc  si 
aegre  ferendum  est,  omnibus,  qui  in  hanc  vitam  procreati 
30  sunt,  utique  commune  est.  Hoc  scio,  neminem  fuisse 
mortuum,  qui  non  fuerat  aliquando  moriturus.  Finis 
autem  vitae   tam   longam    quam  brevem  vitam  hoc  idem 

facit.  Neqiie  enim  aliiid  meliiis  et  aliud  deteriiis,  aut 
aliud  maius  et  aliud  brevius  est,  quod  iam  pariter  non 
est.  Quid  autem  interest,  quo  mortis  genere  vita  ista 
finiatur,  quando  ille,  cui  fmitur,  iterum  mori  non  cogitur? 
Cum  autem  unicuique  mortalium  sub  cotidianis  vitae  huius  5 
casibus  innumerabiles  mortes  quodam  modo  comminentur, 
quamdiu  incertum  est  quaenam  earum  ventura  sit:  quaero 
utrum  satius  sit  unam  perpeti  moriendo  an  omnes  limere 
vivendo.  Nec  ignoro  quam  citius  eligatur  diu  vivere  sub 
limore  tot  mortium  quam  semel  moriendo  nullam  dein-  10 
ceps  formidare.  Sed  aliud  est  quod  carnis  sensus  infir- 
miter  pavidus  refugit,  aliud  quod  mentis  ratio  diligenter 
enucleata  convincit.  Mala  mors  putanda  non  est,  quam 
bona  vita  praecesserit.  Neque  enim  facit  malam  mortem, 
nisi  quod  sequitur  mortem.  Non  itaque  multum  curan-  15 
dum  est  eis,  qui  necessario  morituri  sunt,  quid  accidat 
ut  moriantur,  sed  moriendo  quo  ire  cogantur.  Cum  igi- 
tur  Christiani  noverint  longe  meUorem  fuisse  religiosi 
pauperis  mortem  inter  lingentium  canum  Hnguas  quam 
impii  divitis  in  purpura  et  bysso,  horrenda  illa  genera  2(i 
mortium  quid  mortuis  offuerunt,  qui  bene  vixerunt? 

Caput  xn. 

Be  sepultura  humanorum  corporum,  quae  Christianis 
etiamsi  fuerit  negata  nil  adimit. 

At  enim  in  tanta  strage  cadaverum  nec  sepehri  po-  25 
tuerunt.  Neque  istud  pia  fides  nimium  reformidat,  tenens 
praedictum  nec  absumentes  bestias  resurrecturis  corpori- 
bus  oifuturas,  quorum  capilhis  capitis  non  peribit.  Nullo 
modo  diceret  veritas:  Nolite  timere  eos,  qui  corpus  occi- 
dunt,  animam  autem  non  possunt  occidere,   si  quicquam  30 

20)  Lc.  16,  19  sqq.     28)  Lc.  21,  18.     30)  Mt.  10,  28. 

obesset  futurae  vitae,  quidquid  inimici  de  corporibus  occi- 
sorum  facere  voluissent.  Nisi  forte  quispiam  sic  absurdus 
est,  ut  contendat  eos^  qui  corpus  occidunt,  non  debere 
timeri  ante  mortem,  ne  corpus  occidant,  et  timeri 
5  debere  post  mortem,  nc  corpus  occisum  sepeliri  non  si- 
nant.  Falsum  est  ergo  quod  ait  Christus:  Qui  corpus 
occidmit,  et  postea  non  habent  quod  faciant,  si  habent 
tanta,  quae  de  cadaveribus  facianl.  Absit,  ut  falsum  sit 
quod   veritas  dixit.     Dictum   est  enim   aUquid   eos  facere 

10  cum  occidunt,  quia  in  corpore  sensus  est  occidendo; 
postea  vero  nihii  habere  quod  faciant^  quia  nulius  sen- 
sus  est  ih  corpore  occiso.  Multa  itaque  corpora  Christia- 
norum  terra  non  texit,  sed  nullum  eorum  qnisquam  a 
caelo  et  terra  separavit,  quam  totam  implet  praesentia  sui, 

15  qui  novit  unde  resuscitet  quod  creavit.  Dicitur  quidem 
in  psalmo:  Posuerunt  mortalia  servorum  tuorum  escam 
volatilihus  caeli,  carnes  sanctorum  tuorum  hestiis  terrae ; 
effuderunt  sanguinem  eorum  sicut  aquam  in  circuitu 
Hierusalem,  et  non  erat  qui  sepeUret,  sed  magis  ad  exag- 

20  gerandam  crudelitatem  eorum^  qui  ista  fecerunt,  noa  ad 
eorum  infelicitatem^  qui  ista  perpessi  sunt.  Quamvis  enim 
haec  in  conspectu  hominum  dura  et  dira  videantur^  sed 
pretiosa  in  conspectu  Domini  mors  sanctorum  eius. 
Proinde  ista  omnia,  id  est  curatio  funeris^  conditio  sepul- 

25  turae,  pompa  exequiarum,  magis  sunt  vivorum  solacia 
quam  subsidia  mortuorum.  Si  aliquid  prodest  impio  se- 
pultura  pretiosa,  oberit  pio  vilis  aut  nulia.  Praeclaras 
exequias  in  conspectu  hominum  exhibuit  purpurato  illi 
diviti  turba  famulorum,   sed  multo  clariores  in  conspectu 

30  Domini  ulceroso  illi  pauperi   ministerium  praebuit  angelo- 
rum,   qui   eum   non   extulerunt   in   marmoreum   tumulum/i 
sed  in  Abrahae  gremium  sustulerunt. 

8)  Lc.  12,14.    19)  Ps.  78,  2  sq.    23)  Ps.  115,  15.    32)  Lc.  16,  22. 

Rident  haec  illi,  contra  qiios  defendendam  suscepimiis 
civitatem  Dei.  Verum  tamen  sepuiturae  curam  etiam  eorum 
philosophi  contempserunt.  Et  saepe  universi  exercitus, 
dum  pro  terrena  patria  morerentur,  ubi  postea  iacerent 
vel  quibus  bestiis  esca  fierent,  non  curarunt^  licuitque  de  5 
hac  re  poetis  plausibiliter  dicere: 

Caelo  tegitur,  qui  non  habet  urnam. 

Quanto  minus  debent  de  corporibus  Insepultis  insultare 
Ciiristianis^  quibus  et  ipsius  carnis  membrorumque  om- 
nium  reformatio  non  solum  ex  terra,  verum  etiam  ex  lo 
aliorum  elementorum  secretissimo  sinu,  quo  dilapsa  cada- 
vera  recesserunt,  in  temporis  puncto  reddenda  et  redinte- 
granda  promittitur. 

Caput  XIII. 

Quae  sit  ratio  sanctorum  corpora  sepeliendi.  15 

Nec  ideo  tamen  contemnenda  et  abicienda  sunt  cor- 
pora  defunctorum  maximeque  iustorum  atque  fidelium, 
quibus  tamquam  organis  et  vasis  ad  omnia  bona  opera 
sancte  usus  est  Spiritus.  Si  enim  palerna  vestis  et  anu- 
lus^  ac  si  quid  huius  modi,  tanto  carius  est  posteris,  quanto  20 
erga  parentes  maior  adfectus:  nullo  modo  ipsa  spernenda 
sunt  corpora,  quae  utique  multo  familiarius  atque  coniun- 
ctius  quam  quaeMbet  indumenta  gestamus.  Haec  enim  non 
ad  ornamentum  vel  adiutorium,  quod  adhibetur  extrin- 
secus,  sed  ad  ipsam  naturam  hominis  pertinent.  Unde  et  25 
antiquorum  iustorum  funera  officiosa  pietate  curata  sunt 
et  exequiae  celebratae  et  sepultura  provisa,  ipsique  dum 
viverent  de  sepeliendis  vel  etiam  transferendis  suis  corpo- 
ribus  filiis  mandaverunt,  et  Tobias  sepeliendo  mortuos 
Deum  promeruisse  teste  angelo  commendatur.     Ipse  quo-  30 

7)  Lucan.  Phars.  7,  819.     13)  1.  Cor.  15,  52.     30)  Tob.  2, 
9;   12,  12. 

que  Domiiuis  die  tertio  resiiiTectiinis  religiosae  mulieris 
bonum  opus  praedicat  praedicandumque  commendat,  quod 
unguentum  pretiosum  super  membra  eius  efTuderit  atque 
hoc  ad  eum  sepeliendum  fecerit.  Et  laudabiliter  comme- 
5  morantur  in  evangelio  qui  corpus  eius  de  cruce  acceptum 
diligenter  atque  honorifice  tegendum  sepehendumque  cu- 
rarunt.  Verum  istae  auctoritates  non  hoc  admonent,  quod 
insit  ulkis  cadaveribus  sensus,  sed  ad  Dei  providentiam, 
cul   placent    etiam   talia   pietatis   officia,    corpora   quoque 

10  mortuorum  pertinere  significant  propter  fidem  resurre- 
ctionis  astruendam.  Ubi  et  ilhid  sahibriter  discitur,  quanta 
possit  esse  remuneratio  pro  elemosynis,  quas  viventibus 
et  sentientibus  exhibemus,  si  neque  hoc  apud  Deum  perit, 
quod    exanimis    hominum    membris    officii    diUgentiaeque 

15  persolvitur.  Sunt  quidem  et  aha,  quae  sancti  patriarchae 
de  corporibus  suis  vel  condendis  vel  transferendis  pro- 
phetico  spiritu  dicta  intellegi  voluerunt;  non  autem  hic 
locus  est,  ut  ea  pertractemus,  cum  sufficiant  ista,  quae 
diximus.     Sed    si    ea,    quae    sustentandis  viventibus   sunt 

20  necessaria,  sicut  victus  et  amictus,  quamvis  cum  gravi  ad- 
flictione  desint,  non  frangunt  in  bonis  perferendi  toleran- 
dique  virtutem  nec  eradicant  ex  animo  pietatem,  sed  exer- 
citatam  faciunt  fecundiorem:  quanto  magis,  cum  desunt 
ea,  quae  curandis  funeribus  condendisque  corporibus  de- 

25  functorum  adhiberi  solent,  non  efficiunt  miseros  in  occultis 
piorum  sedibus  iam  quietos!  Ac  per  hoc  quando  ista 
cadaveribus  Christianorum  in  illa  magnae  urbis  vel  etiam 
aliorum  oppidorum  vastatione  defuerunt,  nec  vivorum  culpa 
est,  qui  non  potuerunt  ista  praebere,  nec  poena  morluo- 

30  rum,  qui  non  possunt  ista  sentire. 

Caput  XIV. 
De  captivitate  sanctorutn,  quibus  numquam  divina 
solacla  defuerunt. 
Sed   multi,    inquiunt,    Christiani  etiam   captivi  ducti 

4)  Mt.  26,  10  sqq.     7)  lo.  19,  38  sqq. 

sunt.  Hoc  saiie  miserrimum  est,  si  aliquo  duci  potuerunt; 
ubi  Deum  suum  non  invenerunt.  Sunt  in  scripturis  sanctis 
huius  etiam  cladis  magna  solacia.  Fuerunt  in  captivitate 
tres  pueri,  fuit  Daniel,  fuerunt  alii  prophetae;  nec  Deus 
defuit  consolator.  Sic  ergo  non  deseruit  fideles  suos  sub  5 
dominatione  gentis,  licet  barbarae,  tamen  humanae,  qui 
prophetam  nou  deseruit  nec  in  visceribus  behiae.  Haec 
quoque  ilH,  cum  quibus  agimus,  mahnit  inridere  quam 
credere,  qui  tamen  in  suis  Htteris  credunt  Arionem  Me- 
thymnaeum,  nobihssimum  citharistam,  cum  esset  deiectus  10 
e  navi,  exceptum  delphini  dorso  et  ad  terras  esse  perve- 
ctum.  Verum  ilhid  nostrum  de  lona  propheta  incredibihus 
est.  Plane  incredibihus  quia  mirabihus,  et  mirabihus  quia 
potentius. 

Caput  XV.  15 

De  RegulOj  in  quo  captivitatis  ob  religionem  etiam  sponte 

tolerandae  extat  exemplum,  quod  tamen  illi 

deos  colenti  prodesse  non  potuit. 

Habent  tamen  isti  de  captivitate  rehgionis  causa  etiam 
sponte   toleranda   et  in  suis  praeclaris  viris  nobihssimum  20 
exemphim.     Marcus    Reguhis,    imperator   popuh    Romani, 
captivus  apud  Carthaginienses  fuit.     Qui  cum  sibi  maUent 
a  Romanis  suos  reddi  quam   eorum  tenere  captivos,   ad 
hoc   impetrandum    etiam   istum  praecipue   Regulum  cum 
legatis  suis  Romam  miserunt,  prius  iuratione  constrictum,  25 
si   quod  volebant  minime  peregisset,  rediturum  esse  Car- 
Ihaginem.    Perrexit  ille  atque  in  senatu  contraria  persuasit, 
quoniam  non  arbitrabatur  utile  esse  Romanae  rei  publicae 
mutare  captivos.     Nec   post  hanc  persuasionem  a  suis  ad 
hostes  redire  compulsus  est,  sed  quia  iuraverat,  id  sponte  30 
complevit.     At  illi  eum  excogitatis  atque  horrendis  crucia- 

4)  Dan.  1,  6.     7)  lon.  2,  1. 

tibus  necaverimt.  Inclusum  quippe  angusto  ligno, 
stare  cogeretur,  clavisque  acutissimis  undique  confixo,  utl 
se  in  nullam  eius  partem  sine  poenis  atrocissimis  incli- 
naret^  etiam  vigilando  peremerunt.  Merito  certe  laudant 
5  virtutem  tam  magna  infelicitate  maiorem.  Et  per  deos 
ille  iuraverat,  quorum  cultu  prohibito  has  generi  humano 
clades  isti  opinantur  infligi.  Qui  ergo  propterea  coleban- 
tur,  ut  istam  vitam  prosperam  redderent,  si  verum  iuranti 
has  inrogari  poenas  seu  voluerunt  seu  permiserunt,  quid 

10  periuro  ^ravius  irati  facere  potuerunt?  Sed  cur  non  ratio- 
cinationem  meam  potius  ad  utrumque  conchidam?  Deos 
certe  ille  sic  coluit,  ut  propter  iuris  iurandi  fidem  nec 
maneret  in  patria,  nec  inde  quohbet  ire,  sed  ad  suos 
acerrimos  inimicos  redire  minime  dubitaret.     Hoc  si  huic 

15  vitae  utile  existimabat,  cuius  tam  horrendum  exitum  meruit, 
procul  dubio  fallebatur.  Suo  quippe  docuit  exemplo  nihil 
deos  ad  istam  temporalem  felicitatem  suis  prodesse  culto- 
ribus,  quando  quidem  ille  eorum  deditus  cultui  et  victus 
et  captivus  abductus  et,    quia  noluit  aliter  quam  per  eos 

20  iuraverat  facere,  novo  ac  prius  inaudito  nimiumque  horri- 
biU  supplicii  genere  cruciatus  extinctus  est.  Si  autem 
deorum  cultus  post  hanc  vitam  velut  mercedem  reddet 
felicitatem,  cur  calumniantur  temporibus  Christianis,  ideo 
dicentes  Urbi  accidisse  illam  calamitatem,  quia  deos  suos 

25  colere  destitit,  cum  potuerit  etiam  illos  diligentissime  colens 
tam  infehx  fieri^  quam  ille  Regulus  fuit?  Nisi  forte  con- 
tra  clarissimam  veritatem  tanta  quisquam  dementia  mirae 
caecitatis  obnititur,  ut  contendere  audeat  universam  civi- 
tatem  deos  colentem  infelicem  esse  non  posse,  uruim  vero 

30  hominem  posse,  quod  videlicet  potentia  deorum  suorum 
multos  potius  sit  idonea  conservare  quam  singulos,  cum 
multitudo  constet  ex  singulis. 

Si  autcm  dicunt  M.  Reguhim  etiam  in  illa  captivitate 
illisque  cruciatibus  corporis  animi  virtute  beatum  esse  po- 

10  de  periuro  -FA'^  ||  13  remaneret  v  \\  22  reddet  AK;  red- 

tuisse,  virtus  potius  vera  quaeratur,  qua  beata  esse  possit 
et  civitas.  Neque  enini  aliunde  beata  civitas,  aliunde  homo, 
cum  aliud  civitas  non  sit  quam  concors  hominum  multi- 
tudo.  Quam  ob  rem  nondum  interim  disputo,  quaHs  in 
Regulo  virtus  fuerit;  sufficit  nunc,  quod  isto  nobilissimo  5 
exemplo  coguntur  fateri  non  propter  corporis  bona  vel 
earum  rerum,  quae  extrinsecus  homini  accidunt,  colendos 
deos,  quando  quidem  ille  carere  his  omnibus  mahiit  quam 
deos  per  quos  iuravit  offendere.  Sed  quid  faciamus  ho- 
minibus,  qui  gloriantur  se  talem  habuisse  civem,  qualem  10 
timent  liabere  civitatem?  Quod  si  non  timent,  tale  ergo 
ahquid^  quale  accidit  Regulo^  etiam  civitati  tam  dihgenter 
quam  ille  deos  colenti  accidere  potuisse  fateantur  et  Cliri- 
stianis  temporibus  non  cahimnientur.  Verum  quia  de  iUis 
Christianis  orta  quaestio  est,  qui  etiam  captivati  snnt,  hoc  15 
intueantur  et  taceant^  qui  saluberrimae  religioni  hinc  in- 
pudenlcr  atque  inprudenter  inludunt,  quia,  si  diis  eorum 
probro  non  fuit,  quod  adtentissimus  cultor  illorum,  dum 
eis  iuris  iurandi  fidem  servaret,  patria  caruit^  cum  aliam 
non  haberet,  captivusque  apud  hostes  per  longam  mortem  20 
supplicio  novae  crudelitatis  occisus  est^  multo  minus 
nomen  criminandum  est  Christianum  in  captivitate  sacra- 
torum  suorum,  qui  supernam  patriam  veraci  fide  expec- 
tantes  etiam  in  suis  sedibus  peregrinos  se  esse  noverunt. 

Caput  XVI.  25 

An  stupris,  quae  etiam  sanctarum  forte  virginum  est 

passa  captivitas,  contaminari  potuerit  virtus 

animi  sine  voluntatis  assensu. 

Magnum   sane   crimen   se   putant  obicere  Cbristianis, 
cum  eorum  exaggerantes  captivitatom  addunt  etiam  stupra  30 
commissa^    non    solum  in    aliena    matrimonia   virginesque 

24)  1.  Petr.  2,  11. 

niipturas,  sed  etiam  in  quasdam  sanctimoniales.  Hic  vero 
non  fides,  non  pietas,  non  ipsa  virtus,  quae  castitas  dici- 
tur,  sed  nostra  potius  disputatio  inter  pudorem  atque 
rationem  quibusdam  coartatur  angustiis.  Nec  tantum  hic 
5  curamus  alienis  responsionem  reddere,  quantum  ipsis  nostris 
consolationem.  Sit  igitur  in  primis  positum  atque  firma- 
tum  virtutem,  qua  recte  vivitur,  ab  animi  sede  membris 
corporis  imperare  sanctumque  corpus  usu  fieri  sanctae 
voluntatis,  qua  inconcussa  ac  stabili  permanente,  quidquid 

10  alius  de  corpore  vel  in  corpore  fecerit,  quod  sine  peccato 
proprio  non  valeat  evitari,  praeter  culpam  esse  patientis. 
Sed  quia  non  solum  quod  ad  dolorem,  verum  etiam  quod 
ad  libidinem  pertinet,  in  corpore  alieno  perpetrari  potest: 
quidquid  tale  factum  fuerit,  etsi  retentam  constantissimo 

15  animo  pudicitiam  non  excutit,  tamen  pudorem  incutit,  ne 
credatur  factum  cum  mentis  etiam  voluntate,  quod  fieri 
fortasse  sine  carnis  aliqua  voluptate  non  potuit. 

Caput  XVII. 
De  morie  voluntaria  oh  metum  poenae  sive  dedecoris. 

20  Ac  per  hoc  et  quae  se  occiderunt,  ne  quicquam  huius 

modi  paterentur,  quis  humanus  affectus  eis  nolit  ignosci? 
et  quae  se  occidere  noluerunt,  ne  suo  facinore  alienum 
flagitium  devitarent,  quisquis  eis  hoc  crimini  dederit,  ipse 
crimen  insipientiae  non  cavebit.     Nam  utique  si  non  licet 

25  privata  potestate  hominem  occidere  vel  nocentem,  cuius 
occidendi  licentiam  lex  nulla  concedit,  profecto  etiam  qui 
se  ipsum  occidit  homicida  est,  et  tanto  fit  nocentior,  cum 
se  occiderit,  quanto  innocentior  in  ea  causa  fuit,  qua  se 
occidendum  putavit.     Nam  si   ludae   factum  merito  dete- 

30  stamur  eumque  veritas  iudicat,  cum  se  laqueo  suspendit, 

30)  Mt.  27,  5. 

sceleratae  illiiis   traditioiiis  aiixisse  potius   quam  expiasse 
commissura,   quoniam  Dei   misericordiam  desperando  exi- 
tiabiliter  paenitens  nullum  sibi  salubris  paenitentiae  locum 
reliquit:  quanto  magis  a  sua  nece  se  abstinere  debet,  qui 
tali  supplicio    quod  in  se  puniat  non  habet!     ludas  enim  5 
cum  se  occidit,  sceleratum  hominem  occidit,  et  tamen  non 
solum  Christi,  verum  etiam  suae  mortis  reus  finivit  hanc 
vitam,    quia   licet   propter   suum   scelus   alio   suo  scelere 
occisus  est.     Cur  autem  homo,   qui  mali  nihil  fecit,  sibi 
malefaciat  et   se   ipsum   interficiendo   hominem   interficiat  lo 
innocentem,  ne  alium  patiatur  nocentem,  atque  in  se  per-' 
petret  peccatum  proprium,  ne  in  eo  perpetretur  alienum? 

Caput  XVIIL 

De  alienae  violentia  libidinis^  quam  in  oppresso 

corpore  mens  invita  perpetitur.  15 

At  enim,  ne  vel  aliena  polluat  libido,  metuitur.  Non 
poiluet,  si  aliena  erit;  si  autem  polluet,  ahena  non  erit. 
Sed  cum  pudicitia  virtus  sit  animi  comitemque  habeat  for- 
titudinem,  qua  potius  quaelibet  mala  tolerare  quam  malo 
consentire  decernit,  nullus  autem  magnanimus  et  pudicus  20 
in  potestate  habeat,  quid  de  sua  carne  fiat,  sed  tantum 
quid  adnuat  mente  vel  renuat:  quis  eadem  sana  mente 
putaverit  perdere  se  pudicitiam,  si  forte  in  adprehensa  et 
oppressa  carne  sua  exerceatur  et  expleatur  libido  non 
sua?  Si  enim  hoc  modo  pudicitia  perit,  profecto  pudicitia  25 
virtus  animi  non  erit,  nec  pertinebit  ad  ea  bona,  quibus 
bene  vivitur,  sed  in  bonis  corporis  numerabitur,  qualia 
sunt  vires  pulchritudo  sanitas  valetudo,  ac  si  quid  huius 
modi  est;  quae  bona,  etiamsi  minuantur,  bonam  iustamque 

4  ae  om.  A  ||  14  de  alienae  violentia  libidinis  Heerwagen 
(30, 21);  de  aliena  violentiaque  libidine  C;  de  aliena  violentia- 

vitam  omnino  non  minuunt.  Quod  si  tale  aliquid  est  pu- 
dicitia,  ut  quid  pro  illa,  ne  amittatur,  etiam  cum  periculo 
corporis  laboratur?  Si  autem  animi  bonum  est,  etiam 
oppresso  corpore  non  amittitur.  Quin  etiam  sanctae  con- 
5  tinentiae  bonum  cum  inmunditiae  carnalium  concupiscen- 
tiarum  non  cedit,  et  ipsum  corpus  sanctificatur,  et  ideo, 
cum  eis  non  cedere  inconcussa  intentione  persistit,  nec 
de  ipso  corpore  perit  sanctitas,  quia  eo  sancte  utendi 
perseverat  voluntas  et,  quantum  in  ipso  est,  etiam  facultas. 

10  Neque  enim  eo  corpus  sanctum  est,  quod  eius  mem- 

bra  sunt  integra,  aut  eo,  quod  nullo  contrectantur  adtactu, 
cum  possint  diversis  casibus  etiam  vulnerata  vim  perpeti, 
et  medici  aliquando  saluti  opitulantes  haec  ibi  faciant, 
quae   horret  aspectus.     Obstetrix   virginis   cuiusdam  inte- 

15  gritatem  manu  velut  explorans  sive  malevolentia  sive  in- 
scitia  sive  casu,  dum  inspicit,  perdidit.  Non  opinor  quem- 
quam  tam  stulte  sapere,  ut  huic  perisse  aliquid  existimet 
etiam  de  ipsius  corporis  sanctitate,  quamvis  membri  illius 
integritate  iam  perdita.     Quocirca  proposilo  animi  perma- 

20  nente,  per  quod  etiam  corpus  sanclificari  meruit,  nec  ipsi 
corpori  aufcrt  sanctitatem  violentia  libidinis  alienae,  quam 
servat  perseverantia  continenliae  suae.  An  vero  si  aliqua 
femina  mente  corrupta  violatoque  proposito,  quod  Deo 
voverat,  pergat  vitianda  ad  deceptoreni  suum,  adhuc  eam 

25  pergentem  sanctam  vel  corpore  dicimus,  ea  sanctitate  animi, 
per  quam  corpus  sanctificabatur ,  amissa  alque  destructa? 
Absit  hic  error  et  hinc  potius  admoneamur  ita  non  amitti^^ 
corporis  sanctitatem  manente '  animi   sanctitate  etiam  coi^^^H 
pore  oppresso,  sicut  amittitur  et  corporis  sanctitas  violata^™' 

30  animi  sanctitate  etiam  corpore  intacto.  Quam  ob  rem  non 
habet  qiiod  in  se  morte  spontanea  puniat  femina  sine  ulla 
sua  consensione  violenter  oppressa  et  alieno  conpressa 
peccato;  quanto  minus   antequam  hoc  fiat!   ne  admittatur 

homicidium   certiim,   ciim   ipsiim   flagitium,   quamvis  alie- 
num,  adhuc  pendet  incertum. 


Caput  XIX. 
De  Lucretiay   quae  se  6b  inlatum  sibi  stupriim  peremit. 

An   forte   huic   perspicuae   rationi,    qua  dicimus  cor-  5 
pore  oppresso  nequaquam  proposito  castitatis  ulla  in  ma- 
lum  consensione  mutato  ilUus  tantum  esse  flagitium,   qui 
opprimens  concubuerit,  non  illius,  quae  oppressa  concum- 
henti   nulla  voluntate   consenserit^   contradicere   audehunt 
hi,   contra    quos    feminarum   Christianarum   in   captivitate  10 
oppressarum   non   tantum   mentes,    verum    etiam   corpora 
sancta  defendimus?     Lucretiam  certe,   matronam  nohilem 
veteremque  Romanam,  pudicitiae  magnis  efferunt  laudihus. 
Huius    corpore    cum    violenter    oppresso    Tarquinii    regis 
fdius  lihidinosc  potitus  esset,  illa  scelus  improhissimi  iuvenis  15 
marito   CoIIatino   et  propinquo  Bruto,   viris  clarissimis  et 
fortissimis,  indicavit  eosque  ad  vindictam  constrinxit.    Deinde 
foedi   in    se    commissi    aegra   atque   inpatiens  se  peremit. 
Quid    dicemus?     Adultera    haec    an    casta   iudicanda   est? 
Quis  in  hac  controversia   lahorandum  putaverit?    Egregie  20 
quidam  ex  hoc  veraciterque  declamans  ait:  „Mirahile  dictu, 
(luo  fuerunt  et  adulterium  unus  admisit."     Splendide  atque 
verissime.    Intuens  enim  in  duorum  corporum  commixtione 
unius   inquinatissimam   cupiditatem,    alterius    castissimam 
voluntatem,   et    non    quid  coniunctione  memhrorum,    sed  25 
quid  animorura  diversitate  ageretur  adtendens:   „Duo,  in- 
quit,  fuerunt,  et  adulterium  unus  admisit." 

Sed   quid   est  hoc,   quod   in  eam  gravius  vindicatur, 
quae  adulterium  non  admisit?     Nam  ille  patria  cum  patre 
pulsus   est,   haec   summo   est  mactata   supplicio.     Si  non  30 
est   illa   inpudicitia   qua   invita   opprimitur,   non   est  haec 
iustitia  qua  casta  punitur.     Vos  appello,  leges  iudicesque 

Romani.  Nempe  post  perpetrata  facinora  nec  quemquam 
scelestum  indemnatum  inpune  voluistis  occidi.  Si  ergo 
ad  vestrum  iudicium  quisquam  deferret  lioc  crimen  vobls- 
que  probaretur  non  solum  indemnatam,  verum  etiam  castam 
5  et  innocentem  interfectam  esse  mulierem^  nonne  eum,  qui 
id  fecisset,  severitate  congrua  plecteretis?  Hoc  fecit  illa 
Lucretia;  illa,  illa  sic  praedicata  Lucretia  innocentem, 
castam,  vim  perpessam  Lucretiam  insuper  interemit.  Pro- 
ferte  sententiam.  Quod  si  propterea  non  potestis,  quia 
10  non  astat  quam  punire  possitis,  cur  interfectricem  inno- 
centis  et  castae  tanta  praedicatione  laudatis?  Quam  certe 
apud  infernos  iudices  etiam  tales,  quales  poetarum  vestro- 
rum  carminibus  cantitantur,  nulla  ratione  defenditis,  con- 
stitutam  scilicet  inter  illos, 

15  qm  sibi  letum 

Insontes  peperere  manu  lucemqiie  perosi 
Proiecere  animas; 

cui  ad  superna  redire  cupienti 

Fas  obstat,  tristisqiie  palus  inamabilis  iindae 
20  Adligat. 

An  forte  ideo  ibi  non  est,  quia  non  insontem,  sed  male 
sibi  consciam  se  peremit?  Quid  si  enim  (quod  ipsa  tan- 
tummodo  nosse  poterat)  quamvis  iuveni  violenter  inruentl 
etiam  sua  libidine  inlecta   consensit  idque  in  se  puniens 

25  ita  doluit,  ut  morte  putaret  expiandum?  Quamquam  ne 
sic  quidem  se  occidere  debuit,  si  fructuosam  posset  apud 
deos  falsos  agere  paenitentiam.  Verum  tamen  si  forte  ita 
est  falsumque  est  illud,  quod  duo  fuerunt  et  adulterium 
unus  admisit,  sed  potius  ambo   adulterium  commiserunt, 

30  unus  manifesta  invasione,  altera  latente  consensione:  non 

20)  Aen.  6,  434  sqq.  ^^H 

se  occidit  insontem^  et  ideo  potest  a  litteratis  eiiis  defen- 
soribus  dici  non  esse  apud  inferos  inter  illos,  „qui  sibi 
letum  insontes  peperere  manu/'  Sed  ita  haec  causa  ex 
utroque  latere  coartatur,  ut^  si  extenuatur  homicidium, 
adulterium  confirmetur;  si  purgatur  adulterium,  homicidium  5 
cumuletur;  nec  omnino  invenitur  exitus,  ubi  dicitur:  „Si 
adulterata,  cur  laudata;  si  pudica,  cur  occisa?" 

Nobis  tamen  in  hoc  tam  nobili  feminae  huius  exemplo 
ad  istos  refutandos,  qui  Christianis  feminis  in  captivitate 
compressis  aUeni  ab  omni  cogitatione  sanctitatis  insultant,  10 
sufficit  quod  in  praeclaris  eius  laudibus  dictum  est:  „Duo 
fuerunt  et  adulterium  unus  admisit."  Tahs  enim  ab  eis 
Lucretia  magis  credita  est,  quae  se  nullo  adulterino  po- 
tuerit  maculare  consensu.  Quod  ergo  se  ipsam,  quoniam 
adulterum  pertuUt,  etiam  non  adultera  occidit,  non  est  15 
pudicitiae  caritas,  sed  pudoris  infirmitas.  Puduit  enim  eam 
turpitudinis  aUenae  in  se  commissae,  etiamsi  non  secum, 
et  Romana  muUer,  laudis  avida  nimium,  verita  est  ne  pu- 
taretur,  quod  violenter  est  passa  cum  viveret,  Ubenter  passa 
si  viveret.  Unde  ad  oculos  hominum  mentis  suae  testem  20 
iUam  poenam  adhibendam  putavit,  quibus  conscientiam  de- 
monstrare  non  potuit.  Sociam  quippe  facti  se  credi  eru- 
buit,  si,  quod  aUus  in  ea  fecerat  turpiter,  ferret  ipsa  patien- 
ter.  Non  hoc  fecerunt  feminae  Christianae,  quae  passae 
simiUa  vivunt  tamen  nec  in  se  uUae  sunt  crimen  aUenum,  25 
ne  aUorum  sceleribus  adderent  sua,  si,  quoniam  hostes  in 
eis  concupiscendo  stupra  commiserant,  iUae  in  se  ipsis 
homicidia  erubescendo  committerent.  Habent  quippe  intus 
gloriam  castitatis,  testimonium  conscientiae;  habent  autem 
coram  ocuUs  Dei  sui  nec  requirunt  ampUus,  ubi  quid  30 
recte  faciant  non  habent  ampUus,  ne  devient  ab  auctori- 
tate  legis  divinae,  cum  male  devitant  offensionem  suspi- 
cionis  humanae. 

Capxjt  XX. 


Niillam  esse  auctoritatem,  quae  Christianis  in  qualihet 
causa  ius  voluntariae  necis  tribuat. 

Neque  enim  friistra  in  sanctis  canonicis  libris  nus- 
5  quam  nobis  divinitus  praeceptum  permissumve  reperiri 
potest,  ut  vel  ipsius  adipiscendae  inmortalitatis  vel  ullius 
cavendi  carendive  mali  causa  nobismet  ipsis  necem  in- 
feramus.  Nam  et  prohibitos  nos  esse  intellegendum  est, 
ubi   lex   ait:   Non  occideSy   praesertim   quia  non  addidit: 

10  ^proximum  tuum"  sicut  falsum  testimonium  cum  vetaret: 
Falsum,  inquit,  testimonium  non  dices  adversus  proximum 
tuum.  Nec  ideo  tamen  si  adversus  se  ipsum  quisquam 
falsum  testimonium  dixerit,  ab  hoc  crimine  se  putaverit 
alienum,    quoniam    regulam  diligendi  proximum  a   semet 

15  ipso  dilector  accepit,  quando  quidem  scriptum  est:  Diliges 
proximum  tuum  tamquam  te  ipsum.  Porro  si  falsi  testi- 
monii  non  minus  reus  est  qui  de  se  ipso  falsum  fatetur, 
quam  si  adversus  proximum  hoc  faceret,  cum  in  eo  prae- 
cepto,  quo  falsum  testimonium  prohibetur,   adversus  pro- 

20  ximum  prohibeatur  possitque  non  recte  intellegeritibus 
videri  non  esse  prohibitum,  ut  adversus  se  ipsum  quisque 
falsus  testis  adsistat:  quanto  magis  intellegendum  est  non 
licere  homini  se  ipsum  occidere,  cum  in  eo,  quod  scrip- 
tum  est:    Non  occides,    nihilo   deinde  addito  nullus,   nec 

25  ipse  utique,  cui  praecipitur,  intellegatur  exceptus!  Unde 
quidam  hoc  praeceptum  etiam  in  bestias  ac  pecora  conan- 
tur  extendere,  ut  ex  hoc  nullum  etiam  illorum  liceat  oc- 
cidere.  Cur  non  ergo  et  herbas  et  quidquid  humo  radi- 
citus  ahtur  ac  figitur?   Nam  et  hoc  genus  rerum,  quamvis 

30  non  sentiat,  dicitur  vivere  ac  per  hoc  potest  et  mori, 
proinde  etiam,  cum  vis  adhibetur,  occidi.  Unde  et  aposto- 
lus,  cum  de  huiusce  modi  seminibus  loqueretur:    Tu,  in- 


12)  Exod.  20,  13;  16.     16)  Mt.  22,  39. 

quit,  quod  seminas  non  vivificatur,  nisi  moriatur;  et  in 
psalmo  scriptum  est:  Occidit  vites  eorum  in  grandine. 
Num  igitur  ob  hoc,  cum  audimus;  Non  occides,  virgultum 
vellere  nefas  ducimus  et  Manichaeorum  errori  insanissime 
adquiescimus?  His  igitur  deliramentis  remotis  cum  legi-  5 
mus:  Non  occides,  si  propterea  non  accipimus  hoc  dictum 
esse  de  frutectis,  quia  nullus  eis  sensus  est,  nec  de  in- 
rationalibus  animantibus,  volatilibus  natatilibus^  ambulati- 
libus  reptilibus,  quia  nulla  nobis  ratione  sociantur,  quam 
non  eis  datum  est  nobiscum  habere  communem  (unde  10 
iustissima  ordinatione  creatoris  et  vita  et  mors  eorum 
nostris  usibus  subditur):  restat  ut  de  homine  intellegamus, 
quod  dictum  est:  Non  occides,  nec  alterum  ergo  nec  te. 
Neque  enim   qui   se  occidit  aliud  quam  hominem  occidit. 

Caput  XXI.  15 

J)e  interfectionihus  hominum,  quae  ab  homicidii  crimine 
excipiuntur. 

Quasdam  vero  exceptiones  eadem  ipsa  divina  fecit 
auctoritas,  ut  non  liceat  hominem  occidi.  Sed  his  ex- 
ceptis,  quos  Deus  occidi  iubet  sive  data  lege  sive  ad  per-  20 
sonam  pro  tempore  expressa  iussione,  (non  autem  ipse 
occidit,  qui  ministerium  debet  iubenti,  sicut  adminiculum 
gladius  utenti;  et  ideo  nequaquam  contra  hoc  praeceptum 
fecerunt,  quo  dictum  est:  Non  occides,  qui  Deo  auctore 
bella  gesserunt  aut  personam  gerentes  pubUcae  potestatis  25 
secundum  eius  leges,  hoc  est  iustissimae  rationis  imperium, 
sceleratos  morte  punierunt;  et  Abraham  non  solum  non 
est  culpatus  crudelitatis  crimine,  verum  etiam  laudatus 
est  nomine  pietatis,  quod  voluit  filium  nequaquam  scelerate, 
sed  oboedienter   occidere;   et  merito  quaeritur  utrum  pro  30 

1)  1.  Cor.  15,  .36.     2)  Ps.  78,  47.     30)  Gen.  22. 

iussu  Dei  sit  habendum,  quod  lephte  filiam^  quae  patri 
occurrit,  occidit,  cum  id  se  vovisset  immolaturum  Deo, 
quod  ei  redeunti  de  proelio  victori  primitus  occurrisset; 
nec  Samson  aliter  excusatur,  quod  se  ipsum  cum  hostibus 
5  ruina  domus  oppressit,  nisi  quia  Spiritus  latenter  hoc 
iusserat,  qui  per  ilkim  miracula  faciebat)  —  his  igitur 
exceptis,  quos  vel  lex  iusta  generaliter  vel  ipse  fons  iusti- 
tiae  Deus  specialiter  occidi  iubet^  quisquis  hominem  vel 
se  ipsum  vel  quemlibet  occiderit,  homicidii  crimine  in- 
10  nectitur. 

Caput  XXII. 

Quod  numquam  possit  mors  voluntaria  ad  magnitudmem 
animi  pertinere. 

Et  quicumque  hoc  in  se  ipsis  perpetraverunt,  animi 

15  magnitudine  fortasse  mirandi,  non  sapientiae  sanitate  lau- 
dandi  sunt.  Quamquam  si  rationem  diligentius  consulas^ 
ne  ipsa  quidem  animi  magnitudo  recte  nominatur,  ubi 
quisque  non  valendo  tolerare  vel  quaeque  aspera  vel  aliena 
peccata   se    ipse   interemerit.     Magis   enim   mens   infirma^^ 

20  deprehenditur ,  quae  ferre  non  potest  vel  duram  sui  cor^H 
poris   servitutem   vel   stultam   vulgi    opinionem,    maiorque      . 
animus  merito  dicendus  est,  qui  vitam  aerumnosam  magis 
potest  ferre   quam  fugere  et  humanum  iudicium  maxime- 
que   vulgare,   quod  plerumque   caHgine   erroris  involviturjj 

25  prae  conscientiae  hice  ac  puritate  contemnere.     Quam  ol 
rem  si  magno  animo  fieri  putandum  est,   cum  sibi  homo*' 
ingerit    mortem,    ille    potius    Cleombrotus    in    hac    animi 
magnitudine   reperitur,   quem   ferunt  lecto  Platonis  iibro, 
ubi  de  inmortaUtate  animae  disputavit,  se  praecipitem  de- 

30  disse  de  muro  atque  ita  ex  hac  vita  emigrasse  ad  eam, 
quam    credidit    esse*   meliorem.     Nihil   enim   urgebat   aut 

-3)  ludic.  11.     6)  ludic.  16,  30. 

calamilatis  aut  criminis  seu  verum  seu  falsum,  quod  non 
valendo  ferre  se  auferret;  sed  ad  capessendam  mortem 
atque  ad  huius  vitae  suavia  vincla  rumpenda  sola  adfuit 
animi  magnitudo.  Quod  tamen  magne  potius  factum  esse 
quam  bene  testis  ei  esse  potuit  Plato  ipse,  quem  legerat,  5 
qui  profecto  id  praecipue  potissimumque  fecisset  vel  etiam 
praecepisset,  nisi  ea  mente,  qua  inmortalitatem  animae 
vidit,  nequaquam  faciendum,  quin  etiam  prohibendum  esse 
iudicasset. 

At  enim  multi  se  interemerunt,  ne  in  manus  hostium  10 
pervenirent.     Non  modo  quaerimus  utrum  sit  factum,  sed 
utrum  fuerit  faciendum.    Sana  quippe  ratio  etiam  exemplis 
anteponenda  est,   cui  quidem  et  exempla  concordant,  sed 
illa,  quae  tanto  digniora  sunt  imitatione,  quanto  excellen- 
tiora  pietate.     Non   fecerunt  patriarchae,  non  prophetae,  16 
non  apostoh,  quia  et  ipse  Dominus  Christus,  quando  eos, 
si  persecutionem  paterentur,  fugere   admonuit  de  civitate 
in   civitatem,   potuit   admonere    ut    sibi   manus  inferrent, 
ne   in   manus   persequentium    pervenirent.     Porro  ille   si 
hoc  non   iussit   aut  monuit,   ut  eo  modo  sui  ex  hac  vita  20 
emigrarent,   quibus  migrantibus  mansiones  aeternas  prae- 
paraturum  esse  se  promisit,   quaelibet   exempla  opponant 
gentes,    quae    ignorant   Deum,    manifestum   est  hoc   non 
Hcere  colentibus  unum  verum  Deum. 


Caput  XXIIL  2& 

Quale  exemplum  sit  Catonis,  qui  se  victoriam  Caesaris 
non  ferens  interemit. 

Sed  tamen  etiam  illi  praeter  Lucretiam,  de  qua  supra 
satis  quod  videbatur  diximus,  non  facile  reperiunt  de  cuius 

18)  Mt.  10,  23.     22)  lo.  14,  2. 

auctoritate  praescribant,  nisi  illum  Catonem,  qui  se  Uticae 
occidit;  non  quia  solus  id  fecit,  sed  quia  vir  doctus  et 
probus  habebatur,  ut  merito  putetur  etiam  recte  fieri  po- 
tuisse  vel  posse  quod  fecit.  De  cuius  facto  quid  potissi- 
5  mum  dicam,  nisi  quod  amici  eius  etiam  docti  quidam  viri, 
qui  hoc  fieri  prudentius  dissuadebant,  inbeciUioris  quam 
fortioris  animi  facinus  esse  censuerunt,  quo  demonstrare- 
tur  non  honestas  turpia  praecavens,  sed  infirmitas  adversa 
non  sustinens?   Hoc   et   ipse   Cato   in   suo  carissimo  fiUo 

10  iudicavit.  Nam  si  turpe  erat  sub  victoria  Caesaris  vivere, 
cur  auctor  huius  turpitudinis  filio  fuit,  quem  de  Caesaris 
benignitate  omnia  sperare  praecepit?  Cur  non  et  iilum 
secum  coegit  ad  mortem?  Nam  si  eum  filium,  qui  contra 
imperium  in  hostem  pugnaverat^   etiam  victorem  laudabi- 

15  iiter  Torquatus  occidit,  cur  victus  victo  filio  pepercit  Cato, 
qui  non  pepercit  sibi?  An  turpius  erat  contra  imperium 
esse  victorem,  quam  contra  decus  ferre  victorem?  NuUo 
modo  igitur  Cato  turpe  esse  iudicavit  sub  victore  Caesare 
vivere;   alioquin  ab  hac  turpitudine   paterno   ferro  filium 

20  liberaret.  Quid  est  ergo,  nisi  quod  filium  quantum  amavit, 
cui  parci  a  Caesare  et  speravit  et  voluit,  tantum  gloriae 
ipsius  Caesaris,  ne  ab  illo  etiam  sibi  parceretur,  ut  ipse 
Caesar  dixisse  fertur,  invidit,  aut,  ut  aliquid  nos  mitius 
dicamus,  erubuit? 

25  Caput  XXIV. 

Quod  in  ea  virtute,  qua  Regulus  Catone  praestantto 
fuit,  multo  magis  emineant  Christiani. 

Nolunt  autem  isti,  contra  quos  agimus,  ut  sanctui 

virum  lob,   qui  tam  horrenda   mala  in  sua  carne  perpeti 

50  maluit  quam  inlata  sibi  morte  omnibus  carere  cruciatibus, 

vel  alios  sanctos  ex  litteris  nostris  summa  auctoritate  cel- 

sissimis  fideque    dignissimis,    qui   captivitatem   dominatio 

nemque  hostium  ferre  quam  sibi  necem  inferre  raaluerunt, 
Catoni  praeferamus;  sed  ex  litteris  eorum  eundem  illum 
Marco  Catoni  Marcum  Regulum  praeferam.  Cato  enim 
numquam  Caesarem  vicerat,  cui  victus  dedignatus  est  sub- 
ici  et,  ne  subiceretur,  a  se  ipso  elegit  occidi:  Regulus  5 
autem  Poenos  iam  vicerat  imperioque  Romano  Romanus 
imperator  non  ex  civibus  dolendam,  sed  ex  hostibus  lau- 
dandam  victoriam  reportaverat;  ab  eis  tamen  postea  victus 
mahiit  eos  ferre  serviendo  quam  eis  se  auferre  moriendo. 
Proinde  servavit  et  sub  Carthaginiensium  dominatione  patien-  lo 
tiam  et  in  Romanorum  dilectione  constantiam,  nec  victum 
auferens  corpus  ab  hostibus  nec  invictum  animum  a  civi- 
bus.  Nec  quod  se  occidere  noluit,  vitae  huius  amore 
fecit.  Hoc  probavit,  cum  causa  promissi  iurisque  iurandi 
ad  eosdem  hostes,  quos  gravius  in  senatu  verbis  quam  in  15 
bello  armis  offenderat,  sine  ulla  dubitatione  remeavit. 
Tantus  itaque  vitae  huius  contemptor,  cum  saevientibus 
hostibus  per  quaslibet  poenas  eam  fmire  quam  se  ipse 
perimere  maluit,  magnum  scelus  esse,  si  se  homo  inter- 
imat,  procul  dubio  iudicavit.  Inter  omnes  suos  laudabiles  20 
et  virtutis  insignibus  inlustres  viros  non  proferunt  Romani 
meliorem,  quem  neque  felicitas  corruperit,  nam  in  tanta 
victoria  mansit  pauperrimus;  nec  infelicitas  fregerit,  nam 
ad  tanta  exitia  revertit  intrepidus.  Porro  si  fortissimi  et 
praeclarissimi  viri  terrenae  patriae  defensores  deorumque  25 
licet  falsorum,  non  tamen  fallaces  cultores,  sed  veracissimi 
€tiam  iuratores,  qui  hostes  victos  more  ac  iure  belli  ferire 
potuerunt,  hi  ab  hostibus  victi  se  ipsos  ferire  noluerunt 
et,  cum  mortem  minime  formidarent,  victores  tamen  domi- 
nos  ferre  quam  eam  sibi  inferre  maluerunt:  quanto  magis  30 
Christiani,  verum  Deum  colentes  et  supernae  patriae  su- 
spirantes,    ab    hoc    facinore    temperabunt,    si    eos    divina 

(lispositio  vel  probandos  vel  emendandos  ad  tempiis  hosti- 
biis  subiugaverit,  quos  in  illa  humilitate  non  deserit,  qui 
propter  eos  tam  humiliter  altissimus  venit,  praesertim  quos 
nullius  miUtaris  potestatis  vel  talis  militiae  iura  constrin- 
5  gunt  ipsum  hostem  ferire  superatum.  Quis  ergo  tam 
makis  error  obrepit,  ut  homo  se  occidat,  vel  quia  in  eumj 
peccavit,  vel  ne  in  eum  peccet  inimicus,  cum  vel  pecca- 
torem  vel  peccaturum  ipsum  occidere  non  audeat  inimicum? 

Caput  XXV. 

10       Quod,  peccatum  non  per  peccatum  debeat  declinari. 

At  enim  timendum  est  et  cavendum,  ne  Hbidini  hostili 
subditum  corpus    inlecebrosissima   vohiptate   animum   ad 
Uciat  consentire  peccato.    Proinde,  inquiunt,  non  iam  pro- 
pter  aUenum,  sed  propter  suura  peccatum,  antequam  hoc 

15  quisque  committat,  se  debet  occidere.  NuUo  modo  qui- 
dem  hoc  faciet  animus,  ut  consentiat  Ubidini  carnis  suae 
aUena  Ubidine  concitatae,  qui  Deo  potius  eiusque  sapien- 
tiae  quam  corpori  vohiptatique  subiectus  est.  Verum 
tamen  si  detestabiie  facinus  et  damnabile  scehis  est  etiam 

20  se  ipsum  hominem  occidere,  sicut  veritas  manifesta  pro- 
clamat,  quis  ita  desipiat,  ut  dicat:  „Iam  nunc  peccemus, 
ne  postea  forte  peccemus;  iam  nunc  pcrpetremus  homi- 
cidium,  ne  postea  forte  incidamus  in  adulterium'^?  Nonne 
si  tantum  dominatur  iniquitas,  ut  non  innocentia,  sed  pec- 

26  cata  potius  eUgantur,  satius  est  incertum  de  futuro  adul- 
terium  quam  certum  de  praesenti  homicidium?  Nonne 
satius  est  flagitium  committere,  quod  paenitendo  sanetur, 
quam  tale  facinus,  ubi  locus  salubris  paenitentiae  non 
relinquitur?    Haec    dixi   propter   eos   vel   eas,    quae   non 

30  aUeni,  sed  proprii  peccati  devitandi  causa,  ne  sub  alterius 
libidine   etiam  excitatae   suae   forte  consentiant,  vim  sibi, 

qua  moriantur,  inferendam  putant.  Ceterum  absit  a  mente 
Christiana,  quae  Deo  suo  fidit  in  eoque  spe  posita  eius 
adiutorio  nititur,  absit,  inquam,  ut  mens  talis  quibuslibet 
carnis  voliiptatibus  ad  consensum  turpitudinis  cedat.  Quod 
si  illa  concupiscentialis  inoboedientia,  quae  adhuc  in  mem-  5 
bris  moribundis  habitat,  praeter  nostrae  voluntatis  legem 
quasi  lege  sua  movetur,  quanto  magis  absque  culpa  est 
in  corpore  non  consentientis,  si  absque  culpa  est  in  cor- 
pore  dormientis! 

Caput  XXVL  10 

Be  his,  quae  /ieri  non  licent,   cum  a  sanctis  facta  no- 
scunturj  qua  ratione  facta  credenda  sint. 

Sed  quaedam,  inquiunt,  sanctae  feminae  tempoie  per- 
secutionis,  ut  insectatores   suae   pudicitiae   devitarent,  in 
rapturum  atque   necaturum  se  fluvium  proiecerunt  eoque  15 
modo  defunctae   sunt  earumque  martyria  in  catholica  ec- 
clesia  veneratione  celeberrima  frequentantur.    De  his  nihil 
temere   audeo  iudicare.     Utrum  enim  ecclesiae   aliquibus 
fide   dignis   testificationibus,   ut   earum  memoriam  sic  ho- 
noret,  divina  persuaserit  auctoritas,  nescio;  et  fieri  potest  20 
ut  ita  sit.     Quid  si  enim  hoc  fecerunt,  non  humanitus  de- 
cepta^  sed  divinitus  iussae,  nec  errantes,  sed  oboedientes? 
sicut  de  Samsone  aliud  nobis  fas  non  est  credere.     Cum 
autem  Deus  iubet  seque  iubere  sine  ullis  ambagibus  inti- 
mat,  quis  oboedientiam  in  crimen  vocet?  quis  obsequium  25 
pietatis  accuset?  Sed  non  ideo  sine  scelere  facit,  quisquis 
Deo  filium  immolare  decreverit,  quia  hoc  Abraham  etiam 
laudabiliter  fecit.     Nam  et  miles  cum  oboediens  potestati, 
sub  qua  legitime   constitutus  est,  hominem  eccidit,   nulla 
civitatis  suae  lege  reus  est  homicidii,   immo,  nisi  fecerit,  30 
reus   est   imperii    deserti   atque   contempti;    quod   si   sua 
sponte  atque  auctoritate  fecisset,  crimen  efi^usi  humani  san- 

guinis  incidisset.  Itaque  unde  punitur  si  fecit  iniussus,  inde 
punietur  nisi  fecerit  iussus.  Quod  si  ita  est  iubente  im- 
peratore,  quanto  magis  iubente  creatore!  Qui  ergo  audit 
non  licere  se  occidere,  faciat,  si  iussit  cuius  non  licet 
5  iussa  contemnere;  tantummodo  videat  utrum  divina  iussio 
nuUo  nutet  incerto.  Nos  per  aurem  conscientiam  conveni- 
mus,  occultorum  nobis  iudicium  non  usurpamus.  Nemo 
scit  quid  agatur  iti  homine  nisi  spiritus  hominis,  qui  in 
ipso  est.    Hoc  dicimus,  hoc  asserimus,  hoc  modis  omnibus 

10  adprobamus,  neminem  spontaneam  mortem  sibi  inferre  debere 
velut  fugiendo  molestias  temporales,  ne  incidat  in  per- 
petuasjneminem  propter  aliena  peccata,  ne  hoc  ipse  in- 
cipiat  habere  gravissimum  proprium,  quem  non  polkiebat 
alienum;  neminem  propter  sua  peccata  praeterita,  propter 

15  quae  magis  hac  vita  opus  est,  ut  possint  paenitendo  sanari; 
neminem  vekit  desiderio  vitae  meUoris,  quae  post  mortem 
speratur,  quia  reos  suae  mortis  meUor  post  mortem  vita 
non  suscipit. 

Caput  XXVII. 

20        An  propter  declinationem  peccati  mors  spontanea 
adpetenda  sit. 

Restat  una  causa,  de  qua  dicere  coeperam,  qua  utUe 
putatur,  ut  se  quisque  interficiat,  scilicet  ne  in  peccatum 
inruat  vel  blandiente  voluptate  vel  dolore  saeviente.     Quam 

25  causam^'  si  vokierimus  admittere,  eo  usque  progressa  per- 
veniet,  ut  hortandi  sint  homines  tunc  se  potius  interimere, 
cum  lavacro  sanctae  regenerationis  abkiti  universorum  re- 
missionem  acceperint  peccatorum.  Tunc  enim  tempus  est 
cavendi  omnia  futura  peccata,  cum  sunt  omnia  deleta  prae- 

30  terita.  Quod  si  morte  spontanea  recte  fit,  cur  non  tunc 
potissimum  fit?    Cur  baptizatus  sibi  quisque  parcit?    Cur, 

9)  1.  Cor.  2,  11. 

liberatum  capiit  tot  rursus  vitae  luiius  periculis  inserit,  cum 
sit  facillimae  potestatis  inlata  sibi  nece  omnia  devitare 
scriptumque  sit:  Qui  amat  periculum,  incidet  in  illud? 
Cur  ergo  amantur  tot  et  tanta  pericula  vel  certe,  etiamsi 
non  amantur,  suscipiuntur,  cum  manet  in  hac  vita,  cui  5 
abscedere  licitum  est?  An  vero  tam  insulsa  perversitas 
cor  evertit  et  a  consideratione  veritatis  avertit,  ut,  si  se 
quisque  interimere  debet,  ne  unius  captivantis  dominatu 
conruat  in  peccatum,  vivendum  sibi  existimet,  ut  ipsum 
perferat  mundum  per  omnes  horas  temptationibus  plenum,  lo 
et  talibus,  qualis  sub  uno  domino  formidatur,  et  innumera- 
bilibus  ceteris,  sine  quibus  haec  vita  non  ducitur?  Quid 
igitur  causae  est,  cur  in  eis  exhortationibus  tempora  con- 
sumamus,  quibus  baptizatos  adloquendo  studemus  accendere 
sive  ad  virginalem  integritatem  sive  ad  continentiam  vi-  15 
dualem  sive  ad  ipsam  tori  coniugalis  fidem,  cum  habeamus 
meliora  et  ab  omnibus  peccandi  periculis  remota  com- 
pendia,  ut,  quibuscumque  post  remissionem  recentissimam 
peccatorum  adripiendam  mortem  sibique  ingerendam  per- 
suadere  potuerimus,  eos  ad  Dominum  saniores  purioresque  20 
mittamus?  Porro  si,  quisquis  hoc  adgrediendum  et  sua- 
dendum  putat,  non  dico  desipit,  sed  insanit:  qua  tandem 
fronte  homini  dicit:  „Interfice  te,  ne  parvis  tuis  peccatis 
adicias  gravius,  dum  vivis  sub  domino  barbaris  moribus 
inpudico",  qui  non  potest  nisi  sceleratissime  dicere:  „In-  25 
terfice  te  peccatis  tuis  omnibus  absolutis,  ne  rursus  talia 
vel  etiam  peiora  committas,  dum  vivis  in  mundo  tot  in- 
puris  voluptatibus  inlecebroso,  tot  nefandis  crudelitatibus 
furioso,  tot  erroribus  et  terrorihus  inimico"?  Hoc  quia 
nefas  est  dicere,  nefas  est  profecto  se  occidere.  Nam  si  30 
hoc  sponte   faciendi  ulla  causa  iusta  esse  posset,    procul 

3)  Eccli.  3,  27.  % 

diibio  iiistior  quam   ista  non   esset.     Qiiia  vero  nec  ista 
est,  ergo  nuUa  est. 

Caput  XXVIII. 

Quo  iudicio  Bei  in  corpora  continentium  libido  hostilis 
5  peccare  permissa  sit. 

Non  itaque  vobis,  o  fideles  Christi,  sit  taedio  vita 
vestra,  si  ludibrio  fuit  hostibus  castitas  vestra.  Habetis 
magnam  veramque  consoiationem,  si  fidam  conscientiam 
retinetis  non  vos  consensisse  peccatis  eorum,   qui  in  vos 

10  peccare  permissi  sunt.  Quod  si  forte,  cur  permissi  sint, 
quaeritis,  alta  quidem  est  providentia  creatoris  mundi  at- 
que  rectoris,  et  inscrutabilia  sunt  iudicia  eius  et  investi- 
gahiles  viae  eius,  verum  tamen  interrogate  fideliter  ani- 
mas  vestras,  ne   forte   de   isto  integritatis  et  continentiae^^ 

15  vel  pudicitiae  bono  vos  inflatius  extuUstis  et  humanis  I^u^i^H 
dibus    delectatae   in  hoc   etiam   aliquibus   invidistis.     Noi^* 
accuso    quod    nescio,    nec    audio    quod   vobis    interrogata 
vestra  corda  respondent.     Tamen  si  ita  esse  responderint, 
nolite   mirari  hoc  vos   amisisse,    unde   hominibus   placere 

20  gestistis,  illud  vobis  remansisse,  quod  ostendi  hominibus 
non  potest.  Si  peccantibus  non  consensistis,  divinae  gratiae, 
divinum  accessit  auxilium;  humanae  gloriae, 
humanum  successit  opprobrium.  In  utroque 
consolamini,  pusillanimes,  illinc  probatae  hinc    castigatae» 

25  iUinc  iustificatae  hinc  emendatae.     Quarum  vero  corda  iq^HI 
lerrogata  respondent  numquam  se  de  bono  virginitatis  ve^HI 

•  viduitatis  vel  coniugalis  pudicitiae  superbisse,  sed  humili- 
bus  consentiendo  de  dono  Dei  cum  tremore  exultasse,  nec 
invidisse  cuiquam  paris  exccUentiam  sanctitatis  et  castita- 

30  tis,  sed  humana  laude  postposita,  quae  tanto  maior  deferri 
solet,  quanto  est  bonum  rarius,  quod  exigit  laudem,  optasse 
potius   ut  amplior  earum  numerus   esset,   quam  ut  ipsae 

in  paiicitate  ampliiis  eminerent :  nec  istae,  quae  taies  sunt, 
si  earum  quoque  aliquas  barbarica  libido  compressit,  per- 
missum  hoc  esse  causentur,  nec  ideo  Deum  credant  ista 
neglegere^  quia  permittit  quod  nemo  inpune  committit. 
Quaedam  enim  veluti  pondera  malarum  cupiditatum  et  per  5 
occultum  praesens  divinum  iudicium  relaxantur  et  mani- 
festo  ultimo  reservantur.  Fortassis  autem  istae,  quae 
bene  sibi  sunt  consciae  non  se  ex  isto  castitatis  bono  cor 
inflatum  extulisse,  et  tamen  vim  hostilem  in  carne  per- 
pessae  sunt,  habebant  aliquid  latentis  infirmitatis,  quae  10 
posset  in  superbiae  fastum,  si  hanc  humilitatem  in  vasta- 
tione  illa  evasissent,  extolli.  Sicut  ergo  quidam  morte 
rapti  sunt,  ne  malitia  mutaret  intellectum  eorum,  ita  quid- 
dam  ab  istis  vi  raptum  est,  ne  prosperitas  mutaret  mode- 
stiam  earum.  Utrisque  igitur,  quae  de  carne  sua,  quod  15 
turpem  nullius  esset  perpessa  contactum,  vel  iam  super- 
biebant  vel  superbire,  si  nec  hostium  violentia  contrectata 
esset,  forsitan  poterant,  non  ablata  est  castitas,  sed  humi- 
litas  persuasa;  illarum  tumori  succursum  est  inmanenti, 
istarum  occursum  est  inminenti.  20 

Quamquam  et  illud  non  sit  tacendum,  quod  quibus- 
dam,  quae  ista  perpessae  sunt,  potuit  videri  continentiae 
bonum  in  bonis  corporalibus  deputandum  et  tunc  manere, 
si  nullius  libidine  corpus  adtrectaretur;  non  autem  esse 
positum  in  solo  adiuto  divinitus  robore  voluntatis,  ut  sit  25 
sanctum  et  corpus  et  spiritus;  nec  tale  bonum  esse,  quod 
invito  animo  non  possit  auferri;  qui  error  eis  fortasse  sub- 
latus  est.  Cum  enim  cogitant,  qua  conscientia  Deo  ser- 
vierint,  et  fide  inconcussa  non  de  illo  sentiunt,  quod  ita 
sibi  servientes  eumque  ita  invocantes  deserere  ullo  modo  30 
potuerit,  quantumque  illi  castitas  placeat  dubifare  non 
possunt,  vident  esse   consequens  nequaquam  illum  fuisse 

13)  Sap.  4,  11. 

permissiirum,  iil  haec  acciderent  sanctis  suis,  si  eo  modo 
perire  posset  sanctitas,  qiiam  contulit  eis  et  diligit  in  eis. 

Caput  XXIX. 

Quid  familia  Christi  respondere  debeat  infidelihus,  cum 

5  exprobrant,  quod  eam  a  furore  hostium  non 

liheraverit  Christus. 

Habet  itaque  omnis  familia  summi  et  veri  Dei  con- 

solationem  suam,  non  fallacem   nec  in  spe  rerum  nutan- 

tium  vel    labentium    constitutam,   vitamque    etiam    ipsam 

10  temporaJem  minime  paenitendam,  in  qua  eruditur  ad 
aeternam,  bonisque  terrenis  tamquam  peregrina  utitur  nec 
capitur,  malis  autem  aut  probatur  aut  emendatur.  Illi 
vero,  qui  probitati  eius  insultant  eique  dicunt,  cum  forte 
in  aliqua  temporalia  mala  devenerit:    JJhi  est  Deus  tuus? 

15  ipsi  dicant,  ubi  sint  dii  eorum,  cum  talia  patiuntur,  pro 
quibus  evitandis  eos  vel  colunt  vel  colendos  esse  conten- 
dunt.  Nam  ista  respondet:  Deus  meus  ubique  praesens 
est,  ubique  totus,  nusquam  inclusus,  qui  possit  adesse 
secretus,  abesse  non  motus;  ille  cum  me  adversis  rebus 

20  exagitat,  aut  merita  examinat  aut  peccata  castigat  merce- 
demque  mihi  aeternam  pro  toleratis  pie  malis  temporahbus 
servat;  vos  autem  qui  estis,  cum  quibus  loqui  dignum  sit 
saltem  de  diis  vestris,  quanto  minus  de  Deo  meo,  qul 
terrihilis   est   super   omnes   deos,    quoniam    dii  gentium^ 

25  daemonia,  Dominus  autem  caelos  fecit. 

Caput  XXX. 

Quam  pudendis  prosperitatihus  affluere  velint,  qui  de 
Christianis  temporihus  conqueruntur. 
Si  Nasica  ille  Scipio  vester  quondam  pontifex  viverel 
30  quem  sub  terrore  belli  Punici  in  suscipiendis  Phrygiis  sa- 

14)  Ps.  41,  4.     25)  Ps.  96,  4  sq. 

cris,  ciim  vir  oplimiis  quaereretur,  universus  senatus  ele- 
git,  cuius  os  fortasse  non  auderetis  aspicere,  ipse  vos  ab 
hac  inpudentia  cohiberet.  Cur  enim  adflicti  rebus  adver- 
sis  de  temporibus  querimini  Christianis,  nisi  quia  vestram 
hixuriam  cupitis  habere  securam  et  perditissimis  moribus  5 
remota  omni  molestiarum  asperitate  diffluere?  Neque  enim 
propterea  cupitis  habere  pacem  et  omni  genere  copiarum 
abundare,  ut  his  bonis  honeste  utamini,  hoc  est  modeste 
sobrie,  temperanter  pie,  sed  ut  infmita  varietas  vohiptatum 
insanis  eff^usionibus  exquiratur,  secundisque  rebus  ea  mala  10 
oriantur  in  moribus,  quae  saevientibus  peiora  sint  hostibus. 
At  ille  Scipio  pontifex  maximus  vester,  ille  iudicio  totius 
senatus  vir  optimus,  istam  vobis  metuens  calamitatem 
nolebat  aemulam  tunc  imperii  Romani  Carthaginem  dirui 
et  decernenti  ut  dirueretur  contradicebat  Catoni,  timens  15 
infirmis  animis  hostem  securitatem  et  tamquam  pupiUis 
civibus  idoneum  tutorem  necessarium  videns  esse  terro- 
rem.  Nec  eum  sententia  fefellit:  re  ipsa  probatum  est 
quam  verum  diceret.  Deleta  quippe  Carthagine  magno 
scilicet  terrore  Romanae  rei  publicae  depulso  et  extincto  20 
tanta  de  rebus  prosperis  orta  mala  continuo  subsecuta 
sunt,  ut  corrupta  disruptaque  concordia  prius  saevis  cru- 
entisque  seditionibus,  deinde  mox  malarum  conexione 
causarum  bellis  etiam  civilibus  tantae  strages  ederentur, 
tantus  sanguis  efl^underetur,  tanta  cupiditate  proscriptio-  25 
num  ac  rapinarum  ferveret  inmanitas,  ut  Romani  illi,  qui 
vita  integriore  mala  metuebant  ab  hostibus,  perdita  inte- 
gritate  vitae  crudeliora  paterentur  a  civibus;  eaque  ipsa 
libido  dominandi,  quae  inter  alia  vitia  generis  humani 
meracior  inerat  universo  populo  Romano,  postea  quam  in  30 
paucis  potentioribus  vicit,  obtritos  fatigatosque  ceteros 
etiam  iugo  servitutis  oppressit. 

Caput  XXXI. 


Quihus  vitm^um  gradihus   aucta  sit  in  Romanis  cupido 
regnandi. 

Nam  quando  illa  qiiiesceret  in  superbissimis  menti- 
5  bus,  donec  continuatis  honoribus  ad  potestatem  regiam  per- 
veniret?  Honorum  porro  continuandorum  facultas  non 
esset,  nisi  ambitio  praevaleret.  Minime  autem  praevaleret 
ambitio,  nisi  in  populo  avaritia  luxuriaque  corrupto.  Ava- 
rus   vero   luxuriosusque   populus   secundis   rebus   effectus 

10  est,  quas  Nasica  ille  providentissime  cavenda^  esse  cense- 
bat,  quando  civitatem  hostium  maximam  fortissimam  opu. 
lentissimam  nolebat  auferri,  ut  timore  libido  premeretur, 
libidine  pressa  non  luxuriaretur  luxuriaque  cohibita  nec 
avaritia  grassaretur;   quibus  vitiis   obseratis   civitati   utilis 

15  virtus  floreret  et  cresceret  eique  virtuti  libertas  congrua 
permaneret.  Hinc  etiam  erat  et  ex  hac  providentissima 
patriae  caritate  veniebat,  quod  idem  ipse  vester  pontifex 
maximus,  a  senatu  illius  temporis  (quod  saepe  dicendum 
est)  electus   sine   ulla   sententiarum   discrepantia  vir  opti- 

20  mus,  caveam  thealri  senatum  construere  molientem  ab  hac 
dispositione  et  cupiditate  compescuit  persuasitque  oratione 
gravissima,  ne  Graecam  luxuriam  virilibus  patriae  mori- 
bus  paterentur  obrepere  et  ad  virtutem  labefactandam 
enervandamque  Romanam  peregrinae  consentire  nequitiae, 

25  tantumque  auctoritale  valuit,  ut  verbis  eius  commota  sena- 
toria   providentia    etiam   subsellia,   quibus   ad   horam  con-j| 
gestis    in    ludorum    spectaculo    iam    uti    civitas    coeperatjH 
deinceps  prohiberet  adponi.     Quanto   studio  iste  ab  urb^^ 
Roma  ludos  ipsos  scaenicos  abstulisset,  si  auctoritati  eorum, 

30  quos  deos  putabat,  resistere  auderet,  quos  esse  noxios 
daemones  non  intellegebat  aut,  si  intellegebat,  placandos 
etiam  ipse  potius  quam  contemnendos  existimabat!  Non- 
dum  enim  fuerat  declarata  gentibus  superna  doctrina,  quae. 


\6  libidine  CA;  libido  KFv  ||  24  malim  consentiri 

fide  cor  miindans  ad  caelestia  vel  siipercaelestia  capessenda 
humili  pietate  hiimanum  mutaret  affectum  et  a  dominatu 
superborum  daemonum  liberaret. 


Caput  XXXII. 

Be  scaenicorum  institutione  ludorum.  5 

Verum  tamen  scitote,  qui  ista  nescitis  et  qui  vos 
scire  dissimulatis,  advertite,  qui  adversus  liberatorerti  a 
tahbus  dominis  murmuratis:  hidi  scaenici,  spectacula  tur- 
pitudinum  et  hcentia  vanitatum^  non  hominum  vitiis^  sed 
deorum  vestrorum  iussis  Romae  instituti  sunt.  Tolerabi-  10 
hus  divinos  honores  deferretis  ihi  Scipioni  quam  deos 
eius  modi  coleretis.  Neque  enim  erant  iUi  dii  suo  pon- 
tifice  mehores.  Ecce  adtendite,  si  mens  tam  diu  potatis 
erroribus  ebria  vos  ahquid  sanum  considerare  permittit! 
Dii  propter  sedandam  corporum  pestilentiam  ludos  sibi  15 
scaenicos  exhiberi  iubebant;  pontifex  autem  propter  ani- 
morum  cavendam  pestilentiam  ipsam  scaenam  construi 
prohibebat.  Si  ahqua  hice  mentis  animum  corpori  prae- 
ponitis,  ehgite  quem  colatis!  Neque  enim  et  iha  corporum 
pestilentia  ideo  conquievit,  quia  populo  behicoso  et  sohs  20 
antea  hidis  circensibus  adsueto  hidorum  scaenicorum  deh- 
cata  subintravit  insania;  sed  astutia  spirituum  nefandorum 
praevidens  iham  pestilentiam  iam  fine  debito  cessaturam 
aham  longe  graviorem,  qua  plurimum  gaudet,  ex  hac  oc- 
casione  non  corporibus,  sed  moribus  curavit  inmittere,  25 
quae  animos  miserorum  tantis  obcaecavit  tenebris^  tanta 
deformitate  foedavit,  ut  etiam  modo  (quod  incredibile 
forsitan  erit,  si  a  nostris  posteris  audietur)  Romana  urbe 
vastata,  quos  pestilentia  ista  possedit  atque  inde  fugientes 
Carthaginem  pervenire  potuerunt^  in  theatris  cotidie  cer-  30 
tatim  pro  histrionibus  insanirent. 


14  cogitare  ^  ||  16  propter  labem  animorum  .1    [j   24  liac 

Caput  XXXIIL 

Be  vitiis  Romanorum,  quos  patriae  non  correxit 
eversio. 

0  mentes  amentes!  quis  est  hic  tantus  non  error^ 
5  sed  furor,  ut  exitium  vestrum,  sicut  audivimus,  plangen- 
tibus  orientalibus  populis  et  maximis  civitatibus  in  remo- 
tissimis  terris  publicum  luctum  maeroremque  ducentibus 
vos  theatra  quaereretis  intraretis  impleretis  et  multo  in- 
saniora  quam  fuerant  antea  faceretis?  Hanc  animorum  la- 

10  bem  ac  pestem,  lianc  probitatis  et  honestatis  eversionem 
vobis  Scipio  ille  metuebat,  quando  construi  theatra  prohi- 
bebat,  quando  rebus  prosperis  vos  facile  corrumpi  atque 
everti  posse  cernebat,  quando  vos  ab  hostili  terrore  se- 
curos  esse  nolebat.    Neque  enim  censebat  ille  feUcem  esse 

15  rem  publicam  stantibus  moenibus,  ruentibus  moribus.  Sed 
in  vobis  plus  valuit  quod  daemones  impii  seduxerunt,  quam 
quod  homines  providi  praecaverunt.  Hinc  est  quod  mala, 
quae  facitis,  vobis  inputari  non  vultis,  mala  vero,  quae 
patimini,  Christianis  temporibus  inputatis.     Neque  enim  in 

20  vestra    securitate   pacatam    rem   publicam,    sed    luxuriam 
quaeritis    inpunitam,    qui   depravati    rebus    prosperis    nec 
corrigi  potuistis  adversis.     Volebat  vos  ille  Scipio  terreri 
ab  hoste,   ne  in  luxuriam  flueretis:   vos  nec   contriti  ab^H 
hoste   luxuriam  repressistis,  perdidistis  utiHtatem  calami-^^ 

25  tatis,  et  miserrimi  facti  estis  et  pessimi  permansistis. 


Caput  XXXIV. 

De  clementia  Dei,  quae  Urbis  excidium  temperavit. 

Et  tamen   quod   vivitis  Dei  est,  qui   vobis  parcendo 

admonet,   ut  corrigamini  paenitendo;  qui  vobis  etiam  in- 

30  gratis  praestitit,  ut  vel  sub  nomine  servorum  eius  vel  in 

locis  martyrum  eius  hostiles  manus  evaderetis.     Romulus 

et  Remus  asylum  constituisse  perhibentur,   quo  quisquis 

confugeret  ab  omni  noxa  liber  esset,  aiigere  quaerentes 
creandae  multitudinem  civitatis.  Mirandum  in  honorem 
Christi  processit  exempUim.  Hoc  constituerunt  eversores 
Urbis,  quod  constituerant  antea  conditores.  Quid  autem 
magnum,  si  hoc  fecerunt  illi,  ut  civium  suorum  numerus  5 
suppleretur,  quod  fecerunt  isti,  ut  suorum  hostium  nume- 
rositas  servaretur? 

Caput  XXXY. 

Be  latentibus  inter  impios  ecclesiae  filiis  et  de  falsis 

intra  ecclesiam  Christianis.  10 

Haec  et  talia,  si  qua  uberius  et  commodius  potuerit, 
respondeat  inimicis  suis  redempta  famiha  domini  Christi 
et  peregrina  civitas  regis  Christi.  Meminerit  sane  in 
ipsis  inimicis  latere  cives  futuros,  ne  infructuosum  vel 
apud  ipsos  putet,  quod,  donec  perveniat  ad  confessos,  por-  15 
tat  infensos;  sicut  ex  illorum  numero  etiam  Dei  civitas 
habet  secum,  quamdiu  peregrinatur  in  mundo,  conexos 
communione  sacramentorum,  nec  secum  futuros  in  aeterna 
sorte  sanctorum,  qui  partim  in  occulto,  partim  in  aperto 
sunt,  qui  etiam  cum  ipsis  inimicis  adversus  Deum,  cuius  20 
sacramentum  gerunt,  murmurare  non  dubitant,  modo  cum 
illis  theatra,  modo  ecclesias  nobiscum  replentes.  De  cor- 
rectione  autem  quorundam  etiam  talium  multo  minus  est 
desperandum,  si  apud  apertissimos  adversarios  praedesti- 
nati  amici  latitant,  adhuc  ignoti  etiam  sibi.  Perplexae  25 
quippe  sunt  istae  duae  civitates  in  hoc  saeculo  invicemque 
permixtae,  donec  ultimo  iudicio  dirimantur;  de  quarum 
exortu  et  procursu  et  debitis  finibus  quod  dicendum  arbi- 
tror,  quantum  divinitus  adiuvabor,  expediam  propter  glo- 
riam  civitatis  Dei,  quae  aUenis  a  contrario  comparatis  .30 
clarius  eminebit. 

Caput  XXXVI. 

De  quihus   causis  sequenti  disputatione  sit  disserendum. 

Sed  adhiic  mihi  qiiaedam  dicenda  sunt  adversus  eos, 
qui  Romanae   rei  publicae   clades   in   rehgionem   nostram 

5  referunt,  qua  diis  suis  sacrificare  prohibentur.  Commemo- 
randa  sunt  enim  quae  et  quanta  occurrere  potuerint  vel 
satis  esse  videbuntur  mala,  quae  illa  civitas  pertulit  vel 
ad  eius  imperium  provinciae  pertinentes,  antequam  eorum 
sacrificia    prohibita    fuissent;    quae    omnia    procul    dubio 

10  nobis  tribuerent,  si  iam  vel  illis  clareret  nostra  rehgio, 
vel  ita  eos  a  sacris  sacrilegis  prohiberet.  Deinde  mon- 
strandum  est,  quos  eorum  mores  et  quam  ob  causam 
Deus  verus  ad  augendum  imperium  adiuvare  dignatus  est, 
in  cuius   potestate   sunt  regna  omnia,   quamque  nihil  eos 

15  adiuverint  hi,  quos  deos  putant,  et  potius  quantum  de- 
cipiendo  et  fallendo  nocuerint.  Postremo  adversus  eos 
dicetur,  qui  manifestissimis  documentis  confutati  atque 
convicti  conantur  asserere  non  propter  vitae  praesentis 
utiUtatem,  sed  propter  eam,  quae  post  mortem  futura  est, 

20  colendos  deos.  Quae,  nisi  fallor,  quaestio  multo  erit 
operosior  et  subtiliore  disputatione  dignior,  ut  et  contra 
philosophos  in  ea  disseratur,  non  quoslibet,  sed  qui  apud 
illos  excellentissima  gloria  clari  sunt  et  nobiscum  multa 
sentiunt,   et  de   animae  inmortalitate  et  quod  Deus  verus 

25  mundum  condiderit  et  de  providentia  eius,  qua  universum 
quod  condidit  regit.  Sed  quoniam  et  ipsi  in  illis,  quae 
contra  nos  sentiunt,  refellendi  sunt,  deesse  huic  officio 
non  debemus,  ut  refutatis  impiis  contradictionibus  pro 
viribus,  quas  Deus  inpertiet,  asseramus  civitatem  Dei  ve- 

30  ramque  pietatem  et  Dei  cultum,  in  quo  uno  veraciter  sem- 
piterna  beatitudo  promittitur.  Hic  itaque  modus  sit  huius 
voluminis,  ut  deinceps  disposita  ab  alio  sumamus  exordio. 


I 
I 

LIBER  II. 


Caput  I. 

De  modOf  qui  necessitati  disputationis  adhibendus  est.    5 

Si  rationi  perspicuae  veritatis  infirmiis  humanae  con- 
suetudinis  sensus  non  auderet  obsistere,  sed  doctrinae 
salubri  languorem  suum  tamquam  medicinae  subderet,  do- 
nec  divino  adiutorio  fide  pietatis  inpetrante  sanaretur,  non 
multo  sermone  opus  esset  ad  convincendum  quemlibet  10 
vanae  opinationis  errorem  his,  qui  recte  sentiunt  et  sensa 
verbis  sufficientibus  explicant.  Nunc  vero  quoniam  ille 
est  maior  et  taetrior  insipientium  morbus  animorum^  quo 
inrationabiles  motus  suos,  etiam  post  rationem  plene  red- 
ditam,  quanta  homini  ab  homine  debetur,  sive  nimia  cae-  15 
citate,  qua  nec  aperta  cernuntur,  sive  obstinatissima  per- 
vicacia,  qua  et  ea  quae  cernuntur  non  feruntur,  tamquam 
ipsam  rationem  veritatemque  defendunt,  fit  necessitas  co- 
piosius  dicendi  plerumque  res  claras,  velut  eas  non  spe- 
ctantibus  intuendas,  sed  quodam  modo  tangendas  palpanti-  20 
bus  et  coniventibus  ofTeramus.  Et  tamen  quis  disceptandi 
fmis  erit  et  loquendi  modus,  si  respondendum  esse  respon- 
dentibus  semper  existimemus?  Nam  qui  vel  non  possunt 
intellegere  quod  dicitur,  vel  tam  duri  sunt  adversitate 
mentis,  ut,  etiamsi  intellexerint,  non  oboediant,  respondent,  25 
ut  scriptum  est,  et  loquuntur  iniquitatem  atque  infatiga- 
biliter  vani  sunt.     Quorum  dicta  contraria  si  totiens  veli- 

26)  Ps.  93,  4. 

mus  refellere,  quotiens  obnixa  fronte  statuerint  non 
cogitare  quid  dicant,  dum  quocumque  modo  nostris  dis- 
putationibus  contradicant,  quam  sit  infmitum  et  aerumno- 
sum  et  infructuosum  vides.  Quam  ob  rem  nec  te  ipsum, 
5  mi  fili  Marcelline,  nec  alios,  quibus  hic  labor  noster  in 
Christi  caritate  utihter  ac  liberaliter  servit,  tales  meorum 
scriptorum  vehm  iudices,  qui  responsionena  semper  desi- 
derent,  cum  his  quae  leguntur  audierint  aUquid  contradici, 
ne  fiant  similes  earum  muUercularum,  quas  commemorat 
10  apostolus  semper  discentes  et  numquam  ad  veritatis  scien- 
tiam  pervenientes. 

Caput  II. 
Be  his,  quae  primo  volumine  expedita  sunt. 
Superiore  itaque    hbro,    cum  de   civitate  Dei  dicere 

15  instituissem,  unde  hoc  universum  opus  illo  adiuvante  in 
manus  sumptum  est,  occurrit  mihi  resistendum  esse  pri- 
mitus  eis,  qui  haec  bella,  quibus  mundus  iste  conteritur, 
maximeque  Romanae  urbis  recentem  a  barbaris  vastatio- 
nem  Christianae   reUgioni   tribuunt,   qua   prohibentur   ne- 

20  fandis  sacrificiis  servire  daemonibus,  cum  potius  hoc  de- 
berent  tribuere  Christo,  quod  propter  eius  nomen  contra 
institutum  moremque  beHorum  eis,  quo  confugerent,  reU- 
giosa  et  ampUssima  loca  barbari  Ubera  praebuerunt,  atque 
in  muUis  famulatum  deditum   Christo   non   soUim  verum, 

25  sed  etiam  timore  confictum  sic  honoraverunt,  ut,  quod  in 
eos  beUi  iure  fieri  Ucuisset,  inUcitum  sibi  esse  iudi- 
carent.  Inde  incidit  quaestio,  cur  haec  divina  beneficia 
etiam  ad  impios  ingratosque  pervenerint,  et  cur  iUa  iti- 
dem  dura,  quae  hostUiter  facta  sunt,  pios  cum  impiis  pa- 

30  riter  adflixerint?    Quam   quaestionem  per  muUa  difl*usam 

11)  2.  Tim.  3,  7. 

(in  omnibiis  enim  colidianis  vel  Dei  muneribiis  vel  homi- 
num  cladibus,  quorum  utraque  bene  ac  male  viventibus 
permixte  atque  indiscrete  saepe  accidunt,  solet  multos 
movere)  ut  pro  suscepti  operis  necessitate  dissolverem, 
aliquantum  inmoratus  sum  maxime  ad  consolandas  sanctas  5 
feminas  et  pie  castas,  in  quibus  ab  hoste  aliquid  perpe- 
tratum  est^  quod  intulit  verecundiae  dolorem,  etsi  non 
abstulit  pudicitiae  firmitatem,  ne  paeniteat  eas  vitae,  quas 
non  est  unde  possit  paenitere  nequitiae.  Deinde  pauca 
dixi  in  eos,  qui  Christianos  adversis  illis  rebus  adfectos  lo 
et  praecipue  pudorem  humiliatarum  feminarum  quamvis 
castarum  atque  sanctarum  protervitate  inpudentissima  ex- 
agitant,  cum  sint  nequissimi  et  inreverentissimi,  longe  ab 
eis  ipsis  Romanis  degeneres,  quorum  praeclara  multa 
laudantur  et  litterarum  memoria  celebrantur,  immo  illorum  15 
gloriae  vehementer  adversi.  Romam  quippe  partam  vete- 
rum  auctamque  laboribus  foediorem  stantem  fecerant  quam 
ruentem^  quando  quidem  in  ruina  eius  lapides  et  ligna,. 
in  istorum  autem  vita  omnia  non  murorum,  sed  morum 
munimenta  atque  ornamenta  ceciderunt,  cum  funestioribus  20 
eorum  corda  cupiditatibus  quam  ignibus  tecta  illius  urbis 
arderent.  Quibus  dictis  primum  terminavi  librum.  Dein- 
ceps  itaque  dicere  institui,  quae  mala  civitas  illa  perpessa 
sit  ab  origine  sua  sive  apud  se  ipsam  sive  in  provinciis 
sibi  iam  subditis,  quae  omnia  Christianae  religioni  tribue-  25 
rent,  si  iam  tunc  evangelica  doctrina  adversus  falsos  et 
fallaces  eorum  deos  testificatione  liberrima  personaret. 

Caput  III. 

De  assumenda  historia,  qua  ostendatur ,  quae  mala 

acciderint  Romanis,  cum  deos  colerent,  antequam        30 

religio  Christiana  ohcresceret. 

Memento  autem  me  ista  commemorantem  adhuc  con- 

tra  inperitos  agere,  ex  quorum  inperilia  illud  quoque  ortum 

est  vulgare  proverbium:  Pluvia  defit,  causa  Christiani  suni 
Nam  qui  eorum  studiis  liberalibus  instituti  amant  histo- 
riam,  facillime  ista  noverunt;  sed  ut  nobis  ineruditorum 
turbas  infestissimas  reddant,  se  nosse  dissimulant  atque 
5  hoc  apud  vulgus  confirmare  nituntur,  clades,  quibus  per 
certa  intervalla  locorum  et  temporum  genus  humanum 
oportet  adfligi,  causa  accidere  nominis  Christiani,  quod 
contra  deos  suos  ingenti  fama  et  praeclarissima  celebritate 
per   cuncta   diffunditur.     Recolant   ergo   nobiscum,   ante- 

10  qiiam  Christus  venisset  in  carne,  antequam  eius  nomen 
ea,  cui  frustra  invident,  gloria  populis  innotesceret,  quibus 
calamitatibus  res  Romanae  multipliciter  varieque  contritae 
sint,  et  in  his  defendant,  si  possunt,  deos  suos,  si  propterea 
coluntur,  ne  ista  mala  patiantur  cultores  eorum;  quorum 

15  si  quid  nunc  passi  fuerint,  nobis  imputandum  esse  con- 
tendant.  Cur  enim  ea,  quae  dicturus  sum,  permiserunt 
accidere  cultoribus  suis,  antequam  eos  declaratum  Christi 
nomen  offenderet  eorumque  sacrificia  prohiberet? 

Caput  IV. 
20       Quod  cultores  nulla  umquam  a  diis  suis  praecepta 
prohitatis  acceperint  et  in  sacris  eorum  turpia 
quaeque  celehraverint. 

Primo  ipsos  mores  ne  pessimos  haberent,  quare  dii 
eorum  curare  noluerunt?    Deus  enim  verus  eos,  a  quibus 

25  non  colebatur,  merito  neglexit;  dii  autem  illi,  a  quorum 
cultu  se  prohiberi  homines  ingratissimi  conqueruntur, 
cultores  suos  ad  bene  vivendum  quare  nullis  legibus  ad- 
iuverunt?  Utique  dignum  erat,  ut,  quo  modo  isti  illorum 
sacra,   ita  illi   istorum    facta   curarent.     Sed   respondetur, 

30  quod  voluntate  propria  quisque  malus  est.     Quis  hoc  ne- 

gaverit?  Verum  tamen  pertinebat  ad  consultores  deos  vitae 
bonae  praecepta  non  occultare  populis  cultoribus  suis, 
sed  clara  praedicatione  praebere,  per  vates  etiam  conve- 
nire  atque  arguere  peccantes,  palam  minari  poenas  male 
agentibus,  praemia  recte  viventibus  poUiceri.  Quid  um-  5 
quam  tale  in  deorum  illorum  templis  prompta  et  eminenti 
voce  concrepuit?  Veniebamus  etiam  nos  aliquando  adu- 
lescentes  ad  spectacula  ludibriaque  sacrilegiorum,  specta- 
bamus  arrepticios,  audiebamus  symphoniacos,  ludis  turpis- 
simis,  qui  diis  deabusque  exhibebantur,  oblectabamur,  lo 
Caelesti  virgini  et  Berecynthiae  matri  omnium,  ante  cuius 
lecticam  die  sollemni  lavationis  eius  taha  per  publicum 
cantitabantur  a  nequissimis  scaenicis,  quaUa,  non  dico 
matrem  deorum,  sed  matrem  qualiumcumque  senatorum 
vel  quorumUbet  honestorum  virorum,  immo  vero  qualia  15 
nec  matrem  ipsorum  scaenicorum  deceret  audire.  Habet 
enim  quiddam  erga  parentes  humana  verecundia,  quod 
nec  ipsa  nequitia  possit  auferre.  Illam  proinde  turpitu- 
dinem  obscenorum  dictorum  atque  factorum  scaenicos 
ipsos  domi  suae  proludendi  causa  coram  matribus  suis  20 
agere  puderet,  quam  per  publicum  agebant  coram  deorum 
matre  spectante  et  audiente  utriusque  sexus  frequen- 
tissima  multitudine.  Quae  si  inlecta  curiositate  adesse 
potuit  circumfusa,  saltem  offensa  castitate  debuit  abire 
confusa.  Quae  sunt  sacrilegia,  si  illa  sunt  sacra?  aut  25 
quae  inquinatio,  si  illa  lavatio?  Et  haec  fercula  appella- 
bantur,  quasi  celebraretur  convivium,  quo  velut  suis  epulis 
inmunda  daemonia  pascerentur.  Quis  enim  non  sentiat 
cuius  modi  spiritus  talibus  obscenitatibus  delectentur,  nisi 
vel  nesciens,  utrum  omnino  sint  ulli  inmundi  spiritus  30 
deorum  nomine  decipientes,  vel  talem  agens  vitam,  in  qua 
istos  potius  quam  Deum  verum  et  optet  propitios  et  for- 
midet  iratos? 

Caput  V. 

Be  ohscenitatihus ,  quibus  mater  deum  a  cultoribus  suis 
honorabatur, 

Neqiiaquam  istos,  qui  flagitiosissimae  consuetudinis 
5  vitiis  oblectari  magis  quam  obluctari  student,  sed  illum 
ipsum  Nasicam  Scipionem,  qui  vir  optimus  a  senatu  electus 
est,  cuius  manibus  eiusdem  daemonis  simulacrum  susce- 
ptum  est  in  Urbemque  pervectum,  habere  de  hac  re  iu- 
dicem  vellem.     Diceret  nobis,   utrum  matrem  suam   tam 

10  optime  de  re  publica  vellet  mereri,  ut  ei  divini  honores 
decernerentur;  sicut  et  Graecos  et  Romanos  aliasque  gen- 
tes  constat  quibusdam  decrevisse  mortalibus,  quorum  erga 
se  beneficia  magnipenderant,  eosque  inmortales  factos 
atque   in    deorum    numerum   receptos    esse    crediderant. 

15  Profecto  ille  tantam  felicitatem  suae  matri,  si  fieri  posset, 
optaret.  Porro  si  ab  illo  deinde  quaereremus,  utrum  inter 
eius  divinos  honores  vellet  illa  turpia  celebrari:  nonne  se 
malle  clamaret,  ut  sua  mater  sine  ullo  sensu  mortua  iace- 
ret,   quam   ad   hoc   dea   viveret,   ut   illa  libenter  audiret? 

20  Absit,  ut  senator  populi  Romani  ea  mente  praeditus,  qua 
theatrum  aedificari  in  urbe  fortium  virorum  prohibuit,  sic 
vellet  coli  matrem  suam,  ut  talibus  dea  sacris  propitiaretur, 
qualibus  matrona  verbis  offenderetur.  Nec  ullo  modo 
crederet  verecundiam  laudabilis  feminae  ita  in  contrarium 

25  divinitate  mutari,  ut  honoribus  eam  talibus  advocarent 
cultores  sui,  qualibus  conviciis  in  quempiam  iaculatis,  cum 
inter  homines  viveret,  nisi  aures  clauderet  seseque  subtra- 
heret,  erubescerent  pro  illa  et  propinqui  et  maritus  et 
liberi.    Proinde  talis  mater  deum,  qualem  habere  matrem 

30  puderet  quemlibet  etiam  pessimum  virum,  Romanas  oc- 
cupatura  mentes  quaesivit  optimum  virum,  non  quem 
monendo  et  adiuvando  faceret,  sed  quem  fallendo  decipe- 
ret,   ei  similis  de  qua  scriptum  est:   Mulier  autem  viro- 

i'um  pretiosas  animas  captat,  ut  ille  magnae  indolis  ani- 
mus  hoc  velut  divino  testimonio  sublevatus  et  vere  se 
optimum  existimans  veram  pietatem  religionemque  non 
quaereret,  sine  qua  omne  quamvis  laudabile  ingenium 
superbia  vanescit  et  decidit.  Quo  modo  igitur  nisi  insi-  5 
diose  quaereret  dea  ilia  optimum  virum,  cum  talia  quae- 
rat  in  suis  sacris,  qualia  viri  optimi  abhorrent  suis  ad- 
hibere  conviviis? 

Caput  VI. 

Deos  paganorum  numquam  bene  vivendi  sanxisse        10 
doctrinam. 

Hinc  est  quod  de  vita  et  moribus  civitatum  atque 
populorum  a  quibus  colebantur  illa  numina  non  curarunt, 
ut  tam  horrendis  eos  et  detestabilibus  malis  non  in  agro 
et  vitibus,  non  in  domo  atque  pecunia,  non  denique  in  ipso  15 
corpore,  quod  menti  subditur,  sed  in  ipsa  mente,  in  ipso 
rectore  carnis  animo,  eos  impleri  ac  pessimos  fieri  sine 
ulla  sua  terribiU  prohibitione  permitterent.  Aut  si  prohi- 
bebant,  hoc  ostendatur  potius,  hoc  probetur.  Nec  nobis 
nescio  quos  susurros  paucissimorum  auribus  anhelatos  et  20 
arcana  velut  religione  traditos  iactent,  quibus  vitae  probi- 
tas  castitasque  discatur;  sed  demonstrentur  vel  commemo- 
rentur  loca  talibus  aUquando  conventicuHs  consecrata, 
non  ubi  ludi  agerentur  obscenis  vocibus  et  motibus  hi- 
strionum,  nec  ubi  Fugalia  celebrarentur  effusa  omni  li-  25 
centia  turpitudinum  (et  vere  Fugalia,  sed  pudoris  et  hone- 
statis);  sed  ubi  popuU  audirent  quid  dii  praeceperint  de 
cohibenda  avaritia,  ambitione  frangenda^  luxuria  refrenan- 
da,  ubi  discerent  miseri,  quod  discendum  Persius  incre- 
pat  dicens:  30 

1)  Prov.  6,  26. 

Discite,  o  miseri,  et  causas  agnoscite  rerum, 
Qnid  sumus  et  quidnam  victuri  gignimur,  ordo 
Quis  datus  aut  metae  qua  moUis  flexus  et  unde, 
Quis  modus  argenti,  quid  fas  optare,  quid  asper 
5  Utile  nummus  habet,  patriae  carisque  propinquis 

Quantum  largiri  deceat,  quem  te  Deus  esse 
lussit  et  humana  qua  parte  locatus  es  in  re. 

Dicatur  in   quibus  locis  haec  docentium  deorum  solebant 
praecepta  recitari  et  a  cultoribus  eorum  populis  frequen- 
10  ter  audiri,  sicut  nos  ostendimus  ad  hoc  ecclesias  institutas^ 
quaqua  versum  religio  Christiana  diffunditur. 

Caput  VII. 

Inutilia  esse  inventa  philosophica  sine  auctoritate  divina, 
ubi  quemque  ad  vitia  pronum  magis  movet  quod  dii 
15  fecerint,  quam  quod  homines  disputarint. 

An  forte  nobis  philosophorum  scholas  disputationes- 
que  memorabunt?  Primo  haec  non  Romana,  sed  Graeca 
sunt;  aut  si  propterea  iam  Romana,  quia  et  Graecia  facta 
est  Romana  provincia,    non   deorum  praecepta   sunt,    sed 

20  hominum  inventa,  qui  utcumque  conati  sunt  ingeniis  acu- 
tissimis  praediti  ratiocinando  vestigare,  quid  in  rerum  na- 
tura  latitaret,  quid  in  moribus  adpetendum  esset  alque 
fugiendum,  quid  in  ipsis  ratiocinandi  reguHs  certa  cone- 
xione  traheretur,  aut  quid  non  esset  consequens  vel  etiam 

25  repugnaret.  Et  quidam  eorum  quaedam  magna,  quantum 
divinitus  adiuti  sunt,  invenerunt;  quantum  autem  humani- 
tus  impediti  sunt,  erraverunt,  maxime  cum  eorum  super- 
biae  iuste  providentia  divina   resisteret,  ut  viam  pietatis 

7)  Sat.  3,  66  sqq. 

ab  humilitate  in  superna  surgentem  etiam  istorum  com- 
paratione  monstraret;  unde  postea  nobis  erit  in  Dei  veri 
Domini  voluntate  disquirendi  ac  disserendi  locus.  Verum 
tamen  si  philosophi  aUquid  invenerunt,  quod  agendae  bo- 
nae  vitae  beataeque  adipiscendae  satis  esse  possit:  quanto  5 
iustius  tahbus  divini  honores  decernerentur!  Quanto  me- 
Hus  et  honestius  in  Platonis  templo  libri  eius  legerentur, 
quam  in  templis  daemonum  Galh  abscinderentur,  molles 
consecrarentur,  insani  secarentur,  et  quidquid  aliud  vel 
crudele  vel  turpe,  vel  turpiter  crudele  vel  crudeliter  turpe  10 
in  sacris  talium  deorum  celebrari  solet!  Quanto  satius 
erat  ad  erudiendum  iustitiam  iuventutem  publice  recitari 
leges  deorum  quam  laudari  inaniter  leges  atque  instituta 
maiorum!  Omnes  enim  cultores  talium  deorum,  mox  ut 
eos  libido  perpulerit  ferventi,  ut  ait  Persius,  tincta  veneno,  15 
magis  intuentur  quid  luppiter  fecerit,  quam  quid  docuerit 
Plato  vel  censuerit  Cato.  Hinc  apud  Terentium  flagitiosus 
adulescens  spectat  tabulam  quandam  pictam  in  pariete, 

ubi  inerat  pictura  haec,  lovem 
Quo  paeto  Danaae  misisse  aiunt  quondam  in  gremium  20 

imbrem  aureum, 

atque  ab  hac  tanta  auctoritate  adhibet  patrocinium  turpi- 
tudini  suae,  cum  in  ea  se  iactat  imitari  deum. 

At  quem  deum! 

inquit;  25 

qui  templa  caeli  summo  sonitu  concutit. 
Ego  bomuncio  id  non  facerem?    Ego  vero  illud  feci 

ac  libens. 

15)  Sat.  3,  37.     28)  Eun.  III,  5,  36  sq.;  42  sq. 

Caput  VIII. 

De  ludis  scaenicis,  in  quibus  dii  non  offenduntur  editione 
suarum  turpitudinum,  sed  placantur. 

At  enim  non  traduntiir  ista  sacris  deorum,  sed  fabulis 
5  poetarum.  Nolo  dicere  illa  mystica  quam  ista  theatrica 
esse  turpiora;  hoc  dico,  quod  negantes  convincit  historia, 
eosdem  illos  ludos,  in  quibus  regnant  figmenta  poetarum, 
non  per  inperitum  obsequium  sacris  deorum  suorum  in- 
tulisse  Romanos,  sed  ipsos  deos,  ut  sibi  sollemniter  ede- 

10  rentur  et  honori  suo  consecrarentur,  acerbe  imperando 
et  quodam  modo  extorquendo  fecisse;  quod  in  primo 
libro  brevi  commemoratione  perstrinxi.  Nam  ingravescente 
pestilentia  ludi  scaenici  auctoritate  pontificum  Romae 
primitus  instituti  sunt.    Quis  igitur  in  agenda  vita  non  ea 

15  sibi  potius  sectanda  arbitretur,  quae  actitantur  ludis  au- 
ctoritate  divina  institutis,  quam  ea,  quae  scriptitantur 
legibus  humano  consilio  promulgatis?  Adulterum  lovem 
si  poetae  fallaciter  prodiderunt,  dii  utique  casti,  quia  tan- 
tum   nefas   per   humanos    ludos   confictum   est,    non   quia 

20  neglectum,  irasci  ac  vindicare  debuerunt.  Et  haec  sunt 
scaenicorum  tolerabiliora  ludorum,  conioediae  scilicet  et 
tragoediae,  hoc  est  fabulae  poetarum  agendae  in  specta- 
culis  multa  rerum  turpitudine,  sed  nulla  saltem,  sicut  alia 
multa,  verborum  obscenitate  compositae;  quas  etiam  inter 

25  studia,  quae  honesta  ac  liberalia  vocantur,  pueri  legere 
et  discere  coguntur  a  senibus. 

Caput  IX. 

Quid  Romani  veteres  de  cohihenda  poetica  licentia 
senserint,  quam  Graeci  deorum  secuti  iudicium 
30  liheram  esse  voluerunt. 

Quid  autem  hinc  senserint  Romani  veteres,  Cicero 
testatur  in  libris,  quos  de  re  pubUca  scripsit,  ubi  Scipio 
disputans  ait;  „Numquam  comoediae,  nisi  consuetudo  vitae 

pateretur,  probare  siia  theatris  flagitia  potuissent."  Et 
Graeci  quidem  antiquiores  vitiosae  suae  opinionis  quan- 
dam  convenientiam  servarunt,  apud  quos  fuit  etiam  lege 
concessum,  ut  quod  vellet  comoedia,  de  quo  veliet,  nomi- 
natim  diceret.  Itaque,  sicut  in  eisdem  libris  loquitur  Afri-  5 
canus,  „quem  illa  non  adtigit,  vel  potius  quem  non  vexa- 
vit,  cui  pepercit?  Esto,  populares  homines  inprobos,  in 
re  publica  seditiosos,  Cleonem,  Cleophontem,  Hyperbolum 
laesit.  Patiamur,  inquit,  etsi  eius  modi  cives  a  censore 
melius  est  quam  a  poeta  notari.  Sed  Periclen,  cum  iam  10 
suae  civitati  maxima  auctoritate  plurimos  annos  domi  et 
belU  praefuisset,  violari  versibus  et  eos  agi  in  scaena  non 
plus  decuit,  quam  si  Plautus,  inquit,  noster  voluisset  aut 
Naevius  Publio  et  Gneo  Scipioni  aut  Caecilius  Marco 
Catoni  maledicere."  Deinde  paulo  post:  „Nostrae,  inquit,  15 
contra  duodecim  tabulae  cum  perpaucas  res  capite  sanxis- 
sent,  in  his  hanc  quoque  sanciendam  putaverunt,  si  quis 
occentavisset  sive  carmen  condidisset,  quod  infamiam  fa- 
ceret  flagitiumve  alteri.  Praeclare.  ludiciis  enim  magi- 
stratuum,  disceptationibus  legitimis  propositam  vitam,  non  20 
poetarum  ingeniis  habere  debemus,  nec  probrum  audire 
nisi  ea  lege,  ut  respondere  liceat  et  iudicio  defendere." 
Haec  ex  Ciceronis  quarto  de  re  publica  libro  ad  verbum 
excerpenda  arbitratus  sum,  nonnullis  propter  faciUorem 
intellectum  vel  praetermissis  vel  paululum  commutatis.  25 
Multum  enim  ad  rem  pertinet,  quam  moHor  expUcare, 
si  potero.  Dicit  deinde  alia  et  sic  concludit  hunc  locum, 
ut  ostendat  veteribus  displicuisse  Romanis  vel  laudari 
quemquam  in  scaena  vivum  hominem  vel  vituperari,  Sed, 
ut  dixi,  hoc  Graeci  quamquam  inverecundius,  tamen  con-  30 
venientius  licere  voluerunt,  cum  viderent  dUs  suis  accepta 

23)  C.  10. 

et  grata  esse  opprobria  non  tantum  hominum,  verum  et 
ipsorum  deorum  in  scaenicis  fabulis,  sive  a  poetis  essent 
illa  conficta,  sive  flagitia  eorum  vera  commemorarentur 
et  agerentur  in  theatris  atque  ab  eorum  cultoribus  utinam 
5  solo  risu,  ac  non  etiam  imitatione  digna  viderentur.  Nimis 
enim  superbum  fuit  famae  parcere  principum  civitatis  et 
civium,  ubi  suae  famae  parci  numina  noluerunt. 

Caput  X. 

Qua  nocendi  arte  daemones  velint  vel  falsa  de  se 
10  crimina  vel  vera  narrari. 

Nam  quod  adfertur  pro  defensione,  non  illa  vera  in 
deos  dici,  sed  falsa  atque  conficta,  id  ipsum  est  scelestius, 
si  pietatem  consulas  religionis;  si  autem  malitiam  daemo- 
num  cogites,  quid  astutius  ad  decipiendum  atque  callidius? 

15  Cum  enim  probrum  iacitur  in  principem  patriae  bonum 
atque  utilem,  nonne  tanto  est  indignius,  quanto  a  veritate 
remotius  et  a  vita  illius  alienius?  Quae  igitur  supplicia 
sufficiunt^  cum  deo  fit  ista  tam  nefaria,  tam  insignis  iniu- 
ria?      Sed     maligni    spiritus,     quos     isti     deos     putant, 

20  etiam  flagitia,  quae  non  admiserunt,  de  se  dici  volunt, 
dum  tamen  humanas  mentes  his  opinionibus  velut  retibus 
induant  et  ad  praedestinatum  supplicium  secum  trahant, 
sive  homines  ista  commiserint^  quos  deos  haberi  gaudent, 
qui  humanis  erroribus  gaudent,   pro  quibus  se  etiam  co- 

25  lendos  mille  nocendi  fallendique  artibus  interponunt;  sive 
etiam  non  ullorum  hominum  iUa  crimina  vera  sint,  quae 
tamen  de  numinibus  fmgi  libenter  accipiunt  fallacissimi 
spiritus,  ut  ad  scelesta  ac  turpia  perpetranda  velut  ab 
ipso  caelo  traduci  in  terras  satis  idonea  videatur  auctori- 

30  tas.  Cum  igitur  Graeci  taUum  numinum  servos  se  esse 
sentirent,  inter  tot  et  tanta  eorum  theatrica  opprobria 
parcendum  sibi  a  poetis   nullo  modo  putaverunt,   vel  diis 

suis  etiam  sic  consimilari  adpetentes^  vel  metuentes,  ne 
honestiorem  famam  ipsi  requirendo  et  eis  se  hoc  modo 
praeferendo  iilos  ad  iracundiam  provocarent. 

Caput  XL 

De  scaenicis  apud  Graecos  in  rei  puhlicae  administra-  5 
tionem  receptis,   eo  quod  placatores  deorum  iniuste 
ab  hominibus  spernerentur. 

Ad  hanc  convenientiam  pertinet,  quod  etiam  scaeni- 
cos  actores  earundem  fabularum  non  parvo  civitatis  honore 
dignos  existimarunt,  si  quidem^  quod  in  eo  quoque  de  re  10 
publica  libro  commemoratur^  Aeschines  Atheniensis,  vir 
eloquentissimus ,  cum  adulescens  tragoedias  actitavisset^ 
rem  pubUcam  cap^ssivit  et  Aristodemum,  tragicum  item 
actorem^  maximis  de  rebus  pacis  ac  belU  legatum  ad  Phi- 
lippum  Athenienses  saepe  miserunt.  Non  enim  consen-  15 
taneum  putabatur,  cum  easdem  artes  eosdemque  scaenicos 
ludos  etiam  diis  suis  acceptos  viderent,  illos,  per  quos 
agerentur,  infamium  loco  ac  numero  deputare.  Haec 
Graeci  turpiter  quidem,  sed  sane  diis  suis  omnino  con- 
gruenter,  qui  nec  vitam  civium  lacerandam  linguis  poe-  20 
tarum  et  histrionum  subtrahere  ausi  sunt,  a  quibus  cerne- 
bant  deorum  vitam  eisdem  ipsis  diis  volentibus  et  Hben- 
tibus  carpi,  et  ipsos  homines,  per  quos  ista  in  theatris 
agebantur,  quae  numinibus  quibus  subditi  erant  grata  esse 
cognoverant,  non  solum  minime  spernendos  in  civitate,  25 
verum  etiam  maxime  honorandos  putarunt.  Quid  enim 
causae  reperire  possent,  cur  sacerdotes  honorarent,  quia 
per  eos  victimas  diis  acceptabiles  offerebant,  et  scaenicos 
probrosos  haberent,  per  quos  illam  voluptatem  diis  sibi 
honorem    exhiberi   petentibus  et,   nisi  fieret,  irascentibus  30 

eoriim  admonitione  didicerant?  ciim  praesertim  Labeo, 
qiiem  hiiiusce  modi  reriim  peritissimum  praedicant,  numina 
bona  a  numinibus  malis  ista  etiam  cultus  diversitate 
distinguat,  ut  malos  deos  propitiari  caedibus  et  tristibus 

5  supplicationibus  asserat,  bonos  autem  obsequiis  laetis  atque 
iucundis,  qualia  sunt,  ut  ipse  ait,  ludi  convivia  lectisternia. 
Quod  totum  quale  sit,  postea,  si  Deus  iuverit,  diligentius 
disseremus.  Nunc  ad  rem  praesentem  quod  adtinet,  sive 
omnibus  omnia  tamquam  bonis  permixte  tribuantur  (neque 

10  enim  esse  decet  deos  malos,  cum  potius  isti,  qui  inmundi 
sunt  spiritus,  omnes  sint  mali),  sive  certa  discretione, 
sicut  Labeoni  visum  est,  illis  illa,  istis  ista  distribuantur 
obsequia,  competentissime  Graeci  utrosque  honori  ducunt, 
et  sacerdotes,  per  quos  victimae  ministrantur,  et  scaenicos, 

15  per  quos  ludi  exhibentur,  ne  vel  omnibus  diis  suis,  si  et 
ludi  omnibus  grati  sunt,  vel,  quod  est  indignius,  his,  quos 
bonos  putant,  si  ludi  ab  eis  solis  amantur,  facere  con- 
vincantur  iniuriam. 

Caput  XIL 

20     Quod  Romani  auferendo  Ubertatem  poetis  in  homines, 
quam  dederunt  in  deos,  melius  de  se  quam  de  diis 
suis  senserint. 

At  Romani,  sicut  in  illa  de  re  pubUca  disputatione 
Scipio  gloriatur,   probris  et  iniuriis  poetarum  subiectam 

25  vitam  famamque  habere  noluerunt,  capite  etiam  sancien- 
tes,  tale  carmen  condere  si  quis  auderet.  Quod  erga  se 
quidem  satis  honeste  constituerunt,  sed  erga  deos  suos 
superbe  et  inreligiose;  quos  cum  scirent  non  solum  pa- 
tienter,  verum  etiam  hbenter  poetarum  probris  maledictis- 

30  que  lacerari,  se  potius  quam  illos  huiusce  modi  iniuriis 
indignos  esse  duxerunt  seque  ab  eis  etiam  lege  munierunt. 

illorum  aiitem  ista  etiam  sacris  soUemnitatibiis  miscuerunt. 
Itane  tandem,  Scipio,  laudas  hanc  poetis  Romanis  nega- 
tam  esse  licentiam,  ut  cuiquam  opprobrium  infligerent 
Romanorum,  cum  videas  eos  nulli  deorum  pepercisse 
vestrorum?  Itane  pluris  tibi  habenda  est  existimatio  curiae  5 
vestrae  quam  Capitolii,  immo  Romae  unius  quam  caeli 
totius,  ut  linguam  maledicam  in  cives  tuos  exercere  poetae 
etiam  lege  prohiberentur,  et  in  deos  tuos  securi  tanta 
convicia  nuUo  senatore  nullo  censore,  nullo  principe  nullo 
pontifice  prohibente  iacularentur?  Indignum  videlicet  fuit,  lo 
ut  Plautus  aut  Naevius  PubUo  et  Gneo  Scipioni  aut 
Caecilius  M.  Catoni  malediceret,  et  dignum  fuit,-  ut  Teren- 
tius  vester  flagitio  lovis  optimi  maximi  adulescentium 
nequitiam  concitaret? 

Caput  Xm.  15 

Debuisse  intellegere  Romanos,  quod  dii  eorum,   qui  se 

turpihus  ludis  coli  expetehant,  indigni  essent  honore 

divino. 

Sed  responderet  mihi  fortasse,  si  viveret:  Quo  modo 
nos  ista  inpunita  esse  nollemus,   quae  ipsi  dii  sacra  esse  20 
vohierunt,  cum  hidos  scaenicos^  ubi  talia  celebrantur  dicti- 
tantur  actitantur,  et  Romanis  moribus  invexerunt  et  suis 
honoribus  dicari    exhiberique    iusserunt?     Cur   ergo   non 
hinc  magis  ipsi  intellecti  surtt  non  esse  dii  veri  nec  omnino 
digni,    quibus  divinos  honores   deferret  illa  res  publica?  25 
Quos  enim  coU  minime   deceret  minimeque  oporteret,    si 
ludos  expeterent  agendos  convicns  Romanorum,  quo  modo 
quaeso    colendi    putati    sunt,    quo    modo    non    detestandi 
spiritus  intellecti,  qui  cupiditate  faUendi  inter  suos  honores 
sua    celebrari    crimina    poposcerunt?     Itemque    Romani,  30 
quamvis   iam    superstitione    noxia    premerentur,    ut    iUos 

deos  colerent,  quos  videbant  sibi  voliiisse  scaenicas  tiir- 
pitudines  consecrari,  suae  tamen  dignitatis  memores  ac 
pudoris  actores  talium  fabularum  nequaquam  honoraverunt 
more-  Graecorum,  sed,  sicut  apud  Ciceronem  idem  Scipio 
5  loquitur,  „cum  artem  ludicram  scaenamque  totam  in  pro- 
bro  ducerent,  genus  id  hominum  non  modo  honore  civium 
reliquorum  carere,  sed  etiam  tribu  moveri  notatione  cen- 
soria  voluerunt."  Praeclara  sane  et  Romanis  laudibus 
adnumeranda   prudentia;    sed    vellem   se  ipsa   sequeretur, 

10  se  imitaretur.  Ecce  enim  recte,  quisquis  civium  Roma- 
norum  esse  scaenicus  elegisset,  non  sokim  ei  nullus  ad 
honorem  dabatur  locus,  verum  etiam  censoris  nota  tribum 
tenere  propriam  minime  sinebatur.  0  animum  civitatis 
laudis  avidum  germaneque   Romanum!    Sed  respondeatur 

15  mihi:  qua  consentanea  ratione  homines  scaenici  ab  omni 
honore  repelhmtur,  et  ludi  scaenici  deorum  honoribus 
admiscentur?  Illas  theatricas  artes  diu  virtus  Romana  non 
noverat,  quae  si  ad  oblectamentum  voluptatis  humanae 
quaererentur,    vitio    morum    inreperent  humanorum.     Dii 

20  eas  sibi  exhiberi  petierunt:  quo  modo  ergo  abicitur  scae- 
nicus^  per  quem  coUtur  Deus?  et  theatricae  illius  tur- 
pitudinis  qua  fronte  notatur  actor^  si  adoratur  exactor? 
In  hac  controversia  Graeci  Romanique  concertent.  Graec^ 
putant  recte  se   honorare  homines  scaenicos,   quia  colunt 

25  ludorum  scaenicorum  flagitatores  deos;  Romani  vero  homi- 
nibus  scaenicis  nec  plebeiam  tribum^  quanto  minus  sena- 
toriam  curiam  dehonestari  sinunt.  In  hac  disceptatione 
huiusce  modi  ratiocinatio  summam  quaestionis  absolvit. 
Proponunt  Graeci:  Si  dii  tales  colendi  sunt,  profecto  etiam 

30  tales  homines  honorandi.  Adsumunt  Romani:  Sed  nullo 
modo  tales  homines  honorandi  sunt.  Concludunt  Christia-, 
ni:  IVuIIo  modo  igitur  dii  tales  colendi  sunt. 


4 

Caput  XIV. 

MeUorem  fuisse  Platonem,  qui  poetis  locum  in  bene  morata 

urbe  non  dederit,  quam  hos  deos,  qui  se  ludis  scaenicis 

voluerint  honorari. 

Deinde  qiiaerimus,  ipsi  poetae  taiium  fabularum  com-  5 
positores,  qui  duodecim  tabularum  lege  prohibentur  famam 
laedere  civium,   tam  probrosa  in  deos  convicia  iaculantes 
cur  non  ut  scaenici  habeantur  inhonesti.     Qua  ratione  re- 
ctum  est,  ut  poeticorum  figmentorum  et  ignominiosorum 
deorum  infamentur  actores,  honorentur  auctores?   An  forte  10 
Graeco   Platoni  potius  palma  danda  est,  qui  cum  ratione 
formaret,  qualis  esse  civitas  debeat,  tamquam  adversarios 
veritatis  poetas  censuit  urbe  pellendos?  Iste  vero  et  deo- 
rum  iniurias  indigne  tulit  et  fucari  corrumpique  figmentis 
animos  civium  noluit.     Confer  nunc  Platonis  humanitatem  15 
a  civibus  decipiendis  poetas  urbe  pellentem  cum  deorum 
divinitate  honori   suo  ludos  scaenicos  expetente.     Ille,  ne 
taha  vel  scriberentur,  etsi  non  persuasit  disputando,  tamen 
suasit  levitati  lasciviaeque  Graecorum;  isti,  ut  talia  etiam 
agerentur,  iubendo  extorserunt  gravitati  et  modestiae  Ro-  20 
manorum.    Nec  tantum  haec  agi  voluerunt,  sed  sibi  dicari, 
sibi  sacrari,  sibi  sollemniter  exhiberi.     Cui  tandem  hone- 
stius    divinos   honores  decerneret   civitas?   utrum  Platoni 
haec    turpia    et  nefanda   prohibenti,    an   daemonibus   hac 
hominum  deceptione  gaudentibus,  quibus  ille  vera  persua-  25 
dere  non  potuit? 

Hunc  Platonem  Labeo  inter  semideos  commemoran- 
dum  putavit,  sicut  Herculem,  sicut  Romulum.  Semideos 
autem  heroibus  anteponit;  sed  utrosque  inter  numina  con- 
locat.  Verum  tamen  istum,  quem  appellat  semideum,  non  30 
heroibus  tantum,  sed  etiam  diis  ipsis  praeferendum  esse 
non  dubito.  Propinquant  autem  Romanorum  leges  dispu- 
tationibus  Platonis,  quando  ille  cuncta  poetica  figmenta 
condemnat,  isti   autem  poetis  adimunt  saltem  in  homines 

maledicendi  licentiam;  ille  poetas  ab  urbis  ipsius  habita- 
tione,  isti  saltem  actores  poeticarum  fabularum  removent 
a  societate  civitatis;  et  si  contra  deos  ludorum  scaenicorum 
expeditores  aliquid  auderent,  forte  undique  removerent. 
5  Nequaquam  igitur  leges  ad  instituendos  bonos  aut  corri- 
gendos  malos  mores  a  diis  suis  possent  accipere  seu  spe- 
rare  Romani,  quos  legibus  suis  vincunt  atque  convincunt. 
Illi  enim  honori  suo  deposcunt  ludos  scaenicos,  isti  ab 
honoribus  omnibus  repellunt  homines  scaenicos;   illi  cele- 

10  brari  sibi  iubent  figmentis  poeticis  opprobria  deorum,  isti 
ab  opprobriis  hominum  deterrent  inpudentiam  poetarum. 
Semideus  autem  ille  Plato  et  talium  deorum  libidini  resti- 
tit,  et  ab  indole  Romanorum  quid  perficiendum  esset 
ostendit,  qui  poetas  ipsos   vel  pro  arbitrio  mentientes  vel 

15  hominibus  miseris  quasi  deorum  facta  pessima  imitanda 
proponentes  omnino  in  civitate  bene  instituta  vivere  noluit. 
Nos  quidem  Platonem  nec  deum  nec  semideum  perhibe- 
mus,  nec  ulli  sancto  angelo  summi  Dei  nec  veridico  pro- 
phetae   nec    apostolo    alicui    nec    cuilibet    Christi   martyri 

20  nec  cuiquam  Christiano  homini  comparamus;  cuius  nostrae 
sententiae  ratio  Deo  prosperante  suo  loco  explicabitur. 
Sed  eum  tamen,  quando  quidem  ipsi  volunt  fuisse  semi- 
deum,  praeferendum  esse  censemus,  si  non  Romulo  et 
Herculi  (quamvis  istum  nec  fratrem  occidisse,  nec  aliquod 

25  perpetrasse  flagitium  qnisquam  historicorum  vel  poetarum 
dixit  aut  fmxit),  certe  vel  Priapo  vel  alicui  Cynocephalo, 
postremo  vel  Febri,  quae  Romani  numina  partim  peregrina 
receperunt,  partim  sua  propria  sacraverunt.  Quo  modo 
igitur  tanta  animi  et  morum  mala  bonis  praeceptis  et  le- 

30  gibus  vel  inminentia  prohiberent,  vel  insita  extirpanda 
curarent  dii  tales,  qui  etiam  seminanda  et  augenda  flagitia 
curaverunt,  talia  vel  sua  vel  quasi  sua  facta  per  theatricas 
celebritates  populis  innotescere  cupientes,  ut  tamquam 
auctoritate  divina  sua  sponte  nequissima  libido  accendere- 

35  tur  humana,  frustra  hoc  exclamante  Cicerone,  qui  cum  de 

poetis  ageret:  ,,Ad  qiios  cum  accessit,  inquit,  clamor  et 
adprobatio  populi  quasi  magni  cuiusdam  et  sapientis  ma- 
gistri,  quas  illi  obducunt  tenebras,  quos  invehunt  metus, 
quas  inflammant  cupiditates!" 

Caput  XV.  5 

Quod  Romani  quosdam  sibi  deos  non  ratione,  sed 
adulatione  instituerint. 

Quae  autem  illis  eligendorum  deorum  etiam  ipsorum 
falsorum  ratio  ac  non  potius  adulatio  est?  quando  istum 
Platonem,  quem  semideum  volunt,  tantis  disputationibus  lo 
laborantem,  ne  animi  malis^  quae  praecipue  cavenda  sunt, 
mores  corrumperentur  humani,  nulla  sacra  aedicula  di- 
gnum  putarunt,  et  Romulum  siium  diis  multis  praetulerunt, 
quamvis  et  ipsum  semideum  potius  quam  deum  veliit  se- 
cretior  eorum  doctrina  commendet.  Nam  etiam  flaminem  15 
ilU  instituerunt,  quod  sacerdotii  genus  adeo  in  Romanis 
sacris  testante  apice  excelluit,  ut  tres  solos  flamines  habe- 
rent  tribus  numinibus  institutos,  Dialem  lovi,  Martialem 
Marti,  Quirinalem  Romulo.  Nam  benevolentia  civium  velut 
receptus  in  caelum  Quirinus  est  postea  nominatus.  Ac  per  20 
hoc  et  Neptuno  et  Plutoni,  fratribus  lovis,  et  ipsi  Saturno, 
patri  eorum,  isto  Romulus  honore  praelatus  est,  ut  pro 
magno  sacerdotium,  quod  lovi  tribuerant,  hoc  etiam  huic 
tribuerent,  et  Marti  tamquam  patri  eius  forsitan  propter 
ipsum.  25 

Caput  XYI. 

Quod,  si  diis  ulla  esset  cura  iustitiae)  ab  eis  Romani 

accipere  debuerint  praecepta  vivendi  potius  quam  leges 

ab  aliis  hominibus  mutuari. 

Si  autem  a  diis    suis  Romani  vivendi  leges  accipere  30 
potuissent,   non   aliquot   annos  post   Romam   conditam  ab 

Atheniensibus  mutiiarentur  leges  SoloniS;,  quas  tamen  non 
ut  acceperunt  <tenuerunt)>,  sed  meliores  et  emendatiores 
facere  conati  sunt,  quamvis  Lycurgus  Lacedaemoniis  leges 
ex  Apollinis  auctoritate  se  instituisse  confmxerit,  quod 
5  prudenter  Romani  credere  noluerunt,  propterea  non  inde 
acceperunt.  Numa  Pompilius^  qui  Romulo  successit  in 
regnum,  quasdam  leges,  quae  quidem  regendae  civitati  ^^ 
nequaquam  sufficerent,  condidisse  fertur,  qui  eis  multa^H 
etiam  sacra  constituit;  non  tamen  perhibetur  easdem  leges^T 

10  a  numinibus  accepisse.  Mala  igitur  animi,  mala  vitae, 
mala  morum,  quae  ita  magna  sunt,  ut  his  doctissimi  eo- 
rum  viri  etiam  stantibus  urbibus  res  publicas  perire  con- 
firment,  dii  eorum,  ne  suis  cultoribus  acciderent,  minime 
curarunt;  immo  vero  ut  augerentur,   sicut  supra  disputa- 

15  tum  est,  omni  modo  curarunt. 

Caput  XVII. 

De  raptu  Sabinarum  aliisque  iniquitatihus,  quae  in  civi- 
tate  Romana  etiam  laudatis  viguere  temporihus. 

An  forte  populo  Romano  propterea  leges  non   sunt 

20  a   numinibus  constitutae,    quia,  sicut  Sallustius  ait,  „ius 

bonumque  apud  eos  non  legibus  magis  quam  natura  vale- 

bat"?    Ex  hoc  iure  ac  bono  credo  raptas  Sabinas.     Quid 

enim  iustius  et  melius  quam  filias  alienas  fraude  spectacuii 

inductas  non  a  parentibus  accipi,  sed  vi,  ut  quisque  pote- 

25  rat,  auferri?  Nam  si  inique  facerent  Sabini  negare  postu- 

latas,  quanto  fuit  iniquius  rapere  non  datas?  lustius  autem 

bellum  cuiji    ea   gente    geri   potuit,    quae    fdias    suas    ad 

matrimonium  conregionaUbus  et  confmalibus  suis  negasset 

petitas,  quam  cum  ea,  quae  repetebat  ablatas.     Illud  ergo 

30  potius  fieret;  ibi   Mars    fdium    suum   pugnantem   iuvaret, 

20)  Cat.  9. 

2  tenuerunt  om.   mss   jj   19  populo  Romano  om.  A  |j  22  ra- 
ptas  mss-^  raptas  esse  v 


DE  CIVITATE  DEI  L.  H.  C.  17.  73 

ut  coniugioriim  negatorum  armis  ulcisceretur  iniuriam,  et 
eo  modo  ad  feminas,  quas  voluerat,  perveniret.  Aliquo 
enim  fortasse  iure  belli  iniuste  negatas  iuste  victor  auferret; 
nullo  autem  iure  pacis  non  datas  rapuit  et  iniustum  bel- 
lum  cum  earum  parentibus  iuste  suscensentibus  gessit.  Hoc  5 
sane  utilius  feliciusque  successit,  quod,  etsi  ad  memoriam 
fraudis  illius  circensium  spectaculum  mansit,  facinoris 
tamen  in  illa  civitate  et  imperio  non  placuit  exemplum, 
faciliusque  Romani  in  hoc  erraverunt^  ut  post  illam  ini- 
quitatem  deum  sibi  Romulum  consecrarent,  quam  ut  in  10 
feminis  rapiendis  factum  eius  imitandum  lege  ulla  vel 
more  permitterent.  Ex  hoc  iure  ac  bono  post  expulsum 
cum  liberis  suis  regem  Tarquinium,  cuius  filius  Lucretiam 
stupro  violenter  oppresserat,  lunius  Rrutus  consul  Lucium 
Tarquinium  Collatinum,  maritum  eiusdem  Lucretiae,  col-  15 
legam  suum,  bonum  atque  innocentem  virum,  propter 
nomen  et  propinquitatem  Tarquiniorum  coegit  magistratu 
se  abdicare  nec  vivere  in  civitate  permisit.  Quod  scelus 
favente  vel  patiente  populo  fecit,  a  quo  populo  consulatum 
idem  CoIIatinus  sicut  etiam  ipse  Rrutus  acceperat.  Ex  20 
hoc  iure  ac  bono  Marcus  Camillus,  ilUus  temporis  vir 
egregius,  qui  Veientes,  gravissimos  hostes  popuh  Romani, 
post  decennale  bellum,  quo  Romanus  exercitus  totiens 
male  pugnando  graviter  adflictus  est,  iam  ipsa  Roma  de 
salute  dubitante  atque  trepidante  facillime  superavit  eo-  25 
rumque  urbem  opulentissimam  cepit,  invidia  obtrectatorum 
virtutis  suae  et  insolentia  tribunorum  plebis  reus  factus 
est  tamque  ingratam  sensit  quam  liberaverat  civitatem,  ut 
de  sua  damnatione  certissimus  in  exilium  sponte  discederet 
et  decem  milibus  aeris  absens  etiam  damnaretur,  mox  30 
iterum  a  Gallis  vindex  patriae  futurus  ingratae.  Multa 
commemorare  iam  piget  foeda  et  iniusta,  quibus  agitabatur 
illa  civitas,  cum  potentes  plebem  sibi  subdere  conarentur 
plebsque  iUis  subdi  recusaret,  et  utriusque  partis  defen- 
sores  magis  studiis  agerent  amore  vincendi,  quam  aequum  35 
et  bonum  quicquam  cogitarent. 

Caput  XVIIL 


Quae  de  moribus  Bomanorum  aut  metu  compressis  aut 
■   securitate  resolutis  Sallustii  prodat  historia. 

Itaque  habebo  modum  et  ipsum  Sallustium  testem 
5  potius  adhibebo,  qui  cum  in  laude  Romanorum  dixisset, 
unde  nobis  iste  sermo  ortus  est:  „Ius  bonumque  apud 
eos  non  legibus  magis  quam  natura  valebat,"  praedicans 
illud  tempus,  quo  expulsis  regibus  incredibiUter  civitas 
brevi  aetatis  spatio  plurimum  crevit,  idem  tamen  in  primo 

10  historia*  suae  libro  atque  ipso  eius  exordio  fatetur  etiam 
tunc,  cum  ad  consules  a  regibus  esset  translata  res  pu- 
blica,  post  parvum  intervallum  iniurias  validiorum  et  ob 
eas  discessionem  plebis  a  patribus  aliasque  in  Urbe  dis- 
sensiones  fuisse.     Nam   cum  optimis    moribus  et  maxima 

15  concordia  populum  Romanum  inter  secundum  et  postre- 
mum  bellum  Carthaginiense  commemorasset  egisse  cau- 
samque  huius  boni  non  amorem  iustitiae,  sed  stante  Car- 
thagine  metum  pacis  infidae  fuisse  dixisset  (unde  et  Nasica 
ille  ad   reprimendam  nequitiam  servandosque  istos  mores 

20  optimos,  ut  metu  vitia  cohiberentur,  Carthaginem  nolebat 
everti):  continuo  subiecit  idem  Sallustius  et  ait:  „At  dis- 
cordia  et  avaritia  atque  ambitio  et  cetera  secundis  rebus 
oriri  sueta  mala  post  Carthaginis  excidium  maxime  aucta 
sunt/^   ut   intellegeremus  etiam   antea   et  oriri   solere   et 

25  augeri.  Unde  subnectens  cur  hoc  dixerit:  ,,Nam  iniuriae, 
inquit,  validiorum  et  ob  eas  discessio  plebis  a  patribus 
ahaeque  dissensiones  domi  fuere  iam  inde  a  principio,  ne- 
que  ampUus  quam  regibus  exactis,  dum  metus  a  Tarquinio 
et  bellum  grave  cum  Etruria  positum  es\  aequo  et  modesto^l 

30  iure  agitatum."     Vides  quem  ad  modum  etiam  illo  brevi|^| 
tempore,  ut  regibus  exactis,  id  est  eiectis,  ahquantum  ae-^' 
quo  et  modesto  iure  ageretur,  metum  dixit  fuisse  causam, 
quoniam  metuebatur   bellum,   quod   rex  Tarquinius  regno 

atque  Urbe  pulsus  Etruscis  sociatus  contra  Romanos  ge- 
rebat.  Adtende  itaque  quid  deinde  contexat:  „Dein,  inquit, 
servili  imperio  patres  plebem  exercere,  de  vita  atque  tergo 
regio  more  consulere,  agro  pellere  et  ceteris  expertibus 
soli  in  imperio  agere.  Quibus  saevitiis  et  maxime  faenore  5 
oppressa  plebs  cum  assiduis  bellis  tributum  et  malitiam 
simul  toleraret,  armata  montem  sacrum  atque  Aventinum 
insedit,  tumque  tribunos  plebis  et  alia  iura  sibi  paravit. 
Discordiarum  et  certaminis  utrimque  finis  fuit  secundum 
bellum  Punicum."  Cernis  ex  quo  tempore,  id  est  parvo  10 
intervallo  post  reges  exactos,  quales  Romani  fuerint,  de 
quibus  ait:  „Ius  bonumque  apud  eos  non  legibus  magis 
quam  natura  valebat." 

Porro  si  illa  tempora  talia  reperiuntur,  quibus  pui- 
cherrima    atque    optima    fuisse    praedicatur    Romana    res  15 
publica,    quid    iam    de    consequenti   aetate   dicendum  aut 
cogitandum  arbitramur,   cum  ^paulatim  mutata,   ut  eius- 
dem  historici   verbis   utar,    ex  pulcherrima  atque  optima 
pessmia  ac  flagitiosissima  facta  est/'  post  Carthaginis  vide- 
licet,    ut  commemoravit,    excidium?     Quae   tempora  ipse  20 
Salhistius   quem   ad   modum  breviter  recolat  et  describat, 
in  eius    historia   legi  potest;   quantis  mahs  morum,  quae 
secundis  rebus  exorta  sunt,  usque  ad  bella  civiHa  demon- 
stret  esse  proventum.     „Ex  quo  tempore,  ut  ait,  maiorum 
mores  non  paulatim  ut  antea,   sed  torrentis  modo  prae-  25 
cipitati,    adeo   iuventus   luxu   atque  avaritia  corrupta,    ut 
merito  dicatur  genitos  esse,  qui  neque  ipsi  habere  possent 
res  famiUares  neque  alios   pati.'^     Dicit  deinde  phira  Sal- 
lustius   de    SuUae   vitiis   ceteraque  foeditate   rei  pubUcae, 
et   aUi   scriptores   in   haec   consentiunt,   quamvis   eloquio  30 
muUum  impari. 

Cernis  tamen,  ut  opinor,   et  quisquis  adverterit,  fa- 

19)  Cat.  5.     28)  Hist.  I. 


2  deinde  AF  \\  8  iura  sibi  A  {l.  3  c.  17);  s.  i.  KFv  \\  24 
prouentum  C;  peruentum  AKFv  ||  27  possint  A 


76  S.  AUGUSTINI 

cillime  perspicit,  conluvie  morum  pessimorum  quo  illa 
civitas  prolapsa  fuerit  ante  nostri  superni  regis  adventum. 
Haec  enim  gesta  sunt  non  solum  antequam  Christus  in 
carne  praesens  docere  coepisset,  verum  etiam  antequam 
5  de  virgine  natus  esset.  Cum  igitur  tot  et  tanta  mala  tem- 
porum  illorum  vel  tolerabiliora  superius,  vel  post  eversam 
Carthaginem  intoleranda  et  horrenda  diis  suis  inputare 
non  audeant,  opiniones  humanis  mentibus,  unde  taUa  vitia 
silvescerent,   astutia  maligna  inserentibus :  cur  mala  prae- 

10  sentia  Christo  inputant,  qui  doctrina  saluberrima  et  fal- 
sos  ac  fallaces  deos  coli  vetat  et  istas  hominum  noxias 
flagitiosasque  cupiditates  divina  auctoritate  detestans  atque 
condemnans  his  maUs  tabescenti  ac  labenti  mundo  ubique 
famiham  suam  sensim   subtrahit,   qua  condat  aeternam  et 

15  non  plausu  vanitatis,  sed  iudicio  veritatis  gloriosissimam 
civitatem? 

Caput  XIX. 

Be  corruptione  Romanae  rei  publicae,  priusquam  cultum 
deorum  Christus  auferret. 

20  Ecce  Romana  res  pubUca  (quod  non  ego  primus  dico, 

sed  auctores  eorum,  unde  haec  mercede  didicimus,  tanto 
ante  dixerunt  ante  Christi  adventum)  „paulatim  mutata  ex 
pulcherrima  atque  optima  pessima  atque  flagitiosissima 
facta  est."     Ecce  ante  Christi  adventum,  post  deletam  Car- 

25  thaginem   „maiorum   mores   non  paulatim,   ut   antea,   sed 
torrentis  modo  praecipitati,  adeo  iuventus  luxu  atque  ava-^^ 
ritia  corrupta  est."     Legant  nobis  contra  luxum  et  avari^B 
tiam  praecepta  deorum  suorum  populo  Romano  data;  cu^" 
utinam  tantum  casta  et  modesta  reticerent,  ac  non  etiam 

30  ab  illo  probrosa  et  ignominiosa  deposcerent,  quibus 
per  falsam  divinitatem  perniciosam  conciliarent  auctori- 
tatem.  Legant  nostra  et  per  prophetas  et  per  sanctum 
evangelium,  et  per  apostolicos  actus  et  per  epistulas  ta 

multa  contra  avaritiam  atqiie  luxuriam  ubique  populis  ad 
lioc  congregatis  quam  excelienter,  quam  divine  non  tam- 
quam  ex  philosophorum  concertationibus  strepere,  sed 
tamquam  ex  oraculis  et  Dei  nubibus  intonare.  Et  tamen 
luxu  atque  avaritia  saevisque  ac  turpibus  moribus  ante  5 
adventum  Christi  rem  publicam  pessimam  ac  flagitiosissi- 
mam  factam  non  inputant  diis  suis;  adflictionem  vero 
eius,  quamcumque  isto  tempore  superbia  deliciaeque  eorum 
perpessae  fuerint,  religioni  increpitant  Christianae.  Cuius 
praecepta  de  iustis  probisque  moribus  si  simul  audirent  10 
atque  curarent  reges  terrae  et  omnes  populi,  principes  et 
omnes  iudices  terrae,  iuvenes  et  virgines^  seniores  cum 
iunioribus,  aetas  omnis  capax  et  uterque  sexus,  et  quos 
baptista  lohannes  adloquitur,  exactores  ipsi  atque  milites: 
et  terras  vitae  praesentis  ornaret  sua  felicitate  res  publica,  15 
et  vitae  aeternae  culmen  beatissime  regnatura  conscenderet. 
Sed  quia  iste  audit,  ille  contemnit,  pluresque  vitiis  male 
blandientibus  quam  utili  virtutum  asperitati  sunt  amiciores: 
tolerare  Christi  famuU  iubentur,  sive  sint  reges  sive  prin- 
cipes  sive  iudices,  sive  milites  sive  provinciales,  sive  di-  20 
vites  sive  pauperes,  sive  liberi  sive  servi,  utriuslibet  sexus, 
etiam  pessimam,  si  ita  necesse  est,  flagitiosissimamque 
rem  publicam  et  in  illa  angelorum  quadam  sanctissima 
atque  augustissima  curia  caelestique  re  publica,  ubi  Dei 
voluntas  lex  est,  clarissimum  sibi  locum  etiam  ista  to-  25 
lerantia  comparare. 

Caput  XX. 

Quali  velint  felicitate  gaudere  et  quibus  moribus  vivere, 
qui  tempora  Christianae  religionis  incusant. 

Verum  tales   cultores   et   dilectores  deorum  istorum,  30 
quorum  etiam  imitatores  in  sceleribus  et  flagitiis  se  esse 
laetantur,  nullo  modo  curant  pessimam  ac  flagitiosissimam 

13)  Ps.   148,  11  sq.     14)  Lc.  3,  12  sqq. 

[non]  esse  rem  publicam.  „Tantiim  stet,  inquiunt,  tan- 
tum  floreat  copiis  referta,  victoriis  gloriosa,  vel,  quod  est 
felicius,  pace  secura  sit.  Et  quid  ad  nos?  Immo  id  ad 
nos  magis  pertinet,  si  divitias  quisque  semper  augeat,  quae 
5  cotidianis  effusionibus  suppetant,  per  quas  sibi  etiam  in- 
iirmiores  subdat  quisque  potentior.  Obsequantur  divitibus 
pauperes  causa  saturitatis  atque  ut  eorum  patrociniis  quieta 
inertia  perfruantur,  divites  pauperibus  ad  clientelas  et  ad 
ministerium   sui   fastus    abutantur.     Populi   plaudant   non 

10  consultoribus  utilitatum  suarum,  sed  largitoribus  volupta- 
tum.  ,Non  dura  iubeantur,  non  prohibeantur  impura. 
Reges  non  curent  quam  bonis,  sed  quam  subditis  regnent. 
Provinciae  regibus  non  tamquam  rectoribus  morum,  sed 
tamquam  rerum  dominatoribus  et  deliciarum  suarum  pro- 

15  visoribus  serviant,  eosque  non  sinceriter  honorent,  sed 
nequiter  ac  serviliter  timeant.  Quid  alienae  vineae  potius 
quam  quid  suae  vitae  quisque  noceat,  legibus  advertatur. 
NuIIus  ducatur  ad  iudices,  nisi  qui  alienae  rei  domui  sa- 
luti  vel  cuiquam  invito  fuerit  inportunus  aut  noxius;  cete- 

20  rum  de  suis  vel   cum   suis  vel  cum  quibusque  volentibus 
faciat   quisque    quod   Ubet.     Abundent   publica   scorta   vel 
propter  omnes,  quibus  frui  placuerit,  vel  propter  eos  ma-^^ 
xime,  qui  habere  privata  non  possunt.     Exstruantur  am^H 
plissimae  atque  ornatissimae  domus,  opipara  convivia  fre-^! 

25  quententur,  ubi  cuique  libuerit  et  placuerit,  die  noctuque 
ludatur  bibatur,  vomatur  diffluatur.  Saltationes  undique 
concrepent,  theatra  inhonestae  laetitiae  vocibus  atque  omn| 
genere  sive  crudelissimae  sive  turpissimae  voluptatis  e 
aestuent.     Ille  sit  publicus  inimicus,  cui  haec  felicitas  dis 

30  plicet;   quisquis  eam  mutare  vel  auferre  temptaverit,  eum 

libera    multitudo    avertat   ab   auribus,    evertat  e   sedibus. 


auferat    a    viventibus.     Illi    habeantur    dii  veri,   qui  hanc 
adipiscendam  populis  procuraverint  adeptamque  servaverin 


1  non,  quod  imn  in  priore  editione  suspectum  esse  notav 

Colantiir  iit  voluerint,  hidos  exposcant  qiiales  voluerint, 
quos  cum  suis  vel  de  suis  possint  habere  cuhoribus:  tan- 
tum  efficiant,  ut  tah  fehcitati  nihil  ab  hoste,  nihil  a  peste, 
nihil  ab  ulla  clade  timeatur."  Quis  hanc  rem  publicam 
sanus,  non  dicam  Romano  imperio,  sed  domui  Sardanapali  5 
comparaverit?  qui  quondam  rex  ita  fuit  voluptatibus  de- 
ditus,  ut  in  sepulcro  suo  scribi  fecerit  ea  sola  se  habere 
mortuum,  quae  libido  eius,  etiam  civm  viveret,  hauriendo 
consumpserat.  Quem  regem  isti  si  haberent  sibi  in  talibus 
indulgentem  nec  in  eis  cuiquam  ulla  severitate  adversan-  lO 
tem,  huic  libentius  quam  Romani  veteres  Romulo  templum 
et  flaminem  consecrarent. 

Caput  XXI. 

Quae  sententia  fuerit  Ciceronis  de  Romana  re  puhlica. 

Sed  si  contemnitur  qui  Romanam  rem  publicam  pes-  15 
simam    ac    flagitiosissimam    dixit,    nec  curant  isti  quanta 
morum  pessimorum  ac  flagitiosissimorum  labe  ac  dedecore 
impleatur,  sed   tantummodo   ut   consistat   et  maneat:  au- 
diant  eam  non,  ut  Sallustius  narrat,  pessimam  ac  flagitio- 
sissimam  factam,  sed,  sicut  Cicero  disputat,  iam  tunc  pror-  20 
sus  perisse   et   nullam  omnino  remansisse  rem  pubhcam. 
Inducit  enim  Scipionem,  eum  ipsum  qui  Carthaginem  ex- 
tinxerat,    de  re  publica  disputantem,  quando  praesentie- 
batur  ea  corruptione,  quam  describit  Sahustius,  iam  iam- 
que    peritura.     Eo    quippe   tempore    disputatur,    quo  iam  25 
unus    Gracchorum    occisus   fuit,    a   quo  scribit  seditiones 
graves  coepisse  Sallustius.     Nam  mortis  eius  fit  in  eisdem 
libris  commemoratio.     Cum  autem  Scipio  in  secundi  hbri 
fme  dixisset,   „ut    in  fidibus  aut  tibiis  atque  cantu  ipso 
ac  vocibus   concentus   est   quidam  tenendus   ex   distinctis  30 
sonis,  quem    inmutatum  aut  discrepantem  aures  eruditae 

27)  Hist.  I. 

ferre  non  possunt,  isque  concentus  ex  dissimillimarum  vocu 
moderatione  concors  tamen  efficitur  et  congruens:  sic  e 
summis  et  infimis  et  mediis  interiectis  ordinibus,  ut  soniSj 
moderata  ratione  civitatem  consensu  dissimillimorum  con 
5  cinere,  et  quae  harmonia  a  musicis  dicitur  in  cantu,  eam 
esse    in    civitate  concordiam,    artissimum  atque    optimum 
omni  in  re  publica  vinculum   incolumitatis ,    eamque  sine 
iustitia  nuUo  pacto  ^sse  posse,"   ac  deinde  cum  aliquant 
latius  et  uberius  disseruisset,  quantum  prodesset    iustitia 

10  civitati  quantumque  obesset,  si  afuisset^  suscepit  deinde 
Philus,  unus  eorum  qui  disputationi  aderant,  et  poposcit, 
ut  haec  ipsa  quaestio  diligentius  tractaretur  ac  de  iustitia 
plura  dicerentur,  propter  illud^  quod  iam  vulgo  ferebatur 
rem  publicam  geri  sine  iniuria  non  posse.     Hanc  proinde 

15  quaestionem  discutiendam  et  enodandam  esse  adsensus  est 
Scipio  responditque  nihil  esse,  quod  adhuc  de  re  publica 
dictum  putarent  et  quo  possent  longius  progredi,  nisi  esset 
confirmatum  non  modo  falsum  esse  illud,  sine  iniuria  non 
posse,  sed  hoc  verissimum  esse,  sine  summa  iustitia  rem 

20  pubhcam  regi  non  posse.  Cuius  quaestionis  expUcatio 
cum  in  diem  consequentem  dilata  esset,  in  tertio  libro 
magna  conflictione  res  acta  est.  Suscepit  enim  Philus 
ipse  disputationem  eorum,  qui  sentirent  sine  iniustitia  geri 
non  posse  rem  publicam^  purgans  praecipue,  ne  hoc  ipse 

25  sentire  crederetur^  egitque  sedulo  pro  iniustitia  contra 
iustitiam,  ut  hanc  esse  utilem  rei  publicae,  illam  vero 
inutilem,  veri  similibus  rationibus  et  exemplis  velut  cona- 
retur  ostendere.  Tum  LaeUus  rogantibus  omnibus  iusti- 
tiam  defendere  adgressus  est  asseruitque,  quantum  potuit, 

8)  Rep.  2,  42.     20)  Rep.  2,  44. 

niliil  tam  inimiciim  quam  iniiistitiam  civitati  nec  omnino 
nisi  magna  iustitia  geri  aut  stare  posse  rem  publicam. 

Qua  quaestione,  quantum  satis  visum  est^  pertractata 
Scipio  ad  intermissa  revertitur  recolitque  suam  atque 
commendat  brevem  rei  publicae  defmitionem^  qua  dixerat  5 
eam  esse  rem  populi.  Populum  autem  non  omnem  coetum 
multitudinis,  sed  coetum  iuris  consensu  et  utilitatis  com- 
munione  sociatum  esse  determinat.  Docet  deinde  quanta 
sit  in  disputando  defmitionis  utilitas,  atque  ex  illis  suis 
defmitionibus  colligit  tunc  esse  rem  publicam,  id  est  rem  10 
populi,  cum  bene  ac  iuste  geritur  sive  ab  uno  rege  sive 
a  paucis  optimatibus  sive  ab  universo  populo.  Cum  vero 
iniustus  est  rex,  quem  tyrannum  more  Graeco  appellavit, 
aut  iniusti  optimates,  quorum  consensum  dixit  esse  factionem, 
aut  iniustus  ipse  populus,  cui  nomen  usitatum  non  rep-  15 
perit,  nisi  ut  etiam  ipsum  tyrannum  vocaret:  non  iam 
vitiosamj  sicut  pridie  fuerat  disputatum,  sed,  sicut  ratio  ex 
illis  defmitionibus  conexa  docuisset,  omnino  nuliam  esse 
rem  publicam,  quoniam  non  esset  res  populi,  cum  tyran- 
nus  eam  factiove  capesseret,  nec  ipse  populus  iam  popuhis  20 
esset,  si  esset  iniustus,  quoniam  non  esset  multitudo  iuris 
consensu  et  utilitatis  communione  sociata,  sicut  populus 
fuerat  defmitus. 

Quando  ergo  res  publica  Romana  talis  erat,  qualem 
illam  describit  Sallustius,  non  iam  pessima  ac  flagitiosis-  25 
sima,  sicut  ipse  ait,  sed  omnino  nulla  erat  secundum  istam 
rationem,  quam  disputatio  de  re  publica  inter  magnos  eius 
tum  principes  habita  patefecit.  Sicut  etiam  ipse  Tulhus 
non  Scipionis  nec  cuiusquam  alterius,  sed  suo  sermone 
loquens  in  principio  quinti  libri  commemorato  prius  En-  30 
nii  poetae  versu,  quo  dixerat: 

Moribus  antiquis  res  stat  Romana  virisque, 
„quem  quidem  ille  versum,  inquit,  vel  brevitate  vel  veritate 

8)  Rep.  1,  25. 

tamqiiam  ex  oraculo  mihi  quodam  esse  effatus  videtur. 
Nam  neque  viri,  nisi  ita  morata  civitas  fuisset,  neque  mo- 
res,  nisi  hi  viri  praefuissent,  aut  fundare  aut  tam  diu  te~ 
nere.  potuissent  tantam  et  tam  fuse  lateque  imperantem 
5  rem  publicam.  Itaque  ante  nostram  memoriam  et  mos 
ipse  patrius  praestantes  viros  adhibebat,  et  veterem  mo- 
rem  ac  maiorum  instituta  retinebant  excellentes  viri.  No- 
stra  vero  aetas  cum  rem  pubUcam  sicut  picturam  accepisset 
egregiam,   sed   evanescentem    vetustate,    non    modo    eam 

10  coloribus  eisdem  quibus  fuerat  renovare  neglexit,  sed  ne 
id  quidem  curavit,  ut  formam  saltem  eius  et  extrema  tam- 
quam  liniamenta  servaret.  Quid  enim  manet  ex  antiquis 
moribus,  quibus  ille  dixit  rem  stare  Romanam,  quos  ita 
obUvione   obsoletos  videmus,  ut  non  modo  non  colantur, 

15  sed  iam  ignorentur?  Nam  de  viris  quid  dicam?  Mores 
enim  ipsi  interierunt  virorum  penuria,  cuius  tanti  maU 
non  modo  reddenda  ratio  nobis,  sed  etiam  tamquam  reis 
capitis  quodam  modo  dicenda  causa  est.  Nostris  enim 
vitUs,  non  casu  aUquo,  rem  pubUcam  verbo  retinemus,  re 

20  ipsa  vero  iam  pridem  amisimus." 

Haec  Cicero  fatebatur,  longe  quidem  post  mortem 
Africani,  quem  in  suis  Ubris  fecit  de  re  pubUca  disputare, 
adhuc  tamen  ante  adventum  Christi;  quae  si  diffamata  et 
praevalescente  reUgione  Christiana  sentirentur  atque  dice- 

25  rentur,  quis  non  istorum  ea  Christianis  inputanda  esse 
censeret?  Quam  ob  rem  cur  non  curarunt  dii  eorum,  ne 
tum  periret  atque  amitteretur  illa  res  pubUca,  quam  Cicero 
longe,  antequam  Christus  in  carne  venisset,  tam  higubriter 
deplqrat   amissam?     Viderint    laudatores    eius   etiam   iUia 

30  antiquis  viris  et  moribus  quaUs  fuerit^  utrum  in  ea  viguerii ' 
vera  iustitia  an  forte  nec  tunc  fuerit  viva  moribus,  sed 
picta  coloribus;  quod  et  ipse  Cicero  nesciens,  cum  eam 
praeferret,  expressit.  Sed  aUas,  si  Deus  vohierit,  hoc 
videbimus.     Enitar  enim  suo  loco,  ut  ostendam  secundum 

34)  L.  19  c.  21. 

definitiones  ipsiiis  Ciceronis,  qiiibiis  qiiid  sit  res  publica 
et  quid  sit  populus  loquente  Scipione  breviter  posuit  (ad- 
testantibus  etiam  multis  sive  ipsius  sive  eorum  quos  loqui 
fecit  in  eadem  disputatione  sententiis),  numquam  illam 
fuisse  rem  publicam,  quia  numquam  in  ea  fuit  vera  iustitia.  5 
Secundum  probabiliores  autem  defmitiones  pro  suo  modo 
quodam  res  publica  fuit,  et  melius  ab  antiquioribus  Ro- 
manis  quam  a  posterioribus  administrata  est;  vera  autem 
iustitia  non  est  nisi  in  ea  re  publica,  cuius  conditor 
rectorque  Christus  est,  si  et  ipsam  rem  publicam  placet  10 
dicere,  quoniam  eam  rem  populi  esse  negare  non  possu- 
mus.  Si  autem  hoc  nomen,  quod  alibi  aliterque  vulgatum 
est,  ab  usu  nostrae  locutionis  est  forte  remotius,  in  ea 
certe  civitate  est  vera  iustitia,  de  qua  scriptura  sancta 
dicit:  Gloriosa  dicta  sunt  de  te,  civitas  Bei.  15 

Caput  XXIL 

Quod  diis  Romanorum  nulla  umquam  cura  fuerit,  ne 
malis  moribus  res  publica  deperiret. 

Sed  quod  pertinet  ad  praesentem  quaestionem,  quam-  20 
libet  laudabilem  dicant  istam  fuisse  vel   esse   rem  publi- 
cam,  secundum  eorum  auctores  doctissimos  iam  longe  ante 
Christi    adventum    pessima    ac   flagitiosissima    facta    erat; 
immo  vero  nulla  erat  atque  omnino  perierat  perditissimis 
moribus.     Ut   ergo   non  periret,  dii  custodes  eius  populo  25 
cultori  suo  dare  praecipue  vitae  ac  morum  praecepta  de- 
buerunt,  a  quo  tot  templis,  tot  sacerdotibus  et  sacrificiorum 
generibus,    tam   muItipUcibus   variisque   sacris,    tot  festis 
sollemnitatibus ,    tot    tantorumque    ludorum    celebritatibus 
colebantur;   ubi   nihil  daemones  nisi  negotium  suum  ege-  30 
runt,   non   curantes   quem  ad  modum  illi  viverent,  immo 

15)  Ps.  86,  3. 

curantes  ut  etiam  perdite  viverent,  dum  tamen  honori  suo 
illa  omnia  metu  subditi  ministrarent.  Aut  si  dederunt, 
proferatur  ostendatur  legatur,  quas  deorum  leges  illi  civi- 
tati  .datas  contempserint  Gracchi,  ut  seditionibus  cuncta 
5  turbarent,  quas  Marius  et  Cinna  et  Carbo,  ut  in  bella 
etiam  progrederentur  civilia  causis  iniquissimis  suscepta 
et  crudeUter  gesta  crudeUusque  fmita,  quas  denique  Sulla 
ipse,  cuius  vitam  mores  facta  describente  Sallustio  aUisque 
scriptoribus  historiae  quis  non  exhorreat?  quis  illam  rem 
10  publicam  non  tunc  perisse  fateatur? 

An  forte  propter  huiusce  modi  civium  mores  Vergi- 
lianam  iUam  sententiam,  sicut  solent,  pro  defensione  suo- 
rum  deorum  opponere  audebunt: 

Discessere  omnes  adytis  arisque  relictis 
15  Di,  quibus  imperium  hoc  steterat? 

Primum  si  ita  est,  non  habent  cur  querantur  de  religione 
Christiana,  quod  hac  offensi  eos  dU  sui  deseruerint^  quo- 
niam  quidem  maiores  eorum  iam  pridem  moribus  suis  ab 
Urbis  altaribus  tam  multos  ac  minutos  deos  tamquam  mu- 

20  scas  abegerunt.  Sed  tamen  haec  numinum  turba  ubi  erat, 
cum  longe  antequam  mores  corrumperentur  antiqui  a 
GaUis  Roma  capta  et  incensa  est?  An  praesentes  forte 
dormiebant?  Tunc  enim  tota  Urbe  in  hostium  potestatem 
redacta  solus  collis  CapitoUnus  remanserat,  qui  etiam  ipse 

25  caperetur,  nisi  saltem  anseres  dUs  dormientibus  vigilarent. 
Unde  paene  in  superstitionem  Aegyptiorum  bestias  avesque 
colentium  Roma  deciderat,  cum  anseri  soUemnia  celebra- 
bant.  Verum  de  his  adventicUs  et  corporis  potius  quam 
animi  malis,  quae  vel  ab  hostibus  vel  aUa  clade  accidunt, 

30  nondum  interim  disputo:  nunc  ago  de  labe  morum,  qui- 
bus  primum   paulatim  decoloratis,  deinde  torrentis  modo 

15)  Aen.  2,  351  sq. 

praecipitatis  tanta  qiiamvis  integris  tectis  moenibiisque 
facta  est  ruina  rei  piiblicae,  ut  magni  auctores  eorum  eam 
tunc  amissam  non  dubitent  dicere.  Recte  autem  absces- 
serant,  ut  amitteretur^  omnes  adytis  arisque  relictis  di, 
si  eorum  de  bona  vita  atque  iustitia  civitas  praecepta  con-  5 
tempserat.  Nunc  vero  quales,  quaeso,  dii  fuerunt,  si  no- 
luerunt  cum  populo  cultore  suo  vivere,  quem  male  viven- 
tem  non  docuerant  bene  vivere? 

Caput  XXIII. 

Varietates  reriim  temporalhm  non  ex  favore  aut  impu-  10 
gnatione  daemonutn,  sed  ex  veri  Dei  pendere  iudicio. 

Quid  quod  etiam  videntur  eorum  adfuisse  cupidita- 
tibus  implendis,  et  ostenduntur  non  praefuisse  refrenan- 
dis,  qui  enim  Marium  novum  hominem  et  ignobilem,  cruen- 
tissimum  auctorem  bellorum  civilium  atque  gestorem,  ut  15 
septiens  consul  fieret  adiuverunt  atque  ut  in  septimo  suo 
consulatu  moreretur  senex  nec  in  manus  Sullae  futuri 
mox  victoris  inrueret.  Si  enim  ad  haec  eum  dii  eorum 
non  iuverunt,  non  parum  est  quod  fatentur  etiam  non 
propitiis  diis  suis  posse  accidere  homini  istam  temporalem,  20 
quam  nimis  diligunt,  tantam  felicitatem  et  posse  homines, 
sicut  fuit  Marius,  salute  viribus,  opibus  honoribus,  digni- 
tate  longaevitate  cumulari  et  perfrui  diis  iratis;  posse  etiam 
homines,  sicut  fuit  Regulus,  captivitate  servitute  inopia, 
vigiliis  doloribus  excruciari  et  emori  diis  amicis,  Quod  25 
si  ita  esse  concedunt,  compendio  nihil  eos  prodesse  et 
coU  superfluo  confitentur.  Nam  si  virtutibus  animi  et 
probitati  vitae,  cuius  praemia  post  mortem  speranda  sunt, 
magis  contraria  ut  populus  disceret  institerunt;  si  nihil 
etiam  in  his  transeuntibus  et  temporahbus  bonis  vel  eis  30 
quos  oderunt  nocent,  vel  eis  quos  diligunt  prosunt,  ut 
quid  coluntur,   ut  quid  tanto  studio  colendi  requiruntur? 

Cur  laboriosis  tristibusque  temporibus,  tamquam  offensi 
abscesserint,  murmuratur  et  propter  eos  Christiana  religio 
conviciis  indignissimis  laeditur?  Si  autem  habent  in  his 
rebus  vel  beneficii  vel  maleficii  potestatem,  cur  in  eis  ad- 
5  fuerunt  pessimo  viro  Mario,  et  optimo  Regulo  defuerunt? 
An  ex  hoc  ipsi  intelleguntur  iniustissimi  et  pessimi?  Quod 
si  propterea  magis  timendi  et  colendi  putantur:  neque 
hoc  putentur;  neque  enim  minus  eos  invenitur  Regulus 
coluisse    quam   Marius.     Nec    ideo    vita   pessima    eligenda 

10  videatur,  quia  magis  Mario  quam  Regulo  dii  favisse  existi- 
mantur.  Metellus  enim  Romanorum  laudatissimus  ^  qui 
habuit  quinque  filios  consulares,  etiam  rerum  temporalium 
felix  fuit,  et  Catilina  pessimus  oppressus  inopia  et  in  bello 
sui  sceleris  prostratus  infelix,  et  verissima  atque  certissima 

15  felicitate  praepoUent  boni  Deum  colentes,  a  quo  solo  con- 
ferri  potest. 

Illa  igitur  res  publica  malis  moribus  cum  periret, 
nihil  dii  eorum  pro  dirigendis  vel  pro  corrigendis  egerunt 
moribus^   ne  periret;   immo   depravandis   et  corrumpendis 

20  addiderunt   moribus,   ut   periret.     Nec   se  bonos   fingant, 

quod  velut  ofTensi  civium  iniquitate  discesserint.    Prorsus 

ibi  erantj  produntur^  convincuntur;   nec   subvenire  prae- 

'  cipiendo  nec  latere  tacendo  potuerunt.     Omitto  quod  Marius 

a  miserantibus  Minturnensibus  Maricae  deae  in  luco  eius 

25  commendatus  est,  ut  ei  omnia  prosperaret,  et  ex  summa 
desperatione  reversus  incolumis  in  Urbem  duxit  crudelem 
crudelis  exercitum;  ubi  quam  cruenta,  quam  inciviUs  ho- 
stilique  inmanior  eius  victoria  fiierit,  eos  qui  scripserunt 
legant  qui  volunt.     Sed  hoc,  ut  dixi^  omitto,  nec  Maricae 

30  nescio  cui  tribuo  Marii  sanguineam  felicitatem,  sed  oc- 
cultae  potius  providentiae  Dei  ad  istorum  ora  claudenda 
eosque  ab  errore  liberaudos^  qui  non  studiis  agunt,  sed 
haec  prudenter  advertunt,  quia,  etsi  aliquid  in  his  rebus 
daemones  possunt,  tantum  possunt,  quantum  secreto  omni 

potentis  arbitrio  permittiintur,  ne  magnipendamus  terrenam 
felicitatem,  quae  sicut  Mario  malis  etiam  plerumque  con- 
ceditur,  nec  eam  rursus  quasi  malam  arbitremur,  cum  ea 
multos  etiam  pios  ac  bonos  unius  veri  Dei  cultores  in- 
vitis  daemonibus  praepolluisse  videamus,  nec  eosdem  in-  5 
mundissimos  spiritus  vel  propter  haec  ipsa  bona  malave 
terrena  propitiandos  aut  timendos  existimemus,  quia,  sicut 
ipsi  mali  homines  in  terra,  sic  etiam  illi  non  omnia  quae 
volunt  facere  possunt,  nisi  quantum  illius  ordinatione  si- 
nitur,  cuius  plene  iudicia  nemo  conprehendit,  iuste  nemo  lo 
reprehendit. 

Caput  XXIV. 

Be  Sullanis  actihus,  quoriim  se  daemones  ostentaverunt 
adiutores. 

SuIIa  certe  ipse,  cuius  tempora  taUa  fuerunt,  ut  su-  15 
periora,   quorum  vindex  esse  videbatur,  illorum  compara- 
tione  quaererentur,  cum  primum  ad  Urbem  contra  Marium 
castra  movisset,   adeo   laeta  exta  immolanti  fuisse  scribit 
Livius,  ut  custodiri  se  Postumius  haruspex  voluerit  capi- 
tis   supplicium   subiturus,   nisi  ea,   quae  in  animo   SuIIa  20 
haberet,  diis  iuvantibus  implevisset.     Ecce  non  discesserant  , 
adytis   arisque   relictis  di,  quando  de  rerum  eventu  prae- 
dicebant   nihilque    de   ipsius  Sullae   correctione  curabant. 
Promittebant  praesagando   felicitatem  magnam  nec  malam 
cupiditatem   minando   frangebant.     Deinde    cum   esset  in  25 
Asia  bellum  Mithridaticum  gerens,  per  Lucium  Titium  ei 
mandatum  est  a  love,  quod  esset  Mithridatem  superaturus, 
et  factum  est.     Ac   postea   molienti   redire  in  Urbem  et 
suas  amicorumque  iniurias   civili  sanguine  ulcisci,   iterum 

19)  L.  77. 

mandatiim  est  ab  eodem  love  per  militem  quendam  legio- 
nis  sextae,  prius  se  de  Mithridate  praenuntiasse  victoriam, 
et  tunc  promittere  daturum  se  potestatem,  qua  recuperaret 
ab  inimicis  rem  publicam  non  sine  multo  sanguine.  Tum 
5  percbntatus  Sulla,  quae  forma  militi  visa  fuerit,  cum  ille 
indicasset,  eam  recordatus  est,  quam  prius  ab  ilio  audierat, 
qui  de  Mithridatica  victoria  ab  eodem  mandata  pertulerat. 
Quid  hic  responderi  potest,  quare  dii  curaverint  velut 
felicia   ista   nuntiare,   et   nullus    eorum   curaverit   SuUam 

10  monendo  corrigere  mala  tanta  facturum  scelestis  armis 
civilibus,  qualia  non  foedarent,  sed  auferrent  omnino  rem 
publicam?  Nempe  intelleguntur  daemones,  sicut  saepe  dixi 
notumque  nobis  est  in  litteris  sacris  resque  ipsae  satis 
indicant,  negotium  suum  agere,  ut  pro  diis  habeantur  et 

15  colantur  et  ea  illis  exhibeantur,  quibus  hi  qui  exhibent  sociati 

unam  pessimam  causam  cum  eis  habeant  in  iudicio  Dei. 

Deinde  cum  venisset  Tarentum  Sulla  atque  ibi  sacri- 

ficasset,  vidit  in   capite  vituUni  iecoris  simiUtudinem  co- 

ronae   aureae.     Tunc  Postumius    haruspex    ille   respondit 

20  praeclaram  ei  significari  victoriam  iussitque  ut  extis  illis 
solus  vesceretur.  Postea  parvo  intervallo  servus  cuiusdam 
Lucii  Pontii  vaticinando  clamavit:  A  Bellona  nuntius  venio, 
victoria  tua  est,  SuIIa.  Deinde  adiecit  arsurum  esse  Ca- 
pitolium.     Hoc  cum  dixisset,   continuo  egressus  e  castris 

25  postero  die  concitatior  reversus  est  et  Capitolium  arsisse 
clamavit.  Arserat  autem  re  vera  CapitoHum.  *Ouod  qui-  ^A 
dem  daemoni  et  praevidere  facUe  fuit  et  celerrime  nun-  ^l 
tiare.  Illud  sane  intende,  quod  ad  causam  maxime  per- 
tinet,    sub    qualibus    dns    esse    cupiant,    qui  blasphemant 

30  Salvatorem  voluntates  fidelium  a  dominatu  daemonum  libe- 
rantem.  Clamavit  homo  vaticinando:  ^Victoria  tua  est, 
SuUa"  atque  ut  id  divino  spiritu  clamare  crederetur,  nun- 
tiavit  etiam  aUquid  et  prope  futurum  et  mox  factum,  unde 

longe  aberat  per  quem  ille  spiritus  loquebatur;  non  tamen 
clamavit:  „Ab  sceleribus  parce,  SuUa"  quae  illic  victor 
tam  horrenda  commisit,  cui  corona  aurea  ipsius  victoriae 
inlustrissimum  signum  in  vitulino  iecore  apparuit,  qualia 
signa  si  dii  iusti  dare  solerent  ac  non  daemones  impii,  5 
profecto  illis  extis  nefaria  potius  atque  ipsi  SuUae  graviter 
noxia  mala  futura  monstrarent.  Neque  enim  eius  digni- 
tati  tantum  profuit  illa  victoria^  quantum  nocuit  cupiditati; 
qua  factum  est,  ut  inmoderatis  inhians  et  secundis  rebus 
elatus  ac  praecipitatus  magis  ipse  periret  in  moribus,  quam  10 
inimicos  in  corporibus  perderet.  Haec  illi  dii  vere  tristia 
vereque  lugenda  non  extis,  non  auguriis,  non  cuiusquam 
somnio  vel  vaticinio  praenuntiabant.  Magis  enim  timebant 
ne  corrigeretur  quam  ne  vinceretur.  Immo  satis  agebant, 
ut  victor  civium  gloriosus  victus  atque  captivus  nefandis  15 
vitiis  et  per  haec  ipsis  etiam  daemonibus  multo  obstrictius 
subderetur. 

Caput  XXV. 

Quantum  maligni  spiritus    ad  flagitia  incitent  homines, 
cum  in  committendis  sceleribus  quasi  divinam  exempU    20 
sui  interponunt  auctoritatem. 

IlUnc  vero  quis  non  intellegat,  quis  non  videat,  nisi 
qui  tales  deos  imitari  magis  elegit  quam  divina  gratia  ab 
eorum  societate  separari,  quantum  moliantur  maligni  isti 
spiritus  exemplo  suo  velut  divinam  auctoritatem  praebere  25 
sceleribus  ?  quod  etiam  in  quadam  Campaniae  lata  planitie, 
ubi  non  multo  post  civUes  acies  nefario  proelio  conflixe- 
runt,  ipsi  inter  se  prius  pugnare  visi  sunt.  Namque  ibi 
auditi  sunt  primum  ingentes  fragores,  moxque  multi  se 
vidisse  nuntiarunt  per  aUquot  dies  duas  acies  proeUari.  30 
Quae  pugna  ubi  destitit,  vestigia  quoque  velut  hominum 
et  equorum,  quanta  de  illa  conflictatione  exprimi  poterant, 
invenerunt.  Si  ergo  veraciter  inter  se  numina  pugnarunt, 
iam  bella  civUia  excusantur  humana;  consideretur  tamen 
quae  sit  talium  deorum  vel  malitia  vel  miseria:  si  autem  35 


90  S.  AUGUSTINI 

se  pugnasse  fmxerunt,  quid  aliud  egerunt,  nisi  ut  sibi 
Romani  bellando  civiliter  tamquam  deorum  exemplo  nul- 
lum  nefas  admittere  viderentur?  lam  enim  coeperant 
bella  civilia,  et  aliquot  nefandorum  proeliorum  strages 
5  execranda  praecesserat.  lam  multos  moverat,  quod  miles 
quidam,  dum  occiso  spolia  detraheret,  fratrem  nudato  ca- 
davere  agnovit  ac  detestatus  bella  civilia  se  ipsum  ibi 
perimens  fraterno  corpori  adiunxit.  Ut  ergo  huius  tanti 
mali    minime    taederet,    sed    armorum   scelestorum   magis 

10  magisque  ardor  incresceret,  noxii  daemones,  quos  ilU  deos 
putantes  colendos  et  venerandos  arbitrabantur,  inter  se 
pugnarites  hominibus  apparere  voluerunt,  ne  imitari  tales 
pugnas  civica  trepidaret  affectio,  sed  potius  humanum 
scelus   divino   excusaretur   exemplo.     Hac   astutia  mahgni 

15  spiritus  etiam  ludos^  unde  multa  iam  dixi,  scaenicos  sibi 
dicari  sacrarique  iusserunt,  ubi  tanta  deorum  flagitia  thea- 
tricis  canticis  atque  fabularum  actionibus  celebrata  et 
quisquis  eos  fecisse  crederet  et  quisquis  non  crederet, 
sed    tamen    illis   libentissimis    ibi  talia   exhiberi   cerneret, 

20  securus  imitaretur.  Ne  quis  itaque  existimaret  in  deos 
convicia  potius  quam  eis  dignum  aliquid  scriptitasse,  ubi- 
cumque  illos  inter  se  pugnasse  poetae  commemorarunt, 
ipsi  ad  decipiendos  homines  poetarum  carmina  firmaverunt, 
pugnas  videUcet  suas  non  solum  per  scaenicos  in  theatro, 

25  verum  etiam  per  se  ipsos  in  campo  humanis  ocuhs  ex- 
hibentes. 

Haec  dicere  compulsi  sumus,  quoniam  pessimis  mori- 
bus  civium  Romanam  rem  publicam  iam  antea  perditam 
fuisse  nullamque  remansisse  ante  adventum  domini  nostri 

30  lesu  Christi  auctores  eorum  dicere  et  scribere  minime 
dubitarunt.  Quam  perditionem  diis  suis  non  imputant, 
qui  mala  transitoria,  quibus  boni,  seu  vivant  seu  morian- 

tur,  perire  non  possunt,  Christo  nostro  imputant:  cum 
Christus  noster  tanta  frequentet  pro  moribus  optimis  prae- 
cepta  contra  perditos  mores;  dii  vero  ipsorum  nullis  tali- 
bus  praeceptis  egerint  aUquid  cum  suo  cultore  populo  pro 
illa  re  publica^  ne  periret;  immo  eosdem  mores  velut  suis  5 
exemplis  auctoritate  noxia  corrumpendo  egerunt  potius, 
ut  periret.  Quam  non  ideo  tunc  perisse  quisquam,  ut  ar- 
bitror,  iam  dicere  audebit,  quia  „discessere  omnes  adytis 
arisque  reUctis  di",  velut  amici  virtutibus,  cum  vitiis  ho- 
minum  offenderentur;  quia  tot  signis  extorum  auguriorum  10 
vaticiniorum,  quibus  se  tamquam  praescios  futurorum  ad- 
iutoresque  proeliorum  iactare  et  commendare  gestiebant, 
convincuntur  fuisse  praesentes;  qui  si  vere  abscessissent, 
mitius  Romani  in  bella  civiUa  suis  cupiditatibus  quam  il- 
lorum  instifirationibus  exarsissent.  15 


Caput  XXVI. 

Be  secretis  daemonum  monitis,  quae  pertinehant  ad 

honos  mores,  cum  palam  in  sacris  eorum  omnis 

nequitia  disceretur. 

Quae  cum  ita  sint,  cum  palam  aperteque  turpitudines  20 
crudelitatibus  mixtae,  opprobria  numinum  et  crimina,  sive 
prodita  sive  conficta,  ipsis  exposcentibus  et  nisi  fieret  ira- 
scentibus  etiam  certis   et  statis  sollemnitatibus  consecrata 
iUis  et  dicata  claruerint  atque  ad  omnium  oculos,  ut  imi- 
tanda    proponerentur,    spectanda    processerint:    quid    est,  25 
quod  idem  ipsi  daemones,  qui  se  huiusce  modi  voluptati- 
bus  inmundos   esse   spiritus   confitentur,   qui  suis  flagitiis 
et  facinoribus,  sive  indicatis  sive  simulatis,  eorumque  sibi 
celebratione  petita  ab  inpudentibus,   extorta  a  pudentibus 
auctores  se  vitae  scelestae  inmundaeque  testahtur,   perhi-  30 
bentur  tamen  in  adytis  suis  secretisque  penetralibus  dare 
quaedam    bona    praecepta    de    moribus    quibusdam    velut 

electis  sacratis  suis?  Quod  si  ita  est,  hoc  ipso  callidior 
advertenda  est  et  convincenda  malitia  spirituum  noxio- 
rum.  Tanta  enim  vis  est  probitatis  et  castitatis,  ut  omnis 
vel  paene  omnis  eius  laude  moveatur  humana  natura,  nec 

5  usque  adeo  sit  turpitudine  vitiosa,  ut  totum  sensum  ho- 
nestatis  amiserit.  Proinde  malignitas  daemonum,  nisi  ali- 
cubi  se,  quem  ad  modum  scriptum  in  nostris  Utteris  no- 
vimus,  iransfiguret  in  angelos  lucis,  non  implet  negotium 
deceptionis.     Foris    itaque    populis    celeberrimo    strepitu 

10  impietas  impura  circumsonat,  et  intus  paucis  castitas  si- 
mulata  vix  sonat;  praebentur  propatula  pudendis  et  secreta 
laudandis;  decus  latet  et  dedecus  patet;  quod  maUuu 
geritur  omnes  convocat  spectatores,  quod  bonum  dicitur 
vix  aliquos  invenit  auditores,  tamquam  honesta  erubescenda 

15  sint  et  inhonesta  glorianda.  Sed  ubi  hoc  nisi  in  daemo- 
num  tempUs?  ubi  nisi  in  faUaciae  deversoriis?  lUud  enim 
fit,  ut  honestiores,  qui  pauci  sunt,  capiantur;  hoc  autem, 
ne  plures,  qui  sunt  turpissimi,  corrigantur. 

Ubi  et  quando  sacrati  Caelestis  audiebant   castitatis 

20  praecepta,  nescimus;  ante  ipsum  tamen  delubrum,  ubi 
simulacrum  iUud  locatum  conspiciebamus,  universi  undi- 
que  confluentes  et  ubi  quisque  poterat  stantes  Uidos  qui 
agebantur  intentissimi  spectabamus,  intuentes  aUernante 
conspectu  hinc  meretriciam  pompam,  iUinc  virginem  deam : 

25  iUam  suppUciter  adorari,  ante  iUam  turpia  celebrari;  non 
ibi  pudibundos  mimos,  nuUam  verecundiorem  scaenicam 
vidimus;  cuncta  obscenitatis  implebantur  officia.  Sciebatur 
virginaU  numini  quid  placeret,  et  exhibebatur  quod  de 
templo    domum    matrona    doctior    reportaret.      NonnuUae 

30  pudentiores  avertebant  faciem  ab  impuris  motibus  scaeni- 
corum  et  artem  flagitii  furtiva  intentione  discebant.  Ho- 
minibus  namque  verecundabantur,  ne  auderent  impudicos 

8)  2.  Cor.  11,  14. 

gestiis  ore  libero  cernere;  sed  multo  minus  audebant  sacra 
eius^  quam  venerabantur,  casto  corde  damnare.  Hoc  ta- 
men  palam  discendum  praebebatur  in  templo,  ad  quod 
perpetrandum  saltem  secretum  quaerebatur  in  domo,  mi- 
rante  nimium,  si  ullus  ibi  erat,  pudore  mortalium,  quod  5 
humana  flagitia  non  libere  homines  committerent,  quae 
apud  deos  etiam  religiose  discerent  iratos  habituri,  nisi 
etiam  exhibere  curarent.  Quis  enim  aUus  spiritus  occulto 
instinctu  nequissimas  agitans  mentes  et  instat  faciendis 
adulteriis  et  pascitur  factis,  nisi  qui  etiam  sacris  talibus  10 
oblectatur,  constituens  in  tempUs  simulacra  daemonum, 
amans  in  ludis  simulacra  vitiorum,  susurrans  in  occulto 
verba  iustitiae  ad  decipiendos  etiam  paucos  bonos,  fre- 
quentans  in  aperto  invitamenta  nequitiae  ad  possidendos 
innumerabiles  malos?  15 


Caput  XXVII. 

Quanta   eversione  puhlicae   disciplinae  Romani  diis  suis 
placandis  sacraverint  ohscena  ludorum. 

Vir  gravis  et  philosophaster  TuIIius  aedihs  futurus 
clamat  in  auribus  civitatis,  inter  cetera  sui  magistratus  20 
officia  sibi  Floram  matrem  ludorum  celebritate  placandam; 
qui  ludi  tanto  devotius,  quanto  turpius  celebrari  solent. 
Dicit  alio  loco  iam  consul  in  extremis  periculis  civitatis, 
et  ludos  per  decem  dies  factos,  neque  rem  ullam  quae 
ad  placandos  deos  pertineret  praetermissam;  quasi  non  25 
satius  erat  tales  deos  inritare  temperantia  quam  placare 
kixuria,  et  eos  honestate  etiam  ad  inimicitias  provocare 
quam  tanta  deformitate  lenire.  Neque  enim  gravius  fuerant 
quamlibet  crudelissima  inmanitate  nocituri  homines,  propter 

19)  Verr.  5,  14.     23)  Cat.  3,  8. 

qiios  placabantur,  qiiam  nocebant  ipsi,  ciim  vitiositate  foe- 
dissima  placarentur.  Quando  quidem  ut  averteretur  quod 
metuebatur  ab  hoste  in  corporibus^  eo  modo  dii  concilia- 
bantxir,  quo  virtus  debellaretur  in  mentibus,  qui  non  op- 
5  ponerentur  defensores  oppugnatoribus  moenium,  nisi  prius 
fierent  expugnatores  morum  bonorum.  Hanc  talium  numi- 
num  placationem  petulantissimam  inpurissimam  inpuden-— 
tissimam  nequissimam  inmundissimam,  cuius  actores  lau^^ 
danda  Romanae  virtutis  indoles  honore  privavit  tribu  movit, 

10  agnovit  turpes  fecit  infames,  hanc,  inquam,  pudendam 
veraeque  rehgioni  aversandam  et  detestandam  talium  nu- 
minum  placationem,  has  fabulas  in  deos  inlecebrosas  atque 
criminosas,  haec  ignominiosa  deorum  vel  scelerate  tur- 
piterque  facta  vel  sceleratius  turpiusque  conficta  oculis  et 

15  auribus  pubUcis  civitas  tota  discebat^  haec  commissa  nu- 
minibus  placere  cernebat,  et  ideo  non  sohim  ilhs  exhi- 
benda,  sed  sibi  quoque  imitanda  credebat,  non  iUud  nescio 
quid  vehit  bonum  et  honestum,  quod  tam  paucis  et  tam 
occulte  dicebatur    (si  tamen  dicebatur),   ut  magis  ne  in- 

20  notesceret,  quam  ne  non  fieret,  timeretur. 

Caput  XXVIII. 
Be  Christianae  religionis  saliibritate. 

25  Ab    istarum    inmundissimarum    potestatum    tartareo 

iugo  et  societate  poenaU  erui  per  Christi  nomen  homines 
et  in  hicem  sahiberrimae  pietatis  ab  iUa  perniciosissimae 
impietatis  nocte  transferri  queruntur  et  murmurant  iniqui 
et  ingrati  et  iUo  nefario  spiritu  aUius  obstrictiusque  pos- 

30  sessi,  quia  popuU  confluunt  ad  ecclesias  casta  celebritate, 
honesta  utriusque  sexus  discretione,  ubi  audiant  quam 
bene  hic  ad  tempus  vivere   debeant,  ut  post  hanc  vitam 

beate  semperqiie  vivere  mereantur,  iibi  sancta  scriptura 
iustitiaeque  doctrina  de  superiore  loco  in  conspectu  om- 
nium  personante  et  qui  faciunt  audiant  ad  praemium,  et 
qui  non  faciunt  audiant  ad  iudicium.  Quod  etsi  veniunt 
quidam  talium  praeceptorum  inrisores,  omnis  eorum  pe-  5 
tulantia  aut  repentina  mutatione  deponitur,  aut  timore  vel 
pudore  comprimitur.  Nihil  enim  eis  turpe  ac  flagitiosum 
spectandum  imitandumque  proponitur,  ubi  Dei  veri  aut 
praecepta  insinuantur  aut  miracula  narrantur,  aut  dona 
laudantur  aut  beneficia  postulantur.  10 

Caput  XXIX. 

Be  aMciendo  cultu  deorum  cohortatio  ad  Romanos. 

Haec  potius  concupisce,  0  indoles  Romana  laudabilis, 
0  progenies  Regulorum  Scaevolarum,  Scipionum  Fabricio- 
rum;  haec  potius  concupisce,  haec  ab  illa  turpissima  vani-  15 
tate   et  fallacissima    daemonum    malignitate    discerne.     Si 
quid    in    te    laudabile    naturaliter    eminet,    non  nisi  vera 
pietate  purgatur  atque  perficitur,  impietate  autem  disper- 
ditur  et  punitur.     Nunc  iam  elige  quid  sequaris,   ut  non 
in  te,   sed  in  Deo   vero  sine  ullo  errore  lauderis.     Tunc  20 
enim  tibi  gloria  popularis  adfuit,  sed  occulto  iudicio  divi-  • 
nae  providentiae  vera  rehgio   quam   ehgeres  defuit.     Ex- 
pergiscere,  dies  est,  sicut  experrecta  es  in  quibusdam,  de 
quorum  virtute  perfecta  et  pro  fide  vera  etiam  passionibus 
gloriamur,  qui  usquequaque  adversus  potestates  inimicissi-  25 
mas  confligentes   easque   fortiter  moriendo  vincentes  san- 
guine  nobis  hanc  patriam  peperere  suo.     Ad  quam  patriam 
te    invitamus    et    exhortamur,    ut    eius   adiciaris  numero 
civium,    cuius    quodam    modo    asylum    est    vera   remissio 
peccatorum.     Non  audias  degeneres  tuos  Christo  Christia-  30 
nisve  detrahentes  et  accusantes  velut  tempora  mala,  cum 

qnaerant  tempora,  qnibns  non  sit  qnieta  vita,  sed  potius 
secnra  neqnitia.  Haec  tibi  nnmqnam  nec  pro  terrens 
patria  placuernnt.  Nnnc  iam  caelestem  arripe,  pro  qua 
minimnm  laborabis,  et  in  ea  veraciter  semperqne  regna- 
5  bis.  Illic  enim  tibi  non  Vestalis  focns,  non  lapis  Capito- 
linus,  sed  Dens  nnns  et  verns 

nec  metas  rerum  nec  tempora  ponit, 
Imperium  sine  fine  dabit. 

'        Noli  deos  falsos  fallacesqne  reqnirere;   abice   potius 

10  atque  contemne  in  veram  emicans  libertatem.  Non  sunt 
dii,  maligni  sunt  spiritus,  qnibns  aeterna  tna  felicitas  poena 
est.  Non  tam  luno  Troianis,  a  qnibus  carnalem  originem 
dncis,  arces  videtnr  invidisse  Romanas,  qnam  isti  daemo- 
nes,  qnos  adhuc  deos  putas,  omni  generi  hominum  sedes 

15  invident  sempiternas.  Et  tn  ipsa  non  parva  ex  parte  de 
talibus  spiritibns  indicasti,  qnando  Indis  eos  placasti,  et 
per  qnos  homines  eosdem  Indos  fecisti,  infames  esse 
volnisti.  Patere  asseri  libertatem  tnam  adversus  inmnndos 
spiritus,    qui  tuis   cervicibns  inposuernnt  sacrandam  sibi 

20  et  celebrandam  ignominiam  snam.  Actores  criminnm  divi- 
norum  removisti  ab  honoribus  tnis:  snpplica  Deo  vero,  nt 
a  te  removeat  illos  deos,  qni  delectantur  criminibus  snis, 
seu  veris,  qnod  ignominiosissimnm  est,  sen  falsis,  quod 
malitiosissimum  est.     Bene,   qnod  tua  sponte  histrionibus 

25  et  scaenicis  societatem  civitatis  patere  noluisti;  evigila 
plenins!  Nnllo  modo  his  artibus  placatur  divina  maiestas, 
quibus  hnmana  dignitas  inqninatnr.  Qno  igitur  pacto  deos, 
qui  taUbus  delectantur  obsequiis,  haberi  pntas  in  numero 
sanctarnm  caelestinm  potestatum,  cum  homines,  per  quos 

30  eadem  agnntur  obsequia,  non  putasti  habendos  in  numero 
qualinmcumque  civinm  Romanornm?   Incomparabiliter  sn- 

8)  Verg.  Aen.  1,  278  sq. 

perna  est  civitas  clarior,  ubi  victoria  veritas,  iibi  dignitas 
sanctitas,  ubi  pax  felicitas,  ubi  vita  aeternitas.  Multo 
minus  habet  in  sua  societate  tales  deos,  si  tu  in  tua  tales 
homines  habere  erubuisti.  Proinde  si  ad  beatam  perve- 
nire  desideras  civitatem,  devita  daemonum  societatem.  5 
Indigne  ab  honestis  cohmtur,  qui  per  turpes  placantur. 
Sic  isti  a  tua  pietate  removeantur  purgatione  Christiana, 
quo  modo  ilU  a  tua  dignitate  remoti  sunt  notatione  cen- 
soria.  De  bonis  autem  carnahbus,  quibus  sohs  mah  per- 
frui  volunt,  et  de  mahs  carnahbus,  quae  sola  perpeti  10 
nohmt,  quod  neque  in  his  habeant  quam  putantur  habere 
isti  daemones  potestatem  (quamquam  si  haberent,  debere- 
mus  potius  etiam  ista  contemnere,  quam  propter  ista  iUos 
colere  et  eos  colendo  ad  iha,  quae  nobis  invident,  per- 
venire  non  posse),  —  tamen  nec  in  istis  eos  hoc  valere,  15 
quod  hi  putant^  qui  propter  haec  eos  coh  oportere  conten- 
dunt,  deinceps  videbimus,  ut  hic  sit  huius  vohiminis  modus. 


LIBER  III. 

20 

Caput  I. 

De  adversitatibus,  quas  soli  mali  metuunt  et  quas  semper 
passus  est  mundus,  cum  deos  coleret. 

lam  satis  dictum  arbitror  de  morum  mahs  et  animo- 
rum,  quae  praecipue  cavenda  sunt,  nihil  deos  falsos  po-  25 
pulo  cuUori  suo,  quo  minus  eorum  malorum  aggere  pre- 
meretur,  subvenire  curasse,  sed  potius,  ut  maxinie  pre- 
meretur,  egisse.  Nunc  de  iUis  mahs  video  dicendum,  quae 
sola  isti  perpeti  nohmt,  quaha  sunt  fames  morbus,  beUum 
exspoUatio,  captivitas  trucidatio,  et  si  qua  simiUa  iam  in  30 
primo  Ubro  commemoravimus.  Haec  enim  sola  maU  depu- 
tant  mala,  quae  non  faciunt  malosj  nec  erubescunt  inter 
bona,  quae  laudant,  ipsi  maU  esse  qui  laudant,  magisque 

AVG.   DE    CIV.    DBI.    I.  7 


98  S.  AUGUSTINI 

stomachantur,  si  villam  malam  habeant,  quam  si  vitam, 
quasi  hoc  sit  hominis  maximum  bonum,  habere  bona  omnia 
praeter  se  ipsum.  Sed  neque  taUa  mala^  quae  isti  sola 
formidapt,  dii  eorum,  quando  ab  eis  libere  colebantur,  ne 
5  illis  acciderent  obstiterunt.  Cum  enim  variis  per  diversa 
temporibus  ante  adventum  Redempioris  nostri  innumera- 
bilil)us  nonnulUsque  etiam  incredibiiibus  ciadibus  genus 
contereretur  humanum,  quos  alios  quam  istos  deos  mun- 
dus   colebat,    excepto    uno   populo  Hebraeo  et  quibusdam 

10  extra  ipsum  populum,  ubicumque  gratia  divina  digni  oc- 
cultissimo  atque  iustissimo  Dei  iudicio  fuerunt?  Verum 
ne  niniium  longum  faciam,  tacebo  aliarum  usquequaque 
gentium  mala  gravissima :  quod  ad  Romam  pertinet  Roma- 
numque  imperium  tantum  loquar,  id  est  ad  ipsam  proprie 

15  civitatem  et  quaecumque  illi  terrarum  vel  societate  con- 
iunctae  vel  condicione  subiectae  sunt,  quae  sint  perp^ssae 
ante  adventum  Christi,  cum  iam  ad  eius  quasi  corpus 
rei  publicae  pertinerent. 

Caput  II. 

20  An  dii,  qui  et  a  Romanis  et  a  Graecis  similiter  cole- 
bantur,  causas  habuerint,  quihus  Ilium  paterentur 
exscindi. 

Primum  ipsa  Troia  vel  Ilium,  unde  origo  est  popuU 
Romani,   (neque   enim   praetereundum   aut  dissimulandum 

25  est,  quod  et  in  primo  libro  adtigi)  eosdem  habens  deos 
et  colens  cur  a  Graecis  victum,  captum  atque  deletum 
est?  „Priamo,  inquiunt,  sunt  reddita  Laomedontea  paterna 
periuria."  Ergo  verum  est,  quod  ApoUo  atque  Neptunus 
eidem  Laomedonti  mercennarUs  operibus  servierunt?  lUis 

30  quippe  promisisse  mercedem  falsumque  iurasse  perhibetur. 

28)  Verg.  Aen.  4,  542.  Georg.  1,  502. 

Miror  ApoUinem  nominatiim  divinatorem  in  tanto  opificio 
laborasse  nescientem  qiiod  Laomedon  fuerat  promissa  ne- 
gaturus.  Quamquam  nec  ipsum  Neptunum,  patruum  eius, 
fratrem  lovis,  regem  maris,  decuit  ignarum  esse  futuro- 
rum.  Nam  hunc  Homerus  de  stirpe  Aeneae,  a  cuius  po-  5 
steris  condita  Roma  est,  cum  ante  illam  urbem  conditam 
idem  poeta  fuisse  dicatur,  inducit  magnum  aliquid  divi- 
nantem,  quem  etiam  nube  rapuit,  ut  dicit,  ne  ab  Achille 
occideretur, 

cuperet  cum  vertere  ab  imo,  10 

quod  apud  Vergilium  confitetur, 

Structa  suis  manibus  periurae  moenia  Troiae. 
Nescientes  igitur  tanti  dii,  Neptunus  et  Apollo,  Laomedon- 
tem   sibi  negaturum   esse   mercedem   structores  moenium 
Troianorum  gratis  et  ingratis  fuerunt.     Videant  ne  gravius  15 
sit  tales   deos   credere   quam  diis   talibus  peierare.     Hoc 
enim  nec  ipse  Homerus  facile  credidit^  qui  Neptunum  qui- 
dem   contra  Troianos,   Apollinem  autem  pro  Troianis  pu- 
gnantem  facit,  cum  illo  periurio  ambos  fabula  narret  offen- 
sos.     Si    igitur    fabulis    credunt,    erubescant   talia   colere  20 
numina;   si  fabulis  non  credunt,  non   obtendant  Troiana 
periuria,    aut    mirentur    deos    periuria    punisse    Troiana, 
amasse  Romana.     Unde  enim  coniuratio  Catihnae  in  tanta 
tamque    corrupta    civitate    habuit    etiam    eorum    grandem 
copiam,   quos   manus   atque   Hngua  periurio  aut  sanguine  25 
civili  alebat?     Quid  enim  aliud  totiens  senatores  corrupti 
in  iudiciis,  totiens  populus  in  suffragiis  vel  in  quibusque 
causis,  quae  apud  eum  contionibus  agebantur,  nisi  etiam 
peierando  peccabant?    Namque  corruptissimis  moribus  ad 
hoc  mos  iurandi  servabatur  antiquus,  non  ut  ab  sceleribus  30 
metu    religionis    prohiberentur,    sed    ut   periuria    quoque 
sceleribus  ceteris  adderentur. 

8)  II.  20,  302  sqq.     12)  Aen.  5,  810  sq.     26)  Sall.  Cat.  14. 


6  condita  dv;  om.  CAKF  \\  26  aliud  om.  A^F^ 

1* 


100  S.  AUGUSTINI 

Caput  III. 

Non  potuisse  offendi  deos  Paridis  adulterio,  qiiod  inter 
ipsos  traditur  frequentatum. 

Nulla  itaqiie  causa  est,  quare  dii,  quibus,  ut  dicunt, 
5  steterat  illud  imperium,  cum  a  Graecis  praevalentibus  pro- 
bentur  victi,  Troianis  peierantibus  fmgantur  irati.  Nec 
adulterio  Paridis,  ut  rursus  a  quibusdam  defenduntur,  ut 
Troiam  desererent,  suscensuerunt.  Auctores  enim  docto- 
resque  peccatorum   esse   adsolent,  non  ultores.     ,,Urbem 

10  Romam,  inquit  Sallustius,  sicuti  ego  accepi,  condidere  at- 
que  habuere  initio  Troiani,  qui  Aenea  duce  profugi  sedi- 
bus  incertis  vagabantur."  Si  ergo  adulterium  Paridis 
vindicandum  numina  censuerunt,  aut  magis  in  Romanis 
aut  certe  etiam  in  Romanis  puniendum  fuit,  quia  Aeneae 

15  mater  hoc  fecit.  Sed  quo  modo  in  illo  iUud  flagitium 
oderant  qui  in  sua  socia  Venere  non  oderant  (ut  aUa 
omittam)  quod  cum  Anchise  commiserat,  ex  quo  Aenean 
pepererat?  An  quia  ilhid  factum  est  indignante  Menelao, 
ilhid  concedente  Vulcano?    Dii  enim,    credo,    non  zelant 

20  coniuges  suas,  usque  adeo  ut  eas  etiam  cum  hominibus 
dignentur  habere  communes.  Inridere  fabulas  fortassis 
existimor  nec  graviter  agere  tanti  ponderis  causam.  Non 
ergo  credamus,  si  placet,  Aenean  esse  Veneris  fiUum:  ecce 
concedo,  si  nec  Romulum  Martis.     Si  autem  iUud,  cur  non 

25  et  iUud?  An  deos  fas  est  hominibus  feminis,  mares  autem 
homines  deabus  misceri  nefas?  Dura  vel  potius  non  cre- 
denda  condicio,  quod  ex  iure  Veneris  in  concubitu  Marti 
Ucuit,  hoc  hi  iure  suo  ipsi  Veneri  non  Ucere.  At  utrum- 
que  firmatum  est  auctoritate  Romana.     Neque  enim  minus 

30  credidit  recentior  Caesar  aviam  Venerem  quam  patrem 
antiquior  Romulus  Martem. 

5)  Aen.  2,  352.     12)  Cat.  6. 

Caput  IV. 

De  sententia  Varronis,  qua  utile  esse  dixit,  ut  se  homines 
diis  genitos  mentiantur. 

Dixerit  aliquis:  Itane  tu  ista  credis?  Ego  vero  ista 
non  credo.  Nam  et  vir  doctissimus  eorum  Varro  falsa  5 
haec  esse,  quamvis  non  audacter  neque  fidenter,  paene 
tamen  fatetur.  Sed  utile  esse  civitatibus  dicit,  ut  se  viri 
fortes,  etiamsi  falsum  sit,  diis  genitos  esse  credant,  ut  eo 
modo  animus  humanus  velut  divinae  stirpis  fiduciam  gerens 
res  magnas  adgrediendas  praesumat  audacius,  agat  vehe-  10 
mentius  et  ob  hoc  impleat  ipsa  securitate  felicius.  Quae 
Varronis  sententia  expressa,  ut  potui,  meis  verbis  cernis 
quam  iatum  locum  aperiat  falsitati,  ut  ibi  intellegamus 
plura  iam  sacra  et  quasi  religiosa  potuisse  confingi,  ubi 
putata  sunt  civibus  etiam  de  ipsis  diis  prodesse  mendacia.  15 

Caput  Y. 

Non  prohari  quod  dii  adulterium  Paridis  punierint,  quod 
in  Romuli  matre  non  ulti  sunt. 

Sed  utrum  potuerit  Venus  ex  concubitu  Anchisae 
Aenean  parere  vel  Mars  ex  concubitu  filiae  Numitoris  20 
Romulum  gignere,  in  medio  relinquamus.  Nam  paene 
talis  quaestio  etiam  de  scripturis  nostris  oboritur,  qua 
quaeritur,  utrum  praevaricatores  angeli  cum  filiabus  homi- 
num  concubuerint,  unde  natis  gigantibus,  id  est  nimium 
grandibus  ac  fortibus  viris,  tunc  terra  completa  est.  25 
Proinde  ad  utrumque  interim  modo  nostra  disputatio 
referatur.  Si  enim  vera  sunt,  quae  apud  illos  de  matre 
Aeneae  et  de  patre  Romuli  lectitantur,  quo  modo  possunt 

25)  Gen.  6,  4. 

diis  adulteria  displicere  hominiim,  quae  in  ipsis  concorditer 
ferunt?  Si  autem  falsa  sunt,  ne  sic  quidem  possunt  irasci 
veris  adulteriis  humanis,  qui  etiam  falsis  delectantur  suis. 
Huc  accedit,  quoniam^  si  ilhid  de  Marte  non  creditur,  ut 
5  hoc  quoque  de  Venere  non  credatur,  nuUo  divini  con- 
cubitus  obtentu  matris  Romuli  causa  defenditur.  Fuit 
autem  sacerdos  illa  Vestahs,  et  ideo  dii  magis  in  Romanos 
sacrilegum  illud  flagitium  quam  in  Troianos  Paridis  adul- 
terium  vindicare  debuerunt.  Nam  et  ipsi  Romani  antiqui 
10  in  stupro  detectas  Vestae  sacerdotes  vivas  etiam  defodie- 
bant,  adulteras  autem  feminas^  quamvis  aUqua  damnatione, 
nuUa  tamen  morte  plectebant:  usque  adeo  gravius  quae 
putabant  adyta  divina  quam  humana  cubiUa  vindicabant. 

Caput  VI. 

15         De  parricidio  Romuli,  quod  dii  non  vindicarunt. 

Ahud  adicio,  quia,  si  peccata  hominum  ilUs  numini- 
bus  dispUcerent,  ut  ofifensi  Paridis  facto  desertam  Troiam 
ferro  ignibusque  donarent,  magis  eos  contra  Romanos 
moveret    RomuU    frater    occisus    quam    contra    Troianos 

20  Graecus  maritus  inlusus;  magis  inritaret  parricidium  nascen- 
tis  quam  regnantis  adulterium  civitatis.  Nec  ad  causam, 
quam  nunc  agimus,  interest,  utrum  hoc  fieri  Romulus 
iusserit  aut  Romulus  fecerit,  quod  multi  inpudentia  negant, 
multi  pudore  dubitant,  multi  dolore  dissimulant.     Nec  nos 

25  itaqiie  in  ea  re  diUgentius  requirenda  per  multorum  scri- 
ptorum  perpensa  testimonia  demoremur:  Romuli  fratrem 
palam  constat  occisum,  non  ab  hostibus,  non  ab  alienis. 
Si  aut  perpetravit  aut  imperavit  hoc  Romulus,  magis  ipse 
fuit  Romanorum    quam  Paris  Troianorum  caput;   cur  igi- 

30  tur  Troianis  iram  deorum  provocavit  ille  aUenae  coniugis 
raptor,    et   eorundem   deorum   tutelam  Romanis   invitavit 

iste  siii  fratris  extinctor?  Si  aiitem  illiid  sceliis  a  facto 
imperioque  Romuli  alienum  est:  quoniam  debuit  utique 
vindicari,  tota  hoc  illa  civitas  fecit,  quod  tota  contempsit, 
et  non  iam  fratrem,  sed  patrem,  quod  est  peius,  occidit. 
Uterque  enim  fuit  conditor,  ubi  alter  scelere  ablatus  non  5 
permissus  est  esse  regnator.  Non  est,  ut  arbitror,  quod 
dicatur  quid  mali  Troia  meruerit,  ut  eam  dii  desererent, 
quo  posset  extingui,  et  quid  boni  Roma,  ut  eam  dii  in- 
habitarent,  quo  posset  augeri;  nisi  quod  victi  inde  fuge- 
runt  et  se  ad  istos,  quos  pariter  deciperent,  contulerunt;  lo 
immo  vero  et  illic  manserunt  ad  eos  more  suo  decipien- 
dos,  qui  rursus  easdem  terras  habitarent,  et  hic  easdem 
artes  fallaciae  suae  magis  etiam  exercendo  maioribus 
honoribus  gloriati  sunt. 

Caput  VII.  15 

Be  eversione  Ilii,  quod  dux  Marii  Fimbria  excidit. 

Certe  enim  civilibus  iam  beUis  scatentibus  quid  mise- 
rum  commiserat  lUum,  ut  a  Fimbria,  Marianarum  partium 
homine  pessimo,  everteretur,  multo  ferocius  atque  cru- 
dehus  quam  olim  a  Graecis?  Nam  tunc  et  multi  inde  20 
fugerunt  et  multi  captivati  saltem  in  servitute  vixerunt; 
porro  autem  Fimbria  prius  edictum  proposuit,  ne  cui 
parceretur,  atque  urbem  totam  cunctosque  in  ea  homines 
incendio  concremavit.  Hoc  meruit  Ilium  non  a  Graecis 
quos  sua  inritaverat  iniquitate,  sed  a  Romanis  quos  sua  25 
calamitate  propagaverat,  dus  illis  communibus  ad  haec 
repellenda  nihil  iuvantibus  seu,  quod  veriim  est,  nihU 
valentibus.     Numquid  et  tunc 

Abscessere  omnes  adytis  arisque  relictis 
Di,  30 

quibus   Ulud   oppidum    steterat   post   antiquos   Graecorum 
ignes  ruinasque  reparatuni?     Si  autem  abscesserant,  cau- 

7  meruit  A 

sam  requiro,  et  oppidanoriim  qiiidem  quanto  invenio  melio- 
rem,  tanto  deteriorem  deorum.  IUi  enim  contra  Fim- 
briam  portas  clauserant,  ut  Sullae  servarent  integram  civi- 
tatem;  hinc  eos  iratus  incendit  vel  potius  penitus  extinxit. 
5  Adhuc  autem  meUorum  partium  civilium  Sulla  dux  fuit, 
adhuc  armis  rem  pubUcam  recuperare  moUebatur;  horum 
bonorum  initiorum  nondum  malos  eventus  habuit.  Quid 
ergo  meUus  cives  iUius  urbis  facere  potuerunt,  quid 
honestius,   quid   fideUus,   quid   Romana    parentela   dignius 

10  quam  meUori  causae  Romanorum  civitatem  servare  et 
contra  parricidam  Romanae  rei  pubUcae  portas  claudere? 
At  hoceis  in  quantum  exitiupi  verterit,  adtendant  defen- 
sores  deorum.  Deseruerint  dii  aduUeros  lUumque  flammis 
Graecorum  reUquerint,  ut  ex  eius  cineribus  Roma  castior 

15  nasceretur:  cur  et  postea  deseruerunt  eandem  civitatem 
Romanis  cognatam,  non  rebeUantem  adversus  Romam  nobi- 
lem  fiUam,  sed  iustioribus  eius  partibus  fidem  constan- 
tissimam  pussimamque  servantem,  eamque  delendam  reU- 
querunt  non  Graecorum  viris  fortibus,  sed  viro  spurcissimo 

20  Romanorum?  Aut  si  dispUcebat  diis  causa  partium  SuUana- 
rum,  cui  servantes  urbem  miseri  portas  clauserant:  cur 
eidem  SuUae  tanta  bona  promittebant  et  praenuntiabant? 
An  et  hinc  agnoscuntur  adulatores  feUcium  potius  quam 
infeUcium  defensores?  Non  ergo  lUum  etiam  tunc,  ab  eis 

25  cum  desereretur,  eversum  est.  Nam  daemones  ad  deci- 
piendum  semper  vigilantissimi,  quod  potuerunt,  fecerunt. 
Eversis  quippe  et  incensis  omnibus  cum  oppido  simulacris 
solum  Minervae  sub  tanta  ruina  tempU  illius,  ut  scribit 
Livius,  integrum  stetisse  perhibetur,  non  ut  diceretur: 

30  Di  patrii,  quorum  semper  sub  mimine  Troia  est, 

ad  eorum  laudem,  sed  ne  diceretur: 

Excessere  omnes  adytis  arisque  relictis 
Di, 

29)  L.  83.     30)  Aen.  9,  247. 

ad  eorum  defensionem.  Illiid  enim  posse  permissi  sunt, 
non  unde  probarentur  potentes,  sed  unde  praesentes  con- 
vincerentur. 

Caput  VIIL 

An  dehuerit  diis  Iliacis  Roma  committi.  5 

Diis  itaque  Iliacis  post  Troiae  ipsius  documentum 
qua  tandeni  prudentia  Roma  custodienda  commissa  est? 
Dixerit  quispiam  iam  eos  Romae  habitare  solitos,  quando 
expugnante  Fimbria  cecidit  Ilium.  Unde  ergo  stetit  Minervae 
simulacrum?  Deinde,  si  apud  Romam  erant,  quando  Fim-  lo 
bria  delevit  Ilium,  fortasse  apud  Ilium  erant,  quando  a 
Gallis  ipsa  Roma  capta  et  incensa  est;  sed  ut  sunt  auditu 
acutissimi  motuque  celerrimi,  ad  vocem  anseris  cito  redie- 
runt,  ut  saltem  Capitolinum  collem,  qui  remanserat,  tueren- 
tur;  ceterum  ad  alia  defendenda  serius  sunt  redire  com-  15 
moniti. 

Caput  IX. 

Ati  illam  pacem,  quae  sub  Numae  regno  fuit,  deos  prae- 
stitisse  credendum  sit. 

Hi    etiam    Numam    Pompilium    successorem    Romuli  20 
adiuvisse  creduntur,  ut  toto  regni  sui  tempore  pacem  ha- 
beret  et  lani  portas,  quae  bellis  patere  adsolent,  clauderet, 
eo  merito   scilicet,    quia  Romanis   multa  sacra  constituit. 
IUi  vero  homini  pro  tanto  otio  gratulandum  fuit,  si  modo 
id  rebus  sakibribus    scisset  impendere  et    perniciosissima  25 
curiositate  neglecta  Deum  verum   vera  pietate  perquirere. 
Nunc  autem  non  ei  dii  contulerunt  illud  otium,  sed  eum 
minus  fortasse  decepissent,  si  otiosum  minime  repperissent. 
Quanto    enim    minus    eum    occupatum    invenerunt,    tanto 
magis   ipsi    occupaverunt.     Nam    quid   ille   molitus   sit    et  30 
quibus   artibus   deos   tales   sibi   vel   illi  civitati  consociare 
potuerit,  Varro  prodit,  quod,  si  Domino  placuerit,  suo  dili- 

gentius  disseretiir  loco.  Modo  autem  quia  de  beneficiis 
eorum  quaestio  est:  magnum  beneficium  est  pax,  sed  Dei 
veri  beneficium  est,  plerumque  etiam  sicut  sol,  sicut  pluvia 
vitaeque  alia  subsidia  super  ingratos  et  nequam.  Sed  si 
5  hoc  tam  magnum  bonum  dii  illi  Romae  vel  PompiUo  con-^ 
tulerunt,  cur  imperio  Romano  per  ipsa  tempora  laudj 
bilia  id  numquam  postea  praestiterunt?  An  utiliora  eran^ 
sacra,  cum  instituerentur,  quam  cum  instituta  celebrarenj 
tur?  Atqui  tunc  nondum  erant,  sed  ut  essent  addebanturj 

10  postea  vero  iam  erant,  quae  ut  prodessent  custodiebantui 
Quid  ergo  est,  quod  illi  quadraginta  tres  vel,  ut  alii  volunt, 
triginta    novem    anni    in    tam    longa    pace    transacti   sunt 
regnante   Numa,   et  postea   sacris   institutis   diisque   ipsis, 
qui  eisdem   sacris  fuerant   invitati,   iam  praesidibus  atque 

15  tutoribus  vix  post  tam  multos  annos  ab  Urbe  condita 
usque  ad  Augustum  pro  magno  miraculo  unus  comme- 
moratur  annus  post  primum  bellum  Punicum^  quo  belli 
portas  Romani  claudere  potuerunt? 

Caput  X. 

20  An  optandum  fuerit,  quod  tanta  hellorum  rabie  Roma- 
norum  augeretur  imperium,  cum  eo  studio,  quo  sub  Numa 
auctum  est,  et  quietum  esse  potuisset  et  tutum. 

An  respondent,  quod  nisi  assiduis  sibique  continuo 
succedentibus  bellis  Romanum  imperium  tam  longe  lateque 

25  non  posset  augeri  et  tam  grandi  gloria  diffamari?  Idonea 
vero  causa!  Ut  magnum  esset  imperium,  cur  esse  deberet 
inquietum?  Nonne  in  corporibus  hominum  satius  est  mo- 
dicam  staturam  cum  sanitate  habere  quam  ad  molem  ali- 
quam    giganteam    perpetuis    adflictioniljus    pervenire,    nec 

30  cum  perveneris  requiescere,  sed  quanto  grandioribus  mem- 
bris,  tanto  maioribus  agitari  maUs?  Quid  autem  maU  esset, 

1)  L.  7  c.  34. 

ac  non  potius  plurimiim  boni^  si  ea  tempora  perdurarent, 
quae  perstrinxit  Sallustius,  ubi  ait:  ,;Igitur  initio  reges 
(nam  in  terris  nomen  imperii  id  primum  fuit)  diversi 
pars  ingenium^  alii  corpus  exercebant;  etiamtum  vita 
hominum  sine  cupiditate  agitabatur,  sua  cuique  satis  5 
placebant/^  An  ut  tam  multum  augeretur  imperium^  de- 
buit  fieri  quod  Vergilius  detestatur,  dicens: 

Deterior  donec  panlatim  ac  decolor  aetas 
Et  belli  rabies  et  amor  successit  habendi? 

Sed  plane  pro  tantis  bellis  susceptis  et  gestis  iusta  defen-  10 
sio  Romanorum  est,  quod  inruentibus  sibi  inportune  ini- 
micis   resistere   cogebat   non    aviditas  adipiscendae   laudis 
humanae,  sed  necessitas  tuendae  salutis  et  libertatis.     Ita 
sit  plane.     Nam   ^postquam  res  eorum,   sicut  scribit  ipse 
Sallustius,  legibus  moribus  agris  aucta  satis  prospera  satis-  15 
que  pollens  videbatur,  sicuti  pleraque  mortalium  habentur, 
invidia  ex  opulentia  orta  est.     Igitur  reges  populique  fmi- 
timi    bello   temptare;    pauci   ex   amicis  auxilio   esse,  nam 
ceteri  metu  perculsi  a  periculis  aberant.     At  Romani  domi 
militiaeque   intenti   festinare   parare,    alius    alium  hortari,  20 
hostibus  obviam  ire,  libertatem  patriam  parentesque  armis 
tegere.     Post  ubi  pericula  virtute  propulerant,  sociis  atque 
amicis  auxilia  portabant  magisque  dandis  quam  accipiendis 
beneficiis  amicitias  parabant."     Decenter  his  artibus  Roma 
crevit.     Sed    regnante    Numa,   ut    tam    longa    pax    esset,  25 
utrum    inruebant   inprobi   belloque    temptabant,   an    nihil 
eorum  fiebat,  ut  posset  pax  illa  persistere  ?   Si  enim  bellis 
etiam  tum  Roma  lacessebatur  nec  armis  arma  obvia  fere- 
bantur:  quibus   modis  agebatur,  ut  nulla  pugna  superati, 
nullo  Martio  impetu  territi  sedarentur  inimici,  his  modis  30 
semper  ageretur  et  semper  Roma  clausis  lani  portis  pacata 
regnaret.     Quod  si  in  potestate  non  fuit,  non  ergo  Roma 

6)  Cat.  2.     9)  Aen.  8,  326  sq.     24)  Cat.  6. 

pacem  habuit,  quamdiu  dii  eorum,  sed  quamdiu  homin 
fmitimi  circumquaque  vohierunt,  qui  eam  nullo  bello  pro- 
vocaverunt;  nisi  forte  dii  tales  etiam  id  homini  vendere 
audeJDunt,  quod  ahus  homo  vohiit  sive  noluit.  Interest 
5  quidem,  iam  vitio  proprio  malas  mentes  quatenus  sinantu 
isti  daemones  vel  terrere  vel  excitare;  sed  si  semper  h 
possent  nec  ahud  secretiore  ac  superiore  potestate  contr 
eorum  conatum  saepe  aliter  ageretur,  semper  in  potestate 
haberent  paces  bellicasque  victorias,  quae  semper  fere  per 
10  humanorum  animorum  motus  accidunt;  quas  tamen  plerum- 
que  Q0*ntra  eorum  fieri  voluntatem  non  solum  fabulae 
multa  mentientes  et  vix  veri  ahquid  vel  indicantes  vel  signi- 
ficantes,  sed  etiam  ipsa  Romana  confitetur  historia. 

Caput  XI. 

15  De  simulacro  Cumani  ApolUnis,  cuius  fletus  creditus  est 
cladem  Graecorum,  quibus  opitulari  non  poterat, 
indicare. 

Neque  enim  aliunde  ApoIIo  ille  Cumanus,  cum  adver- 
sus  Achaeos   regemque  Aristonicum  beharetur,   quadriduo 

20  flevisse  nuntiatus  est;  quo  prodigio  haruspices  territi  cum 
id  simulacrum  in  mare  putavissent  esse  proiciendum,  Cu- 
mani  senes  intercesserunt  atque  rettulerunt  tale  prodigium 
et  Antiochi  et  Persis  bello  in  eodem  apparuisse  figmento, 
et  quia  Romanis  feliciter  provenisset,  ex  senatus  consulto 

25  eidem  ApoIIini  suo  dona  esse  missa  testati  sunt.  Tunc 
velut  peritiores  acciti  haruspices  responderunt  simulacri 
Apolhnis  fletum  ideo  prosperum  esse  Romanis,  quoniam 
Cumana  colonia  Graeca  esset,  suisque  terris,  unde  accitus 
esset,  id  est  ipsi  Graeciae,  luctum   et  cladem  ApoIIinem 

30  significasse  plorantem.  Deinde  mox  regem  Aristonicum 
victum  et  captum  esse  nuntiatum  est,  quem  vinci  utique 

Apollo  nolebat  et  dolebat  et  lioc  sui  lapidis  etiam  lacrimis 
indicabat.  Unde  non  usquequaque  incongrue  quamvis 
fabulosis,  tamen  veritati  similibus  mores  daemonum  de- 
scribuntur  carminibus  poetarum.  Nam  Camillam  Diana 
doluit  apud  Vergilium  et  Pallantem  moriturum  Hercules  5 
flevit.  Hinc  fortassis  et  Numa  Pompilius  pace  abundans, 
sed  quo  donante  nesciens  nec  requirens,  cum  cogitaret 
otiosus,  quibusnam  diis  tuendam  Romanam  salutem  regnum- 
que  committeret,  nec  verum  atque  omnipotentem  summum 
Deum  curare  opinaretur  ista  terrena,  atque  recoleret  Tro-  lo 
ianos  deos,  quos  Aeneas  advexerat,  neque  Troianum  neque 
Laviniense  ab  ipso  Aenea  conditum  regnum  diu  conser- 
vare  potuisse:  alios  providendos  existimavit,  quos  illis 
prioribus  (sive  cum  Romulo  iam  Romam  transierant,  sive 
quandoque  Alba  eversa  fuerant  transituri)  vel  tamquam  15 
fugitivis  custodes  adhiberet  vel  tamquam  invalidis  adiutores. 

Caput  XII. 

Qnantos  sihi  deos  Romani  praeter  constitutionem  Numae 
adiecerint,  quorum  eos  numet^ositas  nihil  iuverit. 

Nec  his  sacris  tamen  Roma  dignata  est  esse  contenta,  20 
quae  tam  multa  ilUc  Pompilius  constituerat.  Nam  ipsius 
summum  templum  nondum  habebat  lovis;  rex  quippe 
Tarquinius  ibi  Capitolium  fabricavit;  Aesculapius  autem  ab 
Epidauro  ambivit  ad  Romam,  ut  peritissimus  medicus  in 
urbe  nobilissima  artem  gloriosius  exerceret;  mater  etiam  25 
deum  nescio  unde  a  Pessinunte;  indignum  erat  enim,  ut, 
cum  eius  filius  iam  colli  Capitolino  praesideret,  adhuc  ipsa 
in  loco  ignobiU  latitaret.  Quae  tamen  si  omnium  deorum 
mater  est,  non  solum  secuta  est  Romam  quosdam  fdios 
suos,    verum    et  alios  praecessit   etiam  secuturos.     Miror  30 

6)  Aen.  11,  836  sqq.;  10,  464  sq. 

sane,  si  ipsa  peperit  Cynocephaliim^  qui  longe  postea  venit 
ex  Aegypto.  Utrum  etiam  dea  Febris  ex  illa  nata  sit, 
viderit  Aesculapius  pronepos  eius;  sed  undecumque  nata 
sit,  non,  opinor,  audebunt  eam  dicere  ignobilem  dii  pere- 
5  grinideam  civem  Romanam.  Sub  hoc  tot  deorum  prae- 
sidio  (quos  numerare  quis  potest,  indigenas  et  ahenigenas, 
caehtes  terrestres,  infernos  marinos,  fontanos  fluviales, 
et,  ut  Varro  dicit,  certos  atque  incertos,  in  omnibusque 
generibus  deorum,  sicut  in  animalibus^  mares  et  feminas  ?) 

10  —  sub  hoc  ergo  tot  deorum  praesidio  constituta  Roma 
non  tam  magnis  et  horrendis  cladibus^  quales  ex  multis 
paucas'  commemorabo,  agitari  adfligique  debuit.  Nimis 
enim  multos  deos  grandi  fumo  suo  tamquam  signo  dato 
ad  tuitionem  congregaverat,    quibus  templa  altaria,   sacri- 

15  ficia  sacerdotes  instituendo  atque  praebendo  summum 
verum  Deum,  cui  uni  haec  rite  gesta  debentur,  offenderet. 
Et  fehcior  quidem  cum  paucioribus  vixit,  sed  quanto  ma- 
ior  facta  est,  sicut  navis  nautas,  tanto  plures  adhibendos 
putavit;   credo,   desperans  pauciores  illos,   sub   quibus  in 

20  comparatione  peioris  vitae  melius  vixerat,  non  sufficere 
ad  opitulandum  granditati  suae. 

Primo  enim  sub  ipsis  regibus,  excepto  Numa  Pom- 
pilio,  de  quo  iam  supra  locutus  sum,  quantum  malum 
discordiosi    certaminis   fuit,    quod  fratrem  Romuli   coegit 

25  occidi! 

Caput  XIII. 

Quo  iure,  quo  foedere  Romani  obtinuerint  prima 
coniugia. 

Quo  modo  nec  luno,  quae  cum  love  suo  iam 

30  fovebat 

Romanos  rerum  dominos  gentemqne  togatam, 

32)  Aen.  1,  281  sq. 

nec  Venus  ipsa  Aeneidas  siios  potiiit  adiuvare,  ut  bono  et 
aequo  more  coniugia  mererentur,  cladesque  tanta  inruit 
huius  inopiae,  ut  ea  dolo  raperent  moxque  compellerentur 
pugnare  cum  soceris,  ut  miserae  feminae  nondum  ex  in- 
iuria  maritis  conciliatae  iam  parentum  sanguine  dotaren-  5 
tur?  At  enim  vicerunt  in  hac  conflictione  Romani  vicinos 
suos.  Quantis  et  quam  multis  utrimque  vulneribus  ac 
funeribus  tam  propinquorum  et  confinium  istae  victoriae 
constiterunt!  Propter  unum  Caesarem  socerum  et  unum 
generum  eius  Pompeium  iam  mortua  Caesaris  filia,  uxore  10 
Pompei,  quanto  et  quam  iusto  doloris  instinctu  Lucanus 
exclamat: 

Bella  per  Emathios  plus  quam  civilia  campos 
lusque  datum  sceleri  canimus. 

Vicerunt  ergo  Romani,  ut  strage  socerorum  manibus  cru-  15 
entis  ab  eorum  filiabus  amplexus  miserabiles  extorquerent, 
nec  illae  auderent  flere  patres  occisos,  ne  off^enderent  vi- 
ctores   maritos,   quae  adhuc  illis  pugnantibus  pro    quibus 
facerent  vota  nesciebant.     Talibus  nuptiis  populum  Roma- 
num  non  Venus,  sed  Rellona  donavit;  aut  fortassis  AUecto  20 
illa  inferna  furia  iam  eis  favente  lunone  plus  in  illos  habuit 
hcentiae,   quam   cum  eius   precibus  contra  Aenean  fuerat 
excitata.     Andromacha    felicius    captivata    est,    quam    illa 
coniugia  Romana   nupserunt.     Licet   serviles,   tamen  post 
eius   ampleexus  nullum  Troianorum  Pyrrhus   occidit;    Ro-  25 
mani  autem  soceros  interficiebant  in  proeliis,  quorum  iam 
filias  amplexabantur  in  thalamis.     Iha  victori  subdita  dolere 
tantum  suorum  mortem  potuit,  non  timere;  illae  sociatae 
bellantibus  parentum  suorum    mortes  procedentibus  viris 
timebant,    redeuntibus    dolebant,    nec    timorem    habentes  30 
liberum  nec  dolorem.    Nam  propter  interitum  civium  pro- 
pinquorum,  fratrum  parentum   aut  pie   cruciabantur,    aut 

14)  Phars.  1,  1  sq. 

criideliter  laetabantur  victoriis  maritoriim.  Hiic  accedebat,, 
quod^  ut  sunt  alterna  bellorum,  aliquae  parentum  ferro 
amiserunt  viros,  aliquae  utrorumque  ferro  et  parentes  et 
viros.  Neque  enim  et  apud  Romanos  parva  fuerunt  illa 
5  discrinrina,  si  quidem  ad  obsidionem  quoque  perventum 
est  civitatis  clausisque  portis  se  tuebantur;  quibus  dolo 
apertis  admissisque  hostibus  intra  moenia  in  ipso  foro 
scelerata  et  nimis  atrox  inter  generos  socerosque  pugna 
commissa  est,  et  raptores  illi  etiam  superabantur  et  crebro 

10  fugientes  intra  domos  suas  gravius  foedabant  pristinas, 
quamvis  et  ipsas  pudendas  lugendasque  victorias.  Hic  ta- 
men  Romulus  de  suorum  iam  virtute  desperans  lovem 
oravit  ut  starent,  atque  ille  hac  occasione  nomen  Statoris 
invenit;  nec  finis  esset  tanti  mali,  nisi  raptae  illae  lacera- 

15  tis  crinibus  emicarent  et  provokitae  parentibus  iram  eorum 
iuslissimam  non  armis  victricibus,  sed  suppUci  pietate 
sedarent.  Deinde  Titum  Tatium  regem  Sabinorum  socium 
regni  Romulus  ferre  compulsus  est,  germani  consortis 
inpatiens:  sed  quando  et  istum  diu  toleraret,  qui  fratrem 

20  geminumque  non  pertulit?  Unde  et  ipso  interfecto,  ut 
maior  deus  esset,  regnum  sokis  obtinuit.  Quae  sunt  ista 
iura  nuptiarum,  quae  inritamenta  bellorum,  quae  foedera 
germanitatis  adfinitatis,  societatis  divinitatis?  quae  postremo 
sub  tot  diis   tutoribus  vita   civitatis?     Vides  quanta  hinc 

25  dici  et  quam  multa  possent,  nisi  quae  supersunt  nostra 
curaret  intentio  et  sermo  in  alia  festinaret. 

Caput  XIV. 

Be  hnpietate   helli,  qiiod  Albanis  Romani  intulerunt,    et 
de  victoria  dominandi  Vibidine  adepta. 

30  Quid  deinde  post  Numam  sub  aliis  regibus?   Quanto 

malo  non   solum  suo,    sed   etiam  Romanorum  in  bellum 
Albani  provocati  sunt,  quia  videUcet  pax  Numae  tam  longa 

viliierat!  Qiiam  crebrae  strages  Romani  Albanique  exer- 
citiis  fiierunt  et  utriusque  comminutio  civitatis!  Alba  nam- 
que  illa,  quam  filius  Aeneae  creavit  Ascanius,  Romae  mater 
propior  ipsa  quam  Troia,  a  Tullo  Hostilio  rege  provocata 
conflixit,  confligens  autem  et  adflicta  est  et  adflixit,  donec  5 
multorum  taederet  pari  defectione  certaminum.  Tunc 
eventum  belli  de  tergeminis  hinc  atque  inde  fratribus  pla- 
cuit  experiri:  a  Romanis  tres  Horatii,  ab  Albanis  autem 
tres  Curiatii  processerunt;  a  Curiatiis  tribus  Horatii  duo, 
ab  uno  autem  Horatio  tres  Curiatii  superati  et  extincti  lo 
sunt.  Ita  Roma  extitit  victrix  ea  clade  etiam  in  certamine 
extremo,  ut  de  sex  vivis  unus  rediret  domum.  Cui  da- 
mnum  in  utrisque,  cui  luctus,  nisi  Aeneae  stirpi  nisi  Asca- 
nii  posteris,  nisi  proli  Veneris  nisi  nepotibus  lovis?  Nam 
et  hoc  plus  quam  civile  bellum  fuit,  quando  flUa  civitas  15 
cum  civitate  mati^e  pugnavit.  Accessit  aliud  huic  tergemi- 
norum  pugnae  ultimae  atrox  atque  horrendum  malum. 
Nam  ut  erant  ambo  populi  prius  amici  (vicini  quippe  at- 
que  cognati),  uni  Curiatiorum  desponsata  fuerat  Horatiorum 
soror;  haec  postea  quam  sponsi  spoha  in  victore  fratre  20 
conspexit,  ab  eodem  fratre,  quoniam  flevit,  occisa  est. 
Humanior  huius  unius  feminae  quam  universi  populi  Ro- 
mani  mihi  fuisse  videtur  afl^ectus.  Illa  quem  virum  iam 
fide  media  retinebat,  aut  forte  etiam  ipsum  fratrem  dolens, 
qui  eum  occiderat  cui  sororem  promiserat,  puto  quod  non  25 
culpabiliter  fleverit.  Unde  enim  apud  Vergilium  pius  Ae- 
neas  laudabiliter  dolet  hostem  etiam  sua  peremptum  manu  ? 
Unde  Marceflus  Syracusanam  civitatem  recolens  eius  paulo 
ante  culmen  et  gloriam  sub  manus  suas  subito  concidisse 
communem  cogitans  condicionem  flendo  miseratus  est?  30 
Quaeso  ab  humano  impetremus  affectu,  nt  femina  spon- 
sum  suum  a  fratre  suo  peremptum  sine  crimine  fleverit, 
si  viri  hostes  a  se  victos  etiam  cum  laude  fleverunt.    Ergo 

26)  Aen.  10,  821  sqq. 

sponso  a  fratre  inlatam  mortem  quando  femina  illa  flebaty 
tunc  se  contra  matrem  civitatem  tanta  strage  bellasse  et 
tanta  hinc  et  inde  cognati  cruoris  effusione  vicisse  Rom< 
gaudebat. 

5  Quid    mihi    obtenditur  nomen  laudis  nomenque    vi- 

ctoriae?  Remotis  obstacuUs  insanae  opinionis  facinora  nudai| 
cernantur,  nuda   pensentur,  nuda  iudicentur.     Causa  dica- 
tur  Albae,  sicut  Troiae  adulterium  dicebatur.     Nulla  talis,j 
nulla  similis  invenitur;  tantum  ut  resides  moveret 

10  Tullus  in  arma  viros  et  iam  desueta  triumphis 

Agmina. 

IIIo  itaque  vitio  tantum  scelus  perpetratum  est  socialis 
belli  atque  cognati,  quod  vitium  Sallustius  magnum  trans- 
eunter   adtingit.     Cum   enim  laudans  breviter  antiquorum 

15  commemorasset  tempora,  quando  vita  hominum  sine  cu- 
piditate  agitabatur  et  sua  cuiqne  satis  placebant:  ^Postea 
vero,  inquit,  quam  in  Asia  Cyrus,  in  Graecia  Lacedaemonii 
et  Athenienses  coepere  urbes  atque  nationes  subigere, 
libidinem  dominandi  causam  belU  habere,  maximam  glo- 

20  riam  in  maximo  imperio  putare",  et  cetera  quae  ipse 
instituerat  dicere.  Mihi  hoc  usque  satis  sit  eius  verba 
posuisse.  Libido  ista  dominandi  magnis  malis  agitat  et 
conterit  humanum  genus.  Hac  libidine  Roma  tunc  victa 
Albam  se  vicisse  triumphabat  et  sui  sceleris  laudem  glo- 

25  riam  nominabat,  quoniam  laudatur^  inquit  scriptura  nostra, 
peccator  in  desideriis  animae  suae  et  qui  iniqua  gerit 
henedicetur.  Fallacia  igitur  tegmina  et  deceptoriae  deal- 
bationes  auferantur  a  rebus,  ut  sincero  inspiciantur  exa- 
mine.     Nemo  mihi  dicat:  Magnus  ille  atque  ille,  quia  cum 

30  illo    et  illo  pugnavit  et  vicit.     Pugnant  etiam  gladiatores, 

11)  Verg.  Aen.  6,  814  sq.     20)  Cat.  2.     27)  Ps.  10,  23. 

vincunt  et  ipsi,  habet  praemia  laiidis  et  illa  crudelitas; 
sed  puto  esse  satius  cuiuslibet  inertiae  poenas  luere  quam 
iliorum  armorum  quaerere  gloriam.  Et  tamen  si  in  hare- 
nam  procederent  pugnaturi  inter  se  gladiatores,  quorum 
alter  fihus,  alter  esset  pater,  tale  spectacuknn  quis  ferret?  5 
quis  non  auferret?  Quo  modo  ergo  gloriosum  alterius  ma- 
tris,  alterius  fdiae  civitatis  inter  se  armorum  potuit  esse 
certamen?  An  ideo  diversum  fuit,  quod  harena  illa  non 
fuit,  et  latiores  campi  non  duorum  gladiatorum,  sed  in 
duobus  populis  multorum  funeribus  implebantur ,  nec  lo 
amphitheatro  cingebantur  illa  certamina,  sed  universo  orbe 
et  tunc  vivis  et  posteris,  quo  usque  ista  fama  porrigitur, 
impium  spectaculum  praebebatur? 

Vim  tamen  patiebantur  studii  sui  dii  illi  praesides 
imperii  Romani  et  talium  certaminum  tamquam  theatrici  15 
spectatores,  donec  Horatiorum  soror  propter  Curiatios 
tres  peremptos  etiam  ipsa  tertia  ex  altera  parte  fraterno 
ferro  duobus  fratribus  adderetur,  ne  minus  haberet  mor- 
tium  etiam  Roma  quae  vicerat.  Deinde  ad  fructum  victo- 
riae  Alba  subversa  est,  ubi  post  Ilium,  quod  Graeci  ever-  20 
terunt,  et  post  Lavhiium,  ubi  Aeneas  regnum  peregrinum 
atque  fugitivum  constituerat,  tertio  loco  habitaverant  numina 
illa  Troiana.  Sed  more  suo  etiam  inde  iam  fortasse  mi- 
graverant,  ideo  deleta  est.  Discesserant  videlicet  omnes 
adytis  arisque  relictis  di,  quibus  imperium  illud  steterat.  25 
Discesserant  sane  ecce  iam  tertio,  ut  eis  quarta  Roma 
providentissime  crederetur.  Displicuerat  enim  et  Alba, 
ubi  Amulius  expulso  fratre,  et  Roma  placuerat,  ubi  Romu- 
lus  occiso  fratre  regnaverat.  Sed  antequam  Alba  dirue- 
retur,  transfusus  est,  inquiunt,  populus  eius  in  Romam,  30 
ut  ex  utraque  una  civitas  fieret.  Esto,  ita  factum  sit; 
urbs  tamen  illa,  Ascanii  regnum  et  tertium  domicilium 
Troianorum  deorum,  ab  urbe  fdia  mater  eversa  est;  ut 
autem    belli    reUquiae    e    duobus   populis  unum   facerent, 

miserabile  coagulum  multus  ante  fusus  utriusque  sanguis 
fuit.  Quid  iam  singillatim  dicam  sub  ceteris  regibus 
totiens  eadem  bella  renovata,  quae  victoriis  fmita  vide- 
bantur,  et  tantis  stragibus  iterum  iterumque  confecta, 
5  iterum  iterumque  post  foedus  et  pacem  inter  generos  et 
soceros  et  eorum  stirpem  posterosque  repetita?  Non  par- 
vum  indicium  calamitatis  huius  fuit,  quod  portas  belli 
nullus  clausit  illorum.  NuIIus  ergo  illorum  sub  tot  diis 
praesidibus  in  pace  regnavit. 


10  Caput  XV. 

Qualis  Romanorum  regum  vita  atque  exitus'  fuerit. 

Ipsorum  autem  regum  qui  exitus  fuerunt?  De  Ro- 
mulo  viderit  adulatio  fabulosa,  qua  perhibetur  receptus  in 
caelum;  viderint  quidam  scriptores  eorum,  qui  eum  pro- 

15  pter  ferocitatem  a  senatu  discerptum  esse  dixerunt  subor- 
natumque  nescio  quem  lulium  Proculum,  qui  eum  sibi 
apparuisse  diceret  eumque  per  se  populo  mandasse  Ro- 
mano^  ut  inter  numina  coleretur,  eoque  modo  populum, 
qui  contra  senatum  intumescere  coeperat,  repressum  atque 

20  sedatum.  Acciderat  enim  et  solis  defectio,  quam  certa 
ratione  sui  cursus  effectam  imperita  nesciens  multitudo 
meritis  Romuli  tribuebat.  Quasi  vero  si  luctus  ille  solis 
fuisset,  non  raagis  ideo  credi  deberet  occisus  ipsumque 
scelus  aversione  etiam  diurni  luminis  indicatum;  sicut  re 

25  vera  factum  est,  cum  Dominus  crucifixus  est  crudelitate 
atque  impietate  ludaeorum.  Quam  solis  obscurationem  non 
ex  canonico  siderum  cursu  evenisse  satis  ostendit,  quod 
tunc  erat  pascha  ludaeorum;  nam  plena  luna  sollemniter 
agitur,   regularis  autem  sohs   defectio  non  nisi  lunae  fine 

30  contingit.  Satis  et  Cicero  illam  inter  deos  Romuli  re- 
ceptionem    putatam    magis    significat    esse    quam    factam, 

qiiando  et  laudans  eiim  in  libris  de  re  piiblica  Scipionis- 
qiie  sermone:  „TanUim  est,  inquit,  consecutus,  ut,  cum 
subito  sole  obscurato  non  comparuisset,  deorum  in  numero 
conlocatus  putaretur,  quam  opinionem  nemo  umquam 
mortalis  assequi  potuit  sine  eximia  virtutis  gloria."  (Quod  5 
autem  dicit  eum  subito  non  comparuisse,  profecto  ibi  in- 
tellegitur  aut  violentia  tempestatis  aut  caedis  facinorisque 
secretum;  nam  et  alii  scriptores  eorum  defectioni  solis 
addunt  etiam  subitam  tempestatem,  quae  profecto  aut  oc- 
casionem  sceleri  praebuit  aut  Romulum  ipsa  consumpsit.)  10 
De  TuUo  quippe  etiam  Hostilio,  qui  tertius  a  Romulo  rex 
fuit,  qui  et  ipse  fulmine  absumptus  est,  dicit  in  eisdem 
libris  idem  Cicero,  propterea  et  istum  non  creditum  in 
deos  receptum  tali  morte,  quia  fortasse  quod  erat  in  Ro- 
mulo  probatum,  id  est  persuasum,  Romani  vulgare  no-  15 
luerunt,  id  est  vile  facere,  si  hoc  et  alteri  facile  tribueretur. 
Dicit  etiam  aperte  in  invectivis:  „Illum,  qui  hanc  urbem 
condidit,  Romulum  ad  deos  immortales  benevolentia  fama- 
que  sustulimus",  ut  non  vere  factum,  sed  propter  merita 
virtutis  eius  benevole  iactatum  diffamatumque  monstraret.  20 
In  Hortensio  vero  dialogo  cum  de  solis  canonicis  defectio- 
nibus  loqueretur:  „Ut  easdem,  inquit,  tenebras  efficiat, 
quas  effecit  in  interitu  Romuli,  qui  obscuratione  solis  est 
factus."  Certe  hic  minime  timuit  hominis  interitum  dicere, 
quia  disputator  magis  quam  laudator  fuit.  25 

Ceteri  autem  reges  populi  Romani,  excepto  Numa 
Pompilio  et  Anco  Marcio,  qui  morbo  interierunt,  quam 
horrendos  exitus  habuerunt!  Tullus,  ut  dixi,  Hostilius, 
victor  et  eversor  Albae,  cum  tota  domo  sua  fulmine  con- 
crematus  est.  Priscus  Tarquinius  per  sui  decessoris  filios  30 
interemptus  est.  Servius  Tullius  generi  sui  Tarquinii 
Superbi,  qui  ei  successit  in  regnum,  nefario  scelere  occisus 

1)  L.  2  c.  10.     13)  L,  2  c.  17.     17)  Cat.  3,  1. 

est.  Nec  „discessere  adytis  arisque  relictis  di"  tanto  in 
optimum  illius  populi  regem  parricidio  perpetrato,  quos 
dicunt,  ut  hoc  miserae  Troiae  facerent  eamque  Graecis 
diruendam  exurendamque  relinquerent,  adulterio  Paridis 
5  fuisse  commotos;  sed  insuper  interfecto  a  se  socero  Tar- 
quinius  ipse  successit.  Hunc  illi  dii  nefarium  parricidam 
soceri  interfectione  regnantem^  insuper  multis  bellis  victoriis- 
que  gloriantem  et  de  manubiis  Capitolium  fabricantem  non 
abscedentes,   sed   praesentes  manentesque  viderunt  et  re- 

10  gem  suum  lovem  in  illo  altissimo  templo,  hoc  est  in 
opere  parricidae,  sibi  praesidere  atque  regnare  perpessi 
sunt.  Neque  enim  adhuc  innocens  CapitoUum  struxit  et 
postea  maUs  meritis  Urbe  pulsus  est,  sed  ad  ipsum  re- 
gnum,   in    quo  Capitolium  fabricaret,  inmanissimi  sceleris 

15  perpetratione  pervenit.  Quod  vero  eum  regno  Romani 
postea  depulerunt  ac  secluserunt  moenibus  civitatis,  non 
ipsius  de  Lucretiae  stupro,  sed  fiUi  peccatum  fuit  illo  non 
solum  nesciente,  sed  etiam  absente  commissum.  Ardeam 
civitatem  tunc  oppugnabat  et  pro  populo  Romano  bellum 

20  gerebat;  nescimus  quid  faceret,  si  ad  eius  notitiam  fla- 
gitium  fiUi  deferretur;  et  tamen  inexplorato  iudicio  eius 
et  inexperto  ei  populus  ademit  imperium  et  recepto  exer- 
citu,  a  quo  deseri  iussus  est,  clausis  deinde  portis  non 
sivit    intrare    redeuntem.     At   ille    post   bella    gravissima, 

25  quibus  eosdem  Romanos  concitatis  finitimis  adtrivit,  postea 
quam  desertus  ab  eis  quorum  fidebat  auxilio  regnum  re- 
cipere  non  evaluit,  in  oppido  Tusculo  Romae  vicino  quat- 
tuordecim,  ut  fertur,  annos  privatam  vitam  quietus  habuit 
et  cum  uxore  consenuit,   optabiliore  fortassis  exitu  quam 

30  socer  eius,  generi  sui  facinore  nec  ignorante  filia,  sicut 
perhibetur,  extinctus.  Nec  tamen  istum  Tarquinium  Ro- 
mani  crudeiem  aut  sceleratum,  sed  superbum  appellaverunt, 
fortassis  regios  eius  fastus  alia  superbia  non  ferentes. 
Nam   scelus    occisi   ab   eo   soceri  optimi  regis  sui  usque 

35  adeo  contempserunt,  ut  eum  regem  suum  facerent;  ubi 
scelere  graviore    mercedem    tantam   tanto 

sceleri  reddiderunt.  Nec  „discessere  adytis  arisqiie  relictis 
di."  Nisi  forte  qiiispiam  sic  defendat  istos  deos,  ut  dicat 
eos  ideo  mansisse  Romae,  quo  possent  Romanos  magis 
punire  suppliciis  quam  beneficiis  adiuvare,  seducentes  eos 
vanis  victoriis  et  bellis  gravissimis  conterentes.  5 

Haec  fuit  Romanorum  vita  sub  regibus  laudabili 
tempore  illius  rei  publicae  usque  ad  expulsionem  Tarquinii 
Superbi  per  ducentos  ferme  et  quadraginta  tres  annos, 
cum  illae  omnes  victoriae  tam  multo  sanguine  et  tantis 
emptae  calamitatibus  vix  Ulud  imperium  intra  viginti  ab  lo 
Urbe  milia  dilataverint ;  quantum  spatium  absit  ut  saltem 
alicuius  Getulae  civitatis  nunc  territorio  comparetur. 

Caput  X^^. 

De  primis  apud  Romanos  consnlihiis,  quorum  alter  alte- 
rum  patria  pepulit  moxque  Romae  post  atrocissima      15 
parricidia  a  vulnerato  Jioste  vulneratus  interiit. 

Huic  tempori  adiciamus  etiam  tempus  illud,  quo  us- 
que  dicit  Sallustius  aequo  et  modesto  iure  agitatum,  dum 
metus  a  Tarquinio  et  bellum  grave  cum  Etruria  positum 
est.  Quamdiu  enim  Etrusci  Tarquinio  redire  in  regnum  20 
conanti  opitulati  sunt,  gravi  bello  Roma  concussa  est. 
Ideo  dicit  aequo  et  modesto  iure  gestam  rem  publicam 
metu  premente,  non  persuadente  iustitia.  In  quo  brevis- 
simo  tempore  quam  funestus  ille  annus  fuit,  quo  primi 
consules  creati  sunt  expulsa  regia  potestate !  Annum  quippe  25 
suum  non  compleverunt.  Nam  lunius  Brutus  exhonora- 
tum  eiecit  Urbe  collegam  Luciiun  Tarquinium  CoUatinum; 
deinde  mox  ipse  in  bello  cecidit  mutuis  cum  hoste  vul- 
neribus,  occisis  a  se  ipso  primitus  filiis  suis  et  uxoris 
suae  fratribus,   quod   eos  pro  restituendo  Tarquinio  con-  30 

18)  Hist.  I. 

iiirasse  cognoverat.  Quod  factiim  Vergilius  postea  quam 
laudabiliter  commemoravit,  continuo  clementer  exhorruit. 
Cum  enim  dixisset: 

Natosque  pater  nova  bella  moventes 
5  Ad  poenam  pulcbra  pro  libertate  vocabit, 

mox  deinde  exclamavit  et  ait: 

Infelix,  utcnmque  ferent  ea  facta  minores. 

Quomodolibet,    inquit,     ea    facta    posteri    ferant,    id    est 
praeferant  et  extollant,   qui  filios  occidit,  infelix  est.     Et 
10  tamquam  ad  consolandum  infelicem  subiunxit: 

Vincit  amor  patriae  laudumque  inmensa  cupido. 

Nonne  in  hoc  Bruto,  qui  et  fiUos  occidit  et  a  se  percusso 
hosti  fiUo  Tarquinii  mutuo  percussus  supervivere  non  po- 
tuit  eique  potius  ipse  Tarquinius  supervixit,  CoUatini  col- 

15  legae  videtur  innocentia  vindicata,  qui  bonus  civis  hoc 
Tarquinio  pulso  passus  est,  quod  tyrannus  ipse  Tarqui- 
nius?  Nam  et  idem  Brutus  consanguineus  Tarquinii  fuisse 
perhibetur;  sed  Collatinum  videlicet  similitudo  nominis 
pressit,   quia    etiam  Tarquinius    vocabatur.     Mutare   ergo 

20  nomen,  non  patriam  cogeretur;  postremo  in  eius  nomine 
hoc  vocabulum  minus  esset,  L.  CoUatinus  tantummodo 
vocaretur.  Sed  ideo  non  amisit  quod  sine  uUo  detrimento 
posset  amittere,  ut  et  honore  primus  consul  et  civitate 
bonus    civis    carere    iuberetur.      Etiamne   ista   est   gloria, 

^5  lunii  Bruti  detestanda  iniquitas  et  nihilo  utilis  rei  publi- 
cae?  Etiamne  ad  hanc  perpetrandam  „vicit  amor  patriae 
laudumque  inmensa  cupido"?  lam  expulso  utique  Tarqui- 
nio  tyranno  consul  cum  Bruto  creatus  est  maritus  Lu- 
cretiae    L.    Tarquinius    Collatinus.      Quam    iuste    populus 

30  mores  in  cive,  non  nomen  adtendit!    Quam  impie  Brutus 

11)  Aen.  6,  820  sqq. 

coUegam  primae  ac  novae  illius  potestatis,  quem  posset, 
si  hoc  offendebatur,  nomine  tantum  privare,  et  patria  pri- 
vavit  et  honore!  Haec  mala  facta  sunt,  haec  adversa  ac- 
ciderunt,  quando  in  illa  re  publica  „aequo  et  modesto  iure 
agitatum  est."  Lucretius  quoque,  qui  in  locuni  Bruti  5 
fuerat  subrogatus,  morbo,  antequam  idem  annus  termina- 
retur,  absumptus  est.  Ita  P.  Valerius,  qui  successerat 
Collatino,  et  M.  Horatius,  qui  pro  defuncto  Lucretio  suf- 
fectus  fuerat,  annum  illum  funereum  atque  tartareum, 
qui  consules  quinque  habuit,  compleverunt ,  quo  anno  10 
consulatus  ipsius  novum  honorem  ac  potestatem  auspicata 
est  Romana  res  publica. 


Caput  XVIL 

Post  initia  consularis  imperii  quibus  malis  vexata  fuerit 
Romana  res  puhlica,  diis  non  opitulantibus ,  quos        15 
colebat. 

Tunc  iam  deminuto  paulukmi  metu,  non  quia  bella 
conquieverant,  sed  quia  non  tam  gravi  pondere  urgebant, 
finito  sciUcet  tempore,  quo  aequo  et  modesto  iure  agita- 
tum  est,  secuta  sunt  quae  idem  Sallustius  breviter  ex-  20 
pUcat:  „Dein  serviU  imperio  patres  plebem  exercere,  de 
vita  atque  tergo  regio  more  consulere,  agro  peUere  et 
ceteris  expertibus  soU  in  imperio  agere.  Quibus  saevitiis 
et  maxime  faenore  oppressa  plebes,  cum  assiduis  beUis 
tributum  et  mUitiam  simul  toleraret,  armata  montem  sa-  25 
crum  atque  Aventinum  insedit,  tumque  tribunos  plebis  et 
aUa  iura  sibi  paravit.  Discordiarum  et  certaminis  utrim- 
que  finis  fuit  secundum  beUum  Punicum. "  Quid 
itaque   ego   tantas   moras  vel  scribens  patiar,  vel  lecturis 

20)  Hist.  I. 

adferam?  Quam  misera  fiierit  illa  res  publica,  tam  longa 
aetate  per  tot  annos  usque  ad  secundum  bellum  Punicui 
bellis  forinsecus  inquietare  non  desistentibus  et  intus  dis^ 
cordiis  seditionibusque  civilibus,  a  Sallustio  breviter  in-' 
5  timatum  est.  Proinde  victoriae  illae  non  solida  beatorum 
gaudia  fuerunt,  sed  inania  solacia  miserorum  et  ad  alia 
atque  alia  sterilia  mala  subeunda  inlecebrosa  incitament 
minime  quietorum.  Nec  nobis,  quia  hoc  dicimus,  boni 
Romani  prudentesque  suscenseant:   quamquam   de   hac  re' 

10  nec  petendi  sint  nec  monendi,  quando  eos  minime  suscen- 
suros  esse  certissimum  est.  Neque  enim  gravius  vel  gra- 
viora  clicimus  auctoribus  eorum  et  stilo  et  otio  multum 
impares;  quibus  tamen  ediscendis  et  ipsi  elaboraverunt  et 
filios  suos   elaborare   compellunt.     Qui   autem  suscensent, 

15  quando  me  ferrent,  si  ego  dicerem,  quod  Sallustius  ait? 
„PIurimae  turbae,  seditiones  et  ad  postremum  bella  civi- 
lia  orta  sunt,  dum  pauci  potentes,  quorum  in  gratiam 
plerique  concesserant,  sub  honesto  patrum  aut  plebis  no- 
mine  dominationes  adfectabant;  bonique  et  mali  cives  ap- 

20  pellati,  non  ob  merita  in  rem  publicam,  omnibus  pariter 
corruptis,  sed  uti  quisque  locupletissimus  et  iniuria  validior, 
quia  praesentia  defendebat,  pro  bono  ducebatur."  Porro 
si  illi  scriptores  historiae  ad  honestam  libertatem  pertinere 
arbitrati   sunt   mala   civitatis   propriae   non   tacere,   quam 

25  multis  locis  magno  praeconio  laudare  compulsi  sunt,  cum 
aliam  veriorem,  quo  cives  aeterni  legendi  sunt,  non  habe- 
rent:  quid  nos  facere  convenit,  quorum  spes  quanto  in 
Deo  melior  et  certior,  tanto  maior  debet  esse  libertas, 
cum  mala  praesentia  Christo  nostro  inputant,  ut  infirmiores 

30  imperitioresque  mentes  alienentur  ab  ea  civitate,  in  qua 
sola  iugiter  fehciterque  vivendum  est?  Nec  in  deos  eorum 
horribiliora  nos  dicimus,  quaiii  eorum  identidem  auctores, 
quos   legunt  et  praedicant,    quando    quidem   et    ex  ipsis 

15)  Hist.  I. 

qiiae  dicerenuis  accepimus,  et  nullo  modo  dicere  vel  talia 
vel  cuncta  sufficimus. 

Ubi  erant  ergo  illi  dii,  qui  propter  exiguam  fallacem- 
que  mundi  huius  felicitatem  colendi  existimantur,  cum 
Romani,  quibus  se  colendos  mendacissima  astutia  vendita-  5 
bant,  tantis  calamitatibus  vexarentur?  Ubi  erant,  quando 
Valerius  consul  ab  exulibus  et  servis  inscensum  Capitolium 
cum  defensaret  occisus  est  faciliusque  ipse  prodesse  potuit 
aedi  lovis,  quam  illi  turba  tot  numinum  cum  suo  maximo 
atque  optimo  rege,  cuius  templum  liberaverat,  subvenire?  10 
Ubi  erant,  quando  densissimis  fatigata  civitas  seditionum 
malis,  cum  legatos  Athenas  missos  ad  leges  mutuandas 
paululum  quieta  opperiretur,  gravi  fame  pestilentiaque 
vastata  est?  Ubi  erant,  quando  rursus  populus,  cum  fame 
laboraret,  praefectum  annonae  primum  creavit,  atque  illa  15 
fame  invalescente  Spurius  Maelius,  quia  esurienti  multi- 
tudini  frumenta  largitus  est,  regni  adfectati  crimen  in- 
currit  et  eiusdem  praefecti  instantia  per  dictatorem  L. 
Quintium  aetate  decrepitum  a  Quinto  Servilio  magistro 
equitum  cum  maximo  et  periculosissimo  tumultu  civitatis  20 
occisus  est?  Ubi  erant,  quando  pestilentia  maxima  exorta 
diis  inutilibus  populus  diu  multumque  fatigatus  nova  le- 
ctisternia,  quod  numquam  antea  fecerat,  exhibenda  arbitra- 
tus  est?  Lecti  autem  sternebantur  in  honorem  deorum, 
unde  hoc  sacrum  vel  potius  sacrilegium  nomen  accepit.  25 
Ubi  erant,  quando  per  decem  continuos  annos  male  pu- 
gnando  crebras  et  magnas  clades  apud  Veios  exercitus 
Romanus  acceperat,  nisi  per  Furium  Camillum  tandem 
subveniretur,  quem  postea  civitas  ingrata  damnavit?  Ubi 
erant,  quando  Galli  Romam  ceperunt  spoliaverunt,  incen-  30 
derunt  caedibus  impleverunt?  Ubi  erant,  cum  illa  insignis 
pestilentia  tam  ingentem  stragem  dedit,  qua  et  ille  Furius 
Camillus  extinctus   est,   qui   rem   publicam  ingratam  et  a 

Veientibus  ante  defendit  et  de  Gallis  postea  vindicavit? 
In  hac  pestilentia  scaenicos  ludos  aliam  novam  pestem  non 
corporibus  Romanorum,  sed,  quod  est  multo  perniciosius, 
moribus  intulerunt.  Ubi  erant,  quando  alia  pestilentia 
5  gravis  devenenis  matronarum  exorta  credita  est,  quarum 
supra  fidem  multarum  atque  nobilium  mores  deprehensi 
sunt  omni  pestilentia  graviores?  vel  quando  in  Caudinas 
furculas  a  Samnitibus  obsessi  ambo  cum  exercitu  consules 
foedus  cum  eis  foedum  facere  coacti  sunt,  ita  ut  equitibus 

10  Romanis  sescentis  obsidibus  datis  ceteri  amissis  armis 
aUisque  spoUati  privatique  tegminibus  sub  iugum  hostium 
cum  vestimentis  singuUs  mitterentur?  vel  quando  gravi 
pestUentia  ceteris  laborantibus  multi  etiam  in  exercitu 
icti  fulmine    perierunt?    vel   quando   item  alia  intolerabUi 

15  pestilentia  Aesculapium  ab  Epidauro  quasi  medicum  deum 
Roma  advocare  atque  adhibere  compulsa  est,  quoniam 
regem  omnium  lovem^  qui  iam  diu  in  Capitolio  sedebat, 
multa  stupra,  quibus  adulescens  vacuerat,  non  permiserant 
fortasse   discere  medicinam?    vel  cum  conspirantibus  uno 

20  tempore  hostibus  Lucanis,  Brutiis,  Samnitibus,  Etruscis  et 
Senonibus  Gallis  primo  ab  eis  legati  perempti  sunt,  deinde 
cum  praetore  oppressus  exercitns  septem  tribunis  cum 
illo  pereuntibus  et  militum  tredecim  milibus?  vel  quando 
post  longas   et   graves  Romae   seditiones^   quibus  ad  ulti- 

25  mum  plebs  in  laniculum  hostUi  diremptione  secesserat, 
huius  mali  tam  dira  calamitas  erat,  ut  eius  rei  causa, 
quod  in  extremis  pericuUs  Ueri  solebat,  dictator  crearetur 
Hortensius,  qui  plebe  revocata  in  eodem  magistratu  ex- 
spiravit,  quod  nulU  dictatori  ante  contigerat  et  quod  illis 

30  diis  iam  praesente  Aesculapio  gravius  crimen  fuit? 

Tum  vero  tam  multa  beUa  ubique  crebruerunt,  ut 
inopia  miUtum  proletarii  illi,  qui  eo,  quod  proli  gignendae 
vacabant,  ob  egestatem  militare  non  valentes  hoc  nomen 
acceperant,  militiae  conscriberentur.     Accitus  etiam  a  Ta- 

18  iiacuerat  A^K^  (Neue  II^  p.  478);  vacaverat  v  jj  25  di- 

rentinis  Pyrrhus,  rex  Graeciae,  tunc  ingenti  gioria  cele- 
bratus,  Romanorum  Iiostis  effectus  est.  Cui  sane  de  re- 
rum  futuro  eventu  consulenti  satis  urbane  Apollo  sic 
ambiguum  oraculum  edidit,  ut,  e  duobus  quidquid  acci- 
disset,  ipse  divinus  haberetur  (ait  enim:  ,,Dico  te,  Pyrrhe,  5 
vincere  posse  Romanos")  atque  ita,  sive  Pyrrhus  a  Ro- 
manis  sive  Romani  a  Pyrrho  vincerentur,  securus  fatidicus 
utrumHbet  expectaret  eventum.  Quae  tunc  et  quam  hor- 
renda  utriusque  exercitus  clades!  In  qua  tamen  superior 
Pyrrhus  extitit,  ut  iam  posset  ApoIHnem  pro  suo  intellectu  lo 
praedicare  divinum,  nisi  proxime  alio  proelio  Romani  abs- 
cederent  superiores.  Atque  in  tanta  strage  bellorum  etiam 
pestilentia  gravis  exorta  est  muHerum.  Nam  priusquam 
maturos  partus  ederent,  gravidae  moriebantur.  Ubi  se, 
credo,  Aesculapius  excusabat,  quod  archiatrum,  non  ob-  15 
stetricem  profitebatur.  Pecudes  quoque  similiter  inter- 
ibant,  ita  ut  iam  defecturum  genus  animalium  crederetur. 
Quid?  hiems  illa  memorabilis  tam  incredibili  inmanitate 
saeviens,  ut  nivibus  horrenda  altitudine  etiam  in  foro  per 
dies  quaclraginta  manentibus  Tiberis  quoque  glacie  dura-  20 
retur,  si  nostris  temporibu^  accidisset,  quae  isti  et  quanta 
dixissent!  Quid?  illa  itidem  ingens  pestilentia,  quamdiu  sae- 
viit,  quam  multos  peremit!  Quae  cum  in  annum  alium 
multo  gravius  tenderetur  frustra  praesente  Aesculapio,  ad- 
itum  est  ad  libros  Sibyllinos.  In  quo  genere  oraculorum,  25 
sicut  Cicero  in  libris  de  divinatione  commemorat,  magis 
mterpretibus  ut  possunt  seu  volunt  dubia  coniectantibus 
credi  solet.  Tunc  ergo  dictum  est  eam  esse  causam 
pestilentiae,  quod  plurimas  aedes  sacras  multi  occupatas 
privatim  tenerent:  sic  interim  a  magno  imperitiae  vel  30 
desidiae  crimine  Aesculapius  liberatus  est.  Unde  autem  a 
multis  aedes  illae  fuerant  occupatae  nemine  prohibente, 
nisi  quia  tantae  numinum  turbae  diu  frustra  fuerat  sup- 
plicatum,  atque  ita  paulatim  loca  deserebantur  a  cultori- 
bus,    ut    tamquam    vacua    sine    ullius    ofTensione    possent 

26)  L.  2  c.  54. 

hiimanis  saltem  iisibus  vindicari?  Nam  quae  tunc  velut 
ad  sedandam  pestilentiam  diligenter  repetita  atque  repa- 
rata,  nisi  postea  eodem  modo  neglecta  atque  usurpata 
latitarent,  non  utique  magnae  peritiae  Varronis  tribueretur, 
5  quod  scribens  de  aedibus  sacris  tam  multa  ignorata  com 
memorat.  Sed  tunc  interim  elegans  non  pestilentia 
depulsio,  sed  deorum  excusatio  procurata  est. 


Caput  XVIII. 


I 


Quantae  clades  Romanos  sub  hellis  Punicis  triverint 
10  '       frustra  deorum  praesidiis  expetitis, 

lam  vero  Punicis  bellis,  cum  inter  utrumque  im- 
perium  victoria  diu  anceps  atque  incerta  penderet  populi- 
que  duo  praevalidi  impetus  in  alterutrum  fortissimos  et 
opulentissimos  agerent,  quot  minutiora  regna  contrita  sunt ! 

15  quae  urbes  amplae  nobilesque  deletae,  quot  adflictae,  quot 
perditae  civitates!  Quam  longe  lateque  tot  regiones  terrae- 
que  vastatae  sunt!  Quotiens  victi  hinc  atque  inde  victores! 
Quid  hominum  consumptum  est  vel  pugnantium  militum 
vel  ab    armis   vacantium  popuI«rum!    Quanta   vis   navium 

20  marinis  etiam  proeliis  oppressa  et  diversarum  tempesta- 
tum  varietate  submersa  est!  Si  enarrare  vel  commemorare 
conemur,  nihil  aliud  quam  scriptores  etiam  nos  erimus 
historiae.  Tunc  magno  metu  perturbata  Romana  civitas 
ad  remedia  vana  et  ridenda  currebat.     Instaurati  sunt  ex 

25  auctoritate  librorum  Sibyllinorum  ludi  saeculares,  quorum 
celebritas  inter  centum  annos  fuerat  instituta  felicioribus- 
que  temporibus  memoria  neglegente  perierat.  Renovarunt 
etiam  pontifices  ludos  sacros  inferis  et  ipsos  abolitos  an- 
nis  retrorsum  meUoribus.     Nimirum  enim,  quando  renovati 

30  sunt,  tanta  copia  morientium  ditatos  inferos  etiam  ludere 
delectabat,  cum  profecto  miseri  homines  ipsa  rabida  bella 
et  cruentas   animositates   funereasque  hinc  atque  inde  vi- 

ctorias  magnos  agerent  ludos  daemonum  et  opimas  epulas 
inferorum.  Nihil  sane  miserabilius  primo  bello  Punico 
accidit,  quam  quod  ita  Romani  victi  sunt,  ut  etiam  Regu- 
lus  ille  caperetur,  cuius  in  primo  et  in  altero  libro  men- 
tionem  fecimus,  vir  plane  magnus  et  victor  antea  domitor-  5 
que  Poenorum^  qui  etiam  ipsum  primum  bellum  Punicum 
confecisset,  nisi  aviditate  nimia  laudis  et  gloriae  duriores 
condiciones,  quam  ferre  possent,  fessis  Carthaginiensibus 
imperasset.  Illius  viri  et  captivitas  inopinatissima  et  ser- 
vitus  indignissima,  et  iuratio  fidelissima  et  mors  crudelis-  10 
sima  si  deos  illos  non  cogit  erubescere,  verum  est  quod 
aerii  sunt  et  non  habent  sanguinem. 

Nec  mala  illo  tempore  gravissima  intra  moenia  de- 
fuerunt.  Nam  exundante  nimis  ultra  morem  fluvio  Ti- 
berino  paene  omnia  urbis  pljna  subversa  sunt,  aliis  impetu  15 
quasi  torrentis  inpulsis,  aliis  velut  stagno  diuturno  made- 
factis  atque  sublapsis.  Istam  deinde  pestem  ignis  perni- 
ciosior  subsecutus  est,  qui  correptis  circa  forum  quibus- 
que  celsioribus  etiam  templo  Vestae  suo  familiarissimo 
non  pepercit,  ubi  ei  veluti  vitam  perpetuam  diligentissima  20 
substitutione  lignorum  non  tam  honoratae  quam  damnatae 
virgines  donare  consueverant.  Tum  vero  illic  ignis  non 
tantum  vivebat,  sed  etiam  saeviebat.  Cuius  impetu  exter- 
ritae  virgines  sacra  illa  fataha,  quae  iam  tres,  in  quibus 
fuerant,  presserant  civitates,  cum  ab  illo  incendio  liberare  25 
non  possent,  Metellus  pontifex  suae  quodam  modo  salutis 
oblitus  inruens  ea  semiustus  abripuit.  Neque  enim  vel 
ipsum  ignis  agnovit,  aut  vero  erat  ibi  numen,  quod  non 
etiam,  si  fuisset,  fugisset.  Homo  igitur  potius  sacris  Vestae 
quam  illa  homini  prodesse  potuerunt.  Si  autem  a  se  30 
ipsis  ignem  non  repellebant,  civitatem,  cuius  salutem  tueri 
putabantur,  quid  contra  illas  aquas  flammasque  poterant 
adiuvare?    sicut  etiam   res  ipsa  nihil  ea  prorsus  potuisse 

patefecit.     Haec  istis  nequaqiiam   obicerentur  a  nobis, 
illa  sacra  dicerent  non  tuendis  his  bonis  temporalibus  ii 
stituta,  sed  significandis  aeternis,   et  ideo,  cum  ea,  quot 
corporalia  visibiliaque  essent,  perire  contingeret,  nihil  hi 
5  rebus  minui,  propter  quas  fuerant  instituta,   et  posse  a( 
eosdem  usus  denuo   reparari.     Nunc  vero  caecitate  mirc 
bili  eis   sacris,   quae   perire   possint,   fieri  potuisse  existi^ 
mant,  ut  salus  terrena  et  temporaUs  fehcitas  civitatis  perir 
non   posset.     Proinde    cum   ilUs   etiam  manentibus  sacri^ 
10  vel    salutis    contritio    vel    infelicitas    inruisse    monstraturj 
mutare  sententiam,  quam  defendere  nequeunt,  erubescunt 

Caput  XIX. 

Be  afflictione   helli  Punici  secundi,   qua  vires  utriusqu 
partis  consunff)tae  sunt. 

15  Secundo  autem  Punico  bello  nimis  longum  est  com 

memorare    clades    duorum    populorum    tam    longe    secui 
lateque  pugnantium,  ita  ut  his  quoque  fatentibus,  qui  no 
tam   narrare    bella    Romana    quam    Romanum    imperium 
laudare    instituerunt,    simiUor    victo   fuerit  ille   qui   vicit. 

20  Hannibale  quippe  ab  Hispania  surgente  et  Pyrenaeis  mon 
tibus  superatis,  Gallia  transcursa  Alpibusque  disruptis,  ta 
longo  circuitu  auctis  viribus  cuncta  vastando  aut  subigend 
torrentis    modo    Italiae    faucibus    inruente    quam    cruenta 
proeHa  gesta  sunt,  quotiens  Romani  superati !  quam  multa 

25  ad  hostem  oppida  defecerunt,  quam  multa  capta  et  op- 
pressa!  quam  dirae  pugnae  et  totiens  Hannibali  Romana 
clade  gloriosae!  De  Cannensi  autem  mirabiliter  horrendo 
malo  quid  dicam,  ubi  Hannibal,  cum  esset  crudehssimus, 
tamen    tanta    inimicorum    atrocissimorum    caede    satiatus 

19)  Flor.  1,  22. 

parci  iussisse  perhibetur?  Unde  tres  modios  anulorum 
aureorum  Carthaginem  misit,  quo  intellegerent  tantam  in 
illo  proeUo  dignitatem  cecidisse  Romanam,  ut  facilius  eam 
caperet  mensura  quam  numerus,  atque  hinc  strages  tur- 
bae  ceterae  tanto  utique  numerosioris,  quanto  infimioris,  5 
quae  sine  anulis  iacebat,  conicienda  potius  quam  nun- 
tianda  putaretur.  Denique  tanta  militum  inopia  secuta 
est,  ut  Romani  reos  facinorum  proposita  inpunitate  col- 
ligerent,  servitia  libertate  donarent  atque  illis  pudendus 
non  tam  suppleretur  quam  institueretur  exercitus.  Servis  10 
itaque,  immo,  ne  faciamus  iniuriam,  iam  libertis,  pro  Ro- 
mana  re  publica  pugnaturis  arma  defuerunt.  Detracta 
sunt  templis,  tamquam  Romani  diis  suis  dicerent:  Ponite 
quae  tam  diu  inaniter  habuistis,  ne  forte  aliquid  utile  inde 
facere  possint  nostra  mancipia,  unde  vos,  nostra  numina,  15 
nihil  facere  potuistis.  Tunc  etiam  stipendiis  sufficiendis 
cum  defecisset  aerarium,  in  usus  publicos  opes  venere 
privatae,  adeo  unoquoque  id  quod  habuit  conferente,  ut 
praeter  singulos  anulos  <(aureos>  singulasque  bullas,  mise- 
rabilia  dignitatis  insignia,  nihil  sibi  auri  senatus  ipse,  20 
quanto  magis  ceteri  ordines  tribusque  relinquerent.  Quis 
ferret  istos,  si  nostris  temporibus  ad  hanc  inopiam  coge- 
rentur,  cum  eos  modo  vix  feramus,  quando  pro  superflua 
voluptate  plura  donantur  histrionibus,  quam  tunc  legioni- 
bus  pro  extrema  salute  conlata  sunt?  25 

Caput  XX. 

De  exitio  Saguntinorum,  quibus  propter  Romanorum  ami- 
citiam  pereuntibus  dii  Romani  auxilium  non  tulerunt. 

Sed  in  his  omnibus  belli  Punici  secundi  malis  nihil 
miserabilius  ac  miserabili  querella   dignius  quam  exitium  30 
Saguntinorum  fuit.     Haec   quippe  Hispaniae    civitas    ami- 

cissima  popiili  Romarii,  diim  eidem  populo  fidem  servat, 
eversa  est.  Hinc  enim  Hannibal  fracto  foedere  Romano-. 
riim  causas  qnaesivit,  quibus  eos  inritaret  ad  bellum.  S 
guntum  ergo  ferociter  obsidebat;  quod  ubi  Romae  audi 
6  tum  est,  missi  legati  ad  Hannibalem,  ut  ab  eius  obsidione 
discederet.  Contempti  Carthaginem  pergunt  querimoniam- 
que  deponunt  foederis  rupti  infectoque  negotio  Romam 
redeunt.  Dum  hae  morae  aguntur,  misera  illa  civitas 
opulentissima ,    suae    rei   publicae  Romanaeque    carissima, 

10  octavo  vel  nono  a  Poenis  mense  deleta  est.  Cuius  inter- 
itum  legere,  quanto  magis  scribere,  horroris  est.  Rreviter 
tameneum  commemorabo;  ad  rem  quippe  quae  agitur 
multum  pertinet.  Primo  fame  contabuit;  nam  etiam  suo- 
rum    cadaveribus    a    nonnuHis    pasta    perhibetur.     Deinde 

15  omnium  fessa  rerum,  ne  saltem  captiva  in  manus  Hanni- 
baUs  perveniret,  ingentem  rogum  pubUce  struxit,  in  quem 
ardentem  ferro  etiam  trucidatos  omnes  se  suosque  mise- 
runt.  Hic  aUquid  agerent  du  heUuones  atque  nebulones, 
sacrificiorum  adipibus  inhiantes  et  faUacium  divinationum 

20  caUgine  decipientes;  hic  aUquid  agerent,  civitati  popuU 
Romani  amicissimae  subvenirent,  fidei  conservatione  per- 
euntem  perire  non  sinerent.  Ipsi  utique  medu  praefuerunt, 
cum  Romanae  rei  pubUcae  interiecto  foedere  copulata  est. 
Cuslodiens  itaque  fideUter,   quod  ipsis  praesidibus  placito 

25  iunxerat,  fide  vinxerat,  iuratione  constrinxerat,  a  perfido 
obsessa  oppressa  consumpta  est.  Si  ipsi  dii  tempestate 
atque  fulminibus  Hannibalem  postea  Romanis  proximum 
moenibus  terruerunt  longeque  miserunt:  tunc  primum 
tale  aiiquid  facerent.     Audeo  quippe  dicere  honestius  iUos 

30  pro  amicis  Romanorum  ideo  pericUtantibus ,  ne  Romanis 
frangerent  fidem,  et  nuUam  opem  tunc  habentibus  quam 
pro  ipsis  Romanis,  qui  pro  se  pugnabant  atque  adversus 
Hannibalem  opulenti  erant,  potuisse  tempestate  saevire. 
Si  ergo  tutores  essent  Romanae  feUcitatis  et  gloriae,  tam 

grave  ab  ea  crimen  Saguntinae  calamilatis  averterent ;  nunc 
vero  quam  stulte  creditur,  diis  illis  defensoribus  Romam 
victore  Hannibale  non  perisse,  qui  Saguntinae  urbi  non 
potuerunt,  ne  pro  eius  periret  amicitia,  subvenire!  Si 
Saguntinorum  Christianus  populus  esset  et  huius  modi  5 
aliquid  pro  fide  evangehca  pateretur,  quamquam  se  ipse 
nec  ferro  nec  ignibus  corrupisset,  sed  tamen  si  pro  fide 
evangeUca  excidium  pateretur:  ea  spe  pateretur,  qua  in 
Christum  crediderat,  non  mercede  brevissimi  temporis,  sed 
aeternitatis  interminae.  Pro  istis  autem  diis,  qui  pro-  10 
pterea  coH  perhibentur,  propterea  colendi  requiruntur,  ut 
harum  labentium  atque  transeuntium  rerum  feUcitas  tuta 
sit,  quid  nobis  defensores  et  excusatores  eorum  de  Sagun- 
tinis  pereuntibus  respondebunt,  nisi  quod  de  illo  Regulo 
extincto?  Hoc  quippe  interest,  quod  ille  unus  homo,  haec  15 
tota  civitas;  utriusque  tamen  interitus  causa  conservatio 
fidei  fuit.  Propter  hanc  enim  ad  hostes  et  redire  ille 
voluit,  et  noluit  ista  transire.  Conservata  ergo  provocat 
deorum  iram  fides?  an  possunt  et  diis  propitiis  perire  non 
solum  quique  homines,  verum  etiam  integrae  civitates?  20 
Utrum  volunt,  eligant.  Si  enim  fidei  servatae  irascuntur 
iUi  dii,  quaerant  perfidos,  a  quibus  colantur;  si  autem 
etiam  illis  propitiis  multis  gravibusque  cruciatibus  adflicti 
interire  homines  civitatesque  possunt,  nuUo  fructu  feUci- 
tatis  huius  coluntur.  Desinant  igitur  suscensere,  qui  25 
sacris  deorum  suorum  perditis  se  infelices  esse  factos 
putant.  Possent  enim  ilUs  non  solum  manentibus,  verum 
etiam  faventibus  non  sicut  modo  de  miseria  murmurare, 
sed  sicut  tunc  Regulus  et  Saguntini  excruciati  horribiliter 
etiam  penitus  interire.  30 


4  potuerint  A^  ||  11  propterea  CKF  (coli  —  propterea  om.  A); 

Caput  XXI. 


[n- 
)ioj 


Quam  ingrata  fuerit  Romana  civitas  Scipioni  liherato 
suo  et  in  quibus  moribus  egerity  quando  eam  Sallu 
stius  optimam  fuisse  describit. 

5  Porro  inter  secundiim  et  postremum  bellum  Cartha 

giniense,   quando   Sallustius   optimis    moribus   et   maxima^? 
concordia    dixit    egisse   Romanos    (multa    enim    praetereo 
suscepti   operis  modum   cogitans),   eodem  ergo  ipso  tem- 
pore    morum    optimorum    maximaeque    concordiae    Scipio^ 

10  ilie    Romae  Italiaeque  liberator    eiusdemque    belli    Puni 
secundi  tam   horrendi,  tam  exitiosi,  tam  periculosi  prae 
clarus  mirabilisque  confector,  victor  Hannibalis  domitorqui 
Carthaginis,    cuius   ab    adulescentia    vita    describitur    diis 
dedita  templisque  nutrita,  inimicorum  accusationibus  ces- 

15  sit  carensque  patria,  quam  sua  virtute  salvam  et  liberam 
reddidit,  in  oppido  Linternensi  egit  reliquam  complevit- 
que  vitam,  post  insignem  suum  triumphum  nullo  illius 
urbis  captus  desiderio,  ita  ut  iussisse  perhibeatur,  ne  sal- 
tem  mortuo  in  ingrata   patria  funus  fieret,     Deinde  tunc 

20  primum  per  Gneum  Manlium  proconsulem  de  Gallograecis 
triumphantem  Asiatica  luxuria  Romam   omni  hoste  peio^^, 
inrepsit.     Tunc  enim  primum  lecti  aerati  et  pretiosa  stra^H 
gula  visa  perhibentur;  tunc  inductae  in  convivia  psaltriae^i 
et  alia  licentiosa  nequitia,     Sed  nunc  de  liis  malis,  quae 

25  intolerabiUter  homines  patiuntur,  non  de  his,  quae  libenter 
faciunt,   dicere  institui,     Unde  illud  magis,  quod  de  Sci-jj 
pione  commemoravi,   quod   cedens  inimicis  extra  patriani^B 
quam  liberavit,  mortuus  est,  ad  praesentem  pertinet  dis^S' 
putationem,   quod   ei  Romana  numina,   a  quorum  templis 

30  avertit  Hannibalem,  non  reddiderunt  vicem,  quae  propte 

6)  Hist.  I.     23)  Liv.  39,  6. 

istam  tantummodo  coluntiir  felicitatem.  Sed  quia  Sallu- 
stius  eo  tempore  ibi  dixit  mores  optimos  fuisse,  propterea 
hoc  de  Asiana  luxuria  commemorandum  putavi,  ut  intel- 
legatur  etiam  illud  a  Sallustio  in  comparationem  aliorum 
temporum  dictum,  quibus  temporibus  peiores  utique  in  5 
gravissimis  discordiis  mores  fuerunt.  Nam  tunc,  id  est 
inter  secundum  et  postremum  bellum  Carthaginiense,  lata 
est  etiam  illa  lex  Voconia,  ne  quis  heredem  feminam  fa- 
ceret,  nec  unicam  fdiam.  Qua  lege  quid  iniquius  dici  aut 
cogitari  possit,  ignoro.  Verum  tamen  toto  illo  intervallo  10 
duorum  bellorum  Punicorum  tolerabihor  infelicitas  fuit. 
Bellis  tantummodo  foris  conterebatur  exercitus,  sed  vi- 
ctoriis  consolabatur;  domi  autem  nullae,  sicut  alias,  dis- 
cordiae  saeviebant.  Sed  ultimo  bello  Punico  uno  impetu 
alterius  Scipionis,  qui  ob  hoc  etiam  ipse  Africani  cognomen  15 
invenit,  aemula  imperii  Romani  ab  stirpe  deleta  est,  ac 
deinde  tantis  malorum  aggeribus  oppressa  Romana  res 
publica,  ut  prosperitate  ac  securitate  rerum,  unde  nimium 
corruptis  moribus  mala  illa  congesta  sunt,  plus  nocuisse 
monstraretur  tam  cito  eversa,  quam  prius  nocuerat  tam  20 
diu  adversa  Carthago.  Hoc  toto  tempore  usque  ad  Cae- 
sarem  Augustum,  qui  videtur  non  adhuc  vel  ipsorum 
opinione  gloriosam,  sed  contentiosam  et  exitiosam  et  plane 
iam  enervem  ac  languidam  libertatem  omni  modo  extor- 
sisse  Romanis  et  ad  regale  arbitrium  cuncta  revocasse  25 
et  quasi  morbida  vetustate  conlapsam  veluti  instaurasse 
ac  renovasse  rem  publicam;  toto  ergo  isto  tempore  omitto 
ex  aliis  atque  aUis  causis  etiam  atque  etiam  bellicas  clades 
et  Numantinum  foedus  horrenda  ignominia  maculosum; 
volaverant  enim  puUi  de  cavea  et  Mancino  consuli,  ut  30 
aiunt,  augurium  malum  fecerant;  quasi  per  tot  annos, 
quibus  illa  exigua  civitas  Romanum  circumsessa  exercitum 


4  comparationem  C;  comparatione  AKFv  \\  9  uel  nec  A  || 

adflixerat  ipsiqiie  Romanae   rei  publicae   terrori  esse  iaiii^ 
coeperat,  alii  contra  eam  alio  aiigurio  processerunt. 


Caput  XXII. 

Be  Mithridatis  edicto,  quo  omnes  cives  Romanos,  qui 
6  intra  Asiam  invenirentur ,  iussit  occidi. 

Sed  liaec,  inquam,  omitto^  quamvis  illud  nequaquam 
tacuerim,  quod  Mithridates  rex  Asiae  ubique  in  Asia  pere 
grinantes    cives   Romanos   atque    innumerabili    copia   suis 
negotiis'  intentos    uno    die    occidi    iussit;    et    factum  est. 

10  Quam  illa  miserabilis  rerum  facies  erat,  subito  quemquey 
ubicumque  fuisset  inventus,  in  agro  in  via  in  oppido, 
domo  in  vico  in  foro,  in  templo  in  lecto  in  convivio  in 
opinate  atque  impiefuisse  trucidatum!  Quis  gemitus  morien- 
tium,  quae  lacrimae  spectantium,  fortasse  etiam  ferientium 

15  fuerunt!     Quam    dura  necessitas  hospitum  non  solum  vir 
dendi  nefarias  illas  caedes  domi  suae,  verum  etiam  per 
petrandi,  ab  ilia  bianda  comitate  humanitatis  repente  mu- 
tatis    vultibus   ad   Iiostile   negotium  in  pace   peragendum, 
mutuis  dicam  omnino   vulneribus,   cum  percussus  in  cor- 

20  pore  et  percussor  in  animo  feriretur!  Num  et  isti  omnes 
auguria  contempserant?  Num  deos  et  domesticos  et  pubU- 
cos,  cum  de  sedibus  suis  ad  illam  inremeabilem  peregri- 
nationem  profecti  sunt,  quos  consulerent,  non  habebant? 
Hoc  si  ita  est,  non  habent  cur  isti  in  hac  causa  de  nostris 

25  temporibus  conquerantur;  olim  Romani  haec  vana  con- 
temnunt.     Si  autem  consuluerunt,  respondeatur,  quid  ista 

;  profuerunt,  quando  per  humanas  dumtaxat  leges  nemine 
prohibente  licuerunt. 


M 

Caput  xxm. 

J)e  interidribus  malis,  quibus  Romana  res  publica  exagi- 

tata  est,  praecedente  prodigio,  quod  in  rabie  omnium 

animalium,  quae  hominibus  serviunty  fuit. 

Sed  iam  illa  mala  breviter,  quantum  possumus,  com-  5 
memoremus,    quae   quanto   interiora,  tanto   miseriora  ex- 
stiterunt:   discordiae    civiles  vel  potius  inciviles,    nec  iam 
seditiones,  sed  etiam  ipsa  bella  urbana,  ubi  tantus  sanguis 
effusus   est,  ubi  partium  studia  non  contionum  dissensio- 
nibus    variisque    vocibus   in   alterutrum,    sed    plane    iam  lo 
ferro    armisque    saeviebant;   bella  socialia,    bella    servilia, 
bella  civilia  quantum  Romanum  cruorem  fuderunt,   quan- 
tam    Italiae   vastationem   desertionemque    fecerunt!    Nam- 
qiie   antequam  se   adversum  Romam  sociale  Latium  com- 
moveret,  cuncta  animalia  humanis  usibus  subdita,   canes  15 
equi,   asini   boves,   et  quaeque  alia  pecora  sub  hominum 
dominio  fuerunt,    subito    efferata    et   domesticae   lenitatis 
obHta  relictis   tectis  libera  vagabantur  et  omnem  non  so- 
kim  aliorum,  verum  etiam  dominorum  aversabantur  acces- 
sum,    non    sine    exitio   vel   periculo  audentis,   si  quis  de  20 
proximo  urgeret.    Quanti  mali  signum  fuit,  si  hoc  signum 
fuit,  quod  tantum  malum  fuit,  si  etiam  signum  non  fuit! 
Hoc  si  nostris  temporibus  accidisset,  rabidiores  istos  quam 
sua  illi  animalia  pateremur. 


Caput  XXIV.  25 

De  discordia  civili,  quam  Gracchiae  seditiones  ex- 
citaverunt. 

Initium  autem  civilium  malorum  fuit  seditiones  Grac- 
chorum  agrariis  iegibus  excitatae.     Volebant  enim  agros 

popiilo  dividere,  quos  nobilitas  perperam  possidebat.  Sed 
iam  vetustam  iniquitatem  audere  convellere  periculosissi- 
mum,  immo  vero,  ut  res  ipsa  docuit,  perniciosissimum 
fuit.     Quae  funera  facta  sunt,  cum  prior  Gracchus  occisus 

5  est!   quae  .etiam,  cum  alius  frater  eius  non  longo  inter- 
posito  tempore !  Neque  enim  legibus  et  ordine  potestatum, 
sed  turbis  armorumque   conflictibus    nobiles  ignobilesque , 
necabantur.     Post  Gracchi  alterius  interfectionem  Lucius 
Opimius    consul,    qui    adversus    eum    intra   Urbem    armj 

10  commoverat  eoque  cum  sociis  oppresso  et  extincto  ingen- 
tem    civium    stragem    fecerat,    cum    quaestionem   haberet 
iam  iudiciaria  inquisitione   ceteros  persequens,  tria  milia, 
hominum  occidisse  perhibetur.     Ex  quo   intellegi  potestj 
quantam  multitudinem  mortium    habere  potuerit  turbidus 

15  conflictus  armorum,  quando  tantam  habuit  iudiciorum 
velut  examinata  cognitio.  Percussor  Gracchi  ipsius  caput, 
quantum  grave  erat,  tanto  auri  pondere  consuli  vendidit; 
haec  enim  pactio  caedem  praecesserat.  In  qua  etiam 
occisus  est  cum  liberis  Marcus  Fulvius  consularis. 

20  Caput  XXV. 

Be  aede  Concordiae  ex  senatus  consulto  in  loco  seditioi 
num  et  caedium  condita. 

Eleganti  sane  senatus  consulto  eo  ipso  loco,  ubi  fu< 
nereus  tumultus  ille  commissus  est,  ubi  tot  cives  ordinis' 

25  cuiusque  ceciderunt,  aedes  Concordiae  facta  est,  ut  Grac- 
chorum  poenae  testis  contionantium  oculos  feriret  me- 
moriamque  compungeret.  Sed  hoc  quid  ahud  fuit  quara 
inrisio  deorum,  illi  deae  templum  construere,  quae  si 
esset  in  civitate,  non  tantis  dissensionibus  dilacerata  con- 

30  rueret?  Nisi  forte  sceleris  huius  rea  Concordia,  quia  dese- 
ruerat  animos   civium,    meruit  in  illa   aede  tamquam   h 


m 

carcere  includi,  Ciir  enim,  si  rebiis  gestis  congruere  vo- 
hierunt,  non  ibi  potius  aedem  Discordiae  fabricarunt?  An 
ulla  ratio  redditur,  cur  Concordia  dea  sit,  et  Discordia 
dea  non  sit,  ut  secundum  Labeonis  distinctionem  bona 
sit  ista,  illa  vero  mala?  Nec  ipse  aliud  secutus  videtur  5 
quam  quod  advertit  Romae  etiam  Febri,  sicut  Saluti, 
templum  constitutum.  Eo  modo  igitur  non  tantum  Con- 
cordiae,  verum  etiam  Discordiae  constitui  debuit.  Pericu- 
lose  itaque  Romani  tam  mala  dea  irata  vivere  voluerunt 
nec  Troianum  excidium  recoluerunt  originem  ab  eius  lo 
ofFensione  sumpsisse.  Ipsa  quippe  quia  inter  deos  non 
fuerat  invitata,  trium  dearum  litem  aurei  mali  suppositione 
commenta  est;  unde  rixa  numinum  et  Venus  victrix,  et 
rapta  Helena  et  Troia  deleta.  Quapropter,  si  forte  in- 
dignata,  quod  inter  deos  in  Urbe  nullum  templum  habere  15 
meruit,  ideo  iam  turbabat  tantis  tumultibus  civitatem, 
quanto  atrocius  potuit  inritari,  cum  in  loco  illius  caedis, 
hoc  est  in  loco  sui  operis,  adversariae  suae  constitutam 
aedem  videret!  Haec  vana  ridentibus  nobis  illi  docti  sa- 
pientesque  stomachantur ,  et  tamen  numinum  bonorum  20 
malorumque  cultores  de  hac  quaestione  Concordiae  Discor- 
diaeque  non  exeunt,  sive  praetermiserint  harum  dearum 
cultum  eisque  Febrem  Bellonamque  praetulerint,  quibus 
antiqua  fana  fecerunt,  sive  et  istas  coluerint,  cum  sic  eos 
discedente  Concordia  Discordia  saeviens  usque  ad  civiha  25 
bella  perduxerit. 

Caput  XXVI. 

De  diversis  generihus  helli,  quae  post  conditam  aedem 
Concordiae  sunt  secuta. 

Praeclarum  vero   seditionis  obstaculum  aedem   Con-  30 
cordiae,    testem  caedis   suppliciique   Gracchorum,   contio- 

5)  L.  2  c.  11. 

nantibiis  opponendam  putarunt.  Qiiantum  ex  hoc  pro- 
fecerint,  indicant  ^secuta  peiora.  Laborarunt  enim  dein- 
ceps  contionatores  non  exemplum  devitare  Gracchorum, 
sed  superare  propositum,  Lucius  Saturninus  tribunus  ple- 
5  bis  et  Gaius  Servilius  praetor  et  multo  post  Marcus  Dru- 
sus,  quorum  omnium  seditionibus  caedes  primo  iam  tunc 
gravissimae,  deinde  sociaUa  bella  exarserunt,  quibus  ItaUa 
vehementer  adflicta  et  ad  vastitatem  mirabilem  desertio-i 
nemque  perducta  est.     Belhim  deinde  servile  successit  et! 

10  bella  civilia.  Quae  proelia  commissa  sunt,  quid  sanguiniai 
fusum,  ut  omnes  fere  Italae  gentes,  quibus  Romanum 
maxime  praepollebat  imperium,  tamquam  saeva  barbaries 
domarentur!  lam  ex  paucissimis,  hoc  est  minus  quam 
septuaginta,  gladiatoribus  quem  ad  modum  bellum  servile 

15  contractum  sit,  ad  quantum  numerum  et  quam  acre 
ferocemque  pervenerit,  quos  ille  numerus  imperatores 
populi  Romani  superaverit,  quas  et  quo  modo  civitates 
regionesque  vastaverit,  vix  qui  historiam  conscripserunt 
satis   explicare   potuerunt.     Neque    id    solum   fuit   servile 

20  bellum,   sed  et  Macedoniam  provinciam  prius  servitia  dei 
populata    sunt    et    deinde    SiciUam    oramque    maritimam. 
Quanta    etiam   et  quam  horrenda  commiserint  primo   la 
trocinia,   deinde   valida  bella  piratarum,   quis  pro  magni 
tudine  rerum  valeat  eloqui? 


25  Caput  XXVIL 

De  hello  civili  Mariano  atque  Sullano. 

Cum  vero  Marius  civiU  sanguine  iam  cruentus  multis 
adversarum  sibi  partium  peremptis  victus  Urbe  profugis- 
set,  vix  paululum  respirante  civitate,   ut  verbis  Tullianisj 

29)  Cat.  3,  10. 


i 

utar,  ^superavit  postea  Cinna  cum  Mario.  Tum  vero 
ciarissimis  viris  interfectis  lumina  civitatis  extincta  sunt 
Ultus  est  huius  victoriae  crudelitatem  postea  Sulla,  ne 
dici  quidem  opus  est  quanta  deminutione  civium  et  quanta 
calamitate  rei  publicae."  De  hac  enim  vindicta,  quae  per-  5 
niciosior  fuit,  quam  si  scelera  quae  puniebantur  inpunita 
relinquerentur,  ait  et  Lucanus: 

Excessit  medicina  modum  nimiumque  secuta  est, 

Qua  morbi  duxere  manum.     Periere  nocentes; 

Sed  cum  iam  soli  possent  superesse  nocentes.  10 

Illo  bello  Mariano  atque  Sullano  exceptis  his,  qui  foris 
in  acie  ceciderunt,  in  ipsa  quoque  Urbe  cadaveribus  vici 
plateae  fora,  theatra  templa  completa  sunt,  ut  difficile  iu- 
dicaretur,  quando  victores  plus  funerum  ediderint,  utrum 
prius  ut  vincerent,  an  postea  quia  vicissent;  cum  primum  15 
victoria  Mariana,  quando  de  exilio  se  ipse  restituit,  ex- 
ceptis  passim  quaqua  versum  caedibus  factis  caput  Octavii 
consulis  poneretur  in  rostris,  Caesares  a  Fimbria  domi- 
bus  trucidarentur  suis,  duo  Crassi  pater  et  filius  in  con- 
spectu  mutuo  mactarentur,  Baebius  et  Numitorius  unco  20 
tracti  sparsis  visceribus  interirent,  Catulus  hausto  veneno 
se  manibus  inimicorum  subtraheret,  Merula  flamen  Dialis 
praecisis  venis  lovi  etiam  suo  sanguine  litaret.  In  ipsius 
autem  Marii  oculis  continuo  feriebantur,  quibus  salutanti- 
bus  dexteram  porrigere  noluisset.  25 

10)  Phars.  2,  142  sqq. 


4  deminutione  KX121,  17);  dim.  K^^Fv  |1  10  jgost  nocentes 
vulgo  legebatur:  Tunc  data  libertas  odiis  resolutaque  legum 
Frenis  ira  ruit,  quae  verba  om.  KFParr.  ||  18  Caesares  a  Fim- 
bria  Florus  2,  9,  14;  caesar  et  fimbria  mss  v  |j  domibua  KF 
(l.  5  c.  18  med.);  in  dom.  v  ||  20  nomitorius  0 

Caput  XXVIII. 

Qualis  fuerit  Sullana  victoria,  vindex  Marianae  cru- 
delitatis. 

Siillana  vero  victoria  secuta,  huius  videlicet  vindex 
5  crudelitatis ,  post  tantum  sanguinem  civium,  quo  fuso 
comparata  fuerat,  fmito  iam  bello  inimicitiis  viventibus 
crudelius  in  pace  grassata  est.  lam  etiam  post  Marii  ma- 
ioris  pristinas  ac  recentissimas  caedes  additae  fuerant  aliae 
graviores  a  Mario  iuvene  atque  Carbone  earundem  par- 

10  tium   Marianarum,  qui  Sulla  imminente  non  solum  victo 
riam,    verum    etiam  ipsam    desperantes    salutem    cunc 
suis    aliis    caedibus    impleverunt.      Nam    praeter    stragem 
late    per    diversa  difTusam  obsesso   etiam  senatu  de  ipsa 
curia,    tamquam  de    carcere,  producebantur   ad  gladium. 

15  Mucius   Scaevola  pontifex,  quoniam  nihii  apud   Romanos 
templo  Vestae  sanctius  habebatur,  aram  ipsam  ampIexu^B 
occisus  est,  ignemque  illum,  qui  perpetua  cura  virginunfl!' 
semper    ardebat,    suo    paene    sanguine    extinxit.      Urbem 
deinde  Sulla  victor  intravit,   qui  in  villa  publica  non  iam 

20  bello,  sed  ipsa  pace  saeviente  septem  milia  deditorum 
(unde  utique  inermia)  non  pugnando,  sed  iubendo  prostra- 
verat.  In  Urbe  autem  tota  quem  vellet  SuIIanus  quisque 
feriebat,  unde  tot  funera  numerari  omnino  non  poterant, 
donec   Sullae   suggereretur  sinendos  esse    aliquos    vivere, 

25  ut  essent  quibus  possent  imperafe  qui  vicerant.  Tunc 
iam  cohibita  quae  hac  atque  hac  passim  furibunda  fere- 
batur  licentia  iugulandi,  tabula  illa  cum  magna  gratula- 
tione  proposita  est,  quae  hominum  ex  utroque  ordine 
splendido,  equestri  sciUcet  atque  senatorio,  occidendorum 

30  ac  proscribendorum  duo  milia  continebat.  Contristabat 
numerus,  sed  consolabatur  modus;  nec  quia  tot  cadebant 
tantum   erat   maeroris,   quantum  laetitiae  quia  ceteri  non 


12  suis  aliis  KFParr.  (118,  33);  suis  alienisque  v 


DE  CIVITATE  DEI  L.  III.  C.  28.  29.  141 

timebant.  Sed  in  quibusdam  eorum,  qui  mori  iussi  erant, 
etiam  ipsa  licet  crudelis  ceterorum  securitas  genera  mor- 
tium  exquisita  congemuit.  Quendam  enim  sine  ferro 
laniantium  manus  diripuerunt,  inmanius  homines  homi- 
nem  vivum,  quam  bestiae  solent  discerpere  cadaver  ab-  5 
iectum.  Alius  oculis  effossis  et  particulatim  membris  am- 
putatis  in  tantis  cruciatibus  diu  vivere  vel  potius  diu 
mori  coactus  est.  Subhastatae  sunt  etiam,  tamquam  villae, 
quaedam  nobiles  civitates;  una  vero,  velut  unus  reus 
duci  iuberetur,  sic  tota  iussa  est  trucidari.  Haec  10 
facta  sunt  m  pace  post  bellum,  non  ut  acceleraretur  ob- 
tinenda  victoria,  sed  ne  contemneretur  obtenta.  Pax  cum 
bello  de  crudelitate  certavit  et  vicit.  IUud  enim  prostravit 
armatos,  ista  nudatos.  Bellum  erat,  ut  qui  feriebatur,  si 
posset,  feriret;  pax  autem,  non  ut  qui  evaserat  viveret,  15 
sed  ut  moriens  non  repugnaret. 

Caput  XXIX. 

De  comparatione  Gothicae  inruptionis  cum  eis  cladibus, 
quas  Romani  vel  a  Gallis  vel  a  bellorum  civilium 

auctoribus  acceperunt.  20 

Quae  rabies  exterarum  gentium,  quae  saevitia  bar- 
barorum  huic  de  civibus  victoriae  civium  comparari  pot- 
est?  Quid  Roma  funestius  taetrius  amariusque  vidit, 
utrum  olim  Gallorum  et  paulo  ante  Gothorum  inruptionem 
an  Marii  et  Sullae  aliorumque  in  eorum  partibus  virorum  25 
clarissimorum  tamquam  suorum  luminum  in  sua  membra 
ferocitatem?  Galli  quidem  trucidaverunt  senatum,  quid- 
quid  eius  in  Urbe  tota  praeter  arcem  Capitolinam,  quae 
sola  utcumque  defensa  est,  reperire  potuerunt;  sed  in  illo 
colle  constitutis  auro  vitam  saltem  vendiderunt,  quam  etsi  30 
ferro  rapere  non  possent,  possent  tamen  obsidione  con- 
sumere:  Gothi  vero  tam  multis  senatoribus  pepercerunt, 
ut  magis  mirum  sit  quod  ahquos  peremerunt.  At  vero 
SuIIa    vivo  adhuc  Mario  ipsum  Capitolium,   quod  a  Gallis 

tiitum  fiiit,  ad  decernendas  caedes  victor  insedit,   et  ciinft 
fiiga  Marius  elapsus  esset  ferocior  cruentiorque  redituruj 
iste  in  Capitolio  per  senatus  etiam  consultum  multos  vit 
rebusque  privavit:   Marianis  autem  partibus  Sulla  absenti 
5  quid  sanctum  cui  parcerent  fuit,  quando  Mucio  civi  sena- 
tori  pontifici  aram  ipsam,  ubi  erant  ut  aiunt  fata  Romana, 
miseris    ambienti    amplexibus  non   pepercerunt?     Sullana_ 
porro  tabula  illa   postrema^   ut   omittamus   alias    innum« 
rabiles  mortes,  plures  iugulavit  senatores,  quam  Gothi  v^ 
10  spoliare  potuerunt. 

Caput  XXX. 

Be  conexione  bellorum,  quae  adventum  Christi  pluri 
et  gravissima  praecesserunt. 

Qua  igitur  fronte  quo  corde,  qua  inpudentia  qua  i 

15  sipientia  vel  potius  amentia  illa  diis  suis  non  inputant,  et 
haec  nostro  inputant  Christo?  Crudelia  bella  civilia,  omni- 
bus  bellis  hostilibus,  auctoribus  etiam  eorum  fatentibus, 
amariora,  quibus  illa  res  publica  nec  adflicta,  sed  omnino 
perdita  iudicata   est,  longe   ante   adventum  Christi  exorta 

20  sunt,  et  sceleratarum  concatenatione  causarum  a  bello 
Mariano  atque  Sullano  ad  bella  Sertorii  et  CatiUnae  (quo- 
rum  a  Sulla  fuerat  ille  proscriptus,  ille  nutritus),  inde  ad 
Lepidi  et  Catuli  belkim  (quorum  alter  gesta  SuIIana  re- 
scindere,    alter    defendere   cupiebat),   inde   ad  Pompei  et 

25  Caesaris   (quorum  Pompeius   sectator   Sullae   fuerat   eius 
que  potentiam  vel  aequaverat  vel   iam  etiam  superavera^ 
Caesar  autem  Pompei  potentiam  non  ferebat,  sed  quia  noi 
habebat,  quam  tamen  illo  victo  interfectoque  transcendit 
hinc  ad  alium  Caesarem,  qui  post  Augustus  appellatus  est, 

30  pervenerunt,  quo  imperante  natus  est  Christus.  Nam  et 
ipse  Augustus  cum  multis  gessit  bella  civilia,  et  in  eii 
etiam  multi  clarissimi  viri  perierunt,  inter  quos  etCicer' 

disertus  ille  artifex  regendae  rei  piiblicae.  Pompei  quippe 
victorem  Gaium  Caesarem,  qui  victoriam  civilem  clementer 
exercuit  suisque  adversariis  vitam  dignitatemque  donavit, 
tamquam  regni  adpetitorem  quorundam  nobiiium  con- 
iuratio  senatorum  velut  pro  rei  publicae  libertate  in  ipsa  5 
curia  trucidavit.  Huius  deinde  potentiam  multum  moribus 
dispar  vitiisque  omnibus  inquinatus  atque  corruptus  ad- 
fectare  videbatur  Antonius,  cui  vehementer  pro  eadem 
illa  velut  patriae  libertate  Cicero  resistebat.  Tunc  emer- 
serat  mirabilis  indolis  adulescens  ille  alius  Caesar,  illius  lo 
Gai  Caesaris  filius  adoptivus,  qui,  ut  dixi,  postea  est  ap- 
pellatus  Augustus.  Huic  adulescenti  Caesari,  ut  eius  po- 
tentia  contra  Antonium  nutriretur,  Cicero  favebat,  sperans 
eum  depulsa  et  oppressa  Antonii  dominatione  instauraturum 
rei  publicae  libertatem,  usque  adeo  caecus  atque  inpro-  15 
vidus  futurorum,  ut  ille  ipse  iuvenis,  cuius  dignitatem  ac 
potestatem  fovebat,  et  eundem  Ciceronem  occidendum 
Antonio  quadam  quasi  concordiae  pactione  permitteret  et 
ipsam  libertatem  rei  publicae,  pro  qua  multum  ille  clama- 
verat,  dicioni  propriae  subiugaret.  20 

Caput  XXXI.       , 

Quod  inpudenter  praesentia  incommoda  Christo  inptttent, 

qui  deos  colere  non  sinuntur,  cum  tantae  clades  eo 

tempore  quo  colebantur  extiterint. 

Deos  suos  accusent  de  tantis  malis,  qui  Christo  nostro  25 
ingrati  sunt  de  tantis  bonis.  Certe  quando  illa  mala  fie- 
bant,  calebant  arae  numinum  Sabaeo  thure  sertisque  re- 
centibus  halabant,  clarebant  sacerdotia,  fana  renidebant, 
sacrificabatur  ludebatur  furebatur  in  tempHs,  quando  pas- 
sim  tantus  civium  sanguis  a  civibus  non  modo  in  ceteris  30 
locis,  verum  inter  ipsa  quoque  deorum  altaria  fundebatur. 
Non  elegit  templum,  quo  confugeret  Tullius,  quia  frustra 

28)  Verg.  Aen.  1,  416. 

elegerat  Mucius.  Hi  vero  qui  multo  indignius  insulf 
temporibus  Christianis,  aut  ad  loca  Christo  dicatissima 
confugerunt,  aut  illuc  eos  ut  viverent  etiam  ipsi  barbari 
deduxerunt.      Ilkid    scio    et   hoc    mecum,    quisquis    sinej 

5  studio  partium  iudicat,  facillime  agnoscit  (ut  omittam  ce-^l 
tera   quae   multa   commemoravi  et  alia  multo  plura  quae^^ 
commemorare    longum  putavi):    si   humanum   genus   ante 
bella  Punica  Christianam  reciperet   disciplinam   et  conse- 
queretur  rerum  tanta  vastatio,  quanta  illis  bellis  Europam 

10  Africamque  contrivit,  nulkis  talium,  quales  nunc  patimur, 
nisi  Christianae  reUgioni  mala  illa  tribuisset.  Muko  autem 
minus  -eorum  voces  tolerarentur,  quantum  adtinet  ad  Ro- 
manos,  si  Christianae  reHgionis  receptionem  et  diffama- 
tionem    vel  inruptio   illa   GaUorum  vel    Tiberini    fluminis 

15  igniumque  illa  depopulatio  vel,  quod  cuncta  mala  prae- 
cedit,  bella  illa  civilia  sequerentur.  Mala  etiam  aka,  quae 
usque  adeo  incredibiliter  acciderunt,  ut  inter  prodigia 
numerarentur,  si  Christianis  temporibus  accidissent,  qui- 
bus  ea  nisi  Christianis  hominibus  tamquam   crimina  ob- 

20  icerent?  Omitto  quippe  illa,  quae  magis  fuerunt  mira  quam 
noxia,    boves    locutos,    infantes    nondum    natos   de  uteris 
matrum  quaedam  verba  clamasse,  volasse  serpentes,  femii 
nas  et  gallinas   6t  homines  in   masculinum  sexum  fuisse' 
conversas    et  cetera   huius  modi,   quae   in    eorum    libris 


le^? 


25  non  fabulosis,  sed  historicis,  seu  vera  seu  falsa  sint,  non 


inferunt  hominibus  perniciem,  sed  stuporem.  Sed  cui 
pluit  terra,  cum  pluit  creta,  cum  pluit  lapidibus  (non  ui 
grando  appellari  solet  hoc  nomine,  sed  omnino  lapidibus)] 
haec  profecto  etiam  graviter  laedere  potuerunt.  Legimus 
30  apud  eos  Aetnaeis  ignibus  ab  ipso  montis  vertice  usque  ad" 
kttus  proximum  decurrentibus  ita  mare  ferbuisse,  ut  rupes  j 
exurerentur,  ut  pices  navium  solverentur.  Hoc  utique^f 
non  leviter  noxium  fuit,  quamvis  incredibiliter  mirum.^"' 
Eodem  rursus  aestu  ignium  tanta  vi  favillae  scripserunt 


im^fl. 

I 

oppletam  esse  Siciliam,  ut  Catinensis  urbis  tecta  obruta 
et  pressa  dirueret;  qua  calamitate  permoti  misericorditer 
eiusdem  anni  tributum  ei  relaxavere  Romani.  Lucustarum 
etiam  in  Africa  multitudinem  prodigii  similem  fuisse,  cum 
iam  esset  populi  Romani  provincia,  litteris  mandaverunt;  5 
consumptis  enim  fructibus  foliisque  lignorum  ingenti  atque 
inaestimabili  nube  in  mare  dicunt  esse  deiectam;  qua 
mortua  redditaque  littoribus  atque  hinc  aere  corrupto 
tantam  ortam  pestilentiam,  ut  in  solo  regno  Masinissae 
octingenta  hominum  miUa  perisse  referantur  et  multo  lo 
amplius  in  terris  littoribus  proximis.  Tunc  Uticae  ex  tri- 
ginta  milibus  iuniorum,  quae  ibi  erant,  decem  milia  re- 
mansisse  confirmant.  Talis  itaque  vanitas,  qualem  ferimus 
eique  respondere  compellimur,  quid  horum  non  Christi- 
^nae  religioni  tribueret,  si  temporibus  Christianis  videret?  15 
Et  tamen  diis  suis  ista  non  tribuunt,  quorum  cultum 
ideo  requirunt,  ne  ista  vel  minora  patiantur,  cum  ea 
maiora  pertulerint  a  quibus  antea  colebantur. 


LIBERIY.  20 


Caput  I. 

De  his,  quae  primo  volumine  disputata  sunt. 

De  civitate  Dei  dicere  exorsus  prius  respondendam 
putavi  eius  inimicis,  qui  terrena  gaudia  consectantes  re-  25 
busque  fugacibus  inhiantes,  quidquid  in  eis  triste  miseri- 
cordia  potius  admonentis  Dei  quam  punientis  severitate 
patiuntur,  rehgioni  increpitant  Christianae,  quae  una  est 
salubris  et  vera  rehgio.  Et  quoniam,  cum  sit  in  eis  etiam 
vulgus  indoctum,  velut  doctorum  auctoritate  in  odium  30 
nostrum    gravius    inritantur,    existimantibus    inperitis    ea, 


2  pressa  CAKF;  oppressa  v  \\  12  milia  CA;  om.  KFv  \\  15 

qiiae  siiis  temporibiis  insolite  acciderint,  per  alia  retro 
tempora  accidere  non  solere,  eorumque  opinionem  etiam 
his,  qui  eam  falsam  esse  noverunt,  ut  adversum  nos  iusta 
murmura  habere  videantur,  suae  scientiae  dissimulatione 
5  firmantibus:  de  libris,  quos  auctores  eorum  ad  cognoscen- 
dam  praeteritorum  temporum  historiam  memoriae  man- 
daverunt,  longe  aliter  esse  quam  putant  demonstrandum 
fuit  et  simul  docendum  deos  falsos,  quos  vel  palam  cole 
bant  vel  occulte    adhuc  colunt,    eos  esse   inmundissimo 

10  spiritus  et  malignissimos  ac  fallacissimos  daemones^  usqu 
adeo,  ut  aut  veris  aut  fictis  etiam,  suis  tamen  criminibus 
delectentur,  quae   sibi  celebrari  per  sua  festa  voluerunt, 
ut   a   perpetrandis    damnabilibus    factis   humana    revocar 
non  possit  infirmitas,    dum  ad  haec  imitanda  velut  divina 

15  praebetur  auctoritas.     Haec  non  ex  nostra  coniectura  pro 
bavimus,  sed  partim  ex  recenti  memoria,  quia  et  ipsi  vi 
dimus  talia  ac  talibus  numinibus  exhiberi,  partim  ex  lit 
teris  eorum,  qui  non  tamquam  in  contumeliam,  sed  tam- 
quam  in  honorem  deorum  suorum  ista  conscripta  posteris 

20  rehquerunt,  ita  ut  vir  doctissimus  apud  eos  Varro  et  gra- 
vissimae  auctoritatis,  cum  rerum  humanarum  atque  divi- 
narum  dispertitos  faceret  libros,  aUos  humanis,  alios  divi- 
nis  pro  sua  cuiusque  rei  dignitate  distribuens  non  saltem 
in   rebus   humanis,    sed   in   rebus  divinis  ludos  scaenicos 

25  poneret,  cum  utique,  si  tantummodo  boni  et  honesti 
homines  in  civitate  essent,  nec  in  rebus  humanis  ludi 
scaenici  esse  debuissent.  Quod  profecto  non  auctoritate 
sua  fecit,  sed  quoniam  eos  Romae  natus  et  educatus  in 
divinis    rebus   invenit.     Et   quoniam    in   fine   primi  libri, 

30  quae  deinceps    dicenda    essent,    breviter   posuimus   et  ex 
his  quaedam  in  duobus  consequentibus  diximus,   expecta 
tioni  legentium  quae  restant  reddenda  cognoscimus. 

Caput  II.  i^q    n?;8903)S 

Be  his,  quae  libro  secundo  et  tertio  cqrSineniur}^^^ 

Iw^')    i^^Mioi'ii'.n 

Promiseramus  ergo   qiiaedam  nos   es^e  ^lij^tiiineiSiirfttfe-  ci 
versus  eos,  qui  Romanae  rei  publicae  clade^  in;  religioneaio 
nostram    referunt,    et    commemoraturos    qtiaeGUfiiqu^riet  5 
quantacumque  occurrere  potuissent  vel  ssiti&.iQ^S!ei;rvideniflir 
tur  mala,  quae   illa  civitas  pertulit  vel  sad  ^eiuSiiWpeyiliiUti 
provinciae  pertinentes,  antequam  eorumgacri4ieia^p«ohit>ita    ? 
fuissent;    quae    omnia    procul    dubio  «^isotriidiereint^afti 
iam   vel  illis   clareret  nostra  religio  yeliiatai'!eos  saiftafliiif  10 
sacrilegis  prohiberet.     Haec  in  secund^  et  ,tei>tiO;flibr!Qr,gar 
tis,  quantum  existimo,  absolvimus,  in;  S€icunda?«g^ntesHde 
malis  morum,  quae   mala   vel  sola  svpl  ni«^xima<  ^«putaiMfe  ,  ? 
sunt,    in  tertio  autem  de  his  malisyMqiia^  stuUiiSoJa^pQrr 
peti   exhorrent,  corporis  videlicetitext^rnaifuipqiien  ferum,  15 
quae  plerumque  patiuntur  et  boni;  SUaiVs^ro^ni^ki-njO»; di0o 
patienter,  sed  libenter  habent,  quibitS/ipsi:!fmnt;smf^Uii  .Rt 
quam  pauca  dixi  de   sola  iUa  civitate  atqui^.^ius  iipipevici!  . 
nec  inde  omnia   usque  ad  Caes&rem,fAiigustUm>-t.rQuodi;^i 
commemorare  voluissem  et  exaggerane^Ula  i?jala^(!qiuae  nOH  20 
sibi  invicem  homines  faciunt,n$icut^;iSttnt.vji§taliones qeven- 
sionesque  bellantum,  sed  ex  ipsius  mundi  elemeatisLtenrQ- 
nis  accidunt  rebus  (quae  uijft  looo  Apwleius  brieviter  <  strin-   ; 
git  in  eo  libello  quem  de  mundo  acripsit,  terrena  omnia 
dicens  mutationes,  conversiones  et  interitus  habere;  nam^-  25 
que  inmodicis  tremoribus  terrarum,  ut  verbis  eius  utar, 
dissiluisse  humum  et  intei^ceptas  itrbes  cum  populis  dicit; 
abruptis  etiam  imbribus  prolutas  totas  e«Sie  regiones;  illas 
etiam ,   quae  prius   fuerant  ^c^jntinentes^vvhospitibiis  -  atque 

24)  C.  34.  ,<j  ii'i9(jini   moJKlirnninib   ob    niMiiil» 

14  malis  AKF;  om.  v  ||  19  quod  AW^  (l  7  c.  14);  quid 
KA^F^v  (insequentium  verborum  distinctiOnem  mutc^imus)  \\  22 
bellantiuiii  v  \\  23  instringit  A  ||  24  libello  mss;  libro  ©^'      '    ^ 

advenis  fluctibus  insulatas  aliasque  desidia  maris  pedestri  ^ 
accessu  pervias  factas;  ventis  ac  procellis  eversas  ess( 
civitates;  incendia  de  nubibus  emicasse,  quibus  Orienti 
regiones  conflagratae  perierunt,  et  in  Occidentis  plagij 
5  scaturrigines  quasdam  ac  proluviones  easdem  strages  de^ 
disse;  sic  ex  Aetnae  verticibus  quondam  efl^usis  crateribus" 
divino  incendio  per  declivia  torrentis  vice  flammarum  flu- 
mina  cucurrisse),  —  si  haec  atque  huius  modi,  quae 
habet  historia,   unde  possem,  colligere  voluissem,  quando 

10  fmissem?  quae  ilUs  temporibus  evenerunt,  antequam  Christi 
nomen  ulla   istorum   vana   et   verae  saluti  perniciosa  con<^Hj 
primeret.     Promiseram    etiam  me   demonstraturum,    quo^Hj 
eorum  mores   et  quam  ob  causam  Deus  verus  ad  augen- 
dum  imperium   adiuvare   dignatus   est,  in  cuius  potestal 

15  sunt  regna  omnia,  quamque  nihil  eos  adiuverint  hi,  quo^ 
deos    putant,    et   potius   quantum  decipiendo   et   fallendo" 
nocuerint:  unde  nunc  mihi  video  esse  diccndum,  et  magis 
de   incrementis   imperii   Romani.     Nam    de   noxia    fallacia 
daemomim,    quos   vehit  deos  colebant,   quantum  malorun 

20  invexerit  moribus  eorum,  in   secundo  maxime  Hbro  noi 
pauca   iam   dicta   sunt.     Per   omnes  autem  absohitos  tre^ 
libros,  ubi  opportunum  visum  est,  commendavimus,  etiai 
in    ipsis    belUcis    mahs    quantum    solaciorum    Deus    pe^ 
Christi   nomen ,    cui    tantum    honoris    barbari    detulerui 

25  praeter  bellorum  morem,  bonis  malisque  contulerit,  qu< 
modo  qui  facit  solem  suum  oriri  siiper  bonos  ef  mak 
et  pluit  super  iustos  et  iniustos. 

Caput  III. 

An  latitudo  imperii,   quae  non  nisi  hellis  adquiritur,   in 
30         bonis  sive  sapientium  hahenda  sit  sive  felicium. 

lam   itaque   videamus,   quale   sit   quod  tantam  latitu- 
dinem   ac   diuturnitatem  imperii  Romani  ilUs   diis  audent 

12)  P.  52,  11.     27)  Mt.  5,  45. 

5  scaturrigines  CAKF;  scaturig.  «;  ||  11  ulla  C^KF;  nulla 
C^A;  illa  v 

tribuere,  quos  etiam  per  turpium  ludorum  obsequia  et  per 
turpium  hominum  ministeria  se  honeste  coluisse  conten- 
dunt.  Quamquam  prius  vellem  pauhihim  inquirere,  quae 
sit  ratio,  quae  prudentia,  cum  hominum  felicitatem  non 
possis  ostendere,  semper  in  belhcis  cladibus  et  in  san-  5 
guine  civih  vel  hostili,  tainen  humano  cum  tenebroso  timore 
et  cruenta  cupiditate  versantium,  ut  vitrea  laetitia  com- 
paretur  fragiliter  splendida,  cui  timeatur  horribihus  ne 
repente  frangatur,  de  imperii  latitudine  ac  magnitudine 
velle  gloriari.  Hoc  ut  facilius  diiudicetur,  non  vanescamus  lO 
inani  ventositate  iactati  atque  obtundamus  intentionis  aciem 
aUisonis  vocabuhs  rerum,  cum  audimus  populos  regna 
provincias;  sed  duos  constituamus  homines  (nam  singulus 
quisque  homo,  ut  in  sermone  una  littera,  ita  quasi  ele- 
mentum  est  civitatis  et  regni,  quantalibet  terrarum  occu-  15 
patione  latissimi),  quorum  duorum  hominum  unum  pau- 
perem  vel  potius  mediocrem,  ahum  praedivitem  cogitemus; 
sed  divitem  timoribus  anxium,  maeroribus  tabescentem, 
cupiditate  flagrantem,  numquam  securum,  semper  inquie- 
tum,  perpetuis  inimicitiarum  contentionibus  anhelantem,  20 
augentem  sane  his  miserus  patrimonium  suum  in  inmen- 
sum  modum  atque  illis  augmentis  curas  quoque  amarissi- 
mas  aggerantem;  mediocrem  vero  illum  re  familiari  parva 
atque  succincta  sibi  sufficientem,  carissimum  suis,  cum 
cognatis  vicinis  amicis  dulcissima  pace  gaudentem,  pietate  25 
rehgiosum,  benignum  mente,  sanum  corpore,  vita  parcum, 
moribus  castum,  conscientia  securum.  Nescio  utrum  quis- 
quam  ita  desipiat,  ut  audeat  dubitare  quem  praeferat.  Ut 
ergo  in  his  duobus  hominibus,  ita  in  duabus  famihis,  ita 
in  duobus  popuhs,  ita  in  duobus  regnis  regula  sequitur  30 
aequitatis,  qua  vigilanter  adhibita  si  nostra  intentio  corri- 
gatur,  facihime  videbimus  ubi  habitet  vanitas  et  ubi  feli- 
citas.  Quapropter  si  Deus  verus  colatur  eique  sacris 
veracibus   et  bonis   moribus   serviatur,   utile   est   ut  boni 

longe  lateque  diii  regnent;  neque  hoc  tam  ipsis  quam 
i4Us  utile  est,  quibus  regnant.  Nam  quantum  ad  ipsos 
pertinet;  pietas  et  probitas  eorum,  quae  magna  dona  Dei 
sunt,    sufficit  eis  ad  veram  felicitatem,    qua  et  ista  vita^^i 

ft  bene   agatur   et  postea   percipiatur  aeterna.     In  hac  erga^f 
terra    regnum    bonorum    non    tam   illis    praestatur    quam 
rebus  humanis;   malorum  vero  regnum  magis  regnantibus 
nocet,   qui  suos  animos  vastant  scelerum  maiore  licentia; 
his  autem,   qui  eis  serviendo  subduntur,  non  nocet  nisi 

10  iniquitas  propria.  Nam  iustis  quidquid  malorum  ab  ini- 
quis  dominis  inrogatur,  non  est  poena  criminis,  sed  vir- 
tutis  examen.  Proinde  bonus  etiamsi  serviat,  Uber  est; 
mahis  autem  etiamsi  regnet,  servus  est,  nec  unius  homi- 
nis,  sed,  quod  est  gravius,  tot  dominorum,  quot  vitiorum. 

15  De  quibus  vitiis  cum  ageret  scriptura  divina:  A  quo  enim 
quis,  inquit,  devictus  est,  huic  et  servus  addictus  est. 


Caput  IV. 

Quam  similia  sint  latrociniis  regna  absque  iustitia. 

Remota  itaque  iustitia  quid  sunt  regna  nisi  magna 
20  latrocinia?  quia  et  latrocinia  quid  sunt  nisi  parva  regna? 
Manus  et  ipsa  hominum  est,  imperio  principis  regitur, 
pacto  societatis  astringitur,  placiti  lege  praeda  dividitur. 
Hoc  malum  si  in  tantum  perditorum  hominum  accessibus 
crescit,  ut  et  loca  teneat  sedes  constituat,  civitates  occupet 
25  populos  subiuget,  evidentius  regni  nomen  adsumit,  quod 
ei  iam  in  manifesto  confert  non  dempta  cupiditas,  sedj 
addita  inpunitas.  Eleganter  enim  et  veraciter  Alexandro 
illi  Magno  quidam  comprehensus  pirata  respondit.  Nam 
cum  idem  rex  hominem  interrogasset,   quid  ei  videretur, 

16)  2.  Petr.  2,  19. 

ut  inare  infestaret,  ille  libera  contumacia:  Qiiod  tibi,  in- 
quit,  ut  orbem  terrarum;  sed  quia  id  ego  exiguo  navigio 
facio,  latro  vocor;  quia  tu  magna  classe,  imperator. 

Caput  V. 

De  fugitivis  gladiatorihus,  quorum  potentia  similis  fuerit  5 
regiae  dignitatis. 

Proinde  omitto  quaerere  quales  Romulus  congregave- 
rit,    quoniam   multum  eis  consultum  est,    ut  ex  illa  vita 
dato  sibi  consortio   civitatis  poenas  debitas  cogitare  desi- 
sterent,  quarum  metus  eos  in  maiora  facinora  propellebat,  10 
ut  deinceps   pacatiores   essent  rebus  humanis.     Hoc  dico, 
quod  ipsum  Romanum  imperium  iam  magnum  multis  gen- 
tibus  subiugatis  ceterisque  terribile  acerbe  sensit^  graviter 
timuit,  non  parvo   negotio   devitandae  ingentis   cladis  op- 
pressit,  quando  paucissimi  gladiatores  in  Campania  de  ludo  15 
fugientes    magnum    exercitum    compararunt,    tres    duces 
habuerunt,  ItaUam  latissime  et  crudelissime    vastaverunt. 
Dicant,  quis  istos  deus  adiuverit,  ut  ex  parvo  et  contem- 
ptibiU  latrocinio  pervenirent  ad  regnum  tantis  iam  Roma- 
nis  viribus  arcibusque  metuendum.     An  quia  non  diu  fue-  20 
runt,    ideo  divinitus  negabuntur  adiuti?     Quasi  vero  ipsa 
cuiuslibet  hominis  vita  diuturna  est.     Isto  ergo  pacto  ne- 
minem  dii  adiuvant  ad  regnandum,  quoniam  singuli  quique 
cito    moriuntur,    nec    beneficium   deputandum    est,    quod 
exiguo  tempore  in   unoquoque  homine  ac  per  hoc  singil-  25 
latim   utique    in    omnibus    vice    vaporis    evanescit.     Quid 
enim  interest  eorum,   qui  sub  Romulo  deos  coluerunt  et 
olim    sunt    mortui,    quod   post   eorum  mortem  Romanum 
tantum  crevit  imperium,  cum  ilU  apud  inferos  causas  suas 
agant?   utrum  bonas  an  malas,    ad  rem  praesentem  non  30 
pertinet.     Hoc  autem  de  omnibus  intellegendum  est,  qui 

2)  Cic.  rep.  3,  14. 

per  ipsum  imperium  (quamvis  decedentibus  succedentibus- 
que  mortalibus  in  longa  spatia  protendatur)  paucis  diebus 
vitae  suae  cursim  raptimque  transierunt,  actuum  suorum 
sarcinas  baiulantes.     Sin  vero  etiam  ipsa  brevissimi  tem- 

5  poris  beneficia  deorum  adiutorio  tribuenda  sunt,  non  pa- 
rum  adiutisunt  illi  gladiatores,  qui  servilis  condicionis 
vincla  ruperunt,  fugerunt,  evaserunt,  exercitum  magnum 
et  fortissimum  collegerunt,  oboedientes  regum  suorum 
consiliis  et  iussis  multum  Romanae   celsitudini  metuendi 

10  et  aliquot  Romanis  imperatoribus  insuperabiles  multa  ce- 
perunt,  potiti  sunt  victoriis  plurimis,  usi  voluptatibus  qui- 
bus  vokierunt,  quod  suggessit  libido  fecerunt,  postremo 
donec  vincerentur,  quod  difficillime  factum  est,  sublimes 
regnantesque  vixerunt.     Sed  ad  maiora  veniamus. 

15  Caput  VL 

Be  cupiditate  Nini  regis,  qui  ut  latius  dominaretur  pri- 
mus  intulit  hella  finitimis. 

lustinus,  qui  Graecam  vel  potius  peregrinam  Trogum 
Pompeium  secutus  non  Latine  tantum,  sicut  ille,  verum 

20  etiam  breviter  scripsit  historiam,  opus  librorum  suorum 
sic  incipit:  „Principio  rerum  gentium  nationumque  im- 
perium  penes  reges  erat,  quos  ad  fastigium  huius  maie- 
statis  non  ambitio  popularis,  sed  spectata  inter  bonos 
moderatio  provehebat.      Populi  nullis  legibus    tenebantur 

25  <(arbitria  principum  pro  legibus  erant>.  Fines  imperii 
tueri  magis  quam  proferre  mos  erat,  intra  suam  cuique 
patriam  regna  fmiebantur.  Primus  omnium  Ninus  rex 
Assyriorum  veterem  et  quasi  avitum  gentibus  morem  nova 
imperii  cupiditate   mutavit.     Hic  primus  intuht  bella  fmi- 

30  timis  et  rudes  adhuc  ad  resistendum  populos  ad  terminos 
usque  Libyae  perdomuit."  Et  paulo  post:  „Ninus,  inquit,. 
magnitudinem  quaesitae  dominationis  continua  possessione 

firmavit.  Domitis  igitur  proximis  cum  accessione  virium 
fortior  ad  alios  transiret  et  proxima  quaeque  victoria  in- 
strumentum  sequentis  esset,  totius  Orientis  populos  sube- 
git."  Qualibet  autem  fide  rerum  vel  iste  vel  Trogus  scri- 
pserit  (nam  quaedam  illos  fuisse  mentitos  aliae  fideliores  5 
litterae  ostendunt),  constat  tamen  et  inter  alios  scriptores 
regnum  Assyriorum  a  Nino  rege  fuisse  longe  lateque  por- 
rectum.  Tam  diu  autem  perseveravit,  ut  Romanum  non- 
dum  sit  eius  aetatis.  Nam  sicut  scribunt,  qui  chronicam 
historiam  persecuti  sunt,  mille  ducentos  et  quadraginta  10 
annos  ab  anno  primo,  quo  Ninus  regnare  coepit,  perman- 
sit  hoc  regnum,  donec  transferretur  ad  Medos.  Inferre 
autem  bella  finitimis  et  in  cetera  inde  procedere  ac  po- 
pulos  sibi  non  molestos  sola  regni  cupiditate  conterere  et 
subdere,  quid  aliud  quam  grande  latrocinium  nominan-  15 
dum  est? 

Caput  VII. 

An  regna  terrena  inter  profectus  siios  atque  defectus 
deorum  vel  iuventur  vel  deserantur  auxilio. 

Si  nuUo  deorum  adiutorio  tam  magnum  hoc  regnum  20 
et  prolixum  fuit,   quare  diis  Romanis  tribuitur  Romanum 
regnum  locis  amplum  temporibusque  diuturnum?     Quae- 
cumque    enim   causa    est  illa,    eadem   est  etiam  ista.     Si 
autem  et  illud  deorum  adiutorio  tribuendum  esse  conten- 
dunt,  quaero  quorum.    Non  enim  ahae  gentes^  quas  Ninus  25 
domuit  et  subegit,  ahos  tunc  colebant  deos.     Aut  si  pro- 
prios    habuerunt  Assyrii,    quasi    peritiores   fabros  imperii 
construendi    atque    servandi,    numquidnam    mortui    sunt, 
quando    et  ipsi  imperium  perdiderunt,    aut  mercede  non 
sibi  reddita  vel  alia  maiore  promissa   ad  Medos  transire  30 
maluerunt,  atque  inde  rursus  ad  Persas  Cyro  invitante  et 
aliquid    commodius    pollicente?    Quae  gens   non   angustis 

Orientis  finibus  post  Alexandri  Macedonis  regniim  magniim 
locis,  sed  brevissimum  tempore  in  suo  regno  adhuc  usque 
perdurat.  Hoc  si  ita  est,  aut  infldeles  dii  sunt,  qui  suos 
deserunt  et  ad  hostes  transeunt  (quod  nec  homo  fecit 
5  Camillus,  quando  victor  et  expugnator  adversissimae  civi- 
tatis  Romaiti,  cui  vicerat,  sensit  ingratam,  quam  tamen 
postea  obUtus  iniuriae,  memor  patriae  a  Gallis  iterum 
liberavit),  aut  non  ita  fortes  sunt,  ut  deos  esse  fortes 
decet,  qui  possunt  humanis  vel  consihis  vel  viribus  vinci; 

10  aut  si,  cum  inter  se  belligerant,  non  dii  ab  hominibus, 
sed  dii  ab  aUis  diis  forte  vincuntur,  qui  sunt  quarumque 
proprii  civitatum:  habent  ergo  et  ipsi  inter  se  inimicitias, 
quas  pro  sua  quisque  parte  suscipiunt.  Non  itaque  deos 
suos    debuit    colere    civitas   magis   quam  aUos,    a   quibus 

15  adiuvarentur  sui.  Postremo  quoquo  modo  se  habeat  deo- 
rum  iste  vel  transitus  vel  fuga,  vel  emigratio  vel  in  pugna. 
defectio,  nondum  illis  temporibus  atque  in  iUis  terrarum 
partibus  Christi  nomen  fuerat  praedicatum,  quando  iUa 
regna  per  ingentes  beUicas  clades  amissa  atque  translata 

20  sunt.  Nam  si  post  miUe  ducentos  et  quod  excurrit  an- 
nos,  quando  regnum  Assyriis  ablatum  est,  iam  ibi  Christi- 
ana  religio  aliud  regnum  praedicaret  aeternum  et  deorum 
falsorum  cultus  sacrilegos  inhiberet:  quid  aliud  illius  gen- 
tis   vani    homines  dicerent,    nisi  regnum,    quod   tam   diu 

25  conservatum  est,  nuUa  alia  causa  nisi  suis  religionibus 
desertis  et  iUa  recepta  perire  potuisse?  In  qua  voce  va- 
nitatis,  quae  poterat  esse,  isti  adtendant  speculum  suum, 
et  simUia  conqueri,  si  ullus  in  eis  pudor  est,  erubescant. 
Quamquam  Romanum  imperium  adflictum  est  potius  quam 

30  mutatum,  quod  et  aUis  ante  Christi  nomen  temporibus  ei 
contigit  et  ab  Ula  est  adflictione  recreatum,  quod  nec  istis 
temporibus  desperandum  est.  Quis  enim  de  hac  re  novit 
voluntatem  Dei? 

Caput  VIII. 

Quorum  deorum  praesidio  putent  Romani  imperium  suum 

auctum  atque  servatum,  cum  singulis  vix  singularum 

rerum  tuitionem  committendam  esse  crediderint. 

Deinde  quaeramiis,  si  placet,  ex  tanta  deorum  turba,  5 
quam  Romani  colebant,   quem  potissimum   vel  quos  deos 
credant  illud  imperium  dilatasse   atque   servasse.     Neque 
enim  in  hoc  tam  praeclaro  opere  et  tantae  plenissimo  di- 
gnitatis  audent  aliquas  partes  deae  Cluacinae  tribuere  aut 
Volupiae,   quae  a  voluptate  appellata  est,   aut  Lubentinae,  10 
cui  nomen  est  a  libidine,  aut  Vaticano,  qui  infantum  vagitibus 
praesidet,    aut  Cuninae,    quae   cunas    eorum  administrat. 
Quando  autem  possunt  uno  loco  libri  huius  commemorari 
omnia  nomina  deorum  et  dearum,  quae  illi  grandibus  vo- 
luminibus    vix    comprehendere   potuerunt    singuUs    rebus  15 
propria  dispertientes  officia  numinum?  IVec  agrorum  mu- 
nus  uni  alicui  deo  committendum  arbitrati  sunt,  sed  rura 
deae  Rusinae,  iuga  montium  deo  lugatino;   collibus  deam 
Collatinam,    vallibus  Valloniam   praefecerunt.     Nec  saltem 
potuerunt  unam  Segetiam  talem  invenire,  cui  semel  sege-  20 
tes  commendarent,  sed  sata  frumenta,  quamdiu  sub  terra 
essent,  praepositam  voluerunt  habere  deam  Seiam;   cum 
vero  iam  essent  super  terram  et  segetem  facerent,   deam 
Segetiam;    frumentis    vero    collectis   atque  reconditis,    ut 
tuto  servarentur,  deam  Tutilinam  praeposuerunt.    Cui  non  25 
sufficere  videretur   illa  Segetia,    quamdiu   seges  ab  initiis 
herbidis  usque   ad  aristas  aridas  perveniret?     Non  tamen 
satis  fuit  hominibus  deorum  multitudinem  amantibus,  ut 
anima  misera  daemoniorum  turbae  prostitueretur,    unius 
Dei  veri  castum  dedignata  complexum.     Praefecerunt  ergo  30 
Proserpinam  frumentis  germinantibus,  geniculis  nodisque 
culmorum  deum  Nodutum,  involumentis  folliculorum  deam 

Volutinam;  ciim  folliculi  patescunt,  ut  spica  exeat,  deam 
Patelanam,  cum  segetes  novis  aristis  aequantur,  quia  vete- 
res  aequare  hostire  dixerunt,  deam  Hostilinam;  florentibus 
frumentis  deam  Floram,  lactescentibus  deum  Lacturnum, 
5  maturescentibus  deam  Matutam;  cum  runcantur,  id  est  a 
terra  auferuntur,  deam  Runcinam.  Nec  omnia  commemoro, 
quia  me  piget  quod  illos  non  pudet.  Haec  autem  paucis- 
sima  ideo  dixi,  ut  intellegeretur  nullo  modo  eos  dicere 
audere    ista    numina    imperium    constituisse   auxisse    con- 

10  servasse  Romanum,  quae  ita  suis  quaeque  adhibebantur 
officiis,  ut  nihil  universum  uni  ahcui  crederetur.  Quando 
ergo  Segetia  curaret  imperium,  cui  curam  gerere  simul 
et  segetibus  et  arboribus  non  hcebat?  Quando  de  armis 
Cunina    cogitaret,    cuius   praepositura   parvulorum    cunas 

15  non  permittebatur  excedere?  Quando  Nodutus  adiuvaret 
in  beho,  qui  nec  ad  foUicuhim  spicae,  sed  tantum  ad  no- 
dum  genicuh  pertinebat?  Unum  quisque  domi  suae  po- 
nit  ostiarium,  et  quia  homo  est,  omnino  sufficit:  tres 
deos  isti  posuerunt,   Forculum  foribus,    Cardeam  cardini, 

20  Limentinum  hmini.  Ita  non  poterat  Forcuhis  simul  et 
cardinem  hmenque  servare. 

Caput  IX. 

An  imperii  Bomani  amplitudo  et  diuturnitas  lovi  fuerit 
ascribenda,  quem  summum  deum  cultores  ipsius 
25  opinantur, 

Omissa  igitur  ista   turba  minutorum  deorum  vel  ah- 

quantum  intermissa   officium    maiorum    deorum    debemus 

inquirere,  quo  Roma  tam  magna  facta  est,  ut  tam  diu  tot 

gentibus  imperaret.     Nimirum   ergo  lovis   hoc   opus   est. 

30  Ipsum   enim   deorum   omnium   dearumque    regem   vohmt: 

hoc  eius  indicat  sceptriim,  hoc  in  alto  colle  Capitohum. 
De  isto  deo  quamvis  a  poeta  dictum  convenientissime 
praedicant: 

lovis  omnia  plena. 
Hunc  Varro  credit  etiam  ab  his  coli,  qui  unum  Deum  so-  5 
kim    sine    simulacro    colunt,    sed  alio    nomine  nuncupari. 
Quod  si  ita  est,  cur  tam  male  tractatus  est  Romae,  sicut 
quidem   et  in  ceteris  gentibus,   ut  ei  fieret  simulacrum? 
Quod    ipsi    etiam   Varroni   ita    displicet,    ut,    cum    tantae 
civitatis    perversa    consuetudine    premeretur,    nequaquam  lo 
tamen  dicere  et  scribere  dubitaret,   quod  hi,  qui  populis 
instituerunt  simulacra,   et  metum  dempserunt  et  errorem 
addiderunt. 

Caput  X. 

Qiias  opiniones  secuti  sint,  qui  diversos  deos  diversis    15 
mundi  partihus  praefecerunt. 

Cur   etiam   illi  luno    uxor   adiungitur,    quae   dicatur 
„soror  et  coniux"?    Quia  lovem,  inquiunt,  in  aethere  ac- 
cipimus,  in  aere  lunonem,  et  haec  duo  elementa  coniuncta 
sunt,    alterum  superius,    alterum  inferius.     Non  est  ergo  20 
ille,  de  quo  dictum  est  ,,Iovis  omnia  plena",   si  aliquam 
partem  implet  et  luno.     An  uterque  utrumque  implet,  et 
ambo    isti    coniuges    et    in   duobus   istis   elementis   et  in 
singulis  simul  sunt?   Cur  ergo  aether  datur  lovi,  aer  lu- 
noni?  Postremo  ipsi  duo  satis  essent:  quid  est  quod  mare  25 
Neptuno  tribuitur,  terra  Plutoni?  Et  ne  ipsi  quoque  sine 
coniugibus  remanerent,   additur  Neptuno  Salacia,  Plutoni 
Proserpina.     Nam  sicut  inferiorem    caeU   partem,   id   est 
aerem,  inquiunt,  luno  tenet,  ita  inferiorem  maris  Salacia 
et  terrae  inferiorem  Proserpina.     Quaerunt  quem  ad  mo-  30 
dum   sarciant  fabulas,   nec  inveniunt.     Si  enim   haec  ita 

4)  Verg.  Ecl.  3,  60.     18)  Aen.  1,  46. 

essent,  tria  potius  elementa  mundi  esse,  non  quattuor, 
eorum  veteres  proderent,  ut  singula  deorum  coniugia  di-^; . 
viderentur  singulis  elementis.  Nunc  vero  omni  modo  ad-^| 
firmaverunt  aliud  esse  aetlierem,  aliud  aerem.  Aqua  vero^^ 
5  sive  superior  sive  inferior  utique  aqua  est;  puta  quia 
dissimilis:  numquid  in  tantum  ut  aqua  non  sit?  Et  in- 
ferior  terra  quid  aliud  potest  esse  quam  terra  quantalibet 
diversitate  distincta?  Deinde  ecce  iam  totus  in  his  quat- 
tuor  vel  tribus  elementis   corporeus   completus  est  mun- 

10  dus:  Minerva  ubi  erit?  quid  tenebit?  quid  implebit?  Si- 
mul  enim  cum  his  in  Capitolio  constituta  est,  cum  ista 
filia  non  sit  amborum.  Aut  si  aetheris  partem  siiperiorem 
Minervam  tenere  dicunt  et  hac  occasione  fmgere  poetas 
quod   de  lovis   capite   nata  sit:   cur  non  ergo  ipsa  potius 

15  deorum  regina  deputatur,  quod  sit  love  superior?  An 
quia  indignum  erat  praeponere  patri  fiHam?  Cur  non  de 
love  ipso  erga  Saturnum  iustitia  ista  servata  est?  An 
quia  victus  est?  Ergo  pugnarunt?  Absit,  inquiunt;  fabu- 
larum  est  ista  garrulitas.     Ecce  fabulis  non  credatur  et  de 

20  diis  meliora  sentiantur:  cur  ergo  non  data  est  patri 
lovis,  etsi  non  sublimior,  aequalis  certe  sedes  honoris? 
Quia  Saturnus,  inquiunt,  temporis  longitudo  est.  Tempus 
igitur  colunt,  qui  Saturnum  colunt,  et  rex  deorum  lup- 
piter  insinuatur  natus  ex  tempore.     Quid  enim  indignum 

25  dicitur,  cum  luppiter  et  luno  nati  dicuntur  ex  tempore, 
si  caelum  est  ille  et  illa  terra,  cum  facta  sint  utique  caelum  et 
terra?  nam  hoc  quoque  in  hbris  suis  habent  eorum  docti 
atque  sapientes.  Neque  de  figmentis  poeticis,  sed  de 
philosophorum  libris  a  Vergilio  dictum  est: 

30  Tum  pater  onmipotens  fecundis  imbribus  aether 

Coniugis  in  laetae  gremium  descendit, 
id  est  in  gremium  telluris  aut  terrae;  quia  et  hic  aliquas 
differentias  volunt  esse  atque  in  ipsa  terra  aliud  Terram^ 

31)  Georg.  2,  325  sq. 

aliud  Tellurem,  aliud  Tellumonem  putant,  et  hos  omnes 
deos  habent  suis  nominibus  appellatos,  suis  officiis  dis- 
tinctos,  suis  aris  sacrisque  veneratos.  Eandem  terram  etiam 
matrem  deorum  vocant,  ut  iam  poetae  tolerabiliora  con- 
fmgant,  si  secundum  istorum  non  poeticos,  sed  sacrorum  5 
libros  non  solum  luno,  „soror  et  coniux"  sed  etiam  ma- 
ter  est  lovis.  Eandem  terram  Cererem,  eandem  etiam 
Vestam  volunt,  cum  tamen  saepius  Vestam  non  nisi  ignem 
esse  perhibeant  pertinentem  ad  focos,  sine  quibus  civitas 
esse  non  potest,  et  ideo  illi  virgines  solere  servire,  quod  10 
sicut  ex  virgine,  ita  nihil  ex  igne  nascatur.  Quam  totam 
vanitatem  aboleri  et  extingui  utique  ab  illo  oportuit,  qui 
est  natus  ex  virgine.  Quis  enim  ferat,  quod,  cum  tantum 
honoris  et  quasi  castitatis  igni  tribuerint,  ahquando  Vestam 
non  erubescunt  etiam  Venerem  dicere,  ut  vanescat  in  an-  15 
cilUs  eius  honorata  virginitas?  Si  enim  Vesta  Venus  est, 
quo  modo  ei  rite  virgines  a  Veneriis  operibus  abstinendo 
servierunt?  An  Veneres  duae  sunt,  una  virgo,  altera  mu- 
lier  ?  An  potius  tres,  una  virginum,  quae  etiam  Vesta  est, 
alia  coniugatarum,  aUa  meretricum?  Cui  etiam  Phoenices  20 
donum  dabant  de  prostitutione  filiarum,  antequam  eas 
iungerent  viris.  Quae  illarum  est  matrona  Vulcani?  Non 
utique  virgo,  quoniam  habet  maritum.  Absit  autem  ut 
meretrix,  ne  filio  lunonis  et  cooperario  Minervae  facere 
videamur  iniuriam.  Ergo  haec  ad  coniugatas  intellegitur  25 
pertinere:  sed  eam  nolumus  imitentur  in  eo  quod  fecit 
illa  cum  Marte.  Rursus,  inquiunt,  ad  fabulas  redis.  Quae 
ista  iustitia  est,  nobis  suscensere,  quod  talia  dicimus  de 
diis  eorum,  et  sibi  non  suscensere,  qui  haec  in  theatris 
libentissime  spectant  crimina  deorum  suorum?  Et  (quod  30 
esset  incredibile,  nisi  contestatissime  probaretur)  haec  ipsa 
theatrica  crimina  deorum  in  honorem  instituta  sunt  eo- 
rundem  deorum. 

Caput  XI. 

De  multis  diis,  quos  doctores  paganorum  unum  eundem- 
que  lovem  esse  defendunt. 

Quodlibet  igitur  pliysicis  rationibiis  et  disputationibu 
5  adserant:  modo  sit  luppiter  corporei  huius  mundi  animus, 
qui  universam  istam  molem  ex  quattuor  vel  quot  eis  placet 
elementis  constructam  atque  compactam  implet  et  movet 
modo  inde  suas  partes  sorori  et  fratribus  cedat;  modo  si 
aether,  ut  aerem  lunonem  subterfusam  desuper  amplecta 
10  tur,  modo  totum  simul  cum  aere  sit  ipse  caehim,  terram 
vero    tamquam    coniugem   eandemque   matrem    (quia    hoc 
in  divinis  turpe  non  est)   fecundis  imbribus  et  seminibu 
fetet;  modo  autem  (ne  sit  necesse  per  cuncta  discurrere)j 
deus  unus,  de  quo  multi  a  poeta  nobiUssimo  dictum  putant 

15  deum  namque  ire  per  omnes 

Terrasque  tractusqne  maris  caelumqne  profundum; 

ipse  in  aethere  sit  luppiter,  ipse  in  aere  luno,  ipse  iii 
mari  Neptunus,  in  inferioribus  etiam  maris  ipse  Salacia 
in  terra  Pluto,  in  terra  inferiore  Proserpina,  in  focis  do 

20  mesticis  Vesta,  in  fabrorum  fornace  Vulcanus,  in  sideribu 
sol   et  luna  et   stellae,   in   divinantibus  Apollo,  in  mercei 
Mercurius,  in  lano  initiator,  in  Termino  terminator,  Sa 
turnus  in  tempore,    Mars   et  Bellona  in  bellis,    Liber  i 
vineis,  Ceres  in  frumentis,  Diana  in  silvis,  Minerva  in  in 

25  geniis;  ipse  sit  postremo  etiam  in  illa  turba  quasi  plebe 
iorum  deorum ;  ipse  praesit  nomine  Liberi  virorum  semini- 
bus  et  nomine  Liberae  feminarum,  ipse  sit  Diespater,  qui 
partum  perducat  ad  diem;  ipse  sit  dea  Mena,  quam  prae-^B 
fecerunt  menstruis  feminarum,  ipse  Lucina,  quae  a  par-"Ji 

30  turientibusinvocetur;  ipse  opem  ferat  nascentibus  excipiendo 

16)  Verg.  Georg.  4,  221  sq. 

eos  sinii  lerrae  et  vocetur  Opis,  ipse  in  vagitu  os  aperiat 
et  vocetur  deus  Vaticanus;  ipse  levet  de  terra  et  vocetur 
dea  Levana,  ipse  cunas  tueatur  et  vocetur  dea  Cunina; 
non  sit  alius,  sed  ipse  in  illis  deabus,  quae  fata  nascen- 
tibus  canunt  et  vocantur  Carmentes,  praesit  fortuitis  voce-  5 
turque  Fortuna;  in  diva  Rumina  mammam  parvulo  inmul- 
geat,  quia  rumam  dixerunt  veteres  mammam,  in  diva  Potina 
potionem  ministret,  in  diva  Educa  escam  praebeat;  de 
pavore  infantum  Paventia  nuncupetur,  de  spe,  quae  venit, 
Venilia,  de  voluptate  Volupia,  de  actu  Agenoria;  de  sti-  10 
mulis,  quibus  ad  nimium  actum  homo  inpellitur,  dea  Sti- 
mula  nominetur,  Strenia  dea  sit  strenuum  faciendo,  Nu- 
meria,  quae  numerare  doceat,  Camena,  quae  canere;  ipse 
sit  et  deus  Consus  praebendo  consilia  et  dea  Sentia  sen- 
tentias  inspirando;  ipse  dea  luventas,  quae  post  praetex-  15 
tam  excipiat  iuvenalis  aetatis  exordia,  ipse  sit  et  Fortuna 
barbata,  quae  adultos  barba  induat  (quos  honorare  nolu- 
erunt,  ut  hoc  qualecumque  numen  saltem  masculum  deum 
vel  a  barba  Barbatum,  sicut  a  nodis  Nodutum,  vel  certe 
non  Fortunam,  sed  quia  barbas  habet  Fortunium  nomi-  20 
narent);  ipse  in  lugatino  deo  coniuges  iungat,  et  cum  vir- 
gini  uxori  zona  solvitur,  ipse  invocetur  et  dea  Virginiensis 
vocetur;  ipse  sit  Mutunus  vel  Tutunus,  qui  est  apud  Grae- 
cos  Priapus :  si  non  pudet,  haec  omnia  quae  dixi  et  quae- 
cumque  non  dixi  (non  enim  omnia  dicenda  arbitratus  sum),  25 
hi  omnes  dii  deaeque  sit  unus  luppiter,  sive  sint,  ut  qui- 
dam  volunt,  omnia  ista  partes  eius  sive  virtutes  eius,  sicut 
eis  videtur,  quibus  eum  placet  esse  mundi  animum,  quae 
sententia  velut  magnorum  multumque  doctorum  est.  Haec 
si  ita  sint  (quod  quale  sit,  nondum  interim  quaero),  quid  30 
perderent,  si  unum  Deum  colerent  prudentiore  compen- 
dio?  Quid  enim  eius  contemneretur,  cum  ipse  coleretur? 
Si  autem  metuendum  fuit,  ne  praetermissae  sive  neglectae 
partes  eius  irascerentur:  non  ergo,  ut  volunt,  velut  unius 

animantis  haec  tota  vita  est,   quae  omnes  continet  deos^ 
qiiasi  suas  virtutes  vel  membra  vel  partes;  sed  suam  quae- 
que  pars  habet  vitam  a  ceteris  separatam,  si  praeter  alte- 
ram  irasci  altera  potest,  et  alia  placari,  alia  concitari.    Si 
5  autem   dicitur  omnes   simul,  id   est  totum  ipsum  lovemj 
potuisse  offendi,  si  partes  eius  non  etiam  singillatim  minu- 
tatimque  colerentur,  stulte  dicitur.     Nulla  quippe  illarumj 
praetermitteretur,  cum  ipse  unus,  qui  haberet  omnia,  co-j 
leretur.     Nam  ut  alia  omittam,   quae  sunt  innumerabilia, 

10  cum  dicunt  omnia  sidera  partes  lovis  esse  et  omnia  vi- 
vere  atque  rationales  animas  habere,  et  ideo  sine  contro- 
versia   deos    esse,    non  vident   quam   multos  non  colant^j 
quam   multis    aedes   non    construant,    aras  non 
quas  tamen  paucissimis  siderum  statuendas  esse  putaverunt 

15  et  singillatim  sacrificandum.     Si  igitur  irascuntur,  qui  non 
singillatim    coluntur,    non    metuunt   paucis    placatis    toto^^. 
caelo   irato  vivere?    Si  autem  stellas   omnes  ideo  coIunt,^B 
quia  in   love  sunt  quem  colunt,   isto  compendio  pos^ent^^ 
in  illo  uno   omnibus  supplicare  (sic  enim  nemo  irascere- 

20  tur,  cum  in  illo  uno  nemo  contemneretur)  potius  quam 
cultis  quibusdam  iusta  irascendi  causa  illis,  qui  praeter- 
missi  essent,  multo  numerosioribus  praeberetur,  praeser-j 
tim  cum  eis  de  superna  sede  fulgentibus  turpi  nuditatej 
distentus  praeponeretur  Priapus. 

25  Caput  XII. 

De  opinione  eorum,   qui  Deum  animam  mundi  et  mun- 
dum  corpus  Dei  esse  putaverunt. 

Quid?  illud  nonne  debet  movere  acutos  homines  vell 

qualescumque  homines    (non    enim   ad   hoc  ingenii   opus 

30  est  excellentia),  ut  deposito  studio  contentionis  adtendant, 

si  mundi   animus  Deus  est  eique   animo  mundus  ut  cor- 

Dus  est,  ut  sit  unum  animal   constans  ex  animo  et  cor- 

pore,  atqiie  iste  Deus  est  sinu  quodam  naturae  in  se 
ipso  continens  omnia,  ut  ex  ipsius  anima,  qua  vivificatur 
tota  ista  moles,  vitae  atque  animae  cunctorum  viventium 
pro  cuiusque  nascendi  sorte  sumantur,  nihil  omnino  re- 
manere,  quod  non  sit  pars  Dei.  Quod  si  ita  est,  quis  5 
non  videat  quanta  impietas  et  inreligiositas  consequatur, 
ut,  quod  calcaverit  quisque,  partem  Dei  calcet,  et  in  omni 
animante  occidendo  pars  Dei  trucidetur?  Nolo  omnia  di- 
cere,  quae  possunt  occurrere  cogitantibus ,  dici  autem 
sine  verecundia  non  possunt.  10 

Caput  xin. 

Be  his,  qui  sola  rationalia  animantia  partes  esse  unius 
Bei  asserunt. 

Si  autem  sola  animalia  rationalia,  sicut  sunt  homines, 
partes  Dei   esse   contendunt:  non  video  quidem,   si  totus  15 
mundus  est  Deus,  quo  modo  bestias  ab  eius  partibus  se- 
parent;  sed  obluctari  quid  opus   est?     De  ipso  rationali 
animante,  id  est  homine,  quid  infelicius  credi  potest,  quam 
Dei  partem  vapulare,  cum  puer  vapulat?  lam  vero  partes 
Dei  fieri  lascivas,  iniquas,  impias  atque  omnino  damnabiles  20 
quis  ferre  possit,  nisi  qui  prorsus  insanit?  Postremo  quid 
irascitur  eis,  a  quibus  non  colitur,   cum  a  suis  partibus 
non  colatur?   Restat  ergo  ut  dicant  omnes  deos  suas  ha- 
bere  vitas,  sibi  quemque  vivere,  nuUum  eorum  esse  par- 
tem  cuiusquam,  sed  omnes  colendos,  qui  cognosci  et  coli  25 
possunt,    quia   tam    multi    sunt,    ut    omnes    non  possint. 
Quorum  luppiter  quia  rex  praesidet,  ipsum  credo  ab  eis 
putari  regnum   constituisse   vel  auxisse   Romanum.     Nam 
si  hoc   ipse   non   fecit,  quem  ahum  deum  opus  tam  ma- 
gnum  potuisse  adgredi  credant,  cum  omnes  occupati  sint  30 
officiis  et  operibus  propriis,   nec  alter  inruat  in  aherius? 
A  rege    igitur    deorum    regnum    hominum    potuit   propa- 
gari  et  augeri. 


4  naBcendi  mss;  nascentis  v 

Caput  XIV. 


Augmenta  regnorum  lovi  incongruenter  ascribi,  cum,  si 

Victoria  ut  volunt  dea  est,  ipsa  huic  negotio  sola      ^B 

sufficeret.  ^^ 

5  Hic  primiim  quaero,  ciir   non   etiam  ipsiim  regnum 

aliquis  deus  est?  Cur  enim  non  ita  sit,  si  Victoria 
dea  est?  Aut  quid  ipso  love  in  hac  causa  opus  est,  si 
Victoria  faveat  sitque  propitia  et  semper  eat  ad  illos,  quos 
vult   esse   victores?   Hac   dea  favente   et  propitia,    etiam 

10  love  vacante  vel  aliud  agente,  quae  gentes  non  subditae 
remanerent?  quae  regna  non  cederent?  An  forte  displicet 
bonis  iniquissima  inprobitate  pugnare  et  fmitimos  quietos 
nuUamque  iniuriam  facientes  ad  dilatandum  regnum  bello 
spontaneo   provocare?     Plane   si  ita   sentiunt   approbo  et 

15  laudo. 

Caput  XV. 

An  congruat  bonis  latius  velle  regnare. 

Videant  ergo   ne  forte  non  pertineat  ad  viros  bonos 
gaudere  de  regni  latitudine.     Iniquitas  enim  eorum,  cum 

20  quibus  iusta  bella  gesta  sunt,  regnum  adiuvit  ut  cresceret, 
quod  utique   parvum   esset,  si    quies   et  iustitia  fmitimo-^_. 
rum  contra  se  bellum  geri  nulla  provocaret  iniuria  ac  sic^H 
felicioribus  rebus  humanis  omnia  regna  parva  essent  con-^fl 
cordi    vicinitate    laetantia    et   ita  essent  in  mundo  regna 

25  plurima  gentium,  ut  sunt  in  urbe  domus  plurimae  civium. 
Proinde  belligerare  et  perdomitis  gentibus  dilatare  regnum 
malis  videtur  felicitas,  bonis  necessitas.  Sed  quia  peius 
esset,  ut  iniuriosi  iustioribus  dominarentur ,  ideo  non  in- 
congrue    dicitur    etiam  ista    fehcitas.     Sed   procul    dubio 

30  felicitas  maior  est  vicinum  bonum  habere  concordem  quam 
vicinum  malum  subiugare  bellantem.  Mala  vota  sunt 
optare  habere  quem  oderis  vel  quem  timeas,  ut  possit 
esse  quem  vincas.     Si  ergo  iusta  gerendo  bella,  non  im- 

pia,  non  iniqua,  Roinani  imperium  tam  magnum  adquirere 
potuerunt,  numquid  tamquam  aliqua  dea  colenda  est  eis 
etiam  iniquitas  aliena?  Multum  enim  ad  istam  latitudinem 
imperii  eam  cooperatam  videmus,  quae  faciebat  iniuriosos, 
ut  essent  cum  quibus  iusta  bella  gererentur  et  augeretur  5 
imperium.  Cur  autem  et  iniquitas  dea  non  sit  vel  exter- 
narimi  gentium,  si  Pavor  et  Pallor  et  Febris  dii  Romani 
esse  meruerunt?  His  igitur  duabus,  id  est  aliena  iniqui- 
tate  et  dea  Victoria,  dum  bellorum  causas  iniquitas  excitat, 
Victoria  eadem  bella  feliciter  terminat,  etiam  feriato  love  10 
crevit  imperium.  Quas  enim  hic  partes  luppiter  hr^eret, 
cum  ea,  quae  possent  beneficia  eius  putari,  dii  habentur, 
dii  vocantur,  dii  coluntur,  ipsi  pro  suis  partibus  invocan- 
tur?  Haberet  hic  autem  etiam  ille  aUquam  partem,  si  Re- 
gnum  etiam  ipse  appellaretur,  sicut  appellatur  illa  Victoria.  15 
Aut  si  regnum  munus  est  lovis,  cur  non  et  victoria  munus 
eius  habeatur?  Quod  profecto  haberetur,  si  non  lapis  in 
Capitolio,  sed  verus  rex  regum  et  dominus  dominantium 
cognosceretur  atque  coleretur. 


Caput  XVI.  20 

Quid  fuerit  quod  Romani  omnibus  rehus  et  omnibus  moti- 

bus  deos  singulos  deputantes  aedem  Quietis  extra 

portas  esse  voluerunt. 

Miior  autem  plurimum,  quod,  cum  deos  singulos  sin- 
gulis  rebus  et  paene  singulis  motibus  adtribuerent,  vo-  25 
caverunt  deam  Agenoriam,  quae  ad  agendum  excitaret, 
deam  Stimulam,  quae  ad  agendum  ultra  modum  stimu- 
laret,  deam  Murciam,  quae  praeter  modum  non  moveret 
ac  faceret  hominem,  ut  ait  Pomponius,  murcidum,  id  est 
nimis  desidiosum  et  inactuosum,  deam  Streniam,  quae  fa-  30 
ceret  strenuum,  his  omnibus  diis  et  deabus  pubUca  sacra 
facere   susceperunt,    Quietem  vero    appellantes,   quae   fa- 

18)  Apoc.  19,  16. 

ceret  qiiietum,  cum  aedem  haberet  extra  portam  Collinam, 
publice  illam  suscipere  noluerunt.  Utrum  indicium  fuit 
animi  inquieti,  an  potius  ita  significatum  est,  qui  illam 
turbam  colere  perseveraret  non  plane  deorum,  sed  daemo- 
5  niorum;  eum  quietem  habere  non  posse?  ad  quam  vocat 
verus  medicus  dicens:  Discite  a  me,  quoniam  mitis  sum 
et  humilis  corde,  et  invenietis  requiem  animahus  vestris. 


Caput  XVII. 

An,  si  lovis  summa  potestas  est,  etiam  Victoria  dea 
10  dehuerit  existimari. 

An  forte  dicunt,  quod  deam  Victoriam  luppiter  mit- 
tat  atque  illa  tamquam  regi  deorum  obtemperans  ad  quos 
iusserit  veniat  et  in  eorum  parte  considat?  Hoc  vere  di- 
citur   non   de    illo    love,    quem   deorum   regem  pro    sua 

15  opinione  confingunt,  sed  de  illo  vero  rege  saeculorum, 
quod  mittat  non  Victoriam,  quae  nuUa  substantia  est,  sed 
angelum  suum  et  faciat  vincere  quem  voiuerit;  cuius  con- 
silium  occultum  esse  potest,  iniquum  non  potest.  Nam 
si  victoria  dea   est,    cur  non  deus  est  et  triumphus,    et 

20  victoriae  iungitur  vel  maritus  vel  frater  vel  filius?  Talia 
quippe  isti  de  diis  opinati  sunt,  qualia  si  poetae  fingerent 
atque  a  nobis  exagitarentur,  responderent  isti  ridenda 
esse  figmenta  poetarum,  non  veris  adtribuenda  numinibus ; 
et  tamen  se  ipsi  non  ridebant,  cum  talia  deliramenta  non 

^5  apud  poetas  legebant,  sed  in  templis  colebant.  lovem 
igitur  de  omnibus  rogarent,  ei  uni  tantummodo  suppli- 
carent.  Non  enim,  quo  misisset  Victoriam,  si  dea  est  et 
sub  illo  rege  est,  posset  ei  audere  resistere  et  suam 
potius  facere  voluntatem. 

7)  Mt.  11,  29. 


I 


3  an  etiam  potius  0  1|  6  quia  v  ij  19  deus  est]  est  om.  A^ 
20  iungatur  A 


DE  CIVITATE  DEI  L.  IV.  C.  18.  167 


Caput  XVIII. 


FeUcitatem  et  Fortunam  qui  deas  putanf,  qua  ratione 
secernunt. 

Qiiid  quod  et  Felicitas  dea  est?  Aedem  accepit,  aram 
meruit,  sacra  congrua  persoluta  sunt.     Ipsa  ergo  sola  co-  5 
leretur.     Ubi  enim  ipsa  esset,  quid  boni  non  esset?    Sed 
quid  sibi  vult,   quod   et  Fortuna  dea  putatur  et  colitur? 
An  aliud  est  felicitas,  aliud  fortuna?   Quia  fortuna  potest 
esse  et  mala;  felicitas  autem  si  mala  fuerit,  felicitas  non 
erit.     Certe    omnes    deos    utriusque    sexus   (si   et   sexum  10 
habent)   non   nisi  bonos    existimare  debemus.     Hoc  Plato 
dicit,  hoc  aUi  philosophi,  hoc  excellentes  rei  pubUcae  po- 
pulorumque  rectores.     Qwo   modo   ergo   dea  Fortuna  ali- 
quando  bona  est,  aliquando  mala?   An  forte  quando  mala 
est,    dea   non  est,    sed    in  malignum  daemonem  repente  15 
convertitur?    Quot  sunt  ergo  deae  istae?     Profecto  quot- 
quot   homines    fortunati,    hoc    est  bonae   fortunae.     Nam 
cum  sint  et  aUi  pUirimi  simul,  hoc  est  uno  tempore,  malae 
fortunae,  numquid,   si  ipsa  esset,  simul  et  bona  esset  et 
mala;  his  aUud,  iUis  aUud?  An  illa,  quae  dea  est,  semper  20 
est  bona?    Ipsa  est  ergo  FeUcitas:  cur  adhibentur  diversa 
nomina?     Sed  hoc   ferendum  est;   solet  enim  et  una  res 
duobus  nominibus   appeUari.     Quid  diversae  aedes,  diver- 
sae  arae,  diversa  sacra?    Est  causa,  inquiunt,  quia  feUci- 
tas    illa    est,    quam  boni  habent    praecedentibus   meritis;  25 
fortuna  vero,    quae  dicitur  bona,  sine  uUo  examine  meri- 
torum  fortuito  accidit  hominibus  et  bonis  et  maUs,  unde 
etiam  Fortuna  nominatur.     Quo  modo  ergo  bona  est,  quae 
sine  uUo  iudicio  venit  et  ad  bonos  et  ad  malos?  Ut  quid 
autem  colitur,  quae  ita  caeca  est  passim  in  quoslibet  in-  30 
currens,    ut   suos   cultores   plerumque   praetereat  et  suis 

contemptoribus  haereat?  Aiit  si  aliquid  proficiunt  cultores 
eius,  ut  ab  illa  videantur  et  amentur,  iam  merita  seqiii- 
tur,  non  fortuito  venit.  Ubi  est  definitio  illa  Fortunae? 
Ubi  est  quod  a  fortuitis  etiam  nomen  accepit?  Nihil  enim 
5  prodest  eam  colere,  si  fortuna  est.  Si  autem  suos  cultores 
discernit,  ut  prosit,  fortuna  non  est.  An  et  ipsam,  quo 
voluerit,  luppiter  mittit?  Colatur  ergo  ipse  solus;  non 
enim  potest  ei  iubenti  et  eam  quo  voluerit  mittenti  For- 
tuna  resistere.  Aut  certe  istam  maU  colant,  qui  noluni 
10  habere  merita,  quibus  dea  possit  Felicitas  invitari. 


Caput  XIX. 

Be  Fortuna  muUehri. 

Tantum  sane  huic  velut  numini  tribuunt,  quam 
tunam  vocant,  ut  simulacrum  eius,  quod  a  matronis  dedi- 

15  catum  est  et  appellata  est  Fortuna  muhebris,  etiam  locu- 
tum  esse  memoriae  commendaverint  atque  dixisse  non 
semel,  sed  iterum,  quod  eam  rite  matronae  dedicaverint. 
Quod  quidem  si  verum  sit,  mirari  nos  non  oportet.  Non 
enim  mahgnis  daemonibus   etiam  sic  difficile   est  fallere, 

20  quorum  artes  atque  versutias  hinc  potius  isti  advertere 
debuerunt,  quod  illa  dea  locuta  est,  quae  fortuito  acci(Jit^ 
non   quae    meritis   venit.     Fuit    enim  Fortuna  loquax   e 
muta  Felicitas,  ut  quid  aliud,  nisi  ut  homines  recte  vivere 
non  curarent  concihata  sibi  Fortuna,  quae  illos  sine  ullis 

25  bonis  meritis  faceret  fortunatos?  Et  certe  si  Fortuna  lo- 
quitur,  non  saltem  muUebriS;,  sed  viriUs  potius  loqueretur, 
ut  non  ipsae,  quae  simulacrum  dedicaverunt,  putarentur 
tantum  miraculum  muliebri  loquacitate  finxisse. 


'4 

Caput  XX. 


Be  Virtute  et  Fide,  quas  pagani  templis  et  sacris  honora- 

verunt  praetermittentes  alia  bona,  quae  similiter  colenda 

fuerunt,  si  recte  illis  divinitas  trihuehatur. 

Virtutem  quoque  deam  fecerunt;  quae  quidem  si  dea  5 
esset,  multis  fuerat  praeferenda.     Et  nunc  quia  dea  non 
est,   sed   donum  Dei  est,  ipsa   ab  illo  impetretur,  a  quo 
solo  dari   potest,  et  omnis  falsorum  deorum  turba  vane- 
scet.     Sed  cur   et  Fides  dea  credita  est  et  accepit  etiam 
ipsa  templum  et  altare?  Quam  quisquis  prudenter  agnoscit,  10 
habitaculum  illi  se  ipsum   facit.     Unde   autem   sciunt  illi 
quid   sit   fides,   cuius   primum   et  maximum  officium  est, 
ut  in   verum    credatur   Deum?    Sed    cur    non    suffecerat 
Virtus?  Nonne  ibi  est  et  Fides?  Quando  quidem  virtutem 
in  quattuor  species  distribuendam  esse  viderunt,  pruden-  15 
tiam,  iustitiam,  fortitudinem,  temperantiam ;    et  quoniam 
et  istae  singulae  species  suas  habent,  in  partibus  iustitiae 
fides  est  maximumque  locum  apud  nos  habet,  quicumque 
scimus    quid    sit,    quod   iustus    ex  fide   vivit.     Sed  illos 
miror  adpetitores  multitudinis  deorum,   si  fides   dea  est,  20 
quare   aUis  tam   multis  deabus  iniuriam   fecerint  praeter- 
mittendo  eas,  quibus  simiUter  aedes  et  aras  dedicare  po- 
tuerunt?  Cur  temperantia  dea  esse  non  meruit,  cum  eius 
nomine    nonnuUi  Romani   principes    non  parvam   gloriam 
compararint?    Cur   denique   fortitudo   dea   non  est,   quae  25 
adfuit   Mucio,    cum  dexteram  porrexit  in  flammas;    quae 
adfuit    Curtio,    cum    se    pro    patria   in    abruptam  terram 
praecipitem  dedit;  quae   adfuit  Decio  patri  et  Decio  fiUo, 
cum   pro   exercitu   se   voverunt?    Si  tamen  his  omnibus 

19)  Abac.  2,  4. 

vera  inerat  fortitudo,  iinde  modo  non  agitiir.  Quare 
prudentia,  quare  sapientia  nulla  numinum  loca  meruerunt? 
An  quia  in  nomine  generali  ipsius  virtutis  omnes  colun- 
tur?  Sic  ergo  po§set  et  unus  Deus  coli,  cuius  partes 
5  ceteri  dii  putantur.  Sed  in  illa  una  virtute  et  fides  est 
et  pudicitia,  quae  tamen  extra  in  aedibus  propriis  altaria] 
meruerunt. 

Caput  XXI. 

Quod  unum  non  intellegentes  Deum   Virtute  saltem  et 
10  ,       Felicitate  debuerint  esse  contenti. 

Has  deas  non  veritas,  sed  vanitas  facit;  haec  enim 
veri  Dei  munera  sunt,  non  ipsae  sunt  deae.  Verum  tamen  ^j 
ubi  est  virtus  et  felicitas,  quid  aliud  quaeritur?  Quid  ei^^| 
sufficit^  cui  virtus  felicitasque  non  sufficit?  Omnia  quippe  ^^' 

15  agenda  complectitur  virtus,  omnia  optanda  felicitas.  Si 
luppiter,  ut  haec  daret,  ideo  colebatur,  quia,  si  bonum 
aUquid  est  latitudo  regni  atque  diuturnitas,  ad  eandera 
pertinet  feUcitatem:  cur  non  inteUectum  est  dona  Dei 
esse  quam  deas?  Si  autem  putatae  sunt  deae,  saltem  aUa 

20  tanta  deorum  turba  non  quaereretur.  Consideratis  enim 
officiis  deorum  dearumque  omnium,  quae  sicut  voluerunt 
pro  sua  opinatione  fmxerunt,  inveniant  si  possunt  aUquid, 
quod  praestari  ab  aUquo  deo  possit  homini  habenti  vir- 
tutem,  habenti  feUcitatem.     Quid  doctrinae  vel  a  Mercurio 

25  vel  a  Minerva  petendum  esset,  cum  virtus  omnia  secum 
haberet?  Ars  quippe  ipsa  bene  recteque  vivendi  virtus  a 
veteribus  defmita  est.  Unde  ab  eo,  quod  Graece  aQBxri 
dicitur  virtus,  nomen  artis  Latinos  traduxisse  putaverunt. 
Sed  si  virtus  non  nisi  ad  ingeniosum  posset  venire,  quid 

30  opus  erat  deo  Catio  patre,  qui  catos,  id  est  acutos  faceret, , 

cum  hoc  posset  conferre  felicitas?  Ingeniosum  quippe 
nasci  felicitatis  est,  unde,  etiamsi  non  potuit  a  nondum 
nato  coli  dea  Felicitas,  ut  hoc  ei  conciliata  donaret,  con- 
ferret  hoc  parentibus  eius  cultoribus  suis,  ut  eis  ingeniosi 
filii  nascerentur.  Quid  opus  erat  parturientibus  invocare  5 
Lucinam,  cum,  si  adesset  Felicitas,  non  solum  bene  pare- 
rent,  sed  etiam  bonos?  Quid  necesse  erat  Opi  deae  com- 
mendare  nascentes,  deo  Vaticano  vagientes,  deae  Cuninae 
iacentes,  deae  Ruminae  sugentes,  deo  Statilino  stantes, 
deae  Adeonae  adeuntes,  Abeonae  abeuntes;  deae  Menti,  10 
ut  bonam  haberent  mentem,  deo  Vokimno  et  deae  Volum- 
nae,  ut  bona  vellent;  diis  nuptialibus,  ut  bene  coniuga- 
rentur,  diis  agrestibus,  ut  fructus  uberrimos  caperent,  et 
ma\ime  ipsi  divae  Fructeseae;  Marti  et  Bellonae,  ut  bene 
belligerarent,  deae  Victoriae,  ut  vincerent;  deo  Honori,  15 
ut  honorarentur,  deae  Pecuniae,  ut  pecuniosi  essent,  deo 
Aescolano  et  filio  eius  Argentino,  ut  haberent  aeream  ar- 
genteamque  pecuniam?  Nam  ideo  patrem  Argentini  Aesco- 
lanum  posuerunt,  quia  prius  aerea  pecunia  in  usu  coepit 
esse,  post  argentea.  Miror  autem,  quod  Argentinus  non  20 
genuit  Aurinum,  quia  et  aurea  subsecuta  est.  Quem  deum 
isti  si  haberent,  sicut  Saturno  lovem,  ita  et  patri  Argen- 
tino  et  avo  Aescolano  Aurinum  praeponerent.  Quid  ergo 
erat  necesse  propter  haec  bona  vel  animi  vel  corporis  vel 
externa  tantam  deorum  turbam  colere  et  invocare  (quos  25 
neque  omnes  commemoravi,  nec  ipsi  potuerunt  omnibus 
bonis  humanis  minutatim  singillatimque  digestis  deos  mi- 
nutos  et  singulos  providere),  cum  posset  magno  facihque 
compendio  una  dea  Felicitas  cuncta  conferre,  nec  solum 
ad  bona  capienda  quisquam  alius,  sed  neque  ad  depellen-  30 
da  mala  quaereretur?  Cur  enim  esset  invocanda  propter 
fessos  diva  Fessona,  propter  hostes  depellendos  diva  Pel- 
lonia,  propter  aegros  medicus  vel  Apollo  vel  Aesculapius 
vel   ambo   simul,    quando    esset   grande   periculum?    Nec 

11  uolumino  . .  uoluminae  A  {|  14  fructesae  -4  ||  17  aescolano 

deus  Spiniensis,  ut  spinas  ex  agris  eradicaret;  nec  dea 
Robigo,  iit  non  accederet,  rogaretur:  una  Felicitate  prae- 
sente  et  tiiente  vel  nulla  mala  exorerentur,  vel  facillime 
pellerentur.  Postremo  quoniam  de  duabus  istis  deabus 
5  Virtute  et  Felicitate  tractamus:  si  felicitas  virtutis  est 
praemium/ non  dea,  sed  Dei  donum  est;  si  autem  dea 
est,  cur  non  dicatur  et  virtutem  ipsa  conferre,  quanda^ 
quidem  etiam  virtutem  consequi  felicitas  magna  est? 

Caput  XXII. 

10  Le  scitntia  colendorum  deorum^  quam  a  se  Varro 
riatur  conlatam  esse  Romanis. 

Quid  est  ergo,  quod  pro  ingenti  beneficio  Varro  iactat 
praestare   se   civibus   suis,   quia  non   solum  commemorat^j. 
deos,    quos   coli  oporteat  a  Romanis,   verum  etiam  dicioH 

15  quid   ad   quemque  pertineal?    Quoniam  nihil  prodest,  in-^*' 
quit,  hominis  alicuius  medici  nomen  formamque  nosse,  et 
quod  sit  medicus  ignorare:  ita   dicit  nihil  prodesse  scire 
deum  esse  Aesculapium,  si  nescias  eum  valetudini  opitulari 
atque    ita   ignores   cur  ei  debeas   suppUcare.     Hoc  etiam 

20  aha  similitudine  adfirmat  dicens,  non  modo  bene  vivere, 
sed  vivere  omnino  neminem  posse,  si  ignoret  quisnam  sit 
faber,  quis  pistor,  quis  tector,  a  quo  quid  utensile  petere 
possit,  quem  adiutorem  adsumere,  quem  ducem,  quem 
doctorem;   eo  modo   nulli  dubium   esse   asserens  ita  esse 

25  utilem  cognitionem  deorum,  si  sciatur  quam  quisque  deus 
vim  et  facultatem  ac  potestatem  cuiusque  rei  habeat.  „Ex 
eo  enim  poterimus,  inquit,  scire  quem  cuiusque  causa 
deum  invocare  atque  advocare  debeamus,  ne  faciamus,  ut 
mimi  solent,  et  optemus  a  Libero  aquam,  a  Lymphis  vi- 

30  num."   Magna  sane  utilitas.    Quis  non  huic  gratias  ageret 


1  spineneis  A  \\  2  robigo  CA;  Rubigo  v  |1  3  exorerentur  K^ 
7  ipsam  v  \\  15  ad  quem  A^  (cf.  22)  |j  inquit  om.  .A^  {)  19  ita]  ista 

si  vera  monstraret,  et  si  imiim  venim  Deum,  a  quo  essent 
omnia  bona,  hominibus  colendum  doceret? 

Caput  xxm. 

De  Felicitate,  quam  Romani,  multorum  veneratores  deo- 
rum,  diu  non  coluerunt  honore  divino,  cufn  pro         5 
omnibus  sola  sufficeret. 

Sed  (unde  nunc  agitur)  si  iibri  et  sacra  eorum  vera 
sunt  et  Felicitas  dea  est,  cur  non  ipsa  una  quae  colere- 
tur  constituta  est,  quae  posset  universa  conferre  et  com- 
pendio  facere  felicem?  Quis  enim  optat  aliquid  propter  10 
aliud  quam  ut  felix  fiat?  Cur  denique  tam  sero  huic 
tantae  deae  post  tot  Romanos  principes  LucuUus  aedem 
constituit?  Cur  ipse  Romuhis  feUcem  cupiens  condere 
<;ivitatem  non  huic  templum  potissimum  struxit  nec  pro- 
pter  aUquid  dUs  ceteris  suppUcavit,  quando  nihU  deesset,  15 
si  haec  adesset?  Nam  et  ipse  nec  prius  rex,  nec  ut  putant 
postea  deus  fieret,  si  hanc  deam  propitiam  non  haberet. 
Ut  quid  ergo  constituit  Romanis  deos  lanum,  lovem,  Mar- 
tem,  Picum,  Faunum,  Tiberinum,  Herculem  et  si  quos 
aUos?  Ut  quid  Titus  Tatius  addidit  Saturnum,  Opem,  20 
Solem,  Lunam,  Vulcanum,  Lucem  et  quoscumque  aUos 
addidit,  inler  quos  etiam  deam  Cluacinam,  FeUcitate  neg- 
lecta?  Ut  quid  Numa  tot  deos  et  tot  deas  sine  ista? 
An  eam  in  tanta  forte  turba  videre  non  potuit?  HostiUus 
certe  rex  deos  et  ipse  novos  Pavorem  atque  PaUorem  25 
propitiandos  non  introduceret,  si  deam  istam  nosset  aut 
coleret.  Praesente  quippe  Felicitate  omnis  pavor  et  pal- 
lor  non  propitiatus  abscederet,  sed  pulsus  aufugeret. 

Deinde  quid  est  hoc,  quod  iam  Romanum  imperium 
ionge  lateque  crescebat,  et  adhuc  nemo  Felicitatem  cole-  30 
bat?  An  ideo  grandius  imperium  quam  feUcius  fuit?  Nam 
quo  modo  ibi  esset  vera  feUcitas,  ubi  vera  non  erat  pie- 

tas?  Pietas  est  enim  verax  veri  Dei  cultiis,  non  ciiltus 
falsorum  tot  deorum,  quot  daemoniorum.  Sed  et  postea 
iam  in  deorum  numerum  Felicitate  suscepta  magna  bello- 
rum  civilium  infelicitas  subsecuta  est.  An  forte  iuste  est 
5  indignata  Felicitas,  quod  et  tam  sero  et  non  ad  honoremj^ 
sed  ad  coiltumeliam  potius  invitata  est,  ut  cum  ea  colere- 
tur  Priapus  et  Cluacina  et  Pavor  et  Pallor  et  Febris  et 
cetera  non  numina  colendorum,  sed  crimina  colentium? 
Ad  extremum   si  cum  turba  indignissima  tanta  dea 

10  colenda  visa  est,  cur  non  vel  inlustrius  ceteris  colebatur? 
Quis  enim  ferat,  quod  neque  inter  deos  Consentes,  quos 
dicunt  -in  consilium  lovis  adhiberi ,  nec  inter  deos ,  quos 
selectos  vocant,  FeUcitas  constituta  est?  Templum  aliquod 
ei  fieret,  quod  et  loci  sublimitate  et  operis  dignitate  prae 

15  mineret.     Cur   enim  non  aliquid  meUus  quam  ipsi  lov 
Nam  quae  etiam  lovi  regnum  nisi  Fehcitas  dedit?  si  tame 
cum   regnaret   felix   fuit.     Et    potior  est  fehcitas   regn 
Nemo  enim  dubitat  facile  inveniri  hominem,  qui  se  timeat 
fieri  regem;  nuhus  autem  invenitur,  qui  se  nolit  esse  feli- 

20  cem.  Ipsi  ergo  dii  si  per  auguria  vel  quolibet  modo  eo 
posse  consuh  putant,  de  hac  re  consulerentur,  utrum  vel 
lent  Felicitati  loco  cedere,  si  forte  ahorum  aedibus  vei 
altaribus  iam  fuisset  locus  occupatus,  ubi  aedes  maior  at 
que  sublimior  Felicitati  construeretur;  etiam  ipse  luppite 

25  cederet,  ut  ipsum  verticem  colhs  Capitolini  Fehcitas  potius 
obtineret.     Non  enim   quispiam  resisteret  Felicitati,  nisi, 
quod  fieri  non  potest,  qui  esse  vehet  infehx.     Nuho  m 
do    omnino,    si    consuleretur,    faceret   luppiter,    quod 
fecerunt  tres  dii_,  Mars,  Terminus  et  luventas,  qui  maiori 

30  et  regi  suo  nuho  modo  cedere  loco  voluerunt.  Nam 
sicut  habent  eorum  htterae,  cum  rex  Tarquinius  Capito- 
lium  fabricare  vehet  eumque  locum,  qui  ei  dignior  aptior- 
que  videbatur,  ab  dus  aliis  cerneret  praeoccupatum ,  non 
audens  aliquid   contra  eorum  facere  arbitrium  et  credens 

eos  tanto  niimini  suoque  principi  voluntate  cessuros,  quia 
multi  erant  illic,  ubi  Capitolium  constitutum  est,  per  au- 
gurium  quaesivit,  utrum  concedere  locum  vellent  lovi; 
atque  ipsi  inde  cedere  omnes  voluerunt  praeter  illos 
quos  commemoravi,  Martem,  Terminum,  liiventatem;  atque  5 
ideo  Capitolium  ita  constructum  est,  ut  etiam  isti  tres 
intus  essent  tam  obscuris  signis,  ut  hoc  vix  homines 
doctissimi  scirent.  Nullo  modo  igitur  Fehcitatem  luppiter 
ipse  contemneret,  sicut  a  Termino,  Marte,  luventate  con- 
temptus  est.  Sed  ipsi  etiam,  qui  non  cesserant  lovi,  10 
profecto  cederent  Fehcitati,  quae  ihis  regem  fecerat  lo- 
vem.  Aut  si  non  cederent,  non  id  contemptu  eius  facerent, 
sed  quod  in  domo  Fehcitatis  obscuri  esse  mahent  quam 
sine  iha  in  locis  propriis  eminere. 

Ita  dea   Fehcitate  in  loco   amphssimo    et  celsissimo  15 
constituta  discerent  cives,  unde  omnis  boni  voti  petendum 
esset  auxihum,  ac   sic  ipsa  suadente  natura  ahorum  deo- 
rum  superflua  muUitudine   derehcta  coleretur  una  Fehci- 
tas,   uni  supphcaretur ,    unius  temphim   frequentaretur   a 
civibus   qui  fehces   esse  vehent,   quorum  esset  nemo  qui  20 
nohet,  atque  ita  ipsa  a  se  ipsa  peteretur,  quae  ab  omni- 
bus  petebatur.     Quis  enim  aliquid  ab  ahquo  deo  nisi  feh- 
citatem  velit  accipere    vel   quod    ad   fehcitatem   existimat 
pertinere?  Proinde  si  fehcita.s  habet  in  potestate  cum  quo 
homine  sit  (habet  autem,  si  dea  est):  quae  tandem  stul-  25 
titia  est  ab  ahquo  eam  deo  petere,  quam  possis  a  se  ipsa 
impetrare?  Hanc  ergo  deam  super  deos  ceteros  honorare 
etiam  loci   dignitate   debuerunt.     Sicut   enim   apud   ipsos 
legitur,  Romani  veteres  nescio  quem  Summanum,  cui  no- 
cturna  fuhuina  tribuebant,  cohierunt  magis  quam  lovem,  30 
ad  quem  diurna  fulmina  pertinerent.     Sed  postquam  lovi 
temphun  insigne  ac  subhme  constructum  est,  propter  aedis 
dignitatem  sic  ad  eum  muUitudo  confluxit,  ut  vix  invenia- 
tur  qui  Summani  nomen,  quod  audire  iam  non  potest,  se 

saltem  legisse  meminerit.  Si  aiitem  felicitas  dea  non  est, 
quoniam,  quod  verum  est,  munus  est  Dei:  ille  Deus  quae- 
ratur,  qui  eam  dare  possit,  et  falsorum  deorum  multitudo 
noxia  relinquatur,  quam  stultorum  hominum  multitudo 
5  vana  sectatur,  Dei  dona  deos  sibi  faciens  et  ipsum,  cuius 
ea  dona  simt,  obstinatione  superbae  voluntatis  offendens. 
Sic  enim  carere  non  potest  infelicitate,  qui  tamquam  deam 
felicitatem  colit  et  Deum  datorem  felicitatis  relinquit,  sici 
carere  non  potest  fame,  qui  panem  pictum  lingit  et 
10  homine,  qui  verum  habet,  non  petit. 

Caput  XXIV. 

Qua  ratione  defendant  pagani,  quod  inte?^  deos  colani 
ipsa  dona  divina. 

Libet    autem    eorum    considerare    rationes.      Usqu^ 

15  adeone,  inquiunt,  maiores  nostros  insipientes  fuisse  cre" 
dendum  est,  ut  haec  nescirent  munera  divina  esse,  non 
deos?  Sed  quoniam  sciebant  nemini  talia  nisi  aliquo  deo 
largiente  concedi,  quorum  deorum  nomina  non  invenie- 
bant,  earum  rerum  nominibus  appellabant  deos,  quas  ab 

20  eis  sentiebant  dari,  aliqua  vocabula  inde  flectentes,  sicut 
a  bello  Bellonam  nuncupaverunt,  non  Bellum;  sicut  a  cu- 
nis  Cuninam,  non  Cunam;  sicut  a  segetibus  Segetiam,  non 
Segetem;  sicut  a  pomis  Pomonam,  non  Pomum;  sicut  a 
bubus  Bubonam,  non  Bovem:  aut  certe  nulla  vocabuU  de- 

25  clinatione  sicut  res  ipsae  nominantur,  ut  Pecunia  dicta 
est  dea,  quae  dat  pecuniam,  non  omnino  pecunia  dea 
ipsa  putata  est;  ita  Virtus,  quae  dat  virtutem,  Honor,  qui 
honorem,  Concordia,  quae  concordiam,  Victoria,  quae  dat 
victoriam.     Ita,  inquiunt,   cum  Felicitas  dea  dicitur,   non 

30  ipsa  quae  datur,  sed  numen  illud  adtenditur  a  quo  felici- 
tas  datur. 

Caput  XXV. 

J)e  uno  tantum  colendo  DeOj  qui  licet  nomine  ignoretur, 
tamen  felicitatis  dator  esse  sentitur. 

Ista  nobis  reddita  ratione  multo  facilius  eis,  quorum 
cor  non  nimis  obduruit,  persuadebimus  fortasse  quod  vo-  5 
lumus.     Si  enim  iam  humana   infirmitas  sensit  non  nisi 
ab   aliquo    deo    dari  posse    felicitatem,   et  hoc   senserunt 
homines,  qui  tam  multos  coiebant  deos,  in  quibus  et  ip- 
sum  eorum  regem  lovem:  quia  nomen  eius,  a  quo  dare- 
tur   felicitas,   ignorabant,   ideo   ipsius   rei  nomine,    quam  10 
credebant  ab  illo  dari,  eum  appellare  voluerunt,  satis  ergo 
indicarunt  nec   ab   ipso  love  dari  posse  felicitatem,   quem 
iam    colebant,    sed    utique   ab  illo,    quem  nomine  ipsius 
felicitatis   colendum  esse   censebant.     Confirmo  prorsus  a 
quodam  deo,   quem  nesciebant,  eos  credidisse  dari  felici-  15 
tatem:  ipse  ergo  quaeratur,  ipse  colatur,  et  sufficit.     Re- 
pudietur  strepitus  innumerabilium  daemoniorum;  illi  non 
sufficiat  hic   deus,  cui  non  sufficit  munus  eius.     Illi,  in- 
quam,   non    sufficiat  ad  colendum   Deus  dator  felicitatis, 
cui  non  sufficit  ad  accipiendum  ipsa  felicitas.     Cui  autem  20 
sufficit  (non  enim  habet  homo  quid  amplius  optare  debeat), 
serviat   uni  Deo   datori   felicitatis.     Non  est  ipse,    quem 
nominant  lovem.     Nam  si   eum   datorem   felicitatis  agno- 
scerent,  non  utique  alium  vel  aliam,  a  qua  daretur  felicitas, 
nomine  ipsius   feUcitatis  inquirerent,  neque  ipsum  lovem  25 
cum  tantis  iniuriis    colendum    putarent.     Iste    aUenarum 
dicitur  adulter  uxorum,  iste  pueri  pulchri  inpudicus  ama- 
tor  et  raptor. 


10  ideo  Parr.  AKFv  (l.  19  c.  25);  et  ideo  edd.  vett.  \\  12 

Caput  XXVI. 


Be  ludis  scaenicis,  quos  sihi  dii  celebrari  a  suis  culto- 
rihus  exegerunt. 

Sed  ,^fingebat  haec  Homeriis,  ait  Tulliiis,  et  hiimana, 
5  ad  deos  transferebat:  divina  mallem  ad  nos/'  Merito  dis-i 
plicuit  viro  gravi  divinorum  criminum  poeta  confictor. 
Cur  ergo  ludi  scaenici,  ubi  haec  dictitantur  cantitantur 
actitantur,  deorum  honoribus  exhibentur,  inter  res  divi- 
nas  a  doctissimis  conscribuntur?  Hic  exclamet  Cicero  non 

10  contra  Xigmenta  poetarum,   sed  contra  instituta  maiorum, 
an   exclamarent  et  illi:    Quid  nos  fecimus!    Ipsi  dii  ista^|| 
suis  honoribus  exhibenda  flagitaverunt,   atrociter  impera-^B| 
runt,  cladem  nisi  fieret  praenuntiaverunt,  quia  neglectum      *• 
est  aliquid,  severissime  vindicarunt,  quia  id  quod  neglectum  ^^ 

15  fuerat  factum  est,  placatos  se  esse  monstraverunt.     Inter^B 
eorum   commemoratur  virtutes  et  miranda  facta  quod  di-^"' 
cam.     Tito  Latinio  rustico  Romano  patri  familias  dictum 
est  in  somnis,  in  senatum  nuntiaret,  ut  hidi  Romani  in- 
staurarentur,  quod  primo  eorum  die  in  quodam  scelerato, 

20  qui  populo  spectante  ad  suppUcium  duci  iussus  est,  nu- 
minibus  videlicet  ex  ludis  hilaritatem  quaerentibus  triste 
displicuisset  imperium.  Cum  ergo  ille  qui  somnio  com- 
monitus  erat  postero  die  iussa  facere  non  ausus  esset, 
secunda  nocte  hoc  idem  rursus  severius  imperatum  est: 

25  amisit  filium,   quia  non  fecit.     Tertia  nocte   dictum   est 
homini,  quod  maior  ei  poena,  si  non  faceret,  inmineret.  ^_j 
Cum  etiam  sic  non  auderet,  in  morbum  incidit  acrem  ^t^H 
horribilem.     Tum  vero   ex  amicorum   sententia   ad  magi-  ^^1 
stratus  rem  detulit  atque  in  lectica  allatus  est  in  senatum        j 

30  expositoque   somnio  recepta    continuo  valetudine   pedibuSj 

4)  Tusc.  1,  26. 

siiis  saniis  abscessit.  Tanto  stiipefactus  miraciilo  senatus 
quadruplicata  pecunia  ludos  censuit  instaurari.  Quis  non 
videat,  qui  sanum  sapit,  subditos  homines  malignis  dae- 
monibus,  a  quorum  dominatione  non  liberat  nisi  gratia 
Dei  per  lesum  Christum  dominum  nostrum,  vi  compulsos  5 
esse  exhibere  talibus  diis,  quae  recto  consilio  poterant 
turpia  iudicari?  In  illis  certe  ludis  poetica  numinum  cri- 
mina  frequentantur,  qui  ludi  cogentibus  numinibus  iussu 
senatus  instaurabantur.  In  illis  ludis  corruptorem  pudi- 
citiae  lovem  turpissimi  histriones  cantabant  agebant  place-  10 
bant.  Si  illud  fingebatur,  ille  irasceretur;  si  autem  suis 
criminibus  etiam  fictis  delectabatur,  quando  coleretur,  nisi 
diabolo  serviretur?  Itane  iste  Romanum  conderet  dilataret 
conservaret  imperium,  quovis  Romano,  cui  taUa  displice- 
bant,  homine  abiectior?  Iste  daret  felicitatem,  qui  tam  15 
infeliciter  colebatur,  et  nisi  ita  coleretur,  infehcius  irasce- 
batur? 

Caput  XXVII. 

J)e  tribus  generibus  deorum,  de  quibus  Scaevola  pontifex 

disputavit.  20 

Relatum  est  in  litteras  doctissimum  pontificem  Scae- 
volam  disputasse  tria  genera  tradita  deorum:  unum  a 
poetis,  alterum  a  philosophis,  tertium  a  principibus  civita- 
tis.  Primum  genus  nugatorium  dicit  esse,  quod  multa  de 
diis  fingantur  indigna;  secundum  non  congruere  civitati-  25 
bus,  quod  habeat  aliqua  supervacua,  aliqua  etiam  quae 
obsit  populis  nosse.  De  supervacuis  non  magna  causa 
est;  solet  enim  et  a  iuris  peritis  dici:  Superflua  non  no- 
cent.  Quae  sunt  autem  illa,  quae  prolata  in  multitudinem 
nocent?  „Haec,  inquit,  non  esse  deos  Herculem,  Aescu-  30 
lapium,  Castorem,  PoIIucem;  proditur  enim  a  doctis,  quod 
homines  fuerint  et  humana  condicione  defecerint."     Quid 

aliiid?  „Quod  eoriim  qui  sint  dii  noii  habeant  civitates 
vera  simulacra,  quod  verus  Deus  nec  sexum  habeat  nec 
aetatem  nec  definita  corporis  membra"  Haec  pontifex 
nosse  populos  non  vult;  nam  falsa  esse  non  putat.  Ex- 
5  pedire  igitur  existimat  falli  in  religione  civitates.  Quod 
dicere  etiam  in  libris  rerum  divinarum  Varro  ipse  non 
dubitat.  Praeclara  religio,  quo  confugiat  liberandus  in 
firmus,  et  cum  veritatem  qua  liberetur  inquirat,  credatu 
ei  expedire   quod   fallitur.     Poeticum  sane  deorum  genus 

10  cur  Scaevola  respuat,  eisdem  litteris  non  tacetur:  quia 
sic  videlicet  deos  deformant,  ut  nec  bonis  hominibus  com- 
parentur,  cum  alium  faciunt  furari,  alium  adulterare,  sic 
item  aliquid  aliter  turpiter  atque  inepte  dicere  ac  facere; 
tres    inter    se    deas    certasse    de    praemio    pulchritudinis,  ^^, 

15  victas  duas  a  Venere  Troiam  evertisse;  lovem  ipsum  con-<^B 
verti  in  bovem  aut  cygnum,  ut  cum  aliqua  concumbat;^^ 
deam   homini   nubere,    Saturnum  liberos   devorare:    nihil 
denique  posse  confingi  miraculorum  atque  vitiorum,  quod 
non  ibi  reperiatur  atque  ab   deorum    natura    longe  absit.^^ 

20  0  Scaevola  pontifex  maxime,  ludos  tolle,  si  potes;   prae-^H 
cipe  populis,   ne  tales  honores  diis  inmortalibus  deferant, 
ubi  crimina  deorum  libeat  mirari  et  quae  fieri   possunt 
placeat  imitari.     Si  autem  tibi  responderit  populus:   Vos 
nobis  importastis  ista  pontifices:  deos  ipsos  roga,    quibus 

25  instigantibus  ista  iussistis,  ne  talia  sibi  iubeant  exhiberi. 
Quae  si  mala  sunt  et  propterea  nuUo  modo  de  deorum 
maiestate  credenda,  maior  est  deorum  iniuria,  de  quibus 
inpune  finguntur.  Sed-  non  te  audiunt,  daemones  sunt, 
prava  docent,  turpibus  gaudent:  non  solum  non  deputant 

30  iniuriam,  si  de  illis  ista  fingantur,  sed  eam  potius  iniuriam 
ferre  non  possunt,  si  per  eorum  sollemnia  non  agantur. 
lam  vero  si  adversus  eos  lovem  interpelles,  maxime  ob 
eam  causam,  quia  eius  plura  crimina  ludis  scaenicis  acti- 
tantur:    nonne  etiamsi   Deum   lovem   nuncupatis,  a    quo 

regitiir  totiis  atque  administratiir  hic  mundus,  eo  illi  fit 
a  vobis  maxima  iniuria,  quod  eum  cum  istis  colendum 
putatis  eorumque  regem  esse  perhibetis? 

Caput  XXVIII. 

An  ad  ohtinendum  dilatandumque  regnum  profuerit      5 
Rqmanis  cultus  deorum. 

NuUo  igitur  modo  dii  tales,  qui  talibus  placantur  vel 
potius  accusantur  honoribus,  ut  maius  sit  crimen  quod 
eis  falsis  oblectantur,  quam  si  de  illis  vera  dicerentur, 
Romanum  imperium  augere  et  conservare  potuissent.  10 
Hoc  enim  si  possent,  Graecis  potius  donum  tam  grande 
conferrent,  qui  eos  in  huiusce  modi  rebus  divinis,  hoc 
est  hidis  scaenicis,  honorabiUus  digniusque  cohierunt, 
quando  et  a  morsibus  poetarum,  quibus  deos  dilacerari 
videbant,  se  non  subtraxerunt,  dando  eis  Ucentiam  male  15 
tractandi  homines  quos  Hberet,  et  ipsos  scaenicos  non 
turpes  iudicaverunt,  sed  dignos  etiam  praeclaris  honoribus 
habuerunt.  Sicut  autem  potuerunt  auream  pecuniam  ha- 
bere  Romani,  quamvis  deum  Aurinum  non  colerent:  sic 
et  argenteam  habere  potuerunt  et  aeream,  si  nec  Argen-  20 
tinum  nec  eius  patrem  colerent  Aescolanum,  et  sic  omnia 
quae  retexere  piget.  Sic  ergo  et  regnum  invito  quidem 
Deo  vero  nuUo  modo  habere  possent;  diis  vero  istis  falsis 
et  multis  ignoratis  sive  contemptis  atque  ilio  uno  cognito 
et  fide  sincera  ac  moribus  culto  et  mehus  hic  regnum  25 
haberent,  quantumcumque  haberent,  et  post  haec  acciperent 
sempiternum,  sive  hic  haberent  sive  non  haberent. 

Caput  XXIX. 

De  falsitate  auspicii,  quo  Romani  regni  fortitudo  et 

stabilitas  visa  est  indicari.  30 

Nam  illud   quale   est  quod  pulcherrimum  auspicium 
fuisse  dixerunt,  quod  paulo   ante   commemoravi,  Martem 

et  Terminum   et  luventatem  nec  lovi  regi  deorum  loco 
cedere  voluisse?  Sic  enim,  inquiunt,  significatum  est,  Mar-    « 
tiam  gentem,  id  est  Romanam,  nemini  locum  quem  teneret^H 
daturam,  Romanos  quoque  terminos  propter  deum  Termi-^* 
5  num  neminem  commoturum,   iuventutem  etiam  Romanam 
propter  deam  luventatem  nemini  esse  cessuram.    Videant 
ergo  quo  modo   habeant  istum  regem  deorum  suorum  et 
datorem  regni  sui,  ut  eum  auspicia  ista  pro   adversario 
ponerent,   cui    non    cedere    pulchrum    esset.     Quamquam 

10  haec  si  vera  sunt,  non  habent  omnino  quid  timeant.  Non 
enim  confessuri  sunt,  quod  dii  cesserint  Christo,  qui  lovi 
cedere '  noluerunt;  salvis  quippe  imperii  finibus  Christo 
cedere  potuerunt  et  de  sedibus  locorum  et  maxime  de 
corde    credentium.     Sed    antequam    Christus    venisset    i 

15  carne,  antequam  denique  ista  scriberentur,  quae  de  Ubrii 
eorum   proferimus,    sed    tamen    postea  quam  factum   est' 
sub  rege  Tarquinio  iliud  auspicium,   aliquotiens  Romanus 
exercitus  fusus  est,  hoc   est   versus  in  fugam,   falsumque 
ostendit   auspicium,    quo  luventas   illa   non   cesserat  lovi,  ^ 

20  et  gens  Martia  superantibus  atque  inrumpentibus  GaIIis^| 
in  ipsa  Urbe  contrita  est,  et  termini  imperii  deficientibusTf' 
multis  ad  Hannibalem  civitatibus  in  angustum  fuerant 
coartati.  Ita  evacuata  est  puichritudo  auspiciorum,  reman 
sit  contra  lovem  contumacia,  non  deorum,  sed  daemoniorum 

25  Aliud  est  enim  non  cessisse,  aliud  unde  cesseras  redisse. 
Quamquam  et  postea  in  orientalibus  partibus  Hadriani 
voluntate  mutati  sunt  termini  imperii  Romani.  Ille  nam- 
que  tres  provincias  nobiles,  Armeniam,  Mesopotamiam, 
Assyriam,  Persarum  concessit  imperio,   ut  deus  ille  Ter- 

30  minus,  qui  Romanos  terminos  secundum  istos  tuebatur  et 
per  illud  pulcherrimum  auspicium  loco  non  cesserat  lovi, 
plus  Hadrianum  regem  hominum  quam  regem  deorum 
timuisse  videatur.  Receptis  quoque  alio  tempore  provin- 
ciis  memoratis  nostra  paene  memoria  retrorsus  Terminus 

cessit,  qiiando  lulianus  deorum  illorum  oraculis  deditus 
inmoderato  ausu  naves  iussit  incendi,  quibus  alimonia 
portabatur;  qua  exercitus  destitutus  mox  etiam  ipso  hostili 
vulnere  extincto  in  tantam  est  redactus  inopiam,  ut  inde 
nullus  evaderet  undiqiie  hostibus  incursantibus,  milite  im-  5 
peratoris  morte  turbato,  nisi  placito  pacis  illic  imperii 
fmes  constituerentur,  ubi  hodieque  persistunt,  non  quidem 
tanto  detrimento,  quantum  concesserat  Hadrianus,  sed 
media  tamen  compositione  defixi.  Vano  igitur  augurio 
deus  Terminus  non  cessit  lovi,  qui  cessit  Hadriani  volun-  10 
tati,  cessit  etiam  luliani  temeritati  et  loviani  necessitati. 
Viderunt  haec  intellegentiores  gravioresque  Romani;  sed 
contra  consuetudinem  civitatis,  quae  daemonicis  ritibus 
fuerat  obligata,  parum  valebant,  quia  et  ipsi,  etiamsi  illa 
vana  esse  sentiebant,  naturae  tamen  rerum  sub  unius  15 
veri  Dei  regimine  atque  imperio  constitutae  religiosum 
€ultum,  qui  Deo  debetur,  exhibendum  putabant,  servientes, 
ut  ait  apostolus,  creaturae  potius  quam  creatori,  qui  est 
henedictus  in  saecula.  Huius  Dei  veri  erat  auxilium  ne- 
cessarium,  a  quo  mitterentur  sancti  viri  et  veraciter  pii,  20 
qui  pro  vera  religione  morerentur,  ut  falsae  a  viventibus 
tollerentur. 

Caput  XXX. 

Qualia  de  diis  gentium  etiam  cultores  eorum  se  sentire 

fateantur.  25 

Cicero  augur  inridet  auguria  et  reprehendit  homines 
corvi  et  corniculae  vocibus  vitae  consilia  moderantes.  Sed 
iste  Academicus,  qui  omnia  esse  contendit  incerta,  in- 
dignus  est  qui  habeat  uUam  in  his  rebus  auctoritatem. 
Disputat   apud    eum    Q.    Lucilius    Balbus    in   secundo   de  30 

19)  Roin.  1,  25.     26)  Divin.  2,  37. 

(leoriim  natura  libro,  et  cum  ipse  superstitiones  ex  natura 
rerum  velut  physicas  et  philosophicas  inserat,  indignatur 
tamen  institutioni  simulacrorum  et  opinionibus  fabulosis 
ita  loquens:  „Videtisne  igitur,  ut  a  physicis  rebus  bene 
5  atque  utiUter  inventis  ratio  sit  tracta  ad  commenticios  et 
fictos  deos?  Quae  res  genuit  falsas  opiniones  erroresque^ 
turbulentos  et  superstitiones  paene  aniles.  Et  formae 
enim  nobis  deorum  et  aetates  et  vestitus  ornatusque  noti 
sunt,    genera  praeterea,    coniugia,  cognationes,  omniaque 

10  traducta    ad    similitudinem    imbecillitatis    humanae.     Nam 
et  perturbatis  animis  inducuntur;  accepimus  enim  deorum 
cupiditates  aegritudines  iracundias.     Nec  vero,  ut  fabuIae^B 
ferunt,   dii  bellis   proeliisque   caruerunt;    nec   solum,  ut^^ 
apud  Homerum,   cum   duos   exercitus   contrarios   alii   dii 

15  alia  ex  parte  defenderent,  sed  etiam  (ut  cum  Titanis  aut 
cum  Gigantibus)  sua  propria  bella  gesserunt.  Haec  et 
dicuntur  et  creduntur  stultissime  et  plena  sunt  vanitatis 
summaeque  levitatis."  Ecce  interim  quae  confitentur  qui 
defendunt   deos  gentium.     Deinde   cum  haec  ad  supersti- 

20  tionem    pertinere   dicat,    ad    religionem    vero,    quae  ips&i 
secundum    Stoicos  videtur  docere:   „non  enim  philosophi' 
solum,  inquit,  verum  etiam  maiores  nostri  superstitionem 
a  religione   separaverunt  5    nam    qui  totos   dies  precaban- 
tur,   inquit,  et  immolabant,   ut  sibi  sui  liberi  superstitej 

25  essent,    superstitiosi  sunt  appellati."    Quis  non  intellegat* 
eum  conari,  dum  consuetudinem  civitatis  timet,  religionem 
laudare  maiorum  eamque   a   superstitione  velle  seiungere, 
sed  quo  modo  id  possit  non  invenire?     Si  enim  a  maio- 
ribus  illi  sunt  appellati  superstitiosi,  qui  totos  dies  preca- 

30  bantur  et  immolabant,  numquid  et  illi,  qui  instituerunt 
(quod  iste  reprehendit)  deorum  simulacra  diversa  aetate 
et  vestc  distincta,  deorum  genera  coniugia  cognationes? 
Haec  utique  cum  tamquam  superstitiosa  culpantur,  inpUcat^ 

1)  C.  28.     14)  II.  20,  67  sqq. 

ista  ciilpa  maiores  talium  simiilacroriim  institutores  atque 
cultores;  inplicat  et  ipsum,  qui,  quantolibet  eloquio  se  in 
libertatem  nitatur  evolvere,  necesse  habebat  ista  venerari; 
nec  quod  in  hac  disputatione  disertus  insonat,  muttire 
auderet  in  populi  contione.  Agamus  itaque  Christiani  5 
Domino  Deo  nostro  gratias,  non  caelo  et  terrae,  sicut  iste 
disputat,  sed  ei  qui  fecit  caelum  et  terram,  qui  has  super- 
stitiones,  quas  iste  Balbus  velut  balbutiens  vix  reprehen- 
dit,  per  altissimam  Christi  humilitatem,  per  apostolorum 
praedicationem,  per  fidem  martyrum  pro  veritate  morien-  10 
tium  et  cum  veritate  viventium  non  sohmi  in  cordibus 
rehgiosis,  verum  etiam  in  aedibus  superstitiosis  libera 
suorum  servitute  subvertit. 

Caput  XXXI. 

Be  opinionihus   Varronis,  qui  reprohata  persuasione  po-  15 
pulari,  licet  ad  notitiam  veri  Bei  non  pervenerii,  unum 
tamen  JDeum  colendum  esse  censuerit. 

Quid    ipse    Varro,    quem    dolemus  in    rebus    divinis 
hidos  scaenicos,    quamvis  non  iudicio  proprio,    posuisse, 
.cum  ad  deos  colendos  multis  locis  velut  rehgiosus  horte-  20 
•tur,   nonne   ita   confitetur  non   se   illa  iudicio   suo  sequi, 
quae    civitatem  Romanam  instituisse   commemorat,  ut,  si 
eam  civitatem  novam  constitueret,  ex  nalurae  potius  for- 
mula  deos   nominaque    eorum   se  fuisse  dedicaturum  non 
dubitet    confiteri?    Sed    iam    quoniam   in    vetere    populo  25 
esset,    acceptam    ab    antiquis    nominum    et    cognominum 
historiam   tenere,    ut  tradita  est,    debere  se  dicit,    et  ad 
eum  fmem  illa  scribere  ac  perscrutari,  ut  potius  eos  magis 
colere  quam  despicere  vulgus  velit.     Quibus  verbis  homo 
acutissimus  satis  indicat  non  se  aperire  omnia,  quae  non  30 
sibi  tantum  contemptui   essent,  sed   etiam  ipsi  vulgo  de- 
spicienda  viderentur,  nisi  tacerentur.     Ego  ista  conicere 

piitari    debui,    nisi   evidenter    alio    loco    ipse    diceret   de 
religionibiis  loquens  multa  esse  vera,  quae  non  modo  vulj 
go  scire  non  sit  utile,  sed  etiam,  tametsi  falsa  sunt,  alit( 
existimare  populum  expediat,   et  ideo  Graecos  teletas 
5  mysteria  taciturnitate  parietibusque   clausisse.     Hic   cerl 
totum  consilium  prodidit  velut  sapientium,  per  quos  civi- 
tates  et  populi  regerentur.     Hac  tamen  fallacia  miris  modi^ 
maligni  daemones  delectantur,  qui  et  deceptores  et  deceptc 
pariter  possident,  a  quorum  dominatione  non  liberat  ni^ 

10  gratia  Dei  per  lesum  Christum  dominum  nostrum. 

Dicit  etiam  idem  auctor   acutissimus  atqiie  doctiss^ 
mus,  quod  hi  soli  ei  videantur  animadvertisse  quid  ess( 
Deus,  qui  crediderunt  eum  esse  animam  motu  ac  ratione 
mundum  gubernantem,  ac  per  hoc,  etsi  nondum  teneba^— i 

15  quod  veritas  habet  (Deus  enim  verus  non  anima,  sed  an^H 
mae   quoque    est  effector   et  conditor),    tamen   si  contra 
praeiudicia   consuetudinis  liber   esse  posset,   unum  Deum 
colendum  fateretur  atque  suaderet,  motu  ac  ratione  mui 
dum  gubernantem,  ut  ea  cum  illo  de  hac  re  quaestio  re 

20  maneret,  quod   eum  diceret  esse  animam,  non  potius 
animae   creatorem.      Dicit    etiam   antiquos   Romanos   pli 
annos  centum  et  septuaginta  deos  sine  simulacro  coluisse. 
„Quod  si  adhuc,  inquit,  mansisset,  castius  dii  observaren- 


im 

25  etiam  gentem  ludaeam;  nec  dubitat  eum  locum  ita  con- 
cludere,  ut  dicat,  qui  primi  simulacra  deorum  populis 
posuerunt,  eos  civitatibus  suis  et  metum  dempsisse  et 
errorem  addidisse,  prudenter  existimans  deos  facile  posse 
in  simulacrorum  stoliditate  contemni.     Quod  vero  non  ait 

30  „errorem  tradiderunt",  sed  „addiderunt":  iam  utique  fuisse 
etiam  sine  simulacris  vult  intellegi  errorem.  Quapropter 
cum  solos  dicit  animadvertisse  quid  esset  Deus,  qui  eum 
crederent  animam  mundum  gubernantem,  castiusque  existi- 
mat  sine  simulacris  observari  religionem,  quis  non  videat 

qiiantiim  propinquaverit  veritati?  Si  enim  aliquid  contjra 
vetustatem  tanti  posset  erroris,  profecto  et  unum  Deum, 
a  quo  mundum  crederet  gubernari,  et  sine  simulacro  co- 
lendum  esse  censeret;  atqiie  in  tam  proximo  inventus  fa- 
cile  fortasse  de  animae  mutabilitate  commoneretur,  ut  5 
naturam  potius  incommutabilem,  quae  ipsam  quoque  ani- 
mam  condidisset,  Deum  verum  esse  sentiret.  Haec  cum 
ita  sint,  quaecumque  tales  viri  in  suis  litteris  multorum 
deorum  ludibria  posuerwnt,  confiteri  ea  potius  occulta  Dei 
voluntate  compulsi  sunt  quam  persuadere  conati.  Si  qua  10 
igitur  a  nobis  inde  testimonia  proferuntur,  ad  eos  redar- 
guendos  proferuntur,  qui  nolunt  advertere  de  quanta  et 
quam  maligna  daemonum  potestate  nos  liberet  singulare 
sacrificium  tam  sancti  sanguinis  fusi  et  donum  spiritus 
impertiti.  15 

Caput  XXXII. 

Ob  quam  speciem  utilitatis  principes  gentium  apud 

suhiectos  sihi  popuios  falsas  religiones  voluerunt 

permanere. 

Dicit  etiam  de  generationibus  deorum  magis  ad  poe-  20 
tas    quam  ad   physicos  fuisse  populos  inclinatos,  et  ideo 
et  sexum  et  generationes  deorum  maiores  suos,  id  est  ve- 
teres   credidisse  Romanos  et  eorum  constituisse  coniugia. 
Quod   utique   non  aliam   ob  causam  factum  videtur,    nisi 
quia  hominum  velut  prudentium  et   sapientium  negotium  25 
fuit   populum    in   religionibus  fallere   et   in  eo  ipso  non 
solum  colere,  sed  imitari  etiam  daemones,  quibus  maxima 
est   fallendi    cupiditas.      Sicut    enim    daemones    nisi    eos, 
quos  fallendo  deceperint,    possidere  non  possunt,   sic  et 
homines  principes,  non  sane  iusti,  sed  daemonum  similes,  30 
ea,   quae    vana    esse   noverant,  religionis  nomine    populis 
tamquam  vera  suadebant,    hoc   modo   eos   civili   societatl 
velut  aptius  alligantes,  quo  similiter  subditos  possiderent. 

Quis  aiitem  infirmus   et  indoctus   evaderet  simul  fallac< 
et  principes  civitatis  et  daemones? 

Caput  XXXIII. 

Quod  iudicio  et  potestate  Dei  veri  omnium  regum  atq 
5  regnorum  ordinata  sint  tempora. 

Deus  igitur  ille  felicitatis  auctor  et  dator,  quia  solus 
est  verus  Deus,  ipse  dat  regna  terrena  et  bonis  et  malis, 
neque  hoc  temere  et  quasi  fortuito,  quia  Deus  est,  non 
fortuna,    sed    pro    rerum    ordine    ac   temporum    occulto 

10  nobis/  notissimo  sibi;  cui  tamen  ordini  temporum  non 
subditus  servit,  sed  eum  ipse  tamquam  dominus  regit 
moderatorque  disponit:  felicitatem  vero  non  dat  nisi  bonis. 
Hanc  enim  possunt  et  non  habere  et  habere  servientes, 
possunt  et  non   habere  et  habere  regnantes;  quae  tamen 

15  plena    in   ea   vita    erit,    ubi  nemo  iam  serviet.     Et  ideo 
regna  terrena   et  bonis  ab  illo  dantur  et  malis,  ne  eius 
cultores    adhuc    in    provectu    animi   parvuU   haec    ab 
munera  quasi  magnum   aUquid  concupiscant.     Et  hoc  ei 
sacramentum  veteris  testamenti,  ubi  occultum  erat  novura^ 

20  quod  iUic  promissa  et  dona  terrena  sunt,  inteUegentibus 
et  tunc   spiritaUbus,  quamvis    nondum   in   manifestatione 
praedicantibus,    et  quae  illis    temporalibus  rebus   signifi, 
caretur    aeternitas,    et   in    quibus    Dei    donis    essel   ve 
feUcitas. 

25  Caput  XXXIV. 


us 
ne 

I 


Be  regno  ludaeorum,  quod  ah  uno  et  vero  Beo  insti- 

tutum  atque  servatum  est,  donec  in  vera  reli- 

gione  manserunt. 

Itaque   iit   cognoscerentur   etiam    iUa   terrena   bona,, 

30  quibus  soUs  inhiant  qui  meliora  cogitare  non  possunt,  in 

ipsius  iinius  Dei   esse  posita  potestate,  non  in  multorum 

falsorum,  quos  colendos  Romani  antea  crediderunt,  popu- 
lum  suum  in  Aegypto  de  paucissimis  multiplicavit  et  inde 
signis  mirabilibus  liberavit.  Nec  Lucinam  mulieres  illae 
invocaverunt,  quando  earum  partus,  ut  miris  modis  mul- 
tiplicarentur  et  gens  illa  incredibiliter  cresceret,  ab  Aegyp-  5 
tiorum  persequentium  et  infantes  omnes  necare  volentium 
manibus  ipse  liberavit,  ipse  servavit.  Sine  dea  Rumina 
suxerunt,  sine  Cunina  in  cunis  fuerunt,  sine  Educa  et 
Potina  escam  potumque  sumpserunt,  sine  tot  diis  puerili- 
bus  educati  sunt,  sine  diis  coniugalibus  coniugati,  sine  10 
cultu  Priapi  coniugibus  mixti;  sine  invocatione  Neptuni 
mare  transeuntibus  divisum  patuit  et  sequentes  eorum 
inimicos  fluctibus  in  se  redeuntibus  obruit.  Nec  con- 
secraverunt  aliquam  deam  Manniam,  quando  de  caelo  manna 
sumpserunt;  nec  quando  sitientibus  aquam  percussa  petra  15 
profudit,  Nymphas  Lymphasque  coluerunt.  Sine  insanis 
sacris  Martis  et  Bellonae  bella  gesserunt,  et  sine  victoria 
qiiidem  non  vicerunt,  non  eam  tamen  deam,  sed  Dei  sui 
munus  habuerunt.  Sine  Segetia  segetes  sine  Bubona  bo- 
ves,  mella  sine  Mellona  poma  sine  Pomona,  et  prorsus  20 
omnia,  pro  quibus  tantae  falsorum  deorum  turbae  Romani 
supplicandum  putarunt,  ab  uno  vero  Deo  multo  felicius 
acceperunt.  Et  si  non  in  eum  peccassent,  impia  curiosi- 
tate  tamquam  magicis  artibus  seducti  ad  aUenos  deos  et 
ad  idola  defluendo,  et  postremo  Christum  occidendo:  in  25 
eodem  regno  etsi  non  spatiosiore,  tamen  fehciore  man- 
sissent.  Et  nunc  quod  per  omnes  fere  terras  gentesque 
dispersi  sunt,  illius  unius  veri  Dei  providentia  est,  ut, 
qiiod  deorum  falsorum  usquequaque  simulacra  arae,  luci 
templa  evertuntur  et  sacrificia  prohibentur,  de  codicibus  30 
eorum  probetur,  quem  ad  modum  hoc  fuerit  tanto  ante 
prophetatum;  ne  forte,  cum  legeretur  in  nostris,  a  nobis 
putaretur  esse  confictum.  lam  quod  sequitur  in  volumine 
sequenti  videndum  est,  et  hic  dandus  huius  prolixitatis 
modus. 

« 


Quoniam  constat  omnium  rerum  optandarum  pleni 
5  tudinem  esse  felicitatem,  quae  non  est  dea,  sed  donum 
Dei,  et  ideo  nullum  deum  colendum  esse  ab  hominibus, 
nisi  qui  potest  eos  facere  felices  (unde  si  illa  dea  esset, 
sola  colenda  merito  diceretur):  iam  consequenter  videa- 
mus,  qua  causa  Deus,  qui  potest  et  illa  bona  dare,  quae 
10  habere  possunt  etiam  non  boni  ac  per  hoc  etiam  non  fe- 
lices,  Romanum  imperium  tam  magnum  tamque  diuturnum 
esse  vokierit.  Quia  enim  hoc  deorum  falsorum  illa  quam 
colebant  multitudo  non  fecit,  et  multa  iam  diximus,  et 
ubi  visum  fuerit  opportunum  esse  dicemus. 

15  Caput  I 

Causam  Romani  imperii  omniumque  regnorum  nec 
tuitam  esse  nec  in  stellarum  positione  consistere 

Causa  ergo  magnitudinis  imperii  Romani  nec  fortuita 
est  nec   fatalis   secundum  eorum  sententiam  sive  opinio- 

20  nem,  qui  ea  dicunt  esse  fortuita,  quae  vel  nullas  causas 
habent  vel  non  ex  aUquo  rationabiU  ordine  venientes,  et 
ea  fatalia,  quae  praeter  Dei  et  hominum  voluntatem  cuius- 
dam  ordinis  necessitate  contingunt.  Prorsus  divina  pro- 
videntia  regna  constituuntur  humana.     Quae   si  propterea 

25  quisquam  fato  tribuit,  quia  ipsam  Dei  voluntatem  vel  po- 
testatem  fati  nomine  appellat,  sententiam  teneat,  linguam 
corrigat.  Cur  enim  non  hoc  primum  dicit,  quod  postea 
dicturus  est,  cum  ab  illo  quisquam  quaesierit  quid  dixerit 
fatum?    Nam  id  homines  quando  audiunt,  usitata  loquendi 

30  consuetudine  non  intellegunt  nisi  vim  positionis  siderum, 
qualis  est  quando  quis  nascitur  sive  concipitur;  quod  ali- 
qui  alienant  a  Dei  voluntate,  aUqui  ex  illa  etiam  hoc  pen- 

dere  confirmant.  Sed  illi,  qui  sine  Dei  voluntate  decer- 
nere  opinantur  sidera  quid  agamus  vel  quid  bonorum 
habeamus  malorumve  patiamur,  ab  auribus  omnium  repel- 
lendi  sunt,  non  solum  eorum  qui  veram  religionem  tenent 
sed  et  qui  deorum  qualiumcumque,  licet  falsorum,  volunt  5 
esse  cultores.  Haec  enim  opinio  quid  agit  aliud,  nisi  ut 
nullus  omnino  colatur  aut  rogetur  Deus?  Contra  quos 
modo  nobis  disputatio  non  est  instituta,  sed  contra  hos 
qui  pro  defensione  eorum,  quos  deos  putant,  Christianae 
religioni  adversantur.  Illi  vero,  qui  positionem  stellarum  10 
quodam  modo  decernentium  quaUs  quisque  sit  et  quid  ei 
proveniat  boni  quidve  mali  accidat  ex  Dei  voluntate  sus- 
pendunt,  si  easdem  stellas  putant  habere  hanc  potestatem 
traditam  sibi  a  summa  illius  potestate,  ut  volentes  ista 
decernant:  magnam  caelo  faciunt  iniuriam,  in  cuius  velut  15 
clarissimo  senatu  ac  splendidissima  curia  opinantur  scelera 
facienda  decerni,  qualia  si  aliqua  terrena  civitas  decrevisset, 
genere  humano  decernente  fuerat  evertenda.  Quale  deinde 
iudicium  de  hominum  factis  Deo  reUnquitur,  quibus  cae- 
lestis  necessitas  adhibetur,  cum  dominus  ille  sit  et  siderum  20 
et  hominum?  Aut  si  non  dicunt  stellas,  accepta  quidem 
potestate  a  summo  Deo,  arbitrio  suo  ista  decernere,  sed 
in  talibus  necessitatibus  ingerendis  illius  omnino  iussa 
complere:  itane  de  ipso  Deo  sentiendum  est,  quod  indignis- 
simum  visum  est  de  stellarum  voluntate  sentire?  Quod  25 
si  dicuntur  stellae  significare  potius  ista  quam  facere,  ut 
quasi  locutio  quaedam  sit  illa  positio  praedicens  futura, 
non  agens  (non  enim  mediocriter  doctorum  hominum  fuit 
ista  sententia):  non  quidem  ita  solent  loqui  mathematici, 
ut  verbi  gratia  dicant:  „Mars  ita  positus  homicidam  signi-  30 
ficat^',  sed:  „homicidam  facit";  verumtamen  ut  conceda- 
mus  non  eos  ut  debent  loqui  et  a  philosophis  accipere 
oportere  sermonis  regulam  ad  ea  praenuntianda,  quae  in 
siderum  positione  reperire  se  putant:  quid  fit,  quod  nihil 

5  et  ^;  om.  KFv  ||  8  eos  v  ||  34  quid  AKParr.;  quod  F; 

umqiiam  dicere  potuerunt,  cur  in  vita  geminorum,  in 
actionibus,  in  eventis,  in  professionibus,  artibus,  honoribus 
ceterisque  rebus  ad  humanam  vitam  pertinentibus  atque 
in  ipsa  morte  sit  plerumque  tanta  diversitas,  ut  simiUores 
5  eis  sint^  quantum  ad  haec  adtinet,  multi  extranei  quam 
ipsi  inter  se  gemini  perexiguo  temporis  intervallo  in  na- 
scendo  separati,  in  conceptu  autem  per  unum  concubitu 
uno  etiam  momento  seminati? 


Caput  II. 

10  Be  geminorum  simiU  dissimilique  valetiidine 

Cicero    dicit    Hippocratem,    nobilissimum    medicu 
scriptum  reliquisse,  quosdam  fratres,  cum  simul  aegrotare 
coepissent  et  eorum  morbus  eodem  tempore  ingravesceret, 
eodem   levaretur,    geminos   suspicatum;    quos    Posidonius 

15  Stoicus,  multum  astrologiae  deditus,  eadem  constitutione 
astrorum  natos  eademque  conceptos  solebat  asserere.  Ita 
quod  medicus  pertinere  credebat  ad  simiUimam  temperiem 
valetudinis,  hoc  phiiosophus  astrologus  ad  vim  constitu- 
tionemque    siderum,    quae   fuerat    quo   tempore   concepti 

20  natique  sunt.  In  hac  causa  multo  est  acceptabiUor  et  de 
proximo  credibilior  coniectura  medicinalis,  quoniam  pa- 
rentes  ut  erant  corpore  adfecti,  dum  concumberent,  ita 
primordia  conceptorum  adfici  potuerunt,  ut  consecutis  ex 
materno  corpore  prioribus    incrementis    paris    valetudinis 

25  nascerentur;  deinde  in  una  domo  eisdem  alimentis  nutriti, 
ubi  aerem  et  loci  positionem  et  vim  aquarum  plurimum 
valere  ad  corpus  vel  bene  vel  male  accipiendum  medicina 
testatur,  eisdem  etiam  exercitationibus  assuefacti  tam  simi- 
lia  corpora  gererent,   ut  etiam  ad  aegrotandum  uno  tem- 

30  pore  eisdemque  causis  similiter  moverentur.     Constitutio- 

11)  Fat.? 

nem  vero  caeli  ac  siderum,  quae  fuit  quando  concepti 
sive  nati  sunt,  velle  trahere  ad  istam  aegrotandi  parilita- 
tem,  cum  tam  multa  diversissimi  generis  diversissimorum 
effectuum  et  eventorum  eodem  tempore  in  unius  regionis 
terra  eidem  caelo  subdita  potuerint  concipi  et  nasci,  nescio  5 
cuius  sit  insolentiae.  Nos  autem  novimus  geminos  non 
solum  actus  et  peregrinationes  habere  diversas,  verum 
etiam  dispares  aegritudines  perpeti.  De  qua  re  facilli- 
mam,  quantum  mihi  videtur,  rationem  redderet  Hippocra- 
tes,  diversis  alimentis  et  exercitationibus,  quae  non  de  10 
corporis  temperatione,  sed  de  animi  voluntate  veniunt, 
dissimiles  eis  accidere  potuisse  valetudines.  Porro  autem 
Posidonius  vel  quilibet  fatalium  siderum  assertor  mirum 
si  potest  hic  invenire  quid  dicat,  si  nolit  imperitorum 
mentibus  in  eis  quas  nesciunt  rebus  inludere.  Quod  enim  15 
conantur  efficere  de  intervallo  exiguo  temporis,  quod  in- 
ter  se  gemini  dum  nascerentur  habuerunt,  propter  caeli 
particulam,  ubi  ponitur  horae  notatio,  quem  horoscopum 
vocant:  aut  non  tantum  valet,  quanta  invenitur  in  gemi- 
norum  voluntatibus  actibus  moribus  casibusque  diversitas,  20 
aut  plus  etiam  valet,  quam  est  geminorum  vel  humilitas 
generis  eadem  vel  nobUitas,  cuius  maximam  diversitatem 
non  nisi  in  hora,  qua  quisque  nascitur,  ponunt.  Ac  per 
hoc  si  tam  celeriter  alter  post  alterum  nascitur,  ut  eadem 
pars  horoscopi  maneat,  paria  cuncta  quaero,  quae  in  nul-  25 
lis  possunt  geminis  inveniri;  si  autem  sequentis  tarditas 
horoscopum  mutat,  parentes  diversos  quaero,  quos  gemini 
habere  non  possunt. 

Caput  III. 
De  argumento,  quod  ex  rota  figuU  Nigidius  mathematl-  30 
cus  adsumpsit  in  quaestione  geminorufn. 
Frustra  itaque   adfertur  nobile  illud  commentum  de 
figuU  rota,   quod   respondisse   ferunt  Nigidium  hac  quae- 

4  effect.  AK^Parr.   mell.  (=  actuum,  operum,  cf.  7;  20; 
194,  25);  affect.  K^Fv  \\  13  miror  A 

stione  turbatum;  unde  et  Figulus  appellatus  est.  Dum 
enim  rotam  figuli  vi  quanta  potuit  intorsisset,  currente 
illa  bis  numero  de  atramento  tamquam  uno  eius  loco 
summa   celeritate    percussit;    deinde   inventa   sunt    signa^ 

5  quae  fixerat,  desistente  motu^  non  parvo  intervallo  in 
rotae  illius  extremitate  distantia.  Sic,  inquit^  in  tanta 
rapacitate  caeli,  etiamsi  alter  post  alterum  tanta  celeritate 
nascatur,  quanta  rotam  bis  ipse  percussi,  in  caeli  spatio 
plurimum  est:  hinc  sunt,  inquit,  quaecumque  dissimillima 

10  perhibentur  in  moribus  casibusque  geminorum.  Hoc  fig- 
mentum  fragilius  est  quam  vasa,  quae  illa  rotatione  fmgun- 
tur.  Nam  si  tam  multum  in  caelo  interest,  quod  con- 
stellationibus  conprehendi  non  potest,  ut  alteri  geminorum 
hereditas  obveniat,  alteri  non  obveniat:  cur  audent  ceteris, 

15  qui  gemini  non  sunt,  cum  inspexerint  eorum  constellatio- 
nes,  taUa  pronuntiare,  quae  ad  iUud  secretum  pertinent, 
quod  nemo  potest  conprehendere  et  momentis  adnotare 
nascentium?  Si  autem  propterea  taUa  dicunt  in  aliorum 
genituris,  quia  haec  ad  productiora  spatia  temporum  per- 

20  tinent;  momenta  vero  iUa  partium  minutarum,  quae  inter 
se  gemini  possunt  habere  nascentes,  rebus  minimis  tribu- 
untur,  de  quaUbus  mathematici  non  solent  consuU  (quis 
enim  consulat  quando  sedeat,  quando  deambulet,  quando 
vel   quid   prandeat?):   numquid   ista   dicimus,   quando   in 

25  moribus  operibus  casibusque  geminorum  pkirima  plurimum- 
que  diversa  monstramus? 

Caput  IV. 

Be  Esau  et  lacob  geminis  muUum  inter  se  morum  et 
actionum  qualitate  disparihus. 

30  Nati  sunt  duo  gemini  antiqua  patrum  memoria  (ut 

de  insignibus  loquar)  sic  aUer  post  aUerum,  ut  po^terior 
plantam   prioris   teneret.     Tanta   in   eorum    vita    fuerunt 

moribusque  diversa,  tanta  in  actibus  disparilitas,  tanta  in 
parentum  amore  dissimilitudo,  ut  etiam  inimicos  eos  inter 
se  faceret  ipsa  distantia.  Numquid  hoc  dicitur,  quia  nno 
ambulante  alius  sedebat,  et  alio  dormiente  alius  vigilabat, 
alio  loquente  tacebat  alius;  quae  pertinent  ad  illas  minu-  5 
tias,  quae  non  possunt  ab  eis  conprehendi,  qui  constitu- 
tionem  siderum,  qua  quisque  nascitur,  scribunt,  unde 
mathematici  consulantur?  Unus  duxit  mercennariam  ser- 
vitutem,  ahus  non  servivit;  unus  a  matre  diligebatur,  alius 
non  diligebatur;  unus  honorem,  qui  magnus  apud  eos  10 
habebatur,  amisit,  alter  indeptus  est.  Quid  de  uxori- 
bus,  quid  de  fiHis,  quid  de  rebus,  quanta  diversitas!  Si 
ergo  haec  ad  illas  pertinent  minutias  temporum,  quae 
inter  se  habent  gemini,  et  constellationibus  non  adscri- 
buntur:  quare  aliorum  constellationibus  inspectis  ista  di-  15 
cuntur?  Si  autem  ideo  dicuntur,  quia  non  ad  minuta  in- 
conprehensibiUa^  sed  ad  temporum  spatia  pertinent,  quae 
observari  notarique  possunt:  quid  hic  agit  rota  illa  figuh, 
nisi  ut  homines  hiteum  cor  habentes  in  gyrum  mittantur, 
ne  mathematicorum  vaniloquia  convincantur?  20 

Caput  V. 

Quihus  modis  convincantur  mathematici  vanam  scientiam 
profiteri. 

Quid  idem  ipsi,  quorum  morbus  quod  eodem  tempore 
gravior  leviorque  apparebat  amborum,  medicinahter  in-  23 
spiciens  Hippocrates  geminos  suspicatus  est,  nonne  satis 
istos  redarguunt,  qui  vohmt  sideribus  dare,  quod  de  cor- 
porum  simih  temperatione  veniebat?  Cur  enim  simiUter 
eodemque  tempore,  non  alter  prior,  aUer  posterior  aegro- 
tabant,  sicut  nati  fuerant,  quia  utique  simul  nasci  ambo  30 
non  poterant?  Aut  si  nihil  momenti  adtuUt,  ut  diversis 
temporibus    aegrotarent,    quod    diversis    temporibus    nati 

sunt:  quare  tempus  in  nascendo  diversum  ad  aliarum 
rerum  diversitates  valere  contendunt?  Cur  potuerunt  di- 
versis  temporibus  peregrinari,  diversis  temporibus  ducere 
uxores,  diversis  temporibus  filios  procreare  et  multa  alia, 

5  propterea .  quia  diversis  temporibus  nati  sunt,  et  non  po- 
tuerunt  eadem  causa  diversis  etiam  temporibus  aegrotare? 
Si   enim    dispar    nascendi   hora    mutavit    horoscopum    e^_ 
disparihtatem  intulit  ceteris   rebus:    cur  illud  in  aegritii^H 
dinibus  mansit,  quod  habebat  in  temporis  aequalitate  con^^ 

10  ceptus?  Aut  si  fata  valetudinis  in  conceptu  sunt,  aliarum 
vero  rerum  in  ortu  esse  dicuntur,  non  deberent  inspectis 
nataUum    consteliationibus    de    valetudine    aliquid    dicere^^ 
quando  eis  inspicienda  conceptionalis  hora  non  datur.    ^^■1 
autem    ideo   praenuntiant  aegritudines   non   inspecto  con^"' 

15  ceptionis  horoscopo,  quia  indicant  eas  momenta  nascen- 
tium:  quo  modo  dicerent  cuilibet  eorum  geminorum  ex 
nativitatis  hora,  quando  aegrotaturus  esset,  cum  et  alter, 
qui  non  habebat  eandem  horam  nativitatis,  necesse  habe- 
ret  pariter  aegrotare?     Deinde  quaero:    si  tanta  distantia 

20  est  temporis  in  nativitate  geminorum,  ut  per  hanc  opor- 
teat  eis  constellationes  fieri  diversas  propter  diversum 
horoscopum  et  ob  hoc  diversos  omnes  cardines,  ubi  tanta 
vis  ponitur,  ut  hinc  etiam  diversa  sint  fata:  unde  hoc 
accidere  potuit,   cum  eorum  conceptus   diversum  tempus 

25  habere  non  possit?  Aut  si  duorum  uno  momento  tem- 
poris  conceptorum  potuerunt  esse  ad  nascendum  fata  dis- 
paria,  cur  non  et  duorum  uno  momento  temporis  natorum 
possint  esse  ad  vivendum  atque  moriendum  fata  disparia? 
Nam  si  unum  momentum,  quo  ambo  concepti  sunt,   non 

30  impedivit,  ut  alter  prior,  alter  posterior  nasceretur:  cur, 
uno  momento  si  duo  nascantur,  impedit  aUquid,  ut  alter 
prior,  alter  posterior  moriatur?  Si  conceptio  momenti 
unius   diversos   casus  in  utero   geminos  habere  permittit, 


7  hora  scripsi;  ora  A;  mora  KFv  (progr.  p.  4)   ||   31  na- 

cur  nativitas  momenti  uniiis  non  etiam  quoslibet  duos  in 
terra  diversos  casus  habere  permittat,  ac  sic  omnis  huius 
artis  vel  potius  vanitatis  commenta  tollantur?  Quid  est 
hoc,  cur  uno  tempore,  momento  uno,  sub  una  eademque 
caeli  positione  concepti  diversa  habent  fata,  quae  illos  5 
perducant  ad  diversarum  horarum  nativitatera,  et  uno 
momento  temporis  sub  una  eademque  caeU  positione  de 
duabus  matribus  duo  pariter  nati  diversa  fata  habere  non 
possint,  quae  illos  perducant  ad  diversam  vivendi  vel 
moriendi  necessitatem?  An  concepti  nondum  habent  fata,  10 
quae  nisi  nascantur  habere  non  poterunt?  Quid  est  ergo 
quod  dicunt,  si  hora  conceptionalis  inveniatur,  multa  ab 
istis  dici  posse  divinius?  Unde  etiam  illud  a  nonnullis 
praedicatur,  quod  quidam  sapiens  horam  elegit,  qua  cum 
uxore  concumberet,  unde  fiUum  mirabilem  gigneret.  Unde  15 
postremo  et  hoc  est,  quod  de  iUis  pariter  aegrotantibus 
geminis  Posidonius  magnus  astrologus  idemque  phUosophus 
respondebat,  ideo  Ueri,  quod  eodem  tempore  fuissent  nati 
eodemque  concepti.  Nam  utique  propter  hoc  addebat 
conceptionem ,  ne  diceretur  ei  non  ad  Uquidum  eodem  20 
tempore  potuisse  nasci,  quos  constabat  omnino  eodem 
tempore  fuisse  conceptos;  ut  hoc,  quod  simiUter  simulque 
aegrotabant,  non  daret  de  proximo  pari  corporis  tempe- 
ramento,  sed  eandem  quoque  valetudinis  parUitatem  side- 
reis  nexibus  alUgaret.  Si  igitur  in  conceptu  tanta  vis  est  25 
ad  aequalitatem  fatorum,  non  debuerunt  nascendo  eadem 
fata  mutari.  Aut  si  propterea  mutantur  fata  geminorum 
quia  temporibus  diversis  nascuntur,  cur  non  potius  in- 
tellegamus  iam  fuisse  mutata,  ut  diversis  temporibus  na- 
scerentur?  Itane  non  mutat  fata  nativitatis  voluntas  viven-  30 
tium,  cum  mutet  fata  conceptionis  ordo  nascentium? 


2  omnis  AK^;  omnia  v  \\  4  cur  AKF ;  quod  v  ||  9  possint 

Caput  VI. 

Be  geminis  disparis  sexus. 

Quamquam  et  in  ipsis  geminorum  conceptibus, 
certe  amb.orum  eadem  momenta  simt  temporum,  unde 
5  ut  siib  eadem  constellatione  fatali  alter  concipiatur  mascu- 
lus,  altera  femina?  Novimus  geminos  diversi  sexus,  ambo 
adhuc  vivunt,  ambo  aetate  adhuc  vigent;  quorum  cum  sint 
inter  se  similes  corporum  species,  quantum  in  diverso 
sexu  potest,  instituto  tamen  et  proposito  vitae  ita   sunt 

10  dispares,  ut  praeter  actus,   quos   necesse   est  a  virilibus 
distare  femineos   (quod  ille  in  officio  comitis  militat  et 
sua  domo  paene  semper  peregrinatur,  illa  de  solo  patri 
et  de  rure  proprio  non  recedit),  insuper  (quod   est  in- 
credibilius,   si  astralia  fata  credantur;  non  autem  mirum, 

15  si  voluntates  hominum  et  Dei  munera  cogitentur)  ille 
coniugatus,  illa  virgo  sacra  est;  ille  numerosam  prolem 
genuit,  illa  nec  nupsit.  At  enim  plurimum  vis  horoscopi 
valet.  Hoc  quam  nihil  sit,  iam  satis  disserui.  Sed  qua- 
lecumque  sit,  in  ortu  valere  dicunt;  numquid  et  in  con- 

20  ceptu?  ubi  et  unum  concubitum  esse  manifestum  est,  et 
tanta  naturae  vis  est,  ut,  cum  conceperit  femina,  deinde 
alterum  concipere  omnino  non  possit;  unde  necesse  es^H 
eadem  esse  in  geminis  momenta  conceptus.  An  forte^^ 
quia  diverso  horoscopo  nali  sunt,  aut  ille  in  masculum, 

25  dum  nascerentur,  aut  illa  in  feminam  commutata  est? 
Cum  igitur  non  usquequaque  absurde  dici  posset  ad  solas 
corporum  differentias  adflatus  quosdam  valere  sidereos, 
sicut  in  solaribus  accessibus  et  decessibus  videmus  etiam 
ipsius  anni  tempora  vari^ari  et  lunaribus   incrementis  at- 

30  que  detrimentis  augeri  et  minui  quaedam  genera  rerum, 
sicut  echinos  et  conchas  et  mirabiles  aestus  oceani;  non 
autem    et    animi    voluntates    positionibus    siderum    subdi: 


25  nasceretur  ^»  ||  30  detrimentis  AKF  (l.  22  c.  15  fin. ; 
Apul.  Met  11,  1;  Asdep.  3);  decrem.  v  \\  33  et  om.  A^ 


DE  CIVITATE  DEI  L.  V.  C.  6.  7.  199 

nunc  isti,  cum  etiam  nostros  actus  inde  religare  conan- 
tur,  admonent  ut  quaeramus,  unde  ne  in  ipsis  quidem 
corporibus  eis  possit  ratio  ista  constare.  Quid  enim  tam 
ad  corpus  pertinens  quam  corporis  sexus?  et  tamen  sub 
eadem  positione  siderum  diversi  sexus  gemini  concipi  5 
potuerunt.  Unde  quid  insipientius  dici  aut  credi  potest, 
quam  siderum  positionem,  quae  ad  horam  conceptionis 
eadem  arabobus  fuit,  facere  non  potuisse,  ut,  cum  quo 
habebat  eandem  constellationem,  sexum  diversum  a  fratre 
non  haberet;  et  positionem  siderum,  quae  fuit  ad  horam  10 
nascentium,  facere  potuisse,  ut  ab  eo  tam  multum  vir- 
ginah  sanctitate  distaret? 

Caput  VII. 

Be  electione  diei,   quo  uxor  ducitur  quove  in  agro  ali- 

quid  plantatur  aut  seritur.  15 

lam  ilkid  quis  ferat,  quod  in  eligendis  diebus  nova 
quaedam  suis  actibus  fata  moUuntur?  Non  erat  videlicet 
ille  ita  natus,  ut  haberet  admirabilem  fiUum,  sed  ita  po- 
tius,  ut  contemptibilem  gigneret,  et  ideo  vir  doctus  elegit 
horam  qua  misceretur  uxori.  Fecit  ergo  fatum,  quod  20 
non  habebat,  et  ex  ipsius  facto  coepit  esse  fatale,  quod 
in  eius  nativitate  non  fuerat.  0  stultitiam  singularem! 
EUgitur  dies  ut  ducatur  uxor ;  credo  propterea,  quia  pot- 
est  in  diem  non  bonum,  nisi  eligatur,  incurri  et  infeUciter 
duci.  Ubi  est  ergo  quod  nascenti  iam  sidera  decre-  25 
verunt?  An  potest  homo,  quod  ei  iam  constitutum  est, 
diei  electione  mutare^  et  quod  ipse  in  eUgendo  die  con- 
stituerit,  non  poterit  ab  aUa  potestate  mutari?  Deinde  si 
soU  homines,  non  autem  omnia  quae  sub  caelo  sunt, 
consteUationibus  subiacent,  cur  aUter  eUgunt  dies  accom-  30 
modatos  ponendis  vitibus  vel  arboribus  vel  segetibus,  aUos 
dies  pecoribus  vel  domandis  vel  admittendis  maribus,  qui- 


30  aliter  CAKF  (l.  15  c.  U  quo  pacto  aliter);  alios  v 

bus  equarum  vel  boum  fetentur  armenta^  et  cetera  huius 
modi?  Si  autem  propterea  valent  ad  has  res  dies  electi, 
quia  terrenis  omnibus  corporibus  sive  animantibus  secun- 
dum  diversitates  temporalium  momentorum  siderum  positio 
5  dominatur:  considerent  quam  innumerabilia  sub  uno  tem 
poris  puncto  vel  nascantur  vel  oriantur  vel  inchoentur,  ei 
tam  diversos  exitus  habeant,  ut  istas  observationes  cuivis 
puero  ridendas  esse  persuadeant.  Quis  enim  est  tam  ex- 
cors,    ut    audeat    dicere    omnes    arbores,    omnes    herbas, 

10  omnes  bestias  serpentes  aves  pisces  vermiculos  momenta 
nascendi  singillatim  habere  diversa?  Solent  tamen  homines 
ad  temptandam  peritiam  mathematicorum  adferre  ad  eos 
constellationes  mutorum  animalium,  quorum  ortus  propter 
hanc   explorationem  domi  suae  diligenter  observant,  eos- 

15  que  mathematicos  praeferunt  ceteris,  qui  constellationibus 
inspectis    dicunt    non    esse    hominem    natum,    sed   pecus 
Audent  etiam  dicere  quale  pecus,  utrum  aptum  lanitio,  aa 
vectationi,    an   aratro,    an  custodiae   domus.     Nam   et  ad 
canina   fata  temptantur  et   cum  magnis  admirantium  cla 

20  moribus  ista  respondent.  Sic  desipiunt  homines,  ut  exi 
stiment,  cum  homo  nascitur,  ceteros  rerum  ortus  ita  in 
hiberi,  ut  cum  illo  sub  eadem  caeli  plaga  nec  musc 
nascatur.  Nam  si  hanc  admiserint,  procedit  ratiocinatic 
quae  gradatim  accessibus  modicis  eos  a  muscis  ad  camelos 

25  elephantosque  perducat.  Nec  illud  volunt  advertere,  quod 
electo  ad  seminandum  agrum  die  tam  multa  grana  in  ter- 
ram  simul  veniunt,  simul  germinant,  exorta  segete  simul 
herbescunt  pubescunt  flavescunt,  et  tamen  inde  spicas 
ceteris  coaevas  atque,  ut  ita  dixerim,  congerminales  alias 

30  robigo  interimit,  alias  aves  depopulantur,  aUas  homines 
avellunt.  Quo  modo  istis  aUas  consteUationes  fuisse  di- 
cturi  sunt,  quas  tam  diversos  exitus  habere  conspiciunt? 
An  eos  paenitebit  his  rebus  dies  eligere  easque  ad  cae- 
leste  negabunt  pertinere  decretum,  et  solos  sideribus  sub- 

3   siue    animantibus  mss;    sive    anim.  sive  non  animanti- 

dent  homines,  qiiibus  solis  in  terra  Deus  dedit  liberas 
voluntates?  His  omnibus  consideratis  non  inmerito  cre- 
ditur,  cum  astroiogi  mirabiliter  multa  vera  respondent, 
occulto  instinctu  fieri  spirituum  non  bonorum,  quorum 
cura  est  has  falsas  et  noxias  opiniones  de  astralibus  fatis  5 
inserere  humanis  mentibus  atque  firmare,  non  horoscopi 
notati  et  inspecti  aUqua  arte,  quae  nulla  est. 

Caput  VIII. 

De  liis,  qui  non  astrorum  positionem,  sed  conexionem 
causarum  ex  Bei  voluntate  pendentem  fati  nomine       10 
appellant. 

Qui  vero  non  astrorum  constitutionem,  sicuti  est 
cum  quidque  concipitur  vel  nascitur  vel  inchoatur,  sed 
omnium  conexionem  seriemque  causarum,  qua  fit  omne 
quod  fit,  fati  nomine  appellant:  non  multum  cum  eis  de  15 
verbi  controversia  laborandum  atque  certandum  est,  quan- 
do  quidem  ipsum  causarum  ordinem  et  quandam  conexio- 
nem  Dei  summi  tribuunt  voluntati  et  potestati,  qui 
optime  et  veracissime  creditur  et  cuncta  scire  ante- 
quam  fiant,  et  nihil  inordinatum  relinquere;  a  quo  sunt  20 
omnes  potestates,  quamvis  ab  illo  non  sint  omnium  volun- 
tates.  Ipsam  itaque  praecipue  Dei  summi  voluntatem, 
cuius  potestas  insuperabiUter  per  cuncta  porrigitur,  eos 
appellare  fatum  sic  probatur.  Annaei  Senecae  sunt,  nisi 
fallor,  hi  versus:  25 

Duc,  summe  pater  altique  dominator  poli, 

Quocumque  placuit,  nulla  parendi  mora  est. 

Adsum  impiger:  fac  nolle,  comitabor  gemens 

Malusque  patiar,  facere  quod  licuit  bono. 

Ducunt  volentem  fata,  nolentem  trahunt.  30 

24)  Ep.  107. 

Nempe  evidenlissime  hoc  iiltimo  versu  ea  fata  appellavit, 
quam  supra  dixerat  summi  patris  voluntatem;  cui  para- 
tum  se  oboedire  dicit,  ut  volens  ducatur,  ne  nolens  tra- 
hatur;  quoniam  scilicet 

5  Ducunt  volentem  fata,  nolentem  trahunt. 

Illi  quoque  versus  Homerici  huic  sententiae  sufTraganturj 
quos  Cicero  in  Latinum  vertit: 

Tales.sunt  hominum  mentes,  quali  pater  ipse 
luppiter  auctiferas  lustravit  lumine  terras. 

10  Nec  in-hac  quaestione  auctoritatem  haheret  poetica  sen- 
tentia;  sed  quoniam  Stoicos  dicit  vim  fati  asserentes  istos^ 
ex  Homero  versus  solere  usurpare,  non  de  illius  poetae, 
sed  de  istorum  philosophorum  opinione  tractatur,  cum 
per  istos  versus,  quos  disputationi  adhihent  quam  de  fato, 

15  habent,  quid  sentiant  esse  fatum  apertissime  declaraturJ 
quoniam  lovem  appellant,  quem  summum  deum  putantj 
a  quo  conexionem  dicunt  pendere  fatorum. 

Caput  IX. 

De  praescientia  Dei  et  libera  hominis  voluntate  contn 
20  Ciceronis  definitionem. 

Hos  Cicero  ita  redarguere  nititur,  ut  non  existimet 
ahquid  se  adversus  eos  valere,  nisi  auferat  divinationem. 
Quam  sic  conatur  auferre,  ut  neget  esse  scientiam  futuro- 
rum,  eamque  omnibus  viribus  nullam  esse  omnino  con- 
25  tendat,  vel  in  homine  vel  in  deo,  nullamque  rerum  prae- 
dictionem.  Ita  et  Dei  praescientiam  negat  et  omnem 
prophetiam  luce  clariorem  conatur  evertere  vanis  argu- 
mentationibus  et  opponendo  sibi  quaedam  oracula,  quae 
facile  possunt  refeUi;  quae  tamen  nec  ipsa  convincit.     In 

6)  Od.  18,  136  sq.     7)  Acad.?     21)  Divin.  2. 

his  autem  mathematicorum  coniecturis  refutandis  eius 
regnat  oratio,  quia  vere  tales  sunt,  ut  se  ipsae  destruant 
et  refellant.  Multo  sunt  autem  tolerabiliores,  qui  vel  si- 
derea  fata  constituunt,  quam  iste  qui  toUit  praescientiam 
futurorum.  Nam  et  confiteri  esse  Deum  et  negare  prae-  5 
scium  futurorum  apertissima  insania  est.  Quod  et  ipse 
cum  videret,  etiam  illud  temptavit  quod  scriptum  est: 
Bixit  insipiens  in  corde  suo:  Non  est  Deus;  sed  non  ex 
sua  persona.  Vidit  enim  quam  esset  invidiosum  et  mo- 
lestum,  ideoque  Cottam  fecit  disputantem  de  hac  re  ad-  10 
versum  Stoicos  in  libris  de  deorum  natura  et  pro  Lucilio 
Balbo,  cui  Stoicorum  partes  defendendas  dedit,  makiit 
ferre  sententiam  quam  pro  Cotta,  qui  nullam  divinam 
naturam  esse  contendit.  In  libris  vero  de  divinatione  ex 
se  ipso  apertissime  oppugnat  praescientiam  futurorum.  15 
Hoc  autem  totum  facere  videtur,  ne  fatum  esse  consentiat 
et  perdat  Hberam  voluntatem.  Putat  enim  concessa  scien- 
tia  futurorum  ita  esse  consequens  fatum,  ut  negari  om- 
nino  non  possit.  Sed  quoquo  modo  se  habeant  tortuosis- 
simae  concertationes  et  disputationes  philosophorum,  nos  20 
ut  confitemur  summum  et  verum  Deum,  ita  voluntatem 
summamque  potestatem  ac  praescientiam  eius  confitemur; 
.nec  timemus  ne  ideo  non  voluntate  faciamus,  quod  volun- 
tate  facimus,  quia  id  nos  facturos  ille  praescivit,  cuius 
praescientia  falli  non  potest;  quod  Cicero  timuit,  ut  oppu-  25 
gnaret  praescientiam,  et  Stoici,  ut  non  omnia  necessitate 
fieri  dicerent,  quamvis  omnia  fato  fieri  contenderent. 

Quid  est  ergo,  quod  Cicero  timuit  in  praescientia 
futurorum,  ut  eam  labefactare  disputatione  detestabili  nite- 
retur?  Videlicet  quia,  si  praescita  sunt  omnia  futura,  hoc  30 
ordine  venient,  quo  ventura  esse  praescita  sunt;  et  si  hoc 
ordine  venient,  certus  est  ordo  rerum  praescienti  Deo;  et 
si  certus  est  ordo  rerum,  certus  est  ordo  causarum;  non 

8)  Ps.  13,  1.     11)  Lib.  3. 

€nim  fieri  aliquid  potest,  qiiod  non  aliqiia  efficiens  caiis 
praecesserit;  si  autem  certus  est  ordo  causarum^  quo  fi 
omne  quod  fit,  fato,  inquit,  fiunt  omnia  quae  fiunt.  Quo 
si  ita  est,  nihil  est  in  nostra  potestate  nullumque  est  ar 
5  bitrium  voluntatis;  quod  si  concedimus^  inquit^  omnis  hu 
mana  vita  subvertitur^  frustra  leges  dantur,  frustra  obiur 
gationes  laudes,  vituperationes  exhortationes  adhibentur, 
neque  ulla  iustitia  bonis  praemia  et  malis  supplicia  con 
stituta  sunt.     Haec   ergo  ne   consequantur  indigna  et  ab 

10  surda  et  perniciosa  rebus  humanis,    non  vult  esse  prae 
scientiam  futurorum;   atque  in   has  angustias  coartat  ani 
mum  religiosum,  ut  unum  ehgat  e  duobus,  aut  esse  ali- 
quid  in  nostra  voluntate,   aut  esse  praescientiam   futuro 
rum,    quoniam  utrumque  arbitratur  esse  non  posse,    se 

15  si  alterum  confirmabitur,  alterum  tolli;  si  elegerimus  prae 
scientiam  futurorum,  tolli  voluntatis  arbitrium;  si  elegeri 
mus    voluntatis    arbitrium,   tolli   praescientiam  futurorum. 
Ipse    itaque   ut  vir    magnus  et   doctus  et  vitae  humanae 
plurimum  ac    peritissime   consulens  ex  his  duobus  elegi 

20  liberum  voluntatis  arbitrium;  quod  ut  confirmaretur,  nega 
vit  praescientiam  futurorum    atque   ita,   dum   vult  facer 
liberos,  facit  sacrilegos.     Religiosus  autem  animus  utrum-' 
que  eligit,   utrumque  confitetur  et  fide  pietatis  utrumque 
confirmat.     Quo  modo?   inquit;    nam   si   est  praescientia^^ 

25  futurorum,  sequentur  illa  omnia,  quae  conexa  sunt,  donec^B 
eo  perveniatur,    ut  nihil  sit  in  nostra  voluntate.     Porro^fl 
si  est  ahquid  in  nostra  voluntate,  eisdem  recursis  gradi- 
bus    eo    pervenitur,    ut   non    sit   praescientia    futurorum. 
Nam  per  illa  omnia  sic  recurritur:  si  est  voluntatis  arbi- 

30  trium,  non  omnia  fato  fiunt;  si  non  omnia  fato  fiunt^  nonjH 
est  omnium  certus  ordo  causarum;  si  certus  causarum^l 
ordo  non  est,  nec  rerum  certus  est  ordo  praescienti  Deo^ 
quae   fieri  non  possunt,   nisi   praecedentibus  et  efficienti- 

10)  Gf.  Fat.  10  sqq. 

bus  caiisis;  si  rerum  ordo  praescienti  Deo  certus  non 
est,  non  omnia  sic  veniunt,  ut  ea  ventura  praescivit; 
porro  si  non  omnia  sic  veniunt,  ut  ab  illo  ventura  prae- 
scita  sunt,  non  est,  inquit,  in  Deo  praescientia  omnium 
futurorum.  5 

Nos  adversus  istos  sacrilegos  ausus  atque  impios  et 
Deum  dicimus  omnia  scire  antequam  fiant,  et  voluntate 
nos  facere,  quidquid  a  nobis  non  nisi  volentibus  fieri  sen- 
timus  et  novimus.  Omnia  vero  fato  fieri  non  dicimus, 
immo  nuUa  fieri  fato  dicimus;  quoniam  fati  nomen  ubi  lo 
solet  a  loquentibus  poni,  id  est  in  constitutione  siderum 
cum  quisque  conceptus  aut  natus  est,  quoniam  res  ipsa 
inaniter  asseritur,  nihil  valere  monstramus.  Ordinem 
autem  causarum,  ubi  voluntas  Dei  plurimum  potest,  neque 
negamus,  neque  fati  vocabulo  nuncupamuS;  nisi  forte  ut  15 
fatum  a  fando  dictum  intellegamus,  id  est  a  loquendo;  non 
enim  abnuere  possumus  esse  scriptum  in  litteris  sanctis: 
Semel  locutus  est  Deus,  duo  haec  audivi,  quia  pote- 
stas  Dei  est,  et  tihi,  Bomine,  misericordia,  quia  tu  red- 
des  unicuique  secundum  opera  eius.  Quod  enim  dictum  20 
est:  Semel  locutus  est,  intellegitur  „inmobiliter",  hoc  est 
incommutabiUter,  „est  locutus",  sicut  novit  incommutabi- 
liter  omnia  quae  futura  sunt  et  quae  ipse  facturus  est. 
Hac  itaque  ratione  possemus  a  fando  fatum  appellare,  nisi 
hoc  nomen  iam  in  alia  re  soleret  intellegi,  quo  corda  ho-  25 
minum  nolumus  incUnari.  Non  est  autem  consequens, 
ut,  si  Deo  certus  est  omnium  ordo  causarum,  ideo  nihil 
sit  in  nostrae  voluntatis  arbitrio.  Et  ipsae  quippe  nostrae 
voluntates  in  causarum  ordine  sunt,  qui  certus  est  Deo 
eiusque  praescientia  continetur,  quoniam  et  humanae  volun-  30 
tates  humanorum  operum  causae  sunt;  atque  ita,  qui  om- 
nes  rerum  causas  praescivit,  profecto  in  eis  causis  etiam 

20)  Ps.  61,  12  sq. 

nostras  voluntates  ignorare   non   potiiit,    quas  nostrorum 
operum  causas  esse  praescivit. 

Nam  et  illud,  quod  idem  Cicero  concedit,  nihil  fieri 
si  causa  efficiens  non  praecedat,  satis  est  ad  eum  in  hac 
6  quaestione.redarguendum.  Quid  enim  eum  adiuvat,  quod 
dicit  nihil  quidem  fieri  sine  causa,  sed  non  omnem  cau 
sam  esse  fatalem,  quia  est  causa  fortuita,  est  naturalis 
est  vokmtaria?  Sufficit,  quia  omne,  quod  fit,  non  nisi 
causa  praecedente  fieri  confitetur.     Nos  enim  eas  causas, 

10  quae  dicuntur  fortuitae,  unde  etiam  fortuna  nomen  acce 
pit,  non  esse  dicimus  nullas,  sed  latentes,  easque  tribui 
mus    vel    Dei   veri    vel    quorumlibet   spirituum   vohmtati, 
ipsasque  naturales  nequaquam  ab  illius  voluntate  seiungi 
mus,  qui  est  auctor  omnis  conditorque  naturae.     lam  vero 

15  causae  voluntariae  aut  Dei  sunt  aut  angelorum  aut  homi- 
num  aut  quorumque  animalium,  si  tamen  voluntates  appel- 
landae  sunt  animarum  rationis  expertium  motus  illi^  qui- 
bus  aliqua  faciunt  secundum  naturam  suam,  cum  quid 
vel    adpetunt   vel    evitant.     Angelorum   autem    voluntates 

20  dico  seu  bonorum,  quos  angelos  Dei  dicimus,  seu  malo- 
rum^  quos  angelos  diaboli  vel  etiam  daemones  appellamus: 
sic  et  hominum,  et  bonorum  scilicet  et  malorum.  Ac  per 
hoc  colHgitur  non  esse  causas  efficientes  omnium  quae 
fiunt  nisi  voluntarias,  illius  naturae  scilicet,  quae  spiritus 

25  vitae  est.  Nam  et  aer  iste  seu  ventus  dicitur  spiritus; 
sed  quoniam  corpus  est,  non  est  spiritus  vitae.  Spiritus 
ergo  vitae^  qui  vivificat  omnia  creatorque  est  omnis  cor- 
poris  et  omnis  creati  spiritus,  ipse  est  Deus,  spiritus  uti- 
que  non  creatus.     In  eius  voluntate  summa  potestas  est, 

30  quae  creatorum  spirituum  bonas  voluntates  adiuvat,  malas 
iudicat,  omnes  ordinat  et  quibusdam  tribuit  potestates, 
quibusdam  non  tribuit.     Sicut    enim  omnium   naturarum 

3)  Fat.  10  sqq. 

creator  est,  ita  omniiim  potestatum  dator,  non  voluntatum. 
Malae  quippe  voluntates  ab  illo  non  sunt,  quoniam  contra 
naturam  sunt,  quae  ab  illo  est.  Corpora  igitur  magis 
subiacent  voluntatibus,  quaedam  nostris,  id  est  omnium 
animantium  mortalium  et  magis  hominum  quam  bestiarum;  5 
quaedam  vero  angelorum;  sed  omnia  maxime  Dei  voluntati 
subdita  sunt,  cui  etiam  voluntates  omnes  subiciuntur,  quia 
non  habent  potestatem  nisi  quam  ille  concedit.  Causa 
itaque  rerum,  quae  facit  nec  fit,  Deus  est;  aliae  vero 
causae  et  faciunt  et  fiunt,  sicut  sunt  omnes  creati  spiri-  lo 
tus,  maxime  rationales.  Corporales  autem  causae,  quae 
magis  fiunt,  quam  faciunt,  non  sunt  inter  causas  efficientes 
adnumerandae,  quoniam  hoc  possunt,  quod  ex  ipsis  faciunt 
spirituum  vokmtates.  Quo  modo  igitur  ordo  causarum, 
qui  praescienti  certus  est  Deo,  id  efficit,  ut  nihil  sit  in  15 
nostra  vokmtate,  cum  in  ipso  causarum  ordine  magnum 
habeant  locum  nostrae  voluntates?  Contendat  ergo  Cicero 
cum  eis,  qui  hunc  causarum  ordinem  dicunt  esse  fatalem 
vel  potius  ipsum  fati  nomine  appellant,  quod  nos  abhor- 
remus  praecipue  propter  vocabulum,  quod  non  in  re  vera  20 
consuevit  intellegi.  Quod  vero  negat  ordinem  omnium 
causarum  esse  certissimum  et  Dei  praescientiae  notissimum, 
plus  eum  quam  Stoici  detestamur.  Aut  enim  esse  Deum 
negat,  quod  quidem  inducta  alterius  persona  in  libris  de 
deorum  natura  facere  molitus  est;  aut  si  esse  confitetiir  25 
Deum,  quem  negat  praescium  futurorum,  etiam  sic  nihil 
dicit  aliud,  quam  quod  ille  dixit  insipiens  in  corde  suo: 
No7i  est  Deus.  Qui  enim  non  est  praescius  omnium  futu- 
rorum,  non  est  utique  Deus.  Quapropter  et  voluntates 
nostrae  tantum  valent,  quantum  Deus  eas  valere  voluit  30 
atque  praescivit;  et  ideo  quidquid  valent,  certissime  valent, 
et  quod  facturae  sunt,  ipsae  omnino  facturae  sunt,  quia 
valituras  atque  facturas  ille  praescivit,  cuius  praescientia 
faUi  non  potest.  Quapropter  si  mihi  fati  nomen  alicui 
rei  adhibendum  placeret,   magis   dicerem  fatum  esse  in-  35 

28)  Ps.  13,  1. 

firmioris  potentioris  voluntatem,  qiii  eiim  habet  in  potestate, 
quam  iilo  causarum  ordine,  quem  non  usitato,  sed  suo 
more  Stoici  fatum  appellant,  arbitrium  nostrae  voluntatis 
auferri. 


I 

k 


5  Caput  X. 

An  voluntatibus  hominum  aliqua  dominetur  necessitas. 

Unde  nec  illa  necessitas  formidanda  est,  quam  formi- 
dando  Stoici  laboraverunt  causas  rerum  ita  distinguere, 
ut  quasdam  subtraherent  necessitati,   quasdam  subderent,^ 

10  atque  in  his,  quas  esse  sub  necessitate  noluerunt,  posue- 
runt  etiam  nostras  voluntates,  ne  videhcet  non  essent  li- 
berae,  si  subderentur  necessitati.  Si  enim  necessitas 
nostra  illa  dicenda  est,  quae  non  est  in  nostra  potestate, 
sed  etiamsi  nolumus  efficit  quod  potest,  sicut  est  necessi- j 

15  tas  mortis:  manifestum  est  voluntates  nostras,  quibus  rect^B 
vel  perperam  vivitur,  sub  tali  necessitate  non  esse.    Multa^"' 
enim  facimus,   quae   si   nollemus,  non  utique   faceremus. 
Quo  primitus  pertinet  ipsum  velle;  nam  si  volumus,   est,^H 
si  nolumus,  non  est;  non  enim  vellemus,  si  nollemus.    SiS^ 

20  autem  illa  definitur  esse  necessitas,  secundum  quam  dici- 
mus  necesse  esse  ut  ita  sit  aliquid  vel  ita  fiat,  nescio 
cur  eam  timeamus,  ne  nobis  libertatem  auferat  voluntatis. 
Neque  enim  et  vitam  Dei  et  praescientiam  Dei  sub  neces- 
sitate  ponimus,  si  dicamus  necesse  esse  Deum  semper  vi- 

25  vere  et  cuncta  praescire ;  sicut  nec  potestas  eius  minuitur, 
cum  dicitur  mori  fallique  non  posse.  Sic  enim  hoc  non 
potest,  ut  potius,  si  posset,  minoris  esset  utique  potesta- 
tis.  Recte  quippe  omnipotens  dicitur,  qui  tamen  mori  et 
falli  non  potest.     Dicitur  enim  omnipotens  faciendo  quod 

30  vult,  non  patiendo  quod  non  vult;  quod  ei  si  accideret, 
nequaquam  esset  omnipotens.  Unde  propterea  quaedam 
non  potest,  quia  omnipotens  est.     Sic  etiam  cum  dicimus 

necesse  esse,  iit,  ciim  volumiiS;  libero  velimus  arbitrio: 
et  verum  procul  dubio  dicimus,  et  non  ideo  ipsum  libe- 
rum  arbitrium  necessitati  subicimus,  quae  adimit  liberta- 
tem.  Sunt  igitur  nostrae  voluntates  et  ipsae  faciunt, 
quidquid  volendo  facimus,  quod  non  fieret,  si  nollemus.  5 
Quidquid  autem  aliorum  hominum  voluntate  nolens  quis- 
que  patitur,  etiam  sic  voluntas  valet,  etsi  non  illius,  tamen 
hominis  vokmtas ;  sed  potestas  Dei.  (Nam  si  vokmtas  tan- 
tum  esset  nec  posset  quod  vellet,  potentiore  voknitate 
impediretur;  nec  sic  tamen  vokmtas  nisi  vokmtas  esset,  10 
nec  akerius,  sed  eius  esset  qui  vellet,  etsi  non  posset 
implere  quod  vellet.)  Unde  quidquid  praeter  suam  volun- 
tatem  patitur  homo,  non  debet  tribuere  humanis  vel  an- 
gekcis  vel  cuiusquam  creati  spiritus  vokmtatibus,  sed  eius 
potius,  qui  dat  potestatem  volentibus.  15 

Non  ergo  propterea  nihil  est  in  nostra  voluntate, 
quia  Deus  praescivit  quid  futurum  esset  in  nostra  volun- 
tate.  Non  enim,  qui  hoc  praescivit,  nihil  praescivit.  Porro 
si  ille,  qui  praescivit  quid  futurum  esset  in  nostra  volun- 
tate,  non  utique  nihil,  sed  akquid  praescivit:  profecto  et  20 
illo  praesciente  est  aliquid  in  nostra  voluntate.  Quocirca 
nullo  modo  cogimur  aut  retenta  praescientia  Dei  tollere 
voluntatis  arbitrium  aut  retento  voluntatis  arbitrio  Deum 
(quod  nefas  est)  negare  praescium  futurorum;  sed  utrum- 
que  amplectimur,  utrumque  fideliter  et  veraciter  confite-  25 
mur;  iUud,  ut  bene  credamus;  koc,  ut  bene  vivamus. 
Male  autem  vivitur,  si  de  Deo  non  bene  creditur.  Unde 
absit  a  nobis  eius  negare  praescientiam,  ut  libere  velimus, 
quo  adiuvante  sumus  liberi  vel  erimus.  Proinde  non 
frustra  sunt  leges  obiurgationes  exhortationes  laudes  et  30 
vituperationes ,  quia  et  ipsas  futuras  esse  praescivit,  et 
valent  plurimum,  quantum  eas  vakturas  esse  praescivit,  et 
preces    valent    ad    ea    impetranda,    quae    se    precantibus 

concessiirum  esse  praescivit,  et  iiiste  praemia  bonis  factis 
et  peccatis  supplicia  constituta  sunt.  Neque  enim  id 
non  peccat  homo,  quia  Deus  illum  peccaiurum  esse  pr 
scivit;  immo  ideo  non  dubitatur  ipsum  peccare,  cum  pe 
5  cat,  quia  ille,  cuius  praescientia  falli  non  potest,  non 
fatum,  non  fortunam,  non  aliquid  aliud,  sed  ipsum  pecca- 
turum  esse  praescivit.  Qui  si  nolit,  utique  non  pecc 
sed  si  peccare  noluerit,  etiam  hoc  ille  praescivit. 

Caput  XL 

10      De  universaU  providentia  Dei,  cuius  legihus  omnia 

continentur. 

Deus  itaque  summus  et  verus  cum  Verbo  suo  et 
Spiritu  sancto,  quae  tria  unum  sunt,  Deus  unus  omni- 
potens,   creator  et  factor  omnis  animae  atque  omnis  cor- 

15  poris,  cuius  sunt  participatione  felices,  quicumque  sunt 
veritate,  non  vanitate  felices,  qui  fecit  hominem  rationale 
animal  ex  anima  et  corpore,  qui  eum  peccantem  nec  in- 
punitum  esse  permisit  nec  sine  misericordia  dereliquit; 
qui  bonis  et  malis  essentiam   etiam  cum  lapidibus,  vitam 

20  seminalem  etiam  cum  arboribus,  vitam  sensualem  etl 
cum  pecoribus,  vitam  intellectualem  cum  solis  angelis 
dit;   a  quo  est  omnis  modus  omnis  species  omnis  ordfT; 
a  quo  est  mensura  numerus  pondus;  a  quo  est  quidquid 
naturaliter  est,  cuiuscumque  generis  est,  cuiuslibet  aesti- 

25  mationis  est;  a  quo  sunt  semina  formarum  forn^ae  semi- 
num  motus  seminum  atque  formarum;  qui  dedit  et  carni 
originem  pulchritudinem  valetudinem,  propagationis  fecun- 
ditatem  membrorum  dispositionem  salutem  concordiae; 
qui  et  animae  inrationali  dedit  memoriam  sensum  adpeti- 

3Q  tum,  rationali  autem  insuper  mentem  intellegentiam  volun- 
tatem;  qui  non  solum  caelum  et  terram,  nec  solum  an- 

gelum  et  hominem,  sed  nec  exigiii  et  contemptibilis  ani- 
mantis  viscera  nec  avis  pinnulam,  nec  herbae  floscukim 
nec  arboris  folium  sine  suarum  partium  convenientia  et 
quadam  veluti  pace  derehquit:  nullo  modo  est  credendus 
regna  hominum  eorumque  dominationes  et  servitutes  a  5 
suae  providentiae  legibus  alienas  esse  voluisse. 


Caput  XII. 

Quibus  morihus  anfiqui  Romani  meruerint,  ut  Deus 
verus,  quamvis  non  eum  colerent,  eorum  augeret 

imperium.  lO 

Proinde  videamus,  quos  Romanorum  mores  et  quam 
ob  causam  Deus  verus  ad  augendum  imperium  adiuvare 
dignatus  est,  in  cuius  potestate  sunt  etiam  regna  terrena. 
Quod  ut  absokitius  disserere  possimus,  ad  hoc  pertinen- 
tem  et  superiorem  librum  conscripsimus,  quod  in  hac  re  15 
potestas  nulla  sit  eorum  deorum,  quos  etiam  rebus  nuga- 
toriis  colendos  putarunt,  et  praesentis  voluminis  partes 
superiores,  quas  huc  usque  perduximus,  de  fati  quaestione 
toUenda,  ne  quisquam,  cui  iam  persuasum  esset  non  illo- 
rum  deorum  cultu  Romanum  imperium  propagatum  atque  20 
servatum,  nescio  cui  fato  potius  id  tribueret  quam  Dei 
summi  potentissimae  vohmtati.  Veteres  igitur  primique 
Romani,  quantum  eorum  docet  et  commendat  historia, 
quamvis  ut  aUae  gentes  excepta  una  popuU  Hebraeorum 
deos  falsos  colerent  et  non  Deo  victimas,  sed  daemoniis  25 
immolarent,  tamen  ^laudis  avidi,  pecuniae  hberales  erant, 
gloriam  ingentem,  divitias  honestas  volebant";  hanc  arden- 
tissime  dilexerunt,  propter  hanc  vivere  voluerunt,  pro 
hac  emori  non  dubitaverunt;  ceteras  cupiditates  huius 
unius  ingenti  cupiditate  presserunt.    Ipsam  denique  patriam  30 

27)  SaU.  Cat.  7. 

suam,  qiioniam  servire  videbatur  inglorium,  dominari  vero 
atque  imperare  gloriosum,  prius  omni  studio  liberam,  deinde 
dominam  esse  concupiverunt.  Hinc  est  quod  regalem  do- 
minationem  non  ferentes  „annua  imperia  binosque  im- 
5  peratores.  sibi  fecere,  qui  consules  appellati  sunt  a  con- 
sulendo ,  non  reges  aut  domini  a  regnando  atque  domi- 
nando";  cum  etreges  utique  a  regendo  dicti  melius  videantur, 
ut  regnum  a  regibus,  reges  autem,  ut  dictum  est,  a  regen- 
do;   sed  fastus  regius   non  disciplina  putata  est  regentis 

10  vel  benevolentia  consulentis,  sed  superbia  dominantis.    Ex- 
pulso  itaque  rege  Tarquinio  et  consulibus  institutis  secu- 
tum  est,  quod  idem  auctor  in  Romanorum  laudibus  posuit 
quod  „civitas   incredibile   memoratu    est   adepta   libertal 
quantum  brevi  creverit;  tanta   cupido  gloriae  incesserat.' 

15  Ista  ergo  laudis  aviditas  et  cupido  gloriae  multa  illa  mi-  ,, 
randa  fecit,  laudabilia  scilicet  atque  gloriosa  secundu^Jjl 
hominum  existimationem.  ^|| 

Laudat  idem  Sallustius    temporibus    suis  magnos  et 
praeclaros  viros,  Marcum  Catonem   et  Gaium    Caesarem, 

20  dicens  quod  diu  illa  res  publica  non  habuit  quemquam 
virtute  magnum,  sed  sua  memoria  fuisse  illos  duos  in- 
genti  virtute,  diversis  moribus.  In  laudibus  autem  Cae- 
saris  posuit,  quod  sibi  magnum  imperium,  exercitum,  bel- 
hmi  novum   exoptabat,   ubi  virtus  enitescere  posset.     Ita 

25  fiebat  in  votis  virorum  virtute  magnorum,  ut  excitaret  in 
belhim  miseras  gentes  et  flagello  agitaret  Bellona  sangui- 
neo,  ut  esset  ubi  virtus  eorum  enitesceret.  Hoc  illa  pro- 
feclo  laudis  aviditas  et  gloriae  cupido  faciebat.  Amore 
itaque  primitus  Hbertatis,  post  etiam  dominationis  et  cupi- 

30  ditate  laudis  et  gloriae  muUa  magna  fecerunt.  Reddit  eis 
utriiisque  rei  testimonium  etiam  poeta  insignis  illorum; 
inde  quippe  ait: 

7)  Cic.  rep.  2,  31 ;  Sall.  Cat.  7.   14)  Sall.  Cat.  7.  18)  Cat.  53  sq. 

Nec  non  Tarquinium  eiectum  Porsenna  iubebat 
Accipere  ingentique  urbem  obsidione  premebat; 
Aeneadae  in  ferrum  pro  libertate  ruebant. 
Tunc  itaque  magnum  illis  fuit  aut  fortiter  emori  aut  liberos 
vivere.     Sed  cum  esset  adepta  libertas,  tanta  cupido  glo-  5 
riae  incesserat,  ut  parum  esset  sola  libertas,  nisi  et  domi- 
natio   quaereretur,  dum  pro  magno  habetur,   quod  velut 
loquente  love  idem  poeta  dicit: 

Quin  aspera  luno, 
Quae  mare   nunc  terrasque  metu  caelumque  fatigat,  10 
Consilia  in  melius  referet  mecumque  fovebit 
Romanos  rerum  dominos  gentemque  togatam. 
Sic  placitum.     Veniet  lustris  labentibus  aetas, 
Cum  domus  Assaraci  Phthiam  clarasque  Mycenas 
Servitio  premet  ac  victis  dominabitur  Argis.  15 

Quae   quidem  Vergilius  lovem  inducens  tamquam   futura 
praedicentem  ipse  iam  facta  recolebat  cernebatque  prae- 
sentia;  verum  propterea  commemorare  illa  volui,  ut  osten- 
derem  dominationem  post  libertatem  sic  habuisse  Romanos, 
ut  in  eorum  magnis  laudibus  poneretur.    Hinc  est  et  illud  20 
eiusdem  poetae,  quod,   cum  artibus  aliarum  gentium  eas 
ipsas  proprias  Romanorum  artes  regnandi  atque  imperandi 
et  subiugandi  ac  debellandi  populos  anteponeret,  ait: 
Excudent  alii  spirantia  mollius  aera, 
Cedo  equidem,  vivos  ducent  de  marmore  vultus,         25 
Orabunt  causas  melius  caelique  meatus 
Describent  radio  et  surgentia  sidera  dicent: 
Tu  regere  imperio  populos,  Roma.ne,  memento 
(Haec  tibi  erunt  artes)  pacique  inponere  morem, 
Parcere  subiectis  et  debellare  superbos.  30 

3)  Aen.  8,  646  sqq.    15)  Aen.  1,  279  sqq.    30)  Aen.  6,  847  sqq. 

Has  artes  illi  tanto  peritiiis  exercebant,  qiianto  miniis  se 
voluptatibus  dabant  et  enervationi  animi  et  corporis  in 
concupiscendis  et  augendis  divitiis  et  per  illas  moribus 
corrumpendis,  rapiendo  miseris  civibus,  largiendo  scaeni- 
5  cis  turpibus.  Undique  tales  iam  morum  labes  superabant 
atque  abundabant,  quando  scribebat  ista  Sallustius  cane- 
batque  Vergilius;  non  illis  artibus  ad  honores  et  gloriam, 
sed  dolis  atque  fallaciis  ambiebant.  Unde  idem  dicit:  „Sed 
primo  magis  ambitio  quam  avaritia  animos  hominum  exer- 

10  cebat^  quod  tamen  vitium  propius  virtutem  erat.  Nam 
gloriam  honorem  imperium  bonus  et  ignavus  aeque  sibi 
exoptaht;  sed  ille,  inquit,  vera  via  nititur,  huic  quia  bonae 
artes  desunt,  doUs  atque  fallaciis  contendit."  Hae  sunt 
illae  bonae  artes,  per  virtutem  sciUcet,  non  per  fallacem 

15  ambitionem  ad  honorem  et  gloriam  et  imperium  pervenire; 
quae    tamen    bonus    et    ignavus   aeque   sibi  exoptant;  se^Ml 
ille,  id  est  bonus,  vera  via  nititur.     Via  virtus  est,   qulHI 
nititur  tamquam  ad  possessionis  finem,  id  est  ad  gloriam 
honorem  imperium.     Hoc  insitum  habuisse  Romanos  etiam 

20  deorum  apud  iUos  aedes  indicant,  quas  coniunctissimas 
constituerunt,  Virtutis  et  Honoris,  pro  diis  habentes  quae 
dantur  a  Deo.  Unde  inteUegi  potest  quem  finem  volebant 
esse  virtutis  et  quo  eam  referebant  qui  boni  erant,  ad 
honorem  scilicet;  nam  mali  nec  habebant  eam,   quamvis 

25  honorem  habere  cuperent,  quem  malis  artibus  conabantur 
adipisci,  id  est  dolis  atque  faUaciis. 

Melius  laudatus  est  Cato.  De  illo  quippe  ait:  „Quo 
minus  petebat  gloriam,  eo  iUum  magis  sequebatur." 
Quando  quidem  gloria  est,  cuius  iUi  cupiditate  flagrabant^ 

30  iudicium  hominum  bene  de  hominibus  opinantium;  et  ideo 
melior  est  virtus,  quae  humano  iudicio  contenta  non  est 
nisi  conscientiae  suae.     Unde  dicit  apostolus:  Nam  gloria 

13)  Cat.  11.     28)  Cat.  54. 

nostra  haec  est:  testimonhm  conscientiae  nostrae;  et 
alio  loco:  Opus  aiitem  suum  prohet  unusquisque,  et  tunc 
in  semet  ipso  tantum  gloriam  hahehit  et  non  in  altero. 
Gloriam  ergo  et  honorem  et  imperium,  quae  sibi  exopta- 
bant  et  quo  bonis  artibus  pervenire  nitebantur  boni,  non  5 
debet  sequi  virtus,  sed  ipsa  virtutem.  Neque  enim  est 
vera  virtus,  nisi  quae  ad  eum  fmem  tendit,  ubi  est  bonum 
hominis,  quo  meUus  non  est.  Unde  et  honores,  quos 
petivit  Cato,  petere  non  debuit,  sed  eos  civitas  ob  eius 
virtutem  non  petenti  dare.  10 

Sed  cum  illa  memoria  duo  Romani  essent  virtiite 
magni,  Caesar  et  Cato,  longe  virtus  Catonis  veritati  vide- 
tur  propinquior^  fuisse  quam  Caesaris.  Proinde  quahs 
esset  illo  tempore  civitas  et  antea  qualis  fuisset,  videamus 
in  ipsa  sententia  Catonis:  „NoUte,  inquit,  existimai-e  maio-  15 
res  nostros  armis  rem  pubUcam  ex  parva  magnam  fecisse. 
Si  ita  esset,  muUo  pulcherrimam  eam  nos  haberemus. 
Quippe  sociorum  atque  civium,  praeterea  armorum  et 
equorum  maior  copia  nobis  quam  iUis  est.  Sed  aUa  fuere 
quae  iUos  magnos  fecere,  quae  nobis  nuUa  sunt:  domi  20 
industria,  foris  iustum  imperium,  animus  in  consulendo 
liber,  neque  deUcto  neque  libidini  obnoxius.  Pro  his  nos 
habemus  hixuriam  atque  avaritiam,  pubUce  egestatem,  pri- 
vatim  opulentiam;  laudamus  divitias,  sequimur  inertiam; 
inter  bonos  et  malos  discrimen  nuUum;  omnia  virtutis  25 
praemia  ambitio  possidet.  Neque  mirum:  ubi  vos  separa- 
tim  sibi  quisque  consiUum  capitis,  ubi  domi  vohiptatibus, 
hic  pecuniae  aut  gratiae  servitis,  eo  fit  ut  impetus  fiat 
in  vacuam  rem  pubUcam." 

Qui  audit  haec   Catonis   verba  sive   SaUustU,  putat,  30 
quales  laudantur    Romani  veteres,    omnes   eos  tales  tunc 
fuisse  vel  plures.     Non  ita  est;  alioquin  vera  non  essent, 
quae  ipse  item  scribit,  ea  quae  commemoravi  in  secundo 

1)  2.  Cor.  1,  12.     3)  Gal.  6,  4.     29)  Cat.  52. 

libro  huiiis  operis,  ubi  dicit,  iniurias  validiorum  et  ob  eas 
discessionem  plebis  a  patribus  aliasque  dissensiones  domi 
fuisse  iam  inde  a  principio,  neque  amplius  aequo  et  mo- 
desto  iure  actum  quam  expulsis  regibus,  quamdiu  metus 
5  a  Tarquinio  fuit,  donec  bellum  grave,  quod  propter  ipsum 
cum  Etruda  susceptum  fuerat,  fmiretur;  postea  vero  ser- 
vili  imperio  patres  exercuisse  plebem,  regio  more  verbe- 
rasse,  agro  pepulisse  et  ceteris  expertibus  solos  egisse 
imperio;  quarum  discordiarum,  dum  illi  dominari  vellent 

10  illi  servire  nollent,  fmem  fuisse  bello  Punico  secundo, 
quia  rursus  gravis  metus  coepit  urgere  atque  ab  illis 
perturbationibus  alia  maiore  cura  cohibere  animos  inquie- 
tos  et  ad  concordiam  revocare  civilem.  Sed  per  quosdam 
paucos,  qui  pro  suo  modo  boni  erant,  magna  administra-^j. 

15  bantur  atque  ilHs  toleratis  ac  temperatis  malis  paucorum^B 
bonorum  providentia  res  illa  crescebat;  sicut  idem  histori-^i 
cus  dicit  multa  sibi  et  legenti  et  audienti,  quae  populus 
Romanus    domi    militiaeque,    mari  atque    terra    praeclara 
facinora  fecerit,  libuisse  adtendere  quae  res  maxime  tanta^ 

20  negotia  sustinuisset;  quoniam  sciebat  saepenumero  parva^f 
manu  cum  magnis  legionibus  hostium  contendisse  Roma-^i' 
nos,  cognoverat   parvis   copiis  bella  gesta  cum  opulentis 
regibus;   sibique   multa  agitanti  constare  dixit,  paucorum 
civium  egregiam  virtutem  cuncta  patravisse,  eoque  factum 

25  ut  divitias  paupertas,  multitudinem  paucitas  superaret. 
„Sed  postquam  luxu  atque  desidia,  inquit,  civitas  corrupta 
est,  rursus  res  pubUca  magnitudine  sui  imperatorum  atque 
magistratuum  vitia  sustentabat."  Paucorum  igitur  virtus 
ad  gloriam  honorem   imperium  vera  via,  id  est  ipsa  vir- 

30  tute,    nitentium    etiam  a  Catone  laudata   est.     Hinc   erat 

1)  C.  18.     28)  Cat.  53. 

domi  industria,  qiiam  commemoravit  Cato,  iit  aerariiim 
esset  opulentum,  tenues  res  privatae.  Unde  corruptis 
moribus  vitium  e  contrario  posuit,  publice  egestatem, 
privatim  opulentiam. 

Caput  XIII.  5 

Be  amore  laudis,  qui,  cum  sit  vitium,  ob  hoc  virtus 
putatur,  quia  per  ipsum  vitia  maiora  cohihentur. 

Quam  ob  rem  cum  diu  fuissent  regna  Orientis  in- 
lustria,  voluit  Deus  et  Occidentale  fieri,  quod  tempore  esset 
posterius,  sed  imperii  latitudine  et  magnitudine  inlustrius,  10 
idque  talibus  potissimum  concessit  hominibus  ad  domanda 
gravia  mala  multarum  gentium,  qui  causa  honoris  laudis 
et  gloriae  consuluerunt  patriae,  in  qua  ipsam  gIoriam»re- 
quirebant,  salutemque  eius  saluti  suae  praeponere  non 
dubitaverunt,  pro  isto  uno  vitio,  id  est  amore  laudis,  pe-  15 
cuniae  cupiditatem  et  multa  aUa  vitia  conprimentes.  Nam 
sanius  videt,  qui  et  amorem  laudis  vitium  esse  cognoscit, 
quod  nec  poetam  fugit  Horatium,  qui  ait: 

Laudis  amore  tumes:  sunt  certa  piacula,  quae  te 

Ter  pure  lecto  poterunt  recreare  libeUo.  20 

Idemque  in  carmine  lyrico  ad  reprimendam  dominandi  li- 
bidinem  ita  cecinit: 

Latius  regnes  avidum  domando 
Spiritum,  quam  si  Libyam  remotis 
Gadibus  iungas  et  uterque  Poenus  25 

Serviat  uni. 

Verum  tamen  qui  libidines  turpiores  fide  pietatis  impe- 
trato  Spiritu  sancto  et  amore  intellegibilis  pulchritudinis 
non   refrenant,  melius   saltem  cupiditate   humanae    laudis 

4)  Cat.  52.     20)  Ep.  1,  1,  36  sq.     26)  Od.  2,  2,  9  sqq. 

et  gloriae  non  qiiidem  iam  sancti,  sed  minus  turpes  sunt. 
Etiam  Tullius  hinc  dissimulare  non  potuit  in  eisdem  libris 
quos  de  re  publica  scripsit^  ubi  ioquitur  de  instituendo 
principe  civitatis,  quem  dicit  alendum  esse  gloria,  et  con- 

5  sequenter    commemorat   maiores    suos   multa   mira   atqu 
praeclara  gloriae  cupiditate  fecisse.     Huic  igitur  vitio  no 
solum  non  resistebant,  verum  etiam  id  excitandum  et  ac 
cendendum   esse    censebant,   putantes  hoc  utile   esse  rei 
publicae.     Quamquam  nec  in  ipsis  philosophiae  libris  Tul- 

10  lius  ab  hac  peste  dissimulet,  ubi  eam  luce  clarius  con 
fitetur.  Cum  enim  de  studiis  talibus  loqueretur,  qua 
utique  sectanda  sunt  fme  veri  boni,  non  ventositate  laudi 
humanae,  hanc  intulit  universalem  generalemque  senten 
tiam:  „Honos  aUt  artes,  omnesque  accenduntur  ad  studia 

15  glofia  iacentque  ea  semper,  quae  apud  quosque  impro- 
bantur." 

Caput  XTV. 

J)e  resecando  amore  laudis  humanae,  quoniam  iustoru 
gloria  omnis  in  Deo  sit. 

20  Huic  igitur   cupiditati  melius  resistitur  sine  dubita 

tione  quam  ceditur.  Tanto  enim  quisque  est  Deo  simi- 
lior,  quanto  est  ab  hac  inmunditia  mundior.  Quae  in 
hac  vita  etsi  non  funditus  eradicatur  ex  corde,  quia  etiam 
bene    proficientes    animos    temptare    non    cessat:    saltem 

25  cupiditas  gloriae  superetur  dilectione  iustitiae,  ut,  si  ali- 
cubi  iacent  quae  apud  quosque  improbantur,  si  bona,  si 
recta  sunt,  etiam  ipse  amor  humanae  laudis  erubescat  et 
cedat  amori  veritatis.  Tam  enim  est  hoc  vitium  inimicum 
piae  fidei,  si  maior  in  corde  sit  cupiditas  gloriae  quam 

30  Dei  timor  vel  amor,  ut  Dominus  diceret:   Quo  modo  pot- 

3)  Lib,  5.     16)  Tusc.  1,  2. 

estis  credere  gloriam  ah  invicem  expectantes  et  gloriam 
quae  a  solo  Deo  est  non  quaerentes?     Item  de  qiiibus- 
dam,   qui  in  eum  crediderant  et  verebantur  palam  con- 
fiteri,  ait  evangelista:  Dilexerunt  gloriam  hominum  magis 
quam  Dei.     Quod   sancti  apostoli  non  fecerunt;  qui  cum  5 
in   his  locis  praedicarent  Christi  nomen,   ubi  non  sohim 
improbabatur   (sicut  ille   ait:   lacentque   ea  semper,   quae 
apud  quosque  improbantur),  verum  etiam  summae  detesta- 
tionis  habebatur,  tenentes  quod  audierant  a  bono  magistro 
eodemque  medico  mentium:   Si  quis  me  negaverit  coram  10 
hominibus,  negaho  eum  coram  patre  meo,  qui  in  caelis 
est,  vel  coram  angelis  Dei,  inter  maledicta  et  opprobria, 
inter   gravissimas    persecutiones    crudelesque    poenas   non 
sunt  deterriti  a  praedicatione   sahitis  humanae  tanto  fre-     ' 
mitu  ofTensionis  humanae.     Et  quod   eos   divina  facientes  15 
atque  dicentes  divineque  viventes  debellatis  quodam  modo 
cordibus    duris  atque   introducta  pace  iustitiae  ingens  in 
ecclesia  Christi  gloria  consecuta  est:   non  in  ea  tamquam 
in  suae   virtutis  fme   quieverunt,   sed  eam  quoque  ipsam 
ad  Dei  gloriam  referentes,  cuius   gratia  tales  erant,   isto  20 
quoque  fomite  eos,  quibus  consulebant,  ad  amorem  iUius, 
a    quo    et   ipsi   tales    fierent,    accendebant.     Namque    ne 
propter  humanam  gloriam  boni  essent,  docuerat  eos  ma- 
gister    illorum    dicens:    Cavete   facere   iustitiam  vestram 
coram  hominibus,  ut  videamini  ab  eis;  alioquin  merce-  25 
dem  non  habebitis  apud  patrem  vestrum,  qui  in  caelis 
est.     Sed  rursus  ne  hoc  perverse  intellegentes  hominibus 
placere  metuerent  minusque  prodessent  latendo,  quod  boni 
sunt,  demonstrans  quo  fme  innotescere  deberent:  Luceant, 
inquit,  opera  vestra  coram  hominibus,  ut  videant  bona  30 
facta  vestra  et  glorificent  patrem  vestrum,  qui  in  caelis 
est.     Non  ergo  ut  videamini  ab  eis,  id  est  hac  intentione, 

2)  lo.  5,  44.     5)  lo.  12,  43.      12)  Mi  10,  33;    Lc.    12,   9. 
27)  Mt.  6,  1.     32)  Mt.  5,  16. 

ut  eos  ad  vos  converti  velitis,  quia  non  per  vos  aliquid 
estis;  sed  ut  glori/icent  patrem  vestrum,  qui  in  caelis 
est,  ad  quem  conversi  fiant  quod  estis.  Hos  secuti  sunt 
martyres,  qui  Scaevolas  et  Curtios  et  Decios  non  sibi  in- 
5  ferendo  poenas,  sed  inlatas  ferendo  et  virtute  vera,  quo- 
niam  vera  pietate,  et  innumerabili  multitudine  superarunt. 
Sed  cum  illi  essent  in  civitate  terrena,  quibus  propositus 
erat  omnium  pro  illa  officiorum  fmis  incolumitas  eius  et 
regnum  non  in  caelo,  sed  in  terra;  non  in  vita  aeterna, 
10  sed  in  decessione  morientium  et  successione  moriturorum: 
quid  aliud  amarent  quam  gloriam,  qua  volebant  etiam 
post  mdrtem  tamquam  vivere  in  ore  laudantium? 

Caput  XY. 

De  mercede  temporali,  quam  Beus  reddidit  honis  mori- 
15  hus  Romanorum. 

Quibus  ergo  non  erat  daturus  Deus  vitam  aeternam 
cum  sanctis  angelis  suis  in  sua  civitate  caelesti,  ad  cuius 
societatem  pietas  vera  perducit,  quae  non  exhibet  servi- 
tutem  religionis,   quam  Icctqslccv  Graeci  vocant,  nisi   uni  ^M 

20  vero  Deo,  si  neque  hanc  eis  terrenam  gloriam  excellentis-  Sj 
simi   imperii   concederet:    non   redderetur    merces    bonis 
artibus  eorum,  id  est  virtutibus,  quibus  ad  tantam  gloriam 
pervenire  nitebantur.     De  talibus  enim,  qui  propter  hoc 
boni  aliquid  facere   videntur,   ut  glorificentur  ab  homini- 

25  bus,  etiam  Dominus  ait:  Amen  dico  vohis,  perceperwit 
mercedem  suam.  Sic  et  isti  privatas  res  suas  pro  re 
communi,  hoc  est  re  publica,  et  pro  eius  aerario  contem- 
pserunt,  avaritiae  restiterunt,  consuluerunt  patriae  consilio 
libero,  neque   delicto  secundum  suas  leges  neque  libidini 

30  obnoxii;  his  omnibus  artibus  tamquam  vera  via  nisi  sunt 
ad  honores   imperium  gloriam;  honorati  sunt  in  omnibus 

26)  Mt.  6,  2. 
3  hoc  A 

fere  gentibiis,  imperii  sui  leges  inposiierimt  miiltis  genti- 
biis,  hodieque  litteris  et  historia  gloriosi  sunt  paene  in 
omnibus  gentibus:  non  est  quod  de  summi  et  veri  Dei 
iustitia  conquerantur;  perceperunt  mercedem  suam. 

Caput  XVL  5 

])e  mercede  sanctorum  civium  civitatis  aeternaef  quibus 
utilia  sunt  Romanorum  exempla  virtutum. 

Merces  autem  sanctorum  longe  alia  est  etiam  hic 
opprobria  sustinentium  pro  veritate  Dei,  quae  mundi  huius 
dilectoribus  odiosa  est.  Illa  civitas  sempiterna  est;  ibi  10 
nuUus  oritur,  quia  nulkis  moritur;  ibi  est  vera  et  plena 
felicitas,  non  dea,  sed  donum  Dei;  inde  fidei  pignus  acce- 
pimus,  quamdiu  peregrinantes  eius  pulchritudini  suspira- 
mus;  ibi  non  oritur  sol  super  bonos  et  malos,  sed  sol 
iustitiae  solos  protegit  bonos;  ibi  non  erit  magna  indu-  15 
stria  ditare  pubUcum  aerarium  privatis  rebus  angustis, 
ubi  thensaurus  communis  est  veritatis.  Proinde  non  so- 
him  ut  tahs  merces  taUbus  hominibus  redderetur  Roma- 
num  imperium  ad  humanam  gloriam  dilatatum  est;  verum 
etiam  ut  cives  aeternae  illius  civitatis,  quamdiu  hic  pere-  20 
grinantur,  diligenter  et  sobrie  iUa  intueantur  exempla  et 
videant  quanta  dUectio  debeatur  supernae  patriae  propter 
vitam  aeternam,  si  tantum  a  suis  civibus  terrena  dUecta 
est  propter  hominum  gloriam. 

Caput  XYII.  25 

Quo  fructu  Romani  hella  gesserint  et  quantum  his  quos 
vicere  contulerint. 

Quantum   enim  pertinet    ad   hanc   vitam    mortaUum, 
quae  paucis  diebus  ducitur  et  finitur,   quid  interest  sub 

14)  Mt.  5,  45. 


9  ueritate  CAKF:  ciyitate  v  11  17  thensaurus  A 


222  S.  AUGUSTINI 

cuius  imperio  vivat  homo  moriturus,  si  illi  qui  imperant 
ad  impia  et  iniqua  non  cogant?  Aut  vero  aliquid  no- 
cuerunt  Romani  gentibus,  quibus  subiugatis  inposuerunt 
leges  suas,  nisi  quia  id  factum  est  ingenti  strage  bello 
5  rum?  Quod  si  concorditer  fieret,  id  ipsum  fieret  meliore, 
successu;  sed  nulla  esset  gloria  triumphantium.  Nequ 
enim  et  Romani  non  vivebant  sub  legibus  suis,  quas  ce 
teris  inponebant.  Hoc  si  fieret  sine  Marte  et  Bellona,  ui 
nec   Victoria  locum  haberet,    nemine   vincente   ubi  nemo 

10  pugnaverat:  nonne  Romanis  et  ceteris  gentibus  una  esse 
eademque    condicio?   praesertim  si  mox  fieret,   quod  p 
stea  gratissime  atque   humanissime  factum  est,  ut  omn 
ad  Romanum  imperium  pertinentes   societatem  acciperent 
civitatis    et  Romani    cives    essent,   ac   sic   esset  omnium, 

15  quod   erat  ante  paucorum;   tantum  quod  plebs  illa,  quae 
suos  agros   non  haberet,   de  pubfico  viveret;   qui  pastus 
eius  per  bonos  administratores  rei  publicae  gratius  a  con 
cordibus  praestaretur  quam  victis  extorqucretur. 

Nam  quid  intersit  ad  incolumitatem  bonosque  more 

20  ipsas  certe  hominum  dignitates,  quod  ahi  vicerunt,  al 
victi  sunt,  omnino  non  video,  praeter  illum  gloriae  huma- 
nae  inanissimum  fastum,  in  quo  perceperunt  mercedem 
suam,  qui  eius  ingenti  cupidine  arserunt  et  ardentia  bella 
gesserunt.     Numquid   enim  illorum  agri  tributa  non  sol- 

25  vunt?  Numquid  eis  licet  discere,  quod  aliis  non  licet? 
Numquid  non  multi  senatores  sunt  in  aliis  terris,  qui 
Romam  ne  facie  quidem  norunt?  ToIIe  iactantiam,  et 
omnes  homines  quid  sunt  nisi  homines?  Quod  si  perver- 
sitas    saeculi    admitteret,    ut    honoratiores    essent   quique 

30  meliores:  nec  sic  pro  magno  haberi  debuit  honor  humanus, 
quia  nullius  est  ponderis  fumus.  Sed  utamur  etiam  in 
his  rebus  beneficio  Domini  Dei  nostri;  consideremus  quanta 
contempserint,  quae  pertulerint,  quas  cupiditates  subege- 

rint  pro  hiimana  gloria,  qui  eam  tamquam  mercedem  ta- 
lium  virtutum  accipere  meruerunt,  et  valeat  nobis  etiam 
hoc  ad  opprimendam  superbiam,  ut,  cum  illa  civitas,  in 
qiia  nobis  regnare  promissum  est,  tantum  ab  hac  distet, 
quantum  distat  caeUim  a  terra,  a  temporaU  laetitia  vita  5 
aeterna,  ab  inanibus  laudibus  soUda  gloria,  a  societate 
mortaUum  societas  angelorum,  a  lumine  soUs  et  lunae 
lumen  eius  qui  solem  fecit  et  lunam,  nihU  sibi  magnum 
fecisse  videantur  tantae  patriae  cives,  si  pro  iUa  adipi- 
scenda  fecerint  boni  operis  aliquid  vel  mala  aliqua  susti-  10 
nuerint,  cum  iUi  pro  hac  terrena  iam  adepta  tanta  fecerint, 
tanta  perpessi  sint,  praesertim  quia  remissio  peccatorum, 
quae  cives  ad  aeternam  coUigit  patriam,  habet  aliquid, 
cui  per  umbram  quandam  simUe  fuit  asylum  illud  Romu- 
leum,  quo  multitudinem,  qua  iUa  civitas  conderetur,  quo-  15 
rumlibet  deUctorum  congregavit  inpunitas. 


Caput  XYin. 

Quam  alieni  a  iactantia  esse  debeant  Christiani,  si  ali- 
quid  fecerint  pro  dilectione  aeternae  patriae,  cum 

tanta  Romani  gesserint  pro  humana  gloria  20 

et  civitate  terrena. 

Quid  ergo  magnum  est  pro  iUa  aeterna  caelestique 
patria  cuncta  saecuU  huius  quamlibet  iucunda  blandimenta 
contemnere,  si  pro  hac  temporali  atque  terrena  filios  Bru- 
tus  potuit  et  occidere,  quod  iUa  facere  neminem  cogit?  25 
Sed  certe  difficUius  est  filios  interimere,  quam  quod  pro 
ista  faciendum  est,  ea,  quae  fiUis  congreganda  videbantur 
atque  servanda,  vel  donare  pauperibus  vel,  si  existat  tem- 
ptatio,  quae  id  pro  fide  atque  iustitia  fieri  compellat, 
amittere.  Felices  enim  vel  nos  vel  filios  nostros  non  30 
divitiae    terrenae  faciunt  aut  nobis  viventibus  amittendae 

aut  nobis  mortiiis  a  quibus  nescimus  vel  forte  a  quibus 
nolumus  possidendae;  sed  Deus  felices  facit,  qui  est  men- 
tium  vera  opulentia.  Bruto  autem,  quia  filios  occidit,  in- 
felicitatis  perhibet  testimonium  etiam  poeta  laudator.  Ait 
6  enim: 

Natosque  pater  nova  bella  moventes 
Ad  poenam  pulchra  pro  libertate  vocabit 
Infelix,  utcumque  ferent  ea  facta  minores. 

Sed  versu  sequenti  consolatus  est  infelicem: 

10  Vincit  amor  patriae  laudumque  inmensa  cupido. 

Haec  sunt  duo  illa,  libertas  et  cupiditas  laudis  humanae^ 
quae  ad  facta  compulit  miranda  Romanos.  Si  ergo  pro 
libertate  moriturorum  et  cupiditate  laudum,  quae  a  mor- 
talibus    expetuntur,    occidi    filii   a   patre   potuerunt:   quid 

15  magnum  est,  si  pro  vera  libertate,  quae  nos  ab  iniquita- 
tis  et  mortis  et  diaboli  dominatu  liberos  facit,  nec  cupi- 
ditate  humanarum  laudum,  sed  caritate  liberandorum  ho- 
minum,  non  a  Tarquinio  rege,  sed  a  daemonibus  et  dae- 
monum  principe,  non  filii  occiduntur,  sed  Christi  pauperesj, 

20  inter  fihos  computantur?  ^^K 

Si  alius   etiam  Romanus  princeps,    cognomine   Tor-^^ 

quatus,  filium,   non  quia  contra  patriam,  sed  etiam  pro 

patria,  tamen  quia  contra  imperium  suum,  id  est  contra 

quod  imperaverat  pater   imperator,   ab   hoste   provocatus 

25  iuvenali  ardore  pugnaverat,  licet  vicisset,  occidit,  ne  plus 
mali  esset  in  exemplo  imperii  contempti  quam  boni  in 
gloria  hostis  occisi:  ut  quid  se  iactent,  qui  pro  inmortalis 
patriae  legibus  omnia,  quae  multo  minus  quam  filii  dili- 
guntur,  bona  terrena    contemnunt?     Si  Furius    Camillus 

30  etiam  ingratam  patriam,  a  cuius  cervicibus  acerrimorum 
hostium  Veientium  iugum   depulerat  damnatusque   ab  ae- 

10)  Aen.  6,  820  sqq. 

miilis  fiierat,  a  Gallis  iterum  liberavit,  qiiia  non  habcbat 
potioremy  ubi  posset  vivere  gloriosus:  cur  extollatur,  velut 
grande  aliquid  fecerit,  qui  forte  in  ecclesia  ab  inimicis 
carnalibus  gravissimam  exhonorationis  passus  iniuriam 
non  se  ad  eius  hostes  haereticos  transtulit  aut  aliquam  5 
contra  illam  ipse  haeresem  condidit,  sed  eam  potius  quan- 
tum  valuit  ab  haereticorum  perniciosissima  pravitate  de- 
fendit,  cum  alia  non  sit,  non  ubi  vivatur  in  hominum 
gloria,  sed  ubi  vita  adquiratur  aeterna?  Si  Mucius,  ut 
cum  Porsenna  rege  pax  fieret,  qui  gravissimo  bello  Ro-  lo 
raanos  premebat,  quia  Porsennam  ipsum  occidere  non 
potuit  et  pro  eo  alterum  deceptus  occidit,  in  ardentem 
aram  ante  eius  oculos  dexteram  extendit,  dicens  multos 
tales,  qualem  illum  videret,  in  eius  exitium  coniurasse, 
cuius  ille  fortitudinem  et  coniurationem  talium  perhor-  15 
rescens  sine  ulla  dubitatione  se  ab  illo  bello  facta  pace 
compescuit:  quis  regno  caelorum  inputaturus  est  merita 
sua,  si  pro  illo  non  unam  manum  neque  hoc  sibi  ultro 
faciens,  sed  persequente  aliquo  patiens  totum  flammis 
corpus  inpenderit?  Si  Curtius  armatus  equo  concito  in  -20 
abruptum  hiatum  terrae  se  praecipitem  dedit,  deorum 
suorum  oraculis  serviens,  quoniam  iusserant,  ut  illuc  id 
quod  Romani  haberent  optimum  mitteretur,  nec  aliud  in- 
tellegere  potuerunt,  quam  viris  armisque  se  excellere, 
unde  videUcet  oportebat,  ut  deorum  iussis  in  illum  in-  25 
teritum  vir  praecipitaretur  armatus:  quid  se  magnum  pro 
aeterna  patria  fecisse  dicturus  est,  qui  aliquem  fidei  suae 
passus  inimicum  non  se  ultro  in  talem  mortem  mittens, 
sed  ab  illo  missus  obierit;  quando  quidem  a  Domino  suo 
eodemque  rege  patriae  suae  certius  oraculum  accepit:  30 
NoUte  timere  eos,  qui  corpus  occidunt,  animam  autem 
non  possunt   occidere?     Si    se    occidendos    certis  verbis 

32)  Mt.  10,  28. 

qiiodam  modo  consecrantes  Decii  devoverunt,  ut  illis  ca- 
dentibus  et  iram  deorum  sanguine  suo  placantibus  Roma- 
nus  iiberaretur  exercitus:  nullo  modo  superbient  sancti 
martyres,  tamquam  dignum  aliquid  pro  illius  patriae  par- 

5  ticipatione  fecerint,  ubi  aeterna  est  et  vera  felicitas,  si 
usque  ad  sui  sanguinis  effusionem  non  solum  suos  fratres, 
pro  quibus  fundebatur,  verum  et  ipsos  inimicos,  a  qui- 
bus  fundebatur,  sicut  eis  praeceptum  est,  diligentes  cari- 
tatis  fide  et  fidei  caritate  certarunt?    Si  Marcus  Pulvillus 

10  dedicans  aedem  lovis,  lunonis,  Minervae  falso  sibi  ab  in-^ 
vidis  morte  fdii  nuntiata,  ut  illo  nuntio  perturbatus  absce 
deret    atque    ita    dedicationis    gloriam    collega   eius    con- 
sequeretur,  ita  contempsit,  ut  eum  etiam  proici  insepultum 
iuberet,    et    sic    in    eius    corde   orbitatis   dolorem  gloriae 

15  cupiditas    vicerat:    quid    magnum    se  pro   evangelii  sancti 
praedicatione,   qua  cives  supernae  patriae  de  diversis 
Ijerantur  et  colliguntur  erroribus,  fecisse  dicturus  est,  ci 
Dominus  de  sepultura  patris  sui  sollicito  ait:  Sequere  me 
et  sine  mortuos  sepelire  mortuos  suos?     Si  M.  ReguIus^B 

20  ne  crudelissimos  hostes  iurando  falleret,   ad  eos  ab  ipsfl| 
Roma  reversus  est,   quoniam,  sicut  Romanis  eum  tenere 
volentibus  respondisse  fertur,  postea  quam  Afris  servierat, 
dignitatem  illic  honesti  civis  habere  non  posset,  eumque 
Carthaginienses,    quoniam   contra   eos  in   Romano   senatu 

25  egerat,  gravissimis  suppliciis  necaverunt:  qui  cruciatus  non 
sunt  pro  fide  illius  patriae  contemnendi,  ad  cuius  beati- 
tudinem  fides  ipsa  perducit?  aut  quid  retribuetur  Domino 
pro  omnibus  quae  retribuit,  si  pro  fide  quae  illi  debetur 
taha  fuerit  homo   passus,  quaUa  pro  fide  quam  pernicio- 

30  sissimis  inimicis  debebat  passus  est  Regulus?  Quo  modo 
se  audebit  extollere  de  voluntaria  paupertate  Christianus, 
ut  in  huius  vitae  peregrinatione  expeditior  ambulet  viam, 

19)  Mt.  8,  22.     28)  Ps.  115,  3. 

10  et  mineruae  -4  ||  31  ut  editur  FParr.;  se  autem  aude- 

qiiae  perdiicit  ad  patriam,  iibi  verae  divitiae  Deus  ipse 
est,  ciim  audiat  vel  legat  L.  Valerium,  qui  in  suo  defunctus 
est  consulatu,  usque  adeo  fuisse  pauperem^  ut  nummis  a 
populo  conlatis  eius  sepultura  curaretur?  audiat  vel  legat 
Quintium  Cincinnatum^  cum  quattuor  iugera  possideret  et  5 
ea  suis  manibus  coleret,  ab  aratro  esse  adductum,  ut 
dictator  fieret,  maior  utique  honore  quam  consul,  victisque 
hostibus  ingentem  gloriam  consecutum  in  eadem  pauper- 
tate  mansisse?  Aut  quid  se  magnum  fecisse  praedicabit, 
qui  nullo  praemio  mundi  huius  fuerit  ab  aeternae  illius  10 
patriae  societate  seductus,  cum  Fabricium  didicerit  tantis 
muneribus  Pyrrhi,  regis  Epirotarum,  promissa  etiam  quarta 
parte  regni  a  Romana  civitate  non  potuisse  divelli  ibique 
in  sua  paupertate  privatum  manere  maluisse?  Nam  illud 
quod  rem  publicam,  id  est  rem  populi,  rem  patriae,  rem  15 
communem,  cum  haberent  opulentissimam  atque  ditissimam, 
sic  ipsi  in  suis  domibus  pauperes  erant,  ut  quidam  eorum, 
qui  iam  bis  consul  fuisset,  ex  illo  senatu  hominum  paupe- 
rum  pelleretur  notatione  censoria,  quod  decem  pondo 
argeuti  in  vasis  habere  comperfus  est;  ita  idem  ipsi  pau-  20 
peres  erant,  quorum  triumphis  pubHcum  ditabatur  aera- 
rium:  nonne  omnes  Christiani,  qui  excellentiore  proposito 
divitias  suas  communes  faciunt  secundum  id  quod  scri- 
ptum  est  in  actibus  apostolorum,  ut  distribuatur  unicuique, 
sicut  cuique  opus  est,  et  nemo  dicat  aUquid  proprium,  25 
sed  sint  ilhs  omnia  communia,  intellegunt  se  nulla  ob 
hoc  ventilari  oportere  iactantia,  id  faciendo  pro  obtinenda 
societate  angelorum,  cum  paene  tale  aliquid  ilU  fecerint 
pro  conservanda  gloria  Romanorum? 

Haec  et  aUa,  si  qua  huisce  modi  reperiuntur  in  Ut-  30 
teris  eorum,  quando  sic  innotescerent,  quando  tanta  fama 
praedicarentur ,    nisi    Romanum   imperium    longe    lateque 
porrectum  magnificis  successibus  augeretur?  Proinde  per 

26)  Act.  2,  45;  4,  32. 

illud  impeiium  tam  latum  tamque  diuturnum  virorumque 
tantorum  virtutibus  praeclarum  atque  gloriosum  et  illo- 
rum  intentioni  merces  quam  quaerebant  est  reddita,  et 
nobis  proposita  necessariae  commonitionis  exempla,  ut,  si 
5  virtutes,  quarum  istae  utcumque  sunt  similes,  quas  isti 
pro  civitatis  terrenae  gloria  tenuerunt,  pro  Dei  gloriosis- 
sima  civitate  non  tenuerimus,  pudore  pungamur;  si  tenueri- 
mus,  superbia  non  extollamur;  quoniam,  sicut  dicit  apo- 
stolus,  indignae  sunt  passiones  huius  temporis  ad  futurai 

10  gloriam,  quae  revelahitur  in  nobis,     Ad  humanam  verc 
gloriam   praesentisque  temporis   satis  digna   vita  aestima- 
batur  illorum.     Unde   etiam  ludaei,   qui  Christum  occide^ 
runt,  revelante  testamento  novo   quod  in  vetere  velatui 
fuit,  ut  non  pro  terrenis  et  temporalibus  beneficiis,  qua( 

15  divina  providentia  permixte  bonis  maUsque  concedit,  sed 
pro  aeterna  vita  muneribusque  perpetuis  et  ipsius  supernae 
civitatis  societate  colatur  Deus  unus  et  verus,  rectissimej 
istorum  gloriae   donati  sunt,  ut  hi,    qui  qualibuscumqu^^B 
virtutibus  terrenam  gloriam  quaesierunt  et  adquisiverunt^^' 

20  vincerent  eos,   qui  magnis  vitiis  datorem  verae  gloriae  et 
civitatis  aeternae  occiderunt  atque  respuerunt. 

Caput  XIX. 

Quo  inter  se  differant  cupiditas  gloriae  et  cupiditas 

dominationis. 

25  Interest   sane  inter  cupiditatem  humanae  gloriae   et 

cupiditatem  dominationis.  Nam  licet  proclive  sit,  ut,  qui 
humana  gloria  nimium  delectatur,  etiam  dominari  ardenter 
affectet,  tamen  qui  veram  licet  humanarum  laudum  glo- 
riam    concupiscunt,    dant   operam  bene  iudicantibus  non 

30  displicere.  Sunt  enim  multa  in  moribus  bona,  de  quibus 
multi  bene  iudicant,  quamvis  ea  multi  non  habeant; 
per  ea  bona  morum  nituntur  ad  gloriam  et  imperium  vel 
dominationem,  de  quibus  ait  Sallustius:  „Sed  ille  vera  via 

10)  Rom.  8,  18. 

nititur."  Quisqiiis  autem  sine  cupiditate  gloriae,  qua 
veretur  homo  bene  iudicantibus  displicere,  dominari  atque 
imperare  desiderat,  etiam  per  apertissima  scelera  quaerit 
plerumque  obtinere  quod  diligit.  Proinde  qui  gloriam 
concupiscit,  aut  vera  via  nititur  aut  certe  dolis  atque  fal-  5 
laciis  contendit,  volens  bonus  videri  esse,  quod  non  est. 
Et  ideo  virtutes  habenti  magna  virtus  est  contemnere 
gloriam,  quia  contemptus  eius  in  conspectu  Dei  est,  iudi- 
cio  autem  non  aperitur  humano.  Quidquid  enim  fecerit 
ad  oculos  hominum,  quo  gloriae  contemptor  appareat^  ad  lo 
maiorem  laudem,  hoc  est  ad  maiorem  gloriam,  facere  si 
credatur,  non  est  unde  se  suspicantium  sensibus  aliter 
esse,  quam  suspicantur,  ostendat.  Sed  qui  contemnit  iu- 
dicia  laudantium,  contemnit  etiam  suspicantium  temeri- 
tatem,  quorum  tamen,  si  vere  bonus  est,  non  contemnit  15 
salutem,  quoniam  tantae  iustitiae  est  qui  de  spiritu  Dei 
virtutes  habet,  ut  etiam  ipsos  diHgat  inimicos,  et  ita  dili- 
gat,  ut  suos  osores  vei  detractores  veHt  correctos  habere 
consortes  non  in  terrena  patria,  sed  superna;  in  lauda- 
toribus  autem  suis,  quamvis  parvipendat  quod  eum  laudant^  20 
non  tamen  parvipendit,  quod  eum  amant,  nec  eos  vult 
fallere  laudantes,  ne  decipiat  diligentes;  ideoque  instat 
ardenter,  ut  potius  ille  laudetur,  a  quo  habet  homo  quid- 
quid  in  eo  iure  laudatur.  Qui  autem  gloriae  contemptor 
dominationis  est  avidus,  bestias  superat  sive  crudelitatis  25 
vitiis  sive  luxuriae.  Tales  quidam  Romani  fuerunt.  Non 
enim  cura  existimationis  amissa  dominationis  cupiditate 
caruerunt.  Multos  tales  fuisse  prodit  historia;  sed  huius 
vitii  summitatem  et  quasi  arcem  quandam  Nero  Caesar 
primus  obtinuit,  cuius  fuit  tanta  luxuries,  ut  nihil  ab  eo  30 
putaretur  virile  metuendum;  tanta  crudelitas,  ut  nihil 
molle  habere  crederetur,  si  nesciretur.  Etiam  tahbus 
tamen  dominandi  potestas  non  datur  nisi  summi  Dei  pro- 
videntia,    quando    res    humanas    iudicat    talibus    dominis 

dignas.  Aperta  de  hac  re  vox  divina  est  loquente  Dei 
sapientia:  Per  me  reges  regnant  et  tyranni  per  me 
tenent  terram.  Sed  ne  tyranni  non  pessimi  atqiie  im- 
probi  reges,  sed  vetere  nomine  fortes  dicti  existimentiir 
5  (unde  ait  Vergiliiis: 

Pars  mihi  pacis  erit  dextram  tetigisse  tyranni): 

apertissime    alio   loco    de  Deo   dictiim  est:    Qui  regna 
facit  hominem  hypocritam  propter  perversitatem  popuh 
Quam   ob   rem,   quamvis   ut  potui   satis   exposuerim  qui 

10  causa    Deus    unus    verus    et   iustus   Romanos    secundum' 
quandam   formam    terrenae    civitatis   bonos    adiuverit    ad 
tanti  imperii  gloriam  consequendam:  potest  tamen  et  a 
causa  esse  latentior  propter  diversa  merita  generis  huma 
Deo    magis    nota    quam    nobis,    dum    ilhid    constet    int 

15  omnes  veraciter  pios,  neminem  sine  vera  pietate,  id 
veri  Dei  vero   cultu,   veram  posse  habere  virtutem,   n 
eam   veram    esse,    quando    gloriae    servit   humanae;    e 
tamen,  qui  cives  non  sint  civitatis  aeternae,  quae  in  sac 
Utteris  nostris  dicitur  civitas  Dei,  utiHores  esse  terren 

20  civitati,  quando  habent  virtutem  vel  ipsam,  quam  si  ne 
ipsam.     Illi  autem,  qui  vera  pietate  praediti  bene  vivunt, 
si   habent   scientiam   regendi .  populos ,    nihil    est   feUcius 
rebus  humanis,  quam  si  Deo  miserante  habeant  potesta- 
tem.     Tales  autem  homines  virtutes  suas,  quantascumque 

25  in  hac  vita  possunt  habere,  non  tribuunt  nisi  gratiae  Dei, 
quod  eas  volentibus  credentibus  petentibus  dederit,  simul- 
que  intellegunt,  quantum  sibi  desit  ad  perfectionem  iusti- 
tiae,  quaUs  est  in  illorum  sanctorum  angelorum  societate, 
cui    se    nituntur    aptare.       Qantumlibet    autem    laudetur 

30  atque  praedicetur  virtus,  quae  sine  vera  pietate  servit 
hominum   gloriae,    nequaquam    sanctorum    exiguis    initiis 

3)  Prov.  8,  15.     6)  Aen.  7,  266.      8)  lob  34,  30.     19)  Ps . 
45,  5;  47,  3. 

comparanda    est,    qiiorum    spes    posita    est    in    gratia    et 
misericordia  veri  Dei. 


Caput  XX. 
Tam  turpiter  servire  virtutes  humanae  gloriae  quam 

corporis  voluptati.  5 

Solent  philosophi,  qui  finem  boni  humani  in  ipsa 
virtute  constituunt,  ad  ingerendum  pudorem  quibusdam 
philosophis,  qui  virtutes  quidem  probant,  sed  eas  volu- 
ptatis  corporalis  fme  metiuntur  et  illam  per  se  ipsam  pu- 
tant  adpetendam,  istas  propter  ipsam,  tabulam  quandam  10 
verbis  pingere,  ubi  voluptas  in  sella  regali  quasi  dehcata 
quaedam  regina  considat,  eique  virtutes  famulae  subician- 
tur,  observantes  eius  nutum,  ut  faciant  quod  illa  impera- 
verit,  quae  prudentiae  iubeat,  ut  vigilanter  inquirat,  quo 
modo  voluptas  regnet  et  salva  sit;  iustitiae  iubeat,  ut  15 
praestet  beneficia  quae  potest  ad  comparandas  amicitias 
corporalibus  commodis  necessarias,  nulli  faciat  iniuriam, 
ne  offensis  legibus  voluptas  vivere  secura  non  possit; 
fortitudini  iubeat,  ut,  si  dolor  corpori  acciderit,  qui  non 
compellat  in  mortem,  teneat  dominam  suam,  id  est  volu-  20 
ptatem,  fortiter  in  animi  cogitatiorie,  ut  per  pristinarum 
deliciarum  suarum  recordationem  mitiget  praesentis  dolo- 
ris  aculeos;  temperantiae  iubeat,  ut  tantum  capiat  ali- 
mentorum  '  et  si  qua  delectant ,  ne  per  inmoderationem 
noxium  aUquid  valetudinem  turbet  et  voluptas,  quam  etiam  25 
in  corporis  sanitate  Epicurei  maximam  ponunt,  graviter 
offendatur.  Ita  virtutes  cum  tota  suae  gloria  dignitatis 
tamquam  imperiosae  cuidam  et  inhonestae  muUercuIae 
servient  voluptati.  Nihil  hac  pictura  dicunt  esse  igno- 
miniosius    et    deformius    et    quod   minus    ferre    bonorum  30 

6)  Cic.  fin.  2,  21. 

possit  aspectus;  et  veriim  dicunt.  Sed  non  existimo  satis 
debiti  decoris  esse  picturam,  si  etiam  talis  fmgatur^  ubi 
virtutes  humanae  gloriae  serviunt.  Licet  enim  ista  glori 
delicata  mulier  non  sit,  inflata  tamen  est  et  multum  in 
5  anitatis-  babet.  Unde  non  ei  digne  servit  soliditas  quae 
dam  firmitasque  virtutum,  ut  nihil  provideat  prudentia, 
nihil  distribuat  iustitia,  nihil  *toIeret  fortitudo,  nihil  tem 
perantia  moderetur,  nisi  unde  placeatur  hominibus  e 
ventosae   gloriae   serviatur.     Nec   illi  se   ab  ista  foeditate 

10  defenderint,  qui,  cum  aliena  spernant  iudicia  velut  gloriae 
contemptores,  sibi  sapientes  videntur  et  sibi  placent.  Nam 
eorum  ^lrtus,  si  tamen  uUa  est^  alio  modo  quodam  huma- 
nae  subditur  laudi;  neque  enim  ipse,  qui  sibi  placet, 
homo  non  est.     Qui  autem  vera  pietate  in  Deum,   quem 

15  diligit,  credit  et  sperat,  plus  intendit  in  ea,  in  quibus 
sibi  dispUcet,  quam  in  ea,  si  qua  in  illo  sunt^  quae  non 
tam  ipsi  quam  veritati  placent;  neque  id  tribuit,  unde 
iam  potest  placere,  nisi  eius  misericordiae,  cui  metuit  dis- 
plicere;   de    his   sanatis    gratias    agens,    de   illis   sanandis 

20  preces  fundens. 

Caput  XXI. 

Romanum  regnum  a  Deo  vero  esse  dispositum,  a  quo  est 
omnis  potestas  et  cuius  providentia  reguntur  universa. 

Quae  cum  ita  sint,  non  tribuamus  dandi  regni  atque 
25  imperii  potestatem  nisi  Deo  vero,  qui  dat  felicitatem  in 
regno  caelorum  solis  piis;  regnum  vero  terrenum  et  piis 
et  impiis,  sicut  ei  placet,  cui  nihil  iniuste  placet.  Quam- 
vis  enim  aliquid  dixerimus,  quod  apertum  nobis  esse 
voluit:  tamen  multum  est  ad  nos  et  valde  superat  vires 
30  nostras  hominum  occulta  discutere  et  liquido  examine 
merita  diiudicare  regnorum.  Ille  igitur  unus  verus  Deus, 
qui   nec    iudicio    nec    adiutorio   deserit   genus   humanum, 

qiiando  voluit  et  quantiim  voluit  Romanis  regniim  dedit; 
qui  dedit  Assyriis,  vel  etiam  Persis,  a  quibus  solos  duos 
deos  coli,  unum  bonum^  alterum  malum^  continent  litterae 
istorum;  ut  taceam  de  populo  Hebraeo,  de  quo  iam  dixi^ 
quantum  satis  visum  est,  qui  praeter  unum  Deum  non  5 
coluit  et  quando  regnavit.  Qui  ergo  Persis  dedit  segetes 
sine  cultu  deae  Segetiae,  qui  alia  dona  terrarum  sine 
cultu  tot  deorum,  quos  isti  rebus  singulis  singulos^  vel 
etiam  rebus  singulis  plures  praeposuerunt:  ipse  etiam 
regnum  dedit  sine  cultu  eorum,  per  quorum  cultum  se  10 
isti  regnasse  crediderunt.  Sic  etiam  bominibus:  qui 
Mario,  ipse  Gaio  Caesari;  qui  Augusto,  ipse  et  Neroni; 
qui  Vespasianis,  vel  patri  vel  fdio,  suavissimis  imperatori- 
bus,  ipse  et  Domitiano  crudelissimo;  et  ne  per  singulos 
ire  necesse  sit,  qui  Constantino  Christiano,  ipse  apostatae  15 
luliano,  cuius  egregiam  indolem  decepit  amore  dominandi 
sacrilega  et  detestanda  curiositas,  cuius  vanis  deditus  ora- 
culis  erat,  quando  fretus  securitate  victoriae  naves,  qui- 
bus  victus  necessarius  portabatur,  incendit;  deinde  fervide 
instans  inmodicis  ausibus  et  mox  merito  temeritatis  occisus  20 
in  locis  hostilibus  egenum  reUquit  exercitum,  ut  aliter 
inde  non  posset  evadi,  nisi  contra  illud  auspicium  dei 
Termini,  de  quo  superiore  libro  diximus,  Romani  imperii 
termini  moverentur.  Cessit  enim  Terminus  deus  necessi- 
tati,  qui  non  cesserat  lovi.  Haec  plane  Deus  unus  et  25 
verus  regit  et  gubernat,  ut  placet;  et  si  occultis  causis, 
numquid  iniustis? 

Caput  XXIL 

Tempora  exitusque  bellorum  ex  Dei  pendere  iudicio. 

Sic  etiam  tempora  ipsa  bellorum^  sicut  in  eius  arbi-  30 
trio  est  iustoque   iudicio   et   misericordia  vel  adterere  vel 
consolari  genus  humanum,  ut  aUa  citius,  alia  tardius  fmi- 
antur.     Rellum    piratarum    a    Pompeio^    bellum    Punicum 

23)  C.  29. 

tertium  ab  Scipione  incredibili  celeritate  et  temporis  brevi- 
tate  confecta  siint.     Belliim  quoqiie  fugitivorum  gladiato-, 
rum,  quamvis  multis  Romanis  ducibus  et  duobus  consul 
bus    victis    Italiaque    horribiliter    contrita    atque    vastat 
5  tertio  tamen  anno  post  multa  consumpta  consumptum  es 
Picentes,  Marsi   et  Peligni,  gentes  non  exterae,  sed  Ita- 
licae,  post  diuturnam  et  devotissimam  sub  Romano  iugo 


I 

i- 

1 


servitutem  in  libertatem  caput  erigere  temptaverunt,  ian^H 


multis    nationibus    Romano    imperio    subiugatis    deletaqu 

10  Karthagine;  in  quo  bello  ItaHco  Romanis  saepissime  victis 
ubi  et  duo  consules  perierunt  et  aUi  nobihssimi  senatores, 
non    diuturno   tamen    tempore    tractum    est   hoc    mahuiij 
nam  quintus  ei  annus  finem  dedit.     Sed  beHum  Punicu 
secundum  cum  maximis  detrimentis  et  calamitate  rei  pii 

15  bUcae  per  annos  decem  et  octo  Romanas  vires  extenuav 
et  paene   consumpsit;   duobus  proehis  ferme  septuaginta 
Romanorum  miha   ceciderunt.     Behum  Punicum  primum 
per  viginti  et  tres  annos  peractum  est;  behum  Mithrida- 
ticum  quadraginta.     Ac  ne  quisquam  arbitretur  rudiment 

20  Romanorum    fuisse    fortiora    ad    beha    citius    peragend 
superioribus  temporibus  muUum  in  omni  virtute  laudatii 
belhim  Samniticum  annis  tractum  est  ferme  quinquaginta; 
in  quo  bello   ita  Romani  victi  sunt,  ut  sub  iugum  etiam 
mitterentur.      Sed    quia    non    diligebant    gloriam    propte 

25  iustitiam,   sed  iustitiam  propter  gloriam  diligere  videl^a 
tur,  pacem  factam  foedusque  ruperunt.     Haec  ideo  co 
memoro,  quoniam  multi  praeteritarum  rerum  ignari,  qii 
dam    etiam    dissimulatores    suae   scientiae,    si  temporibus 
Christianis  aliquod  behum  paulo  diutius  trahi  vident,  ilico 

30  in  nostram  religionem  protervissime  insihunt,  exclamantes, 
quod,  si  ipsa  non  esset  et  vetere  ritu  numina  colerentur, 
iam  Romana  illa  virtute,  quae  adiuvante  Marte  et  Rellona 
tanta  celeriter  bella  confecit,  id  quoque  celerrime  finire- 
tur.     Recolant  igitur   qui  legerunt,   quam  diuturna  bella, 

qiiam  variis  eventis,  qiiam  luctuosis  cladibiis  a  veteribus 
sint  gesta  Romanis,  sicut  solet  orbis  terrarum  velut  pro- 
cellosissimum  pelagus  varia  talium  malorum  tempestate 
iactari,  et  quod  nolunt  aliquando  fateantur,  nec  insanis 
adversus  Deum  linguis  se  interimant  et  decipiant  imperitos.  5 


Caput  XXIII. 

Be  hellOf  in  quo  Radagaisus  rex  Gothorum,  daemonum 
cultor,  uno  die  cum  ingentihus  copiis  suis  victus  est. 

Quod  tamen    nostra    memoria  recentissimo   tempore 
Deus  mirabiliter  et  misericorditer  fecit,   non  cum  gratia-  10 
rum    actione   commemorant,    sed,   quantum   in   ipsis   est, 
omnium   si  fieri   potest   hominum    oblivione    sepelire   co- 
nantur;  quod  a  nobis  si  tacebitur,  similiter  erimus  ingrati. 
Cum  Radagaisus,  rex  Gothorum,  agmine  ingenti  et  inmani 
iam  in  Urbis   vicinia    constitutus  Romanis  cervicibus  in-  15 
mineret,   uno    die    tanta  celeritate   sic  victus   est,    ut  ne 
uno   quidem  non  dicam   extincto,  sed  vulnerato  Romano- 
rum   multo   amplius   quam   centum   miUum  prosterneretur 
eius  exercitus  atque  ipse  mox  captus  poena  debita  neca- 
retur.     Nam   si   ille   tam   impius   cum   tantis  et  tam  im-  20 
piis  copiis  Romam  fuisset  ingressus,  cui  pepercisset?    qui- 
bus  honorem  locis  martyrum  detulisset?    in  qua  persona 
Deum  timeret?  cuius  non  sanguinem  fusum,   cuius  pudi- 
citiam    vellet   intactam?     Quas    autem    isti   pro   diis   suis 
voces  haberent,    quanta  insultatione   iactarent,    quod  ille  25 
ideo  vicisset,  ideo  tanta  potuisset,   quia  cotidianis  sacrifi- 
ciis  placabat   atque   invitabat  deos,   quod  Romanos  facere 
Christiana   religio   non    sinebat?    Nam   propinquante    iam 
illo  his  locis,   ubi  nutu  summae  maiestatis  oppressus  est, 
cum   eius   fama   ubique   crebresceret,   nobis  apud  Kartha-  30 
ginem   dicebatur,    hoc   credere   spargere   iactare  paganos, 

qiiod  ille  diis  amicis  protegentibus  et  opitulantibiis,  qui- 
bus  immolare  cotidie  ferebatur,  vinci  omnino  non  possel 
ab  eis,  qui  talia  diis  Romanis  sacra  non  facerent  ne( 
fieri  a  quoquam  permitterent.  Et  non  agunt  miseri  gra« 
5  tias  tantae  misericordiae  Dei,  qui  cum  statuisset  inruptionc 
barbarica  graviora  <(pati>  dignos  mores  hominum  castigarej 
indignationem  suam  tanta  mansuetudine  temperavit,  ut 
illum  primo  faceret  mirabiliter  vinci,  ne  ad  infirmorut 
animos  evertendos  gloria  daretur  daemonibus,  quibus  eui 

10  supplicare  constabat;  deinde  ab  his  barbaris  Roma  capere- 
tur,  qui  contra  omnem  consuetudinem  gestorum  ante  bel- 
lorum  ad   loca  sancta  confugientes   Christianae   religionis^ 
reverentia  tuerentur  ipsisque  daemonibus  atque  impiorun 
sacrificiorum    ritibus,    de    quibus   ille  praesumpserat,    sic^ 

15  adversarentur  nomine  Christiano^  ut  longe  atrocius  bellum 
cum    eis    quam    cum    hominibus    gerere    viderentur;    itc 
verus    dominus    gubernatorque    rerum    et   Romanos    cui 
misericordia  flagellavit,  et  tam  incredibiliter  victis  suppli- 
catoribus  daemonum  nec  saluti  rerum  praesentium  neces- 

20  saria  esse  sacrificia  illa  monstravit,  ut  ab  his  qui  noi 
pervicaciter  contendunt,  sed  prudenter  adtendunt^  ne< 
propter  praesentes  necessitates  vera  religio  deseratur,  el 
magis  aeternae  vitae  fidelissima  expectatione  teneatur. 

Caput  XXIV. 

25       Quae  sit  Christianorum  imperatorum  et  quam  vera 

felicitas. 

Neque    enim    nos    Christianos    quosdam    imperatores 

ideo  fehces  dicimus,   quia  vel  diutius  imperarunt  vel  im- 

perantes    fdios  morte  placida   reliquerunt,    vel   hostes  rei 

30  publicae  domuerunt  vel  inimicos  cives  adversus  se  insur- 

gentes  et  cavere   et  opprimere   potuerunt.     Haec   et  alia 

vitae  hiiius  aerumnosae  vel  munera  vel  solacia  quidam 
etiam  cultores  daemonum  accipere  meruerunt,  qui  non 
pertinent  ad  regnum  Dei,  quo  pertinent  isti;  et  hoc  ipsius 
misericordia  factum  est,  ne  ab  illo  ista  qui  in  eum  cre- 
derent  vekit  summa  bona  desiderarent.  Sed  felices  eos  5 
dicimus,  si  iuste  imperant,  si  inter  linguas  sublimiter  hono- 
rantium  et  obsequia  nimis  humihter  salutantium  non  ex- 
toUuntur,  sed  se  homines  esse  meminerunt;  si  suam  pote- 
statem  ad  Dei  cultum  maxime  dilatandum  maiestati  eius 
famulam  faciunt;  si  Deum  timent  diligunt  cokmt;  si  pkis  lo 
amant  illud  regnum,  ubi  non  timent  habere  consortes;  si 
tardius  vindicant,  facile  ignoscunt;  si  eandem  vindictam 
pro  necessitate  regendae  tuendaeque  rei  pubUcae,  non 
pro  saturandis  inimicitiarum  odiis  exerunt;  si  eandem 
veniam  non  ad  inpunitatem  iniquitatis,  sed  ad  spem  cor-  15 
rectionis  indulgent;  si,  quod  aspere  coguntur  plerumque 
decernere,  misericordiae  lenitate  et  beneficiorum  largitate 
compensant;  si  kixuria  tanto  eis  est  castigatior,  quanto 
posset  esse  kberior;  si  makmt  cupiditatibus  pravis  quam 
quibuskbet  gentibus  imperare  et  si  haec  omnia  faciunt  20 
non  propter  ardorem  inanis  gloriae,  sed  propter  caritatem 
felicitatis  aeternae;  si  pro  suis  peccatis  humiktatis  et 
miserationis  et  orationis  sacrificium  Deo  suo  vero  immo- 
lare  non  negiegunt.  Tales  Christianos  imperatores  dici- 
mus  esse  fekces  interim  spe,  postea  re  ipsa  futuros,  cum  25 
id  quod  expectamus  advenerit. 

Caput  XXV. 

JDe  prosperitatihuSy  quas  Constantino  imperatori  Christiano 
Deus  contulit. 

Nam  bonus  Deus,  ne  homines,  qui  eum  crederent  30 
propter    aeternam    vitam    colendum,    has    subkmitates    et 
regna  terrena  existimarent  posse  neminem  consequi,  nisi 

daemonibus  supplicet,  quod  hi  spiritus  in  talibus  multuni 
valerent,  Constantinum  imperatorem  non  supplicantem 
daemonibus,  sed  ipsum  verum  Deum  colentem  tantis  ter- 
renis  implevit  muneribus^  quanta  optare  nullus  auderet; 
5  cui  etiam  condere  civitatem  Romano  imperio  sociam,  velut 
ipsius  Romae  filiam,  sed  sine  aliquo  daemonum  templo 
simulacroque  concessit.  Diu  imperavit,  universum  orbem 
Romanum  unus  Augustus  tenuit  et  defendit;  in  admini- 
strandis  et  gerendis  bellis  victoriosissimus  fuit,  in  tyrannis 

10  opprimendis   per   omnia  prosperatus;   grandaevus   aegritu- 
dine  et  senectute  defunctus  est,  filios  imperantes  reliqui 
Sed  rursus  ne  imperator  quisquam  ideo  Christianus  esse 
ut  fehcitatem  Constantini  mereretur,   cum   propter  vita 
aeternam  quisque  debeat  esse  Christianus:  lovianum  multo 

15  citius  quam  luHanum  abstuht;  Gratianum  ferro  tyrannico 
permisit  interimi,  longe  quidem  mitius  quam  magnum 
Pompeium  colentem  velut  Romanos  deos.  Nam  ille  vin- 
dicari  a  Catone  non  potuit,  quem  civihs  behi  quodam 
modo  heredem   rehquerat;   iste  autem,   quamvis  piae  ani- 

20  mae  solacia  talia  non  requirant,  a  Theodosio  vindicatus 
est,  quem  regni  participem  fecerat,  cum  parvulum  haberet 
fratrem,  avidior  fidae  societatis  quam  nimiae  potestatis. 

Caput  XXVI. 
De  fide  et  pietate  Theodosii  Augusti. 

25  Unde  et  ihe  non  solum  vivo  servavit  quam  debebat 

hdem,  verum  etiam  post  eius  mortem  pulsum  ab  eius 
interfectore  Maximo  Valentinianum  eius  parvulum  fratrem 
in  sui  partes  imperii  tamquam  Christianus  excepit  pupil- 
lum,  paterno  custodivit  affectu,  quem  destitutum  omnibus 

30  opibus  nuUo  negotio  posset  auferre,  si  latius  regnandi 
cupiditate  magis  quam  benefaciendi  caritate  flagraret;  unde 

potiiis  eiim  servata  eius  imperatoria  dignitate  susceptum 
ipsa  humanitate  et  gratia  consolatus  est.  Deinde  cum 
Maximum  terribilem  faceret  ille  successus,  hic  in  angustiis 
curarum  suarum  non  est  lapsus  ad  curiositates  sacrilegas 
atque  inlicitas^  sed  ad  lohannem  in  Aegypti  eremo  consti-  5 
tutum,  quem  Dei  servum  prophetandi  spiritu  praeditum 
fama  crebrescente  didicerat,  misit  atque  ab  eo  nuntium 
victoriae  certissimum  accepit.  Mox  tyranni  Maximi  ex- 
tinctor  Valentinianum  puerum  imperii  sui  partibus^  unde 
fugatus  fuerat,  cum  misericordissima  veneratione  restituit,  10 
eoque  sive  per  insidias  sive  quo  alio  pacto  vel  casu  pro- 
xime  extincto  alium  tyrannum  Eugenium,  qui  in  illius 
imperatoris  locum  non  legitime  fuerat  subrogatus,  accepto 
rursus  prophetico  responso  fide  certus  oppressit,  contra 
cuius  robustissimum  exercitum  magis  orando  quam  fe-  15 
riendo  pugnavit.  Milites  nobis  qui  aderant  rettulerunt 
extorta  sibi  esse  de  manibus  quaecumque  iaculabantur, 
cum  a  Theodosii  partibus  in  adversarios  vehemens  ventus 
iret  et  non  solum  quaecumque  in  eos  iaciebantur  conci- 
tatissime  raperet,  verum  etiam  ipsorum  tela  in  eorum  cor-  20 
pora  retorqueret.  Unde  et  poeta  Claudianus,  quamvis  a 
Christi  nomine  alienus,  in  eius  tamen  laudibus  dixit: 

0  nimium  dilecte  Deo,  cui  <^fundit  ab  antris 

Aeolus  armatas  hiemes,  cui^  militat  aether, 

Et  coniurati  veniunt  ad  classica  venti!  25 

Victor  autem,  sicut  crediderat  et  praedixerat,  lovis  simu- 
lacra,  quae  adversus  eum  fuerant  nescio  quibus  ritibus 
velut  consecrata  et  in  Alpibus  constituta,  deposuit,  eorum- 
que  fulmina,  quod  aurea  fuissent,  iocantibus  (quod  illa 
laetitia  permittebat)  cursoribus  et  se  ab  eis  fulminari  velle  30 
dicentibus  hilariter  benigneque  donavit.     Inimicorum  suo- 

21)  III.  Cons.  Hon.  96  sqq. 

rum  filios,  quos,  non  ipsius  iussu,  belli  abstulerat  impe 
tus,  etiam  nondum  Christianos  ad  ecclesiam  confugient 
Christianos  hac  occasione  fieri  voluit  et  Christiana  caritat 
dilexit,    nec  privavit  rebus  et  auxit  honoribus.     In  nemi 
5  nem    post    victoriam   privatas   inimicitias  valere   permisit. 
Bella   civilia  non   sicut  Cinna  et  Marius  et  Sulla  et   ali 
tales  nec  finita   finire  voluerunt,  sed  magis  doluit  exort 
quam  cuiquam  nocere  voluit  terminata.     Inter  haec  omnia 
ex  ipso  initio  imperii  sui  non  quievit  iustissimis  et  miseri 

10  cordissimis    legibus    adversus    impios    laboranti    ecclesia 
subvenire,    quam  Valens  haereticus  favens  Arianis  vehe 
menteradflixerat;  cuius  ecclesiae  se  membrum  esse  magis 
quam   in    terris    regnare   gaudebat.     Simulacra  gentilium 
ubique  evertenda  praecepit,  satis  intellegens  nec  terren 

15  munera  in  daemoniorum,  sed  in  Dei  veri  esse  posita  po 
testate.  Quid  autem  fuit  eius  religiosa  humilitate  mira 
bilius,  quando  in  Thessalonicensium  gravissimum  sceluSj 
cui  iam  episcopis  intercedentibus  promiserat  indulgentiam 
tumultu    quorundam,    qui  ei  cohaerebant,  vindicare  com- 

20  pulsus    est    et    ecclesiastica   cohercitus  disciplina  sic   egit 
paenitentiam,  ut  imperatoriam  celsitudinem  pro  illo  popu- 
lus  orans  magis  fleret  videndo  prostratam,  quam  peccando 
timeret  iratam?   Haec  ille  secum  et  si  qua  simiUa,   qua 
commemorare  longum  est,  bona  opera  tulit  ex  isto  tem 

25  porali  vapore  cuiuslibet  culminis  et  sublimitatis  humanae 
quorum  operum  merces  est  aeterna  fehcitas,  cuius  dator 
est  Deus  soUs  veraciter  piis.  Cetera  vero  vitae  huius  vel 
fastigia  vel  subsidia,  sicut  ipsum  mundum  lucem  auras, 
terras    aquas    fructus   ipsiusque  hominis    animam   corpus, 

30  sensus  mentem  vitam,  bonis  malisque  largitur;  in  quibus 
est  etiam  quaeUbet  imperii  magnitudo,  quam  pro  tem- 
porum  gubernatione  dispensat. 

Proinde  iam  etiam  illis  respondendum  esse  video,  qui 
manifestissimis  documentis,  quibus  ostenditur,  quod  ad 
ista  temporalia,  quae  sola  stulti  habere  concupiscunt,  nihil 
deorum  falsorum  numerositas  prosit,  confutati  atque  con- 
victi  conantur  asserere  non  propter  vitae  praesentis  utili-  5 
tatem,  sed  propter  eam,  quae  post  mortem  futura  est, 
colendos  deos.  Nam  istis,  qui  propter  amicitias  mun- 
di  huius  volunt  vana  colere  et  non  se  permitti  pue- 
rilibus  sensibus  conqueruntur,  his  quinque  libris  satis 
arbitror  esse  responsum.  Quorum  tres  priores  cum  edi-  lo 
dissem  et  in  multorum  manibus  esse  coepissent,  audivi 
quosdam  nescio  quam  adversus  eos  responsionem  scribendo 
praeparare.  Deinde  ad  me  perlatum  est,  quod  iam  scri- 
pserint,  sed  tempus  quaerant,  quo  sine  periculo  possint 
edere.  Quos  admoneo,  non  optent  quod  eis  non  expedit.  15 
Facile  est  enim  cuiquam  videri  respondisse,  qui  tacere 
noluerit.  Aut  quid  est  loquacius  vanitate?  quae  non  ideo 
potest  quod  veritas,  quia,  si  voluerit,  etiam  plus  potest 
clamare  quam  veritas.  Sed  considerent  omnia  diligenter, 
et  si  forte  sine  studio  partium  iudicantes  talia  esse  per-  20 
spexerint,  quae  potius  exagitari  quam  convelli  possint 
garrulitate  inpudentissima  et  quasi  satyrica  vel  mimica 
levitate,  cohibeant  suas  nugas  et  potius  a  prudentibus 
emendari  quam  laudari  ab  inprudentibus  eligant.  Nam 
si  non  ad  libertatem  vera  dicendi,  sed  ad  Hcentiam  male-  25 
dicendi  tempus  expectant,  absit  ut  eis  eveniat  quod  ait 
TuIIius  de  quodam,  qui  peccandi  licentia  felix  appelfeba- 
tur:  0  miserum,  cui  peccare  Ucebat!  Unde  quisquis  est, 
qui  maledicendi  licentia  felicem  se  putat,  multo  erit  feli- 
cior,  si  hoc  illi  omnino  non  liceat,  cum  possit  deposita  30 
inanitate    iactantiae    etiam   isto   tempore   tamquam   studio 

27)  Tnsc.  5,  19  (?) 

consulendi  quidquid  voluerit  conlradicere  et,  quantum 
possunt,  ab  eis  quos  consulit  amica  disputatione  honeste 
graviter  libere  quod  oportet  audire. 


LIBER  YL 


PRAEFATIO. 

Quinque   superioribus  libris   satis  mihi  adversus 
videor  disputasse,    qui  multos   deos   et  falsos,   quos  esse 
inutilia  simulacra  vel  inmundos  spiritus  et  perniciosa  dae- 

10  monia  vel  certe  creaturas,  non  creatorem  veritas  Chri- 
stiana  convincit,  propter  vitae  huius  mortalis  rerumque 
terrenarum  utiUtatem  eo  ritu  ac  servitute,  quae  Graece 
IdtQEicc  dicitur  et  uni  vero  Deo  debetur,  venerandos  et 
colendos  putant.     Et  nimiae  quidem  stultitiae  vel  pertina- 

15  ciae    nec    istos    quinque    nec    ullos    alios    quanticumque 
numeri  libros  satis   esse   posse  quis  nesciat?    quando  e^^ 
putatur  gloria  vanitatis,  nuUis  cedere  viribus  veritatis,  i^H 
perniciem  utique  eius,  cui  vitium  tam  inmane  dominatur. 
Nam    et    contra    omnem    curantis    industriam    non    malo 

20  medici,  sed  aegroti  insanabUis  morbus  invictus  est.  Hi 
vero,  qui  ea  quae  legunt  vel  sine  uUa  vel  non  cum  magna 
ac  nimia  veteris  erroris  obstinatione  inteUecta  et  con- 
siderata  perpendunt,  faciUus  nos  isto  numero  terminatorum 
quinque  vokiminum  pkis,  quam  quaestionis  ipsius  necessi- 

25  tas  postulabat,  quam  minus  disseruisse  iudicabunt^  totam- 
que  invidiam,  quam  Christianae  religioni  de  huius  vitae 
cladibus  terrenarumque  contritione  ac  mutatione  rerum 
imperiti  facere  conantur,  non  solum  dissimulantibus,  sed 
contra    suam   conscientiam  etiam  faventibus  doctis,    quos 

30  impietas  vesana  possedit,  omnino  esse  inanem  rectae  cogi- 

tationis  atque  rationis  plenamque  levissimae  temeritatis  et 
perniciosissimae  animositatis  dubitare  non  poterunt. 


Caput  I. 

Be  his,  qui  dicunt  deos  a  se  non  propter  praesentem 

viiam  coli,  sed  propter  aeternam.  5 

Nunc  ergo  quoniam  deinceps,  ut  promissus  ordo  ex- 
petit,  etiam  hi  refellendi  et  docendi  sunt,  qui  non  propter 
istam  vitam,  sed  propter  illam,  quae  post  mortem  futura 
est,  deos  gentium,  quos  Christiana  religio  destruit,  colen- 
dos  esse  contendunt:  placet  a  veridico  oraculo  sancti  10 
psalmi  sumere  exordium  disputationis  meae:  Beatus^  cuius 
est  Bominus  Beus  spes  ipsius  et  non  respexit  in  vani- 
tates  et  insanias  mendaces.  Verum  tamen  in  omnibus 
vanitatibus  insaniisque  mendacibus  longe  tolerabilius  phi- 
losophi  audiendi  sunt,  quibus  dispUcuerunt  istae  opiniones  15 
erroresque  populorum,  qui  populi  constituerunt  simulacra 
numinibus  multaque  de  his,  quos  deos  inmortales  vocant, 
falsa  atque  indigna  sive  finxerunt  sive  ficta  crediderunt 
et  credita  eorum  cultui  sacrorumque  ritibus  miscuerunt. 
Cum  his  hominibus,  qui,  etsi  non  libere  praedicando,  20 
saltem  utcumque  in  disputationibus  mussitando,  talia  se 
inprobare  testati  sunt,  non  usque  adeo  inconvenienter 
quaestio  ista  tractatur:  utrum  non  unum  Deum,  qui  fecit 
omnem  spiritalem  corporalemque  creaturam,  propter  vitam, 
quae  post  mortem  futura  est,  coli  oporteat,  sed  multos  25 
deos,  quos  ab  illo  uno  factos  et  sublimiter  conlocatos 
quidam  eorundem  philosophorum  ceteris  excellentiores 
nobiUoresque  senserunt. 

Ceterum   quis    ferat    dici  atque  contendi   deos   illos, 
quorum    in    quarto  libro   quosdam  commemoravi,   quibus  30 

13)  Ps.  39,  5.    30)  C.  11  et  21. 

rerum  exiguarum  singulis  singula  distribuuntur  officia, 
vitam  aeternam  cuiquam  praestare?  An  vero  peritissimi 
illi  et  acutissimi  viri,  qui  se  pro  magno  beneficio  con- 
scripta.  docuisse  gloriantur,  ut  sciretur  quare  cuique  deo 
5  supplicandum  esset,  quid  a  quoque  esset  petendum,  ne 
absurditate  turpissima,  qualis  ioculariter  in  mimo  fieri 
solet,  peteretur  a  Libero  aqua,  a  Lymphis  vinum,  auctoresi 
erunt  cuipiam  hominum  diis  inmortalibus  supplicanti,  utj 
cum  a  Lymphis   petierit   vinum  eique  responderint:    Nos 

10  aquam  habemus,  hoc  a  Libero  pete,  possit  recte  dicerej 
Si  vinum  non  habetis,  saltem  date  mihi  vitam  aeternam? 
Quid   Kac    absurditate  monstrosius?     Nonne   illae  cachin-^^J 
nantes  (solent  enim  esse  ad  risum  faciles),  si  non  adfecten^Bj 
fallere  ut  daemones,  supplici  respondebunt:   0  homo,  pu-^^ 

15  tasne  in  potestate  nos  habere  vitam,  quas  audis  non  habere 
vel  vitem?    Inpudentissimae  igitur  stultitiae  est  vitam  ae-' 
ternam   a  talibus  diis  petere  vel  sperare,  qui  vitae  huiug 
aerumnosissimae  atque  brevissimae  et  si  qua  ad  eam  per-j 
tinent  adminiculandam  atque  fulciendam  ita  singulas  par-: 

20  ticulas  tueri  asseruntur,  ut,  si  id,  quod  sub  alterius  tuteh 
ac  potestate  est,  petatur  ab  altero,  tam  sit  inconveniens 
et  absurdum,  ut  mimicae  scurrilitati  videatur  esse  similli- 
mum.  Quod  cum  fit  ab  scientibus  mimis,  digne  ridentur 
in  theatro;   cum  vero  a  nescientibus  stultis,  dignius  inri- 

25  dentur  in  mundo.  Cui  ergo  deo  vel  deae  proptcr  quid 
suppUcaretur,  quantum  ad  illos  deos  adtinet  quos  insti- 
tuerunt  civitates,  a  doctis  sollerter  inventum  memoriaeque 
maudatum  est;  qiiid  a  Libero,  verbi  gratia,  quid  a  Lym- 
phis,  quid  a  Vulcano  ac  sic  a  ceteris,   quos  partim  com- 

30,memoravi  in  quarto  libro,  partim  praetereundos  putavi. 
Porro  si  a  Cerere  vinum  a  Libero  panem,  a  Vulcano 
aquam  a  Lymphis  ignem  petere  erroris  est:  quanto  maioris 

13)  Verg.  Ecl.  3,  9. 

deliramenti  esse  intellegi  debet,  si  cuiqiiam  istorum  pro 
vita  supplicetur  aeterna! 

Quam  ob  rem  si,  cum  de  regno  terreno  quaereremus, 
quosnam  illud  deos  vel  deas  hominibus  credendum  esset 
posse  conferre,  discussis  omnibus  longe  aiienum  a  veritate  5 
monstratum  est  a  quoquam  istorum  multorum  numinum 
atque  falsorum  saltem  regna  terrena  existimare  constitui: 
nonne  insanissimae  impietatis  est,  si  aeterna  vita,  quae 
terrenis  omnibus  regnis  sine  ulla  dubitatione  vel  com- 
paratione  praeferenda  est,  ab  istorum  quoquam  dari  cui-  lo 
quam  posse  credatur?  Neque  enim  propterea  dii  tales 
vel  terrenum  regnum  dare  non  posse  visi  sunt,  quia  illi 
magni  et  excelsi  sunt,  hoc  quiddam  parvum  et  abiectum, 
quod  non  dignarentur  in  tanta  sublimitate  curare;  sed 
quantumlibet  consideratione  fragilitatis  huraanae  caducos  15 
apices  terreni  regni  merito  quisque  contemnat,  illi  dii 
tales  apparuerunt,  ut  indignissimi  viderentur,  quibus  danda 
atque  servanda  deberent  vel  ista  committi.  Ac  per  hoc, 
si  (ut  superiora  proximis  duobus  libris  pertractata  do- 
cuerunt)  nullus  deus  ex  illa  turba  vel  quasi  plebeiorum  20 
vel  quasi  procerum  deorum  idoneus  est  regna  mortalia 
mortalibus  dare,  quanto  minus  potest  inmortales  ex  mor- 
talibus  facere! 

Huc  accedit,  quia,  si  iam  cum  illis  agimus,  qui  non 
propter  istam,  sed  propter  vitam  quae  post  mortem  futura  25 
est  existimant  colendos  deos,  iam  nec  propter  illa  saltem, 
quae  deorum  talium  potestati  tamquam  dispertita  et  pro- 
pria  non  ratione  veritatis,  sed  vanitatis  opinione  tribuun- 
tur,  omnino  colendi  sunt,  sicut  credunt  hi,  qui  cultum 
eorum  vitae  huius  mortaUs  utilitatibus  necessarium  esse  30 
contendunt;  contra  quos  iam  quinque  praecedentibus  vo- 
luminibus  satis,  quantum  potui,  disputavi.  Quae  cum  ita 
sint,  si  eorum,  qui  colerent  deam  luventatem,  aetas  ipsa 
floreret  insignius,  contemptores  autem  eius  vel  intra  annos 

occumberent  iuventutis,  vel  in  ea  tamquam  senili  torpoi^H 
frigescerent;  si  malas  cultorum  suorum  speciosius  e^™ 
festivius  Fortuna  barbata  vestiret,  a  quibus  autem  sper- 
neretur,  glabros  aut  male  barbatos  videremus:  etiam  sic 
5  rectissime  diceremus  huc  usque  istas  deas  singulas  posse, 
suis  officiis  quodam  modo  limitatas,  ac  per  hoc  nec  a 
luventate  oportere  peti  vitam  aeternam,  quae  non  daret 
barbam,  nec  a  Fortuna  barbata  boni  aliquid  post  hanc 
vitam   esse   sperandum,   cuius  in  hac  vita  potestas  nulla 

10  esset,   ut  eandem  saltem   aetatem,    quae  barba  induitur, 
ipsa  praestaret.     Nunc  vero  cum  earum  cultus  nec  pro- 
pter  ista  ipsa,  quae  putant   eis  subdita,   sit  necessariu^^ 
quia   et  multi  colentes  luventatem  deam   minime  in  ill^H 
aetate  viguerunt,   et  multi  non  eam  colentes  gaudent  ro^^ 

15  bore  iuventutis,  itemque  multi  Fortunae  barbatae  suppUces 
ad  nullam  vel  deformem  barbam  pervenire  potuerunt,  et 
si  qui  eam  pro  barba  impetranda  venerantur,  a  barbatis 
eius  contemptoribus  inridentur:  itane  desipit  cor  humanum, 
ut,    quorum  deorum  cultum  propter   ista  ipsa  temporalia 

20  et  cito  praetereuntia  munera,  quibus  singuUs  singuU  prae- 
esse  perhibentur,  inanem  ludibriosumque  cognoscit,  propter 
vitam  aeternam  credat  esse  fructuosum?  Hanc  dare  iUos 
posse  nec  hi  dicere  ausi  sunt,  qui  eis,  ut  ab  insipienti- 
bus  populis  colerentur,    ista  opera   temporalia,    quoniam 

25  nimis  multos  putarunt,  ne  quisquam  eorum  sederet  otiosus, 
minutatim  divisa  tribuerunt. 


"^u^ 


Caput  II. 
Quid  Varronem  de  diis  gentium  sensisse  credendum^t^ 
quorum  talia  et  genera  et  sacra  detexit,  ut  reverentius 
30  cum  eis  ageret,  si  de  illis  omnino  reticeret.         J 

Quis  Marco  Varrone  curiosius  ista  quaesivit?  qui? 
invenit  doctius  ?  quis  consideravit  adtentius?  quis  distinxit 
acutius?  quis  diligentius  pleniusque  consCripsit?  Qui  tam- 

etsi  miniis  est  suavis  eloquio,  doctrina  tamen  atque  sen- 
tentiis  ita  refertus  est,  ut  in  omni  eruditione,  quam  nos 
saecularem,  illi  autem  liberalem  vocant,  studiosum  rerum 
tantum  iste  doceat,  quantum  studiosum  verborum  Cicero 
delectat.  Denique  et  ipse  Tullius  huic  tale  testimonium  5 
perhibet,  ut  in  Ubris  Academicis  dicat  eam,  quae  ibi  ver- 
satur,  disputationem  se  habuisse  cum  Marco  Varrone, 
„homine,  inquit,  omnium  facile  acutissimo  et  sine  uUa 
dubitatione  doctissimo".  Non  ait  „eloquentissimo"  vel 
„facundissimo",  quoniam  re  vera  in  hac  facultate  multum  10 
impar  est;  sed  „omnium,  inquit,  facile  acutissimo",  et 
in  eis  hbris,  id  est  Academicis,  ubi  cuncta  dubitanda  esse 
contendit,  addidit  „sine  ulla  dubitatione  doctissimo".  Pro- 
fecto  de  hac  re  sic  erat  certus,  ut  auferret  dubitationem, 
quam  solet  in  omnibus  adhibere,  tamquam  de  hoc  uno  15 
etiam  pro  Academicorum  dubitatione  disputaturus  se  Aca- 
demicum  fuisset  obUtus.  In  primo  autem  libro  cum  eius- 
dem  Varronis  litteraria  opera  praedicaret:  „Nos,  inquit, 
in  nostra  urbe  peregrinantes  errantesque  tamquam  ho- 
spites  tui  hbri  quasi  domum  reduxerunt,  ut  possemus  20 
aliquando  qui  et  ubi  essemus  agnoscere.  Tu  aetatem 
patriae,  tu  descriptiones  temporum,  tu  sacrorum  iura,  tu 
sacerdotum,  tu  domesticam,  tu  pubhcam  disciplinam,  tu 
sedem  regionum  locorum,  tu  omnium  divinarum  humana- 
rumque  rerum  nomina  genera,  officia  causas  aperuisti."  25 
Iste  igitur  vir  tam  insignis  excellentisque  peritiae  et, 
quod  de  illo  etiam  Terentianus  elegantissimo  versiculo 
breviter  ait: 

Vir  doctissimus  undecumque  Varro, 

qui  tam  multa  legit,  ut  aliquid  ei  scribere  vacuisse  mire-  30 
mur;  tam  multa  scripsit,  quam  multa  vix  quemquam  legere 

17)  C.  3.     27)  Metr.  2846. 

potuisse  credamus:  iste,  inquam,  vir  tantus  ingenio  tai 
tusque    doctrina,    si    rerum   velut  divinarum,    de   quibuJ 
scribit,  oppugnator  esset  atqiie  destructor  easque  non  ad 
religiqnem^  sed  ad  superstitionem  diceret  pertinere,  nescio 
5  utrum  tam  multa  in   eis  ridenda  contemnenda  detestanda 
conscriberet.     Cum  vero  deos   eosdem  ita  coluerit  colen^H 
dosque  censuerit,  ut  in  eo  ipso  opere  litterarum  suarum™ 
dicat  se  timere  ne  pereant^  non  incursu  hostili,  sed  civium 
neglegentia,  de  qua  illos  velut  ruina  liberari  a  se  dicit  et 

10  in  memoria  bonorum  per  eius  modi  libros  recondi  atque^ 
servari    utiiiore    cura,    quam  Metellus  de  incendio   sacn 
Vestalia   et  Aeneas  de  Troiano   excidio  penates  liberass 
praedicatur;   et  tamen  ea  legenda  saeculis  prodit,  quae 
sapientibus   et   insipientibus   merito    abicienda   et   veritatr 

15  religionis   inimicissima   iudicentur:    quid  existimare  debe- 
mus  nisi  hominem  acerrimum  ac  peritissimum,  non  tamen 
sancto    Spiritu    liberum,    oppressum  fuisse   suae    civitatiSj 
consuetudine  ac  legibus,  et  tamen   ea  quibus  movebatui 
sub  specie  commendandae  religionis  tacere  noluisse. 


20  Caput  III. 

Quae  sit  partitio   Varronis  librorum  suorum,  quos 
antiquitatibus  rerum  humanarum  divinarumque 
composuit. 

Quadraginta  unum  libros  scripsit  antiquitatum;  hos 
25  in  res  humanas  divinasque  divisit,  rebus  humanis  viginti 
quinque,  divinis  sedecim  tribuit,  istam  secutus  in  ea  par- 
titione  rationem,  ut  rerum  humanarum  libros  senos  quat- 
tuor  partibus  daret.  Intendit  enim  qui  agant,  ubi  agant, 
quando  agant,  quid  agant.  In  sex  itaque  primis  de  homi- 
30  nibus  scripsit,  in  secundis  sex  de  locis,  sex  tertios  de 
temporibus,  sex  quartos  eosdemque  postremos  de  rebus 
absolvit,    Quater  autem  seni  viginti  et  quattuor  fiunt.    Sed 

iiniim  singularem,  qui  communiter  prius  de  omnibus  lo- 
queretur,  in  capite  posuit.  In  divinis  identidem  rebus 
eadem  ab  illo  divisionis  forma  servata  est,  quantum  adtinet 
ad  ea,  quae  diis  exhibenda  sunt.  Exhibentur  enim  ab 
hominibus  in  locis  et  temporibus  sacra.  Haec  quattuor,  5 
quae  dixi,  libris  complexus  est  ternis:  nam  tres  priores 
de  hominibus  scripsit,  sequentes  de  locis,  tertios  de  tem- 
poribus,  quartos  de  sacris,  etiam  liic,  qui  exhibeant,  ubi 
exhibeant,  quando  exhibeant,  quid  exhibeant,  subtilissima 
distinctione  commendans.  Sed  quia  oportebat  dicere  ma-  lo 
ximeque  id  expectabatur,  quibus  exhibeant,  de  ipsis  quo- 
que  diis  tres  conscripsit  extremos,  ut  quinquies  terni 
quindecim  fierent.  Sunt  autem  omnes,  ut  diximus,  sede- 
cim,  quia  et  istorum  exordio  unum  singularem,  qui  prius 
de  omnibus  ioqueretur,  apposuit.  Quo  absohito  conse-  15 
quenter  ex  illa  quinquepertita  distributione  tres  prae- 
cedentes,  qui  ad  homines  pertinent,  ita  subdivisit,  ut  primus 
sit  de  pontificibus,  secundus  de  auguribus,  tertius  de 
quindecimviris  sacrorum;  secundos  tres  ad  loca  pertinen- 
tes,  ita  ut  in  uno  eorum  de  sacellis,  altero  de  sacris  20 
aedibus  diceret,  tertio  de  locis  religiosis;  tres  porro,  qui 
istos  sequuntur  et  ad  tempora  pertinent,  id  est  ad  dies 
festos,  ut  unum  eorum  faceret  de  feriis,  alterum  de  ludis 
circensibus,  de  scaenicis  tertium;  quartorum  trium  ad 
sacra  pertinentium  uni  dedit  consecrationes,  alteri  sacra  25 
privata,  ultimo  publica.  Hanc  velut  pompam  obsequiorum 
in  tribus,  qui  restant,  dii  ipsi  sequuntur  extremi,  quibus 
iste  universus  cultus  inpensus  est:  in  primo  dii  certi,  in 
secundo  incerti,  in  tertio  cunctorum  novissimo  dii  prae- 
cipui  atque  selecti.  30 

Caput  IV. 

Quod  ex  disputatione  Varronis  apud  cultores  deorum 
antiquiores  res  humanae  quam  divinae  reperiantur. 

In  hac  tota  serie  pulcherrimae  ac  subtilissimae  dis- 
5  tributionis   et  distinctionis  vitam   aeternam  frustra  quaeri 
et  sperari  inpudentissime  vel  optari,  ex  his,  quae  iam  di-^Hj 
ximus  et  quae  deinceps  dicenda  sunt,   cuivis   hominumJHI 
qui  corde  obstinato  sibi  non  fuerit  inimicus,  facilUme  ap- 
paret.     Vel  hominum  enim  sunt  ista  instituta  vel  daemo- 

10  num,  non  quales  vocant  illi  daemones  bonos,  sed,  ut  loi 
quar  apertius,  inmundorum  spirituum  et  sine  controversia" 
maUgnorum,  qui  noxias  opiniones,  quibus  anima  humana 
magis  magisque  vanescat  et  incommutabili  aeternaeque 
veritati    coaptari    atque   inhaerere   non   possit,    invidentii 

15  mirabili  et  occulte  inserunt  cogitationibus  impiorum  e< 
aperte  ahquando  ingerunt  sensibus  et  qua  possunt  fallaci 
adtestatione  confirmant.  Iste  ipse  Varro  propterea  se 
prius  de  rebus  humanis,  de  divinis  autem  postea  scripsisse 
testatur,  quod  prius  extiterint  civitates,  deinde  ab  eis  haec 

20  instituta  sint.  Vera  autem  religio  non  a  terrena  aUqua 
civitate  instituta  est,  sed  plane  caelestem  ipsa  instituit 
civitatem.  Eam  vero  inspirat  et  docet  verus  Deus,  dator 
vitae  aeternae,  veris  cultoribus  suis. 

Varronis   igitur  confitentis   ideo    se  prius   de    rebus 

25  humanis  scripsisse,  postea  de  divinis,  quia  divinae  istae 
ab  hominibus  institutae  sunt,  haec  ratio  est:  „Sicut  prior 
est,  inquit,  pictor  quam  tabula  picta,  prior  faber  quam 
aedificium:  ita  priores  sunt  civitates  quam  ea,  quae  a 
civitatibus  instituta  sunt."     Dicit  autem  prius  se  scriptu- 

30  rum  fuisse  de  dus,  postea  de  hominibus,  si  de  omni  natura 
deorum  scriberet,  quasi  hic  de  aliqua  scribat  et  non  d( 
omni,    aut  vero   etiam  ahqua,   Hcet  non  omnis,    deorui 

natiira  non  prior  debeat  esse  quam  hominum.  Quid  quod 
in  illis  tribus  novissimis  libris  deos  certos  et  incertos  et 
selectos  diligenter  explicans  nullam  deorum  naturam  prae- 
termittere  videtur.  Quid  est  ergo,  quod  ait:  „Si  de  omni 
natura  deorum  et  hominum  scriberemus,  prius  divina  ab-  5 
solvissemus,  quam  humana  adtigissemus"?  Aut  enim  de 
omni  natura  deorum  scribit,  aut  de  aliqua,  aut  omnino 
de  nulla.  Si  de  omni,  praeponenda  est  utique  rebus  hu- 
manis;  si  de  aUqua,  cur  non  etiam  ipsa  res  praecedat 
humanas?  An  indigna  est  praeferri  etiam  universae  naturae  10 
hominum  pars  ahqua  deorum?  Quod  si  multum  est,  ut 
aUqua  pars  divina  praeponatur  universis  rebus  humanis, 
saltem  digna  est  vel  Romanis.  Rerum  quippe  humanarum 
hbros,  non  quantum  ad  orbem  terrarum,  sed  quantum  ad 
solam  Romam  pertinet,  -scripsit,  quos  tamen  rerum  divi-  15 
narum  libris  se  dixit  scribendi  ordine  merito  praetuUsse, 
sicut  pictorem  tabulae  pictae,  sicut  fabrum  aedificio,  aper- 
tissime  confitens,  quod  etiam  istae  res  divinae,  sicut  pictura, 
sicut  structura,  ab  hominibus  institutae  sint.  Restat  ut 
de  nuUa  deorum  natura  scripsisse  inteUegatur,  neque  hoc  20 
aperte  dicere  voluisse,  sed  intellegentibus  reliquisse.  Ubi 
enim  dicitur  „non  omnis",  usitate  quidem  inteUegitur  ali- 
qua;  sed  potest  inteUegi  et  „nuUa^',  quoniam  quae  nulla 
est  nec  omnis  nec  aliqua  est.  Nam,  ut  ipse  dicit,  si 
omnis  esset  natura  deorum,  de  qua  scriberet,  scribendi  25 
ordine  rebus  humanis  praeponenda  esset;  ut  autem  et  ipso 
tacente  veritas  clamat,  praeponenda  esset  certe  rebus 
Romanis,  etiamsi  non  omnis,  sed  saltem  aliqua  esset:  recte 
autem  postponitur;  ergo  nulla  est.  Non  itaque  rebus  di- 
vinis  anteferre  voluit  res  humanas,  sed  rebus  veris  noluit  30 
anteferre  res  falsas.  In  his  enim,  quae  scripsit  de  rebus 
humanis,  secutus  est  historiam  rerum  gestarum;  quae 
autem  de  his,  quas  divinas  vocat,  quid  nisi  opiniones  re- 
rum  vanarum?   Hoc  est  nimirum,  quod  voluit  subtiU  signi- 

ficatione  monstrare,   non  soliim  scribens  de  liis  posterii 
qiiam  de  illis,  sed  etiam  rationem  reddens  ciir  id  feceri^ 
Quam  si  tacuisset^  aliter  hoc  factum  eius  ab  aliis  fortass 
defenderetur.     In    ea    vero    ipsa   ratione^    quam   reddidit^' 
5  nec  aliis  quicquam  reliquit  pro  arbitrio  suspicari  et  satis 
probavit  homines  se  praeposuisse  institutis  hominum^  n( 
naturam  hominum  naturae  deorum.     Ita  se  Ubros  rerui 
divinarum  non  de  veritate  quae  pertinet  ad  naturam^  s( 
de  falsitate  quae  pertinet  ad  errorem  scripsisse  confessi 
10  est.     Quod    apertius   aUbi  posuit,   sicuti  in  quarto  hbi 
commemoravi^  ex  naturae  formula  se  scripturum  fuisse, 
novam'  ipse  conderet  civitatem;  quia  vero  iam  veterem  i 
venerat,  non  se  potuisse  nisi  eius  consuetudinem  sequi. 

Caput  Y. 

15  Be  irihus  generibus  theologiae  secundum  Varronem^  si 
licet  uno  fabuloso,  altero  naturali  tertioque  civili. 

Deinde  ilhid  quale  est,  quod  tria  genera  theologiae 
dicit  esse,  id  est  rationis  quae  de  diis  expUcatur,  eorum^ 
que  unum  mythicon  <appeUari>^  aUerum  physicon,  tertiui 

20  civile?  Latine  si  usus  admitteret^  genus,  quod  primui 
posuit,  fabulare  appeUaremus;  sed  fabulosum  dicamus; 
fabuUs  enim  mythicon  dictum  est^  quoniam  ^v&og  Graecj 
fabula  dicitur.  Secundum  autem  ut  naturale  dicatur,  iai 
et    consuetudo    locutionis    admittit.     Tertium    etiam    ipsj 

25  Latine  enuntiavit,  quod  civile  appeUatur.    Deinde  ait:  ,,M] 
thicon  appeUant,   quo   maxime  utuntur  poetae;  physicon, 
quo  phUosophi;  civile,  quo  popuU.     Primum,  inquit,  quod 
(iixi^  in   eo   sunt  muUa  contra  dignitatem  et  naturam  in- 
mortaUum  ficta.     In   hoc  enim  est,   ut  deus  aUus  ex  ca- 

30  pite,  aUus  ex  femore  sit,  aUus  ex  guttis  sanguinis  natus; 

in  hoc,  iit  dii  furati  sint,  iit  adulterarint,  iit  servierint 
homini;  denique  <in  hoc)  omnia  <(diis>  adtribuuntur,  quae 
non  modo  in  hominem,  sed  etiam  quae  in  contemptissi- 
mum  hominem  cadere  possunt."  Hic  certe  ubi  potuit, 
ubi  ausus  est,  ubi  inpunitum  putavit,  quanta  mendacissi-  5 
mis  fabulis  naturae  deorum  fieret  iniuria,  sine  caHgine 
ulUus  ambiguitatis  expressit.  Loquebatur  enim  non  de 
naturali  theologia,  non  de  civiU,  sed  de  fabulosa,  quam 
libere  a  se  putavit  esse  culpandam. 

Videamus  quid   de   altera  dicat.     „Secundum  genus  10 
est,  inquit,  quod  demonstravi,  de  quo  multos  Ubros  philo- 
sophi  reUquerunt;  in  quibus  est,  du  qui  sint,  ubi,   quod 
genus,    quale    est:    a    quodam   tempore   an  a  sempiterno 
fuerint   dU;    ex   igni    sint,    ut    credit   HeracUtus,    an   ex 
numeris,   ut  Pythagoras,   an  ex  atomis,   ut  ait  Epicurus.  15 
Sic  aUa,  quae  faciUus  intra  parietes  in  schola  quam  extra 
in  foro   ferre   possunt  aures."     Nihil  in  hoc  genere  cul- 
pavit,  quod  physicon  vocant   et  ad   philosophos  pertinet, 
tantum  quod  eorum  inter  se  controversias  commemoravit, 
per  quos  facta  est  dissidentium  muUitudo  sectarum.     Re-  20 
movit  tamen  hoc  genus  a  foro,   id  est  a  popuUs;  schoUs 
vero   et  parietibus   clausit.     lUud  autem  primum  menda- 
cissimum    atque    turpissimum   a   civitatibus  non   removit. 
0  reUgiosas  aures  populares  atque  in  liis  etiam  Romanas! 
Quod  de  dus  inmortaUbus  pliilosophi  disputant,  ferre  non  25 
possunt;    quod    vero    poetae    canunt    et  histriones  agunt, 
quae    contra    dignitatem    ac    naturam    inmortaUum    ficta 
sunt,  quia  non  modo  in  hominem,  sed  etiam  in  contem- 
ptissimum   hominfem    cadere    possunt,    non  sohun  ferunt, 
sed   etiam  Ubenter  audiunt.     Neque  id  tantum,   sed  diis  30 
quoque  ipsis  haec  placere  et  per  haec  eos  placandos  esse 
decernunt. 

Dixerit  aliquis:  Haec  duo  genera  mythicon  et  physi- 
con,  id  est  fabulosum  atque  naturale^  discernamus  ab  hoc 
civili,  de  quo  nunc  agitur,  unde  illa  et  ipse  discrevit^  iam- 
que  ipsum  civile  videamus  qualiter  explicet.  Video  qui- 
5  dem,  cur  debeat  discerni  fabulosum:  quia  falsum,  quia 
turpe,  quia  indignum  est.  Naturale  autem  a  civili  velle 
discernere  quid  est  aliud  quam  etiam  ipsum  civile  fateri 
esse  mendosum?  Si  enim  illud  naturale  est,  quid  habet 
reprehensionis,  ut  excludatur?    Si  autem  hoc  quod  civile 

10  dicitur  naturale  non  est,  quid  habet  meriti,  ut  admittatur? 
Haec  nempe  illa  causa  est,  quare  prius  scripserit  de  rebus 
humanls,  posterius   de   divinis,  quoniam  in  divinis  rebi 
non  naturam,  sed  hominum  instituta  secutus  est.    Intuej 
mur  sane  et  civilem  theologian.     ^Tertium  genus  est,  ii 

15  quit,  quod  in  urbibus  cives,  maxime  sacerdotes,  nosse  at 
que  administrare  debent,     In  quo  est,  quos  deos  publice 
*  *  sacra  et  sacrificia  colere  quemque  par  sit."     Adhu^j 
quod  sequitur  adtendamus.     „Prima,  inquit,  theologia  ma^H 
xime  accommodata  est  ad  theatrum,  secunda  ad  mundum^^ 

20  tertia  ad  urbem."     Quis  non  videat,  cui  palmam  dederit? 
Utique   secundae,    quam  supra  dixit  esse  philosophorum. 
Hanc  enim  pertinere   testatur  ad  mundum,   quo  isti  nihi 
esse    excellentius    opinantur   in   rebus.     Duas   vero    ills 
theologias,  primam  et  tertiam,  theatri  scilicet  atque  urbi 

25  distinxit  an  iunxit?    Videmus   enim  non   continuo,    qu( 
est  urbis,  pertinere  posse  et  ad  mundum,  quamvis  urbes' 
esse    videamus  in   mundo;  fieri   enim  potest,    ut  in  urbe 
secundum    falsas   opiniones   ea   colantur   et  ea  credantur, 
quorum  in  mundo  vel  extra  mundum  natura  sit  nusquam: 

30  theatrum  vero   ubi  est  nisi  in  urbe?     Quis  theatrum  in- 
stituit   nisi    civitas?     Propter    quid  instituit   nisi  propter 

ludos   scaenicos?     Ubi   sunt   ludi   scaenici   nisi  in    rebus 
diviniS;  de  quibus  hi  libri  tanta  sollertia  conscribuntur? 

Caput  VI. 

De  theologia  mythica,  id  est  fahulosa,  et  de  civili  contra 
Varronem.  5 

0  Marce  Varro,  cum  sis  homo  omnium  acutissimus 
et  sine  ulla  dubitatione  doctissimus,  sed  tamen  homo,  non 
Deus,  nec  spiritu  Dei  ad  videnda  et  adnuntianda  divina 
in  veritatem  libertatemque  subvectus,  cernis  quidem  quam 
sint  res  divinae  ab  humanis  nugis  atque  mendaciis  diri-  10 
mendae;  sed  vitiosissimas  populorum  opiniones  et  consue- 
tudines  in  superstitionibus  publicis  vereris  offendere,  quas 
ab  deorum  natura  abhorrere  vel  talium,  quales  in  huius 
mundi  elementis  humani  animi  suspicatur  infirmitas,  et 
sentis  ipse,  cum  eas  usquequaque  consideras,  et  omnis  15 
vestra  Htteratura  circumsonat.  Quid  hic  agit  humanum 
quamvis  excellentissimum  ingenium?  Quid  tibi  humana 
licet  multiplex  ingensque  doctrina  in  his  angustiis  suffra- 
gatur?  Naturales  deos  colere  cupis,  civiles  cogeris.  In- 
venisti  alios  fabulosos,  in  quos  liberius  quod  sentis  evo-  20 
mas,  unde  et  istos  civiles  veHs  noHsve  perfundas.  Dicis 
quippe  fabulosos  accommodatos  esse  ad  theatrum,  naturales 
ad  mundum,  civiles  ad  urbem,  cum  mundus  opus  sit  di- 
vinum,  urbes  vero  et  theatra  opera  sint  hominum,  nec 
alii  dii  rideantur  in  theatris,  quam  qui  adorantur  in  tem-  25 
pUs,  nec  aliis  ludos  exhibeatis,  quam  quibus  victimas  im- 
molatis.  Quanto  liberius  subtiliusque  ista  divideres,  dicens 
alios  esse  deos  naturales,  alios  ab  hominibus  institutos, 
sed  de  institutis  aliud  habere  litteras  poetarum,  ahud  sacer- 
dotum,  utrasque  tamen  ita  esse  inter  se  amicas  consortio  30 
falsitatis,  iit  gratae  sint  utraeque  daemonibus,  quibus 
doctrina  inimica  est  veritatis!   Sequestrata  igitur  paululum 

theologia,  qiiam  naturalem  vocant,  de  qua  postea  disseren- 
dum  est,  placetne  tandem  vitam  aeternam  peti  aut  sperari 
ab  diis  poeticis  theatricis,  hidicris  scaenicis?  Absit;  immo 
avertat  Deus  verus  tam  inmanem  sacrilegamque  demen- 
5  tiam.  Quid?  ab  eis  diis,  quibus  haec  placent  et  quos 
haec  placant,  cum  eorum  illic  crimina  frequententur,  vita 
aeterna  poscenda  est?  Nemo,  ut  arbitror,  usque  ad  tan- 
tum  praecipitium  furiosissimae  impietatis  insanit.  Nec 
fabulosa  igitur  nec  civili  theologia  sempiternam  quisquam 

10  adipiscitur  vitam.     Illa  enim  de  diis  turpia  fmgendo  semi- 
nat,  haec  favendo  metit;  illa  mendacia  spargit,  haec  col 
ligit;   rlla  res   divinas    falsis    criminibus  insectatur,   hae 
eorum  crmiinum  ludos  in  divinis  rebus  amplectitur;  ill 
de   diis  nefanda   figmenta  hominum   carminibus  persona 

15  haec  ea  deorum  ipsorum  festivitatibus  consecrat;  facinor 
et  flagitia  numinum  illa  cantat,  haec  amat;  illa  prodit  aut 
fmgit,  haec  autem  aut  adtestatur   veris  aut  oblectatur  et 
falsis,     Ambae  turpes  ambaeque  damnabiles;  sed  illa,  quai 
theatrica  est,  publicam  turpitudinem  profitetur;  ista,  qua 

20  urbana  est,  illius  turpitudine  ornatur.     Hincine  vita  aetern 
sperabitur,  unde  ista  brevis  temporalisque  polluitur?     A 
vero  vitam  poUuit  consortium  nefariorum  hominum,  si  s 
inserant   affectionibus    et   assensionibus  nostris,    et  vitam 
non  polluit  societas   daemonum,   qui  coluntur  criminibus 

25  suis?   Si  veris,  quam  mali!  si  falsis,  quam  male! 

Haec  cum  dicimus,  videri  fortasse  cuipiam  nimis 
harum  rerum  ignaro  potest  ea  sola  de  diis  taUbus  maie- 
stati  indigna  divinae  et  ridicula  detestabiha  celebrari, 
quae  poeticis  cantantur  carminibus  et  ludis  scaenicis  acti- 

30  tantur;  sacra  vero  illa,  quae  non  histriones,  sed  sacer- 
dotes  agunt,  ab  omni  esse  dedecore  purgata  et  aliena. 
Hoc  si  ita  esset,  numquam  theatricas  turpitudines  in 
eorum  honorem  quisquam  celebrandas  esse  censeret,  num- 
quam    eas    ipsi    dii    praeciperent    sibimet    exhiberi.     Sed 

ideo  nihil  piidet  ad  obseqiiiiim  deorum  lalia  gerere  in 
theatris,  qiiia  simiUa  geruntiir  in  templis.  Denique  cum 
memoratus  auctor  civilem  theologian  a  fabulosa  et  natu- 
raU  tertiam  quandam  sui  generis  distinguere  conaretur^ 
magis  eam  ex  utraque  temperatam  quam  ab  utraque  5 
separatam  intellegi  voluit.  Ait  enim  ea,  quae  scribunt 
poetae,  minus  esse  quam  ut  populi  sequi  debeant;  quae 
autem  philosophi,  plus  quam  ut  ea  vulgum  scrutari  expe- 
diat.  „Quae  sic  abhorrent,  inquit,  ut  tamen  ex  utroque 
genere  ad  civiles  rationes  adsumpta  sint  non  pauca.  lo 
Quare  quae  erunt  communia  cum  populis,  una  cum  ci- 
vilibus  scribemus;  e  quibus  maior  societas  debet  esse 
nobis  cum  philosophis  quam  cum  poetis."  Non  ergo 
nulla  cum  poetis.  Et  tamen  alio  loco  dicit  de  generatio- 
nibus  deorum  magis  ad  poetas  quam  ad  physicos  fuisse  15 
populos  inclinatos.  Hic  enim  dixit  quid  fieri  debeat,  ibi 
quid  fiat.  Physicos  dixit  utilitatis  causa  scripsisse^  poetas 
delectationis.  Ac  per  hoc  ea,  quae  a  poetis  conscripta 
populi  sequi  non  debent,  crimina  sunt  deorum,  quae 
tamen  delectant  et  populos  et  deos.  Delectationis  enim  20 
causa,  sicut  dicit,  scribunt  poetae,  non  utihtatis;  ea  tamen 
scribunt,  quae  dii  expetant,  populi  exhibeant. 

caput  vn. 

Le  fahulosae  et  civilis  theologiae  similitudine  atque 

concordia.  25 

Revocatur  igitur  ad  theologian  civilem  theologia  fa- 
bulosa  theatrica  scaenica,  indignitatis  et  turpitudinis  plena, 
et  haec  tota,  quae  merito  culpanda  et  respuenda  iudica- 
tur,  pars  huius  est,  quae  colenda  et  observanda  censetur; 
non  sane  pars  incongrua,  sicut  ostendere  institui,  et  quae  30 
ab   universo   corpore    aUena  importune  iUi  conexa   atque 

suspensa  sit^  sed  omnino  consona  et  tamquam  eiusdeJ 
corporis  membrum  convenientissime  copulata.  Quid  eni 
aliud  ostendunt  illa  simulacra  formae  aetates  sexus  hal 
tus  deorum?    Numquid  barbatum  lovem,   imberbem  Mer" 

5  curium   poetae   habent,  pontifices  non  habent?     Numquid 
Priapo  mimi,  non  etiam  sacerdotes  enormia  pudenda  feo^H 
runt?   An  aliter  stat  adorandus  in  locis  sacris,  quam  pr^" 
cedit  ridendus  in  theatris?     Num  Saturnus  senex,  Apollo 
ephebus  ita  personae  sunt  histrionum,  ut  non  sint  statuae 

10  dehibrorum?  Cur  Forculus,  qui  foribus  praeest^  et  Li- 
mentinus,  qui  hmini,  dii  sunt  mascuU,  atque  inter  hos 
Cardea  femina  est,  quae  cardinem  servat?  Nonne  ista  in 
rerum  divinarum  libris  reperiuntur,  quae  graves  poetae 
suis  carminibus  indigna  duxerunt?    Numquid  Diana  thea- 

15  trica  portat  arma  et  urbana  simpUciter  virgo  est?  Num- 
quid  scaenicus  ApoIIo  citharista  est  et  ab  hac  arte  Del- 
phicus  vacat?  Sed  haec  honestiora  sunt  in  comparatione 
turpiorum.  Quid  de  ipso  love  senserunt,  qui  eius  nutri- 
cem  in  Capitolio  posuerunt?    Nonne  adtestati  sunt  Euh^Hi 

20  mero,  qui  omnes  tales  deos  non  fabulosa  garrulitate,  ^*^| 
historica  dUigentia  homines  fuisse  mortalesque  conscripsit  r 
Epulones  etiam  deos,  parasitos  lovis,  ad  eius  mensam  qui 
constituerunt,  quidaliud  quam  mimica  sacra  esse  voluerunt? 
Nam  parasitos  lovis   ad   convivium   eius   adhibitos   si   mi- 

25  mus  dixisset^  utique  risum  quaesisse  videretur.  Varro 
dixit!  non  cum  inrideret  deos,  sed  cum  commendaret 
hoc  dixit;  divinarum,  non  humanarum  rerum  libri  hoc 
eum  scripsisse  testantur,  nec  ubi  ludos  scaenicos  expone- 
bat,   sed  ubi   Capitolina  iura   pandebat.     Denique  taUb^^, 

30  vincitur  et  fatetur,  sicut  forma  humana  deos  fecerunt,  ^m 
eos  delectari  humanis  voluptatibus  credidisse.  ^^ 

Non  enim  et  maligni  spiritus  suo  negotio  defuerunt, 
ut  has  noxias  opiniones  humanarum  mentium  ludificatione 

firmarent.  Unde  etiam  illud  est,  quod  Herculis  aedituus 
otiosus  atque  feriatus  lusit  tesseris  secum  utraque  manu 
alternante,  in  una  constituens  Herculem,  in  altera  se  ipsum, 
sub  ea  condicione,  ut,  si  ipse  vicisset,  de  stipe  templi 
sibi  cenam  pararet  amicamque  conduceret;  si  autem  5 
victoria  Herculis  fieret,  hoc  idem  de  pecunia  sua  voluptati 
Herculis  exhiberet;  deinde  cum  a  se  ipso  tamquam  ab 
Hercule  victus  esset,  debitam  cenam  et  nobilissimam  mere- 
tricem  Larentinam  deo  Herculi  dedit.  At  illa  cum  dor- 
mivisset  in  templo,  vidit  in  somnis  Herculem  sibi  esse  10 
commixtum  sibique  dixisse,  quod  inde  discedens,  cui  pri- 
mum  iuveni  obvia  fieret,  apud  ilkim  esset  inventura  mer- 
cedem,  quam  sibi  credere  deberet  ab  Hercule  persolutam. 
Ac  sic  abeunti  cum  primus  iuvenis  ditissimus  Tarutius 
occurrisset  eamque  dilectam  secum  diutius  habuisset,  illa  15  ^ 
herede  defunctus  est.  Quae  amphssimam  adepta  pecuniam 
ne  divinae  mercedi  videretur  ingrata,  quod  acceptissimum 
putavit  esse  numinibus,  populum  Romanum  etiam  ipsa 
scripsit  heredem,  atque  illa  non  comparente  inventum 
est  testamentum;  quibus  meritis  eam  ferunt  etiam  honores  20 
meruisse  divinos. 

Haec  si  poetae  fingerent,  si  mimi  agerent,  ad  fabulo- 
sam  theologian  dicerentur  procul  dubio  pertinere  et  a 
civilis  theologiae  dignitate  separanda  iudicarentur.  Cum 
vero  haec  dedecora  non  poetarum,  sed  populorum;  non  25 
mimorum,  sed  sacrorum;  non  theatrorum,  sed  templorum; 
id  est  non  fabulosae,  sed  civilis  theologiae^  a  tanto  doctore 
produntur:  non  frustra  histriones  ludicris  artibus  fingunt 
deorum  quae  tanta  est  turpitudinem,  sed  plane  frustra 
sacerdotes  velut  sacris  ritibus  conantur  fingere  deorum  30 
quae  nulla  est  honestatem.  Sacra  sunt  lunonis,  et  haec 
in  eius  dilecta  insula  Samo  celebrabantur,  ubi  nuptum 
data    est   lovi;    sacra  sunt   Cereris,    ubi  a  Plutone  rapta 

Proserpina  quaeritur;  sacra  sunt  Veneris,  ubi  amatus 
Adon  aprino  dente  extinctus  iuvenis  formosissimus  plan- 
gitur;  sacra  sunt  Matris  deum,  ubi  Attis  pulcher  adulescens 
ab  ea  dilectus  et  muliebri  zelo  abscisus  etiam  hominum 
5  abscisorum,  quos  Gallos  vocant,  infelicitate  deploratur. 
Haec  cum  deformiora  sint  omni  scaenica  foeditate,  quid 
est  quod  fabulosa  de  diis  figmenta  poetarum  ad  theatrum 
videlicet  pertinentia  velut  secernere  nituntur  a  civili 
theologia,    quam   pertinere    ad    urbem   volunt,    quasi    ab 

10  honestis   et   dignis   indigna   et  turpia?    Itaque  potius    est 
unde  gratiae   debeantur  histrionibus,   qui  oculis  hominu 
pepercerunt  nec  omnia   spectacuHs  nudaverunt,   quae  s 
crarum    aedium   parietibus    occuluntur.     Quid    de    sac 
eorum   boni    sentiendum    est,    quae    tenebris    operiuntur^ 

15  cum  tam  sint  detestabilia,  quae  proferuntur  in  lucem?  Et 
certe  quid  in  occulto  agant  per  abscisos  et  molles,  ipsi 
viderint ;  eosdem  tamen  homines  infeliciter  ac  turpiter 
enervatos  atque  corruptos  occultare  minime  potuerunt. 
Persuadeant    cui   possunt    se    aliquid    sanctum    per   tal 

20  agere  homines,  quos  inter  sua  sancta  numerari  atque  ve 
sari  negare   non   possunt.     Nescimus  quid  agant,  sed  sci- 
mus  per   quales   agant.     Novimus  autem  quae  agantur 
scaena,   quo  numquam  vel  in  choro  meretricum  abscis 
aut  mollis  intravit;  et  tamen  etiam  ipsa  turpes  et  infam 

25  agunt;  neque  enim  ab  honestis  agi  debuerunt.  Quae  su 
ergo  illa  sacra,  quibus  agendis  tales  elegit  sanctitas,  qual 
nec  thymeUca  in  se  admisit  obscenitas? 

Caput  VIII. 

De  interpretationihus  naturalium  rationum,  quas  doctores 
30  pagani  pro  diis  suis  conantur  ostendere. 

At    enim    habent   ista   physiologicas    quasdam,    sicut 
aiunt,  id  est  naturahum  rationum  interpretationes.     Quasi 

2  adon  AKF  Parr.  mell.  (Boeper  in  PhiJol.  18  pag.  455); 

vero  nos  in  hac  disputatione  physiologian  qiiaeramiis  et 
non  theologian,  id  est  rationem  non  naturae,  sed  Dei. 
Quamvis  enim  qui  verus  Deus  est  non  opinione,  sed  na- 
tura  Deus  sit:  non  tamen  omnis  natura  deus  est,  quia  et 
hominis  et  pecoris,  et  arboris  et  lapidis  utique  natura  est^  5 
quorum  nihil  est  deus.  Si  autem  interpretationis  huius, 
quando  agitur  de  sacris  Matris  deum,  caput  est  certe  quod 
Mater  deum  terra  est:  quid  ultra  quaerimus,  quid  cetera 
perscrutaraur?  Quid  evidentius  suffragatur  eis,  qui  dicunt 
omnes  istos  deos  homines  fuisse?  Sic  enim  sunt  terri-  10 
genae,  sic  eis  mater  est  terra.  In  vera  autem  theologia 
opus  Dei  est  terra,  non  mater.  Verum  tamen  quoquo 
modo  sacra  eius  interpretentur  et  referant  ad  rerum  na- 
turam:  viros  muliebria  pati  non  est  secundum  naturam, 
sed  contra  naturam.  Hic  morbus,  hoc  crimen,  hoc  dede-  15 
cus  habet  inter  illa  sacra  professionem,  quod  in  vitiosis 
hominum  moribus  vix  habet  inter  tormenta  confessionem. 
Deinde  si  ista  sacra,  quae  scaenicis  turpitudinibus  con- 
vincuntur  esse  foediora,  hinc  excusantur  atque  purganlur, 
quod  habent  interpretationes  suas,  quibus  ostendantur  20 
rerum  significare  naturam:  cur  non  etiam  poetica  simi- 
liter  excusentur  atque  purgentur?  Multi  enim  et  ipsa  ad 
eundem  modum  interpretati  sunt,  usque  adeo  ut,  quod 
ab  eis  inmanissimum  et  infandissimum  dicitur,  Saturnum 
suos  filios  devorasse,  ita  nonnuIU  interpretentur,  quod  25 
longinquitas  temporis,  quae  Saturni  nomine  significatur, 
quidquid  gignit  ipsa  consumat,  vel,  sicut  idem  opinatur 
Varro,  quod  pertineat  Saturnus  ad  semina,  quae  in  terram, 
de  qua  oriuntur,  iterum  recidunt.  Itemque  alii  alio  modo 
et  similiter  cetera.  30 

Et  tamen  theologia  fabulosa  dicitur  et  cum  omnibus 
huiusce  modi  interpretationibus  suis  reprehenditur  abi- 
citur  inprobatur,  nec  solum  a  naturaU,  quae  phUosopho- 
rum  est,  verum  etiam  ab  ista  civili,  de  qua  agimus,  quae 

1  quaerimus  KF  (134,  2;  151,  22;  276,  55;  |J  22  excusan- 

ad  urbes  populosque  asseritur  pertinere,  eo  quod  de  diis 
indigna  confinxerit,  merito  repudianda  discernitur,  eo  ni- 
mirum  consilio,  ut,  quoniam  acutissimi  homines  atque 
doctissimi,  a  quibus  ista  conscripta  sunt,  ambas  inpro- 
5  bandas  intellegebant,  et  illam  scilicet  fabulosam  et  istam 
civilem,  illam  vero  audebant  inprobare,  hanc  non  aude- 
bant;  illam  culpandam  proposuerunt,  hanc  eius  similem 
comparandam  exposuerunt,  —  non  ut  haec  prae  illa  te 
nenda  eligeretur,  sed  ut  cum  illa  respuenda  intellegeretu 

10  atque   ita    sine    periculo    eorum,    qui    civilem    theologia 
reprehendere    metuebant,    utraque    contempta    ea,    quam^ 
naturalem  vocant,  apud  meliores  animos  inveniret  locum. 
Nam  et  civilis  et  fabulosa  ambae  fabulosae  sunt  ambaeque 
civiles;  ambas  inveniet  fabulosas,  qui  vanitates  et  obsceni-    j| 

15  tates    ambarum   prudenter  inspexerit;  ambas  civiles,    ^^^^| 
scaenicos  ludos  pertinentes  ad  fabulosam  in  deorum  civi^^' 
lium   festivitatibus  et  in  urbium  divinis  rebus  adverterit. 
Quo  modo  igitur  vitae  aeternae  dandae  potestas  cuiquam 
deorum    istorum    tribuitur,    quos   sua   simulacra  et  sacra 

20  convincunt  diis  fabulosis  apertissime  reprobatis  esse  simil- 


i 


Umos  formis  aetatibus,  sexu  habitu,  coniugiis  generationi 


bus  ritibus,   in  quibus  omnibus  aut  homines  fuisse  inte 
leguntur  et  pro  uniuscuiusque  vita  vel  morte   sacra    e 
et  sollemnia  constituta,  hunc   errorem  insinuantibus  fir 
25  mantibusque  daemonibus,  aut  certe  ex  quaUbet  occasione 
inmundissimi  spiritus  fallendis  humanis  mentibus  inrepsisse 


I 


Caput  IX. 
De  officus  singulorum  deorum. 

Quid?  ipsa  numinum  officia  tam  viHter  minutatimqu 
propter  quod  eis  dicunt  pro  uniuscuiusque  pro 
prio  munere  suppUcari  oportere,  unde  non  quidem  omnia, 
sed  muka  iam  diximus,   nonne   scurriUtati  mimicae  quam 
divinae   consonant   dignitati?     Si   duas   quisquam  nutricei 


33  quisqne  A 

adhiberet  infanli,  quarum  una  nihil  nisi  escam,  altera  ni- 
liil  nisi  potum  daret,  sicut  isti  ad  hoc  duas  adhibuerunt 
deas,  Educam  et  Potinam:  nempe  desipere  et  aliquid  mimo 
simile  in  sua  domo  agere  videretur.  Liberum  a  libera- 
mento  appellatum  volunt,  quod  mares  in  coeundo  per  5 
eius  beneficium  emissis  seminibus  liberentur;  hoc  idem 
in  feminis  agere  Liberam,  quam  etiam  Venerem  putant, 
quod  et  ipsas  perhibeant  semina  emittere;  et  ob  haec 
Libero  eandem  virilem  corporis  partem  in  templo  poni, 
femineam  Liberae.  Ad  haec  addunt  mulieres  adtributas  lo 
Libero  et  vinum  propter  libidinem  concitandam.  Sic 
BacchanaUa  summa  celebrabantur  insania ;  ubi  Varro  ipse 
confitetur  a  Bacchantibus  talia  fieri  non  potuisse  nisi 
mente  commota.  Haec  tamen  postea  displicuerunt  senatui 
saniori,  et  ea  iussit  auferri.  Saltem  hic  tandem  <(forsitan^  15 
senserunt  quid  inmundi  spiritus,  dum  pro  diis  habentur, 
in  hominum  mentibus  possint.  Haec  certe  non  fierent  in 
theatris;  ludunt  quippe  ibi,  non  furiunt;  quamvis  deos 
habere,  qui  etiam  ludis  talibus  delectentur,  simile  sit 
furoris.  20 

Quale  autem  illud  est,  quod,  cum  rehgiosum  a  super- 
stitioso  ea  distinctione  discernat,  ut  a  superstitioso  dicat 
timeri  deos,  a  religioso  autem  tantum  vereri  ut  parentes, 
non  ut  hostes  timeri,  atque  omnes  ita  bonos  dicat,  ut 
facihus  sit  eos  nocentibus  parcere  quam  laedere  quem-  25 
quam  innocentem,  tamen  mulieri  fetae  post  partum  tres 
deos  custodes  commemorat  adhiberi,  ne  Silvanus  deus 
per  noctem  ingrediatur  et  vexet,  eorumque  custodum  signi- 
ficandorum  causa  tres  homines  noctu  circuire  limina  domus 
et  primo  limen  securi  ferire,  postea  pilo,  tertio  deverrere  30 
scopis,  ut  his  datis  culturae  signis  deus  Silvanus  prohi- 
beatur  intrare,  quod  neque  arbores  caeduntur  ac  putan- 
tur  sine  ferro,  neque  far  conficitur  sine  pilo,  neque  fruges 


8  hoc  V  II  15  forsitan  om.  C  \\  18  furiunt  Parr.  A^KF;  fe- 

coacervantur  sine  scopis;  ab  his  autem  tribus  rebus  tres 
nuncupatos  deos,  Intercidonam  a  securis  intercisione,  Pi- 
lumnum  a  pilo,  Deverram  ab  scopis,  quibus  diis  custodi 
bus  contra  vim  dei  Silvani  feta  conservaretur.    Ita  contr 
5  dei  nocentis  saevitiam  non  valeret  custodia  bonorum,  nisii 
plures   essent   adversus  unum   eique  aspero  horrendo  in 
culto,  utpote  silvestri,  signis  culturae  tamquam  contrariis 
repugnarent.     Itane  ista  est  innocentia  deorum,  ista  con 
cordia?     Haecine    sunt    numina    sakibria   urbium,    magia 

10  ridenda  quam  ludibria  theatrorum? 

Cum  mas  et  femina  coniunguntur,  adhibetur  deus 
lugatinus;  sit  hoc  ferendum.  Sed  domum  est  ducenda 
quae  nubit;  adhibetur  et  deus  Domiducus;  ut  in  domo  sil, 
adhibetur    deus    Domitius;    ut  maneat  cum  viro,    additur 

15  dea  Manturna.     Quid  ultra  quaeritur?    Parcatur  humanae^ 
verecundiae;  peragat   cetera  concupiscentia  carnis  et  san-j 
guinis  procurato  secreto  pudoris.     Quid  impletur  cubicu- 
lum   turba   numinum,    quando   et  paranymphi  inde  disce- 
dunt?    Et  ad  hoc  impletur,  non  ut  eorum  praesentia  cogi-i 

20  tata  maior  sit  cura  pudicitiae,  sed  ut  feminae  sexu  infirmae,j 
novitate  pavidae  iUis  cooperantibus  sine  ulla  difficultatej 
virginitas  auferatur.  Adest  enim  dea  Virginiensis  et  deusl 
pater  Subigus,  et  dea  mater  Prema  et  dea  Pertunda,  etj 
Venus  et  Priapus.     Quid  est  hoc?  Si  omnino  laborantemj 

25  in  illo  opere  virum  ab  diis  adiuvari  oportebat,  non  suffice- 
ret   ahquis   unus   aut   aliqua  una?     Numquid  Venus   solaj 
parum  esset,  quae  ob  hoc  etiam  dicitur  nuncupata,  quod^ 
sine  vi  femina  virgo  esse  non  desinat?    Si  est  ulla  frons 
in  hominibus,    quae   non  est  in  numinibus,    nonne,    cum 

30  credunt  coniugati  tot  deos  utriusque  sexus  esse  praesen-j 
tes  et  huic  operi  instantes,  ita  pudore  adficiuntur,  ut  et 
ille  minus  moveatur  et  illa  plus  reluctetur?  Et  certe  sij 
adest  Virginiensis   dea,  ut  virgini  zona  solvatur;  si  adest' 


I 

deus  Subigus,  ut  viro  subigatur;  si  adest  dea  Prema^  ut 
subacta,  ne  se  commoveat,  conprimatur:  dea  Pertunda  ibi 
quid  facit?  Erubescat,  eat  foras;  agat  aliquid  et  maritus. 
Valde  inhonestum  est,  ut,  quod  vgcatur  illa,  impleat  quis- 
quam  nisi  ille.  Sed  forte  ideo  toleratur,  quia  dea  dicitur  5 
esse^  non  deus.  Nam  si  masculus  crederetur  et  Pertun- 
dus  vocaretur,  maius  contra  eum  pro  uxoris  pudicitia 
posceret  maritus  auxilium  quam  feta  contra  Silvanum. 
Sed  quid  hoc  dicam,  cum  ibi  sit  et  Priapus  nimius  mascu- 
his,  super  cuius  inmanissimum  et  turpissimum  fascinum  10 
sedere  nova  nupta  iubebatur,  more  honestissimo  et  rehgio- 
sissimo  matronarum? 

Eant  adhuc  et  theologian  civilem  a  theologia  fabu- 
losa,  urbes  a  theatris,  templa  ab  scaenis,  sacra  pontificum 
a  carminibus  poetarum^  velut  res  honestas  a  turpibus,  ve-  15 
races  a  fallacibus,  graves  a  levibus,  serias  a  ludicris,  ad- 
petendas  a  respuendis,  qua  possunt  quasi  conentur  subti- 
litate  discernere,  Intellegimus  quid  agant;  illam  theatricam 
et  fabulosam  theologian  ab  ista  civili  pendere  noverunt 
et  ei  de  carminibus  poetarum  tamquam  de  speculo  resul-  20 
tare^  et  ideo  ista  exposita,  quam  damnare  non  audent, 
illam  eius  imaginem  liberius  arguunt  et  reprehendunt,  ut, 
qui  agnoscunt  quid  velint,  et  hanc  ipsam  faciem^  cuius 
illa  imago  est,  detestentur;  quam  tamen  dii  ipsi  tamquam 
in  eodem  speculo  se  intuentes  ita  diligunt,  ut  qui  quales-  25 
que  sint  in  utraque  melius  videantur.  Unde  etiam  cul- 
tores  suos  terribilibus  imperiis  compulerunt,  ut  inmun- 
ditiam  theologiae  fabulosae  sibi  dicarent,  in  suis  sollemni- 
tatibus  ponerent,  in  rebus  divinis  haberent,  atque  ita  et 
se  ipsos  inmundissimos  spiritus  manifestius  esse  docuerunt,  30 
et  huius  urbanae  theologiae  velut  electae  et  probatae  illam 
theatricam  abiectam  atque  reprobatam  membrum  partem- 
que  fecerunt,  ut^  cum  sit  universa  turpis  et  fallax  atque 


7  maius  mss;  magis  t?    ||    14  a  v  ||  17  qua  possunt  et  qua 

in  se  contineat  commenticios  deos,  ima  pars  eiiis  sit  il 
litteris  sacerdotum,  altera  in  carminibus  poetarum.  Utru 
habeat  et  alias  partes,  alia  quaestio  est:  nunc  propt 
divisionem  Varronis  et  xu'banam  et  theatricam  theologia 
5  ad  unam  civilem  pertinere  satis,  ut  opinor,  ostendi.  Unde 
quia  sunt  ambae  simiUs  turpitudinis  absurditatis,  indigni 
tatis  falsitatis,  absit  a  veris  rehgiosis,  ut  sive  ab  hac  siv 
ab  illa  vita  speretur  aeterna. 

Denique   et  ipse  Varro   commemorare   et  enumera 

10  deos  coepit  a  conceptione  hominis,  quorum  numerum  e 
exorsus  a  lano,  eamque  seriem  perduxit  usque  ad  decre 
piti  hominis  mortem,  et  deos  ad  ipsum  hominem  perti- 
nentes  clausit  ad  Neniam  deam,  quae  in  funeribus  senum 
cantatur;   deinde   coepit   deos   aUos   ostendere,    qui  perti- 

15  nerent  non  ad  ipsum  hominem,  sed  ad  ea,  quae  sunt 
hominis,  sicuti  est  victus  atque  vestitus  et  quaecumque 
aUa  huic  vitae  sunt  necessaria,  ostendens  in  omnibus, 
quod  sit  cuiusque  munus  et  propter  quid  cuique  debeat 
suppUcari;  in   qua  universa  diligentia  nuUos  demonstravi 

20  vel  nominavit  deos,  a  quibus  vita  aeterna  poscenda  si 
propter  quam  unam  proprie  nos  Christiani  sumus.     Qui 
ergo  usque  adeo  tardus  sit,  ut  non  intellegat  istum  homi 
nem    civilem    theologian    tam     diligenter    exponendo 
aperiendo  eamque  illi  fabulosae,  indignae  atque  probrosa 

25  simUem  demonstrando  atque  ipsam  fabulosam  partem  es 
huius  satis  evidenter  docendo  non  nisi  ilU  naturali,  qua 
dicit  ad  philosophos  pertinere,  in  animis  hominum  moliri 
locum,  ea  subtilitate,  ut  fabulosam  reprehendat,  civilem 
vero  reprehendere  quidem  non  audeat,   sed  prodendo  re 

30  prehensibUem  ostendat,  atque  ita  utraque  iudicio  rec 
intellegentium  reprobata  sola  naturalis  remaneat  eUgenda 
De  qua  suo  loco  in  adiutorio  Dei  veri  diUgentius  dissere 
dum  est. 

Caput  X. 

Be  Wbertate  Senecae,  qui  vehementius  civilem  theologian 
reprehendit  quam   Varro  fahulosam. 

Libertas   sane,   qiiae   hiiic  defuit,   ne  istam  urbanam 
theologian  theatricae  similUmam   aperte  sicut  illam  repre-  5 
hendere  auderet,  Annaeo  Senecae,  quem  nonnullis  indiciis 
invenimus    apostolorum    nostrorum    claruisse    temporibus, 
non   quidem   ex   toto,  verum   ex  ahqua  parte  non  defuit. 
Adfuit    enim  scribenti,    viventi   defuit.     Nam  in  eo  Ubro, 
quem  contra  superstitiones  condidit,  multo  copiosius  atque  10 
vehementius  reprehendit   ipse    civilem  istam  et  urbanam 
theologian  quam  Varro  theatricam  atque  fabulosam.    Cum 
enim    de    simulacris    ageret:    ^Sacros,   inquit,  inmortales, 
inviolabiles   in   materia  vilissima   atque   inmobili  dedicant, 
habitus   illis    hominum    ferarumque    et    piscium,    quidam  15 
vero    mixto    sexu,    diversis    corporibus    induunt;    numina 
vocant,  quae  si  spiritu  accepto  subito  occurrerent,  monstra 
haberentur."     Deinde  aUquanto  post,  cum  theologian  natu- 
ralem    praedicans    quorundam    philosophorum    sententias 
digessisset,  opposuit   sibi   quaestionem   et  ait:    „Hoc  loco  20 
dicit  aliquis:    Credam  ego  caelum  et  terram  deos  esse  et 
supra  lunam  alios,  infra  alios?    Ego  feram  aut  Platonem 
aut   Peripateticum    Stratonem^    quorum    alter  fecit  deum 
sine  corpore,  alter  sine  animo?"    Et  ad  hoc  respondens: 
„Quid  ergo  tandem,  inquit,  veriora  tibi  videntur  T.  Tatii  25 
aut  RomuU  aut  TuIIi  Hostilii   somnia?     Cloacinam  Tatius 
dedicavit  deam,  Picum  Tiberinumque  Romulus,  Hostilius 
Pavorem   atque    Pallorem    taeterrimos    hominum    affectus, 
quorum  alter  mentis  territae  motus  est,  alter  corporis  ne 
morbus    quidem,   sed   color.     Haec   mimina  potius  credes  30 
et  caelo  recipies?"  De  ipsis  vero  ritibus  crudeliter  turpi- 
bus  quam  libere  scripsit!    „IIIe,  inquit,  viriles  sibi  partes 

amputat^  ille  lacertos  secat.     Ubi  iratos  deos  timent^  q 
sic  propitios  merentur?    Dii  autem  nuUo  debent  coli  g 
nere,   si  hoc  volunt.     Tantus   est  perturbatae  mentis  e 
sedibus  suis  pulsae  furor,   ut  sic  dii  placentur,  quem  ad' 
5  modum  ne  quidem  homines  saeviunt  taeterrimi  et  in  fabu- 
las   traditae  crudelitatis.     Tyranni  laceraverunt  ahquorum 
membra,  neminem  sua  lacerare  iusserunt.     In  regiae  hbij 
dinis  voluptatem  castrati  sunt  quidam;  sed  nemo  sibi,  n 
vir  esset,  iubente  domino  manus  adtulit.     Se  ipsi  in  tem 

10  plis  contrucidant,  vulneribus  suis  ac  sanguine  supplicant. 
Si  cui  intueri  vacet,  quae  faciunt  quaeque  patiuntur,  in- 
veniettam  indecora  honestis,  tam  indigna  liberis,  tam^ 
dissimiha  sanis,  ut  nemo  fuerit  dubitaturus  furere  eos 
cum  paucioribus  furerent;   nunc  sanitatis  patrocinium  es 

15  insanientium  turba." 

lam  iha,   quae  in  ipso  Capitolio  fieri  solere  comme 
morat  et  intrepide   omnino  coarguit,   quis  credat  nisi  a 
inridentibus    aut    furentibus   fieri?     Nam    cum   in    sacris 
Aegyptiis   Osirim   lugeri    perditum,  mox  autem  inventu 

20  magno  esse  gaudio  derisisset,  cum  perditio  eius  inventio 
que  fingatur,  dolor  tamen  ille  atque  laetitia  ab  eis,  qu 
nihil  perdiderunt  nihilque  invenerunt,  veraciter  exprima 
tur;  ^^Huic  tamen,  inquit,  furori  certum  tempus  est.  To 
lerabile  est  semel   anno  insanire.     In  Capitohum  perveni 

25  pudebit  pubhcatae   dementiae,   quod   sibi  vanus  furor  ad 
tribuit  officii.     Alius  nomina  deo  subicit,  alius  horas  lo 
nuntiat:  alius  litor  est,  alius  unctor,  qui  vano  motu  brac 
chiorum   imitatur  unguentem.     Sunt  quae  lunoni  ac  Mi- 
nervae  capihos  disponant  (longe  a  templo,   non  tantum  a 

30  simulacro   stantes  digitos   movent  ornantium  modo),   sunt 
quae   speculum  teneant;   sunt  qui  ad  vadimonia  sua  deos 

advocent,  siint  qui  libellos  offerant  et  illos  causam  siiam 
doceant.  Doctiis  archimimiis,  senex  iam  decrepitus,  co- 
tidie  in  Capitolio  mimum  agebat,  quasi  dii  libenter  specta- 
rent,  quem  illi  homines  desierant.  Omne  illic  artificum 
genus  operatum  diis  inmortaUbus  desidet."  Et  paulo  post:  5 
„Hi  tamen,  inquit,  etiamsi  supervacuum  usum,  non  tur- 
pem  nec  infamem  deo  promittunt.  Sedent  quaedam  in 
Capitolio,  quae  se  a  love  amari  putant:  ne  lunonis  qui- 
dem,  si  credere  poetis  veUs,  iracundissimae  respectu  ter- 
rentur.^'  10 

Hanc  Ubertatem  Varro  non  habuit;  tantum  modo 
poeticam  theologian  reprehendere  ausus  est,  civilem  non 
ausus  est,  quam  iste  concidit.  Sed  si  verum  adtendamus, 
deteriora  sunt  templa  ubi  haec  aguntur,  quam  theatra  ubi 
fmguntur.  Unde  in  his  sacris  civiUs  theologiae  has  partes  15 
potius  elegit  Seneca  sapienti,  ut  eas  in  animi  reUgione 
non  habeat,  sed  in  actibus  fingat.  Ait  enim:  „Quae  omnia 
sapiens  servabit  tamquam  legibus  iussa,  non  tamquam  diis 
grata."  Et  paulo  post:  „Quid  quod  et  matrimonia,  inquit, 
deorum  iungimus,  et  ne  pie  quidem,  fratrum  ac  sororum!  20 
BeUonam  Marti  conlocamus,  Vulcano  Venerem,  Neptuno 
Salaciam.  Quosdam  tamen  caeUbes  reUnquimus,  quasi 
condicio  defecerit,  praesertim  cum  quaedam  viduae  sint, 
ut  Populonia  vel  Fulgora  et  diva  Rumina;  quibus  non 
miror  petitorem  defuisse.  Omnem  istam  ignobilem  deo-  25 
rum  turbam,  quam  longo  aevo  longa  superstitio  congessit, 
sic,  inquit,  adorabimus,  ut  meminerimus  cultum  eius  magis 
ad  morem  quam  ad  rem  pertinere."  Nec  leges  ergo  illae 
nec  mos  in  civili  theologia  id  instituerunt,  quod  diis  gra- 
tum  esset  vel  ad  rem  pertineret.  Sed  iste,  quem  philo-  30 
sophi  quasi  liberum  fecerunt,  tamen,  quia  inlustris  populi 
Romani  senator  erat,  colebat  quod  reprehendebat,  agebat 
quod    arguebat,    quod    culpabat    adorabat;    quia    videlicet 

3  expect.  AK  ||  15  in  om.  A^  \\  24  fulgura  A  |  diuarona 
C  II  29  id  om.  A'^  ji  30  philosophi  .  .  fecerunt  mss;  philosophia 
.  .  fecerat  v 

magnum  aliquid  eum  philosophia  docuerat,  ne  superstl 
tiosus  esset  in  mundo,  sed  propter  leges  civium  moresque 
hominum  non  quidem  ageret  fingentem  scaenicum  in  thea- 
tro^  sed  imitaretur  in  templo;  eo  damnabilius,  quod  illa, 
5  quae  mendaciter  agebat,  sic  ageret,  ut  eum  popuhis  vera 
citer  agere  existimaret;  scaenicus  autem  hidendo  potiu 
delectaret,  quam  fallendo  deciperet. 

Caput  XI. 
Quid  de  ludaeis  Seneca  senserit. 

10  Hic  inter  aUas  civilis  theologiae  superstitiones  reprer 

hendit  etiam  sacramenta  ludaeorum  et  maxime  sabbatajj 
inutiliter  eos  facere  adfirmans,  quod  per  illos  singulos* 
septem  interpositos  dies  septimam  fere  partem  aetatis 
suae  perdant   vacando    et  multa  in  tempore  urgentia  non 

15  agendo    laedantur.     Christianos    tamen    iam    tunc    ludaeis^ 
inimicissimos  in  neutram  parlem  commemorare  ausus  est 
ne  vel  laudaret  contra  suae  patriae  veterem  consuetudinem/ 
vel    reprehenderet    contra   propriam    forsitan    voluntatem. 
De  illis  sane  ludaeis  cum  loqueretur,  ait:    „Cum  interii 

20  usque   eo   sceleratissimae   gentis  consuetudo  convaluit,  u1 
per  omnes  iam  terras  recepta  sit;  victi  victoribus  leges 
dederunt."     Mirabatur  haec  dicens  et  quid  divinitus  agere^ 
tur    ignorans    subiecit   plane   sententiam,    qua  significart 
quid    de    illorum    sacramentorum    ratione    sentiret.      Ait" 

25  enim:  ^IIU  tamen  causas  ritus  sui  noverunt;  maior  pars 
populi  facit,  quod  cur  faciat  ignorat."  Sed  de  sacramen- 
tis  ludaeorum,  vel  cur  vel  quatenus  instituta  sint  auctori-. 
tate  divina,  ac  post  modum  a  populo  Dei,  cui  vitae  aeterl 
nae  mysterium  revelatum  est,  tempore  quo  oportuit  eadem 

30  auctoritate  sublata  sint,  et  alias  diximus,  maxime  cum  ad- 
versus  Manichaeos  ageremus,  et  in  hoc  opere  loco  oppori 
tuniore  dicendum  est. 


4  quod  AF ;  quo  Kv 

Caput  XII. 


Quod  gentilium  deorum  vanitate  detecta  nequeat  dubitari 

aeternam  eos  vitam  nemini  posse  praestare,  qui  nec 

ipsam  adiuvent  temporalem. 

Nunc    propter    tres    theologias,   quas    Graeci    dicunt  5 
mythicen    physicen    politicen,   Latine   autem  dici  possunt 
fabulosa  naturaUs   civilis,   quod   neque  de  fabulosa,   quam 
et  ipsi  deorum  multorum  falsorumque  cultores  liberrime 
reprehenderunt,  neque  de  civili,  cuius  illa  pars  esse  con- 
vincitur  eiusque   et  ista  similUma  vel   etiam  deterior  in-  10 
venitur,  speranda   est  aeterna  vita,  si  cui  satis  non  sunt 
quae  in  hoc  volumine  dicta  sunt,  adiungat  etiam  illa,  quae 
in  superioribus  libris  et  maxime  quarto  de  fehcitatis  datore 
Deo  plurima  disputata  sunt.     Nam  cui  nisi  uni  feUcitati 
propter   aeternam   vitam   consecrandi  homines  essent,   si  15 
dea    felicitas    esset?    Quia    vero  non  dea,  sed  munus  est 
dei:  cui  deo  nisi  datori  feUcitatis  consecrandi  sumus,  qui 
aeternam  vitam,  ubi  vera  est  et  plena  felicitas,  pia  cari- 
tate  diligimus?    Non  autem  esse  datorem  felicitatis  quem- 
quam  istorum  deorum,  qui  tanta  turpitudine  coluntur  et,  20 
nisi  ita  colantur,  multo  turpius   irascuntur  atque  ob  hoc 
se  spiritus  inmundissimos  confitentur,  puto  ex  his^   quae 
dicta  sunt,  neminem  diibitare   oportere.     Porro   qui  non 
dat   felicitatem,   vitam    quo   modo  possit  dare   aeternam? 
Eam   quippe   vitam    aeternam  dicimus,    ubi   est  sine  fme  25 
felicitas.     Nam  si  anima  in  poenis  vivit  aeternis,   quibus 
et  ipsi  spiritus  cruciabuntur  inmundi,  mors  est  illa  potius 
aeterna  quam  vita.     Nulla  quippe  maior  et  peior  est  mors, 
quam  ubi  non  moritur   mors.     Sed   quod  animae  natura, 
per  id  quod  inmortalis  creata  est,   sine  qualicumque  vita  30 
esse   non    potest,    summa  mors   eius   est  alienatio  a  vita 
Dei    in    aeternitate    suppUcU.     Vitam  igitur  aeternam,   id 

est  sine  ullo  fine  felicem,  soliis  ille  dat,  qui  dat  verai 
felicitatem.  Quam  quoniam  illi,  quos  colit  theologia  istJ 
civilis,  dare  non  posse  convicti  sunt:  non  solum  propter 
ista  temporalia  atque  terrena,  quod  superioribus  quinque 
5  libris  ostendimus,  sed  multo  magis  propter  vitam  aeter- 
nam,  quae  post  mortem  futura  est,  quod  isto  uno  etiam 
illis  cooperantibus  egimus,  colendi  non  sunt.  Sed  quo- 
niam  veternosae  consuetudinis  vis  nimis  in  alto  radices 
habet,  si  cui  de  ista  civili  theologia  respuenda  atque  vi-^ 
10  tanda  parum  videor  disputasse,  in  aliud  volumen,  quod 
huic  opitulante  Deo  coniungendum  est,  animum  intendat 


LIBER  VII. 


15  PRAEPATIO. 

Diligentius  me  pravas  et  veteres  opiniones  veritati 
pietatis  inimicas,  quas  tenebrosis  animis  altius  et  tenacius 
diuturnus  humani  generis  error  infixit,  evellere  atque 
exstirpare   conantem  et   illius  gratiae,   qui  hoc  ut  verus 

20  Deus  potest,  pro  meo  modulo  in  eius  adiutorio  cooperan- 
tem  ingenia  celeriora  atque  meliora,  quibus  ad  hanc  re 
superiores    libri    satis    superque    sufficiunt,    patienter 
aequanimiter  ferre   debebunt  et  propter  alios  non  putar 
superfluum,    quod    iam    sibi    sentiunt    non    necessarium. 

25  Multum  magna  res  agitur,  cum  vera  et  vere  sancta  divi 


i 


nitas,  quamvis  ab  ea  nobis  etiam  huic,  quam  nunc  geri<^Hl 


mus,  fragilitati  necessaria  subsidia  praebeantur,  non  tamen 
propter  mortalis   vitae  transitorium  vaporem,  sed  propter 
vitam    beatam,    quae   non  nisi  aeterna  est,  quaerenda   e 
30  colenda  praedicatur. 


4 

Caput  I. 


An  cum  in  theologia  civili  deitatem  noji  esse  constitent, 
in  selectis  diis  eam  inveniri  posse  credendum  sit. 

Hanc  divinitatem  vel,  ut  sic  dixerim,  deitatem  (nam 
et  hoc  verbo  iiti  iam  nostros  non  piget,  ut  de  Graeco  ex-  5 
pressius  transferant  id  quod  illi  &E6xrixci  appellant)  — 
hanc  ergo  divinitatem  sive  deitatem  non  esse  in  ea  theo- 
logia^  quam  civilem  vocant,  quae  a  Marco  Varrone  sede- 
cim  voluminibus  explicata  est,  id  est  non  perveniri  ad 
aeternae  vitae  felicitatem  talium  deorum  cultu,  quales  a  lo 
civitatibus  qualiterque  colendi  instituti  sunt,  cui  nondum 
persuasit  sextus  Hber,  quem  proxime  absolvimus,  cum 
istum  forsitan  legerit,  quid  de  hac  quaestione  expedienda 
ulterius  desideret,  non  habebit.  Fieri  enim  potest,  ut  sal- 
tem  deos  selectos  atque  praecipuos,  quos  Varro  volumine  15 
complexus  est  ultimo,  de  quibus  parum  diximus,  quisquam 
colendos  propter  vitani  beatam^  quae  non  nisi  aeterna  est, 
opinetur.  Qua  in  re  non  dico  quod  facetius  ait  Tertullia- 
nus  fortasse  quam  verius:  Si  dii  eliguntur  ut  bulbi,  uti- 
que  ceteri  reprobi  iudicantur.  Non  hoc  dico:  video  enim  20 
etiam  ex  selectis  seligi  aliquos  ad  aliquid  maius  atque 
praeslantius,  sicut  in  militia,  cum  tirones  electi  fuerint, 
ex  his  quoque  eliguntur  ad  opus  aliquod  maius  armorum; 
et  cum  eliguntur  in  ecclesia,  qui  fiant  praepositi,  non 
utique  ceteri  reprobantur,  cum  omnes  boni  fideles  electi  25 
merito  nuncupentur.  Eliguntur  in  aedificio  lapides  angu- 
lares,  non  reprobatis  ceteris,  qui  structurae  partibus  aliis 
deputantur.  Ehguntur  uvae  ad  vescendum,  nec  reproban- 
tur  aliae,  quas  relinquimus  ad  bibendum.  Non  opus  est 
multa  percurrere,  cum  res  in  aperto  sit.     Quam  ob  rem  30 

19)  Nation.  2,  9. 

non  ex  hoc,  qiiod  dii  ex  multis  quidam  selecti  sunt,  vel 
is  qui  sciipsit  vel  eorum  cultores  vel  dii  ipsi  vituperandi 
sunt,    sed    advertendum    potius    quinam    isti    sint    et    a 
quam  rem  selecti  videantur. 

5  Caput  II. 

Qui  sint  dii  selecti,   et  an  ab  officiis  viliorum  deorum] 
habeantur  excepti. 

Hos  certe  deos  selectos  Varro  unius  libri  contextioni 
commendat:   lanum,    lovem^    Saturnum,   Genium,   Mercu- 

10  rium,  -Apollinem,  Martem,  Vulcanum,  Neptunum,  Solem, 
Orcum,  Liberum  patrem,  Tellurem,  Cererem,  lunonem, 
Lunam,  Dianam,  Minervam,  Venerem,  Vestam;  in  quibus 
omnibus  ferme  viginti  duodecim  mares,  octo  sunt  feminae. 
Haec  numina  utrum  propter  maiores  in  mundo  administra- 

15  tiones  selecta  dicuntur,  an  quod  populis  magis  innotuerunt 
maiorque    est    eis    cultus    exliibitus?     Si  propterea,   quia 
opera   maiora   ab   his   administrantur  in  mundo,    non  eos^—, 
invenire  debuimus    inter  illam    quasi  plebeiam   numinuii^H 
multitudinem  minutis  opusculis  deputatam.     Nam  ipse  pri- 

20  mum  laniis,  cum  pjierperium  concipitur,  unde  illa  cuncta 
opera  sumunt  exordium  minutatim  minutis  distributa  numi- 
nibus,  aditum  aperit  recipiendo  semini.  Ibi  est  et  Satur- 
nus  propter  ipsum  semen;  ibi  Liber,  qui  marem  elTuso 
semine  hberat;  ibi  Libera,  quam  et  Venerem  volunt,  quae 

25  hoc  idem  beneficium  conferat  feminae,  ut  etiam  ipsa 
emisso  semine  liberetur.  Omnes  hi  ex  illis  sunt,  qui  se- 
lecti  appellantur.  Sed  ibi  est  et  dea  Mena,  quae  men- 
struis  lluoribus  praeest,  quamvis  lovis  filia,  tamen  ignobi- 
lis.     Et   hanc  provinciam   fluorum   menstruorum   in   libro 

30  selectorum  deorum  ipsi  lunoni  idem  auctor  adsignat,  quae 
in  diis  selectis  etiam  regina  est  et  hic  tamquam  luno 
Lucina  cum  eadem  Mena  privigna  sua  eidem  cruori  prae- 


1  electi  K^F 

sidet.  Ibi  sunt  et  duo  nescio  qui  obscurissimi,  Vitumnus 
et  Sentinus,  quorum  alter  vitam,  alter  sensum  puerperio 
largiuntur.  Et  nimirum  multo  plus  praestant,  cum  sint 
ignobilissimi,  quam  illi  tot  proceres  et  selecti.  Nam  pro- 
fecto  sine  vita  et  sensu,  quid  est  illud  totum,  quod  mu-  5 
liebri  utero  geritur,  nisi  nescio  quid  abiectissimum  limo 
ac  pulveri  comparandum? 

Caput  III. 

Quam  nulla  sit  ratio,  quae  de  selectione  quorundam  deo- 
rum  possit  ostendi,  cum  multis  inferiorihus  excellentior  10 
administratio  deputetur. 

Quae  igitur  causa  tot  selectos  deos  ad  haec  opera 
minima  compulit,  ubi  a  Vitumno  et  Sentino,  quos  fama 
obscura  recondit,  in  huius  munificentiae  partitione  supe- 
rentur?  Confert  enim  selectus  lanus  aditum  et  quasi  ia-  15 
nuam  semini;  confert  selectus  Saturnus  semen  ipsum; 
confert  selectus  Liber  eiusdem  seminis  emissionem  viris; 
confert  hoc  idem  Libera,  quae  Ceres  seu  Venus  est,  femi- 
nis;  confert  selecta  luno,  et  hoc  non  sola,  sed  cum  Mena, 
fdia  lovis,  fluores  menstruos  ad  eius,  quod  conceptum  est,  20 
incrementum:  et  confert  Vitumnus  obscurus  et  ignobilis 
vitam;  confert  Sentinus  obscurus  et  ignobilis  sensum; 
quae  duo  tanto  illis  rebus  praestantiora  sunt,  quanto  et 
ipsa  intellectu  ac  ratione  vincuntur.  Sicut  enim,  quae 
ratiocinantur  et  intellegunt,  profecto  potiora  sunt  his,  quae  25 
sine  intellectu  atque  ratione  ut  pecora  vivunt  et  sentiunt: 
ita  et  illa,  quae  vita  sensuque  sunt  praedita,  his,  quae 
nec  vivunt  nec  sentiunt,  merito  praeferuntur.  Inter  se- 
lectos  itaque  deos  Vitumnus  vivificator  et  Sentinus  sensifi- 
cator  magis  haberi  debuerunt  quam  lanus  seminis  admis-  30 
sor  et  Saturnus  seminis  dator  vel  sator  et  Liber  et  Libera 
seminum  commotores  vel  emissores;  quae  semina  cogitare 

indignum  est,  nisi  ad  vitam  sensumque  pervenerint,  quae 
munera  selecta  non  dantur  a  diis  selectis,  sed  a  quibus- 
dam  incognitis  et  prae  istorum  dignitate  neglectis.  Quod 
si  respondetur  omnium  initiorum  potestatem  liabere  la- 
5  num  et  ideo  illi  etiam  quod  aperitur  conceptui  non  in- 
merito  adtribui,  et  omnium  seminum  Saturnum  et  ideo 
seminationem  quoque  hominis  non  posse  ab  eius  opera- 
ratione  seiungi,  omnium  seminum  emittendorum  Liberum 
et  Liberam  et  ideo  his  etiam  praeesse,  quae  ad  substituen- 

10  dos  homines  pertinent,  omnium  purgandorum  et  parien- 
dorum  lunonem  et  ideo  eam  non  deesse  purgationibus 
feminarum  et  partubus  hominum:  quaerant  quid  respon- 
deant  de  Vitumno  et  Sentino,  utrum  et  ipsos  velint  habere 
omnium    quae    vivunt    et    sentiunt    potestatem.      Quod    si 

15  concedunt,  adtendant  quam  eos  subhmius  locaturi  sint. 
Nam  seminibus  nasci  in  terra  et  ex  terra  est;  vivere 
autem  atque  sentire  etiam  deos  sidereos  opinantur.  Si 
autem  dicunt  Vitumno  atque  Sentino  haec  sola  adtributa, 
quae   in   carne   vivescunt   et  sensibus  adminiculantur:  cur 

20  non  deus  ille,  qui  facit  omnia  vivere  atque  sentire,  etiam 
carni  vitam  praebet  et  sensum,  universali  opere  hoc  mu- 
nus  etiam  partubus  Iribuens?  et  quid  opus  est  Vitumno 
atque  Sentino?  Quod  si  ab  illo,  qui  vitae  et  sensibus 
universaliter  praesidet,  his  quasi  famulis  ista  carnalia  veli 

25  extrema  et  ima  commissa  sunt:  itane  sunt  illi  selecti  d( 
stituti  familia,  ut  non  invenirent  quibus  etiam  ipsi  ist 
committerent ,  sed  cum  tota  sua  nobilitate,  qua  visi  sui 
seligendi,  opus  facere  cum  ignobilibus  cogerentur?  lui 
selecta  et  regina  lovisque  ^^soror  et  coniux";  haec  tam( 

30  Iterduca  est  pueris   et  opus  facit  cum  deabus  ignobiIiss| 
mis  Abeona   et  Adeona.     Ibi   posuerunt  et  Mentem  deai 
quae  faciat   pueris   bonam  mentem,   et  inter  selectos  ista 
non  ponitur,  quasi  quicquam  maius  praestari  homini  pos- 
sit;   ponitur  autem  luno,   quia  Iterduca  est  et  Domiduca, 

qiiasi  quicquam  prosit  iter  carpere  et  domum  duci,  si 
mens  non  est  bona,  cuius  muneris  deam  selectores  isti 
inter  selecta  numina  minime  posuerunt.  Quae  profecto 
et  Minervae  fuerat  praeferenda,  cui  per  ista  minuta  opera 
puerorum  memoriam  tribuerunt.  Quis  enim  dubitet  multo  5 
esse  melius  habere  bonam  mentem  quam  memoriam  quan- 
tumlibet  ingentem?  Nemo  enim  malus  est,  qui  bonam 
habet  mentem;  quidam  vero  pessimi  memoria  sunt  mira- 
bili,  tanto  peiores  quanto  minus  possunt  quod  male  cogi- 
tant  oblivisci.  Et  tamen  Minerva  est  inter  selectos  deos;  10 
Mentem  autem  deam  turba  vilis  operuit.  Quid  de  Vir- 
tute  dicam?  quid  de  Felicitate?  de  quibus  in  quarto 
libro  plura  iam  diximus;  quas  cum  deas  haberent,  nul- 
Inm  eis  locum  inter  selectos  deos  dare  voluerunt,  ubi 
dederunt  Marti  et  Orco,  uni  effectori  mortium  alteri  re-  15 
ceptori. 

Cum  igitur  in  his  minutis  operibus,  quae  minutatim 
diis  pluribus  distributa  sunt,  etiam  ipsos  selectos  videa- 
mus  tamquam  senatum  cum  plebe  pariter  operari,  et  in- 
veniamus  a  quibusdam  diis,  qui  nequaquam  seligendi  pu-  20 
tati  sunt,  multo  maiora  atque  meliora  administrari  quam 
ab  illis,  qui  selecti  vocantur:  restat  arbitrari  non  propter 
praestantiores  in  mundo  administrationes,  sed  quia  pro- 
venit  eis,  ut  magis  populis  innotescerent,  selectos  eos  et 
praecipuos  nuncupatos.  Unde  dicit  etiam  ipse  Varro,  25 
quod  diis  quibusdam  patribus  et  deabus  matribus,  sicut 
hominibus,  ignobilitas  accidisset.  Si  ergo  Felicitas  ideo 
fortasse  inter  selectos  deos  esse  non  debuit,  quod  ad 
istam  nobilitatem  non  merito,  sed  fortuito  pervenerunt: 
saltem  inter  illos  vel  potius  prae  illis  Fortuna  poneretur,  30 
quam  dicunt  deam  non  rationabili  dispositione,  sed  ut 
temere  acciderit,  sua  cuique  dona  conferre.  Haec  in  diis 
selectis    tenere    apicem    debuit,    in    quibus   maxime    quid 

13)  C.  21;  23. 

posset  ostendit;  qiiando  eos  videmiis  non  praecipua  virtutCj 
non  rationabili  felicitate^  sed  temeraria^  sicut  eorum  cul 
tores  de  illa  sentiunt,  Fortunae  potestate  selectos.  Nam 
et  vir  disertissimus  Sallustius  etiam  ipsos  deos  fortassis 
5  adtendit,  cum  diceret:  „Sed  profecto  fortuna  in  omni  re 
dominatur;  ea  res  cunctas  ex  libidine  magis  quam  e 
vero  celebrat  obscuratque."  Non  enim  possunt  invenir 
causam^  cur  celebrata  sit  Venus  et  obscurata  sit  Virtus 
cum   ambarum   ab   istis  consecrata  sint  numina  nec  com 

10  paranda  sint  merita.  Aut  si  hoc  nobilitari  meruit,  quod 
plures  adpetunt,  plures  enim  Venerem  quam  Virtutem: 
cur  celebrata  est  dea  Minerva  et  obscurata  est  dea  Pe- 
cunia?  cum  in  genere  humano  pkires  alliciat  avaritia 
quam  peritia,  et  in  eis  ipsis,  qui  sunt  artificiosi,  raro  in- 

15  venias   hominem,  qui  non  habeat  artem  suam  pecuniaria 
mercede  venalem^  plurisque  pendatur  semper  propter  quo^ 
aUquid  fit,   quam   id  quod  propter  ahud  lit.     Si  ergo  in 
sipientis  iudicio  mullitudinis  facta  est  deorum  ista  selectio 
cur  dea  Pecunia  Minervae  praelata  non  est,  cum  propter 

20  pecuniam  sint  artifices  multi?    Si  autem  paucorum  sapien- 
tium  est  ista  distinctio,  cur  non  praelata  est  Veneri  Vir- 
tus,    cum   eam   longe  ratio  praeferat?    Saltem    certe,   ut 
dixi,   ipsa  Fortuna,    quae,    sicut  putant  qui  ei  plurimun 
tribuunt,  in  omni  re   dominatur   et  res   cunctas  ex  libi- 

25  dine  magis  quam  ex  vero  celebrat  obscuratque,  si  tantum 
et   in   deos   valuit,    ut   temerario   iudicio   suo    quos  vellet 
celebraret    obscuraretque  quos  vellet,   praecipuum    locum 
haberet  in  selectis,  quae  in  ipsos  quoque  deos  tam  prae 
cipuae  est  potestatis.     An  ut  illic  esse   non  posset,  nihi! 

30  aliud  etiam  ipsa  Fortuna  nisi  adversam  putanda  es 
habuisse  fortunam?  Sibi  ergo  adversata  est,  quae  alio 
nobiles  faciens  nobilitata  non  est. 

4)  Cat.  8. 

Caput  IV. 

Melius  actwn  cum  diis  inferiorihus ,  qui  nullis  infamen- 

tur  opprohriis,  quam  cum  selectis,,  quorum  tantae  turpi- 

tudines  celehrentur. 

Gratularetur  autem  diis  istis  selectis  quisquam  iiobi-  5 
litatis   et   claritudinis   adpetitor   et   eos  diceret  fortunatos, 
si  non   eos   magis   ad   iniurias   quam   ad   honores  selectos 
videret.     Nam  illam  infniiam  turbam  ipsa  ignobilitas  texit, 
ne  obrueretur  opprobriis.     Ridemus  quidem,  cum  eos  vi- 
demus   figmentis   humanarum   opinionum   partitis   inter  se  10 
operibus   distributos^    tamquam   minuscularios    vectigalium 
conductores  vel  tamquam  opifices  in  vico  argentario^   ubi 
unum  vasculum,  ut  perfectum  exeat,  per  multos  artifices 
transit,   cum   ab   uno   perfecto   perfici  posset.     Sed   aliter 
non    putatum    est    opcrantinm    multitudini    consulendum,  15 
nisi  ut  singulas  artis  partes   cito  ac  facile  discerent  sin- 
guli,  ne   omnes  in  arte  una  tarde  ac  difficile  cogerentur 
esse  perfecti.     Verum  tamen  vix  quisquam  reperitur  deo- 
rum  non  selectorum,  qui  aliquo  crimine  famam  traxit  in- 
famem;    vix    autem    selectorum   quispiam,    qui   non  in  se  20 
notam    contumeliae    insignis    acceperit.     Illi    ad    istorum 
humilia   opera  descenderunt,  isti  in  illorum  subUmia  cri- 
mina    non   venerunt.     De   lano    quidem    non    mihi   facile 
quicquam  occurrit,   quod   ad  probrum  pertineat.     Et  for- 
tasse  talis  fuerit,  innocentius  vixerit  et  a  facinoribus  fla-  25 
gitiisque  remotius.     Saturnum  fugientem  benignus  excepit; 
cum  hospite   partitus   est  regnum,   ut  etiam  civitates  sin- 
gulas  conderent,  iste  laniculum,  ille  Saturniam.     Sed  isti 
in  cultu  deorum  omnis  dedecoris  adpetitores,  cuius  vitam 
minus  turpem  invenerunt,  eum  simulacri  monstrosa  defor-  30 
mitate  turparunt,  nunc  eum  bifrontem^  nunc  etiam  quadri- 
frontem,   tamquam   geminum,    facientes.     An   forte  volue- 
runt,  ut,   quoniam  plurimi  dii  selecti  erubescenda  perpe- 

Irando  amiserant  frontem,    qiianto   iste  innocentior  esset, 
tanto  frontosior  appareret? 


Caput  V. 

Be  paganorum  secretiore  doctrina  pkysicisque 

rationibus. 


I 


Sed  ipsorum  potius  interpretationes  physicas  audia- 
mus,  quibus  turpitudinem  miserrimi  erroris  veliit  altioris 
doctrinae  specie  colorare  conantur.  Primum  eas  interpre- 
tationes  sic  Varro  commendat,  ut  dicat  antiquos  simulacra 

10  deorum  et  insignia  ornatusque  fmxisse,  quae  cum  oculis 
animadvertissent  lii,  qui  adissent  doctrinae  mysteria,  pos- 
sent  animam  mundi  ac  partes  eius,  id  est  deos  veros, 
animo  videre;  quorum  qui  simulacra  specie  hominis  fece-j 
runt,  hoc  videri  secutos,  quod  mortalium  animus,  qui  esl 

15  in  corpore  humano,  simillimus  est  inmortalis  animi;  tam 
quam  si  vasa  ponerentur  causa  notandorum  deorum  et  in* 
Liberi  aede  oenophorum  sisteretur,  quod  significaret  vinum, 
per  id    quod   continet   id  quod  continetur;   ita  per  simu- 
lacrum,   quod   formam   haberet  humanam,    significari  ani- 

20  mam   rationalem,   quod    eo   velut   vase   natura  ista   soleal 
contineri,  cuius  naturae  deum  volunt  esse  vel  deos.    Hae< 
sunt  mysteria   doctrinae,   quae   iste  vir  doctissimus  pene- 
traverat,    unde    in    lucem   ista   proferret.     Sed,    o    homo' 
acutissimc,  num  in  istis  doctrinae  mysteriis  illam  pruden- 

25  tiam  perdidisti,    qua  tibi  sobrie  visum    est,  quod  hi,  qui 
primi  populis  simulacra  constituerunt,  et  metum  dempse-^^M, 
runt  civibus  suis  et  errorem  addiderunt,   castiusque  deo^H 
sine    simulacris    veteres    observasse    Romanos?    Hi    enim^^S 
tibi  fuerunt  auctores,  ut  haec  contra  posteriores  Uomanos 

30  dicere  auderes.     Nam  si  et  illi  antiquissimi  simulacra  co- 
luissent,  fortassis  totum  istum  sensum  de  simulacris  non^ 
constituendis,  interim  verum,  timoris  silentio  premeres  et 
in  huiusce   modi  perniciosis  vanisque    figmentis   mysterif 

isla  doctrinae  loqiiacius  et  elatius  praedicares.  Anima 
tua  tanien  tam  docta  et  ingeniosa  (ubi  te  multum  dole- 
mus)  per  haec  mysteria  doctrinae  ad  Deum  suum,  id  est 
a  quo  facta  est,  non  cum  quo  facta  est;  nec  cuius  portio, 
sed  cuius  conditio  est;  nec  qui  est  omnium  anima,  sed  5 
qui  fecit  omnem  animam,  quo  solo  inlustrante  anima  fit 
beata,  si  eius  gratiae  non  sit  ingrata,  nullo  modo  potuit 
pervenire.  Verum  ista  mysteria  doctrinae  qualia  sint 
quantique  pendenda,  quae  sequuntur  ostendent.  Fatetur 
interim  vir  iste  doctissimus  animam  mundi  ac  partes  eius  10 
csse  veros  deos;  unde  intellegitur  totam  eius  theologian, 
eam  ipsam  scilicet  naturalem,  cui  plurimum  tribuit,  usque 
ad  animae  rationalis  naturam  se  extendere  potuisse.  De 
naturali  enim  paucissima  praeloquitur  in  hoc  libro  quem 
de  diis  selectis  ultimum  scripsit;  in  quo  videbimus  utrum  15 
per  interpretationes  physiologicas  ad  hanc  naturalem  pos- 
sit  referre  civilem.  Quod  si  potuerit,  tota  naturalis  erit: 
et  quid  opus  erat  ab  ea  civilem  tanta  cura  distinctionis  ab- 
iungere?  Si  autem  recto  discrimine  separata  est:  quando 
nec  ista  vera  est  quae  illi  naturalis  placet  (pervenit  enim  20 
usque  ad  animam,  non  usque  ad  verum  Deum  qui  fecit 
et  animam),  quanto  est  abiectior  et  falsior  ista  civilis, 
quae  maxime  circa  corporum  est  occupata  naturam,  sicut 
ipsae  interpretationes  eius,  ex  quibus  quaedam  necessaria 
commemorare  me  oportet,  tanta  ab  ipsis  exquisitae  et  25 
enucleatae  diligentia  demonstrabunt. 

Caput  VI. 

De  opinione  Varronis,  qua  arhitratus  est  Deum  animam 

esse  mundi,  qui  tamen  in  partihus  suis  haheat  animas 

multas,  quarum  divina  natura  sit.  30 

Dicit  ergo    idem  Varro   adhuc   de  naturali  theologia 
praeloquens  deum  se  arbitrari  esse  animam  mundi,  quem 

14  quem  .  .  ultimum  scripsi  et  verhorum  ordinem  mutavi 
(cf.  273, 15  sq.);  in  hoc  libro;  in  quo  .  .  civilem,  quam  .  .  ultimam 
Bcripsit  V  II  24  necessaria  mss;  necessario  t;  ||  31  adhuc  om.  A 

Graeci  vocant  xo(?|iiov,  et  liunc  ipsum  mundum  esse  deum; 
sed  sicut  liominem  sapientem^  cum  sit  ex  corpore  et  ani- 
mo,  tamen  ab   animo   dici  sapientem,   ita  mundum  deum 
dici  ab  animo,    cum  sit  ex  animo  et  corpore.     Hic  vide-, 
5  tur  quoquo   modo   unum   confiteri   Deum;   sed   ut   plure 
etiam  introducat,  adiungit  mundum  dividi  in  duas  partes 
caelum  et  terram;  et  caelum  bifariam,  in  aethera  et  aera 
terram  vero  in  aquam  et  humum;  e  quibus  summum  ess 
aethera,  secundum  aera,  tertiam  aquam,  infimam  terram 

10  quas    omnes    partes    quattuor    animarum   esse   plenas,    in 
aethere  et  aere  inmortaUum,  in  aqua  et  terra  mortalium 
Ab  summo  autem  circuitu  caeli  ad  circuUim  lunae  aethe 
rias  animas  esse  astra  ac  steUas,  eos  caelestes  deos  non 
modo  inteUegi  esse,  sed   etiam  videri;    inter  lunae  vero 

15  gyrum  et  nimborum  ac  ventorum  cacumina  aerias  esse 
animas,  sed  eas  animo,  non  oculis  videri  et  vocari  heroas 
et  lares  et  genios.  Haec  est  videlicet  breviter  in  ista 
praelocutione  proposita  theologia  naturalis,  quae  non  huic 
tantum^  sed  multis  phUosophis  placuit;   de  qua  tunc  dUi-^ 

20  gentius  disserendum  est,  cum  de  civili,  quantum  ad  deoj 
selectos  adtinet,  opitulante  Deo  vero  quod  restat  im- 
plevero. 

Caput  VIL 

An  rationabile  fuerit  lanum  et  Terminum  in  duo 
25  numina  separari. 

lanus  igitur^  a  quo  sumpsit  exordium,  quaero  quis- 
nam  sit.  Respondetur:  Mundus  est.  Brevis  haec  planej 
est  atque  aperta  responsio.  Cur  ergo  ad  eum  dicuntur 
rerum  initia  pertinere,  fines  vero  ad  alterum,  quem  Ter- 
30  minum  vocant?  Nam  propter  initia  et  fines  duobus  istis 
dUs  duos  menses  perhibent  dedicatos  praeter  illos  decem, 
quibus  usque  ad  Decembrem  caput  est  Martius,  lanuariuml 

lano^  Februarium  Termino.  Ideo  Terminalia  eodem  mense 
Februario  celebrari  dicunt,  cum  fit  sacrum  purgatorium, 
quod  Yocant  Februm,  unde  mensis  nomen  accepit.  Num- 
quid  ergo  ad  mundum^  qui  lanus  est,  initia  rerum  per- 
tinent  et  fmes  non  pertinent,  ut  alter  illis  deus  praefice-  5 
retur?  Nonne  omnia^  quae  in  hoc  mundo  fieri  dicunt,  in 
hoc  etiam  mundo  terminari  fatentur?  Quae  est  ista  vani- 
tas,  in  opere  ilU  dare  potestatem  dimidiam,  in  simulacro 
faciem  duplam?  Nonne  istum  bifrontem  multo  elegantius 
interpretarentur,  si  eundem  et  lanum  et  Terminum  dice-  10 
rent  atque  initiis  unam  faciem^  fmibus  alteram  darent? 
quoniam  qui  operatur  utrumque  debet  intendere;  in  omni 
enim  motu  actionis  suae  qui  non  respicit  initium  non 
prospicit  fmem.  Unde  necesse  est  a  memoria  respiciente 
prospiciens  conectatur  intentio;  nam  cui  exciderit  quod  15 
coeperit,  quo  modo  fmiat  non  inveniet.  Quod  si  vitam 
beatam  in  hoc  mundo  inchoari  putarent,  extra  mundum 
perfici^  et  ideo  lano,  id  est  mundo,  solam  initiorum  tribue- 
rent  potestatem:  profecto  ei  praeponerent  Terminum  eum- 
que  ab  diis  selectis  non  alienarent.  Quamquam  etiam  20 
nunc  cum  in  istis  duobus  diis  initia  rerum  temporalium 
fmesque  tractantur,  Termino  dari  debuit  plus  honoris. 
Maior  enim  laetitia  est,  cum  res  quaeque  perficitur;  solli- 
citudinis  autem  plena  sunt  coepta,  donec  perducantur  ad 
fmem,  quem  qui  aliquid  incipit  maxime  adpetit  intendit,  25 
expectat  exoptat,  nec  de  re  inchoata,  nisi  terminetur^ 
exultat. 

Caput  VIIL 

Oh  quam  caiisam  cultores  lani  hifrontem  imaginem 
ipsius  finxerint,  quam  tamen  etiam  quadrifrontem        30 
videri  volunt. 

Sed   iam   bifrontis  simulacri  interpretatio  proferatur. 
Duas  eum  facies  ante  et  retro  habere  dicunt^  quod  hiatus 

noster,  cum  os  aperimus,  mundo  similis  videatur;  unde 
et  palatum  Graeci  ovQavov  appellant,  et  nonnulli,  inquit, 
poetae  Latini  caelum  vocaverunt  palatum,  a  quo  hiatu 
oris  et  foras  esse  aditum  ad  dentes  versus  et  introrsus 
5  ad  fauces.  Ecce  quo  perductus  est  mundus  propter  pa- 
lati  nostri  vocabulum  vel  Graecum  vel  poeticum.  Quid 
autem  hoc  ad  animam,  quid  ad  vitam  aeternam?  Propter 
solas  salivas  colatur  hic  deus,  quibus  partim  glutiendis 
partim  expuendis  sub  caelo  palati  utraque  panditur  ianua. 

10  Quid  est  porro  absurdius,  quam  in  ipso  mundo  non  in- 
venire  duas  ianuas  ex  adverso  sitas,  per  quas  vel  admit- 
tat  ad  se  aliquid  intro  vel  emittat  a  se  foras,  et  de  nostro 
ore  et  gutture,  quorum  similitudinem  mundus  non  habet, 
velle   mundi    simulacrum   componere  in  lano   propter  so- 

15  lum  palatum,  cuius  similitudinem  lanus  non  habet?  Cum 
vero  eum  faciunt  quadrifrontem  et  lanum  geminum  appel- 
lant,  ad  quattuor  mundi  partes  hoc  interpretantur,  quasi 
aliquid  spectet  mundus  foras  sicut  per  omnes  facies  la- 
nus.     Deinde    si   lanus    est  mundus   et  mundus  quattuor 

20  partibus  constat,  falsum  est  simulacrum  lani  bifrontis;  aut 
si  propterea  verum  est,  quia  etiam  nomine  Orientis  et 
Occidentis  totus  solet  mundus  intellegi,  numquid,  cum 
duas  partes  alias  nominamus  Septentrionis  et  Austri,  sic- 
ut  illi   quadrifrontem   dicunt    geminum   lanum,   ita    quis- 

25  quam  geminum  dicturus  est  mundum?  Non  habent  omnino; 
unde  quattuor  ianuas,  quae  intrantibus  et  exeuntibus  pa- 
teant,  interpretentur  ad  mundi  similitudinem,  sicut  de  bi- 
fronte  quod  dicerent  saltem  in  ore  hominis  invenerunt, 
nisi    Neptunus    forte    subveniat    et   porrigat   piscem,    cui 

30  praeter  hiatum  oris  et  gutturis  etiam  dextra  et  sinistra 
fauces  patent.     Et  tamen  hanc  vanitatem  per  tot  ianuas 

3)  Cic.  deor.  nat.  2,  18. 

niilla  effugit  anima,  nisi  quae  audit  veritatem  dicentem: 
Ego  sum  ianua. 

Caput  IX. 

Be  lovis  potestate  atque  eiusdem  cum  lano  com- 

paratione.  5 

lovem  autem,  qui  etiam  luppiter  dicitur,  quem  velint 
intellegi,  exponant.  _„Deus  est,  inquiunt,  habens  potesta- 
tem  causarum,  quibus  aliquid  fit  in  mundo."  Hoc  quam 
magnum  sit,  nobilissimus  Vergilii  versus  ille  testatur: 

Felix  qui  potuit  rerum  cognoscere  causas.  10 

Sed  cur  ei  praeponilur  lanus?  hoc  nobis  vir  ille  acutissi- 
mus  doctissimusque  respondeat.  ,,Quoniam  penes  lanum, 
inquit,  sunt  prima,  penes  lovem  summa.  Merito  ergo  rex 
omnium  luppiter  habetur.  Prima  enim  vincuntur  a  sum- 
mis,  quia,  licet  prima  praecedant  tempore,  summa  supe-  15 
rant  dignitate."  Sed  recte  hoc  diceretur,  si  factorum 
prima  discernerentur  et  summa;  sicut  initium  facti  est 
proficisci,  summum  pervenire;  initium  facti  inceptio  di- 
scendi,  summum  perceptio  doctrinae;  ac  sic  in  omnibus 
prima  sunt  initia  summique  sunt  fines.  Sed  iam  hoc  neg-  20 
otium  inter  lanum  Terminumque  discussum  est.  Causae 
autem,  quae  dantur  lovi,  efficientia  sunt,  non  effecta;  ne- 
que  ullo  modo  fieri  potest,  ut  vel  tempore  praeveniantur 
a  factis  initiisve  factorum.  Semper  enim  prior  est  res 
quae  facit,  quam  illa  quae  fit.  Quapropter  si  ad  lanum  25 
pertinent  initia  factorum,  non  ideo  priora  sunt  efficienti- 
bus  causis,  quas  lovi  tribuunt.  Sicut  enim  nihil  fit,  ita 
nihil  inchoatur  ut  fiat,  quod  non  faciens  causa  praeces- 
serit.  Hunc  sane  deum,  penes  quem  sunt  omnes  causae 
factarum    omnium    naturarum    naturaliumque    rerum,    si  30 

2)  lo.  10,  9.     9)  Georg.  2,  490. 

lovem  populi  appellant  et  tantis  contunieliis  tamque  sce 
lestis  criminationii3us  colunt,  taetriore  sacrilegio  sese  ob- 
stringunt,  quam  si  prorsus  nullum  putarent  deum.  Unde 
satius  esset  eis  alium  aliquem  lovis  nomine  nuncupare, 
5  ^ignum  turpibus  et  flagitiosis  honoribus,  supposito  vano 
figmento  quod  potius  blasphemarent  (sicut  Saturno  dicitur 
suppositus  lapis,  quem  pro  filio  devoraret),  quam  istum 
deum  dicere  et  tonantem  et  adulterantem,  et  totum  mun 
dum  regentem  et  per  tot  stupra  diffluentem,   et  naturam| 

10  omnium   naturaliumque   rerum   causas   summas   habentei 
et  suas  causas  bonas  non  habentem. 

Deinde  quaero,  quem  iam  locum  inter  deos  liuic  lovi 
tribuant,  si  lanus  est  mundus.  Deos  enim  veros  animam 
mundi  ac  partes  eius  iste  defmivit;  ac  per  hoc,  quidquid 

15  hoc  non  est,  non  est  utique  secundum  istos  verus  deus. 
Num  igitur  ita  dicturi  sunt  lovem  animam  mundi,  ut  la 
nus  sit  corpus  eius,  id  est  iste  visibiUs  mundus?  Hoc  si 
dicunt,  non  erit  quem  ad  modum  lanum  deum  dicant 
quoniam  mundi  corpus  non  est  deus  vel  secundum  ipsos, 

20  sed  anima  mundi  ac  partes  eius.  Unde  apertissime  idem 
dicit  deum  se  arbitrari  esse  animam  mundi  et  hunc  ipsum 
mundum  esse  deum;  sed  sicut  hominem  sapientem,  cura 
sit  ex  animo  et  corpore,  tamen  ex  animo  dici  sapientem, 
ita  mundum  deum   dici  ab   animo,    cum  sit  ex  animo  et' 

25  corpore.  Solum  itaque  mundi  corpus  non  est  deus,  sed 
aut  sola  anima  eius  aut  simul  corpus  et  animus,  ita  ta- 
men  ut  non  sit  a  corpore,  sed  ab  animo  deus.  Si  ergo 
lanus  est  mundus  et  deus  est  lanus,  numquid  lovem,  ut 
deus  esse  possit,    aliquam  partem  lani  esse  dicturi  sunt? 

30  Magis  enim  lovi  universum  solent  tribuere;  unde  est: 

lovis  omnia  plena. 

Ergo  et  lovem,   ut  deus  sit  et  maxime  rex  deorum,  non 
alium  possunt  existimare   quam  mundum,  ut  diis  ceteris 

31)  Verg.  Ecl.  3,  60. 

secimdum  islos  suis  partibus  regnet.  In  hanc  sententiam 
etiam  quosdam  versus  Valerii  Sorani  exponit  idem  Varro 
in  eo  libro,  quem  seorsum  ab  istis  de  cultu  deorum  scri- 
psit;  qui  versus  hi  sunt: 

luppiter  omnipotens  regum  rernmque  deumque  5 

Progenitor  genetrixque  deum,  deus  unus  et  omnes. 

Exponuntur  autem  in  eodem  Hbro  ita,  ut  eum  marem 
existimarent  qui  semen  emitteret,  feminam  quae  acciperet; 
lovemque  esse  mundum  et  eum  omnia  semina  ex  se  emit- 
tere  et  in  se  recipere:  „Qua  causa,  inquit,  scripsit  Sora-  10 
nus:  luppiter  progenitor  genetrixque;  nec  minus  cum 
causa  unum  et  omnia  idem  esse;   mundus  enim  unus,  et 


Caput  X. 

A?i  lanl  et  lovis  recta  discretio  sit.  15 

Cum  ergo  et  lanus  mundus  sit  et  luppiter  mundus 
sit  unusque  sit  mundus,  quare  duo  dii  sunt  lanus  et 
luppiter?  Quare  seorsus  habent  templa  seorsus  aras,  di- 
versa  sacra  dissimiha  simulacra?  Si  propterea,  quod  alia 
vis  est  primordiorum,  alia  causarum,  et  illa  lani,  illa  lo-  20 
vis  nomen  accepit:  numquid  si  unus  homo  in  diversis 
rebus  duas  habeat  potestates  aut  duas  artes,  quia  singu- 
larum  diversa  vis  est,  ideo  duo  iudices  aut  duo  dicuntur 
artifices?  Sic  ergo  et  unus  Deus  cum  ipse  habeat  pote- 
statem  primordiorum,  ipse  causarum,  num  propterea  ilhim  25 
duos  deos  esse  necesse  est  putari,  quia  primordia  causae- 
que  res  duae  sunt?  Quod  si  hoc  iustum  putant,  etiam 
ipsum  lovem  tot  deos  esse  dicant,  quotquot  ei  cognomina 
propter  multas  potestates  dederunt,  quoniam  res  omnes, 
ex  quibus  illa  cognomina  sunt  adhibita,  multae  atque  di-  30 
versae  sunt,  ex  quibus  pauca  commemoro. 

Caput  XL 


I 

s- 

De  cognominihus  lovis,  quae  non   ad  ?nultos  deos,  se'i 
ad  unum  eundemque  referuniur. 

Dixerunt  eum  Victorem,    Invictum,  Opitulum,  Inpu 
6  sorem,  Statorem,  Centumpedam^  Supinalem,  Tigillum^  A 
mum,  Ruminum  et  alia  quae  persequi  longum  est.     Haec 
autem  cognomina  inposuerunt  uni  deo  propter  causas  po 
testatesque  diversas,  non  tamen  propter  tot  res  etiam  t 
deos   eum    esse   coegerunt:   quod  omnia  vinceret,  quod 

10  nemine  vinceretur,  quod  opem  indigentibus  ferret,  quo 
haberet  inpellendi,  statuendi,  stabiliendi,  resupinandi  pote 
statem,  quod  tamquam  tigillus  mundum  contineret  ac  sus 
tineret,  quod  aleret  omnia,  qucd  ruma^  id  est  mamma 
aleret    animalia.     In  bis,   ut  advertimus,    quaedam  magn 

15  sunt,  quaedam  exigua;  et  tamen  unus  utraque  facere  pe 
bibelur.  Puto  inter  se  propinquiora  esse  causas  reru 
atque  primordia,  propter  quas  res  unum  mundum  duos 
deos  esse  voluerunt,  lovem  atque  lanum,  quam  continere 
mundum  et  mammam  dare  animalibus;  nec  tamen  proptei^^ 

20  baec  opera  duo  tam  longe  inter  se  vi  et  dignitate  diver^H 
duo    dii  esse   compulsi  sunt;    sed   unus  luppiter  prople^"' 
illud  Tigillus,  propter  boc  Ruminus  appellatus  est.     Nolo 
dicere,    quod    animalibus    mammam    praebere    sugentibus 
magis  lunonem  potuit  decere  quam  lovem^  praesertim  cum 

25  esset    etiam  diva  Rumina,    quae  in  hoc  opus  adiutorium 
illi  famulatumve  praeberet.     Cogito  enim  posse  responderi 
et   ipsam  lunonem   nihil   aliud  esse   quam  lovem,    secu 
dum  illos  Valerii  Sorani  versus,  ubi  dictum  est: 

luppiter  omnipotens  regum  rerumque  deumque 
30  Progenitor  genetrixque  deum. 

Quare  ergo   dictus   est  et  Ruminus,   cum  dihgentius  for- 
tasse    quaerentibus   ipse    inveniatur    esse    etiam    illa   div 

Runiina?  Si  enim  maiestate  deornm  rectc  videl)atur  in- 
dignum,  iit  in  iina  spica  alter  ad  curam  geniculi,  altera 
ad  folliculi  pertineret:  quanto  est  indignius  iinam  rem  in- 
fimam,  id  est  ut  mammis  alantur  animalia,  duorum  deo- 
rum  potestate  curari^  quorum  sit  unus  luppiter,  rex  ipse  5 
cunctorum,  et  hoc  agat  non  saltem  cum  coniuge  sua^  sed 
cum  ignobili  nescio  qua  Rumina,  nisi  quia  ipse  est  etiam 
ipsa  Rumina;  Ruminus  fortasse  pro  sugentibus  maribus, 
Rumina  pro  feminis.  Dicerem  quippe  noluisse  illos  lovi 
femininum  nomen  inponere,  nisi  et  in  illis  versibus  „pro-  10 
genitor  genetrixque"  diceretur,  et  inter  eius  alia  cognomina 
legerem,  quod  etiam  Pecunia  vocaretur,  quam  deam  inter 
illos  minuscularios  invenimus  et  in  quarto  libro  com- 
memoravimus.  Sed  cum  et  mares  et  feminae  habeant 
pecuniam^  cur  non  et  Pecunia  et  Pecunius  appellatus  sit^  15 
sicut  Rumina  et  Ruminus,  ipsi  viderint. 

Caput  XII. 

Quod  luppiter  etiam  Pecunia  nuncupetur. 

Quam  vero  eleganter  rationem  huius  nominis  reddi- 
derunt!  „Et  Pecunia,  inquit,  vocatur,  quod  eius  sunt  20 
omnia."  0  magnam  rationem  divini  nominis!  Immo  vero 
ille,  cuius  sunt  omnia,  vilissime  et  contumeliosissime  Pe- 
cunia  nuncupatur.  Ad  omnia  enim,  quae  caelo  et  terra 
continentur,  quid  est  pecunia  in  omnibus  omnino  rebus, 
quae  ab  hominibus  nomiue  pecuniae  possidentur?  Sed  25 
nimirum  hoc  avaritia  lovi  nomen  inposuit,  ut,  quisquis 
amat  pecuniam,  non  quemlibet  deum,  sed  ipsum  regem 
omnium  sibi  amare  videatur.  Longe  autem  aliud  esset, 
si  divitiae  vocaretur.  Aliud  namque  sunt  divitiae,  aUud 
pecunia.     Nam  dicimus  divites   sapientes,    iustos,   bonos,  30 

13)  C.  21. 

quibiis  peciinia  vel  nulla  vel  parva  est;  magis  enim  sunt 
virtutibus  divites,  per  quas  eis  etiam  in  ipsis  corporalium 
rerum  necessitatibus  sat  est  quod  adest:  pauperes  vero 
avaros,  semper  inhiantes  et  egentes;  quamlibet  enim  ma- 
5'  gnas  pecunias  habere  possunt,  sed  in  earum  quantacum- 
que  abundantia  non  egere  non  possunt.  Et  Deum  ipsum 
verum  recte  dicimus  divitem^  non  tamen  pecunia,  sed 
omnipotentia.  Dicuntur  itaque  et  divites  pecuniosi;  se 
interius  egeni,  si  cupidi:  item  dicuntur  pauperes  pecuni 

10  carentes;  sed  interius  divites,  si  sapientes.  Qualis  erg 
ista  theologia  debet  esse  sapienti,  ubi  rex  deorum  eius 
rei  nomen  accepit,  ^^quam  nemo  sapiens  concupivit"? 
Quanto  enim  facilius,  si  aliquid  hac  doctrina  quod  ad 
vitam  pertineret  aeternam  salubriter  discereUir,  deus  mun- 

15  di    rector  non    ab  eis  Pecunia,    sed   Sapientia   vocaretur, 
cuius  amor  purgat  a  sordibus  avaritiae,  hoc  est  ab  amor 


I 


li. 

i 

pecuniae ! 


Caput  XIII. 


Quod,   dum  exponitur  quid  Saturnus  quidve  sit  Genius\ 
20  uterque  unus  luppiter  esse  docealur. 

Sed  quid  de  hoc  love  plura^  ad  quem  fortasse  ceteri' 
referendi   sunt,   ut   inanis   remaneat  deorum  opinio  pluri- 
morum^  cum  hic  ipse  sint  omnes,  sive  quando  partes  eius 
vel  potestates   existimantur,    sive   cum  vis  animae,   quam 

25  putant  per  cuncta  diffusam^  ex  partibus  molis  huius,  in 
quas  visibilis  mundus  iste  consurgit,  et  multiplici  admini- 
stratione  naturae  quasi  plurium  deorum  nomina  accepit? 
Quid  est  enim  et  Saturnus?  „Unus,  inquit,  de  principi- 
bus  deus,  penes  quem  sationum  omnium  dominatus  est." 

30  Nonne    expositio    versuum   illorum   Valerii   Sorani   sic   s( 

12)  Sall.  Cat.  11. 

liabet,  lovem  esse  miindum  et  eum  omnia  semina  ex  se 
emittere  et  in  se  recipere?  Ipse  est  igitur  penes  quem 
sationum  omnium  dominatus  est.  Quid  est  Genius?  „Deus, 
inquit^  qui  praepositus  est  ac  vim  habet  omnium  re- 
rum  gignendarum."  Quem  alium  hanc  vim  habere  cre-  5 
dunt  quam  mundum,  cui  dictum  est:  ^luppiter  progenitor 
genetrixque?"  Et  cum  alio  loco  genium  dicit  esse  unius- 
cuiusque  animum  rationalem  et  ideo  esse  singulos  singu- 
lorum,  talem  autem  mundi  animum  Deum  esse:  ad  hoc 
idem  utique  revocat^  ut  tamquam  universalis  genius  ipse  10 
mundi  animus  esse  credatur.  Hic  est  igitur  quem  appel- 
lant  lovem.  Nam  si  omnis  genius  deus  et  omnis  viri 
animus  genius,  sequitur  ut  sit  omnis  viri  animus  deus; 
quod  si  et  ipsos  abhorrere  absurditas  ipsa  compellit,  re- 
stat  ut  eum  singulariter  et  excellenter  dicant  deum  Genium,  15 
quem  dicunt  mundi  animum  ac  per  hoc  lovem. 

Caput  XIY. 

De  Mercurii  et  Martis  officiis. 

Mercurium  vero   et  Martem  quo   modo  referrent  ad 
aliquas  partes  mundi  et  opera  Dei,  quae  sunt  in  elemen-  20 
tis,  non  invenerunt,  et  ideo  eos  saltem  operibus  hominum 
praeposuerunt,   sermocinandi    et    belligerandi  administros. 
Quorum  Mercurius   si  sermonis  etiam  deorum  potestatem 
gerit,  ipsi   quoque   regi   deorum  dominatur,  si  secundum 
eius   arbitrium   luppiter  loquitur   aut  loquendi  ab  illo  ac-  25 
cepit    facultatem;    quod   utique   absurdum   est.     Si  autem 
ilU  humani  tantum   sermonis   potestas  tributa  perhibetur, 
non  est  credibile  ad  lactandos  mamma  non  solum  pueros, 
sed  etiam  pecora,  unde  Ruminus  cognominatus  est,  lovem 
descendere  voluisse,  et  curam  nostri  sermonis,  quo  pecori-  30 
bus   antecellimus ,   ad   se   pertinere   noluisse;    ac   per  hoc 
idem  ipse  est  lovis  atque  Mercurius.     Quod  si  sermo  ipse 

dicitur  esse  Mercurius,  sicut  ea,  quae  de  illo  interpretan- 
tur,  ostendunt  (nam  ideo  Mercurius  quasi  medius  currens 
dicitur  appellatus,  quod  sermo  currat  inter  homines  me- 
dius;  ideo  ^EQfiilg  Graece,  quod  sermo  vel  interpretatio, 
5'quae  ad  sermonem  utique  pertinet,  €Q[ir)vstcc  dicitur;  ideo 
et  mercibus  praeesse,  quia  inter  vendentes  et  ementes 
sermo  fit  medius;  alas  eius  in  capite  et  pedibus  signifi- 
care  volucrem  ferri  per  aera  sermonemj  nuntium  dictum 
quoniam  per  sermonem  omnia  cogitata  enuntiantur)   —  si 

10  ergo  Mercurius   ipse   sermo  est,   etiam  ipsis  confitentibu 
deus  non  est.     Sed  cum   sibi   deos  faciunt  eos,  qui  nec 
daemones  sunt^   inmundis  supplicando  spiritibus  possiden- 
tur  ab  eis,   qui  non  dii,   sed  daemones  sunt.     Item  quia 
nec  Marti  aliquod   elementimi  vel  partem  mundi  invenire 

15  potuerunt,  ubi  ageret  opera  qualiacumque  naturae,  deu 
belli  esse  dixerunt,  quod  opus  est  hominum  et  optabilius 
non  est.  Si  ergo  pacem  perpetuam  Felicitas  daret,  Mars 
quid  ageret  non  haberet.  Si  autem  ipsum  bellum  est 
Mars,   sicut  sermo   Mercurius:   utinam   quam   manifestum 

20  est,  quod  non  sit  deus,  tam  non  sit  et  bellum,  quod  v 
falso  vocetur  deus. 

Caput  XV. 

Be  stellis  quibusdam,  quas  pagani  deorum  suorum 
nominibus  nuncuparunt. 

25  Nisi  forte  illae  stellae  sunt  hi  dii,  quas  eorum  appel- 

lavere   nominibus.     Nam    stellam   quandam   vocant  Mercu- 
rium,  quandam  itidem  Martem.     Sed  ibi  est  et  illa  quai 
vocant  lovem,   et   tamen  eis  mundus  est  lovis;   ibi  quam' 
vocant  Saturnum^  et  tamen  ei  praeterea  dant  non  parvam 

30  substantiam,  omnium  videUcet  seminum;  ibi  est  et  ilU 
omnium  clarissima,  quae  ab  eis  appellatur  Venus,  et  tamei 
eandem  Venerem   esse   etiam  Lunam   volunt;   quamvis  de 

illo  fulgenlissimo  sidere  apud  eos  tamquam  de  malo  aureo 
luno  Venusque  contendant.  Luciferum  enim  quidam  Ve- 
neris,  quidam  dicunt  esse  lunonis;  sed,  ut  solet,  Venus 
vincit.  Nam  multo  plures  eam  stellam  Veneri  tribuunt, 
ita  ut  vix  eorum  quisquam  reperiatur,  qui  aliud  opinetur.  5 
Quis  autem  non  rideat,  cum  regem  omnium  lovem  dicant, 
quod  stella  eius  ab  stella  Veneris  tanta  vincitur  claritate? 
Tanto  enim  esse  debuit  ceteris  illa  fulg^ntior,  quanto  est 
ipse  potentior.  Respondent  ideo  sic  videri,  quia  Ola,  quae 
putatur  obscurior,  superior  est  atque  a  terris  longe  remo-  10 
tior.  Si  ergo  superiorem  locum  maior  dignitas  meruit, 
quare  Saturnus  ibi  est  love  superior?  An  vanitas  fabulae, 
quae  regem  lovem  facit,  non  potuit  usque  ad  sidera  per- 
venire,  et  quod  non  valuit  Saturnus  in  regno  suo  neque 
in  Capitolio,  saltem  obtinere  est  permissus  in  caelo?  15 
Quare  autem  lanus  non  accepit  aliquam  stellam?  Si 
propterea,  quia  mundus  est  et  omnes  in  illo  sunt:  et  lo- 
vis  mundus  est  et  habet  tamen.  An  iste  causam  suam 
composuit  ut  potuit  et  pro  una  stella,  quam  non  habet 
inter  sidera,  tot  facies  accepit  in  terra?  Deinde  si  pro-  20 
pter  solas  stellas  Mercurium  et  Martem  partes  mundi 
putant,  ut  eos  deos  habere  possint,  quia  utique  sermo  et 
bellum  non  sunt  partes  mundi,  sed  actus  hominum:  cur 
Arieti  et  Tauro  et  Cancro  et  Scorpioni  ceterisque  huius 
modi,  quae  caelestia  signa  numerant  et  stellis  non  singu-  25 
lis ,  sed  singula  pluribus  constant  superiusque  istis  in 
summo  caelo  perhibent  conlocata,  ubi  constantior  motus 
inerrabilem  meatum  sideribus  praebet,  nullas  aras,  nulla 
sacra,  nulla  templa  fecerunt,  nec  deos,  non  dico  inter 
hos  selectos,  sed  ne  inter  illos  quidem  quasi  plebeios  30 
habuerunt? 

Caput  XVI. 

Be  ApolUne  et  JDiana  ceterisque  selectis  diiSj  quos  par- 

tes  mundi  esse  voluerunt. 

Apollinem  quamvis    divinatorem   et    medicum   veUnt,  35 

tamen  ut  in  aliqua  parte  mundi  statuerent,   ipsum  etiam 

solem  esse  dixerunt,  Dianamque  germanam  eius  similiter 
lunam  et  viarum  praesidem  (unde  et  virginem  volunt, 
quod  via  nihil  pariat),  et  ideo  ambos  sagittas  habere,  quod 
ipsa  duo  sidera  de  caelo  radios  terras  usque  pertendant. 
5  Vulcanum  volunt  ignem  mundi,  Neptunum  aquas  mundi, 
Ditem  patrem,  hoc  est  Orcum,  terrenam  et  infimam  par- 
tem  mundi.  Liberum  et  Cererem  praeponunt  seminibus, 
vel  illum  masculinis,  illam  femininis;  vel  illum  liquori, 
illam  vero  ariditati  seminum.     Et  hoc  utique  totum  refer- 

10  tur  ad  mundum,  id  est  ad  lovem,  qui  propterea  dictus 
est  „progenitor  genetrixque"  quod  omnia  semina  ex  se 
emitteret  et  in  se  reciperet.  Quando  quidem  etiam  Ma- 
trem  Magnam  eandem  Cererem  volunt,  quam  nihil  aliud 
dicunt  esse  quam  terram,  eamque  perhibent  et  lunonem, 

15  et   ideo   ei   secundas   causas   rerum  tribuunt,   cum  tamen 
lovi    sit    dictum    „progenitor    genetrixque    deum",    quia 
secundum    eos    totus    ipse   mundus   est   lovis.     Minervam     m 
etiam,   quia  eam  humanis  artibus  praeposuerunt  nec  in-^l 
venerunt  vel  stellam,  ubi  eam  ponerent,  eandem  vel  sum-^" 

20  mum  aethera  vel  etiam  lunam  esse  dixerunt.  Vestam 
quoque  ipsam  propterea  dearum  maximam  putaverunt, 
quod  ipsa  sit  terra,  quamvis  ignem  mundi  leviorem,  qui 
pertinet  ad  usus  hominum  faciles,  non  violentiorem,  qua- 
lis  Vulcani  est,  ei  deputandum  esse  crediderunt.     Ac  per 

25  hoc  omnes  istos  selectos  deos  hunc  esse  mundum  volunt, 
in  quibusdam  universum,  in  quibusdam  partes  eius;  uni- 
versum  sicut  lovem,  partes  eius,  ut  Genium,  ut  Matrem 
Magnam,  ut  Solem  et  Lunam,  vel  potius  Apollinem  et 
Dianam.     Et  ahquando  unum  deum  res  plures,  ahquando 

30  unam  rem  deos  plures  faciunt.  Nam  unus  deus  res 
plures  sunt,  sicut  ipse  luppiter;  et  mundus  enim  totus 
luppiter,  et  solum  caelum  luppiter,  et  sola  stella  luppiter 
habetur  et  dicitur;  itemque  luno  secundarum  causarum 
domina  et  luno  aer  et  luno  terra  et,  si  Venerem  vinceret, 

luno  stella.  Siniiliter  Minerva  sumnnis  aether  et  Miner- 
va  itidem  luna,  quam  esse  in  aetheris  infimo  limite  exi- 
stimant.  Unam  vero  rem  deos  plures  ita  faciunt:  Et 
lanus  est  mundus  et  luppiter;  sic  et  luno  est  terra  et 
Mater  Magna  et  Ceres.  5 

Caput  XVIL 

Quod  etiam  ipse   Varro   opiniones  suas  de  diis  pronun- 
tiarit  ambiguas. 

Et  sicut  haec,  quae  exempli  gratia  commemoravi,  ita 
cetera  non   expHcant,   sed  potius  inphcant;   sicut  impetus  10 
errabundae   opinionis   inpulerit,   ita  huc  atque  illuc,   hinc 
atque  iilinc  insihunt  et  resiliunt,  ut  ipse  Varro  de  omni- 
bus  dubitare  quam  aliquid  adfirmare  maluerit.     Nam  trium 
extremorum  primum  de  diis  certis  cum  absolvisset  librum, 
in  altero    de   diis   incertis  dicere  ingressus   ait:    ,,Cum  in  15 
hoc  Ubello   dubias   de   diis  opiniones  posuero,   reprehendi 
non  debeo.     Qui  enim  putabit  iudicari  oportere  et  posse, 
cum  audierit,  faciet  ipse.     Ego  citius  perduci  possum,  ut 
in  primo  Ubro  quae  dixi  in  dubitationem  revocem,  quam 
in   hoc   quae    perscribam  omnia   ut   ad   ahquam    dirigam  20 
summam."     Ita    non    sokim    islum    de    diis   incertis,    sed 
etiam  illum  de  certis  fecit  incertum.     In  tertio  porro  isto 
de    diis    selectis,   postea   quam   praelocutus   est    quod   ex 
naturaU  theologia  praeloquendum  putavit,  ingressurus  huius 
civilis  theologiae  vanitates  et  insanias  mendaces,  ubi  eum  25 
non   solum   non   ducebat  rerum  veritas^   sed  etiam  maio- 
rum  premebat  auctoritas:  „De  diis,  inquit,  popuU  Romani 
publicis,  quibus  aedes  dedicaverunt  eosque  pluribus  signis 
ornatos   notaverunt,   in   hoc   libro   scribam,   sed  ut  Xeno- 
phanes  Colophonios  scripsit,  quid  putem,  non  quid  conten-  30 
dam,  ponam.     Hominis  est  enim  haec  opinari,  dei  scire." 

Rerum  igitiir  non  conprehensarum  nec  firmissime  credi- 
tarum,  sed  opinalarum  et  dubitandarum  sermonem  trepi- 
dus  pollicetur  dicturus  ea^  quae  ab  hominibus  instituta 
sunt.  Neque  enim,  sicut  sciebat  esse  mundum,  esse  cae- 
5-  lum  et  terram,  caelum  sideribus  fulgidum,  terram  semini- 
bus  fertilem,  atque  huius  modi  cetera,  sicut  hanc  totam 
molem  atque  naturam  vi  quadam  invisibili  ac  praepotenti 
regi  atque  administrari  certa  animi  stabiUtate  credebat: 
ita  poterat  adfirmare  de  lano,  quod  mundus  ipse  esset,^ 
10  aut  de  Saturno  invenire,  quo  modo  et  lovis  pater  essej 
et  lovi  regnanti  subditus  factus  esset  et  cetera  taUa. 

Caput  XVIII. 

Quae  credibiHor  causa  sit^  qua  error  paganitatis 

inoleverit. 

15  De  quibus  credibUior  redditur  ratio,  cum  perhibentur 

homines  fuisse  et  unicuique  eorum  ab  his,  qui  eos  adu- 
lando  deos  esse  vohierunt,  ex  eius  ingenio  moribus,  acti-^ 
bus  casibus  sacra  et  soUemnia  constituta  atque  haec  paula- 
tim  per  aninias  hominum  daemonibus  simUes  et  ludicrarum 

20  rerum  avidas  inrependo  longe  lateque  vulgata,  ornantibus 
ea  mendaciis  poetarum  et  ad  ea  fallacibus  spiritibus  sedu 
centibus.     FaciUus   enim   fieri   potuit,   ut  iiivenis   impiu 
vel  ab  impio  patre  interfici  metuens  et  avidus  regni  patrei 
pelleret  regno,  quam  id,  quod  iste  interpretatur,  ideo  Sa 

25  turnum    patrem    a    love    filio    superatum,    quod   ante   est 
causa  quae  pertinet  ad  lovem,  quam  semen  quod  pertinet 
ad  Saturnum.     Si  enim  hoc  ita  esset,  numquam  Saturnu 
prior  fuisset  nec  pater  lovis  esset.     Semper  enim  semen 
causa  praecedit  nec   umquam  generatur  ex  semine.     Sed 

30  cum  conantur  vanissimas  fabulas  sive  hominum  res  gestas 
velut  naturalibus  interpretationibus  honorare,  etiam  homi- 
nes  acutissimi  tantas  patiuntur  angustias,   ut  eorum  quo 
que  vanitatem  dolere  cogamur. 

Caput  XIX. 

De  interpretationihus ,   quibiis  colendi  Saturni  ratio 
concinnatur. 

„Satiirnum,  inqiiit,  dixerunt,  quae  nata  ex  eo  essent, 
solitum  devorare,  quod  eo  semina,  unde  nascerentur,  red-  5 
irent.     Et  quod  illi   pro   love  gleba  obiecta  est  devoranda, 
significat,  inquit,  manibus  humanis  obrui  coeptas  serendo 
fruges,  antequam  utilitas  arandi  esset  inventa."     Saturnus 
ergo  dici  debuit  ipsa  terra,  non  seminaj  ipsa  enim  quo- 
dam  modo  devorat  quae  genuerit,  cum  ex  ea  nata  semina  10 
in    eam    rursus    recipienda  redierint.     Et   quod   pro   love 
accepisse  dicitur  glebam,  quid  hoc  ad  id  valet,  quod  mani- 
bus  hominum  semen  gleba  coopertum  est?  Numquid  ideo 
non  est,  ut  cetera,  devoratum,  quod  gleba  coopertum  est? 
Ita  enim  hoc  dictum  est,  quasi  qui  glebam  opposuit  semen  15 
abstulerit,  sicut   Saturno   perhibent  oblata  gleba  ablatum 
lovem,  ac  non  potius  gleba  semen  operiendo  fecerit  illud 
diligentius  devorari.     Deinde   isto    modo   semen   est  lup- 
piter,  non  seminis  causa,  quod  paulo  ante  dicebatur.    Sed 
quid  faciant  homines,  qui,  cum  res  stultas  interpretantur,  20 
non    inveniunt    quid    sapienter    dicatur?     „Falcem    habet, 
inquit,   propter   agriculturam."     Certe   illo   regnante  non- 
dum   erat   agricultura,   et  ideo   priora   eius   tempora  per- 
hibentur,  sicut  idem  ipse  fabellas  interpretatur,  quia  primi 
homines  ex  his  vivebant  seminibus,  quae  terra  sponte  gi-  25 
gnebat.     An  falcem  sceptro  perdito  accepit,  ut,  qui  primis 
temporibus  rex  fuerat  otiosus,  filio  regnante  fieret  opera- 
rius  laboriosus?     Deinde   ideo   dicit  a  quibusdam  pueros 
ei  solitos  immolari,  sicut  a  Poenis,  et  a  quibusdam  etiam 
maiores,   sicut  a  Gallis,   quia   omnium   seminum  optimum  30 
est  genus   humanum.     De   hac  crudelissima  vanitate  quid 
opus  est  plura  dicere?    IIoc  potius  advertamus  atque  te- 

neamiis,  lias  interpretationes  non  referri  ad  Deum  verum, 
vivam,  incorpoream  incommutabilemque  naturam^  a  qu^Hi 
vita  in  aeternum  beata  poscenda  est;  sed  earum  ess^H 
fines  in  rebus  corporalibus,  temporalibus,  mutabilibus  atque 
6  mortalibus.  „Quod  Caelum,  inquit,  patrem  Saturnus  ca- 
strasse  in  fabulis  dicitur,  hoc  significat  penes  Saturnum, 
non  penes  Caelum  semen  esse  divinum."  Hoc  propterea, 
quantum  intellegi  datur,  quia  nihil  in  caelo  de  seminibus 
nascitur.     Sed  ecce,  Saturnus  si  CaeU  est  fdius,  lovis  est 

10  filius.     Caelum   enim   esse  lovem   innumerabiliter   et  dili- 
genter   adfirmant.     Ita  ista,   quae  a  veritate   non  veniunt, 
plerumque   et  nullo  inpellente  se  ipsa  subvertunt.     Chro-^« 
non  appellatum  dicit,  quod  Graeco  vocabulo  significat  tem^H 
poris   spatium,    sine  quo  semen,  inquit,   non  potest  esse™' 

15  fecundum.  Haec  et  alia  de  Saturno  multa  dicuntur,  et 
ad  semen  omnia  referuntur.  Sed  saltem  Saturnus  semi- 
nibus  cum  tanta  ista  potestate  sufficeret;  quid  ad  haec 
dii  alii  requiruntur,  maxime  Liber  et  Libera,  id  est  Ceres? 
De    quibus    rursus,    quod   ad   semen   adtinet,    tanta  dici 

20  quasi  de  Saturno  nihil  dixerit. 

Caput  XX. 

Be  sacris  Cereris  Eleusinae. 

In  Cereris  autem    sacris  praedicantur  illa  Eleusinis 
quae   apud   Athenienses   nobilissima    fuerunt.      De   quibuj 

25  iste  nihil  interpretatur,  nisi  quod  adtinet  ad  frumentum^ 
quod  Ceres  invenit,  et  ad  Proserpinam,  quam  rapiente 
Orco  perdidit;  et  hanc  ipsam  dicit  significare  fecundita- 
tem  seminum;  quae  cum  defuisset  quodam  tempore  eadem- 
que   sterilitate   terra   maereret,    exortam   esse    opinionem^ll 

30  quod    fiham   Cereris,    id  est  ipsam  fecunditatem^    quae  ^f 
proserpendo   Proserpina   dicta   esset,   Orcus  abstulerat  et 
apud   inferos   detinuerat;   quae   res  cum  fuisset  luctu  pu- 

blico  celebrata,  quia  rursus  eadem  fecunditas  rediit,  Pro- 
serpina  reddita  exortam  esse  laetitiam  et  ex  hoc  sollem- 
nia  constituta.  Dicit  deinde  multa  in  mysteriis  eius  tradi, 
quae  nisi  ad  frugum  inventionem  non  pertineant. 


Caput  XXI.  5 

Be  iurpitudine  sacrorum,  quae  Libero  celehrahantur. 

lam  vero  Liberi  sacra,  quem  liquidis  seminibus  ac 
per  hoc  non  sokim  liquoribus  fructuiim,  quorum  quodam 
modo  primatum  vinum  tenet,  verum  etiam  seminibus  ani- 
malium  praefecerunt,  ad  quantam  turpitudinem  pervene-  10 
rint,  piget  quidem  dicere  propter  sermonis  longitudinem ; 
sed  propter  istorum  superbam  hebetudinem  non  piget. 
Inter  cetera,  quae  praetermittere,  quoniam  multa  sunt, 
cogor,  in  Italiae  compitis  quaedam  dicit  sacra  Liberi  cele- 
brata  ciim  tanta  licentia  turpitudinis,  iit  in  eius  honorem  15 
pudenda  viriHa  colerentur,  non  saltem  aliquantum  vere- 
cundiore  secrelo,  sed  in  propatulo  exultante  nequitia. 
Nam  hoc  turpe  membrum  per  Liberi  dies  festos  cum 
honore  magno  plostelhs  inpositum  prius  rure  in  compitis 
et  usqne  in  iirbem  postea  vectabatur.  In  oppido  autem  20 
Lavinio  unus  Libero  totus  mensis  tribuebatur,  cuius  die- 
bus  omnes  verbis  flagitiosissimis  uterentur,  donec  ilkid 
membrum  per  foriim  transvectum  esset  atque  in  loco  suo 
quiesceret.  Cui  membro  inhonesto  matrem  familias  honestis- 
simam  palam  coronam  necesse  erat  inponere.  Sic  videli-  25 
cet  Liber  deus  placandus  fuerat  pro  eventibus  seminum, 
sic  ab  agris  fascinatio  repellenda,  ut  matrona  facere  coge- 
retur  in  publico^  quod  nec  meretrix,  si  matronae  spectarent, 
permitti  debuit  in  theatro.  Propter  haec  Saturnus  solus 
creditus  non  est  sufficere  posse  seminibus,  ut  occasiones  30 

multiplicandorum  deorum  inmunda  anima  reperiret,  et  ab 
uno  vero  Deo  merito  inmunditiae  destituta  ac  per  multc 
falsos  aviditate  maioris  inmunditiae   prostituta  ista  saci 
legia  sacra  nominaret  seseque  spurcorum  daemonum  tui 
5  bis  conviolandam  polluendamque  praeberet. 

Caput  XXIL 

JDe  Neptuno  et  Salacia  ac   Venilia. 

lam  utique  habebat  Salaciam  Neptunus  uxorem,  qua 
inferiorem  aquam  maris  esse  dixerunt:  ut  quid  illi  adiuncta 

10  est  etVenilia,  nisi  ut  sine  ulla  causa  necessariorum  sacro- 
rum  sola  libidine  animae  prostitutae  multiplicaretur  invi- 
tatio  daemoniorum?  Sed  proferatur  interpretatio  prae- 
clarae  theologiae,  quae  nos  ab  ista  reprehensione  reddita 
ratione    compescat.     „Venilia,    inquit,   unda  est,    quae  a^| 

15  htus  venit;  Salacia,  quae  in  salum  redit."     Cur  ergo  dea^"' 
fiunt  duae,  cum  sit  una  unda  quae  venit  et  redit?  Nempe 
ipsa  est  exaestuans  in  multa  numina  libido  vesana.   Quam- 
vis   enim    aqua    non    geminetur    quae   it   et   redit,    huius 
tamen   occasione   vanitatis  duobus  daemoniis  invitatis  am- 

20  pUus  commaculatur  anima,  quae  it  et  non  redit.     Quaes^^, 
te,  Varro,  vel  vos,  qui  tam  doctorum  hominum  talia  scr^H 
pta  legistis   et   aliquid    magnum  vos  didicisse  iactatis,  in- 
terpretamini  hoc,   nolo   dicere   secundum    illam   aeternam 
incommutabilemque  naturam,  qui  solus  est  Deus,  sed  sal- 

25  tem  secundum  animam  mundi  et  partes  eius,  quos  deos 
esse  veros  existimatis.  Partem  animae  mundi,  quae  mare 
permeat,  deum  vobis  fecisse  Neptunum  utcumque  tolera- 
bilioris  erroris  est.  Itane  unda  ad  litus  veniens  et  in 
salum   rediens   duae   sunt  partes   mundi   aut  duae   partes 

30  animae  mundi?  Quis  vestrum  ita  desipiat,  ut  hoc  sapiat? 
Cur  ergo  vobis  duas  deas  fecerunt,  nisi  quia  provisum 
est  a  sapientibus  maioribus  vestris,  non  ut  dii  plures  vos 
regerent,  sed  ut  ea,  quae  istis  vanitatibus  et  falsitatibus 
gaudent,  phira  vos  daemonia  possiderent?  Cur  autem  ill^ 

Salacia  per  hanc  interpretationem  inferiorem  maris  par- 
tem,  qua  viro  erat  subdita,  perdidit?  Namque  illam  modo, 
cum  refluentem  fluctum  esse  perhibetis^  in  superficie  po- 
suistis.  An  quia  VeniUam  pellicem  accepit,  irata  suum 
maritum  de  supernis  maris  exckisit?  5 


Caput  XXIIL 

De  Terra,   quam   Varro  deam  esse  confirmat,   eo  quod 

ille  animus  mundi,  quem  opinatur  deum,  etiam  hanc 

corporis  sui  infimam  pariem  permeet  eique  vim 

divinam  inpertiat.  10 

Nempe  una  est  terra,  quam  plenam  quidem  videmus 
animalibus  suis,  verum  tamen  ipsam  magnum  corpus  in 
elementis  mundique  infimam  partem.  Cur  eam  vokmt 
deam?  An  quia  fecunda  est?  Cur  ergo  non  magis  homi- 
nes  dii  sunt,  qui  eam  fecundiorem  faciunt  excolendo;  sed  15 
cum  arant,  non  cum  adorant?  Sed  pars  animae  mundi, 
inquiunt,  quae  per  illam  permeat,  deam  facit.  Quasi  non 
evidentior  sit  in  hominibus  anima,  quae  utrum  sit  nulla 
fit  quaestio;  et  tamen  homines  dii  non  habentur  et,  quod 
est  graviter  dolendum,  his,  qui  dii  non  sunt  et  quibus  20 
ipsi  meUores  sunt,  colendis  et  adorandis  mirabiU  et  mi- 
serabiU  errore  subduntur.  Et  certe  idem  Varro  in  eodem 
de  dns  selectis  Ubro  tres  esse  adfirmat  animae  gradus  in 
omni  universaque.  natura:  unum,  qui  omnes  partes  cor- 
poris^  quae  vivunt,  transit  et  non  habet  sensum,  sed  tan-  25 
tum  ad  vivendum  valetudinem;  hanc  vim  in  nostro  cor- 
pore  permanare  dicit  in  ossa,  ungues,  capiUos;  sicut  in 
mundo  arbores  sine  sensu  aluntur  et  crescunt  et  modo 
quodam  suo  vivunt:  secundum  gradum  animae,  in  quo 
sensus  est;  hanc  vim  pervenire  in  oculos,  aures,  nares,  30 
os,  tactum:  tertium  gradum  esse  animae  summum^  quod 
vocatur  animus,  in  quo  inteUegentia  praeminet;  hoc  prae- 
ter  hominem  omnes  carere  mortales.  Hanc  partem  ani- 
mae   mundi   dicit  Deum^   in   nobis   autem   genium  vocari. 

Esse  autem  in  mundo  lapides  ac  terram,  quam  videmus, 
quo  non  permanat  sensus,  ut  ossa,  ut  ungues  Dei;  sole 
vero,  lunam,  stellas,  quae  sentimus  quibusque  ipse  sent 
sensus  esse  eius;  aethera  porro  animum  eius;  cuius  vi 
5  quae  pervenit  in  astra,  ea  quoque  facere  deos,  et  per 
quod  in  terram  permanat,  deam  Tellurem;  quod  aute 
inde  permanat  in  mare  atque  oceanum,  deum  esse  N 
ptunum. 

Redeat  ergo  ab  hac,  quam  theologian  naturalem  p 

10  tat,  quo  velut  requiescendi  causa  ab  his  ambagibus  atqui 
anfractibus  fatigatus  egressus  est;   redeat,  inquam,  rede 
ad   civilem;   hic   eum   adhuc  teneo,   tantisper  de  hac  agi 
Nondum  dico,   si  terra  et  lapides  nostris  sunt  ossibus 
unguibus  similes,  similiter  eos  intellegentiam  non  habei 

15  sicut   sensu  carent;   aut  si  idcirco  habere   dicuntur  os 
et  ungues  nostri  intellegentiam,  quia  in  homine  sunt  qi 
habet  intellegentiam,  tam  stultum  esse  qui  hos  in  mundo 
deos  dicit,  quam  stultus  est  qui  in  nobis  ossa  et  ungues 
homines  dicit.     Sed  haec  cum  philosophis  fortassis  agenda 

20  sunt;    nunc    autem    istum    adhuc    politicum    volo.      Fie 
enim  potest,  ut,   licet   in  illam  naturaHs  theologiae  velu 
libertatem   caput   erigere   paululum  voluisse  videatur,   a 
huc  tamen  hunc   librum  versans  et  se  in  illo  versari  co- 
gitans,  eum  etiam  inde  respexerit  et  hoc  propterea  dixerit 

25  ne   maiores   eius   sive    aliae   civitates  Tellurem   atque  N 
ptunum  inaniter   coluisse  credantur.     Sed  hoc  dico:  pa 
animi  mundani,   quae  per  terram  permeat,   sicut  una  e 
terra,   cur   non   etiam  unam  fecit  deam,   quam  dicit  ess 
Tellurem?    Quod  si  ita  fecit,  ubi  erit  Orcus,  frater  lovis 

30  atque    Neptuni,    quem    Ditem    patrem    vocant?    ubi    eius 
coniux  Proserpina,  quae  secundum  aliam  in  eisdem  libri 

positam  opinionem  non  terrae  fecnnditas,  sed  pars  inferior 
perhibetiir?  Qiiod  si  diciint  animi  mimdani  partem,  cum 
permeat  terrae  partem  superiorem,  Ditem  patrem  facere 
deum;  cum  vero  inferiorem,  Proserpinam  deam:  Tellus 
illa  quid  erit?  Ita  enim  totum,  quod  ipsa  erat,  in  duas  5 
istas  partes  deosque  divisum  est,  ut  ipsa  tertia  quae  sit 
aut  ubi  sit  invenire  non  possit;  nisi  quis  dicat  simul  istos 
deos  Orcum  atque  Proserpinam  unam  deam  esse  Teliurem 
et  non  esse  iam  tres,  sed  aut  unam  aut  duos;  et  tamen 
tres  dicuntur,  tres  habentur,  tres  coluntur  aris  suis,  de-  lo 
lubris  suis,  sacris,  simulacris,  sacerdotibus  suis,  et  per 
haec  etiam  fallacibus  prostitutam  animam  constuprantilsus 
daemonibus  suis.  Adhuc  respondeatur,  quam  partem  ter- 
rae  permeet  pars  mundani  animi,  ut  deum  faciat  Tellu- 
monem?  Non,  inquit,  sed  una  eademque  terra  habet  ge-  15 
minam  vim,  et  masculinam,  quod  semina  producat,  et 
femininam,  quod  recipiat  atque  nutriat;  inde  a  vi  feminae 
dictam  esse  Tellurem,  a  masculi  Tellumonem.  Cur  ergo 
pontifices,  ut  ipse  indicat,  additis  quoque  aliis  duobus 
quattuor  diis  faciunt  rem  divinam,  Telluri,  Tellumoni,  20 
Altori,  Ruscri?  De  Tellure  et  Tellumone  iam  dictum  est. 
Altori  quare?  Quod  ex  terra,  inquit,  aluntur  omnia  quae 
nata  sunt.  Rusori  quare?  Quod  rursus,  inquit,  cuncta 
eodem  revolvuntur. 


Caput  XXIV.  25 

De  Telluris  cognominibus  eorumque  signi/icationihus,  quae 

etiamsi  erant  multarum  rerum  indices,  non  debuerunt 

multorum  deorum  firmare  opiniones. 

Debuit  ergo  una  terra  propter  istam  quatergeminam  30 
vim  quattuor  habere  cognomina,  non  quattuor  facere  deos; 


7  invenire  A^K^F ;  inveuiri  t;  ||  17  enutriat  v  \\  vi  femini- 
na  1?  H  18  masculina  v  \\  30  quatergeminam  CAKF;  qua- 

siciit  tot  cognominibiis  unus  luppiter  et  tot  cognominibus 
una  luno,  in  quibus  omnibus  vis  multiplex  esse  dicitur 
ad  unum  deum  vel  unam  deam  pertinens,  non  multitudo 
cognominum  deorum  etiam  multitudinem  faciens.  Sed 
5  profecto  sicut  aliquando  etiam  ipsas  vilissimas  feminas 
earum,  quas  libidine  quaesierunt,  taedet  paenitetque  tui 
barum:  sic  animam  vilem  factam  et  inmundis  spiritibu^ 
prostitutam  deos  sibi  multiplicare,  quibus  contaminan 
prosterneretur,    sicut   plurimum   libuit,    sic   aliquando 

10  piguit.  Nam  et  ipse  Varro  quasi  de  ipsa  turba  verecu 
datus  unam  deam  vult  esse  Tellurem.  ^^Eandem,  inqnit' 
dicunt-  Matrem  Magnam-,  quod  tympanum  habeat^  signifi- 
cari  esse  orbem  terrae;  quod  turris  in  capite,  oppida; 
quod   sedens   fingatur,   circa   eam   cum   omnia  moveantur, 

15  ipsam  non  moveri.  Quod  Gallos  huic  deae  ut  servirent 
fecerunt,  significat,  qui  semine  indigeant,  terram  sequi 
oportere;  in  ea  quippe  omnia  reperiri.  Quod  se  apud 
eam  iactant^  praecipitur,  inquit^  qui  terram  colunt, 
sedeant;  semper  enim  esse  quod  agant.     Cymbalorum  si 

20  nitus  ferramentorum  iactationem  ac  manuum  et  eius  r 
crepitum  in  colendo  agro  qui  fit  significant;  ideo  aere" 
quod  eam  antiqui  colebant  aere,  antequam  ferrum  esset 
inventum.  Leonem,  inquit,  adiungunt  solutum  ac  man- 
suelum,  ut  ostendant    nullum    genus  esse  terrae  tam  re- 

25  motum  ac  vehementer  ferum,  quod  non  subigi  colique 
conveniat."  Deinde  adiungit  et  dicit,  Tellurem  matrem 
et  nominibus  pluribus  et  cognominibus  quod  nominarunt, 
deos  existimatos  esse  complures.  ^Tellurem,  inquit^  pu- 
tant   esse  Opem,   quod   opere   fiat   melior;  Matrem,   quod 

30  plurima  pariat;  Magnam,  quod  cibum  pariat;  Proserpinam, 
quod    ex    ea    proserpant  fruges;    Vestam,    quod   vestiatuij 

herbis.  Sic  alias  deas,  inqiiit,  non  absiirde  ad  hanc 
revocant."  Si  ergo  ima  dea  est,  quae  quidem  consulta 
veritate  nec  ipsa  est,  interim  quid  itur  in  multas?  Unius 
sint  ista  multa  numina,  non  tam  deae  multae  quam  nomi- 
na.  Sed  errantium  maiorum  auctoritas  deprimit  et  eun-  5 
dem  Varronem  post  hanc  sententiam  trepidare  compellit. 
Adiungit  enim  et  dicit:  „Cum  quibus  opinio  maiorum  de 
his  deabus,  quod  plures  eas  putarunt  esse,  non  pugnat/* 
Quo  modo  non  pugnat,  cum  valde  aUud  sit  unam  deam 
nomina  habere  multa,  aliud  esse  deas  multas?  „Sed  pot-  10 
est,  inquit,  fieri  ut  eadem  res  et  una  sit,  et  in  ea  quae- 
dam  res  sint  plures."  Concedo  yi  uno  homine  esse  res 
plures,  numquid  ideo  et  homines  plures?  Sic  in  una 
dea  esse  res  plures,  numquid  ideo  et  deas  plures?  Verum 
sicut  volunt,  dividant  conflent,  multiplicent  rephcent  in-  15 
plicent". 

Haec  sunt  Telluris  et  Matris  Magnae  praeclara  myste- 
ria,  unde  omnia  referuntur  ad  mortalia  semina  et  exer- 
cendam  agriculturam.  Itane  ad  haec  relata  et  hunc  finem 
habentia  tympanum,  turres,  Galli,  iactatio  insana  mem-  20 
brorum,  crepitus  cymbalorum,  confictio  leonum  vitam  cui- 
quam  poUicentur  aeternam?  Itane  propterea  Galli  abscisi 
huic  Magnae  deae  serviunt,  ut  significent,  qui  semine  in- 
digeant,  terram  sequi  oportere;  quasi  non  eos  ipsa  potius 
servitus  semine  faciat  indigere?  Utrum  enim  sequendo  25 
hanc  deam,  cum  indigeant,  semen  adquirunt,  an  potius 
sequendo  hanc  deam,  cum  habeant,  semen  amittunt?  Hoc 
interpretari  est  an  detestari?  Nec  adtenditur,  quantum 
maligni  daemones  praevaluerint,  qui  nec  aliqua  magna  his 
sacris  poIUceri  ausi  sunt,  et  tam  crudeUa  exigere  potue-  30 
runt.  Si  dea  terra  non  esset,  manus  ei  homines  operando 
inferrent,.  ut  semina  consequerentur  per  illam,  non  et 
sibi  saeviendo,  ut  semina  perderent  propter  illam;  si  dea 


4  numina  A  (=  vires  divinae);  nomina  KFv  ||  18  et  AKF 

non  esset,  ita  fecunda  fieret  manibus  alienis,  ut  non 
geret  hominem  sterilem  fieri  manibus  suis.     lam  quod 
Liberi   sacris   honesta   matrona  pudenda  virilia   coronabat 

.     spectante  multitudine,  ubi  rubens  et  sudans,  si  est  ulla 
5  frons  in  hominibus,  adstabat  forsitan  et  maritus;  et  quod 
in  celebratione  nuptiarum  super  Priapi  scapum  nova  nupta 
sedere    iubebatur:    longe    contemptibiliora    atque    levioj 
sunt  prae  ista  turpitudine  crudeUssima  vel  crudelitate  ti 
pissima,  ubi  daemonicis  ritibus  sic  uterque  sexus  inkn 

10  tur,  ut  neuter  suo  vulnere  perimatur.     Ibi  fascinatio 
metur   agrorum,  hic   membrorum  amputatio  non  timeti 
Ibi    sic    dehonestatur    novae    nuptae   verecundia,    ut   m 
solum  fecunditas,  sed  nec  virginitas  adimatur;  hic  ita  ai 
putatur  virilitas,    ut  nec   convertatur  in  feminam  nec 

15  relinquatur. 

Caput  XXV. 

Quam  interpretationem  de  ahscisione  Attidis  Graecori 
sapientium  doctrina  reppererit. 

Et  Attis  ille  non  est  commemoratus  nec  eius  ab 

20  interpretatio  requisita  est,   in  cuius  dilectionis  memorij 

Gallus  absciditur.     Sed  docti  Graeci  atque   sapientes 

quaquam  rationem  tam  sanctam  praeclaramque  tacuerui 

Propter    vernalem  quippe  faciem  terrae,  quae  ceteris  esl 

temporibus    pulchrior,    Porphyrius,    philosophus    nobilis, 

25  Attin  flores   significare  perhibuit,  et  ideo  abscisum,  quia 

flos  decidit  ante  fructum.     Non  ergo  ipsum  hominem  vel 

quasi  hominem,  qui  est  vocatus  Attis,  sed  virilia  eius  flori 

comparaverunt.     Ipsa  quippe  iflo  vivente  deciderunt;  im- 

mo  vero  non   deciderunt  neque  decerpta,   sed  plane  dis- 

30  cerpta  sunt;  nec  illo  flore  amisso  quisquam  postea  fructus, 

sed.  potius   sterilitas   consecuta  est.     Quid  ergo  ipse  reli- 

quus,    et    quidquid  remansit  absciso?    quid  eo  significari 


9  daemonicis  ritibus  mss  (183,  13);   daemoniacis  artibus 

dicitur?  quo  refertur?  quae  interpretatio  inde  profertur? 
An  haec  frustra  moliendo  nihilque  inveniendo  persuadent 
ilhid  potius  esse  credendum,  qiiod  de  homine  castrato  fa- 
ma  iactavit  litterisque  mandatum  est?  Merito  liinc  aver- 
satus  est  Varro  noster,  neque  hoc  dicere  voluit;  non  enim  5 
hominem  doctissimum  latuit. 


Caput  XXVI. 

Be  turpitudine  sacrorum  Matris  Magnae. 

Itemque    de    molhbus    eidem   Matri    Magnae    contra 
omnem    virorum    muherumque    verecundiam    consecratis,  10 
qui  usque  in  hesternum  diem  madidis  capilhs  facie  deal- 
bata,   fluentibus   membris  incessu  femineo  per  plateas  vi- 
cosque  Karthaginis  etiam  a  popuhs  unde  turpiter  viverent 
exigebant,  nihil  Varro  dicere  voluit  nec  uspiam  me  legisse 
commemini.     Defecit  interpretatio,  erubuit  ratio,  conticuit  15 
oratio.     Vicit  Matris  Magnae  omnes  deos  filios  non  numi- 
nis    magnitudo,    sed    criminis.     Huic    monstro    nec    lani 
monstrositas   comparatur.     lUe   in   simulacris   habebat  so- 
lam   deformitatem,  ista  in    sacris  deformem  crudelitatem; 
ille  membra  in   lapidibus  addita,  haec  in  hominibus  per-  20 
dita.     Hoc    dedecus   tot  lovis   ipsius   et   tanta  stupra  non 
vincunt.     Ille   inter    femineas   corruptelas   uno    Ganymede 
caelum  infamavit;  ista  tot  mollibus  professis   et  publicis 
et  inquinavit  terram   et  caelo   fecit  iniuriam.     Saturnum 
fortasse  possemus  huic  in  isto  genere  turpissimae  crude-  25 
litatis   sive    conferre  sive  praeferre,   qui  patrem  castrasse 
perhibetur;  sed  in  Saturni  sacris  homines  alienis  manibus 
potius  occidi  quam  suis  abscidi  potuerunt.     Devoravit  ille 
filios,   ut  poetae  ferunt,   et  physici  ex  hoc  interpretantur 
quod  volunt;  ut  autem  historia  prodit,  necavit;  sed  quod  30 
ei  Poeni  suos  filios  sacrificati  sunt,  non  recepere  Romani. 


13    karth.  A  \\  31    sacrificati  sunt  CAF;    sacrificati    sunt 
sacrificauerunt  E?;  sacrificaverunt  v 

At  vero  ista  Magna  deorum  Mater  etiam  Romanis  templis 
castratos  intulit  atque  istam  saevitiam  moremque  servavit, 
credita  vires  adiuvare  Romanorum  exsecando  viriiia  viro- 
rum.  Quid  sunt  ad  hoc  malum  furta  Mercurii,  Veneris 
5  lascivia,  stupra  et  turpitudines  ceterorum,  quae  proferre- 
mus  de  libris,  nisi  cotidie  cantarentur  et  saltarentur  in 
theatris?  Sed  haec  quid  sunt  ad  tantum  malum,  cuius 
magnitudo  Magnae  Matri  tantummodo  competebat?  Prae- 
sertim    quod    illa    dicuntur   a  poetis   esse  conficta,    quasi 

10  poetae   id  etiam  finxerint,  quod  ea  sint  diis  grata  et  ac- 
cepta.     Ut   ergo   canerentur  vel  scriberentur,   sit  audacia 
vel  pfetulantia  poetarum;  ut  vero  divinis  rebus  et  honod^ 
bus  eisdem  imperantibus  et  extorquentibus  numinibus  ^^M\ 
derentur,   quid  est  nisi  crimen  deorum,  immo  vero  coi^^ 

15  fessio  daemoniorum  et  deceptio  miserorum?  Verum  illud, 
quod  de  abscisorum  consecratione  Mater  deum  coli  meruit, 
non  poetae  confinxerunt,  sed  horrere  magis  quam  canere 
maluerunt.  Hisne  diis  selectis  quisquam  consecranc 
est,  ut  post  mortem  vivat  beate,  quibus  consecratus  ai 

20  mortem    honeste   non  potest  vivere,   tam  foedis  supersj 
tionibus  subditus  et  inmundis  daemonibus  obhgatus?   S| 
haec   omnia,   inquit,    referuntur   ad   mundum.     Videat 
potius  ad  inmundum.     Quid  autem  non  potest  referri 
mundum,  quod  esse  demonstratur  in  mundo?  Nos  aut( 

25  animum  quaerimus,    qui  vera  religione  confisus  non  tai 
quam    deum    suum   adoret  mundum,    sed   tamquam   opi 
Dei  propter  Deum  laudet  mundum,  et  mundanis  sordibus 
expiatus  mundus  perveniat  ad  Deum,  qui  condidit  mundum. 

Caput  XXVII. 
30  De  figmentis  physiologorum,  qui  nec  veram  divinitatem 
colunt,  nec  eo  cultu  quo  colenda  est  vera  divinitas. 

Istos  vero  deos  selectos  videmus  quidem  clarius  in-^ 
notuisse  quam  ceteros,   non  tamen  ut  eorum  inlustraren- 


6  de  delubris  A  (cf.  c.  33  fin.)  i|  16  deorum  v 

tiir  merita,  sed  ne  occiiltarentur  opprobria;  iinde  magis 
eos  homines  fiiisse  credibile  est,  sicut  non  solum  poeti- 
cae  litterae,  verum  etiam  historicae  tradiderunt.  Nam 
quod  VergiUus  ait: 

Primus  ab  aetherio  venit  Saturnus  Olympo,  5 

Arma  lovis  fugiens  et  regnis  exul  ademptis, 

et  quae  ad  hanc  rem  pertinentia  consequuntur,  totam  de 
hoc  Euhemerus  pandit  historiam,   quam  Ennius  in  Lati- 
num  vertit  eloquium;   unde   quia  phirima  posuerunt,   qui 
contra  huius  modi  errores   ante  nos  vel  Graeco  sermone  10 
vel  Latino  scripserunt,  non  in  eo  mihi  placuit  inmorari. 

[XXVIL]  Ipsas  physiologias  cum  considero,  quibus 
docti  et  acuti  homines  has  res  humanas  conantur  vertere 
in  res  divinas,  nihil  video  nisi  ad  temporaUa  terrenaque 
opera  naturamque  corpoream  vel  etiamsi  invisibiiem,  ta-  15 
men  mutabilem  potuisse  revocari;  quod  nuUo  modo  est 
verus  Deus.  Hoc  autem  si  saltem  reUgiositati  congruis 
significationibus  ageretur;,  esset  quidem  dolendum  non  his 
verum  Deum  adnuntiari  atque  praedicari,  tamen  aUquo 
modo  ferendum  tam  foeda  et  turpia  non  fieri  nec  iuberi;  20 
at  nunc  cum  pro  Deo  vero,  quo  solo  anima  se  inhabi- 
tante  fit  feUx,  nefas  sit  colere  aut  corpus  aut  animam, 
quanto  magis  nefarium  est  ista  sic  colere,  ut  nec  sahitem 
nec  decus  humanum  corpus  aut  anima  colentis  obtineat! 
Quam  ob  rem  si  templo  sacerdote  sacrificio,  quod  vero  25 
Deo  debetur,  colatur  aUquod  elementum  mundi  vel  crea- 
lus  aUquis  spiritus,  etiamsi  non  inmundus  et  mahis:  non 
ideo  makim  est,  quia  ilia  mala  sunt,  quibus  coUtur,  sed 
quia  iUa  taUa  sunt,  quibus  solus  iUe  colendus  sit,  cui  ta- 
lis  cultus  servitusque  debetur.  Si  autem  stoUditate  vel  30 
monstrositate  simulacrorum,  sacrificns  homicidiorum,  coro- 
natione  virilium  pudendorum,  mercede  stuprorum,  sectione 

4)  Aen.  8,  319  sq. 

membroriim,  abscisione  genitalium;  consecratione  mollium, 
festis  inpurorum  obscenorumque  ludorum  unum  verum 
Deum,  id  est  omnis  animae  corporisque  creatorem,  colere 
se  quisque  contendat:  non  ideo  peccat,  quia  non  est  co-, 

'5  lendus  quem  colit,  sed  quia  colendum  non  ut  colendui 
est  colit.  Qui  vero  et  rebus  talibus,  id  est  turpibus  ej 
scelestis,  et  non  Deum  verum,  id  est  animae  corporisquJ 
factorem,  sed  creaturam  quamvis  non  vitiosam  colit,  sive 
illa    sit    anima    sive    corpus    sive    anima  simul  et  corpus,^ 

10  bis   peccat  in   Deum,   quod   et  pro  ipso  colit,    quod  no]^| 
est  ipse,   et  talibus  rebus  colit,   qualibus  nec  ipse  colen^^' 
dus  est  nec  non  ipse.     Sed  hi  quonam  modo,  id  est  quam 
turpiter  nefarieque,  coluerint,  in  promptu  est;  quid  autem 
vel  quos  coluerint,  esset  obscurum,  nisi  eorum  testaretur 

15  historia  ea  ipsa,  quae  foeda  et  turpia  confitentur,  numini- 
bus  terribiliter  exigentibus  reddita;  unde  remotis  constat 
ambagibus  nefarios  daemones  atque  inmundissimos  spiritus 
hac  omni  civili  theologia  invisendis  stolidis  imaginibus  e 
per  eas  possidendis  etiam  stultis  cordibus  invitatos. 

20  Caput  XXVIII. 

Quod  doctrina  Varronis  de  theologia  in  nulla  sibi  part\ 
concordet. 

Quid  igitur  valet,  quod  vir  doctissimus  et  acutissi| 
mus  Varro  velut  subtili  disputatione   hos   omnes  deos 

25  caelum  et  terram  redigere  ac  referre  conatur?  Non  pot- 
est;  fluunt  de  manibus,  resiliunt;  labuntur  et  decidunt. 
Dicturus  enim  de  feminis,  hoc  est  de  deabus:  „Quoniam, 
inquit,  ut  primo  libro  dixi  de  locis,  duo  sunt  principia 
deorum  animadversa  de  caelo  et  terra,   a  quo  dii  partim 

30  dicuntur  caelestes,  partim  terrestres:  ut  in  superioribus 
initium  fecimus  a  caelo,  cum  diximus  de  lano,  quem  ali 

I  caeliim,  alii  dixerunt  esse  miindum,  sic  de  feminis  scri- 
bendi  facimus  initium  a  Tellure."  Sentio  quantam  mole- 
stiam  tale  ac  tantum  patiatur  ingenium.  Ducitur  enim 
quadam  ratione  verisimili,  caelum  esse  quod  faciat,  ter- 
ram  quae  patiatur,  et  ideo  illi  masculinam  vim  tribuit,  5 
huic  femininam,  et  non  adtendit  eum  potius  esse  qui 
haec  facit,  qui  utrumque  fecit.  Hinc  etiam  Samothracum 
nobiiia  mysteria  in  superiore  libro  sic  interpretatur  eaque 
se,  quae  nec  suis  nota  sunt,  scribendo  expositurum  eisque 
missurum  quasi  religiosissime  pollicetur.  Dicit  enim  se  10 
ibi  multis  indiciis  collegisse  in  simulacris  aliud  significare 
caelum,  aliud  terram,  aliud  exempla  rerum,  quas  Plato 
appellat  ideas;  caelum  lovem,  terram  lunonem,  ideas  Mi- 
nervam  vult  intellegi;  caelum  a  quo  fiat  aliquid,  terram 
<le  qua  fiat,  exemplum  secundum  quod  fiat.  Qua  in  re  15 
omitto  dicere,  quod  Plato  illas  ideas  tantam  vim  habere 
dicit,  ut  secundum  eas  non  caelum  aliquid  fecerit,  sed 
etiam  caelum  factum  sit.  Hoc  dico,  istum  in  hoc  libro 
selectorum  deorum  rationem  illam  trium  deorum,  quibus 
quasi  cuncta  complexus  est,  perdidisse.  Caelo  enim  tri-  20 
buit  masculos  deos,  feminas  terrae;  inter  quas  posuit 
Minervam,  quam  supra  ipsum  caelum  ante  posuerat. 
Deinde  masculus  deus  Neptunus  in  mari  est,  quod  ad  ter- 
ram  potius  quam  ad  caelum  pertinet.  Dis  pater  postremo, 
qui  Graece  IlkovtcDv  dicitur,  etiam  ipse  masculus  frater  25 
amborum  terrenus  deus  esse  perhibetur,  superiorem  ter- 
ram  tenens,  in  inferiore  habens  Proserpinam  coniugem. 
Qno  modo  ergo  deos  ad  caelum,  deas  ad  terram  referre 
conatur?  Quid  soUdum  quid  constans,  quid  sobrium  quid 
definitum  habet  haec  disputatio?  Illa  est  autem  Tellus  30 
initium  dearum,  Mater  sciUcet  Magna,  apud  quam  mol- 
lium  et  abscisorum  seseque  secantium  atque  iactantium 
insana  perstrepit  turpitudo.  Quid  est  ergo  quod  dicitur 
caput  deorum  lanus,  caput  dearum  Tellus?   Nec  ibi  facit 

iinum  capiit  error,  nec  hic  sanum  furor.  Cur  haec  fru- 
stra  referre  nituntur  ad  mundum?  Quod  etsi  possent, 
pro  Deo  vero  mundum  nemo  pius  colit;  et  tamen  eos 
nec  hoc  posse  veritas  aperta  convincit.  Referant  haec 
j5  potius  ad  homines  mortuos  et  ad  daemones  pessimos,  et 
nulla  quaestio  remanebit. 

Caput  XXIX. 

Qiiod  omnia,  quae  physiologi  ad  mundum  partesque 
ipsius  rettulerunt,  ad  unum  verum  Beum  referre 
10  debuerint. 

Namque  omnia,  quae  ab  eis  ex  istorum  deorum  theo- 
logia  velut  physicis  rationibus  referuntur  ad  mundum, 
quam  sine  uUo  scrupulo  sacrilegae  opinionis  Deo  potius 
vero,  qui  fecit  mundum,  omnis  animae  et  omnis  corporis 

15  conditori,  tribuantur,  advertamus  hoc  modo:  Nos  Deum 
coUmus,  non  caehim  et  terram,  quibus  duabus  partibus 
mundus  hic  constat;  nec  animam  vel  animas  per  viventia 
quaecumque  diifusas,  sed  Deum,  qui  fecit  caelum  et  ter- 
ram  et  omnia,  quae  in  eis  sunt;  qui  fecit  omnem  animam, 

20  sive  quocumque  modo  viventem  et  sensus  ac  rationis  ex- 
pertem,  sive  etiam  sentientem,  sive  etiam  intellegentem. 

Caput  XXX. 

Qua  pietate  discernatur  a  creaturis  Creator,  ne  pro  uno 
tot  dii  colantur,  quot  sunt  opera  unius  auctoris. 

25  Et   ut   iam    incipiam    illa  unius   et   veri   Dei    opera 

percurrere,  propter  quae  isti  sibi,  dum  quasi  honeste  co- 
nantur  sacramenta  turpissima  et  scelestissima  interpretari, 
deos  multos  falsosque  fecerunt:  illum  Deum  colimus,  qui 
naturis  a  se  creatis  et  subsistendi  et  movendi  initia  fmes- 

30  que  constituit;  qui  rerum  causas  habet,  novit  atque  dis- 
ponit;  qui  vim  seminum  condidit;  qui  rationalem  animam, 
quod  dicitur  animus,  quibus  voluit  viventibus  indidit;  qui 

sermonis  facultatem  nsiimqiie  donavit;  qui  munus  futura 
dicendi  quibus  placuit  spiritibus  inpertivit  et  per  quos 
placet  ipse  futura  praedicit  et  per  quos  placet  malas  vale- 
tudines  pellit;  qui  bellorum  quoque  ipsorum,  cum  sic 
emendandum  et  castigandum  est  genus  humanum,  exor-  5 
diis  progressibus  fmibusque  moderatur;  qui  mundi  huius 
ignem  vehementissimum  et  violentissimum  pro  inmensae 
naturae  temperamento  et  creavit  et  regit;  qui  universarum 
aquarum  creator  et  gubernator  est;  qui  solem  fecit  cor- 
poralium  clarissimum  luminum  eique  vim  congruam  et  10 
motum  dedit;  qui  ipsis  etiam  inferis  dominationem  suam 
potestatemque  non  subtrahit;  qui  semina  et  alimenta  mor- 
talium,  sive  arida  sive  liquida,  naturis  competentibus  ad- 
tributa  substituit;  qui  terram  fundat  atque  fecundat;  qui 
fructus  eius  animalibus  hominibusque  largitur;  qui  causas  15 
non  solum  principales,  sed  etiam  subsequentes  novit  atque 
ordinat;  qui  lunae  statuit  modum  suum;  qui  vias  caelestes 
atque  terrestres  locorum  mutationibus  praebet;  qui  huma- 
nis  ingeniis,  quae  creavit,  etiam  scientias  artium  variarum 
ad  adiuvandam  vitam  naturamque  concessit;  qui  coniun-  20 
ctionem  maris  et  feminae  ad  adiutorium  propagandae 
prolis  instituit;  qui  hominum  coetibus,  quem  focis  et  lu- 
minibus  adhiberent,  ad  facillimos  usus  munus  terreni  ignis 
indulsit.  Ista  sunt  certe,  quae  diis  selectis  per  nescio 
quas  physicas  interpretationes  vir  acutissimus  atque  doctis-  25 
simus  Varro,  sive  quae  aliunde  accepit,  sive  quae  ipse 
coniecit,  distribuere  laboravit.  Haec  autem  facit  atque 
agit  unus  verus  Deus,  sed  sicut  Deus,  id  est  ubique  to- 
tus,  nullis  inclusus  locis,  nuIUs  vincuUs  alUgatus,  in  nul- 
las  partes  sectilis,  ex  nulla  parte  mutabilis,  implens  cae-  30 
lum  et  terram  praesente  potentia,  non  indigente  natura. 
Sic  itaque  administrat  omnia,  quae  creavit,  ut  etiam  ipsa 
proprios   exerere    et   agere   motus   sinat.     Quamvis  enim 

nihil  esse  possint  sine  ipso,  non  simt  qiiod  ipse.  Agit 
aiitem  multa  etiam  per  angelos;  sed  non  nisi  ex  se  ipso 
beatificat  angelos.  Ita  quamvis  propter  aliquas  causas 
hominibus  angelos  mittat,  non  tamen  ex  angeUs  homines, 
5'  sed  ex  se  ipso,  sicut  angelos,  beatificat.  Ab  hoc  uno  et 
vero  Deo  vitam  speramus  aeternam. 

Caput  XXXI. 

Quihus  proprie  heneficiis  Bei  excepta  generali  largiiaU 
sectatores  veritatis  utantur. 

10  Haljemus   enim  ab   illo  praeter  huiusce   modi  bene- 

ficia,  quae  ex  hac,  de  qua  nonnulla  diximus,  administra- 
tione  naturae  bonis  malisque  largitur,  magnum  et  bono- 
rum  proprium  magnae  dilectionis  indicium.  Quamquam 
enim,  quod  sumus,  quod  vivimus,  quod  caehun  terramque 

15  conspicimus,  quod  habemus  mentem  atque  rationem,  qua 
eum  ipsum,  qui  haec  omnia  condidit,  inquiramus,  nequa- 
quam  valeamus  actioni  sufficere  gratiarum:  tamen  quod 
nos  oneratos  obrutosque  peccatis  et  a  contemplatione  suae 
lucis  aversos  ac  tenebrarum,  id  est  iniquitatis,  dilectione 

20  caecatos  non  omnino  deseruit  misitque  nobis  Verbum 
suum,  qui  est  eius  unicus  fihus,  quo  pro  nobis  in  ad- 
sumpta  carne  nato  atque  passo,  quanti  Deus  hominem 
penderet,  nosceremus  atque  illo  sacrificio  singulari  a  pec- 
catis   omnibus    mundaremur    eiusque   spiritu    in   cordibus 

25  nostris  dilectione  diffusa  omnibus  difficultatibus  superatis 
in  aeternam  requiem  et  contemplationis  eius  ineffabilem 
dulcedinem  veniremus,  quae  corda,  quot  linguae  ad  agen- 
das  ei  gratias  satis  esse  contenderint? 


I 

Caput  XXXII. 

Quod  sacramentum  redemptionis  Christi  nullis  retro 

temporihus  defuerit  semperque  sit  diversis  signi- 

ficationihus  praedicatum. 

Hoc  mysteriiim   vitae   aeternae  iam  inde  ab  exordio  ^ 
generis   Iiumani   per   quaedam   signa   et   sacramenta  tem- 
poribus   congrua,   quibus   oportuit,   per   angelos  praedica- 
tum    est.     Deinde  populus    Hebraeus   in    unam   quandam 
rem  publicam,  quae  hoc  sacramentum  ageret,  congregatus 
€st,   ubi   per  quosdam   scientes,   per  quosdam  nescientes  10 
id,  quod  ex  adventu  Christi  usque  nunc  et  deinceps  agi- 
tur,  praenuntiaretur  esse  venturum;  sparsa   etiam  postea 
«adem  gente  per  gentes  propter  testimonium  scripturarum, 
quibus    aeterna    salus    in    Christo    futura    praedicta    est. 
Omnes  enim  non  solum  prophetiae,  quae  in  verbis  sunt,  l^ 
nec  tantum  praecepta  vitae,  quae  mores  pietatemque  con- 
formant  atque  illis  litteris  continentur,  verum  etiam  sacra, 
sacerdotia,  tabernaculum  sive  templum,  altaria,  sacrificia, 
ceremoniae,  dies  festi  et  quidquid  aliud  ad  eam  servitutem 
pertinet,    quae    Deo    debetur    et   Graece    proprie    XccxQelcc  20 
dicitur  —  ea   significata   et  praenuntiata  sunt,   quae  pro- 
pter  aeternam  vitam  fidelium  in  Christo  et  impleta  credi- 
mus  et  impleri  cernimus  et  implenda  confidimus. 

Caput  XXXIIL 

Ouod  per  solam  Christianam  religionem  manifestari  po-  25 
tuerit  fallacia  spirituum  malignorum  de  hominum 
errore  gaudentium. 

Per  hanc  ergo  religionem  unam  et  veram  potuit  ape- 
riri  deos  gentium  esse  inmundissimos  daemones,  sub  de- 
functarum  occasionibus  animarum  vel  creaturarum  specie  30 

mundanariim  deos  se  putari  cupientes  et  quasi  divinis 
honoribus  eisdemque  scelestis  ac  turpibus  rebus  superba 
inpuritate  laetantes  atque  ad  verum  Deum  conversionem 
humanis  animis  invidentes.  Ex  quorum  inmanissimo  et 
o  impiissimo  dominatu  homo  Uberatur,  cum  credit  in  eum, 
qui  praebuit  ad  exsurgendum  tantae  humilitatis  exemphim, 
quanta  illi  superbia  ceciderunt.  Hinc  sunt  non  sohun 
illi,  de  quibus  muUa  iam  diximus,  et  aUi  atque  aUi  simi- 
les  ceterarum  gentium  atque  terrarum,   sed  etiam  hi,  de.- 

10  quibus  nunc  agimus,  tamquam  in  senatum  deorum  selecti; 
sed  plane  selecti  nobiUtate  criminum,  non  dignitate  virtu- 
tum.  Quorum  sacra  Varro  dum  quasi  ad  naturales  ratio- 
nes  referre  conatur,  quaerens  honestare  res  turpes,  quo 
modo  his  quadret   et   consonet  non  potest  invenire,   quo- 

15  niam  non  sunt  ipsae  iUorum  sacrorum  causae,  quas  putat  ve 
potius  vult  putari.     Nam  si  non  solum  ipsae,  verum  etiam 
quaeUbet   aUae    huius    generis    essent,    quamvis    nihil   ad 
Deum  verum  vitamque  aeternam,  quae  in  reUgione  quae- 
renda  est,  pertinerent,   tamen  quaUcumque  de  rerum  na- 

20  tura  reddita  ratione  aUquantulum  mitigarent  offensionem^ 
quam  non  inteUecta  in  sacris  aUqua  vehit  turpitudo  aut 
absurditas  fecerat;  sicut  in  quibusdam  theatrorum  fabuUs 
vel  delubrorum  mysteriis  facere  conatus  est,  ubi  non 
theatra  dehibrorum   simiUtudine   absolvit,   sed  theatrorum 

25  potius  simiUtudine  dehibra  damnavit;  tamen  utcumque 
conatus  est,  ut  sensum  horribiUbus  rebus  offensum  velut 
naturalium  causarum  reddita  ratio  deleniret. 

Caput  XXXIV. 

Be  lihris  Numae  Pompilii,  quos  senatus,  ne  sacrorum 

30         caitsae,  quales  in  eis  hahehantur  ^  innotescerent, 

iussit  incendi. 

Sed  contra  invenimus,  sicut  ipse  vir  doctissimus  pro- 

didit,  de  Numae  PompiUi  Ubris  redditas  sacrorum  causas 

3  conuersationem  AK^F  H  10  nunc  om.  A  ||  27  reddita  ratio 

nullo  modo  potuisse  tolerari  nec  dignas  habitas,  quae  non 
solum  lectae  innotescerent  religiosis,  sed  saltem  scriptae 
reconderentur  in  tenebris.  lam  enim  dicam^  quod  in  ter- 
tio  huius  operis  Ubro  me  suo  loco '  dicturum  esse  pro- 
miseram.  Nam,  sicut  apud  eundem  Varronem  legitur  in  5 
hbro  de  cultu  deorum,  „Terentius  quidam  cum  liaberet 
ad  laniculum  fundum  et  bubulcus  eius  iuxta  sepulcrum 
Numae  Pompihi  traiciens  aratrum  eruisset  ex  terra  hbros 
eius,  ubi  sacrorum  institutorum  scriptae  erant  causae,  in 
Urbem  pertuht  ad  praetorem.  At  iUe  cum  inspexisset  10 
principia,  rem  tantam  detuht  ad  senatum.  Ubi  cum  pri- 
mores  quasdam  causas  legissent,  cur  quidque  in  sacris 
fuerit  institutum,  Numae  mortuo  senatus  adsensus  est, 
eosque  libros  tamquam  rehgiosi  patres  conscripti,  praetor 
ut  combureret,  censuerunt."  Credat  quisque  quod  putat;  15 
immo  vero  dicat,  quod  dicendum  suggesserit  vesana  con- 
tentio,  quihbet  tantae  impietatis  defensor  egregius.  Me 
admonere  sufficiat  sacrorum  causas  a  rege  Pompiho  Ro- 
manorum  sacrorum  institutore  conscriptas  nec  populo  nec 
senatui  nec  saUem  ipsis  sacerdotibus  innotescere  debuisse  20 
ipsumque  Numam  Pompihum  curiositate  inlicita  ad  ea 
daemonum  pervenisse  secreta,  quae  ipse  quidem  scriberet, 
ut  haberet  unde  legendo  commoneretur;  sed  ea  tamen, 
cum  rex  esset,  qui  minime  quemquam  metueret,  nec  do- 
cere  aliquem  nec  delendo  vel  quoquo  modo  consumendo  25 
perdere  auderet.  Ita  quod  scire  neminem  voluit,  ne  ho- 
mines  nefaria  doceret,  violare  autem  timuit,  ne  daemones 
iratos  haberet,  obruit,  ubi  tutum  putavit,  sepulcro  suo 
propinquare  aratrum  posse  non  credens.  Senatus  autem 
cum  religiones  formidaret  damnare  maiorum  et  ideo  Nu-  30 
mae  adsentiri  cogeretur,  illos  tamen  libros  tam  perniciosos 
esse  iudicavit,  ut  nec  obrui  rursus  iuberet,  ne  humana 
curiositas  multo  vehementius  rem  iam  proditam  quaere- 
ret,  sed  flammis  aboleri  nefanda  monumenta,  ut,  quia  iam 
necesse    esse    existimabant    sacra  iUa   facere,   toIerabiUus  35 

4)  C.  9. 

erraretur   causis   eorum   ignoratis,    quam   cognitis  civitas 
turbaretur. 

Caput  XXXV. 

Be  hydromantiay  per  quam  Numa  visis  quihusdam  dae- 
5  monum  imaginihus  ludificahatur. 

Nam  et  ipse  Numa,  ad  quem  nullus  Dei  propheta^ 
nuUus  sanctus  angelus  mittebatur,  hydromantian  facere 
compulsus  est,  ut  in  aqua  videret  imagines  deorum  vel 
potius  hidificationes  daemonum,  a  quibus  audiret,  quid  in 

10  sacris  constituere  atque  observare  deberet.  Quod  genus 
divinatfonis  idem  Varro  a  Persis  dicit  allatum,  quo  et 
ipsum  Numam  et  postea  Pythagoram  philosophum  usum 
fuisse  commemorat;  ubi  adhibito  sanguine  etiam  inferos 
perhibet   sciscitari   et  vejiVLOficcvrelav   Graece   dicit   vocari, 

15  quae  [sive  hydromantia]  sive  necromantia  dicatur,  id  ipsum 
est,  ubi  videntur  mortui  divinare.  Quibus  haec  artibus 
fiant,  ipsi  viderint.  Nolo  enim  dicere  has  artes  etiam 
ante  nostri  Salvatoris  adventum  in  ipsis  civitatibus  gentium 
legibus   solere   prohiberi    et   poena   severissima   vindicari. 

20  Nolo,  inquam,  hoc  dicere;  fortassis  enim  taUa  tunc  Uce- 
bant.  His  tamen  artibus  didicit  sacra  illa  Pompilius,  quo- 
rum  sacrorum  facta  prodidit,  causas  obruit  (ita  timuit  et 
ipse  quod  didicit),  quarum  causarum  proditos  libros  sena- 
tus  incendit.      Quid   mihi   ergo   Varro   illorum    sacrorum 

25  alias  nescio  quas  causas  velut  physicas  interpretatur?  qua- 
les  si  libri  ilU  habuissent,  non  utique  arsissent,  aut  et 
istos  Varronis  ad  Caesarem  pontificem  scriptos  atque  edi- 
tos  patres  conscripti  similiter  incendissent.  Quod  ergo 
aquam  egesserit,  id  est  exportaverit,  Numa  Pompilius,  unde 

30  hydromantian  faceret,  ideo  nympham  Egeriam  coniugem 
dicitur   habuisse,    quem    ad    modum    in    supradicto    libro 

Varronis  exponitur.  Ita  enim  solent  res  gestae  aspersione 
mendaciorum  in  fabulas  verti.  In  illa  igitur  hydromantia 
curiosissimus  rex  ille  Romanus  et  sacra  didicit,  quae  in 
libris  suis  pontifices  haberent,  et  eorum  causas,  quas  prae- 
ter  se  neminem  scire  vokiit.  Itaque  eas  seorsum  scriptas  5 
secum  quodam  modo  mori  fecit,  quando  ita  subtrahendas 
hominum  notitiae  sepeUendasque  curavit.  Aut  ergo  dae- 
monum  illic  tam  sordidae  et  noxiae  cupiditates  erant  con- 
scriptae,  ut  ex  his  tota  illa  theologia  civiUs  etiam  apud 
tales  homines  execrabilis  appareret,  qui  tam  multa  in  lo 
ipsis  sacris  erubescenda  susceperant;  aut  illi  omnes  nihil 
aliud  quam  homines  mortui  prodebantur,  quos  tam  pro- 
lixa  temporis  vetustate  fere  omnes  popuU  gentium  deos 
inmortales  esse  crediderant,  cum  et  talibus  saeris  idem 
ilU  daemones  oblectarentur,  qui  se  colendos  pro  ipsis  15 
mortuis,  quos  deos  putari  fecerant,  quibusdam  fallacium 
miraculorum  adtestationibus  supponebant.  Sed  occulta 
Dei  veri  providentia  factum  est,  ut  et  Pompilio  amico  suo 
illis  conciUati  artibus,  quibus  hydromantia  fieri  potuit, 
cuncta  illa  confiteri  permitterentur,  et  tamen,  ut  moriturus  20 
incenderet  ea  potius  quam  obrueret,  admonere  non  per- 
mitterentur;  qui  ne  innotescerent  nec  aratro,  quo  sunt 
eruta,  obsistere  potuerunt,  nec  stilo  Varronis,  quo  ea,  quae 
de  hac  re  gesta  sunt,  in  nostram  memoriam  pervenerunt. 
Non  enim  possunt,  quod  non  sinuntur  efficere;  sinuntur  25 
autem  alto  Dei  summi  iustoque  iudicio  pro  meritis  eorum, 
quos  ab  eis  vel  adfligi  tantum,  vel  etiam  subici  ac  decipi 
iustum  est.  Quam  vero  perniciosae  vel  a  cultu  verae  di- 
vinitatis  alienae  iUae  litterae  iudicatae  sint,  hinc  intellegi 
potest,  quod  eas  maluit  senatus  incendere,  quas  PompiUus  30 
occultavit,  quam  timere  quod  timuit,  qui  haec  audere  non 
potuit.  Qui  ergo  vitam  nec  modo  habere  vult  piam,  ta- 
libus    sacris   quaerat   aeternam;    qui  autem  cum  maUgnis 


12  prolixa  mss;  prolixi  v  ||  31  haec  C;  hoc  v  \\  32  Qui  er- 
go  nec  feUcem  in  futuro  vitam  nec  modo  edd.  vett. 

daemonibus  non  vult  Labere  societatem,  non  supersti- 
tionem,  qua  coluntur,  noxiam  pertimescat,  sed  veram  reli- 
gionem,  qua  produntur  et  vincuntur,  agnoscat. 


LIBER   VIII. 


Caput  I. 

Dc  qitaestione  naturalis  tlieologiae  cum  philosophis  ex- 
cellentioris  scientiae  discutienda. 

10  Nunc  intentiore  nobis  opus   est  animo  multo  quai 

erat  in  superiorum  solutione  quaestionum  et  explicatione 
librorum.  De  theologia  quippe,  quam  naturalem  vocant 
non  cum  quibuslibet  hominibus  (non  enim  fabulosa  es^ 
vel  civilis,  hoc  est  vel  theatrica  vel  urbana;  quarum  alten 

15  iactitat    deorum  crimina,    altera  indicat  deorum    desiderii 
criminosiora   ac   per    hoc    mahgnorum    potius    daemonui 
quam  deorum),  sed  cum  philosophis  est  habenda  conlatioj 
quorum   ipsum  nomen  si  Latine   interpretemur ,    amorei 
sapientiae   profitetur.     Porro    si  sapientia  Deus  est,   pe^ 

20  quem  facta  sunt  omnia,  sicut  divina  auctoritas  veritasquc 
monstravit,  verus  philosophus  est  amator  Dei.  Sed  quii 
res  ipsa,  cuius  hoc  nomen  est,  non  est  in  omnibus,  qui 
hoc  nomine  gloriantur  (neque  enim  continuo  verae  san 
pientiae  sunt  amatores,  quicumque  appellantur  philosophi); 

25  profecto  ex  omnibus,  quorum  sententias  litteris  nosse  po- 
tuimus,   eligendi  sunt  cum  quibus  non  indigne   quaestic 
ista   tractetur.     Neque    enim    hoc    opere   omnes   omniuml 
philosophorum   vanas  opiniones  refutare  suscepi,  sed  eas 

21)  Sap.  7,  24  sqq. 

tantimi,  qiiae  ad  theologian  perlinent,  quo  verbo  Graeco 
significari  intellegimus  de  divinitate  rationem  sive  sermo- 
nem;  nec  eas  omnium,  sed  eorum  tantum,  qui  cum  et 
€sse  divinitatem  et  humana  curare  consentiant,  non  tamen 
sufficere  unius  incommutabiUs  Dei  cultum  ad  vitam  adi-  5 
piscendam  etiam  post  mortem  beatam,  sed  multos  ab  illo 
sane  uno  conditos  atque  institutos  ob  eam  causam  colen- 
dos  piitant.  Hi  iam  etiam  Varronis  opinionem  veritatis 
propinquitate  transcendunt;  si  quidem  ille  totam  theologian 
naturalem  usque  ad  mundum  istum  vel  animam  eius  exten-  10 
dere  potuit,  isti  vero  supra  omnem  animae  naturam  con- 
fitentur  Deum,  qui  non  sohnn  mundum  istum  visibilem^ 
qui  saepe  caeli  et  terrae  nomine  nuncupatur,  sed  etiam 
omnem  omnino  animam  fecerit,  et  qui  rationalem  et  in- 
tellectualem,  cuius  generis  anima  humana  est,  participa-  15 
tione  sui  luminis  incommutabilis  et  incorporei  beatam  fa- 
cit.  Hos  philosophos  Platonicos  appellatos  a  Platone 
doctore  vocabulo  derivato  nullus,  qui  haec  vel  tenuiter 
audivit,  ignorat.  De  hoc  igitur  Platone,  quae  necessaria 
praesenti  quaestioni  existimo,  breviter  adtingam,  prius  20 
illos  commemorans,  qui  eum  in  eodem  genere  litterarum 
tempore  praecesserunt. 

Caput  II. 

Be  duohus  philosophorum  generihus,  id  est  Italico  et 

lonico,  eorumque  auctorihus.  25 

Quantum  enim  adtinet  ad  litteras  Graecas,  quae  Un- 
gua  inter  ceteras  gentium  clarior  habetur,  duo  philoso- 
phorum  genera  traduntur:  unum  Itahcum  ex  ea  parte 
Italiae,  quae  quondam  magna  Graecia  nuncupata  est;  al- 
teriim  lonicum  in  eis  terris,  ubi  et  nunc  Graecia  nomi-  30 
natur.  Italicum  genus  auctorem  habuit  Pythagoram  Sa- 
mium,  a  quo  etiam  ferunt  ipsum  philosophiae  nomen 
exortum.  Nam  cum  antea  sapientes  appellarentur ,  qui 
modo   quodam  laudabiUs   vitae  aliis  praestare  videbantur, 

AUO.  DB   CIV.   DEI.    I.  21 

iste  interrogatus,  quid  profiteretur,  philosophum  se  esse 
respondit,  id  est  studiosum  vel  amatorem  sapientiae;  quo- 
niam  sapientem  profiteri  arrogantissimum  videbatur.  lonici 
vero  generis  princeps  fuit  Thales  Milesius,  unus  illorum 
5  septem,  qui  sunt  appellati  sapientes.  Sed  ilU  sex  vitae 
genere  distinguebantur  et  quibusdam  praeceptis  ad  bene 
vivendum  accommodatis;  iste  autem  Thales,  ut  successores 
etiam  propagaret,  rerum  naturam  scrutatus  suasque  dispu- 
tationes   litteris   mandans   eminuit    maximeque    admirabilis 

10  extitit,  quod  astrologiae  numeris  conprehensis  defectus  so- 
lis  et  kmae  etiam  praedicere  potuit.  Aquam  tamen  puta- 
vit  rerum  esse  principium  et  liinc  omnia  elementa  mundi 
ipsumque  mundum  et  quae  in  eo  gignuntur  existere.  Ni- 
hil  autem  huic  operi,  quod  mundo  considerato  tam  mira- 

15  bile  aspicimus,  ex  divina  mente  praeposuit.  Huic  successit 
Anaximander,  eius  auditor,  mutavitque  de  rerum  natura 
opinionem.  Non  enim  ex  una  re,  sicut  Thales  ex  umore, 
sed  ex  suis  propriis  principiis  quasque  res  nasci  putavit. 
Quae   rerum    principia    singularum    esse   credidit   infinita, 

20  et  innumerabiles  mundos  gignere  et  quaecumque  in  eis 
oriuntur;  eosque  mundos  modo  dissolvi,  modo  iterum 
gigni  existimavit,  quanta  quisque  aetate  sua  manere  po- 
tuerit;  nec  ipse  aUquid  divinae  menti  in  his  rerum  operi- 
bus  tribuens.     Iste  Anaximenen  discipulum  et  successorem 

25  reliquit,  qui  omnes  rerum  causas  aeri  infmito  dedit,  nec 
deos  negavit  aut  tacuit;  non  tamen  ab  ipsis  aerem  factum, 
sed  ipsos  ex  aere  ortos  credidit,  Anaxagoras  vero  eius 
auditor  harum  rerum  omnium,  quas  videmus,  effectorem 
divinum  animum  sensit  et  dixit  ex  infinita  materia,  quae 

30  constaret  similibus  inter  se  particulis  rerum  omnium, 
quibus  suis  et  propriis  singula  fieri,  sed  animo  faciente 
divino.  Diogenes  quoque  Anaximenis  alter  auditor,  aerem 
quidem  dixit  rerum  esse  materiam,  de  qua  omnia  fierent; 


14  admir.  t^  ||  31  quibus  suis  et  (ex  A)  propriis  AKFParr.; 
quibusque  suis  etc.  cod.  Cygirannensis ;  genera  pro  modulis  et 
speciebus  propriis  v  ||  fierent  KFac;  sed  cf.  Madv.  §  402,  a 

sed  eiim  esse  compotem  divinae  rationis,  sine  qua  nihil 
ex  eo  fieri  posset.  Anaxagorae  successit  auditor  eius  Ar- 
chelaus.  Etiam  ipse  de  particulis  inter  se  similibus,  qui- 
bus  singula  quaeque  fierent,  ita  putavit  constare  omnia, 
ut  inesse  etiam  mentem  diceret,  quae  corpora  aeterna^  id  5 
est  illas  particulas,  coniungendo  et  dissipando  ageret  omnia. 
Socrates  huius  discipulus  fuisse  perhibetur,  magister  Pla- 
tonis,  propter  quem  breviter  cuncta  ista  recokii.  * 

Caput  III. 

De  Socratica  disciplina.  10 

Socrates  ergo  primus  universam  philosophiam  ad 
corrigendos  componendosque  mores  flexisse  memoratur, 
cum  ante  ilkim  omnes  magis  physicis,  id  est  naturakbus^ 
rebus  perscrutandis  operam  maximam  inpenderent.  Non 
mihi  autem  videtur  posse  ad  kquidum  colkgi,  utrum  So-  15 
crates,  ut  hoc  faceret,  taedio  rerum  obscurarum  et  incer- 
tarum  ad  akquid  apertum  et  certum  reperiendum  animum 
intendit,  quod  esset  beatae  vitae  necessarium,  propter 
quam  unam  omnitim  pkilosopkorum  invigilasse  ac  labo- 
rasse  videtur  industria,  an  vero,  sicut  de  illo  quidam  bene-  20 
volentius  suspicatur,  nolebat  inmundos  terrenis  cupidita- 
tibus  animos  se  extendere  in  divina  conari.  Quando  qui- 
dem  ab  eis  causas  rerum  videbat  inquiri,  quas  primas 
atque  summas  non  nisi  in  unius  ac  summi  Dei  voluntate 
esse  credebat;  unde  non  eas  putabat  nisi  mundata  mente  25 
posse  conprekendi;  et  ideo  purgandae  bonis  moribus  vitae 
censebat  instandum,  ut  deprimentibus  libidinibus  exonera- 
tus  animus  naturali  vigore  in  aeterna  se  adtolleret  naturam- 
que  incorporei  et  incommutabilis  luminis,  ubi  causae  om- 
nium  factarum  naturarum  stabikter  vivunt,  intellegentiae  30 
puritate    conspiceret.      Constat    eum    tamen    inperitorum 


18  intendit  AKF  (ut  v.  21  nolebat) ;  intenderit  «;  ||  21  su- 

stultitiam  scire  se  aliqiiicl  opinantiiim  etiam  in  ipsis  morali- 
biis  quaestionibiis,  quo  totum  animum  intendisse  videba- 
tur,  vel  confessa  ignorantia  sua  vel  dissimulata  scientia 
lepore  mirabili  disserendi  et  acutissima  urbanitate  agitasse 

5  atque  versasse.  Unde  et  concitatis  inimicitiis  calumniosa 
criminatione  damnatus  morte  multatus  est.  Sed  eum 
postea  illa  ipsa,  quae  publice  damnaverat,  Atheniensium 
eivitas  publice  luxit,  in  duos  accusatores  eius  usque  adeo 
populi  indignatione  conversa,  ut  unus  eorum  oppressus  vi 

10  multitudinis  interiret,  exilio  autem  voluntario  atque  per- 
petuo  poenam  similem  alter  evaderet.  Tam  praeclara  igi- 
tur  vitae  mortisque  fama  Socrates  reliquit  plurimos  suae 
philosophiae  sectatores,  quorum  certatim  studium  fuit  in 
quaestionum  moralium  disceptatione  versari,  ubi  agitur  de 

15  summo  bono,  quo  fieri  homo  beatus  potest.  Quod  in  So- 
cratis  disputationibus,  dum  omnia  movet  asserit  destruit, 
quoniam  non  evidenter  apparuit:  quod  cuique  placuit  inde 
sumpserunt  et  ubi  cuique  visum  est  constituerunt  fmem 
boni.     Finis  autem  boni  appellatur,  quo  quisque  cum  per- 

20  venerit  beatus  est.  Sic  autem  diversas  inter  se  Socratici 
de  isto  fme  sententias  habuerunt,  ut  (quod  vix  credibile 
est  unius  magistri  potuisse  facere  sectatores)  quidam  sum- 
mum  bonum  esse  dicerent  voluptatem,  sicut  Aristippus; 
quidam  virtutem,  sicut  Antisthenes.     Sic  alii  atque  alii  aUud 

25  atque  aliud  opinati  sunt,   quos  commemorare  longum  est. 

Caput  IV. 

Be  praecipuo  inter  Socratis  discipulos  Platone,  qui  om- 
nem  philosophiam  triplici  partitione  distinxit. 

Sed  inter  discipulos  Socratis,  non  quidem  inmerito, 

30  excellentissima    gloria   claruit,    quae    omnino    ceteros   ob- 

scuraret,  Plato.     Qui  cum  esset  Atheniensis  honesto  api  ~ 

siios  loco  natus  et  ingenio  mirabili  longe  suos  condiscipii- 
los  anteiret,  parum  tamen  putans  perficiendae  philosophiae 
sufficere  se  ipsum  ac  Socraticam  disciplinam  quam  longe 
ac  late  potuit  peregrinatus  est,  quaquaversum  eum  alicuius 
nobilitatae  scientiae  percipiendae  fama  rapiebat.  Itaque  5 
et  in  Aegypto  didicit  quaecumque  magna  illic  habebantur 
atque  docebantur,  et  inde  in  eas  Italiae  partes  veniens, 
ubi  Pythagoreorum  fama  celebrabatur ,  quidquid  Itahcae 
philosophiae  tunc  florebat,  auditis  eminentioribus  in  ea 
doctoribus  facillime  conprehendit.  Et  quia  magistrum  So-  lo 
cratem  singulariter  dihgebat,  eum  loquentem  faciens  fere 
in  omnibus  sermonibus  suis  etiam  illa,  quae  vel  ab  aliis 
didicerat,  vel  ipse  quanta  potuerat  intellegentia  viderat, 
cum  illius  lepore  et  moralibus  disputationibus  temperavit. 
Itaque-  cum  studium  sapientiae  in  actione  et  contempla-  15 
tione  versetur,  unde  una  pars  eius  activa,  altera  contem- 
plativa  dici  potest  (quarum  activa  ad  agendam  vitam,  id 
est  ad  mores  instituendos  pertinet,  contemplativa  autem 
ad  conspiciendas  naturae  causas  et  sincerissimam  verita- 
tem):  Socrates  in  activa  excelluisse  memoratur;  Pytha-  20 
goras  vero  magis  contemplativae,  quibus  potuit  intellegen- 
tiae  viribus,  institisse.  Proinde  Plato  utrumque  iungendo 
philosophiam  perfecisse  laudatur,  quam  in  tres  partes  dis- 
tribuit:  unam  moralem,  quae  maxime  in  actione  versatur; 
alteram  naturalem,  quae  contemplationi  deputata  est;  ter-  25^ 
tiam  rationalem,  qua  verum  disterminatur  a  falso.  Quae 
licet  utrique,  id  est  actioni  et  contemplationi,  sit  neces- 
saria,  maxime  tamen  contemplatio  perspectionem  sibi  vin- 
dicat  veritatis.  Ideo  haec  tripertitio  non  est  contraria  illi 
distinctioni,  qua  intellegitur  omne  studium  sapientiae  in  30 
actione  et  contemplatione  consistere.  Quid  autem  in  his 
vel  de  his  singuHs  partibus  Plato  senserit,  id  est,  ubi 
fmem  omnium  actionum,  ubi  causam  omnium  naturarum, 
ubi  lumen  omnium  rationum  esse  cognoverit  vel  crediderit, 

4  ac  late  C;  lateque -4J^2^«;  |)  5  nobilitatae  scripsi(cf.  10,1); 
nobilitate  v  |!  29  tripartitio  v 

disserendo  explicare  et  longiim  esse  arbitror  et  temere 
adfirmandum  esse  non  arbitror.  Cum  enim  magistri  sui 
Socratis,  quem  facit  in  suis  voluminibus  disputantem,  no- 
tissimum  morem  dissimulandae  scientiae  vel  opinionis  suae 
5  servare  adfectat,  quia  et  illi  ipse  mos  placuit,  factum  est 
ut  etiam  ipsius  Platonis  de  rebus  magnis  sententiae  non 
facile  perspici  possint.  Ex  his  tamen,  quae  apud  eum 
leguntur,  sive  quae  dixit,  sive  quae  ab  aliis  dicta  esse 
narravit    atque    conscripsit,    quae    sibi  placita   viderentur, 

10  quaedam  commemorari  et  operi  huic  inseri  oportet  a  no- 
bis,  vel  ubi  suffragatur  religioni  verae,  quam  fides  nostra 
suscepit  ac  defendit,  vel  ubi  ei  videtur  esse  contrarius, 
quantum  ad  istam  de  uno  Deo  et  pluribus  pertinet  quae- 
stionem^    propter    vitam,    quae    post    mortem    futura    est, 

15  veraciter  beatam.  Fortassis  enim  qui  Platonem  ceteris 
philosophis  gentium  longe  recteque  praelatum  acutius  at- 
que  veracius  intellexisse  ac  secuti  esse  fama  celebriore 
laudantur,  aliquid  tale  de  Deo  sentiunt,  ut  in  illo  invenia- 
tur  et  causa  subsistendi   et   ratio  intellegendi  et  ordo  vi- 

20  vendi;    quorum    trium    unum    ad    naturalem,   alterum    ad 
rationalem,   tertium  ad   moralem  partem  intellegitur  per- 
tinere.     Si   enim  homo  ita  creatus  est,    ut  per  id,   quod 
in  eo  praecellit,  adtingat  illud,  quod  cuncta  praecellit,  idjHJ 
est   unum   verum   optimum  Deum,   sine  quo  nulla  natura^J 

25  subsistit,  nulla  doctrina  instruit,  nullus  usus  expedit: 
ipse  quaeratur,  ubi  nobis  diserta  sunt  omnia;  ipse  cer- 
natur,  ubi  nobis  certa  sunt  omnia;  ipse  diligatur,  ubi  no- 
bis  recta  sunt  omnia. 

Caput  V. 

30  Quod  de  theologia  cum  Platonicis  potissimum  disceptan^ 

dum  sit,  quorum  opinioni  omnium  philosophorum 

postponenda  sint  dogmata. 

Si  ergo  Plato  Dei  huius  imitatorem  cognitorem  ama- 

torem  dixit  esse  sapientem,  cuius  participatione  sit  beatus,: 


12  STiscipit  V  II  26  diserta  C;  disserta  K^Fc;  serta  A^;  ser- 

qiiid  opiis  est  excutere  ceteros?  Nulli  nobis  quam  isti 
propius  accesserunt.  Cedat  eis  igitur  non  solum  theologia 
illa  fabulosa  deorum  criminibus  oblectans  animos  impio- 
rum,  nec  solum  etiam  illa  civilis,  ubi  inpuri  daemones 
terrestribus  gaudiis  deditos  populos  deorum  nomine  sedu-  5 
centes  Iiumanos  errores  tamquam  suos  divinos  honores 
habere  voluerunt,  ad  spectandos  suorum  criminum  ludos 
cultores  suos  tamquam  ad  suum  cuItMm  studiis  inmun- 
dissimis  excitantes  et  sibi  delectabiliores  ludos  de  ipsis 
spectatoribus  exhibentes  (ubi  si  qua  velut  honesta  gerun-  10 
tur  in  temphs,  coniuncta  sibi  theatrorum  obscenitate  tur- 
pantur,  et  quaecumque  turpia  geruntur  in  theatris,  com- 
parata  sibi  templorum  Ibeditate  laudantur),  et  ea,  quae 
Varro  ex  his  sacris  quasi  ad  caelum  et  terram  rerumque 
mortahum  semina  et  actus  interpretatus  est  (quia  nec  15 
ipsa  illis  ritibus  significantur,  quae  ipse  insinuare  conatur, 
et  ideo  veritas  conantem  non  sequitur;  et  si  ipsa  essent, 
tamen  animae  rationali  §a,  quae  infra  illam  naturae  ordine 
constituta  sunt,  pro  deo  suo  colenda  non  essent,  nec  sibi 
debuit  praeferre  tamquam  deos  eas  res,  quibus  ipsam  20 
praetulit  verus  Deus),  et  ea,  quae  Numa  Pompilius  re 
vera  ad  sacra  eius  modi  pertinentia  secum  sepeliendo 
curavit  abscondi  et  aratro  eruta  senatus  iussit  incendi. 
(In  eo  genere  sunt  etiam  illa,  ut  aliquid  de  Numa  mitius 
suspicemur,  quae  Alexander  Macedo  scribit  ad  matrem  25 
sibi  a  magno  antistite  sacrorum  Aegyptiorum  quodam 
Leone  patefacta,  ubi  non  Picus  et  Faunus  et  Aeneas  et 
Romulus  vel  etiam  Hercules  et  Aesculapius  et  Liber  Se- 
mela  natus  et  Tyndaridae  fratres  et  si  quos  alios  ex  mor- 
talibus  pro  diis  habent,  sed  ipsi  etiam  maiorum  gentium  30 
dii,  quos  Cicero  in  Tusculanis  tacitis  nominibus  videtur 
adtingere,  luppiter,  luno,   Saturnus,  Vulcanus,  Vesta  et 

31)  1,  13. 

alii  plurimi,  qiios  Varro  conatur  ad  mundi  partes  sive 
elementa  transferre,  homines  fuisse  produntur.  Timens 
enim  et  ille  quasi  revelata  mysteria  petens  admonet  Alexan- 
drum,  ut,  cum  ea  matri  conscripta  insinuaverit,  flammis 
5  iubeat  concremari.)  Non  solum  ergo  ista,  quae  duae 
theologiae,  fabulosa  continet  et  civilis,  Platonicis  philoso- 
phis  cedant,  qui  verum  Deum  et  rerum  auctorem  et  veri- 
tatis  inlustratorem  el  beatitudinis  largitorem  esse  dixerunt; 
sed  alii  quoque  philosophi,  qui  corporalia  naturae  principia 

10  corpori  deditis  mentibus  opinati  sunt,  cedant  his  tantis  et 
tanti  Dei  cognitoribus  viris,  ut  Thales  in  umore,  Anaxi- 
menes  in  aere,  Stoici  in  igne,  Epicurus  in  atomis,  hoc 
est  minutissimis  corpusculis,  quae  nec  dividi  nec  sentiri 
queunt,  et  quicumque  alii,  quorum  enumeratione  inmorari 

15  non  est  necesse,  sive  simplicia  sive  coniuncta  corpora, 
sive  vita  carentia  sive  viventia,  sed  tamen  corpora,  causani 
principiumque  rerum  esse  dixerunt.  Nam  quidam  eorum 
a  rebus  non  vivis  res  vivas  fieri  posse  crediderunt,  sicut 
Epicurei;    quidam   vero    a   vivente   quidem   et  viventia   et 

20  non  viventia,  sed  tamen  a  corpore  corpora.  Nam  Stoici 
ignem,  id  est  corpus  unum  ex  his  quattuor  elementis, 
quibus  visibilis  mundus  hic  constat,  et  viventem  et  sapien- 
tem  et  ipsius  mundi  fabricatorem  atque  omnium,  quae  m 
eo   sunt,   eumque   omnino  ignem  deum  esse   putaverunt. 

25  Hi  et  ceteri  similes  eorum  id  solum  cogitare  potuerunt, 
quod  cum  eis  corda  eorum  obstricta  carnis  sensibus  fabu- 
lata  sunt.  In  se  quippe  habebant  quod  non  videbant,  et 
apud  se  imaginabantur  quod  foris  viderant,  etiam  quando 
non  videbant,   sed    tantummodo    cogitabant.     Hoc    autemi 

30  in  conspectu  talis  cogitationis  iam  non  est  corpus,  sed 
similitudo  corporis;  illud  autem,  unde  videtur  in  animo 
haec  similitudo  corporis,  nec  corpus  est  nec  similitudo 
corporis;  et  unde  videtur  atque  utrum  pulchra  an  defor- 
mis    sit   iudicatur,   profecto    est    mehus    quam  ipsa    quae 

iudicatiir.  Haec  mens  hominis  et  rationalis  animae  natura 
est,  quae  utique  corpus  non  est,  si  iam  illa  corporis  si- 
militudo,  cum  in  animo  cogitantis  aspicitur  atque  iudica- 
tur,  nec  ipsa  corpus  est.  Non  est  ergo  nec  terra  nec 
aqua,  nec  aer  nec  ignis,  quibus  quattuor  corporibus,  quae  5 
dicuntur  quattuor  elementa,  mundum  corporeum  videmus 
esse  compactum.  Porro  si  noster  animus  corpus  non  est, 
quo  modo  Deus  creator  animi  corpus  est?  Cedant  ergo 
et  isti,  ut  dictum  est,  Platonicis;  cedant  et  illi,  quos  qui- 
dem  puduit  dicere  Deum  corpus  esse,  verum  tamen  eius-  lo 
dem  naturae,  cuius  ille  est,  animos  nostros  esse  puta- 
verunt;  ita  non  eos  movit  tanta  mutabilitas  animae,  quam 
Dei  naturae  tribuere  nefas  est.  Sed  dicunt:  Corpore 
mutatur  animae  natura,  nam  per  se  ipsa  incommutabilis 
est.  Poterant  isti  dicere:  Corpore  aliquo  vulneratur  caro,  15 
nam  per  se  ipsa  invulneral)ilis  est.  Prorsus  quod  mutari 
non  potest,  nulla  re  potest,  ac  per  hoc  quod  corpore 
mutari  potest,  aliqua  re  potest  et  ideo  incommutabile 
recte  dici  non  potest. 

Caput  VI.  20 

De  Platonicorum  sensu  in  ea  parte  philosophiae,  quae 
physica  nominatur. 

Viderunt  ergo  isti  philosophi,  quos  ceteris  non  in- 
merito  fama  atque  gloria  praelatos  videmus,  nullum  cor- 
pus  esse  Deum,  et  ideo  cuncta  corpora  transcenderunt  25 
quaerentes  Deum.  Viderunt,  quidquid  mutabile  est,  non 
esse  summum  Deum,  et  ideo  animam  omnem  mutabiles- 
que  omnes  spiritus  transcenderunt  quaerentes  summum 
Deum.  Deinde  viderunt  omnem  speciem  in  re  quacum- 
que  mutabih,  qua  est,  quidquid  illud  est,  quoquo  modo  30 
et  qualiscumque  natura  est,  non  esse  posse  nisi  ab  illo, 
qui  vere  est,   quia  incommutabihter  est,  ac  per  hoc  sive 

iiniversi  miindi  corpus  figuras  qualitates  ordinatumque 
motum  et  elementa  disposita  a  caelo  usque  ad  terram  et 
quaecumque  corpora  in  eis  sunt,  sive  omnem  vitam,  vel 
quae  nutrit  et  continet,  qualis  est  in  arboribus,  vel  quae 
5  et  hoc  habet  et  sentit,  qualis  est  in  pecoribus,  vel  quae 
et  haec  habet  et  intellegit,  qualis  est  in  hominibus,  vel 
quae  nutritorio  subsidio  non  indiget,  sed  tantum  continet 
sentit  intellegit,  quahs  est  in  angeUs,  nisi  ab  illo  esse 
non    posse,    qui    simpliciter   est;    quia   non   aUud   ilU   est 

10  esse,  aliud  vivere,  quasi  possit  esse  non  vivens;  nec  aliud 
ilU  est  vivere,  aliud  intellegere,  quasi  possit  vivere  non 
intellegejis;  nec  aUud  ilU  est  intellegere,  aliud  beatum 
esse,  quasi  possit  intellegere  non  beatus;  sed  quod  est 
ilU   vivere,   inteUegere,    beatum    esse,    hoc    est   ilU   esse. 

15  Propter  hanc  incommutabilitatem  et  simplicitatem  intel- 
lexerunt  eum  et  omnia  ista  fecisse,  et  ipsum  a  nuUo  fieri 
potuisse.  Consideraverunt  enim,  quidquid  est,  vel  corpus 
esse  vel  vitam,  meliusque  aUquid  vitam  esse  quam  cor- 
pus,    speciemque    corporis   esse  sensibilem,    intellegibilem 

20  vitae.  Proinde  intellegibilem  speciem  sensibUi  praetule- 
runt.  SensibUia  dicimus,  quae  visu  tactuque  corporis 
sentiri  queunt;  intellegibilia,  quae  conspectu  mentis  intel- 
legi.  Nulla  est  enim  pulchritudo  corporalis  sive  in  statu 
corporis,  sicut  est  figura,  sive  in  motu,  sicut  est  cantilena, 

25  de  qua  non  animus  iudicet.  Quod  profecto  non  posset, 
nisi  melior  in  iUo  esset  haec  species,  sine  tumore  molis, 
sine  strepitu  vocis,  sine  spatio  vel  loci  vel  temporis.  Sed 
ibi  quoque  nisi  mutabiUs  esset,  non  alius  alio  meUus  de 
specie  sensibUi  iudicaret;  melius  ingeniosior  quam  tardior, 

30  melius  peritior  quam  inperitior,  meUus  exercitatior  quam 
minus  exercitatus,  et  idem  ipse  unus,  cum  proficit,  melius 
utique  postea  quam  prius.  Quod  autem  recipit  magis  et 
minus,  sine  dubitatione   mutabile  est.     Unde  ingeniosi  et 

docti  et  in  his  exercitati  homines  facile  collegerunt  non 
esse  in  eis  rebus  primam  speciem,  ubi  mutabilis  esse 
convincitur.  Cum  igitur  in  eorum  conspectu  et  corpus 
et  animus  magis  minusque  speciosa  essent,  si  autem  omni 
specie  carere  possent,  omnino  nulla  essent:  viderunt  esse  5 
aliquid  ubi  prima  esset  incommutabilis  et  ideo  nec  com- 
parabilis;  atque  ibi  esse  rerum  principium  rectissime  cre- 
diderunt,  quod  factum  non  esset  et  ex  quo  facta  cuncta 
essent.  Ita  quod  notum  est  Dei,  manifestavit  eis  ipse, 
cum  ab  eis  invisibiUa  eius  per  ea,  quae  facta  sunt,  intel-  lo 
lecta  conspecta  sunt;  sempiterna  quoque  virtus  eius  et 
divinitas;  a  quo  etiam  visibilia  et  temporalia  cuncta  creata 
sunt.  Haec  de  illa  parte,  quam  physicam,  id  est  natura- 
lem,  nuncupant,  dicta  sint. 

Caput  VII.  15 

Quanto  excellentiores  ceteris  in  logica,   id  est  rationali 
philosophia,  Platonici  sint  habendi. 
Quod  autem  adtinet  ad  doctrinam,  ubi  versatur  pars 
altera,  quae  ab  eis  logica^  id  est  rationalis,  vocatur:  absit 
ut  his  comparandi  videantur,  qui  posuerunt  iudicium  veri-  20 
tatis   in   sensibus   corporis   eorumque   infidis   et   fallacibus 
regulis  omnia,  quae  discuntur,  metienda  esse  censuerunt, 
ut  Epicurei  et  quicumque  alii  tales,  ut  etiam  ipsi  Stoici, 
qui  cum  vehementer  amaverint  sollertiam  disputandi,  quam 
dialecticam  nominant,  a  corporis  sensibus  eam  ducendam  25 
putarunt,   hinc    asseverantes  animum  concipere   notiones, 
quas   appellant  ivvoLccgj   earum   rerum   scilicet  quas   defi- 
niendo   expHcant;   hinc  propagari  atque  conecti  totam  di- 
scendi  docendique  rationem.     Ubi  ego  multum  mirari  so- 
leo,  cum  pulchros  dicant  non  esse  nisi  sapientes,   quibus  30 

12)  Rom.  1,  19  sq. 

sensibus  corporis  istam  piilchritudinem  viderint,  qualibus 
oculis  carnis  formam  sapientiae  decusque  conspexerint. 
Hi  vero,  quos  merito  ceteris  anteponimus,  discreverunt 
ea,  quae  mente  conspiciuntur,  ab  his,  quae  sensibus  ad- 
5'  tinguntur,  nec  sensibus  adimentes  quod  possunt,  nec 
eis  dantes  ultra  quam  possunt.  Lumen  autem  mentium 
esse  dixerunt  ad  discenda  omnia  eundem  ipsum  Deum, 
a  quo  facta  sunt  omnia. 

Caput  VIII. 

10     Quod  etiam  in  morali  philosophia  Platonici  obtineant 
principatum. 

Reliqua  est  pars  morahs,  quam  Graeco  vocabulo  di- 
cunt  ethicam,  ubi  quaeritur  de  summo  bono,  quo  referen- 
tes  omnia  quae   agimus,   et   quod  non  propter  aUud,   sed 

15  propter  se  ipsum  adpetentes  idque  adipiscentes  nihil,  quo 
beati  simus,  ulterius  requiramus.  Ideo  quippe  et  finis  est 
dictus,  quia  propter  hunc  cetera  volumus,  ipsum  autem 
non  nisi  propter  ipsum.  Hoc  ergo  beatificum  bonum  alii 
a  corpore,  alii  ab  animo,  alii  ab  utroque  homini  esse  dixe- 

20  runt.  Videlsant  quippe  ipsum  hominem  constare  ex  ani- 
mo  et  corpore  et  ideo  ab  alterutro  istorum  duorum  aut 
ab  utroque  bene  sibi  esse  posse  credebant,  finali  quodam 
bono,  quo  beati  essent,  quo  cuncta  quae  agebant  referrent 
atque    id    quo    referendum    esset    non    ultra    quaererent. 

25  Unde  illi,  qui  dicuntur  addidisse  tertium  genus  bonorum, 
quod  appellatur  extrinsecus,  sicuti  est  honor  gloria  pecunia 
et  si  quid  huius  modi,  non  sic  addiderunt,  ut  finale  esset, 
id  est  propter  se  ipsum  adpetendum,  sed  propter  aliud; 
bonumque  esse  hoc  genus  bonis,  malum  autem  mahs.    Ita 

30  bonum  hominis  qui  vel  ab  animo  vel  a  corpore  vel  ab 
utroque  expetiverunt,  nihil  aliud   quam  ab  homine  expe- 

tendum   esse   putaverunt;   sed   qui  id  adpetiverunt  a  cor- 
pore,   a  parte  hominis   deteriore;    qui  vero  ab  animo,    a 
parte  meliore;  qui  autem  ab  utroque,  a  toto  homine.    Sive 
ergo   a  parte    quaUbet  sive   a   toto,   non  nisi  ab  homine. 
Nec  istae  differentiae,  quoniam  tres  sunt,  ideo  tres,   sed  5 
multas  dissensiones  philosophorum  sectasque  fecerunt,  quia 
et  de  bono  corporis  et  de  bono  animi  et  de  bono  utrius- 
que   diversi   diversa   opinati   sunt.     Cedant   igitur   omnes 
illis  philosophis,   qui  non  dixerunt  beatum  esse  hominem 
fruentem  corpore  vel  fruentem  animo,  sed  fruentem  Deo;  10 
non   sicut   corpore  vel  se  ipso   animus    aut   sicut    amico 
amicus,   sed   sicut   luce   oculus,  si  aUquid  ab  his  ad  illa 
similitudinis  adferendum  est,  quod  quale  sit,  si  Deus  ipse   ^ 
adiuverit,    alio  loco,    quantum  per  nos    fieri   poterit,  ap- 
parebit.     Nunc   satis    sit    commemorare   Platonem   deter-  15 
minasse  fmem   boni   esse  secundum  virtutem  vivere  et  ei 
soli  evenire  posse,  qui  notitiam  Dei  habeat  et  imitationem 
nec   esse   aUam  ob   caiisam  beatum;  ideoque  non  dubitat 
hoc  esse  philosophari,  amare  Deum,   cuius  natura  sit  in- 
corporalis.     Unde  iitique  colligitur  tunc  fore  beatum  stu-  20 
diosum    sapientiae    (id    enim   est  philosophus) ,  cum  frui 
Deo    coeperit.     Quamvis   enim    non    continuo    beatus    sit, 
qui  eo  fruitur  quod   amat  (multi  enim  amando  ea,   quae 
amanda  non  sunt,  miseri  sunt  et  miseriores  cum  fruun- 
tur):    nemo    tamen   beatus    est,    qui    eo    quod  amat  non  25 
fruitur.     Nam  et  ipsi,    qui  res  non  amandas  amant,   non 
se    beatos    putant    amando,    sed   fruendo.     Quisquis   ergo 
fruitur  eo,  quod  amat,  verumque  et  summum  bonum  amat, 
quis    eum   beatum  nisi  miserrimus  negat?     Ipsum  autem 
verum  ac  summum  bonum  Plato  dicit  Deum,  unde  vult  30 
esse  philosophum  amatorem  Dei,  ut,  quoniam  philosophia 
ad  beatam  vitam  tendit,  fruens  Deo  sit  beatus  qui  Deum 
amaverit. 

Caput  IX. 

De  ea  pMlosophia,   quae  ad  veritatem  fidei  Christianae 
propitis  accessit. 

Quiciimqiie  igitur  philosophi  de  Deo  summo  et  vero 
5  ista  senserunt,  quod  et  rerum  creatarum  sit  effector  et 
lumen  cognoscendarum  et  bonum  agendarum,  quod  ab 
illo  nobis  sit  et  principium  naturae  et  veritas  doctrinae 
et  felicitas  vitae,  sive  Platonici  accommodatius  nuncupen- 
tur,  sive  quodlibet  aliud  sectae  suae  nomen  inponant;  sive 

10  tantummodo  lonici  generis,  qui  in  eis  praecipui  fuerunt^ 
ista  senserunt,  sicut  idem  Plato   et  qui  eum  bene  intel- 

•  lexerunt;  sive  etiam  ItaUci,  propter  Pythagoram  et  Pytha- 
goreos  et  si  qui  forte  ahi  eiusdem  sententiae  indidem 
fuerunt;  sive  aharum  quoque  gentium  qui  sapientes  vel 

15  philosophi  habiti  sunt,  Atlantici  Libyes,  Aegyptii,  Indi, 
Persae,  Chaldaei,  Scythae,  Galli,  Hispani  aUique  reperiun- 
lur,  qui  hoc  viderint  ac  docuerint:  eos  omnes  ceteris  ante- 
ponimus  eosque  nobis  propinquiores  fatemur. 

Caput  X. 

20     Quae  sit  inter  philosophicas  artes  religiosi  excellentia 

Christiani. 

Quamvis  enim  homo  Christianus  Htteris  tantum  ec- 
clesiasticis  eruditus  Platonicorum  forte  nomen  ignoret, 
nec  utrum  duo  genera  philosophorum  extiterint  in  Grae- 
25  ca  Ungua,  lonicorum  et  ItaUcorum^  sciat:  non  tamen  ita 
surdus  est  in  rebus  humanis,  ut  nesciat  philosophos  vel 
studium  sapientiae  vel  ipsam  sapientiam  profiteri.  Caveti 
eos  tamen,  qui  secundum  elementa  huius  mundi  philo- 
sophantur,  non   secundum  Deum,    a  quo  ipse   factus  estl 

miindiis.  Admonetiir  enim  praecepto  apostolico  fideliter- 
qiie  audit  quod  dictum  est:  Cavete  ne  quis  vos  decipiat 
per  philosophiam  et  inanem  seductionem  secundum  ele- 
menta  mundi.  Deinde  ne  omnes  tales  esse  arbitretur, 
audit  ab  eodem  apostolo  dici  de  quibusdam:  Quia  quod  5 
notum  est  Dei,  manifestum  est  in  illis;  Deus  enim  illis 
manifestavit.  Invisibilia  enim  eius  a  constitutione  mundi 
per  ea,  quae  facta  sunt^  intellecta  conspiciuntur^  sempi- 
terna  quoque  virtus  eius  et  divinitas,  et  ubi  Atheniensi- 
bus  loquens,  cum  rem  magnam  de  Deo  dixisset  et  quae  10 
a  paucis  possit  intellegi,  quod  in  illo  vivimus,  movemur 
et  sumus,  adiecit  et  ait:  Sicut  et  vestri  quidam  dixerunt. 
Novit  sane  etiam  ipsos,  in  quibus  errant,  cavere;  ubi 
enim  dictum  est,  quod  per  ea,  quae  facta  sunt,  Deus  illis 
manifestavit  intellectu  conspicienda  invisibilia  sua:  ibi  15 
etiam  dictum  est  non  illos  ipsum  Deum  recte  coluisse, 
quia  et  aliis  rebus,  quibus  non  oportebat,  divinos  honores 
ilH  uni  tantum  debitos  detulerunt:  Quoniam  cognoscentes 
Deum  non  sicut  Deum  glorificaverunt  aut  gratias  ege- 
runt,  sed  evanuerunt  in  cogitationibus  suis  et  obscuratum  20 
est  insipiens  cor  eorum.  Dicentes  enim  se  esse  sapien- 
tes  stulti- facti  sunt  et  inmutaverunt  gloriam  incorrupti- 
bilis  Dei  in  similitudinem  imaginis  corruptibilis  hominis 
et  volucrum  et  quadrupedum  et  serpentium;  ubi  et  Ro- 
manos  et  Graecos  et  Aegyptios,  qui  de  sapientiae  nomine  25 
gloriati  sunt,  fecit  intellegi.  "  Sed  de  hoc  cum  istis  post 
modum  disputabimus.  In  quo  autem  nobis  consentiunt 
de  uno  Deo  huius  universitatis  auctore,  qui  non  sohim 
super  omnia  corpora  est  incorporeus,  verum  etiam  super 
omnes  animas  incorruptibilis,  principium  nostrum,  himen  30 
nostrum,  bonum  nostrum,  in  hoc  eos  ceteris  anteponimus. 
Nec,  si  Htteras  eorum  Christianus  ignorans  verbis,  quae 
non  didicit,  in  disputatione  non  utitur,  ut  vel  naturalem 
Latine  vel  physicam  Graece  appellet  eam  partem,  in  qua 

4)  Col.  2,  8.     9)  Rom.  1,  19  sq.     12)  Act.  17,  28.     24)  Rom. 
1,  21  sqq. 

de  iiaturae  inqiiisitione  tractatur,  et  rationalem  sive  logi- 
cam,  in  qua  quaeritur  quonam  modo  veritas  percipi  pos- 
,  sit,  et  moralem  vel  ethicam,  in  qua  de  moribus  agitur 
bonorumque  fmibus  adpetendis  malorumque  vitandis,  ideo 
5  nescit  ab  uno  vero  Deo  atque  optimo  et  naturam  nobis 
esse,  qua  facti  ad  eius  imaginem  sumus,  et  doctrinam, 
qua  eum  nosque  noverimus,  et  gratiam,  qua  illi  cohaeren- 
do  beati  simus.  Haec  itaque  causa  est  cur  istos  ceteris 
praeferamus,  quia,  cum  alii  philosophi  ingenia  sua  studia- 

10  que  contriverint  in  requirendis  rerum  causis,  et  quinam 
esset  modus  discendi  atque  vivendi,  isti  Deo  cognito  rep- 
pereruHt  ubi  esset  et  causa  constitutae  universitatis  et 
lux  percipiendae  veritatis  et  fons  bibendae  felicitatis. 
Sive  ergo  isti  Platonici  sive  quicumque  alii   quarumlibet 

15  gentium  philosophi  de  Deo  ista  sentiunt,  nobiscum  sen- 
tiunt.  Sed  ideo  cum  Platonicis  magis  agere  placuit  hanc 
causam,  quia  eorum  sunt  litterae  notiores.  Nam  et  Graeci, 
quorum  lingua  in  gentibus  praeminet,  eas  magna  praedi- 
catione   celebrarunt,   et  Latini   permoti  earum  vel  excel- 

20  lentia  vel  gloria,  ipsas  libentius  didicerunt  atque  in  no- 
strum  eloquium  transferendo  nobiliores  clarioresque  fece- 
runt. 

Caput  XI. 
Unde  Plato   eam  intellegentiam  potuerit  adquirere,  qua 
25  Christianae  scientiae  propinquavit. 

Mirantur  autem  quidam  nobis  in  Christi  gratia  so- 
ciati,  cum  audiunt  vel  legunt  Platonem  de  Deo  ista  sen- 
sisse,  quae  multum  congruere  veritati  nostrae  religionis 
agnoscunt.  Unde  nonnulli  putaverunt  eum,  quando  per- 
30  rexit  in  Aegyptum,  Hieremiam  audisse  prophetam  vel  scri- 
pturas  propheticas  in  eadem  peregrinatione  legisse;  quo- 
rum   quidem  opinionem  in   quibusdam  libris   meis  4)osui. 

32)  De  doctr.  Christ.  1.  2  c.  28. 

Sed  diligenter  siipputata  temporum  ratio,  quae  chronica 
historia  continetur,  Platonem  indicat  a  tempore,  quo  pro- 
phetavit  Hieremias,  centum  ferme  annos  postea  natum 
fuisse;  qui  cum  octoginta  et  unum  vixisset,  ab  anno  mor- 
tis  eius  usque  ad  id  tempus,  quo  Ptolomaeus  rex  Aegypti  5 
scripturas  propheticas  gentis  Hebraeorum  de  ludaea  po- 
poscit  et  per  septuaginta  viros  Hebraeos,  qui  etiam  Grae- 
cam  linguam  noverant,  interpretandas  habendasque  cura- 
vit,  anni  reperiuntur  ferme  sexaginta.  Quapropter  in  illa 
peregrinatione  sua  Plato  nec  Hieremiam  videre  potuit  10 
tar^o  ante  defunctum,  nec  easdem  scripturas  legere,  quae 
nondum  fuerant  in  Graecam  Hnguam  translatae,  qua  ille 
pollebat;  nisi  forte,  quia  fuit  acerrimi  studii,  sicut  Aegyp- 
tias,  ita  et  istas  per  interpretem  didicit,  non  ut  scribendo 
transferret  (quod  Ptolomaeus  pro  ingenti  beneficio,  qui  a  15 
regia  potestate  etiam  timeri  poterat,  meruisse  perhibetur), 
sed  ut  conloquendo  quid  continerent,  quantum  capere 
posset,  addisceret.  Hoc  ut  existimetur,  illa  suadere  vi- 
dentur  indicia,  quod  liber  geneseos  sic  incipit;  In  prin- 
cipio  fecit  Deus  caelum  et  terram.  Terra  autem-  erat  20 
invisibilis  et  incomposita,  et  tenebrae  erant  super  ahys- 
sum,  et  spiritus  Dei  superferehatur  super  aquam;  in 
Timaeo  autem  Plato,  quem  librum  de  mundi  constitutione 
conscripsit,  Deum  dicit  in  illo  opere  terram  primo  ignem- 
que  iunxisse.  Manifestum  est  autem,  quod  igni  tribuat  25 
caeli  locum:  habet  ergo  haec  sententia  quandam  illius  si- 
militudinem,  qua  dictum  est:  In  principio  fecit  Deus 
caelum  et  terram.  Deinde  illa  duo  media,  quibus  inter- 
positis  sibimet  haec  extrema  copularentur,  aquani  dicit  et 
aerem;  unde  putatur  sic  intellexisse  quod  "scriptum  est:  30 
spiritus  Dei  superferehatur  super  aquam.  Parum  quippe 
adtendens   quo   more   soleat  illa  scriptura  appellare  spiri- 

23)  P.  31  B.     30)  P.  32  B. 

liim  Deij  quoniam  et  aer  spiritus  dicitur,  quattuor  opina- 
tus  elementa  loco  ilio  commemorata  videri  potest.  Deinde 
quod  Plato  dicit  amatorem  Dei  esse  philosophum,  nihil 
-sic  illis  sacris  litteris  flagrat;  et  maxime  illud  (quod  et 
5  me  plurimum  adducit,  ut  paene  assentiar  Platonem  illo- 
rum  librorum  expertem  non  fuisse)^  quod,  cum  ad  san- 
ctum  Moysen  ita  verba  Dei  per  angelum  perferantur,  ut 
quaerenti  quod'sit  nomen  eius,  qui  eum  pergere  praeci- 
piebat    ad    populum   Hebraeum    ex    Aegypto    liberandum, 

10  respondeatur:  £ffo  sum  qui  sum,  et  dices  filiis  Israel: 
Qui  est,  misit  me  acl  vos,  tamquam  in  eius  comparati«ne, 
qui  vere  est  quia  incommutabilis  est,  ea  quae  mutabiUa 
facta  sunt  non  sint,  vehementer  hoc  Plato  tenuit  et  dili- 
gentissime   commendavit.     Et   nescio   utrum    hoc    uspiam 

15  reperiatur  in  libris  eorum,  qui  ante  Platonem  fuerunt, 
nisi  ubi  dictum  est:  Ego  sum  qui  sum,  et  dices  eis:  Qui 
est ,  misit  me  ad  vos. 


Caput  XII. 

Quod  etiam  Platonici,   licet  de  uno  vero  Beo  bene  sen- 
20      serintj  multis  tamen  diis  sacra  facienda  censuerint. 

Sed  undecumque  ista  ille  didicerit,  sive  praecedenti- 
bus  eum  veterum  Ubris  sive  potius,  quo  modo  dicit  apo- 
stokis,  quia  quod  notum  est  Dei  manifestum  est  in  illis; 
Beus  enim  illis  manifestavit ;  invisihilia  enim  eius  a  con- 

25  stitutione  mundi  per  ea,  quae  facta  sunt,  intellecia  con- 
spiciuntur ,  sempiterna  quoque  virtus  eius  et  divinitas: 
nunc  non  inmerito  me  Platonicos  philosophos  elegisse 
cum  quibus  agam,  quod  in  ista  quaestione,  quam  modo 
suscepimus,   agitur   de   naturaU  theologia,   utrum  propter 

30  feUcitatem,    quae    post    mortem    futura    est,    uni  Deo   an 

11)  Exod.  3,  14. 

pluribus  sacra  facere  oporteat,  satis,  ut  existimo,  exposui. 
Ideo  quippe  hos  potissimum  elegi,  quoniam  de  uno  Deo 
qui  fecit  caelum  et  terram,  quanto  melius  senserunt,  tanto 
ceteris  gloriosiores  et  inlustriores  habentur,  in  tantum 
ahis  praelati  iudicio  posterorum,  ut,  cum  Aristoteles  Pla-  5 
tonis  discipuhis,  vir  excellentis  ingenii  et  eloquio  Platoni 
quidem  impar,  sed  multos  facile  superans,  sectam  Peripa- 
teticam  condidisset,  quod  deambulans  disputare  consue- 
verat,  phirimosque  discipulos  praeclara  fama  excellens  vivo 
adhuc  praeceptore  in  suam  haeresim  congregasset,  post  10 
mortem  vero  Platonis  Speusippus,  sororis  eius  fiHus,  et 
Xenocrates,  dilectus  eius  discipuhis,  in  scholam  eius,  quae 
Academia  vocabatur,  eidem  successissent  atque  ob  hoc  et 
ipsi  et  eorum  successores  Academici  appellarentur,  recen- 
tiores  tamen  philosophi  nobihssimi,  quibus  Plato  sectandus  15 
placuit,  nohierint  se  dici  Peripateticos  aut  Academicos, 
sed  Piatonicos.  Ex  quibus  sunt  valde  nobihtati  Graeci 
Plotinus,  lamblichus,  Porphyrius;  in  utraque  autem  hn- 
gua,  id  est  et  Graeca  et  Latina,  Apuleius  Afer  extitit 
Piatonicus  nobihs.  Sed  hi  omnes  et  ceteri  eius  modi  et  20 
ipse  Plalo  diis  plurimis  esse  sacra  facienda  putaverunt. 

Caput  XIIT. 

De  sententin  Platonis,  qua  definivit  deos  non  esse  nisi 
honos  amicosque  virtutum, 

Quamquam  ergo  a  nobis  et  in  aliis  multis  rebus  ma-  25 
gnisque  dissentiant,  in  hoc  tamen,  quod  modo  posui,  quia 
neque  parva  res  est  et  inde  nunc  quaestio  est,  primum 
ab  eis  quaero,  quibus  diis  istum  cultum  exhibendum  ar- 
bitrentur,  utrum  bonis  an  mahs  an  et  bonis  et  malis. 
Sed  habemus  sententiam  Platonis  dicentis  omnes  deos  30 
bonos  esse  nec  esse  omnino  ullum  deorum  malum.    Con- 


1  sacrificare  A  ||  7  cum  sectam  AK^F  (cf.  59,  14;  17) 

sequens  est  igitur,  ut  bonis  haec  exhibenda  intellegantur; 
tunc  enim  diis  exliibentur,  quoniam  nec  dii  erunt,  si 
boni  non  erunt.  Hoc  si  ita  est,  (nam  de  diis  quid  aliud 
decet  credere?)  illa  profecto  vacuatur  opinio,  qua  non- 
5  nulU  putant  deos  malos  sacris  placandos  esse,  ne  laedant, 
bonos  autem,  ut  adiuvent,  invocandos.  MaU  enim  nuUi 
sunt  dU;  bonis  porro  debitus,  nt  dicunt,  honor  sacrorum 
est  deferendus.  Qui  sunt  ergo  iUi,  qui  ludos  scaenicos 
amant  eosque  divinis  rebus  adiungi  et  suis  lionoribus  flagi- 

10  tant  exhiberi?  quorum  vis  non  eos  indicat  nuUos,  sed 
iste  affectus  nimirum  indicat  malos.  Quid  enim  de  iudis 
scaenieis  Plato  senserit,  notum  est,  cum  poetas  ipsos, 
quod  tam  indigna  deorum  maiestate  alque  bonitate  car- 
mina   composuerint,   censet   civitate   peUendos.     Qui   sunt 

15  igitur  isti  dii,  qui  de  scaenicis  ludis  cum  ipso  Platone 
contendunt?  lUe  quippe  non  patitur  deos  falsis  crimini- 
bus  infamari;  isti  eisdem  criminibus  suos  honores  cele- 
brari  iubent.  Denique  isti  cum  eosdem  hidos  instaurari 
praeciperent,   poscentes    turpia    etiam  maligna   gesserunt, 

20  Tito  Latinio  auferentes  fllium  et  inmittentes  morbum,  quod 
eorum  abnuisset  imperium,  eumque  morbum  retrahentes, 
cum  iussa  comiDlesset;  iste  autem  Ulos  nec  tam  malos 
timendos  putat,  sed  suae  sententiae  robur  constantissime 
retinens  omnes  poetarum  sacrUegas  nugas,  quibus  iUi  in- 

25  munditiae  societate  oblectantur,  a  populo  bene  instituto 
removere  non  dubitat.  Hunc  autem  Platonem,  quod  iam 
in  secundo  libro  commemoravi,  inter  semideos  Labeo  po- 
nit.  Qui  Labeo  numina  mala  victimis  cruentis  atque 
huius   modi   supplicationibus   placari  existimat,   bona  vero 

30  ludis  et  talibus  quasi  ad  laetitiam  pertinentibus  rebus. 
Quid  est  ergo  quod  semideus  Plato  non  semideis,  sed 
deis,  et  hoc  bonis,  illa  oblectamenta,  quia  iudicat  turpia, 
tam  constanter  audet  auferre?  Qui  sane  dii  refeUunt 
sententiam  Labeonis;  nam,  se  in  Latinio  non  lascivos  tan- 

35  tum  atque  ludibundos,  sed  etiam  saevos  terribilesque  mon- 

27)  C.  14. 

stranmt.     Exponant  ergo  nobis  ista  Platonici,  qui  omnes 
(leos  secundum  auctoris  sui  sententiam  bonos  et  honestos 
et  virtutibus   sapientium   socios  esse  arbitrantur  aliterque 
de    ullo    deorum    sentiri    nefas    habent.     Exponimus,   in-     • 
quiunt.     Adtente  igitur  audiamus.  5 

Caput  XIV. 

Be  opinione  eoriim,  qiii  rationales  animas  trium  generum 

esse  dixerunt,   id  est  in  diis  caelestihus ,  in  daemonihus 

aeriis  et  in  homitiihus  terrenis. 

Omnium,   inquiunt,  animalium,  in  quibus  est  anima  10 
rationalis,   tripertita   divisio   est,    in   deos,  homines,   dae- 
mones.    Dii  excelsissimum  locum  tenent,  homines  inflmum, 
daemones  medium.     Nam  deorum  sedes  in  caelo  est,  lio- 
minum   in   terra,   in   aere   daemonum.      Sicut  eis  diversa 
dignitas   est  iocorum,   ita   etiam   naturarum.     Proinde  dii  15 
sunt  liominibus  daemonibusque  potiores;  liomines  vero  in- 
IVa    deos    et    daemones    constituti   sunt,   ut   elementorum 
ordine,  sic  differentia  meritorum.     Daemones  igitur  medii, 
quem    ad    modum   diis,   quibus    inferius    habitant,   post- 
ponendi,  ita  hominibus,  quibus  superius,  praeferendi  sunt.  20 
llabent   enim   cum   diis   communem  inmortalitatem  corpo- 
rum,   animorum   autem   cum   hominibus   passiones.     Qua- 
propter   non   est  mirum,   inquiunt,   si  etiam  ludorum  ob- 
scenitatibus    et    poetarum    figmentis    deiectantur,    quando 
quidem  humanis  capiuntur  affectibus,    a  quibus  dii  longe  25 
absunt  et  modis   omnibus  alieni  sunt.     Ex  quo  colHgitur, 
Platonem   poetica   detestando   et   prohibendo  figmenta  non 
deos,   qui   omnes   boni  et  excelsi  sunt,   privasse  ludorum 
scaenicorum  voluptate,  sed  daemones. 

Ilaec  si  ita  sunt  (quae  licet  apud  alios  quoque  repe-  30 
riantur,    Apuleius    tamen  Platonicus   Madaurensis    de    liac 
re   sola   unum   scripsit  librum,   cuius   esse    titulum  voluit 
„de  deo   Socratis"    ubi  disserit  et  exponit,  ex  quo  genere 

33)  Ed.  Elm.  p.  43  sqq. 

numinum  Socrates  habebat  adiunctum  et  amicitia  quadam 
conciliatum,  a  quo  perhibetur  solitus  admoneri,  ut  desi- 
steret  ab  agendo,  quando  id  quod  agere  volebat,  non  pro- 
spere  fuerat  eventurum;  dicit  enim  apertissime  et  copio- 
6  sissime  asserit  non  ilkim  deum  fuisse,  sed  daemonem, 
diligenti  disputatione  pertractans  istam  Platonis  de  deorum 
sublimitate  et  hominum  humilitate  et  daemonum  medietate 
sententiam)  —  haec  ergo  si  ita  sunt,  quonam  modo  ausus 
est  Plato,    etiamsi  non  diis,    quos   ab  omni  humana  con- 

10  tagione  semovit,  certe  ipsis  daemonibus  poetas  urbe  pel- 
lendo  auferre  theatricas  voluptates,  nisi  quia  hoc  pacto 
admonuit  animum  humanum,  quamvis  adhuc  in  his  mori- 
bundis  membris  positum,  pro  splendore  honestatis  impura 
daemonum  iussa  contemnere  eorumque  inmunditiam  dete- 

15  stari?  Nam  si  Plato  haec  honestissime  arguit  et  prohibuit, 
profecto  daemones  turpissime  poposcerunt  atque  iusserunt. 
Aut  ergo  fallitur  Apuleius  et  non  ex  isto  genere  numinum 
habuit  amicum  Socrates  aut  contraria  inter  se  sentit  Plato 
modo   daemones  honorando,  modo   eorum  delicias  a  civi- 

20  tate  bene  morata  removendo,  aut  non  est  Socrati  amicitia 
daemonis  gratulanda,  de  qua  usque  adeo  et  ipse  Apuleius 
erubuit,  ut  de  deo  Socratis  praenotaret  librum,  quem  se- 
cundum  suam  disputationem,  qua  deos  a  daemonibus  tam 
diligenter  copioseque  discernit,  non  appellare  de  deo,  sed 

25  de  daemone  Socratis  dcbuit.  Maluit  autem  hoc  in  ipsa 
disputatione  quam  in  titulo  libri  ponere.  Ita  enim  per 
sanam  doctrinam,  quae  humanis  rebus  inluxit,  omnes  vel 
paene  omnes  daemonum  nomen  exhorrent,  ut,  quisquis 
ante   disputationem  Apulei,   qua   daemonum  dignitas  com- 

30  mendatur,  titulum  libri  de  daemone  Socratis  legeret,  ne- 
quaquam  illum  hominem  sanum  fuisse  sentiret.    Quid  au- : 
tem  etiam   ipse    Apuleius    quod    in    daemonibus    laudaret 
invenit    praeter    subtilitatem    et    firmitatem    corporura    et^ 
habitationis  altiorem  locum?  Nam  de  moribus  eorum,  cum 

35  de  omnibus  generaliter  loqueretur,  non  solum  nihil  boni 
dixit,  sed  etiam  plurimum  mali.     Denique  lecto  illo  libro 

prorsus  nerno  miratur  eos  etiam  scaenicam  turpitudinem 
in  rebus  divinis  habere  voluisse,  et  cum  deos  se  putari 
velint,  deoruni  criminibus  oblectari  potuisse,  et  quidquid 
in  eorum  sacris  obscena  sollemnitate  seu  turpi  crudelitate 
vel  ridetur  vel  horretur,  eorum  affectibus  convenire.  5 

Caput  XY. 

Quod  neque  propter  aeria  corpora  neque  propter  supe- 

riora  hahitacula  daemones  hominibus  antecellant. 

Quam  ob  rem  absit  ut  ista  considerans  animus  vera- 
citer  religiosus  et  vero  Deo  subditus  ideo  arbitretur  dae-  lo 
mones    se    ipso    esse    meliores,    quod    habeant    corpora 
meliora.     Alioquin  multas  sibi   et  bestias  praelaturus  est^ 
quae   nos  et  acrimonia   sensuum   et  motu  facilUmo  atque 
celerrimo  et  valentia  virium  et  annosissima  firmitate  cor- 
porum  vincunt.     Quis  hominum  videndo   aequabitur  aqui-  15 
lis  et  vulturibus?   quis  odorando  canibus?   quis  velocitate 
leporibus,   cervis^   omnibus   avibus?   quis  multum  valendo 
leonibus  et  elephantis?   quis  diu  vivendo  serpentibus,  qui 
etiam  deposita  tunica   senectutem  deponere   atque  in  iu- 
ventam  redire  perhibentur?    Sed  sicut  his  omnibus  ratio-  20 
cinando   et  intellegendo   meliores   sumus^   ita   etiam    dae- 
monibus  bene  atque  honeste  vivendo  meliores  esse  debemus. 
Ob  hoc   enim   et  providentia  divina  eis,   quibus  nos  con- 
stat   esse   potiores,   data   sunt   quaedam  potiora  corporum 
munera,  ut  illud,  quo  eis  praeponimur,   etiam  isto  modo  25 
nobis  commendaretur  multo  maiore  cura  excolendum  esse 
quam    corpus,    ipsamque   excellentiam   corporalem,    quam 
daemones  habere  nossemus,   prae  bonitate  vitae,  qua  illis 
anteponimur,  contemnere  disceremus,  habituri  et  nos  in- 
mortalitatem  corporum,  non  quam  suppUciorum  aeternitas  30 
torqueat,  sed  quam  puritas  praecedat  animorum. 

lam  vero  de  loci  altitudine,  quod  daemones  in  aere, 
nos  autem  habitamus  in  terra^  ita  permoveri,  ut  hinc  eos 
nobis  esse  praeponendos  existimemus,  omnino  ridiculum 
est.     Hoc   enim  pacto   nobis   et  omnia  volatilia  praeponi-  35 

mus.  At  enim  volatilia  cum  volando  fatigantur  vel  refi- 
ciendum  alimentis  corpus  habent,  terram  repetunt  vel  ad 
requiem  vel  ad  pastum,  quod  daemones^  inquiunt,  non 
faciunt.  Numquid  ergo  placet  eis^  ut  volatilia  nobis,  dae- 
5  mones  autem  etiam  volatilibus  antecellant?  Quod  si  demen- 
tissimum  est  opinari,  nihil  est  quod  de  habitatione  supe- 
rioris  elementi  dignos  esse  daemones  existimemus,  quibus 
nos  religionis  affectu  subdere  debeamus.  Sicut  enim  fieri 
potuit,    ut  aeriae  volucres  terrestribus  nobis  non  solum 

10  non  praeferantur,  verum  etiam  subiciantur  propter  ratio- 
nalis  animae,  quae  in  nobis  est,  dignitatem:  ita  fieri  po- 
tuit,  ut  daemones,  quamvis  magis  aerii  sint,  terrestribus 
nobis  non  ideo  meliores  sint^  quia  est  aer  quam  terra 
superior;  sed  ideo  eis  homines  praeferendi  sint,  quoniam 

15  spei  piorum  hominum  nequaquam  illorum  desperatio  com- 
paranda  est.  Nam  et  illa  ratio  Platonis,  qua  elementa 
quattuor  proportione  contexit  atque  ordinat,  ita  duobus 
extremis,  igni  mobilissimo  et  terrae  inmobili,  media  duo, 
aerem  et  aquam,  interserens,  ut,  quanto  est  aer  aquis  et 

20  aere  ignis,  tanto  et  aquae  superiores  sint  terris,  satis  nos 
admonet  animalium  merita  non  pro  elementorum  gradi- 
bus  aestimare.  Et  ipse  quippe  Apuleius  cum  ceteris  ter- 
restre  animal  hominem  dicit,  qui  tamen  longe  praeponi- 
tur   animalibus   aquatilibus,    cum    ipsas    aquas   praeponat 

25  Plato:  ut  intellegamus  non  eundem  ordinem  tenendum, 
cum  agitur  de  meritis  animarum,  qui  videtur  esse  ordo 
in  gradibus  corporum;  sed  fieri  posse,  ut  inferius  corpus 
anima  meUor  inhabitet  deteriorque  superius. 

Caput  XVI. 
30    Quid  de  motibns  atque  actionibus  daemonum  Apuleius 
Platonicus  senserit. 
De    moribus   ergo    daemonum    cum  idem   Platonicus 
loqueretur,  dixit  eos  eisdem  quibus  homines  animi  pertur- 

22)  De  deo  Socr.  p.  43. 

25)  intellegamus  AKFv;  intellegant  Parr.  (?) 

bationibus  agitari,  inritari  iniuriis,  obsequiis  donisque 
placari,  gaudere  honoribus,  diversis  sacrorum  ritibus  ob- 
lectari  et  in  eis  si  quid  neglectum  fuerit  commoveri.  In- 
ter  cetera  etiam  dicit  ad  eos  pertinere  divinationes  augurum, 
aruspicum^  vatum  atque  somniorum;  ab  his  quoque  esse  5 
miracula  magorum.  Breviter  autem  eos  defmiens  ait  dae- 
mones  esse  genere  animalia,  animo  passiva,  mente  ratio- 
nalia,  corpore  aeria,  tempore  aeterna;  horum  vero  quin- 
que  tria  priora  illis  esse  quae  nobis,  quartum  proprium, 
quintum  eos  cum  diis  habere  commune.  Sed  video  trium  10 
superiorum,  quae  nobiscum  habent,  duo  etiam  cum  diis 
habere.  Animalia  quippe  esse  dicit  et  deos,  qui  sua  cui- 
que  elementa  distribuens  in  terrestribus  animalibus  nos 
posuit  cum  ceteris,  quae  in  terra  vivunt  et  sentiunt,  in 
aquatilibus  pisces  et  aha  natatilia,  in  aeriis  daemones,  in  15 
aetheriis  deos.  Ac  per  hoc  quod  daemones  genere  sunt 
animalia,  non  solum  eis  cum  hominibus,  verum  etiam  cum 
diis  pecoribusque  commune  est;  quod  mente  rationalia, 
cum  diis  et  hominibus;  quod  tempore  aeterna,  cum  diis 
sohs;  quod  animo  passiva,  cum  hominibus  sohs;  quod  cor-  20 
pore  aeria,  ipsi  sunt  soli.  Proinde  quod  genere  sunt 
animalia,  non  est  magnum,  quia  hoc  sunt  et  pecora;  quod 
mente  rationalia,  non  est  supra  nos,  quia  sumus  et  nos; 
quod  tempore  aeterna,  quid  boni  est,  si  non  beata?  Melior 
est  enim  temporahs  felicitas  quam  misera  aeternitas.  25 
Quod  animo  passiva,  quo  modo  supra  nos  est,  quando  et 
nos  hoc  sumus,  nec  ita  esset,  nisi  miseri  essemus?  Quod 
corpore  aeria,  quanti  aestimandum  est,  cum  omni  corpori 
praeferatur  animae  quahscumque  natura,  et  ideo  religionis 
cultus,  qui  debetur  ex  animo,  nequaquam  debeatur  ei  rei,  30 

3)   Ib.  p.    48,    49.     6)   Ib.   p.   45.     10)   Ib.   p.   49.     16)  Ib. 
p.  46. 


12  qui  .  .  elementa  A^v;  quae  .  .  elementa  CA^d;  quae  .  . 
elemento  Khc;  elemento  (qui  om.)  a;  quia  .  .  elementa  F\\  18 
rationabilia  A 

quae  inferior  est  animo?  Porro  si  inter  ilia,  quae  dae- 
monum  esse  dicit,  adnumeraret  virtutem,  sapientiam^  feli- 
citatem  et  iiaec  eos  diceret  liabere  cum  diis  aeterna  atque 
communia,  profecto  aliquid  diceret  exoptandum  magnique 

5  pendendum;  nec  sic  eos  tamen  propter  haec  tamquam 
Deum  colere  deberemus,  sed  potius  ipsum,  a  quo  haec 
illos  accepisse  nossemus.  Quanto  minus  nunc  honore  di- 
vino  aeria  digna  sunt  animalia,  ad  hoc  rationalia  ut  misera 
esse  possint,  ad  hoc  passiva  ut  misera  sint,  ad  hoc  aeterna 

10  ut  miseriam  suam  fmire  non  possint! 


Caput  XVIL 

An  dignum  sit  eos  spiritus  ab  homine  coli,  a  quorum 
vitiis  etiam  oporteat  liherari. 

Quapropter,  ut  omittam  cetera  et  hoc  solum  pertra- 

15  ctem,  quod  nobiscum  daemones  dixit  habere  commune, 
id  est  animi  passiones,  si  omnia  quattuor  elementa  suis 
animalibus  plena  sunt,  inmortalibus  ignis  et  aer,  mortali- 
bus  aqua  et  terra,  quaero  cur  animi  daemonum  passionum 
turbehs  et  tempestatibus  agitentur.     Perturbatio  est  enim, 

20  quae  Graece  noL^og  dicitur;  unde  illa  voluit  vocare  animo 
passiva,  quia  verbum  de  verbo  noc^oq  passio  diceretur 
motus  animi  contra  rationem.  Cur  ergo  sunt  ista  in  ani- 
mis  daemonum,  quae  in  pecoribus  non  sunt?  Quoniam  si 
quid  in  pecore  simile  apparet,  non  est  perturbatio,   quia 

25  non  est  contra  rationem,  qua  pecora  carent.  In  homini- 
bus  autem  ut  sint  istae  perturbationes,  facit  hoc  stultitia 
vel  miseria;  nondum  enim  sumus  in  illa  perfectione  sa- 
pientiae  beati,  quae  nobis  ab  hac  mortalitate  liberatis  in 
fine  promittitur.     Deos  vero  ideo   dicunt  istas  perturba- 

30  tiones  non  perpeti,  quia  non  solum  aeterni,  verum  etiam 
beati  sunt.  Easdem  quippe  animas  rationales  etiam  ipsos 
habere  perhibent,  sed  ab  omni  labe  ac  peste  purissimas. 
Quam  ob  rem  si  propterea  dii  non  perturbantur,  quod 
animalia  sunt  beata,  non  misera,  et  propterea  pecora  non 

pertiirbantur,  qiiod  aiiimalia  sunt,  quae  nec  beata  possunt 
esse   ncc   misera:   restat   ut  daemones  sicut  homines  ideo 
perturbentur,  quod  animalia  sunt  non  beata,  sed  misera. 
[XVII.]  Qua  igitur  insipientia  vel  potius  amentia  per 
aliquam  religionem  daemonibus  subdimur,  cum  per  veram  r> 
religionem   ab   ea   vitiositate,  in  qua  illis  sumus  similes, 
liberemur?    Cum   enim  daemones,   quod  et  iste  Apuleius, 
quamvis   eis  plurimum  parcat  et  divinis  honoribus  dignos 
censeat,  tamen  cogitur  confiteri,  ira  instigentur,  nobis  vera 
religio  praecipit,  ne  ira  instigemur,  sed  ei  potius  resista-  10 
mus.     Cum  daemones  donis  invitentur,  nobis  vera  religio 
praecipit,  ne  cuiquam  donorum  acceptione  faveamus.    Cum 
daemones   honoribus  mulceantur,   nobis  vera  religio  prae- 
cipit,   ut  talibus   nullo  modo  moveamur.     Cum  daemones 
quorundam   hominum   osores,    quorundam   amatores    sint^  15 
non  prudenli  tranquilloque  iudicio,  sed  animo  ut  appellat 
ipse  passivo,  nobis  vera  religio  praecipit,  nt  nostros  etiam 
diUgamus   inimicos.     Postremo   omnem  motum    cordis  et 
salum    mentis    omnesque    turbelas    et    tempestates    animi, 
quibus    daemones    aestuare    atque    fluctuare    asserit,    nos  20 
vera   religio   deponere   iubet.     Quae   igitur   causa  est  nisi 
stultitia    errorque   miserabilis,    ut   ei   te   facias  venerando 
humilem,    cui  te   cupias  vivendo  dissimilem;    et  religione 
colas,  quem  imitari  nolis,   cum  religionis  summa  sit  imi- 
tari  quem  colis?  25 

Caput  xvm. 

(Jualis  religio  sit,  in  qua  docetur,  quod  homines,  ut 

commendentur  diis  bonis,  daemonibus  uti  debeant 

advocatis. 

Frustra  igitur   eis  Apuleius,  et  quicumque   ita  sen-  30 
tiunt,  hunc  detulit  honorem,  sic  eos  in  aere  medios  inter 


22  miserabilis  AFv\   mirabilis  KParr.  ||  SO  ista?  cf.  334, 
5;  336,  15;  27;  l.  11  c.  13  sub  fin. 

aetherium  caelum  terramque  constituens,  ut,  quoniam 
nuUus  deus  miscetur  homini,  quod  Platonem  dixisse  per- 
hihent,  isti  ad  deos  perferant  preces  hominum  et  inde  ad 
homines  inpetrata  quae  poscunt.  Indignum  enim  putave- 
5  runt  qui  ista  crediderunt  misceri  homines  diis  et  deos 
hominibus;  dignum  autem  misceri  daemones  et  diis  et 
hominibus,  hinc  petita  qui  allegent,  inde  concessa  qul 
apportent;  ut  videHcet  homo  castus  et  ab  artium  magi- 
carum  sceleribus  ahenus  eos  patronos  adliibeat^  per  quos 

10  ilhun  dii  exaudiant^  qui  haec  amant,  quae  ille  non  amando 
fit  dignior,  quem  faciUus  et  hbentius  exaudire  debeant. 
Amant-  quippe  ilU  scaenicas  turpitudines,  quas  non  amat 
pudicitia;  amant  in  maleficiis  magorum  mille  nocendi 
artes,    quas    non    amat    innocentia.     Ergo    et  pudicitia  et 

15  innocentia  si  quid  ab  diis  inpetrare  vohierit^  non  poterit 
suis  meritis  nisi  suis  intervenientibus  inimicis.  Non  est 
quod  iste  poetica  figmenta  et  theatrica  hidibria  iustificare 
conetur.  Habemus  contra  ista  magistrum  eorum  et  tan- 
tae  apud  eos  auctoritatis  Platonem,  si  pudor  humanus  ita 

20  de  se  male  meretur,  ut  non  sohun  diiigat  turpia,  vcrum 
etiam  divinitali  existimet  grata. 

Caput  XIX. 

De  impietate  artis  magicae,  quae  patrocinio  nititnr 
spirituum  malignorum. 

25  Porro    adversus   magicas   artes,    de    quibus   quosdam 

nimis  infeUces  et  nimis  impios  etiam  gloriari  Ubet,  nonne 
ipsam  publicam  hicem  testem  citabo?  Cur  enim  tam  gra- 
viter  ista  plectuntur  severitate  legum,  si  opera  sunt  nu- 
minum   colendorum?     An   forte   istas  leges  Christiani  in- 

30  stituerunt,  quibus  artes  magicae  puniuntur?  Secundum 
quem  aUum  sensum,  nisi  quod  haec  maleficia  generi 
humano  perniciosa  esse  non  dubium  est,  ait  poeta  claris- 
simus ; 

2)  Conviv.  p.  203  A.     14)  Verg.  Aen.  7,  338. 

Testor,  cara,  deos  et  te,  germana,  tuumque 
Dulce  caput,  magicas  invitam  accingier  artes? 

lllud  etiam,  qiiod  alio  loco  de  his  artibus  dicit: 

Atque  satas  alio  vidi  traducere  messes, 

60  quod  liac  pestifera  scelerataqiie  doctrina  fructus  alieni  5 
in  alias  terras  transferri  perhibentur,  nonne  in  duodecim 
tabulis,   id   est  Romanorum   antiquissimis  legibus,   Cicero 
commemorat  esse  conscriptum  et  ei,  qui  hoc  fecerit,  sup- 
plicium    constitutum?     Postremo    Apuleius    ipse   numqnid 
apud  Christianos  iudices  de  magicis  artibus  accusatus  est?  10 
Quas  utique    sibi   obiectas  si  divinas  et  pias  esse  noverat 
et   divinarum    potestatum   operibus  congruas,    non    solum 
eas  confiteri  debuit,  sed  etiam  profiteri^  leges  culpans  po- 
tius,    quibus  haec  prohiberentur  et  damnanda  putarentur, 
quae   haberi    miranda   et  veneranda   oporteret.     Ita  enim  15 
vel    sententiam    suam    persuaderet   iudicibus,    vel,    si  illi 
secundum  iniquas   leges  saperent  eumque  talia  praedican- 
tem  atque  laudantem  morte  multarent,  digna  animae  illius 
daemones  dona  rependerent,  pro  quorum  divinis  operibus 
praedicandis   humanam  vitam  sibi  adimi  non  timeret;  sic-  20 
ut    martyres    nostri,     cum    eis    pro    crimine    obiceretur 
Christiana   religio,   qua   noverant  se  fieri  salvos  et  glorio- 
sissimos  in    aeternum,  non  eam  negando  temporales  poe- 
nas   evadere   delegerunt,  sed  potius  confitendo  profitendo 
praedicando  et  pro  hac  omnia  fideliter  fortiterque  tolerando  25 
et  cum  pia   securitate  moriendo  leges,   quibus  prohibeba- 
tur,   erubescere   compulerunt  mutarique  fecerunt.     Huius 
aulem    philosophi    Platonici    copiosissima    et    disertissima 
€xtat  oratio,  qua  crimen  artium  magicarum  a  se  alienum 
esse  defendit  seque  aliter  non  vult  innocentem  videri  nisi  30 
€a  negando,  quae  non  possunt  ab  innocente  committi.    At 

2)  Verg.  Aen.  4,  492  sq.     4)  Eclog.  8,  98.     9)  Plin.  H.  N. 
28,  1,  2. 

omnia  miracula  magorum,  quos  recte  sentit  esse  damnan- 
dos,  doctrinis  fiunt  et  operibus  daemonum,  quos  viderit 
cur  censeat  honorandos,  eos  necessarios  asserens  perferendis 
ad  deos  precibus  nostris,  quorum  debemus  opera  devitare, 
5  si  ad  Deum  verum  preces  nostras  volumus  pervenire. 
Deinde  quaero,  quales  preces  hominum  diis  bonis  per 
daemones  allegari  putat,  magicas  an  licitas?  Si  magicas, 
nohmt  tales;  si  licitas,  nohmt  per  tales.  Si  autem  pec- 
cator  paenitens  preces  fundit,  maxime  si  ahquid  magicum 

10  admisit:  itane  tandem  iUis  intercedentibus  accipit  veniam, 
quibus  inpellentibus  aut  faventibus  se  cecidisse  plangit  in 
culpam?  an  et  ipsi  daemones,  ut  possint  paenitentibus 
mereri  indulgentiam,  priores  agunt,  quod  eos  deceperint, 
paenitentiam?    Hoc   nemo  umquam   de  daemonibus  dixit, 

15  quia,  si  ita  esset,  nequaquam  sibi  auderent  divinos  honores 
expetere,  qui  paenitendo  desiderarent  ad  gratiam  veniae 
pertinere.  Ibi  enim  est  detestanda  superbia,  hic  humilitas 
miseranda. 

Caput  XX. 

20    An  credendum  sit  quod  dii  boni  libentius  dae77ionibus 
quam  hominibus  ^nisceantwr. 

At  enim  urgens  causa  et  artissima  cogit  daemones 
medios  inter  deos  et  homines  agere,  ut  ab  hominibus  ad- 
ferant  desiderata,   et  a  diis  referant  inpetrata.     Quaenam 

25  tandem  ista  causa  est  et  quanta  necessitas?  Quia  nullus, 
inquiunt,  Deus  miscetur  homini.  Praeclara  igitur  sancti- 
tas  Dei,  qui  non  miscetur  homini  supplicanti,  et  miscetur 
daemoni  arroganti;  non  miscetur  homini  paenitenti,  et 
miscetur   daemoni   decipienti;  non    miscetur  homini  con- 

30  fugienti  ad  divinitatem,  et  miscetur  daemoni  hngenti  divi-j 
nitatem;  non  miscetur  homini  petenti  indulgentiam,  e| 
miscetur  daemoni  suadenti  nequitiam;  non  miscetur  homini 


17  pertinere  KF  JParr.;  peruenire  Av   \\   23  adferant  ms 
(c.  24:  hinc  adferentes  vota,  inde  munera  referentes);  ofFerant 

per  philosophicos  libros  poetas  de  bene  institula  civitate 
pellenti,  et  miscetur  daemoni  a  principibus  et  ponlifici- 
bus  civitatis  per  scaenicos  ludos  poetarum  ludibria  requi- 
renti;  non  miscetur  homini  deorum  crimini  fingere  pro- 
hibenti,  et  miscetur  daemoni  se  falsis  deorum  criminibus  6 
oblectanti;  non  miscetur  homini  magorum  scelera  iustis 
legibus  punienti,  et  miscetur  daemoni  magicas  artes  do- 
centi  et  implenti;  non  miscetur  homini  imitationem  dae- 
monis  fugienti^  et  miscetur  daemoni  deceptionem  homi- 
nis  aucupanti.  10 

Caput  XXI. 

An  daemonibus  nuntiis  et  interpretihus  dii  utantur  falli- 
que  se  ah  eis  aut  ignorent  aut  velint. 

Sed  nimirum  tantae  huius  absurditatis  et  indignitatis 
est  magna  necessitas,  quod  sciUcet  deos  aetherios  humana  15 
curantes  quid  terrestres  homines  agerent  utique  lateret, 
nisi  daemones  aerii  nuntiarent;  quoniam  aether  longe  a 
terra  est  alteque  suspensus^  aer  vero  aetheri  terraeque 
contiguus.  0  mirabilem  sapientiam!  Quid  aliud  de  diis 
isti  sentiunt^  quos  omnes  optimos  volunt,  ni^i  eos  et  hu-  20 
mana  curare,  ne  cultu  videantur  indigni,  et  propter  ele- 
mentorum  distantiam  humana  nescire,  ut  credantur  dae- 
mones  necessarii  et  ob  hoc  etiam  ipsi  putentur  colendi, 
per  quos  dii  possint  et  quid  in  rebus  humanis  agatur  ad- 
discere  et  ubi  oportet  hominibus  subvenire?  Hoc  si  ita  25 
est,  diis  istis  bonis  magis  notus  est  daemon  per  corpus 
vicinum  quam  homo  per  animum  bonum.  0  multum  do- 
lenda  necessitas,  an  potius  inridenda  vel  detestanda  vani- 
tas,  ne  sit  vana  divinitas!  Si  enim  animo  ab  obstaculo 
corporis  libero  animum  nostrum  videre  dii  possunt,  non  30 
ad  hoc  indigent  daemonibus  nuntiis;  si  autem  animorum 
indicia  corporalia,  qualia  sunt  locutio  vultus  motus,  per 
corpus  suum  aetherii  dii  sentiunt  et  inde  colligunt  quid 
etiam  daemones  nuntient,  possunt  et  mendaciis  daemo- 
num    decipi.     Porro    si    deorum    divinitas    a    daemonibus  35 

non  potest  falli,  eadem   divinitate  quod  agiinus  non  pot- 
est  ignorari. 

Vellem  autem  mihi  isti  dicerent,  utrum  diis  daemo- 
nes  nuntiaverint  de  criminibus  deorum  poetica  Platoni 
6  displicere  figmenta  et  sibi  ea  placere  celaverint,  an  utrum- 
que  occultaverint  deosque  esse  maluerint  totius  rei  huius 
ignaros,  an  utrumque  indicaverint,  et  religiosam  erga  deos  m 
Piatonis  prudentiam  et  in  deos  iniuriosam  libidinem  suain| 
an   sententiam   quidem  Platonis,   qua  noluit  deos  per  im" 

10  piam  licentiam  poetarum  falsis  criminibus  infamari,  igno- 
tam  diis  esse  voluerint,  suam  vero  neqiiitiam,  qua  ludos 
scaenicos  amant,  quibus  illa  deorum  dedecora  celebran- 
tur,  prodere  non  erubuerint  vel  timuerint.  Horum  quat- 
tuor,  quae  interrogando  proposui,  quodlibet  eligant  et  in 

15  quolibet  eorum  quantum  mali  de  diis  bonis  opinentur  ad- 
tendant.  Si  enim  primum  elegerint,  confessuri  sunt  non 
licuisse  diis  bonis  habitare  cum  bono  Platone,  quando 
eorum  iniurias  prohibebat,  et  habitasse  cum  daemonibus 
mahs,   quando    eorum    iniuriis    exultabant,    cum   dii   boni 

20  hominem  bonum  longe  a  se  positum  non  nisi  per  malos 
daemones  nossent,  quos  vicinos  nosse  non  possent.  Si 
autem  secundum  elegerint  et  utrumque  occultatum  a  dae- 
monibus  dixerint,  ut  dii  omnino  nescirent  et  Platonis 
religiosissimam  legem  et  daemonum  sacrilegam  delectatio- 

25  nem:  quid  in  rebus  humanis  per  internuntios  daemones 
dii  nosse  utiUter  possunt,  quando  illa  nesciunt,  quae  in 
honorem  bonorum  deorum  religione  bonorum  hominum 
contra  libidinem  malorum  daemonum  decernuntur?  Si 
vero   tertium   elegerint   et  non  solum  sententiam  Platonis 

30  deorum  iniurias  prohibentem,  sed  etiam  daemonum  nequi- 
tiam  deorum  iniuriis  exultantem  per  eosdem  daemones 
nuntios  diis  innotuisse  responderint:  hoc  nuntiare  est  an 
insultare?  et  dii  utrumque  sic  audiunt,  sic  utrumque 
cognoscunt,    ut    non    solum   malignos    daemones    deorum 

dignitati  et  Platonis  religioni  contraria  cupientes  atque 
facientes  a  suo  accessu  non  arceant^  verum  etiam  per 
illos  malos  propinquos  Platoni  bono  longinquo  dona 
transmittant?  sic  enim  eos  elementorum  quasi  catenata 
series  conligavit^  ut  illis^  a  quibus  criminantur,  coniungi  5 
possint^  huic,  a  quo  defenduntur,  non  possint,  utrumque 
scientes,  sed  aeris  et  terrae  transmutare  pondera  non 
valentes.  lam,  quod  reliquum  est,  si  quartum  elegerint, 
peius  est  ceteris.  Quis  enim  ferat,  si  poetarum  de  diis 
inmortalibus  criminosa  figmenta  et  theatrorum  indigna  10 
hidibria  suamque  in  his  omnibus  ardentissimam  cupidi- 
tatem  et  suavissimam  vohiptatem  diis  daemones  nuntia- 
verunt,  et  quod  Plato  philosophica  gravitate  de  optima  re 
pubhca  haec  omnia  censuit  removenda  tacuerunt;  ut  iam 
dii  boni  per  tales  nuntios  nosse  cogantur  mala  pessimo-  15 
rum,  nec  aliena,  sed  eorundem  nuntiorum,  atque  his  con- 
traria  non  sinantur  nosse  bona  philosophorum,  cum  illa 
sint  in  iniuriam^  ista  in  honorem  ipsorum  deorum? 

Caput  XXII. 

Be  ahiciendo  cultu  daemonum  contra  Apuleium.         20 

Quia  igitur  nihil  istorum  quattuor  eligendum  est,  ne 
in  quolibet  eorum  de  diis  tam  male  sentiatur,  restat,  ut 
nullo  modo  credendum  sit^  quod  Apuleius  persuadere  ni- 
titur  et  quicumque  alii  sunt  eiusdem  sententiae  philosophi, 
ita  esse  medios  daemones  inter  deos  et  homines  tamquam  25 
internuntios  et  interpretes,  qui  hinc  ferant  petitiones  no- 
stras,  inde  referant  deorum  suppetias;  sed  esse  spiritus 
nocendi  cupidissimos,  a  iustitia  penitus  alienos,  superbia 
tumidos,  invidentia  lividos,  fallacia  callidos,  qui  in  hoc 
quidem  aere  habitant,  quia  de  caeli  superioris  sublimitate  30 
deiecti  merito  inregressibihs  transgressionis  in  hoc  sibi 
congruo  velut  carcere  praedamnati  sunt;  nec  tamen,  quia 
supra  terras  et  aquas  aeri  locus  est,  ideo  et  ipsi  sunt 
meritis   superiores   hominibus,   qui   eos   non   terreno  cor- 

A.UG.   DK    CIV.   DKI.    I.  23 

pore,  sed  electo  in  auxilium  Deo  vero  pia  mente  facilli 
superant.  Sed  multis  plane  participatione  verae  religio 
indignis  tamquam  captis  subditisque  dominantur^   quoru 

.     maximac  parti   mirabilibus   et   fallacibus  signis  sive  facta 
5  rum  sive   praediclorum    deos  se  esse  persuaserunt.     Qui- 
busdam  vero  vitia  eorum  aliquanto  adtentius  et  diligenti 
intuentibus   non    potuerunt  persuadere   quod   dii  sint^  a 
que   inter   deos   et   homines   internuntios   ac  beneficiorum 
inpetratores   se   esse   finxerunt;   si   tamen   non   istum   sal- 

10  tem  honorem  homines  eis  deferendum  putarunt,  qui  iilos 
nec  deos  esse  credebant,  quia  malos  videbant,  deos  autem 
omneS  bonos  volebant,  nec  audebant  tamen  omnino  in- 
dignos  dicere  honore  divino,  maxime  ne  offenderent  po- 
pulos^  a  quibus  eis  cernebant  inveterata  superstitione  per 

15  tot  sacra  et  templa  serviri. 


Caput  XXIIL 

Ouid  Hermes  Trismegisius  de  idolatria  senserit  et  unde 
scire  potuerit  superstitiones  Aegyptias  auferendas. 

Nam   diversa   de   iHis  Hermes  Aegyptius,  quem  Tris- 

20  megiston   vocant^   sensit   et  scripsit.     Apuleius  enim  deos 

quidem  ilios  negat;  sed  cum  dicit  ita  inter  homines  deos- 

que   quadam   medietate    versari,   ut  hominibus  apud  ipsos 

deos   necessarii   videantur^   cultum    eorum   a   supernorum 

deorum  rehgione  non  separat.     lile  autem  Aegyptius  ahos 

25  deos  esse  dicit  a  summo  Deo  factos,  alios  ab  hominibus, 

Hoc  qui  audit,  sicut  a  me  positum  est,  putat  dici  de  si- 

mulacris,  quia  opera  sunt  manuum  liominum;  at  ille  visi- 

bilia  et  contrectabilia  simulacra  vehit  corpora  deorum  esse 

asserit;   inesse    autem  his  quosdam  spiritus  invitatos,   qui 

30  valeant   aliquid   sive   ad   nocendum  sive  ad  desideria  non- 

nulia    complenda    eorum,    a   quibus   eis  divini  honores  et 

cultus  obsequia   deferuntur.     Hos  ergo  spiritus  invisibiles 

per  artem  quandam  visibilibus  rebus  corporalis  materiae 
copulare^  ut  sint  quasi  animata  corpora  illis  spiritibus  di- 
cata  et  subdita  simulacra,  Iioc  esse  dicit  deos  facere  eam- 
que  magnam  et  mirabilem  deos  faciendi  accepisse  Iiomines 
potestatem.  Iluius  Aegyptii  verba,  sicut  in  nostram  lin-  5 
guam'  interpretata  sunt,  ponam.  „Et  quoniam  de  cogna- 
tione,  inquit,  et  consortio  hominum  deorumque  nobis  in- 
dicitur  sermo,  potestatem  hominis,  o  Asclepi,  vimque 
cognosce.  Dominus,  inquit,  et  Pater  vel  quod  est  sum- 
mum  Deus  ut  effector  est  deorum  caelestium,  ita  homo  10 
fictor  est  deorum,  qui  in  templis  sunt  humana  proximitate 
contenti."  Et  paulo  post:  „Ita  humanitas,  inquit,  semper 
memor  naturae  et  originis  suae  in  illa  divinitatis  imita- 
tione  perseverat,  ut,  sicuti  Pater  ac  Dominus,  ut  sui  si- 
miles  essent,  deos  fecit  aeternos,  ita  humanitas  deos  suos  15 
ex  sui  vultus  similitudine  figuraret.'^  Hic  cum  Asclepius, 
ad  quem  maxime  loquebatur,  ei  respondisset  atque  dixisset: 
„Statuas  dicis,  o  Trismegiste?"  lum  ille:  ^Statuas,  inquit, 
0  Asclepi,  vides  quatenus  tu  ipse  diffidas;  statuas  anima- 
tas  sensu  et  spiritu  plenas  tantaque  facientes  et  talia,  20 
statuas  futurorum  praescias  eaque  sorte  vate  somniis  mul- 
tisque  aliis  rebus  praedicentes,  inbecillitates  hominibus 
facientes  easque  curantes,  Iristitiam  laetitiamque  pro  meri- 
tis.  An  ignoras,  o  Asclepi,  quod  Aegyptus  imago  sit  caeli, 
aut,  quod  est  verius,  translatio  aut  descensio  omnium  quae  25 
gubernantur  atque  exercentur  in  caelo.  Ac  si  dicendum 
est  verius,  terra  nostra  mundi  totius  est  templum.  Et 
lamen  quoniam  praescire  cuncta  prudentem  decet,  istud 
vos  ignorare  fas  non  est:  Futurum  tempus  est,  quo  ap- 
pareat  Aegyptios  incassum  pia  mente  divinitatem  sedula  30 
religione  servasse.^^ 

12)  Asclep.  ed.  Elm.  p.  89.     31)  Ib.  p.  90. 

Deinde  multis  verbis  Hermes  Imnc  locum  exequitur, 
in  quo  videtur  hoc  tempus  praedicere^  quo  Cliristiana  re- 
ligio,  quanto  est  veracior  atque  sanctior,  tanto  vehemen- 
tius  et  liberius  cuncta  fallacia  figmenta  subvertit^  ut  gra- 
5  tia  verissimi  Salvatoris  liberet  hominem  ab  eis  diis^  quos 
facit  homo,  et  ei  Deo  subdat,  a  quo  factus  est  homo.  Sed 
Hermes  cum  ista  praedicit,  velut  amicus  eisdem  ludifica- 
tionibus  daemonum  loquitur,  nec  Christianum  nomen  evi- 
denter   exprimit^   sed  tamquam  ea  tollerentur  atque  dele- 

10  rentur,  quorum  observatione  caelestis  simiUtudo  custodiretur 
in  Aegypto,  ita  haec  futura  deplorans  luctuosa  quodam 
modo'  praedicatione  testatur.  Erat  enim  de  his,  de  qui- 
bus  dicit  apostolus,  quod  cognoscentes  Beum  non  sicut 
Deum  glorificaverunt  aut  gratias  egerunt,  sed  evanuerunt 

15  m  cogitationibus  suis,  et  ohscuratum  est  insipiens  cor 
eoru7n;  dicentes  enim  se  esse  sapientes  stulti  facti  sunt 
et  inmutaverunt  gloriam  incorrupti  Dei  in  similitudinem 
imaginis  corruptihilis  hominis  et  cetera,  quae  comme- 
morare    longum    est.      Multa    quippe    taUa    dicit   de    uno 

20  vero  Deo  fabricatore  mundi,  quaUa  veritas  habet;  et 
nescio  quo  modo  illa  obscuratione  cordis  ad  ista  delabi- 
tur,  ut  diis,  quos  confitetur  ab  hominibus  fieri,  semper 
veUt  homines  subdi  et  haec  futuro  tempore  plangat 
auferri    quasi    quicquam    sit   infelicius    homine,    cui    sua 

25  figmenta  dominantur;  cum  sit  facUius,  ut  tamquam  deos 
colendo,  quos  fecit,  nec  ipse  sit  homo^  quam  ut  per  eius 
cultum  du  possint  esse,  quos  fecit  homo.  Citius  enim 
fit,  ut  homo  in  honore  positus  pecoribus  non  inteUegens 
comparetur^   quam  ut   operi  Dei   ad  eius  imaginem  facto, 

30  id  est  ipsi  homini,  opus  hominis  praeferatur.  Quapropter 
merito  homo  defecit  ab  iUo  qui  eum  fecit,  cum  sibi  prae- 
fecit  ipse  quod  fecit. 

18)  Rom.  1,  21  sqq.     29)  Ps.  48,  13. 

Haec   vana    deceptoria,    perniciosa    sacrilega   Hermes 
Aegyptius,  qnia  tempus^   quo  auferrentur,  venturum  scie- 
bat,  dolebat;  sed  tam  inpudenter  dolebat,  quam  inpruden- 
ter  sciebat.     Non   enim   haec   ei  revelaverat  Spiritus  san- 
ctus,   sicut  prophetis  sanctis,   qui  haec  praevidentes  cum  5 
exultatione   dicebant:    Si  faciet  liomo  deos,  et  ecce  ipsi 
non  siint  dii;   et  aho  loco:    Erit  in  illo  dte,  dicit  Domi- 
nus,  exterminabo  nomina  simulacrorum  a  terra,  et  non 
iam  erit  eorum  me^noria;  proprie  vero  de  Aegypto,  quod 
ad    hanc    rem    adtinet,    ita    sanctus  Esaias  prophetat:  Et  10 
movehuntur  manufacta  Aegypti  a  facie  eius,  et  cor  eo- 
rum  vincetur  in  eis,  et  cetera  huius  modi.     Ex  quo  genere 
et  illi  erant,   qui  venturum  quod  sciebant  venisse  gaude- 
bant;  qualis  Simeon,  quaUs  Anna,  qui  mox  natum  lesum; 
quahs  EUsabeth,   quae   etiam  conceptum  in  Spiritu  agno-  15 
vit;  quaUs  Petrus  revelante  Patre  dicens:   Tu  es  Chrisius, 
filius  Dei  vivi.     Huic   autem  Aegyptio  illi  spiritus  indica- 
verant  futura  tempora  perditionis   suae,   qui   etiam  prae- 
senti  in   carne  Domino  trementes  dixerunt:    Quid  venisti 
ante  tempus  perdere  nos?    sive    quia   subitum  iUis  fuit,  20 
quod  futurum  quidem,  sed  tardius  opinabantur,  sive  quia 
perditionem    suam    hanc    ipsam    dicebant,    qua    fiebat    ut 
cogniti    spernerentur,    et    hoc    erat    ante  tempus,    id   est 
ante    tempus    iudicii,    quo    aeterna    damnatione    puniendi 
sunt  cum  omnibus  etiam  hominibus,  ^ui  eorum  societate  25 
detinentur,  sicut  religio  loquitur,  quae  nec  faUit  nec  fal- 
litur^   non  sicut  iste  quasi  omni  vento  doctrinae  hinc  at- 
que   inde   perflatus    et   falsis   vera  permiscens   dolet  qua- 
si    perituram    religionem,     quem     postea     confitetur    er- 
rorem.  30 

7)  Hierem.  16,  20.  9)  Zach.  13,  2.  12)  Esai.  19,  1.  16) 
Lc.  2,  25  sqq.;  1,  41  sqq.  17)  Matth.  16,  16.  20)  Ib.  8,  29. 
28)  Ephes.  4,  14. 

Caput  XXIV. 

Quo  modo  Hernies  <j)atentery  parentum  suotnm  sit  con- 
fessus  errorem,  quem  tamen  doluerit  destruendum. 

Post  miilta  enim  ad  hoc  ipsum  redit^  ut  iterum  di- 
5  cat  de  diis^  quos  homines  fecerunt,  ita  loquens:  „Sed  iam 
de  talibus  sint  satis  dicta  talia.  Iterum,  inquit^  ad  homi- 
iiem  rationemque  redeamus^  ex  quo  divino  dono  liomo 
animal  dictum  est  rationale.  Minus  enim  miranda  etsi 
miranda  sunt,  quae  de  homine  dicta  sunt.     Omnium  enim 

10  mirabilium  vicit  admirationem,  quod  homo  divinam  potuit 
invenii^e  naturam  eamque  efficere.  Quoniam  ergo  proavi 
nostri  multum  errabant  circa  deorum  rationem  increduli 
et  non  animadvertentes  ad  cultum  religionemque  divinam, 
invenerunt  artem^    qua  efficerent  deos.     Cui  inventae  ad- 

15  iunxerunt  virtulem  de  mundi  natura  convenientem,  eam- 
que  miscentes^  quoniam  animas  facere  non  poterant,  evo- 
cantes  animas  daemonum  vel  angelorum  eas  indiderunt 
imaginibus  sanctis  divinisque  mysteriis,  per  quas  idola  et 
bene    faciendi   et   male   vires   habere  potuissent."     Nescio 

20  utrum  sic  confiterentur  ipsi  daemones  adiurati,  quo  modo 
iste  confessus  est.  ,,Quoniam,  inquit,  proavi  nostri  mui- 
tum  errabant  circa  deorum  rationem  increduli  et  non 
animadvertentes  ad  cultum  religionemque  divinam^  invene- 
runt    artem    qua    efficerent   deos."     Numquidnam    saltem 

25  mediocriter   eos   dixit   errasse,   ut   hanc  arlem  invenirent 
faciendi  deos,  aut  contentns  fuit  dicere:  Errabant^  nisi  ad- 
deret  et  diceret:  Multum  errabant?    Iste  ergo  multos  er- 
ror  et  increduUtas  non  animadvertenlium  ad  cultum  reli-1 
gionemque  divinam  invenit  artem,  qua  efficeret  deos.    Et 

30  tamen  quod  multus  error  et  increduhtas  et  a  cultu  acl 
rehgione    divina    aversio   animi  invenit,    ut  homo  arte  fa-j 

19)  Ascl.  p.  99. 

ceret  deos,  hoc  dolet  vir  sapiens  taraquam  religionem 
divinam  venturo  certo  tempore  auferri.  Vide  si  non  et 
vi  divina  maiorum  suorum  errorem  praeteritum  prodere, 
et  vi  diabolica  poenam  daemonum  futuram  dolere  com- 
pellitur.  Si  enim  proavi  eorum  multum  errando  circa  5 
deorum  rationem  increduiitate  et  aversione  animi  a  cuitu 
ac  religione  divina  invenerunt  artem,  qua  efficerent  deos: 
quid  mirum,  si,  haec  ars  detestanda  quidquid  fecit  aversa 
a  rehgione  divina,  aufertur  religione  divina,  cum  veritas 
emendat  errorem,  fides  redarguit  incredulitatem,  conversio  10 
corrigit  aversionem? 

Si  enim  tacitis  causis  dixisset  proavos  suos  invenisse 
artem,   qua   facerent   deos:   nostrum   fuit  utique,   si  quid 
rectum   piumque   saperemus,   adtendere   et  videre  nequa- 
quam   illos   ad   hanc  artem  perventuros  fuisse,  qua  homo  15 
deos  facit,  si  a  veritate  non  aberrarent,  si  ea,  quae  Deo 
digna  sunt,   crederent,   si  animum  adverterent  ad  cultum 
religionemque    divinam;    et    tamen    si    causas   artis   huius 
nos   diceremus   multum   errorem   hominum  et  increduHta- 
tem    et    animi    errantis   atque   infideUs   a   divina  religione  20 
aversionem,   utcumque   ferenda   esset   inpudentia  resisten- 
tium  veritati.     Cum  vero  idem  ipse^  qui  potestatem  huius 
artis  super  omnia  cetera  miratur  in  homine^  qua  illi  deos 
facere  concessum  est,  et  dolet  venturum  esse  tempus,  quo 
haec  omnia  deorum  figmenta  ab  hominibus  instituta  etiam  25 
legibus  iubeantur  auferri^  confitetur  tamen  atque  exprimit 
causas,  quare  ad  ista  perventum  sit,   dicens  proavos  suos 
muito  errore   et  incredulitate   et   animum  non  advertendo 
ad    cultum    religionemque    divinam  invenisse   hanc    artem, 
qua    facerent    deos:    nos   quid   oportet  dicere,   vel  potius  30 
quid    agere    nisi    quantas   possumus   gratias   Domino   Deo 
nostro,    qui   haec   contrariis    causis,    quam  instituta  sunt, 
abstulit?     Nam    quod   instituit   multitudo  erroris,   abstulit 
via    veritatis;    quod    instituit    incredulitas,    abstulit    fides; 
quod   instituit  a  cultu    divinae   reUgionis  aversio,    abstulit  35 
ad  unum  verum  Deum  sanctumque  conversio;  nec  in  sola 

Aegypto,  qiiam  solam  in  isto  plangit  daemonum  spiritus, 
sed  in  omni  terra,  quae  cantat  DomiiK)  canticum  novum, 
sicut  vere  sacrae  et  vere  propheticae  litterae  praenuntia- 
runt,  ubi  scriptum  est:   Cantate  Domino  canticum  novum^ 

"5  cantate  Domino  omnis  terra.  Titulus  quippe  psalmi  huius 
est:  Quando  domus  aedificabatur  post  captivitatem.  Aedi- 
ficatur  enim  domus  Domino  civitas  Dei,  quae  est  sancta 
ecclesia,  in  omni  terra  post  eam  captivitatem,  qua  illos 
homines,  de  quibus  credentibus  in  Deum  tamquam  lapidi- 

10  bus  vivis  domus  aedificatur,  captos  daemonia  possidebant. 
Neque  enim,  quia  deos  homo  faciebat,  ideo  non  ab  eis 
possidebatur  ipse  qui  fecerat,  quando  in  eorum  societa- 
tem  colendo  traducebatur;  societatem  dico,  non  idolorum 
stoUdorum,  sed  versutorum  daemoniorum.     Nam  quid  sunt 

15  idola,  nisi  quod  eadem  scriptura  dicit:  Oculos  hahent,  et 
non  videhunty  et  quidquid  tale  de  materiis  licet  affabre 
effigiatis,  tamen  vita  sensuque  carentibus  dicendum  fuit. 
Sed  inmundi  spiritus  eisdem  simulacris  arte  illa  nefaria 
conligati  cultorum  suorum  animas  in  suam  societatem  re- 

20  digendo  miserabiUter  captivaverant.  Unde  dicit  apostolus: 
Scimus  quia  nihil  est  idolum;  sed  quae  immolant  gentes^ 
daemoniis  immolanty  et  non  Deo-^  nolo  vos  socios  fieri 
daemoniorum.  Post  hanc  ergo  captivitatem,  qua  homines 
a  mahgnis  daemonibus  tenebantur,   Dei  domus  aedificatur 

25  in  omni  terra;  unde  titulum  ille  psalmus  accepit,  ubi  di- 
citur:  Cantate  Domino  canticum  novum,  cantate  Domin 
omnis   terra.     Cantate  Domino,    benedicite   nojnen    eiu 
bene  nuntiate  diem  ex  die  salutare  eius.     Adnuntiate  i\ 
gentibus  gloriam  eiuSj  in  omnibus  populis  mirabilia  eius 

30  quoniam  magnus  Dominus  et  laudabilis  ni?nis,  terribilis 
est  super  omnes  deos.  Quia  omnes  dii  gentium  dae-^ 
moniaj  dominus  autem  caelos  fecit. 

5)  Ps.  95, 1.     10)  1.  Petr.  2,  5.     16)  Ps.  114,  5.     23)  1.  Coi 
10,  20.     32)  Ps.  95,  1  sqq. 

8  eam  om.  J.  |j  16  uidebunt  C  see.  Graec;  vident  «?  fl  2] 
benedicite  AK  sec.  Graec. :  et  benedicite  Fv  II  nomini  KF 

Qiii  ergo  doluit  venturum  fuisse  tempus,  quo  aufer- 
retur  cultus  idolorum  et  in  eos,  qui  colerent,  dominatio 
daemoniorum,  malo  spiritu  instigatus  semper  volebat  istam 
captivitatem  manere,  qua  transacta  psalmiis  canit  aedifi- 
cari  domum  in  omni  terra.  Praenuntiabat  illa  Hermes  5 
dolendo;  praenuntiabat  haec  propheta  gaudendo.  Et  quia 
Spiritus  victor  est,  qui  haec  per  sanctos  prophetas  cane- 
bat,  etiam  Hermes  ipse  ea,  quae  nolebat  et  dolebat  auferri, 
non  a  prudentibus  et  fidelibus  et  rehgiosis,  sed  ab  er- 
rantibus  et  increduhs  et  a  cultu  divinae  rehgionis  aversis  10 
esse  instituta  miris  modis  coactus  est  confiteri.  Qui 
quamvis  eos  appellet  deos,  tamen  cum  dicit  a  tahbus 
hominibus  factos,  quales  esse  utique  non  debemus,  velit 
nolit,  ostendit  colendos  non  esse  ab  eis,  qui  tales  non 
sunt,  quales  fuerunt  a  quibus  facti  sunt,  hoc  est  a  pru-  15 
dentibus,  fidehbus,  religiosis;  simul  etiam  demonstrans 
ipsos  homines,  qui  eos  fecerunt,  sibimet  inportasse,  ut 
eos  haberent  deos,  qui  non  erant  dii.  Verum  est  quippe 
illud  propheticum:  Si  faciet  ho?no  deos,  et  ecce  ipsi  non 
sunt  dii.  Deos  ergo  tales,  talium  deos,  arte  factos  a  tali-  20 
bus,  [cum  appellasset  HermesJ  id  est  idolis  daemones 
per  artem  nescio  quam  cupiditatum  suarum  vincuhs  in- 
ligatos  cum  appellaret  factos  ab  hominibus  deos,  non 
tamen  eis  dedit,  quod  Platonicus  Apuleius  (unde  satis 
iam  diximus  et  quam  sit  inconveniens  absurdumque  mon-  25 
stravimus),  ut  ipsi  essent  interpretes  et  intercessores  inter 
deos,  quos  fecit  Deus,  et  homines,  quos  idem  fecit  Deus ; 
hinc  adferentes  vota,  inde  munera  referentes.  Nimis  enim 
stultum  est  credere  deos,  quos  fecerunt  homines,  plus 
valere  apud  deos,  quos  fecit  Deus,  quam  valent  ipsi  homi-  30 
nes,  quos  idem  ipse  fecit  Deus.  Daemon  quippe  simulacro 
arte  impia  conligatus  ab  homine  factus  est  deus,  sed  tali 
homini,  non  omni  homini.    Qualis  est  ergo  iste  deus,  quem 

20)  Hierem.  16,  20. 


21  cum  .  .  Hermes  uncis  indusi  \\  27  idem  ipse  fecit  A 


362  S.  AUGUSTINI 

non  faceret  homo  nisi  errans  et  increduliis  et  averslts  a 
vero  Deo?  Porro  si  daemones,  qui  coluntur  in  templis, 
per  artem  nescio  quam  imaginibus  inditi,  hoc  est  visibili- 
bus  simulacris,  ab  eis  hominibus,  qui  hac  arte  fecerunt 
5  deos,  cum  aberrarent  aversique  essent  a  cultu  et  rehgione 
divina,  non  sunt  internuntii  nec  interpretes  inter  homines 
et  deos^  et  propter  suos  pessimos  ac  turpissimos  mores, 
et  quod  homines,  quamvis  errantes  et  increduU  et  aversi 
a  cultu  ac  reUgione  divina,  tamen  eis  sine  dubio  meUores 

10  sunt,  quos  deos  ipsi  arte  fecerunt:  restat,  ut,  quod  pos- 
sunt^  tamquam  daemones  possint^  vel  quasi  beneficia  prae- 
stando.magis  nocentes,  quia  magis  decipientes^  vel  aperte 
malefaciendo  (nec  tamen  quodiibet  horum,  nisi  quando 
permittuntur  alta  et  secreta  Dei  providentia),   non  autem 

15  tamquam  medii  inter  homines  et  deos  per  amicitiam  deo- 
rum  multum  apud  homines  valeant.  Hi  enim  diis  bonis, 
quos  sanctos  angelos  nos  vocamus  rationalesque  creaturas 
sanctae  caelestis  habitationis  sive  sedes  sive  dominationes 
sive   principatus    sive   potestates^   amici   esse  omnino  non 

20  possunt^  a  quibus  tam  longe  absunt  animi  affectione,  quam 
longe  absunt  a  virtutibus  vitia  et  a  bonitate  malitia. 

Caput  XXV. 

De  his,  quae  sanctis  angelis  et  hominibus  possunt 
communia. 

25  NuIIo   modo   igitur   per  daemonum  quasi  medietatem' 

ambiendum   est   ad   benevolentiam   seu  beneficentiam  deo- 
rum  vel  potius  angelorum  bonorum,  sed  per  bonae  vokm-^_j 
tatis   similitudinem,   qua  cum  iUis  sumus  et  cum  illis  vi-jHI 
vimus   et   cum   ilUs  Deum  quem  colunt  colimus^  etsi  eos^^ 

30  carnalibus  oculis  videre  non  possumus;  in  quantum  autem 
dissimilitudine   voluntatis    et   fragilitate   infirmitatis   miserii 


13  quando  mss;  quando  et  quantum  v  ||  18  caelestes  habi- 
tationes  C 

siimus^  in  tantimi  ab  eis  longe  sunius  vitae  merito,  non 
corporis  loco.  Non  enim  quia  in  terra  condicione  carnis 
habitamus^  sed  si  inmunditia  cordis  terrena  sapimus,  non 
eis  iungimur.  Cum  vero  sanamur,  ut  quales  ipsi  sunt 
simus:  iide  illis  interim  propinquamus,  si  ab  ilio  nos  5 
fieri  beatos,  a  quo  et  ipsi  facti  sunt,  etiam  ipsis  faventi- 
bus  credimus. 

Caput  XXVI. 

Quod  omnis  religio  paganorum   circa   homines  mortuos 

fuerit  implicata.  10 

Sane  advertendum  est,  quo  modo  iste  Aegyptius,  cum 
doleret  tempus  esse  venturum^  quo  illa  auferrentur  ex 
Aegypto,  quae  fatetur  a  multum  errantibus  et  incredulis  et 
a  cultu  divinae  religionis  aversis  esse  instituta,  ait  inter 
cetera:  „Tunc  terra  ista,  sanctissima  sedes  delubrorum  15 
atque  templorum,  sepulcrorum  erit  mortuorumque  plenis- 
sima'^;  quasi  vero,  si  illa  non  auferrentur,  non  essent 
homines  morituri^  aut  alibi  essent  mortui  ponendi  quam 
in  terra;  et  utique,  quanto  plus  volveretur  temporis  et 
dierum,  tanto  maior  esset  numerus  sepulcrorum  propter  20 
maiorem  numerum  mortuorum.  Sed  hoc  videtur  dolere, 
quod  mcmoriae  martyrum  nostrorum  templis  eorum  delu- 
brisque  succederent,  ut  videlicet,  qui  haec  legunt  animo 
a  nobis  averso  atque  perverso,  putent  a  paganis  cultos 
fuisse  deos  in  templis,  a  nobis  autem  coli  mortuos  in  25 
sepulcris.  Tanta  enim  homines  impii  caecitate  in  montes 
quodam  modo  ofTendunt  resque  oculos  suos  ferientes  nolunt 
videre,  ut  non  adtendant  in  omnibus  litteris  paganorum 
aut  non  inveniri  aut  vix  inveniri  deos,  qui  non  homines 
fuerint    mortuisque    divini    honores    delati    sint.      Omitto,  30 

17)  Ascl.  p.  90. 

quod  Varro  dicit  omnes  ab  eis  mortuos  existimari  manes 
deos  et  probat  per  ea  sacra,  quae  omnibus  fere  mortuis 
exhibentur,  ubi  et  ludos  commemorat  funebres,  tamquam 
hoc   sit  maximum   divinitatis  indicium,   quod   non   soleant 

"5  ludi  nisi  numinibus  celebrari. 

Hermes  ipse,  de  quo  nunc  agitur,  in  eodem  ipso  Ubro, 
ubi  quasi  futura  praenuntiando  deplorans  ait:  ,,Tunc  terra 
ista,  sanctissima  sedes  dekibrorum  atque  templorum,  se- 
pulcrorum   erit  mortuorumque   plenissima",    deos   Aegypti 

10  homines  mortuos  esse  testatur.  Cum  enim  dixisset  pro- 
avos  suos  multum  errantes  circa  deorum  rationem,  incre- 
dulos  -et  non  animadvertentes  ad  cultum  rehgionemque 
divinam^  invenisse  artem,  qua  efficerent  deos:  ;,Cui  inven- 
tae,  inquit,  adiunxerunt  virtutem  de  mundi  natura  conve- 

15  nientem  eamque  miscentes,  quoniam  animas  facere  non 
poterant,  evocantes  animas  daemonum  vel  angelorum  eas 
indiderunt  imaginibus  sanctis  divinisque  mysteriis,  per 
quas  idola  et  bene  faciendi  et  male  vires  habere  potuis- 
sent."    Deinde  sequitur  tamquam  hoc  exemplis  probaturus 

20  et  dicit:  „Avus  enim  tuus,  o  Asclepi,  medicinae  primus 
inventor,  cui  templum  consecratum  est  in  monte  Libyae 
circa  htus  crocodilorum,  in  quo  eius  iacet  mundanus 
homo,  id  est  corpus;  reliquus  enim,  vel  potius  totus,  si 
est  homo  totus  in  sensu  vitae,  melior  remeavit  in  caelum, 

25  omnia  etiam  nunc  hominibus  adiumenta  praestans  infirmis 
numine  nunc  suo,  quae  solebat  medicinae  arte  praebere." 
Ecce  dixit  mortuum  coli  pro  deo  in  eo  loco,  ubi  habebat 
sepulcrum,  falsus  ac  fallens,  quod  remeavit  in  caelum. 
Adiungens   deinde   ahud:    ^Hermes,    inquit,    cuius   avitum 

30  mihi  nomen  est,  nonne  in  sibi  cognomine  patria  consistens 
omnes  mortales   undique  venientes   adiuvat   atque   conser- 

20)  P.  99. 


26  quae  solebat  scripsi;  quae  solent  C;  quae  solet  AFd; 

vat?^'  Hic  enim  Hermes  maior,  id  est  Mercurius,  quem 
dicit  avum  suum  fuisse,  in  Hermopoli,  lioc  est  in  sui  no- 
minis  civitate,  esse  perhibetur.  Ecce  duos  deos  dicit  lio- 
mines  fuisse,  Aesculapium  et  Mercurium.  Sed  de  Aescu- 
lapio  et  Graeci  et  Latini  hoc  idem  sentiunt;  Mercurium  5 
autem  multi  non  putant  fuisse  mortalem,  quem  tamen  iste 
avum  suum  fuisse  testatur.  At  enim  alius  est  ille,  alius 
iste,  quamvis  eodem  nomine  nuncupentur.  Non  multum 
pugno,  ahus  ille  sit^  alius  isle;  verum  et  iste,  sicut  Aescu- 
lapius,  ex  homine  deus  secundum  testimonium  tanti  apud  lo 
suos  viri,  huius  Trismegisti,  nepotis  sui. 

Adhuc  addit  et  dicit:  ,,Jsin  vero  Osiris  quam  multa 
bona  praestare  propitiam,  quantis  obesse  scimus  iratam!" 
Deinde  ut  ostenderet  ex  hoc  genere  esse  deos,  quos  illa 
arte  homines  faciunt  (unde  dat  intellegi  daemones  se  15 
opinari  ex  hominum  mortuorum  animis  extitisse,  quos  per 
artem,  quam  invenerunt  homines  multum  errantes,  in- 
creduU  et  inreligiosi,  ait  inditos  simulacris,  quia  hi,  qui 
tales  deos  faciebant,  animas  facere  non  utique  poterant), 
cum  de  Iside  dixisset,  quod  commemoravi,  „quantis  obesse  20 
scimus  iratam'',  secutus  adiunxit:  ,,Terrenis  etenim  diis 
atque  mundanis  facile  est  irasci,  utpote  qui  sint  ab  homi- 
nibus  ex  utraque  natura  facti  atque  compositi.'^  ,,Ex 
utraque  natura"  dicit  ex  anima  et  corpore,  ut  pro  anima 
sit  daemon,  pro  corpore  simulacrum.  „Unde  contigit,  in-  25 
quit,  ab  Aegyptiis  haec  sancta  animalia  nuncupari  coUque 
per  singulas  civitates  eorum  animas,  quorum  sunt  conse- 
cratae  viventes,  ita  ut  eorum  legibus  incolantur  et  eorum 
nominibus  nuncupentur.''  Ubi  est  illa  velut  querela  lu- 
ctuosa,  quod  terra  Aegypti,  sanctissima  sedes  delubrorum  30 
atque  templorum,  sepulcrorujn  futura  esset  mortuorumque 
plenissima?  Nempe  spiritus  fallax,  cuius  instinctu  Hermes 
ista  dicebat,  per  eum  ipsum  coactus  est  confiteri  iam 
tunc  illam  terram  sepulcrorum  et  mortuorum,  quos  pro 

diis  colebant,  fiiisse  plenissimam.  Sed  dolor  daemonum 
per  eum  loquebatur,  qui  suas  futuras  poenas  apud  sancto- 
rum  martyrum  memorias  inminere  maerebant.  In  multis 
enim  talibns  locis  torquentur  et  confitentur  et  de  possessis 
5  hominum  corporibus  eiciuntur. 

Caput  XXVIL 

De  moclo  honoris,  quem  Christiani  martyribus  inpendunt. 

Nec  tamen  nos  eisdem  martyribus  templa,  sacerdotia, 
sacra   et   sacrificia   constituimus,    quoniam   non   ipsi,    sed 

10  Deus  'eorum  nobis  est  Deus.  Honoramus  sane  memorias 
eorum  tamquam  sanctorum  hominum  Dei,  qui  usque  ad 
mortem  corporum  suorum  pro  veritate  certarunt^  ut  in- 
notesceret  vera  religio  falsis  fictisque  convictis;  quod  etiam 
si  qui  antea  sentiebant,  timendo  reprimebant.     Quis  autem 

15  audivit  aliquando  fidehum  stantem  sacerdotem  ad  altare, 
etiam  super  sanctum  corpus  martyris  ad  Dei  honorem  cui- 
tumque  constructum,  dicere  in  precibus:  Offero  tibi  sacri- 
ficium  Petre  vel  Paule  vel  Cypriane,  cum  apud  eorum 
memorias  offeratur  Deo,   qui  eos  et  homines  et  martyres 

20  fecit  et  sanctis  suis  angeUs  caelesti  honore  sociavit,  ut  ea 
celebritate  et  Deo  vero  de  illorum  victoriis  gratias  agamus 
et  nos  ad  imitationem  tahum  coronarum  atque  palmarum 
eodem  invocato  in  auxilium  ex  illorum  memoriae  renova- 
tione  adhortemur?     Quaecumque  igitur  adhibentur  religio- 

25  sorum  obsequia  in  martyrum  locis,  ornamenta  sunt  me- 
moriarum,  non  sacra  vel  sacrificia  mortuorum  tamquam 
deorum.  Quicumque  etiam  epulas  suas  eo  deferunt  (quod 
quidem  a  Christianis  melioribus  non  fit,  et  in  plerisque 
terrarum  nulla  talis  est  consuetudo)  —  tamen  quicumque  id 

30  faciunt,  quas  cum  apposuerint,  orant  et  auferunt,  ut  ve- 
scantur  vel  ex  eis  etiam  indigentibus  largiantur,  sancti- 
ficari  sibi  eas  volunt  per  merita  martyrum  in  nomine  do 


30  quascumque  AK^  \\  31  largiuntur  A 

mini  martynim.  Non  aiitem  esse  ista  sacrificia  martyrum 
novit,  qiii  novit  uniim,  quod  etiam  illic  ofTertur,  sacrificium 
Cliristianorum. 

Nos  itaque  martyres  nostros  nec  divinis  honoribus 
nec  humanis  criminibus  coUmus,  sicut  colunt  ilU  deos  suos,  5 
nec  sacrificia  ilUs  off*erimus^  nec  deorum  probra  in  eorum 
sacra  convertimus.  Nam  de  Iside,  uxore  Osiris^  Aegyptia 
dea,  et  de  parentibus  eorum,  qui  omnes  reges  fuisse  scri- 
buntur  (quibus  parentibus  suis  iUa  cum  sacrificaret,  in- 
venit  hordei  segetem  atque  inde  spicas  marito  regi  et  eius  10 
consiUario  Mercurio  demonstravit,  unde  eandem  et  Cere- 
rem  volunt),  quae  et  quanta  mala  non  a  poetis,  sed  my- 
sticis  eorum  Utteris  memoriae  mandata  sint,  sicut  Leone 
sacerdote  prodente  ad  Olympiadem  matrem  scribit  Ale- 
xander,  legant  qui  volunt  vel  possunt,  et  recolant  qui  lege-  15 
runt,  et  videant  quibus  hominibus  mortuis  vel  de  quibus 
eorum  factis  tamquam  diis  sacra  fuerint  instituta.  Absit 
ut  eos,  quamvis  deos  habeant,  sanctis  martyribus  nostris, 
quos  tamen  deos  non  habemus,  ulla  ex  parte  audeant  com- 
parare.  Sic  enim  non  constituimus  sacerdotes  nec  offe-  20 
rimus  sacrificia  martyribus  nostris,  quia  incongruum  inde- 
bitum  inlicitum  est  atque  uni  Deo  tantummodo  debitum, 
ut  nec  criminibus  suis  nec  ludis  eos  turpissimis  oblecte- 
mus,  ubi  vel  flagitia  isti  celebrant  deorum  suorum,  si, 
cum  homines  essent,  talia  commiserunt,  vel  conficta  de-  25 
lectamenta  daemonum  noxiorum,  si  homines  non  fuerunt. 
Ex  isto  genere  daemonum  Socrates  non  haberet  deum,  si 
haberet  deum;  sed  fortasse  homini  ab  illa  arte  faciendi 
deos  alieno  et  innocenti  iUi  inportaverint  talem  deum,  qui 
eadem  arte  excellere  voluerunt.  Quid  ergo  plura?  Non  30 
esse  spiritus  istos  colendos  propter  vitam  beatam,  quae 
post  mortem  futura  est,  nuUus  vel  mediocriter  prudens 
ambigit.  Sed  fortasse  dicturi  sunt  deos  quidem  esse  om- 
nes  bonos,   daemones  autem  alios  malos,   alios  bonos,   et 

eos^  per  quos  ad  vitam  in  aeterniim  beatam  perveniamus, 
colendos  esse  censebunt,  quos  bonos  opinantur.  Quod 
quale  sit  iam  in  volumine  sequenti  videndum  est. 


LIBER  IX. 


Caput  I. 

Ad  quem  articulum  disputatio  praemissa  pervenerit  et 
qiiid  disctitie?idum  sit  de  residua  quaestione. 

10  Et  bonos   et  malos  deos   esse   quidam  opinati   sunt; 

quidam  vero  de  diis  meliora  sentientes  tantum  eis  honoris 
laudisque  tribuerunt,  ut  nullum  deorum  malum  credere 
auderent.  Sed  illi,  qui  deos  quosdam  bonos,  quosdam 
malos  esse   dixerunt,   daemones  quoque  appellaverunt  no- 

15  mine  deorum,  quamquam  et  deos,  sed  rarius,  nomine  dae- 
monum,  ita  ut  ipsum  lovem,  quem  volunt  esse  regem  ac 
principem  ceterorum,  ab  Homero  fateantur  daemonem 
nuncupatum,  Hi  autem,  qui  omnes  deos  non  nisi  bonos 
esse  adserunt  et  longe   praestantiores  eis  hominibus,  qui 

20  perhibentur  boni^  merito  moventur  daemonum  factis,  quae 
negare  non  possunt,  eaque  nullo  modo  a  diis^  quos  omnes 
bonos  volunt,  committi  posse  existimantes  differentiam 
inter  deos  et  daemones  adhibere  coguntur,  ut,  quidquid 
eis  merito  disphcet  in  operibus  vel  affectibus  pravis^  qui- 

25  bus  vim  suam  manifestant  occulti  spiritus,  id  credant  esse 
daemonum,  non  deorum.  Sed  quia  eosdem  daemones 
inter  homines  et  deos  ita  medios  constitutos  putant^  tam- 
quam  nullus  deus  homini  misceatur,  ut  hinc  perferant  de- 
siderata,  inde  referant  impetrata,  atque  hoc  Platonici,  prae- 

30  cipui  philosophorum  ac  nobilissimi,  sentiunt,  cum  quibus 
velut  cum  excellentioribus  placuit  istam  examinare  quae- 
stionem,  utrum  cultus  plurimorum  deorum  prosit  ad  con- 

^equeiidam  vitam  beatam  quae  post  mortem  futura  est: 
libro  superiore  quaesivimus,  quo  pacto  daemones^  qui 
talibus  gaudent,  qualia  boni  et  prudentes  homines  aver- 
santur  et  damnant,  id  est  sacrilega  flagitiosa  facinerosa 
non  de  quolibet  homine,  sed  de  ipsis  diis  figmenta  poeta-  5 
rum  et  magicarum  artium  sceleratam  puniendamque  vio- 
lentiam^  possint  quasi  propinquiores  et  amiciores  diis  bonis 
conciliare  homines  bonos^  et  hoc  nulla  ratione  posse  com- 
pertum  est. 

Caput  II.  10 

Ati  inter  daemones,  quibiis  dii  siiperiores  sunt,  sit  aliqiia 

pars  l)onorum,  quorum  praesidio  ad  veram  heatitu- 

dinem  possit  liumana  anima  pervenire. 

Proinde  hic  liber^  sicut  in  illius  fme  promisimus^  dis- 
putationem  continere  debebit  de  differentia  (si  quam  vo-  15 
lunt  esse)  non  deorum  inter  se,  quos  omnes  bonos  dicuut^ 
nec  de  differentia  deorum  et  daemonum,  quorum  illos  »Jj 
hominibus  longe  altcque  seiungunt,  istos  inter  deos  et 
homines  conlocant;  sed  de  differentia  ipsorum  daemonum^ 
quod  ad  praesentem  pertinet  quaestionem.  Apud  pleros-  20 
que  enim  usitatum  est  dici^  alios  bonos  alios  malos  dae- 
mones;  quae  sive  sit  etiam  Platonicorum,  sive  quorum- 
libet  senlentia^  nequaquam  eius  est  neglegenda  discussio, 
ue  quisquam  velut  daemones  bonos  sequendos  sibi  esse 
arbitretur,  per  quos  tamquam  medios  diis,  quos  omnes  25 
bonos  credit,  dum  conciliari  adfectat  et  studet^  ut  quasi 
cum  eis  possit  esse  post  mortem,  inretitus  malignorum 
spirituum  deceptusque  fallacia  longe  aberret  a  vero  Deo, 
cum  quo  solo  et  in  quo  solo  et  de  quo  solo  anima  hu- 
mana,  id  est  rationalis  et  intellectualis^  beata  est.  30 

Caput  IIL 


Quae  daemonibus  Apulems  ascribat,  quibus  cum  ra 
tionem  noti  subtrahat,  7iihil  virtutis  assignat. 

Qiiae  igitur  est  differentia  daemonum  bonorum 
5  malorum?  Quando  quidem  Platonicus  Apuleius  de  li 
universaliter  disserens  et  tam  multa  loquens  de  aeriis  eo 
rum  corporibus  de  virtutibus  tacuit  animorum,  quibus 
essent  praediti,  si  essent  boni.  Tacuit  ergo  beatitudinis 
causam^  indicium  vero  miseriae  tacere  non  potuit,  confi- 

10  tens  eorum  mentem,  qua  rationales  esse  perhibuit,  non 
saltem  inbutam  munitamque  virtute  passionibus  animi  in- 
rationabiiibus  nequaquam  cedere,  sed  ipsam  quoque,  sicut 
stultarum  mentium  mos  est,  procellosis  quodam  modo 
perturbationibus   agitari.     Verba  namque  eius   de   hac   re 

15  ista  sunt:  ^^Ex  lioc  ferme  daemonum  numero^  inquit,  poe- 
tae  solent  haudquaquam  procul  a  veritate  osores  et  ama- 
tores  quoinuidam  hominum  deos  fmgere;  hos  prosperare 
et  evehere,  illos  contra  adversari  et  adfligere;  igitur  et  mi- 
sereri  et  indignari,   et  angi  et  laetari  omnemque   humani 

20  animi  faciem  pati,  simiH  motu  cordis  et  salo  mentis  per 
omnes  cogitationum  aestus  fluctuare.  Quae  omnes  turbe- 
lae  tempestatesque  procul  a  deorum  caelestium  tranquil- 
iitate  exulant."  Num  est  in  his  verbis  ulla  dubitatio^,  quod 
non  animorum  aliquas  inferiores  partes,  sed  ipsas  daemq- 

25  num  mentes,  quibus  rationalia  sunt  animalia,  velut  pro- 
cellosum  salum  dixit  passionum  tempestate  turbari?  ut  ne 
hominibus  quidem  sapientibus  comparandi  sint,  qui  huius 
modi  perturbationibus  animorum,  a  quibus  humana  non 
est  inmunis  infirmitas,   etiam  cum  eas  huius  vitae  condi- 

30  cione  patiuntur,  mente  inperturbata  resistunt,  non  eis  ce- 
dentes  ad  ahquid  adprobandum  vel  perpetrandum^  quod 
exorbitet  ab  itinere  sapientiae  et  lege  iustitiae;  sed  stultis 
mortahbus  et  iniustis  non  corporibus,  sed  moribus  similes 

23)  De  deo  Socr.  p.  48. 

(ut  non  dicam  deteriores,  eo  quo  vetustiores  et  debita 
poena  insanabiles)  ipsius  quoque  mentis,  ut  iste  appellavit, 
salo  fluctuant,  nec  in  veritate  atque  virtute,  qua  turbu- 
lentis  et  pravis  affectionibus  repugnatur,  ex  ulla  animi 
parte  consistunt.  5 

Caput  IV. 

De  perturhationibus,  quae  animo  accidunt,  quae  sit  Peri- 
pateticorum  Stoicorumqiie  sententia. 

Duae   sunt    sententiae    philosophorum    de    his    animi 
motibus,   quae  Graeci  Tta&r],  nostri  autem   quidam,   sicut  10 
Cicero,    perturbationes ,   quidam    affectiones  vel    affectus, 
quidam  vero,   sicut  iste   de  Graeco   expressius,   passiones 
vocant.    Has  ergo  perturbationes  sive  affectiones  sive  pas- 
siones  quidam  philosophi  dicunt  etiam  in  sapientem  cadere, 
sed  moderatas  rationique  subiectas,  ut  eis   leges   quodam  15 
modo,   quibus   ad   necessarium   redigantur  modum,   domi- 
natio   mentis  inponat.     Hoc   qui   sentiunt,   Platonici   sunt 
sive  Aristotehci,  cum  Aristoteles  discipulus  Platonis  fuerit, 
qui  sectam  Peripateticam  condidit.    AHis  autem,  sicut  Stoi- 
cis,  cadere  ullas  omnino  huiusce  modi  passiones  in  sapien-  20 
tem   non   placet.     Hos   autem,   id   est   Stoicos,   Cicero   in 
libris  de  fmibus  bonorum  et  malorum  verbis  magis  quam 
rebus   adversus  Platonicos   seu  Peripateticos  certare   con- 
vincit;   quando  quidem  Stoici  nolunt   bona  appellare,   sed 
commoda    corporis    et  externa,    eo    quod   nullum    bonum  25 
volunt  esse  hominis  praeter  virtutem,  tamquam  artem  bene 
vivendi,   quae   non   nisi   in   animo   est.     Haec   autem  isti 
simpUciter  et  ex  communi  loquendi  consuetudine  appellant 
bona;  sed  in  comparatione  virtutis,  qua  recte  vivitur,  parva 
et  exigua.     Ex  quo  fit,  ut  ab  utrisque  quodUbet  vocentur,  30 
seu  bona  seu  commoda,  pari  tamen  aestimatione  pensentur, 
nec  in  hac  quaestione  Stoici  delectentur  nisi  novitate  ver- 

boriim.  Videtiir  ergo  mihi  etiam  iii  hoc,  iibi  quaeritur 
utrum  accidant  sapienti  passiones  animi^  an  ab  eis  sit 
prorsus  alienus,  de  verbis  eos  potius  quam  de  rebus  facere 
controversiam.     Nam  et  ipsos  nihil  hinc  aliud  quam  Pla- 

*  5  tonicos  et  Peripateticos  sentire  existimo^  quantum  ad  vim 
rerum  adtinet,  non  ad  vocabulorum  sonum. 

Ut  enim  aha  omittam,  quibus  id  ostendam^  ne  lon- 
gum  faciam,  ahquid  unum  quod  sit  evidentissimum  dicam. 
In  hbris,  quibus  tituhis  est  Noctium  Atticarum^  scribit  A. 

10  GeUius,  vir  elegantissimi  eloquii  et  multae  ac  facundae 
scientiae^  se  navigasse  ahquando  cum  quodam  philosoplio 
nobih  Stoico.  Is  philosophus,  sicut  latius  et  uberius,  quod 
ego  breviter  adtingam,  narrat  A.  Gehius,  cum  ihud  navi- 
gium  horribih  caelo  et  mari  periculosissime  iactaretur,  vi 

15  timoris  expalhiit.  Id  animadversum  est  ab  eis,  qui  ad- 
erant,  quamvis  in  mortis  vicinia  curiosissime  adtentis,  utrum 
necne  philosophus  animo  turbaretur.  Deinde  tempestate 
transacta  mox  ut  securitas  praebuit  conloquendi  vel 
etiam  garriendi  locum,  quidam  ex  his^  quos  navis  iha  por- 

20  tabat,  dives  luxuriosus  Asiaticus  philosophum  compehat 
inludens,  quod  extimuisset  atque  palluisset^  cum  ipse  man- 
sisset  intrepidus  in  eo  quod  inpendebat  exitio.  At  ihe  Ari- 
stippi  Socratici  responsum  rettuht^  qui  cum  in  re  simili 
eadem    verba  ab   homine   simih   audisset,   respondit  illuni 

25  pro  anima  nequissimi  nebulonis  merito  non  fuisse  sollici- 
tum,  se  autem  pro  Aristippi  anima  timere  debuisse.  Hac 
illo  divite  responsione  depulso  postea  quaesivit  A.  Gellius 
a  philosopho  non  exagitandi  animo,  sed  discendi^  quae- 
nam  illa  ratio  esset  pavoris  sui.     Qui  ut  doceret  hominem 

30  sciendi  studio  naviter  accensum,  protulit  statini  de  sarci- 

13)  Lib.  19  c.  1. 

niiia  siia  Stoici  Epicteti  libriim,  in  quo  ea  sccipta  essent, 
quae  congruerent  decretis  Zenonis  et  Chrysippi,  quos 
fuisse  Stoicorum  principes  novimus.  In  eo  libro  se  legisse 
dicit  A.  Gellius  hoc  Stoicis  placuisse,  quod  animi  visa, 
quas  appellant  phantasias  nec  in  potestate  est  utrum  et  5 
quando  incidant  animo,  cum  veniunt  ex  terribiUbus  et 
formidabilibus  rebus,  necesse  est  etiam  sapientis  animum 
moveant,  ita  ut  paulisper  vel  pavescat  metu,  vel  tristitia 
contrahatur,  tamquam  his  passionibus  praevenientibus 
mentis  et  rationis  officium;  nec  ideo  tamen  in  mente  10 
lieri  opinionem  mali^  nec  adprobari  ista  eisque  consentiri. 
Hoc  enim  esse  volunt  in  potestate  idque  interesse  cen- 
sent  inter  animum  sapientis  et  stulti,  quod  stulti  animus 
eisdem  passionibus  cedit  atque  adcommodat  mentis  adsen- 
sum;  sapientis  autem,  quamvis  eas  necessitate  patiatur^  15 
retinet  tamen  de  his,  quae  adpetere  vel  fugere  rationabi- 
liter  debet^  veram  et  stabilem  inconcussa  mente  senten- 
tiam.  Haec  ut  potui  non  quidem  commodius  A.  Gellio, 
sed  certe  brevius  et,  ut  puto^  planius  exposui^  quae  ille 
se  in  Epicteti  libro  legisse  commemorat  eum  ex  decretis  20 
Stoicorum  dixisse  atque  sensisse. 

Quae  si  ita  sunt,  aut  nihil  aut  paene  nihil  distat  in- 
ter  Stoicorum  aliorumque  philosophorum  opinionem  de 
passionibus  et  perturbationibus  animorum;  utrique  enim 
mentem  rationemque  sapientis  ab  earum  dominatione  de-  25 
fendunt.  Et  ideo  fortasse  dicunt  eas  in  sapientem  non 
cadere  Stoici,  quia  nequaquam  eius  sapientiam,  qua  utique 
sapiens  est,  ullo  errore  obnubilant  aut  labe  subvertunt. 
Accidunt  autem  animo  sapientis  salva  serenitate  sapientiae 
propter  illa^  quae  commoda  vel  incommoda  appellant,  30 
quamvis  ea  nolint  dicere  bona  vel  mala.  Nam  profecto 
si  nihiU  penderet  eas  res  ille  philosophus,  quas  amissurum 
se  naufragio  sentiebat^  sicuti  est  vita  ista  salusque  cor- 
poris:   non  ita  illud  periculum  perhorresceret,  ut  palloris 

etiam  testimonio  proderetur.  Verum  tamen  et  iliam  pote- 
rat  permotionem  pati,  et  fixam  tenere  mente  sententiam, 
vitam  illam  salutemque  corporis^  quorum  amissionem  mi- 
nabatur  tempestatis  inmanitas^  non  esse  bona^  quae  illos 
5  quibus  inessent  facerent  bonos^  sicut  facit  iustitia.  Quod 
autem  aiunt  ea  nec  bona  appellanda  esse,  sed  commod 
verborum  certamini^  non  rerum  examini  deputandum  e 
Quid  enim  interest^  utrum  aptius  bona  vocentur  an  co 
moda^    dum    tamen   ne   liis    privetur   non   minus   Stoici 

10  quam  Peripateticus  pavescat  et  palleat^  ea  non  aequaliter 
appcllando,  sed  aequaliter  aestimando?  Ambo  sane,  si 
bonomm  istorum  seu  commodorum  periculis  ad  flagitium 
vel  facinus  urgeantur,  ut  aliter  ea  retinere  non  possint^ 
malle    se    dicunt   haec    amittere^    quibus    natura   corporis 

15  salva  et  incolumis  habetur,  quam  illa  committere,  quibus 
iustitia  violatur.  Ita  mens^  ubi  fixa  est  ista  sententia, 
nuUas  perturbationes  ^  etiamsi  accidunt  inferioribus  animi 
partibus,  in  se  contra  rationem  praevalere  permittit;  quin 
immo    eis    ipsa    dominatur    eisque    non    consentiendo    et 

20  potius  resistendo  regnum  virtutis  exercet.  Talem  descri- 
bit  etiam  Vergilius  Aenean,  ubi  ait: 

Mens  inmota  mauet,  lacrimae  volvuntur  inanes. 

Caput  V. 
Quod  passiojies,  qiiae  Christianos  animos  afficiunt,  7ion 
25  in  vitium  traliant,  sed  virtutem  exerceant. 

Non  est  nunc  necesse    copiose   ac   diligenter  osten- 

dere,    quid    de   istis   passionibus   doceat   scriptura   divina, 

qua  Christiana  eruditio  continetur.     Deo  quippe  illa  ipsam 

mentem  subicit  regendam  et  iuvandam  mentique  passiones 

30  ita  moderandas  atque  frenandas,  nt  iii  usum  iustitiae  con- 

22)  Aen.  4,  449. 

vertantur.  Denique  in  disciplina  nostra  non  tam  quaeri- 
tur  utrum  pius  animus  irascatur,  sed  quare  irascatur;  nec 
utrum  sit  tristis,  sed  unde  sit  tristis;  nec  utrum  timeat, 
sed  quid  timeat.  Irasci  enim  peccanti  ut  corrigatur,  con- 
tristari  pro  adflicto  ut  liberetur,  timere  periclitanti  ne  5 
pereat  nescio  utrum  quisquam  sana  consideratione  repre- 
hendat.  Nam  et  misericordiam  Stoicorum  est  solere  cul- 
pare;  sed  quanto  honestius  ille  Stoicus  misericordia  per- 
turbaretur  hominis  hberandi  quam  timore  naufragii.  Longe 
mehus  et  humanius  et  piorum  sensibus  accommodatius  lo 
Cicero  in  Caesaris  laude  locutus  est,  ubi  ait:  „Nulla  de 
virtutibus  tuis  nec  admirabihor  nec  gratior  misericordia 
est."  Quid  est  autem  misericordia  nisi  ahenae  miseriae 
quaedam  in  nostro  corde  compassio,  qua  utique  si  pos- 
sumus  subvenire  compelhmur?  Servit  autem  motus  iste  15 
rationi^  quando  ita  praebetur  misericordia,  ut  iustitia  con- 
servetur,  sive  cum  indigenti  tribuitur,  sive  cum  ignoscitur 
paenitenti.  Hanc  Cicero  locutor  egregius  non  dubitavit 
appellare  virtutem,  quam  Stoicos  inter  vitia  numerare  non 
pudet,  qui  tamen,  ut  docuit  hber  Epicteti,  nobilissimi  20 
Stoici^  ex  decretis  Zenonis  et  Chrysippi^  qui  hnius  sectae 
primas  habuerunt,  huiusce  modi  passiones  in  animum  sa- 
pientis  admittunt,  quem  vitiis  omnibus  liberum  volunt. 
Unde  fit  consequens,  ut  haec  ipsa  non  putent  vitia, 
quando  sapienti  sic  accidunt,  ut  contra  virtutem  mentis  25 
rationemque  nihil  possint,  et  una  sit  eademque  sententia 
Peripateticorum  vel  etiam  Platonicorum  et  ipsorum  Stoi- 
corum,  sed,  ut  ait  Tullius,  verbi  controversia  iam  diu 
torqueat  homines  Graeculos  contentionis  cupidiores  quam 
veritatis.  Sed  adhuc  merito  quaeri  potest ,  utrum  ad  30 
vitae  praesentis  pertineat  infirmitatem  etiam  in  quibusque 
bonis  olficiis  huiusce  modi  perpeti  affectus,  sancti  vero 
angeli   et    sine    ira   puniant,    quos   accipiunt   aeterna   Dei 

11)  Lig.  c.  12.     28)  De  orat.  1,  11. 

lege  piiiiiendos,  et  miseris  sine  miseriae  compassione  siib- 
veniant,  et  periclitantibiis  eis,  quos  diligunt,  sine  timore 
opitulentur;  et  tamen  istarum  nomina  passionum  consue- 
tudine  locutionis  humanae  etiam  in  eos  usurpentur  pro- 
6  pter  quandam  operum  similitudinem,  non  propter  affectio- 
num  infirmitatem,  sicut  ipse  Deus  secundum  scripturas 
irascitur,  nec  tamen  ulla  passione  turbatur.  Hoc  enim 
verbum  vindictae  usurpavit  efTectus,  non  illius  turbulen- 
tus  affectus. 

10  Caput  VI. 

Quihus  passionibus  daemones  confitente  Apuleio  exagiten- 
tur,  quorum  ope  homines  apud  deos  asserit  adiuvari. 

Qua  interim  de  sanctis  angelis  quaestione  dilata  videa- 
mus   quem   ad  modum   dicant  Platonici  medios  daemones 

15  inter  deos  et  homines  constitutos  istis  passionum  aestibus 
fluctuare.  Si  enim  mente  ab  his  libera  eisque  dominante 
motus  huiusce  modi  paterentur,  non  eos  diceret  Apuleins 
simih  motu  cordis  et  salo  mentis  per  omnes  cogitationum 
aestus    fluctuare.     Ipsa    igitur   mens   eorum,    id   est  pars 

tJO  animi  superior,  qua  rationales  sunt,  in  qua  virtus  et  sa 
pientia,   si   ulla  eis  esset,  passionibus  Un*bulentis  inferio- 
rum   animi  partium  regendis  moderandisque  dominaretui 
—  ipsa,  inquam,  mens  eorum,  sicut  iste  Platonicus  con- 
fitetur,   salo   perturbationum   fluctuat.     Subiecta   est   ergo 

25  mens  daemonum  passionibus  libidinum  formidinum  irarumi 
atque  huiusce  modi  ceteris.     Quae  igitur  pars  in  eis  hber 
est  composque    sapientiae,   qua   placeant  diis  et  ad  bono 
rum  morum  similitudinem  liominibus  consulant,  cum  eorumj 
mens  passionum  vitiis  subiugata  et  oppressa,  quidquid  ra- 

30  tionis  naturaliter  habet,  ad  fallendum  et  decipiendum  tantoj 
acrius  intendat,   quanto   eam   magis  possidet   nocendi  cu- 
piditas? 

19)  De  deo  Socr.  p.  48. 

Caput  VII. 


Quod  Platonici  figmentis  poetarutn    infamatos    asserant 

deos  de  contrariorum  studionim  certamine,  cum  hae 

partes  daemonum,  non  deorum  sint. 

Qiiod  si  qiiisquam  dicit^  noii  ex  omnium,  scd  ex  ma-  5 
lornm  daemonum  numero  esse,  quos  poetae  quorundam 
hominnm  osores  et  amatores  deos  non  procul  a  veritate 
confingnnt  (hos  enim  dixit  Apuleius  salo  mentis  per  omnes 
cogitalionum  aestus  fluctuare):  quo  modo  istud  intellegere 
poterimus,  quando,  cum  hoc  diceret,  non  quorundam,  id  10 
est  malornm^  sed  omnium  daemonnm  medietatem  propter 
aeria  corpora  inter  deos  et  homines  describebat?  Hoc 
enim  ait  fingere  poetas,  quod  ex  istorum  daemonum  nu- 
mero  deos  faciunt  et  eis  deorum  nomina  inponunt  et 
quibus  voluerint  hominibus  ex  his  amicos  inimicosque  dis-  15 
tribuunt  ficti  carminis  inpunita  licentia,  cum  deos  ab  his 
daemonum  moribus  et  caelesti  loco  et  beatitudinis  opu- 
lentia  remotos  esse  perhibeat.  Haec  est  ergo  fictio  poe- 
tarum  deos  dicere,  qui  dii  non  sunt,  eosque  sub  deorum 
nominibus  inter  se  decertare  propter  liomines,  quos  pro  2o 
studio  partium  dihgunt  vel  oderunt.  Non  procul  autem 
a  veritate  dicit  hanc  esse  fictionem,  quoniam  deorum  ap- 
pellati  vocabulis,  qui  dii  non  sunt,  tales  tamen  describun- 
tur  daemones,  quales  sunt.  Denique  hinc  esse  dicit 
Homericam  illam  Minervam,  „quae  mediis  coetibus  Graium  25 
cohibendo  Achilli  intervenit.^'  Quod  ergo  Minerva  illa 
fuerit,  poeticum  vult  esse  figmentum,  eo  quod  Minervam 
deam  putat  eamque  inter  deos,  quos  omnes  bonos  bea- 
tosque  credit,  in  alta  aelheria  sede  conlocat,  procul  a 
conversatione    mortaHum ;     quod    autem    aUquis    daemon  30 

18)  De  deo  Socr.  p.  41;  45.     20)  Ib.  p.  48. 

fiierit  Graecis  favens  Troianisque  contrarius,  sicut  alius 
adversus  Graecos  Troianorum  opitulator,  quem  Veneris 
seu  Martis  nomine  idem  poeta  commemorat,  quos  deos 
iste  talia  non  agentes  in  liabitationibus  caelestibus  ponit, 
5  et  hi  daemones  pro  eis,  quos  amabant,  contra  eos,  quos 
oderant,  inter  se  decertaverint:  hoc  non  procul  a  veritate 
poetas  dixisse  confessus  est.  De  his  quippe  ista  dixerunt, 
quos  hominibus  simiU  motu  cordis  et  salo  mentis  per 
omnes   cogitationum   aestus   fluctuare  testatur,   ut  possent 

10  amores  et  odia  non  pro  iustitia,  sed  sicut  popuhis  simiUs 
eorum  in  venatoribus  et  aurigis  secundum  suarum  studia 
partimii  pro  aliis  adversus  aUos  exercere.  Id  enim  vide- 
tur  philosophus  curasse  Platonicus,  ne,  cum  haec  a  poe- 
tis    canerentur,    non   a  daemonibus   mediis,    sed  ab  ipsis 

15  dus,  quorum  nomina  poetae  fingendo  ponunt,  fieri  cre- 
derentur. 

Caput  VIII. 

De  diis  caelesiihus  et  daemonihus  aeriis  hominibusque 
terrenis  Apulei  Platonici  definitio. 

20  Quid?  iUa  ipsa  definitio  daemonum  parumne  intuenda 

est  (ubi  certe  omnes  determinando  complexus  esl),  quod 
ait  daemones  esse  genere  animalia,  animo  passiva,  mente 
rationalia,  corpore  aeria,  tempore  aeterna?  In  quibus 
quinque  commemoratis  nihil  dixit  omnino,    quo  daemones 

25  cum  bonis  saltem  hominibus  id  viderentur  habere  com- 
mune,  quod  non  esset  in  malis.  Nam  ipsos  homines  cum 
aliquanto  latius  describendo  complecteretur,  suo  loco  de 
illis  dicens  tamquam  de  infimis  atque  terrenis,  cum  prius 
dixisset   de   caelestibus  diis,   ut  commendatis  duabus  par- 

30  tibus  ex  summo  et  infimo  ultimis  tertio  loco  de  mediis 
daemonibus  loqueretur:   ^Jgitur   homines,   inquit,   ratione 

23)  De  deo  Socr.  p.  49. 

gaudentes,  oratione  pollentes,  inmortalibus  animis,  mori- 
bundis  membris,  levilDus  et  anxiis  mentibus,  brutis  et  ob- 
noxiis  corporibus,  dissimilibus  moribus,  similibus  errori- 
bus,  pervicaci  audacia^  pertinaci  spe,  casso  labore,  fortuna 
caduca,  singillatim  mortales,  cuncti  tamen  universo  genere  5 
pei*petui,  vicissim  sufficienda  prole  mutabiles,  volucri  tem- 
pore,  tarda  sapientia,  cita  morte,  querula  vita  terras 
incolunt."  Cum  bic  tam  multa  diceret,  quae  ad  plurimos 
homines  pertinent,  numquid  etiam  illud  tacuit,  quod  no- 
verat  esse  paucorum^  ubi  ait  „tarda  sapientia"?  Quod  si  lo 
praetermisisset,  nullo  modo  recte  genus  humanum  descri- 
ptionis  huius  tam  intenta  diligentia  terminasset.  Cum  vero 
deorum  excellentiam  commendaret,  ipsam  beatitudinem^ 
quo  volunt  homines  per  sapientiam  pervenire,  in  eis  ad- 
firmavit  excellere.  Proinde  si  aliquos  daemones  bonos  15 
veliet  intellegi,  aUquid  etiam  in  ipsorum  descriptione 
poneret,  unde  vel  cum  diis  aliquam  beatitudinis  partem, 
vel  cum  hominibus  qualemcumque  sapientiam  putarentur 
habere  communem.  Nunc  vero  nullum  bonum  eorum 
commemoravit,  quo  boni  discernuntur  a  malis.  Quamvis  20 
et  eorum  malitiae  liberius  exprimendae  pepercerit,  non 
tam  ne  ipsos,  quam  ne  cultores  eorum,  apud  quos  loque- 
batur,  oifenderet:  significavit  tamen  prudentibus^  quid  de 
illis  sentire  deberent,  quando  quidem  deos,  quos  omnes 
bonos  beatosque  credi  voluit,  ab  eorum  passionibus  atque,  25 
ut  ait  ipse,  turbelis  omni  modo  separavit,  sola  illos  cor- 
porum  aeternitate  coniungens,  animo  autem  non  diis,  sed 
hominibus  similes  daemones  apertissime  inculcans;  et  hoc 
non  sapientiae  bono,  cuius  et  homines  possunt  esse  par- 
ticipes,  sed  perturbatione  passionum,  quae  stultis  malisque  30 
dominatur,  a  sapientibus  vero  et  bonis  ita  regitur,  ut 
malint  eam  non  habere  quam  vincere.     Nam  si  non  cor- 

8)  Ib.  p.  43. 

}3oriim^  sed  aiiimonim  acternitatem  ciim  iliis  liaberc  tlae- 
mones  vellet  intellegi,  non  utique  Iiomines  ab  huius  rei 
consortio  separaret,  quia  et  hominibus  aeternos  esse  ani- 
mos  procul  dubio  sicut  Platonicus  sentit.  Ideo  cum  hoc 
5  genus  animantum  describeret,  inmortalibus  animis,  mori- 
bundis  membris  dixit  esse  homines.  Ac  per  hoc  si  pro- 
pterea  communem  cum  diis  aeternitatem  non  habent 
homines,  quia  corpore  sunt  mortales:  propterea  ergo  dae- 
mones  habent,  quia  corpore  sunt  inmortales. 

10  Caput  IX. 

A?i  amicitia   caelestium  deorum  per  intercessionem  dae- 
monum  possH  liomini  provideri. 

Quales  igitur  mediatores  sunt  inter  homines  et  deos, 
per  quos   ad  deorum  amicitias  homines  ambiant^  qui  hoc 

15  cum  hominibus  habent  deterius,  quod  est  in  animante 
meHus,  id  est  animum;  hoc  autem  habent  cum  diis  melius, 
quod  est  in  animante  deterius,  id  est  corpus?  Cum  enim 
animans,  id  est  animal,  ex  anima  constet  et  corpore,  quo- 
rum  duorum  anima  est  utique  corpore  meUoi-,  etsi  vitiosa 

20  et  infirma,  meUor  certe  corpore  etiam  sanissimo  atque 
firmissimo,  quoniam  natura  eius  exceUentior  nec  labe  vi- 
tiorum  postponitur  corpori,  sicut  aurum  etiam  sordidunij 
argento  seu  plumbo,  licet  purissimo,  carius  aestimatur:] 
ista  mediatores   deorum  et  hominum^  per  quos  interposi- 

25  tos  divinis  humana  iunguntur,  cum  diis  habent  corpusl 
aeternum,  vitiosum  autem  cum  hominibns  animum;  quasij 
religio,  qua  vohuit  diis  homines  per  daemones  iungi,  inj 
corpore  sit,  non  in  animo  constituta.  Quaenam  tandem 
istos  mediatores  falsos  atque  faUaces  quasi  capite  deorsum| 

30  nequitia  vel  poena  snspendit,  ut  inferiorem  animaUs  par- 
tem,  id  est  corpus,  cum  superioribus,  superiorem  vero,] 
id    est    animum,    cum   inferioribus   habeant^    et   cum  diisj 

caelestibiis  in  parte  serviente  coniuncti,  cuni  hominibus 
autem  terrestribus  in  parte  dominante  sint  miseri?  Cor- 
pus  quippe  servum  est,  sicut  etiam  Sallustius  ait:  ^^Animi 
imperio^  corporis  servitio  magis  utimur."  Adiunxit  autem 
ille:  „AIterum  nobis  cum  diis,  alterum  cum  beluis  com-  5 
mune  est"  quoniam  de  hominibus  loquebatur^  quibus  sic- 
ut  behiis  mortale  corpus  est.  Isti  autem,  quos  inter  nos 
et  deos  mediatores  nobis  philosophi  providerunt,  possunt 
quidem  dicere  de  animo  et  corpore:  Alterum  nobis  cum 
diis^  alterum  cum  hominibus  commune  est;  sed^  sicut  10 
dixi,  tamquam  in  perversum  hgati  atque  suspensi,  servum 
corpus  cum  diis  beatis^  dominum  animum  cum  hominibus 
miseris,  parte  inferiore  exaltati^  superiore  deiecti.  Unde 
etiamsi  quisquam  propter  hoc  eos  putaverit  aeternitatem 
habere  cum  diis,  quia  nulla  morte^  sicut  animaUum  ter-  15 
i'estrium,  animi  eorum  solvuntur  a  corpore:  nec  sic  existi- 
mandum  est  eorum  corpus  tamquam  honoratorum  aeter- 
num  vehicuhnn^  sed  aeternum  vincuhmi  damnatorum. 

Caput  X. 

Quod  secundum  Plotmi  sententiam  minus  miseri  sint  ho-  20 
7nines  in  corpore  mortali  quam  daemones  in  aeterno. 

Piothuis  certe  nostrae  memoriae  vicinis  temporibus 
Piatonem  ceteris  exccUentius  intellexisse  laudatur.  Is  cum 
dc  humanis  animis  ageret:  ^^Pater^  inquit^  misericors  mor- 
talia  illis  vincla  faciebat."  Ita  hoc  ipsum^  quod  mortales  25 
sunt  hominos  corpore,  ad  misericordiam  Dei  patris  per- 
tinere  arbitratus  est,  ne  semper  huius  vitae  miseria  tene- 
rentur.  Hac  misericordia  indigna  iudicata  est  iniquitas 
daemonum,    quae   in   animi    passivi  miseria    non    mortale 

3)  Cat.  1.     25)  Enn.  4,  3,  12. 

siciit  homines,  sed  aeterniim  corpiis  accepit.  Essent  qiiippe 
feliciores  hominibus,  si  mortale  cum  eis  haberent  corpus 
et  cum  diis  animum  beatum.  Essent  autem  pares  homini- 
bus,  si  cum  animo  misero  corpus  saltem  mortale  cum  eis 

5  habere  meruissent;  si  tamen  adquirerent  aUquid  pietatis, 
ut  ab  aerumnis  vel  in  morte  requiescerent.  Nunc  vero 
non  sokim  feUciores  hominibus  non  sunt  animo  misero, 
sed  etiam  miseriores  sunt  perpetuo  corporis  vinculo.  Non 
enim  aUqua  pietatis  et  sapientiae  disciplina  proficientes  in- 

10  tellegi  vohiit  ex  daemonibus  fieri  deos,  cum  apertissime 
dixerit  daemones  aeternos. 


Caput  XI. 

Be  opinione  Platonicorum,  qua  putant  animas  hominum 
daemones  esse  post  corpora. 

15  Dicit   quidem  et  animas   hominum  daemones  esse  et 

ex  hominibus  fieri  lares,  si  meriti  boni  sunt;  lemures,  si 
maU,  seu  larvas;  manes  autem  deos  dici^  si  incertum  est 
bonorum  eos  seu  malorum  esse  meritorum.  In  qua  opi- 
nione  quantam  voraginem  aperiant  sectandis  perditis  mo- 

■20  ribus,  quis  non  videat,  si  vel  pauhdum  adtendat?  Quando 
quidem  quamUbet  nequam  homines  fuerint,  vei  larvas  se 
fieri  dum  opinantur,  vel  dum  manes  deos,  tanto  peiores 
fiunt,  quanto  sunt  nocendi  cupidiores,  ut  etiam  quibusdam 
sacrificiis  tamquam  divinis  honoribus  post  mortem  se  in- 

•25  vitari  opinentur,  ut  noceant.  Larvas  quippe  dicit  esse  no- 
xios  daemones  ex  hominibus  factos.  Sed  liinc  aUa  quaestio 
est.  Inde  autem  perhibet  appeUari  Graece  beatos  avdccL- 
^iovag,  quod  boni  sint  animi,  hoc  est  boni  daemones,  ani- 
mos  quoque  hominum  daemones  esse  confirmans. 

15)  De  deo  Socr.  p.  50. 

Caput  XII. 

J)e  ternis  contrariis,  quibus  secundum  Platonicos  daemo- 
num  hominufuque  natura  distinguitur. 

Sed  nunc  de  his  agimus,  quos  in  natura  propria  de- 
scripsit  inter  deos  et  homines  genere  animaUa,  mente  ra-  5 
tionalia,   animo  passiva,   corpore   aeria,   tempore   aeterna. 
Nempe  cum  prius  deos  in  sublimi  caelo,  homines  autem 
in  terra  infima  disiunctos  locis  et  naturae  dignitate  secer- 
neret,   ita   conclusit;    ,,Habetis^   inquit^   interim   bina   ani- 
malia:   deos  ab   hominibus  plurimum  differentes  loci  sub-  lo 
limitate,  vitae  perpetuitate,  naturae  perfectione,  nullo  inter 
se  propinquo  communicatu^  cum  et  habitacula  summa  ab 
infimis  tanta  intercapedo  fastigii  dispescat,  et  vivacitas  illic 
aeterna  et  indefecta  sit,  hic  caduca  et  subsiciva^  et  ingenia 
illa  ad  beatitudinem  sublimata^  haec  ad  miserias  infimata."  15 
Hic  terna  video  commemorata  contraria  de  duabus  naturae 
partibus  ultimis,   id  est  summis  atque  infimis.     Nam  tria 
quae   proposuit  de   diis  laudabilia^    eadem   repetivit^   aliis 
quidem  verbis,  ut  eis  adversa  alia  tria  ex  hominibus  red- 
deret.     Tria  deorum  haec  sunt:  loci  subUmitas,  vitae  per-  20 
petuitas,  perfectio  naturae.    Haec  aliis  verbis  ita  repetivit, 
ut  eis  tria  contraria  humanae  condicionis  opponeret.   „Cum 
et  habitacula,  inquit^  summa  ab  infimis  tanta  intercapedo 
fastigu  dispescat"    quia  dixerat  loci  sublimitatem;   „et  vi- 
vacitas^  inquit,  illic  aeterna  et  indefecta  sit^  hic  caduca  et  25 
subsiciva",   quia   dixerat  vitae  perpetuitatem;    „et   ingenia 
illa,   inquit,   ad  beatitudinem  sublimata,   haec  ad  miserias 
infimata"    quia  dixerat  naturae  perfectionem.     Tria  igitur 
ab  eo  posita  sunt  deorum^  id  est  locus  sublimis,  aeternitas^ 
beatitudo;  et  his  contraria  tria  hominum^  id  est  locus  in-  30 
fimus,  mortalitas,  miseria. 

15)  De  deo  Socr.  p.  44. 

Caput  XIIL 

Quo  modo  daemones,  si  nec  cum  dus  beati  nec  cum  homi- 

nibus  sunt  miseri,  inier  utramque  partem  sine  utriusque 

communione  sint  medii. 

5  later  haec  terna  deorum  et   liominum  quoiiiam  dae- 

mones  medios  posuit^  de  loco  nulia  est  controversia;  inter 
sublimem  quippe  et  infimum  medius  locus  aptissime  lia- 
betur  et  dicitur.  C.etera  bina  restant,  quibus  cura  adten- 
tior   adhibenda   est^    quem   ad    modum   vel    aliena   esse   a 

10  daemonibus  ostendantur^  vel  sic  eis  distribuantur^  ut  me- 
dietas  videtur  exposcere.  Sed  ab  eis  aliena  esse  non  pos- 
sunt.  Non  enim  sicut  dicimus  locum  medium  nec  sum- 
mum  esse  nec  inlimum^  ita  daemones,  cum  sint  animalia 
rationalia,   nec   beatos   esse   nec    miseros,   sicuti   sunt   ar- 

15  busta  vel  pecora,  quae  sunt  sensus  vel  rationis  expeilia^ 
recte  possumus  dicere.  Quorum  ergo  ratio  mentibus  inest^ 
aut  miseros  esse  aut  beatos  necesse  est.  Item  non  possu- 
mus  recte  dicere  nec  mortales  esse  daemones  nec  aeternos. 
Omnia  namque  viventia  aut  in  aeternum  vivunt^  aut  fmiunt 

•20  morte  quod  vivunt.  lam  vero  iste  tempore  aeternos  dae- 
mones  dixit.  Quid  igitur  restat^  nisi  ut  hi  medii  de  duobus 
summis  unum  habeant  et  de  duobus  infmiis  alterum?  iNam 
si  utraque  de  imis  habebunt  aut  utraque  de  summis^  medii 
non  erunt;  sed  iii  alterutram  partem  vel  rcsiliunt  vel  re- 

25  cumbunt.  Quia  ergo  his  binis^  sicut  demonstratum  est, 
carerc  utrisque  iion  possunt,  acceptis  ex  utraque  parte 
singuUs  mediabuntur.  Ac  per  lioc  quia  de  infimis  liabere 
non  possunt  aeternitalem^  quac  ibi  non  est,  unum  hoc  de 
summis  habent;   et  ideo  non  est  alterum  ad  complendam 

30  medietatem  suam^  quod  de  infimis  habeant,  nisi  miseriam, 

Est  itaque   secundum   Platonicos   subhmium   deorum 

vel  beata  aeternitas   vel  aeterna  beatitudo:  liominum  vero 

infimorum  vel  miseria  mortalis  vel  mortalilas  misera;  dae- 
momim  aiitem  mediorum  vel  misera  aeternitas  vel  aeterna 
miseria.  Nam  et  quinque  illis,  quae  in  defmitione  dae- 
monum  posiiit,  non  eos  medios,  sicut  promittebat,  osten- 
dit;  quoniam  tria  dixit  eos  habere  nobiscum,  quod  genere  5 
animalia,  quod  mcnte  rationalia,  quod  animo  passiva  sunt; 
cum  diis  autem  uniim,  quod  tempore  aeterna;  et  unum 
proprium,  quod  corpore  aeria.  Quo  modo  ergo  medii, 
quando  imum  habent  cum  summis,  tria  cum  infimis? 
Quis  non  videat  relicta  medietate  quantum  inclinentur  et  10 
deprimantur  ad  infima?  Sed  plane  etiam  ibi  medii  possunt 
ita  inveniri,  ut  unum  habeant  proprium,  quod  est  corpus 
aerium,  sicut  et  illi  de  summis  atque  infimis  singula 
propria,  dii  corpus  aetherium  hominesque  terrenum;  duo 
vero  communia  sint  omnibus,  quod  genere  sunt  animalia  15 
et  mente  rationalia.  Nam  et  ipse  cum  de  diis  et  homini- 
bus  loqueretur:  ,,Habetis,  inquit,  bina  animalia'^,  et  non 
solent  isti  deos  nisi  rationales  mente  perhibere.  Duo  sunt 
residua,  quod  sunt  animo  passiva  et  tempore  aeterna; 
quorum  habent  unum  cum  infimis,  cum  summis  alterum,  20 
ut  proportionaU  ratione  hbrata  medietas  neque  sustollatur 
in  summa,  neque  in  infima  deprimatur.  Ipsa  est  autem 
illa  daemonum  misera  aeternitas  vel  aeterna  miseria.  Qui 
enim  ait  ^^animo  passiva"  etiam  „misera"  dixisset,  nisi 
eorum  cultoribus  erubuisset.  Porro  quia  providentia  25 
summi  Dei,  sicut  etiam  ipsi  fatentur,  non  fortuita  temeri- 
tate  regitur  mundus,  numquam  esset  istorum  aeterna  mi- 
seria,  nisi  esset  magna  malitia. 

Si  igitur  beati  recte  dicuntur  eudaemones,  non  sunt 
eudaemones  daemones,  quos  inter  homines  et  deos  isti  in  30 
medio  locaverunt.  Quis  ergo  est  locus  bonorum  daemo- 
num,  qui  supra  homines,  infra  deos  istis  praebeant  adiu- 
torium,  illis  ministerium?  Si  enim  boni  aeternique  sunt, 
profecto  et  beati  sunt.  Aeterna  autem  beatitudo  medios 
eos  esse  non  sinit,  quia  multum  diis  comparat  multumque  35 
ab  hominibus  separat.    Unde  frustra  isti  conabuntur  osten- 

dere,  quo  modo  daemones  boni,  si  et  inmortales  simt  et 
beati,  recte  medii  constituantur  inter  deos  inmortales  ac 
beatos  et  homines  mortales  ac  miseros.    Cum  enim  utrum- 

,  que  habeant  cum  diis,  et  beatitudinem  scilicet  et  inmorta- 
5  litatem,  nihil  autem  horum  cum  hominibus  et  miseris  et 
mortalibus:  quo  modo  non  potius  remoti  sunt  ab  homini- 
bus  diisque  coniuncti,  quam  inter  utrosque  medii  consti- 
tuti?  Tunc  enim  medii  essent,  si  haberent  et  ipsi  duo 
quaedam  sua,  non  cum  binis  alterutrorum^  sed  cum  sin- 

10  gulis  utrorumque  communia;  sicut  homo  medium  quiddam 
est,  sed  inter  pecora  et  angelos,  ut,  quia  pecus  est  animal 
inrationale  atque  mortale,  angehis  autem  rationaie  et  in- 
mortale,  medius  homo  est  inferior  angeUs,  superior  pe- 
coribus,    habens    cum    pecoribus    mortalitatem,    rationem 

15  cam  angelis,  animal  rationale  mortale.  Ita  ergo  cum  quae- 
rim?is  medium  inter  beatos  inmortales  miserosque  mor- 
tales,  hoc  invenire  debemus,  quod  aut  mortale  sit  beatum, 
aut  inmortale  sit  miserum. 

Caput  XIY. 

20  An  hominesy  cum  sint  mortales,  possint  vera  heatitudine 

esse  felices. 

Utrum  et  beatus  et  mortalis  homo  esse  possit,  magna 
est  inter  iiomines  quaestio.  Quidam  enim  condicionem 
suam  humilius  inspexerunt  negaveruntque  hominem  capa- 

25  cem  esse  beatitudinis,  quamdiu  mortaUter  vivit.  Quidam 
vero  extulerunt  se  et  ausi  sunt  dicere  sapientiae  com- 
potes  beatos  esse  <(posse)>  mortales.  Quod  si  ita  est,  cur 
non  ipsi  potius  medii  constituuntur  inter  mortales  miseros 
et  inmortales  beatos,  beatitudinem  habentes  cum  inmorta- 

30  libus  beatis,  mortalitatem  cum  mortalibus  miseris?  Pro- 
fecto  enim,  si  beati  sunt,  invident  nemini  (nam  quid  mi- 

serius  invidentia?)  et  ideo  mortalibus  miseris,  quantum 
possunt,  ad  consequendam  beatitudinem  consulunt,  ut 
etiam  inmortales  valeant  esse  post  mortem  et  angelis  in- 
mortalibus  beatisque  coniungi. 


Caput  XV.  5 

Be  mediatore  Dei  et  hominum^  homine  Christo  lesu. 

Si  autem,  quod  multo  credibilius  et  probabilius  dis- 
putatur,  omnes  homines,  quamdiu  mortales  sunt^  etiam 
miseri  sint  necesse  est,  quaerendus  est  medius,  qui  non 
solum  homo,  verum  etiam  deus  sit,  ut  homines  ex  mortaH  lo 
miseria  ad  beatam  inmortaUtatem  huius  medii  beata  morta- 
Utas  interveniendo  perducat;  quem  neque  non  fieri  morta- 
lem  oportebat,  neque  permanere  mortalem.  MortaUs  quippe 
factus  est  non  infirmata  Verbi  divinitate,  sed  carnis  infir- 
mitate  suscepta;  non  autem  permansit  in  ipsa  carne  mor-  15 
taUs,  quam  resuscitavit  a  mortuis;  quoniam  ipse  est  fructus 
mediationis  eius,  ut  nec  ipsi,  propter  quos  Uberandos 
mediator  effectus  est,  in  perpetua  vel  carnis  morte  re- 
manerent.  Proinde  mediatorem  inter  nos  et  Deum  et 
mortaUtatem  habere  oportuit  transeuntem  et  beatitudinem  20 
permanentem,  ut  per  id,  quod  transit,  congrueret  mori- 
turis,  et  ad  id,  quod  permanet,  transferret  ex  mortuis. 
Boni  igitur  angeU  inter  miseros  mortales  et  beatos  inmor- 
tales  medii  esse  non  possunt,  quia  ipsi  quoque  et  beati 
et  inmortales  sunt;  possunt  autem  medU  esse  angeU  maU,  25 
quia  inmortales  sunt  cum  iUis,  miseri  cum  istis.  His  con- 
trarius  est  mediator  bonus,  qui  adversus  eorum  inmorta- 
Utatem  et  miseriam  et  mortaUs  esse  ad  tempus  voUiit,  et 
beatus  in  aeternitate  persistere  potuit;  ac  sic  eos  et  in- 
mortales  superbos  et  miseros  noxios,  ne  inmortalitatis  30 
iactantia  seducerent  ad  miseriam,  et  suae  mortis  humiU- 
tate  et  suae  beatitudinis  benignitate  destruxit  in  eis,  quo- 

rum  corda  per  siiam  fidem  mundans  ab  illorum  inmundis- 
sima  dominatione  liberavit. 

Homo  itaque  mortalis  et  miser  longe  seiunctus  ab 
inmortalibus  et  beatis  quid  eligat  medium,  per  quod 
5  mortalitati  et  beatitudini  copuletur?  Quod  possit  delectai 
in  daemonum  inmortalitate,  miserum  est;  quod  poss( 
offendere  in  Christi  mortalitate,  iam  non  est.  Ibi  er^ 
cavenda  est  miseria  sempiterna;  hic  mors  timenda  n( 
est,  quae  non  esse  potuit  sempiterna,  et  beatitudo  amandt 

10  est  sempiterna.  Ad  hoc  se  quippe  interponit  medius  in- 
mortahs  et  miser,  ut  ad  inmortaUtatem  beatam  transire 
non  sinat,  quoniam  persistit  quod  inpedit,  id  est  ipsa  mi- 
seria;  ad  hoc  se  autem  interposuit  mortahs  et  beatus,  ut 
mortalitate  transacta  et  ex  mortuis  faceret  inmortales,  quod 

15  in  se  resurgendo  monstravit,  et  ex  miseris  beatos^  unde 
numquam  ipse  discessit.  AUus  est  ergo  medius  malus,  qui 
separat  amicos;  alius  bonus^  qui  reconciUat  inimicos.  Et 
ideo  multi  sunt  medU  separatores,  quia  multitudo,  quae 
beata  est,  unius  Dei  participatione  fit  beata;  cuius  partici- 

20  pationis  privatione  misera  multitudo  malorum  angelorum, 
quae  se  opponit  potius  ad  inpedimentum,  quam  interponit 
ad  beatitudinis  adiutorium,  etiam  ipsa  multitudine  obstre- 
pit  quodam  modo,  ne  possit  ad  iUud  unum  beatificum 
bonum  perveniri,   ad  quod  ut  perduceremur,  non  multis, 

25  sed  uno  mediatore  opus  erat^,  et  hoc  eo  ipso,  cuius  parti- 
cipatione  simus  beati,  hoc  est  Verbo  Dei  non  facto,  per 
quod  facta  sunt  omnia.  Nec  tamen  ob  hoc  mediator  est, 
quia  Verbum;  maxime  quippe  inmortale  et  maxime  bea- 
tum  Verbum  longe  est  a  mortalibus  miseris;  sed  mediator, 

30  per  .quod  homo,  eo  ipso  utique  ostendens  ad  illud  non 
solum  beatum,  verum  etiam  beatificum  bonum  non  opor- 
tere  quaeri  alios  mediatores,  per  quos  arbitremur  nobis 
[iorventionis  gradus  esse  moliendos,  quia  beatus  et  beati- 
ficus  Deus  factus  particeps   humanitatis   nostrae   cnmpen- 

diiim  praebuit  participandae  divinitatis  suae.  Neque  enim 
nos  a  mortalitate  et  miseria  liberans  ad  angelos  inmortales 
beatosque  ita  perducit,  ut  eorum  participatione  etiam  nos 
inmortales  et  beati  simus;  sed  ad  illam  Trinitatem,  cuius 
et  angeli  participatione  beati  sunt.  Ideo  quando  in  forma  5 
servi,  ut  mediator  esset,  infra  angelos  esse  voluit,  in  forma 
Dei  supra  angelos  mansit;  idem  in  inferioribus  via  vitae, 
qui  in  superioribus  vita. 


Caput  XVI. 

An  rationahiliter  Platonici  definierint  deos  caelestes  decli-  10 
nantes  terrena  contagia  hominibiis  non  miscerij  quibus 
ad  amicitiam  deorum  daemones  sujfragentur. 

Non  enim  verum  est,  quod  idem  Platonicus  ait  Pla- 
tonem  dixisse:  „NulIus  Deus  miscetur  homini";  et  hoc 
praecipuum  eorum  sublimitatis  ait  esse  specimen,  quod  15 
nulla  adtrectatione  hominum  contaminantur.  Ergo  dae- 
mones  contaminari  fatetur,  et  ideo  eos,  a  quibus  contami- 
nantur,  mundare  non  possunt  omnesque  inmundi  pariter 
fiunt,  et  daemones  contrectatione  hominum  et  homines 
cultu  daemonum.  Aut  si  et  contrectari  miscerique  homi-  20 
nibus,  nec  tamen  contaminari  daemones  possunt,  diis  pro- 
fecto  meliores  sunt,  quia  iUi,  si  miscerentur,  contamina- 
rentur.  Nam  hoc  deorum  dicitur  esse  praecipuum,  ut  eos 
sublimiter  separatos  humana  contrectatio  contaminare  non 
possit.  Deum  quidem  summum  omnium  creatorem,  quem  25 
nos  verum  Deum  dicimus,  sic  a  Platone  praedicari  asse- 
verat,  quod  ipse  sit  solus  qui  non  possit  sermonis  humani 
quavis  oratione  vel  modice  conprehendi;  vix  autem  sapien- 
tibus  viris,  cum  se  vigore  animi  quantum  licuit  a  corpore 

6)  Phil.  2,  7.     13)  De  deo  Socr.  p.  44. 

removeriint,  intellectum  huiiis  Dei,  id  quoque  interdum 
velut  in  altissimis  tenebris  rapidissimo  coruscamine  lumen 
candidum  intermicare.  Si  ergo  supra  omnia  vere  sum- 
mus  Deus  intellegibili  et  ineffabili  quadam  praesentia,  etsi 
5  interdum,  etsi  tamquam  rapidissimo  coruscamine  lumen 
candidum  intermicans,  adest  tamen  sapientium  mentibus, 
cum  se  quantum  licuit  a  corpore  removerunt,  nec  ab  ei 
contaminari  potest:  quid  est  quod  isti  dii  propterea  co 
stituuntur  longc  in  sublimi  loco,  ne  contrectatione  conta 

10  minentur  humana?  Quasi  vero  aliud  corpora  illa  aetheria 
quam  videre  sufficiat,  quorum  luce  terra,  quantum  sufficit, 
inlustratur.  Porro  si  non  contaminantur  sidera,  cum  vi- 
dentur,  quos  deos  omnes  visibiles  dicit:  nec  daemones 
hominum  contaminantur  aspectu,  quamvis  de  proximo  vi- 

15  deantur.  An  forte  vocibus  humanis  contaminarentur,  qui 
acie  non  contaminantur  oculorum,  et  ideo  daemones  medios 
habent,  per  quos  eis  voces  hominum  nuntientur,  a  quibus 
longe  absunt,  ut  incontaminatissimi  perseverent?  Quid 
iam    de    ceteris    sensibus    dicam?     Non    enim    olfaciendo 

20  contaminari  vel  dii  possent,  si  adessent,  vel  cum  adsunt 
daemones  possunt  vivorum  corporum  vaporibus  humano- 
rum,  si  tantis  sacrificiorum  cadaverinis  non  contaminantur 
nidoribus.  In  gustandi  autem  sensu  nulla  necessitate  re- 
ficiendae  mortalitatis  urgentur,   ut   fame    adacti  cibos  ab 

25  hominibus  quaerant.  Tactus  vero  in  potestate  est.  Nam 
licet  ab  eo  potissimum  sensu  contrectatio  dicta  videatur, 
hactenus  tamen,  si  vellent,  miscerentur  hominibus,  ut  vi- 
derent  et  viderentur,  audirent  et  audirentur.  Tangendi 
autem   quae   necessitas?     Nam   neque   homines  id  concu- 

30  piscere  auderent,  cum  deorum  vel  daemonum  bonorum 
conspectu  vel  conloquio  fruerenlur;  et  si  in  tantum 
curiositas  progrederetur,   ut   vellent:   quonam  pacto  quis- 

3)  De  deo  Socr.  p.  43. 

piam   posset   invitum    taiigere   deimi  vel  daemonem,    qui 
nisi  captum  non  potest  passerem? 

Videndo  igitur  visibusque  se  praebendo  et  loquendo 
et  audiendo  dii  corporaliter  misceri  hominibus  possent. 
Hoc  autem  modo  daemones  si  miscentur,  ut  dixi,  et  non  5 
contaminantur,  dii  autem  contaminarentur,  si  miscerentur: 
incontaminabiles  dicunt  daemones  et  contaminabiles  deos. 
Si  autem  contaminantur  et  daemones,  quid  conferunt  ho- 
minibus  ad  vitam  post  mortem  beatam,  quos  contaminati 
mundare  non  possunt,',  ut  eos  mundos  diis  incontaminatis  lo 
possint  adiungere,  inter  quos  et  illos  medii  constituti 
sunt?  Aut  si  hoc  eis  beneficii  non  conferunt,  quid  prod- 
est  hominibus  daemonum  amica  mediatio?  An  ut  post 
mortem  non  ad  deos  homines  per  daemones  transeant, 
sed  simul  vivant  utrique  contaminati  ac  per  hoc  neutri  15 
beati?  Nisi  forte  quis  dicat  more  spongiarum  vel  huiusce 
modi  rerum  mundare  daemones  amicos  suos,  ut  tanto  ipsi 
sordidiores  fiant,  quanto  fiunt  homines  eis  velut  tergenti- 
bus  mundiores.  Quod  si  ita  est,  contaminatioribus  dii 
miscentur  daemonibus,  qui,  ne  contaminarentur,  homi-  20 
num  propinquitatem  contrectationemque  vitarunt.  An  forte 
dii  possunt  ab  hominibus  contaminatos  mundare  daemones, 
nec  ab  eis  contaminari,  et  eo  modo  non  possent  et  homi- 
nes?  Quis  taUa  sentiat,  nisi  quem  fallacissimi  daemones 
deceperunt?  Quid  quod,  si  videri  et  videre  contaminat,  25 
videntur  ab  hominibus  dii,  quos  visibiles  dicit,  „clarissima 
mundi  lumina"  et  cetera  sidera,  tutioresque  sunt  dae- 
mones  ab  ista  hominum  contaminatione,  qui  non  possunl 
videri,  nisi  veHnt?  Aut  si  non  videri,  sed  videre  conta- 
minat,  negent  ab  istis  clarissimis  mundi  luminibus,  quos  30 
deos  opinantur,  videri  homines,  cum  radios  suos  terras 
usque  pertendant.  Qui  tamen  eorum  radii  per  quaeque 
inmunda   diffusi   non  contaminantur,   et  dii  contaminaren- 

26)  J)e  deo  Socr.  p.  42.     27)  Verg.  Georg.  1,  5  sq. 

tur,  si  hominibus  miscerentur,  etiamsi  esset  necessarius 
in  subveniendo  contactus?  Nam  radiis  solis  et  lunae  terra 
contingitur,  nec  istam  contaminat  lucem. 

Caput  XVII. 
5  Ad  consequendam  vitam  beatam,  quae  in  participatione 
est  summi  boni,  non  tali  mediatore  indigere  hominem 
qualis  est  daemon,  sed  tali  qualis  est  unus  Christus. 

Miror  autem  plurimum  tam  doctos  homines,  qui 
cuncta   corporea   et   sensibilia   prae   incorporalibus   et  in- 

10  tellegibilibus  postponenda  iudicaverunt,  cum  agitur  de 
beata  vita,  corporalium  contrectationum  facere  mentionem. 
Ubi  est  illud  Plotini,  ubi  ait:  „Fugiendum  est  igitur  ad 
carissimam  patriam,  et  ibi  pater,  et  ibi  omnia.  Quae  igi- 
tur,    inquit,    classis    aut    fuga?    Similem   Deo   fieri."     Si 

15  ergo  deo  quanto  similior,  tanto  fit  quisque  propinquior: 
nulla  est  ab  illo  alia  longinquitas  quam  eius  dissimilitudo. 
Incorporali  vero  illi  aeterno  et  incommutabih  tanto  est 
anima  hominis  dissimilior,  quanto  rerum  temporalium 
mutabiliumque  cupidior.     Hoc  ut  sanetur,  quoniam  inmor- 

20  tah  puritati,  quae  in  summo  est,  ea  quae  in  imo  sunt 
mortalia  et  inmunda  convenire  non  possunt,  opus  est  qui- 
dem  mediatore;  non  tamen  tali,  qui  corpus  quidem  habeat 
inmortale  propinquum  summis,  animum  autem  morbidum 
similem  infimis  (quo  morbo  nobis  invideat  potius  ne  sane- 

25  mur,  quam  adiuvet  ut  sanemur);  sed  tah,  qui  nobis  in- 
fimis  ex  corporis  mortalitate  coaptatus  inmortaU  spiritus 
iustitia,  per  quam  non  locorum  distantia,  sed  similitudinis 
excellentia  mansit  in  summis,  mundandis  liberandisque 
nobis   vere   divinum    praebeat    adiutorium.     Qui   profecto 

30  incontaminabilis  Deus  absit  ut  contaminationem  timeret 
ex  homine  quo  indutus  est,  aut  ex  hominibus  inter  quos 

14)  Enn.  1,  6,  8;  2,  3. 

in  homine  conversatus  est.  Non  enim  parva  sunt  haec 
interim  duo,  quae  sakibriter  sua  incarnatione  monstravit, 
nec  carne  posse  contaminari  veram  divinitatem,  nec  ideo 
putandos  daemones  nobis  esse  meliores,  quia  non  habent 
carnem.  Hic  est,  sicut  eum  sancta  scriptura  praedicat,  5 
mediator  Dei  et  hominum,  homo  Christus  lesus,  de  cuius 
et  divinitate,  qua  patri  est  semper  aequalis,  et  humani- 
tate,  qua  nobis  factus  est  simihs,  non  hic  locus  est  ut 
competenter  pro  nostra  facultate  dicamus. 


Caput  XVIII.  10 

Quod  fallacia  daemonum,  dum  sua  intercessione  viam 

spondet  ad  Deum,  hoc  adnitatur,  ut  homines  a  via 

veritatis  avertat. 

Falsi  autem  illi  fallacesque  mediatores  daemones, 
qui,  cum  per  spiritus  inmunditiam  miseri  ac  maUgni  mul-  15 
tis  effectibus  clareant,  per  corporaUum  tamen  locorum  in- 
tervaUa  et  per  aeriorum  corporum  levitatem  a  provectu 
animorum  nos  avocare  atque  avertere  moUuntur,  non 
viam  praebent  ad  Deum,  sed,  ne  via  teneatur,  inpediunt. 
Quando  quidem  et  in  ipsa  via  corporaU  (quae  falsissima  20 
est  et  plenissima  erroris,  qua  non  iter  agit  iustitia;  quo- 
niam  non  per  corporalem  aUitudinem,  sed  per  spiritalem, 
hoc  est  incorporalem,  simiUtudinem  ad  Deum  debemus 
ascendere)  —  in  ipsa  tamen  via  corporaU,  quam  daemo- 
num  amici  per  elementorum  gradus  ordinant  inter  aethe-  25 
rios  deos  et  terrenos  homines  aeriis  daemonibus  mediis 
constitutis,  hoc  deos  opinantur  habere  praecipuum,  ut 
propter  hoc  intervaUum  locorum  contrectatione  non  con- 
taminentur  humana.  Ita  daemones  contaminari  potius  ab 
hominibus,  quam  homines  mundari  a  daemonibus  credunt,  30 

6)  1.  Tim.  2,  5. 

et  deos  ipsos  contaminari  potuisse,  nisi  loci  altitiidine 
munirentur.  Quis  tam  infelix  est^  ut  ista  via  mundari  se 
existimet,  ubi  homines  contaminantes^  daemones  contami- 
nati,  dii  contaminabiles  praedicantur;  et  non  potius  elig^ 
5  viam,  ubi  contaminantes  magis  daemones  evitentur  et 
incontaminabili  Deo  ad  ineundam  societatem  incontamina'^ 
torum  anffelorum  homines  a  contaminatione  mundentur? 


Caput  XIX. 


Quod  appellatio  daemomm  iam  nec  apud  cuUores  eorur 
10  ,   assumatur  in  significationem  alicuius  honi. 

Sed  ne  de  verbis  etiam  nos  certare  videamur,  quo- 
niam  nonnulli  istorum,  ut  ita  dixerim,  daemonicolarum, 
in  quibus  et  Labeo  est,  eosdem  perhibent  ab  aliis  angelos 
dici,   quos   ipsi  daemones  nuncupant,   iam   mihi   de  bonis 

15  angelis  ahquid  video  disserendum,  quos  isti  esse  non  ne- 
gant,  sed  eos  bonos  daemones  vocare  quam  angelos  ma- 
kmt.  Nos  autem,  sicut  scriptura  loquitur,  secundum  quam 
Christiani  sumus,  angelos  quidem  partim  bonos,  partim 
malos,  numquam  vero  bonos  daemones  legimus;  sed  ubi- 

20  cumque  illarum  litterarum  hoc  nomen  positum  reperitur, 
sive  daemones,  sive  daemonia  dicantur,  non  nisi  mahgni 
significantur  spiritus.  Et  hanc  loquendi  consuetudinem  in 
tantum  populi  usquequaque  secuti  sunt,  ut  eorum  etiam, 
qui   pagani   appellantur   et   deos   muitos  ac   daemones  co- 

25  lendos  esse  contendunt,  nullus  fere  sit  tam  litteratus  et 
doctus,  qui  audeat  in  laude  vel  servo  suo  dicere:  „Dae- 
monem  habes";  sed  quilibet  haec  dicere  voluerit,  non  se 
aUter  accipi,  quam  maledicere  voluisse,  dubitare  non  pos- 
sit.     Quae  igitur  nos  causa  compellit,  ut  post  ofTensionem 

30  aurium  tam  multarum,  ut  iam  paene  sint  omnium,  quae 
hoc  verbum  non  nisi  in  malam  partem  audire  consuerunt, 

qiiod  diximiis  cogamiir  exponere,  cmii  possimus  angelorum 
nomine  adhibito  eandem  offensionem,  quae  nomine  dae- 
monum  fieri  poterat,  evitare? 


Caput  XX. 

Be  qualitate  scientiae,  quae  daemones  superbos  facit.     5 

Quamquam   etiam  ipsa  origo  liuius  nominis,   si  divi- 
nos   intueamur  libros,    aliquid   adfert   cognitione    dignissi- 
mum.    Daemones  enim  dicuntur  (quoniam  vocabulum  Grae- 
cum  est)   ab   scientia  nominati.     Apostolus  autem  spiritu 
sancto  locutus  ait:  Scientia  inftat,  caritas  vero  aedificat;  10 
quod    recte    aliter    non    intellegitur,    nisi   scientiam   tunc     ^ 
prodesse,   cum   caritas   inest;   sine   hac   autem  inflare,   id 
est  in   superbiam  inanissimae   quasi  ventositatis  extollere. 
Est    ergo    in    daemonibus   scientia  sine   caritate,    et  ideo 
tam  inflati,  hoc  est  tam  superbi  sunt,  ut  honores  divinos  15 
et   religionis   servitutem,    quam   vero   Deo   deberi   sciunt, 
sibi  satis   egerint   exhiberi,   et   quantum   possunt  et  apud 
quos  possunt  adhuc  agant.     Contra  superbiam  porro  dae- 
monum,    qua   pro   meritis   possidebatur   genus  Iiumanum, 
Dei  humilitas,  quae  in  Christo  apparuit,  quantam  virtutem  20 
habeat,  animae  hominum  nesciunt  inmunditia  elationis  in- 
flatae,  daemonibus  similes  superbia,  non  scientia. 

Caput  XXI. 

Ad  quem  modum  Dominus  voluerit  daemonibus 

innotescere.  25 

Ipsi  autem  daemones  etiam  hoc  ita  sciunt,  ut  eidem 
Domino  infirmitate   carnis  induto  dixerint:    Quid  nobis  et 

10)  1.  Cor.  8,  1. 

tihi,  lesu  Nazarene?  Venisti  perdere  nos?  Clarum  est 
in  his  verbis,  qiiod  in  eis  et  tanla  scientia  erat,  et  cari- 
tas  non  erat.  Poenam  suam  quippe  formidabant  ab  illo^ 
non  in  illo  iustitiam   diligebant.     Tantum   vero    eis  inno- 

'  5  tuit,  quantum  voluit;  tantum  autem  voluit,  quantum  opor- 
tuit.  Sed  innotuit  non  sicut  angelis  sanctis,  qui  eius, 
secimdum  id  quod  Dei  Verbum  est,  participata  aeternitate 
perfruuntur,  sed  sicut  eis  terrendis  innotescendum  fuit, 
ex  quorum  tyrannica  quodam  modo  potestate  fuerat  libe- 

10  raturus  praedestinatos  in  sumn  regnum  et  gloriam  semper 
veracem  et  veraciter  sempiternam.  Innotuit  ergo  daemo- 
nibus-  non  per  id,  quod  est  vita  aeterna  et  lumen  incom- 
mutabile,  quod  inluminat  pios,  cui  videndo  per  fidem, 
quae  in  illo  est,  corda  mundantur,  sed  per  quaedam  tem- 

15  poralia  suae  virtutis  effecta  et  occultissimae  signa  prae- 
sentiae,  quae  angelicis  sensibus  etiam  malignorum  spiri- 
tunm  potius  qiiam  infirmitati  hominum  possent  esse 
conspicua.  Denique  quando  ea  paukdum  supprimenda 
iudicavit   et   aUquanto   altius  latuit,   dubitavit  de  illo  dae- 

20  monum  princeps  eumque  temptavit,  an  Christus  esset  ex- 
plorans,  quantum  se  temptari  ipse  permisit,  ut  hominem, 
quem  gerebat,  ad  nostrae  imitationis  temperaret  exem- 
plum.  Post  illam  vero  temptationem,  cum  angeli,  sicut 
scriptum   est,   ministrarent  ei,    boni   utique   et   sancti  ac 

25  per  hoc  spiritibus  inmundis  metuendi  et  tremendi,  magis 
magisque  innotescebat  daemonibus  quantus  esset,  ut  ei 
iubenti,  quamvis  in  illo  contemptibilis  videretur  carnis 
infirmitas,  resistere  nullus  auderet. 

1)  Mr.  1,  24  ;  Mt.  8,  29. 

Caput  XXII. 


Quid  inlersit  intei^  scientiam  sanctorum  angelorum  et 
scientiam  daemonum. 

His  igitur  angelis  bonis  omnis  corporalium  tempora- 
liumque  rerum  scientia^  qua  inflantur  daemones,  vilis  est;  5 
non  quod  earum  ignari  sint,  sed  quod  illis  Dei,  qua  san- 
ctificantur,  caritas  cara  est,  prae  cuius  non  tantum  in- 
corporali,  verum  etiam  incommutabili  et  ineffabili  pul- 
chritudine,  cuius  sancto  amore  inardescunt,  omnia,  quae 
infra  sunt  et,  quod  illud  est,  non  sunt  seque  ipsos  inter  10 
illa  contemnunt,  ut  ex  toto,  quod  boni  sunt,  eo  bono,  ex 
quo  boni  sunt,  perfruantur.  Et  ideo  certius  etiam  tem- 
poralia  et  mutabilia  ista  noverunt,  quia  eorum  principales 
causas  in  Verbo  Dei  conspiciunt,  per  quod  factus  est 
mundus;  quibus  causis  quaedam  probantur,  quaedam  re-  15 
probantur,  cuncta  ordinantur.  Daemones  autem  non  aeter- 
nas  temporum  causas  et  quodam  modo  cardinales  in  Dei 
sapientia  contemplantur,  sed  quorundam  signorum  nobis 
occultorum  maiore  experientia  multo  plura  quam  homines 
futura  prospiciunt;  dispositiones  quoque  suas  aUquando  20 
praenuntiant.  Denique  saepe  isti,  numquam  illi  omnino 
falluntur.  Aliud  est  enim  temporalibus  temporalia  et 
mutabilibus  mutabiUa  coniectare  eisque  temporalem  et 
mutabilem  modum  suae  voluntatis  et  facultatis  inserere, 
quod  daemonibus  certa  ratione  permissum  est;  aUud  25 
autem  in  aeternis  atque  incommutabUibus  Dei  legibus, 
quae  in  eius  sapientia  vivunt,  mutationes  temporum  prae- 
videre  Deique  voluntatem,  quae  tam  certissima  quam 
potentissima  est  omnium,  spiritus  eius  participatione  co- 
gnoscere;  quod  sanctis  angeUs  recta  discretione  donatum  30 
est.  Itaque  non  solum  aeterni,  verum  etiam  beati  sunt. 
Bonum  autem,  quo  beati  sunt,  Deus  illis  est,  a  quo  creati 
sunt.  IIUus  quippe  indecUnabiliter  participatione  et  con- 
lemplatione  perfruuntur. 

Caput  XXIIL 

Nomen  deorum  falso  ascrihi  diis  gentium,  quod  tamen 

et  angelis  sanctis  et  hominibus  iustis  ex  divinarum 

scripturarum  auctoritate  commune  est. 

5  Hos  si  Platonici  malunt  deos  quam  daemones  dicere 

eisque  adnumerare,  quos  a  summo  Deo  conditos  deos 
scribit  eorum  auctor  et  magister  Plato:  dicant  quod 
volunt;  non  enim  cum  eis  de  verborum  controversia  labo- 
randum  est.     Si  enim  sic  inmortales,  ut  tamen  a  summo 

10  Deo  factos,  et  si  non  per  se  ipsos,  sed  ei,  a  quo  facti 
sunt,  adhaerendo  beatos  esse  dicunt:  hoc  dicunt  quod  di- 
cimus,  quohbet  eos  noniine  appellent.  Hanc  autem  Pla- 
tonicorum  esse  sententiam,  sive  omnium  sive  mehorum, 
in  eorum  litteris  inveniri  potest.     Nam  et  de  ipso  nomine, 

15  quo  huius  modi  inmortalem  beatamque  creaturam  deos 
appellant,  ideo  inter  nos  et  ipsos  paene  nuUa  dissensio 
est,  quia  et  in  nostris  sacris  htteris  legitur:  Beus  deorum 
dominus  locutus  estj  et  ahbi:  Confitemini  deo  deorum, 
et  ahbi:    Rex   magnus   super  omnes  deos.     Ilhid   autem 

20  ubi  scriptum  est:  Terrihilis  est  super  omnes  deos,  cur 
dictum  sit,  deinceps  ostenditur.  Sequitur  enim:  Quoniam 
omnes  dii  gentium  daemonia,  Bominus  autem  caelos  fe- 
cit.  Super  omnes  ergo  deos  dixit,  sed  gentium,  id  est 
quos  gentes   pro   diis   habent,   quae  sunt  daemonia;  ideo 

25  terribilis,  sub  quo  terrore  Domino  dicebant:  Venisti  pef 
dere  7ios?  Ihud  vero,  ubi  dicitur:  Beus  deorum,  no^ 
potest  intehegi  deus  daemoniorum;  et  ?'ex  magnus  supi 
omnes  deos  absit  ut  dicatur  rex  magnus  super  omni 
daemonia.     Sed    homines    quoque    in   populo    Dei    eadei 

30  scriptura    deos    appehat.     Fgo,   inquit,  dixi,    dii  estis 

7)   Tim.   p.   40.     18)  Ps.   49,    1.     18)  Ps.  135,   2.     19)  Pi 
94,  3.     23)  Ps.  95,  4  sq.     26)  Mr.  1,  24. 

fiUi  Excelsi  omnes.  Potest  itaqiie  intellegi  honim  deorum 
deiis,  qiii  dictus  est  deus  deorum,  et  super  hos  deos  rex 
magnus,  qui  dictus  est  rex  magnus  super  omnes  deos. 

Verum  tamen  cum  a  nobis  quaeritur:  Si  homines 
dicti  sunt  dii,  quod  in  populo  Dei  sunt,  quem  per  angelos  5 
vel  per  homines  alloquitur  Deus,  quanto  magis  inmortales 
eo  nomine  digni  sunt,  qui  ea  fruuntur  beatitudine,  ad 
quam  Deum  colendo  cupiunt  homines  pervenire:  quid  re- 
spondebimus  nisi  non  frustra  in  scripturis  sanctis  expres- 
sius  homines  nuncupatos  deos,  quam  illos  inmortales  et  10 
beatos,  quibus  nos  aequales  futuros  in  resurrectione  promit- 
titur,  ne  sciUcet  propter  illorum  excellentiam  aliquem  eorum 
nobis  constituere  deum  infidelis  auderet  infirmitas?  Quod 
in  homine  facile  est  evitare.  Et  evidentius  dici  debuerunt 
homines  dii  in  populo  Dei,  ut  certi  ac  fidentes  fierent  eum  15 
esse  Deum  suum,  qui  dictus  est  detis  deorum;  quia  etsi 
appellentur  dii  inmortales  iUi  et  beati,  qui  in  caelis  sunt, 
non  tamen  dicti  sunt  dii  deorum,  id  est  dii  hominum  in 
populo  Dei  constitutorum,  quibus  dictum  est:  Ego  dixi, 
dii  estis  et  filii  Excelsi  omnes.  Hinc  est  quod  ait  aposto-  20 
lus :  Etsi  sunt  qui  dicuntur  dii,  sive  in  caelo  sive  in  terra, 
sicuti  sunt  dii  multi  et  domini  multi:  nobis  tamen  unus 
Deus  Pater,  ex  quo  omnia  et  nos  in  ipso,  et  unus  Domiiius 
lesus  Christus,  per  quem  omnia  et  nos  per  ipsum. 

Non  multum  ergo  de  nomine  disceptandum  est,  cum  25 
res  ipsa  ita  clareat,  ut  ab  scrupulo  dubitationis  aliena  sit. 
Illud  vero,  quod  nos  ex  eorum  inmortalium  beatorum  nu- 
mero  missos  esse  angelos  dicimus,  qui  Dei  voluntatem 
hominibus  adnuntiarent,  illis  autem  non  placet,  quia  hoc 
ministerium  non  per  illos,  quos  deos  appellant,  id  est  in-  30 
mortales  et  beatos,  sed  per  daemones  fieri  credunt,  quos 
inmortales  tantum,  non  etiam  beatos  audent  dicere,  aut 
certe  ita  inmortales  et  beatos,  ut  tamen  daemones  bonos, 

1)  Ps.  81,  6.     24)  1.  Cor.  8,  5  sq. 

non  deos  sublimiter  conlocatos  et  ab  hiimana  contrecta- 
tione  semotos,  quamvis  nominis  controversia  videatur,  ta- 
men  ita  detestabile  est  nomen  daemonum,  ut  hoc  modis 
omnibus  a  sanctis  angelis  nos  removere  debeamus.  Nu 
5  ergo  ita  Uber  iste  claudatur,  ut  sciamus  inmortales  et  be 
tos,  quodlibet  vocentur,  qui  tamen  facti  et  creati  sunt; 
medios  non  esse  ad  inmortahtatem  beatitudinemque  per- 
ducendis  mortalibus  miseris,  a  quibus  utraque  differentia 
separantur.     Qui  autem  medii   sunt  communem  habendo 

10  inmortalitatem  cum  superioribus,  miseriam  cum  inferio- 
ribus,  quoniam  merito  maiitiae  miseri  sunt,  beatitudinem, 
quam'  non  habent,  invidere  nobis  possunt  potius  quam 
praebere.  Unde  nihil  habent  amici  daemonum  quod  nobis 
dignum  adferant,   cur  eos  tamquam  adiutores   colere   de- 

15  beamus,  quos  potius  ut  deceptores  evitare  debemus.  Quos 
autem  bonos  et  ideo  non  solum  inmortales,  verum  etiam 
beatos  deorum  nomine  sacris  et  sacrificiis  propter  vitam 
beatam  post  mortem  adipiscendam  colendos  putant,  qua- 
lescumque  illi  sint  et  quolibet  vocabulo  digni  sint,  non  eos 

20  velle  per  tale  religionis  obsequium  nisi  unum  Deum  coli, 
a  quo  creati  et  cuius  participatione  beati  sunt,  adiuvante 
ipso  in  sequenti  libro  diligentius  disseremus. 


LIBER  X. 


25 


Caput  I. 


Veram  heatitudinem  sive  atigelis  sive  hominibus  per  unum 
Deum  tribui  etiam  Platonicos  definisse;  sed  utrum  hi, 
quos  ob  hoc  ipsum  colendos  putant,  uni  tantum  Deo, 
30        an  etiam  sibi  sacrificari  velint,  esse  quaerendum. 

Omnium  certa  sententia  est,  qui  ratione  quoquo  modo 
uti  possunt,  beatos  esse  omnes  homines  velle.    Qui  autem 


22  diligenter  A 

sint  vel  unde  fiant  dum  mortalium  quaerit  infirmitas,  mul- 
tae  magnaeque  controversiae  concitatae  sunt,  in  quibus 
philosophi  sua  studia  et  otia  contriverunt,  quas  in  medium 
adducere  atque  discutere  et  longum  est  et  non  necessa- 
riinn.  Si  enim  recolit  qui  haec  legit,  quid  in  libro  ege-  5 
rimus  octavo  in  eligendis  philosophis,  cum  quibus  haec 
de  beata  vita,  quae  post  mortem  futura  est,  quaestio  tra- 
ctaretur,  utrum  ad  eam  uni  Deo  vero,  qui  etiam  effector 
est  deorum,  an  pkulmis  diis  rehgione  sacrisque  serviendo 
pervenire  possimus:  non  etiam  hic  eadem  repeti  expectat,  10 
praesertim  cum  possit  relegendo^  si  forte  obUtus  est,  ad- 
miniculare  memoriam.  Eiegimus  enim  Platonicos  omnium 
philosophorum  merito  nobilissimos^  propterea  quia  sapere 
potuerunt  licet  inmortalem  ac  rationalem  vel  intellectualem 
hominis  animam  nisi  participato  lumine  illius  Dei^  a  quo  15 
et  ipsa  et  mundus  factus  est,  beatam  esse  non  posse;  ita 
illud,  quod  omnes  homines  appetunt,  id  est  vitam  beatam, 
quemquam  isti  assecuturum  negant,  qui  non  illi  uni  opti- 
mo,  quod  est  incommutabiUs  Deus,  puritate  casti  amoris 
adhaeserit.  Sed  quia  ipsi  quoque  sive  cedentes  vanitati  20 
errorique  populorum  sive,  ut  ait  apostolus,  evanescentes 
in  cogitationihus  suis  multos  deos  colendos  ita  putaverunt 
vel  putari  voluerunt,  ut  quidam  eorum  etiam  daemonibus 
divinos  honores  sacrorum  et  sacrificiorum  deferendos  esse 
censerent,  quibus  iam  non  parva  ex  parte  respondimus:  25 
nunc  videndum  ac  disserendum  est,  quantum  Deus  donat, 
inmortales  ac  beati  in  caelestibus  sedibus  dominationibus, 
principatibus  potestatibus  constituti,  quos  isti  deos  et  ex 
quibus  quosdam  vel  bonos  daemones  vel  nobiscum  angelos 
nominant,  quo  modo  credendi  sint  velle  a  nobis  religionem  30 
pietatemque   servari;  hoc   est,  ut  apertius  dicam,  utrum 

22)  Rom.   1,  21. 


11  adminiculare  inss;  adminiculari  f  1|  13  sapere  mss;  sic- 
ut  sapere  v  ||  19  quod  AK^^F  (404,  16);  qui  K^v  \\  25  senserint 
A  II  30  uelle  coli  a  nobis  A 

etiam    sibi    an    lantiim    Deo    suo,    qiii    etiam    noster 
placeat   eis  ut   sacra   faciamus  et  'sacrificemus,   vel  ali( 
nostra  seu  nos  ipsos  religionis  ritibus  consecremus. 
Hic   est   enim  divinitati  vel,   si   expressius   dicendi 
5  est,  deitati  debitus  cultus,  propter  quem  uno  verbo  sigi 
ficandum,  quoniam  mihi  satis  idoneum  non  occurrit  La^ 
num,   Graeco  ubi  necesse   est  insinuo  quid   velim   dicei 
AazqBiav  quippe  nostri,   ubicumque  sanctarum   scriptui 
rum    positum    est,    interpretati    sunt  servitutem.     Sed 

10  servitus,   quae  debetur  hominibus,   secundum  quam  pr 
cipit  apostohis   servos  dominis  suis   subditos  esse  debei 
aUo  nomine  Graece   nuncupari   solet;   Xaxqda  vero  secuf 
dum  consuetudinem,  qua  locuti  sunt  qui  nobis  divina  elo- 
quia  condiderunt,  aut  semper  aut  tam  frequenter  ut  paene 

15  semper  ea  dicitur  servitus^  quae  pertinet  ad  colendum 
Deum.  Proinde  si  tantummodo  cultus  ipse  dicatur,  non 
soli  Deo  deberi  videtur.  Dicimur  enim  colere  etiam  homi- 
nes,  quos  honorifica  vel  recordatione  vel  praesentia  fre- 
quentamus.    Nec  solum  ea,  quibus  nos  religiosa  humilitate 

20  subicimus,  sed  quaedam  etiam^  quae  subiecta  sunt  nobis, 
perhibentur  coH.  Nam  ex  hoc  verbo  et  agricolac  et  coloni 
et  incolae  vocantur,  et  ipsos  deos  non  ob  aliud  appellant 
caelicolas,  nisi  quod  caelum  colant,  non  utique  venerando, 
sed    inhabitando,    tamquam    caeli    quosdam    colonos;    non 

25  sicut  appellantur  coloni,  qui  condicionem  debent  genitali 
solo,  propter  agriculturam  sub  dominio  possessorum^  sed, 
sicut  ait  quidam  Latini  eloquii  magnus  auctor: 

Urbs  antiqua  fuit,  Tyrii  tenuere  coloni. 

Ab  incolendo  enim  colonos  vocavit,  non  agricultura.    Hinc 

30  et  civitates  a  maioribus   civitatibus  velut  populorum   exa- 

minibus  conditae  coloniae  nuncupantur.     Ac  per  hoc  cul- 

11)  Ephes.  6,  5.     28)  Verg.  Aen.  1,  12. 

tum  quidem  non  deberi  nisi  Deo  propria  quadam  notione 
verbi  huius  omnino  verissimum  est;  sed  quia  et  aliarum 
rerum  dicitur  cultus,  ideo  Latine  uno  verbo  significari 
cultus  Deo  debitus  non  potest. 

Nam  et  ipsa  religio   quamvis   distinctius   non   quem-  5 
libet,  sed  Dei  cultum  significare  videatur  (unde  isto  nomine 
interpretati  sunt  nostri  eam,   quae  Graece  %Q7]6%Bia  dici- 
tur):   tamen  quia  Latina  loquendi   consuetudine,   non  in- 
peritorum,   verum  etiam  doctissimorum,   et  cognationibus 
humanis  atque  adfmitatibus  et  quibusque  necessitudinibus  lo 
dicitur   exhibenda  religio,   non  eo    vocabulo  vitatur   ambi- 
guum,  cum  de  cultu  deitatis  vertitur  quaestio,  ut  fidenter 
dicere   valeamus    reUgionem    non    esse    nisi    cultum   Dei 
quoniam  videtur    hoc  verbum  a    significanda    observantia 
propinquitatis  humanae  insolenter  auferri.     Pietas  quoque  15 
proprie  Dei  cultus   intellegi  solet,   quam  Graeci  svas§eLav 
vocant.    Haec  tamen  et  erga  parentes  offlciose  haberi  di- 
citur.     More   autem   vulgi  hoc   nomen   etiam  in   operibus 
misericordiae    frequentatur;    quod    ideo   arbitror   evenisse, 
quia  haec  fieri  praecipue  mandat  Deus  eaque  sibi  vel  pro  20 
sacrificiis  vel  prae  sacrificiis  placere  testatur.    Ex  qua  lo- 
quendi  consuetudine  factum  est,   ut  et  Deus  ipse  dicatur 
pius;   quem   sane   Graeci   nuUo   suo   sermonis   usu  sv6s§fj 
vocant,  quamvis  sv6s§siav  pro  misericordia  iilorum  etiam 
vulgus  usurpet.     Unde  in   quibusdam  scripturarum   locis^  25 
ut  distinctio   certior    appareret,   non   svas^siav,    quod   ex 
bono  cultu,   sed  ^soas^sLav,   quod  ex  Dei  cultu  composi- 
tum  resonat,  dicere  maluerunt.    Utrumlibet  autem  horum 
nos  uno  verbo  enuntiare  non  possumus.    Quae  itaque  Xa- 
tqsia  Graece  nuncupatur  et  Latine   interpretatur  servitus^  30 
sed    ea    qua    colimus    Deum;    vel    quae   ^QrjaKsia  Graece, 
Latine  autem  religio  dicitur,  sed  ea  quae  nobis  est  erga 

23)  2.  Par.  30,  9;  Eccli.  2,  13;  ludith  7,  20. 

in  adn.  crit.;  euseben  mss;  svgs^slv  v  ||  28  quodlibet  A 

26* 


404  S.  AUGUSTINI 

Deiim;  vel  qiiam  illi  evai^siccv,  nos  vero  non  iino  verbo 
exprimere,  sed  Dei  cultiim  possumus  appellare:  hanc  ei 
tantum  Deo  deberi  dicimus^  qui  verus  est  Deus  facitque 
,  suos  cultores  deos.  Quicumque  igitur  sunt  in  caelestibus 
5  habitationibus  inmortales  et  beati,  si  nos  non  amant  nec 
beatos  esse  nos  vohnit,  colendi  utique  non  sunt.  Si  autem 
amant  et  beatos  vohuit,  profecto  inde  volunt,  unde  et  ips^ 
sunt;  an  aliunde  ipsi  beati,  aliunde  nos? 


Caput  II. 

10       De  superna  inluminatione  quid  Plotinus  Platonicus 

senserit. 

Sed  non  est  nobis  ullus  cum  his  excellentioribus  phi- 
losophis  in  hac  quaestione  conflictus.  Viderunt  enim  suis- 
que   litteris   multis   modis  copiosissime  mandaverunt   hinc 

15  illos,  unde  et  nos,  fieri  beatos,  obiecto  quodam  lumine 
intellegibili,  quod  Deus  est  ilhs  et  aliud  est  quam  ilh,  a 
quo  inlustrantur,  ut  clareant  atque  eius  participatione  per- 
fecti  beatique  subsistant.  Saepe  multumque  Plotinus  as- 
serit  sensum  Platonis  explanans,  ne  iUam  quidem,   quam 

20  credunt  esse  universitatis  animam,  ahunde  beatam  esse 
quam  nostram,  idque  esse  lumen  quod  ipsa  non  est,  sed 
a  quo  creata  est  et  quo  intehegibiliter  inluminante  intelle- 
gibihter  lucet.  Dat  etiam  similitudinem  ad  iha  incorporea 
de   his  caelestibus  conspicuis  amphsque  corporibus^  tam- 

25  quam  ille  sit  sol  et  ipsa  sit  luna.  Lunam  quippe  solis 
obiectu  inluminari  putant.  Dicit  ergo  iUe  magnus  Platoni- 
cus  animam  rationalem,  sive  potius  intehectualis  dicenda 
sit,  ex  quo  genere  etiam  inmortalium  beatorumque  animas 
esse  intellegit,  quos  in  caelestibus  sedibus   habitare  non 

4)  Ps.  81,  6. 

diibitat,  non  habere  supra  se  naturam  nisi  Dei,  qui  fabri- 
catus  est  mundum,  a  quo  et  ipsa  facta  est;  nec  aliunde 
illis  supernis  praeberi  vitam  beatam  et  lumen  intellegentiae 
veritatis,  quam  unde  praebetur  et  nobis,  consonans  evan- 
gelio,  ubi  legitur:  Fuit  Jiomo  missus  a  I)eo,  cui  nomen  5 
erat  lohannes;  hic  venit  in  testimonium,  ut  testimonium 
perhiheret  de  lumine,  ut  omnes  crederent  per  eum.  Non 
erat  ille  lumen,  sed  ut  testimonium  perhiberet  de  lumine. 
Erat  lumen  verum,  quod  inluminat  omnem  hominem  venien- 
iem  in  hunc  mundum.  In  qua  differentia  satis  ostenditur  lO 
animam  rationalem  vel  intellectualem,  qualis  erat  in  lohanne, 
sibi  lumen  esse  non  posse,  sed  alterius  veri  luminis  parti- 
cipatione  lucere.  Hoc  et  ipse  lohannes  fatetur,  ubi  ei  per- 
hibens  testimonium  dicit:  Nos  omnes  de  plenitudine  eius 
accepimus.  15 

Caput  III. 

De  vero  Dei  cultu,  a  quo  Platonici,  quamvis  creatorem 

universitatis  intellexerint ,  deviarunt  colendo  angelos 

sive  bonos  sive  malos  honore  divino. 

Quae  cum  ita  sint,  si  Platonici  vel  quicumque  alii  20 
ista  senserunt  cognoscentes  Deum  sicut  Deum  glorificarent 
et  gratias  agerent  nec  evanescerent  in  cogitationibus  suis 
nec  populorum  erroribus  partim  auctores  fierent,  partim 
resistere  non  auderent:  profecto  confiterentur  et  illis  in- 
mortalibus  ac  beatis  et  nobis  mortalibus  ac  miseris,  ut  25 
inmortales  ac  beati  esse  possimus,  unum  Deum  deorum 
colendum,  qui  et  noster  est  et  illorum. 

Huic  nos  servitutem,  quae  laTQua  Graece  dicitur, 
sive  in  quibusque  sacramentis  sive  in  nobis  ipsis  debemus. 
Huius  enim  templum  simul  omnes  et  singuli  templa  sumus,  30 
quia  et  omnium  concordiam  et  singulos  inhabitare  di- 
gnatur;  non  in  omnibus  quam  in  singulis  maior,  quoniam 
nec  mole   distenditur  nec  partitione   minuitur.      Cum  ad 

15)  lo.  1,  6  sqq.;  16.     30)  1.  Cor.  3,  16  sq. 


406  S.  AUGUSTINI 

illum  sursiim  est,  eius  est  altare  cor  nostrum;  eius  Uni- 
genito  eum  sacerdote  placamus;  ei  cruentas  victimas  cae- 
dimus,  quando  iisque  ad  sanguinem  pro  eius  veritate 
.  certamus;  eum  suavissimo  adolemus  incenso,  cum  in  eius 
5  conspectu  pio  sanctoque  amore  flagramus;  ei  dona  eius 
in  nobis  nosque  ipsos  vovemus  et  reddimus;  ei  bene- 
ficiorum  eius  sollemnitatibus  festis  et  diebus  statutis  dica- 
mus  sacramusque  memoriam,  ne  volumine  temporum  in- 
grata  subrepat  oblivio;  ei  sacrificamus  hostiam  humilitatis 

10  et  laudis  in  ara  cordis  igne  fervidae  caritatis.  Ad  hunc 
videndum,  sicut  videri  poterit,  eique  cohaerendum  ab  omni 
peccatorum  et  cupiditatum  malarum  labe  mundamur  et 
eius  nomine  con^ecramur.  Ipse  enim  fons  nostrae  beati- 
tudinis,  ipse  omnis  appetitionis  est  finis.     Hunc  eligentes 

15  vel  potius  rehgentes  (amiseramus  enim  neglegentes)  —  hunc 
ergo  rehgentes,  unde  et  rehgio  dicta  perhibetur,  ad  eum 
dilectione  tendimus,  ut  perveniendo  quiescamus^  ideo  beati, 
quia  illo  fme  perfecti.  Bonum  enim  nostrum,  de  cuius 
fine   inter    philosophos    magna   contentio   est,    nullum  est 

20  aliud  quam  illi  cohaerere,  cuius  unius  anima  intellectualis 
incorporeo,  si  dici  potest,  amplexu  veris  impletur  fecun- 
daturque  virtutibus.  Hoc  bonum  diligere  in  toto  corde, 
in  tota  anima  et  in  tota  virtute  praecipimur;  ad  hoc  bo- 
num  debemus  et  a  quibus  diligimur  duci,  et  quos  diligi- 

25  mus  ducere.  Sic  complentur  duo  illa  praecepta,  in  qui- 
bus  tota  lex  pendet  et  prophetae:  Diliges  Dominum  Beum 
iuum  in  toto  corde  tuo  et  in  tota  anima  tua  et  in  tota 
mente  tua,  et:  Diliges  proximum  tuum  tamquam  te  ipsum. 
Ut  enim  homo  se  diligere  nosset,  constitutus  est  ei  finis, 

30  quo  referret  omnia  quae  ageret,  ut  beatus  esset;  non 
enim   qui    se    diligit    aUud    vult   esse   quam  beatus.     Hic 

28)  Mt.  22,  37  sqq. 


4  ut  editur  viss  (Verg.  Aen.  1,  704);  ei  suavissimum  ado- 
lemus  incensum  v  ||  10  in  ignem  feruidum  caritatis  A;  ignem 

aiitem  finis  est  adhaerere  Deo.  lam  igitiir  scienti  diligere 
se  ipsum,  cum  mandatur  de  proximo  diligendo  sicut  se 
ipsum,  quid  aliud  mandatur,  nisi  ut  ei,  quantum  potest, 
commendet  diligendum  Deum?  Hic  est  Dei  cultus,  haec 
vera  religio,  haec  recta  pietas,  haec  tantum  Deo  debita  5 
servitus.  Quaecumque  igitur  inmortalis  potestas  quanta- 
libet  virtute  praedita  si  nos  diligit  sicut  se  ipsam,  ei 
vult  esse  subditos,  ut  beati  simus,  cui  et  ipsa  subdita 
beata  est.  Si  ergo  non  coUt  Deum,  misera  est,  quia 
privatur  Deo;  si  autem  colit  Deum,  non  vult  se  coli  pro  10 
Deo.  Illi  enim  potius  divinae  sententiae  suffragatur  et 
dilectionis  viribus  favet,  qua  scriptum  est:  Sacrificans 
diis  eradicabiturj  nisi  JDomino  soli. 

Caput  ly. 
Quod  uni  vero  Beo  sacrificium  debeatur:  15 

Nam,  ut  alia  nunc  taceam,  quae  pertinent  ad  reli- 
gionis  obsequium,  quo  colitur  Deus,  sacrificium  certe  nul- 
lus  hominum  est  qui  audeat  dicere  deberi  nisi  deo. 
Multa  denique  de  cultu  divino  usurpata  sunt,  quae  hono- 
ribus  deferrentur  humanis,  sive  humilitate  nimia  sive  20 
adulatione  pestifera;  ita  tamen,  ut,  quibus  ea  deferrentur, 
homines  haberentur,  qui  dicuntur  colendi  et  venerandi, 
si  autem  multum  eis  additur,  et  adorandi:  quis  vero  sa- 
crificandum  censuit  nisi  ei,  quem  deum  aut  scivit  aut 
putavit  aut  finxit?  Quam  porro  antiquus  sit  in  sacrifi-  25 
cando  Dei  cultus,  duo  illi  fratres  Cain  et  Abel  satis  in- 
dicant,  quorum  maioris  Deus  reprobavit  sacrificium,  mino- 
ris  aspexit. 

Caput  V. 
Be  sacrificiis,  quae  Deus  non  requirit,  sed  ad  significa-  30 

tionem  eorum  observari  voluit,  quae  requirit. 

Quis   autem  ita  desipiat,  ut  existimet  aliquibus  usi- 
bus  Dei    esse    necessaria,    quae   in   sacrificiis  offeruntur? 

1)  Ps.  72,  28.     13)  Exod.  22,  20. 

Quotl  cum  multis  locis  divina  scriptura  testetur,  ne  lon- 
gum  faciamus,  breve  illud  de  psalmo  commemorare  suf- 
fecerit:  Dixi  Domino ,  Deus  meus  es  tUj  quoniam  hono- 
rum   meorum    non    eges.     Non   solum    igitur  pecore   vel 

'5  qualibet  alia  re  corruptibili  atque  terrena,  sed  ne  ipsa 
quidem  iustitia  hominis  Deus  egere  credendus  est,  totum- 
que  quod  recte  colitur  Deus  homini  prodesse,  non  Deo. 
Neque  enim  fonti  se  quisquam  dixerit  consuluisse,  si  bi- 
berit;  aut  luci,  si  viderit.     Nec  quod  ab  antiquis  patribus 

10  alia  sacrificia  facta  sunt  in  victimis  pecorum,  quae  nunc 
Dei  populus  legit,  non  facit^  aliud  intellegendum  est,  nisi 
rebus.illis  eas  res  fuisse  significatas,  quae  aguntur  in 
nobis,  ad  hoc  ut  inhaereamus  Deo  et  ad  eundem  finem 
proximo   consulamus.     Sacrificium   ergo   visibile  invisibilis 

15  sacrificii  sacramentum,  id  est  sacrum  signum  est.  Unde 
ille  paenitens  apud  prophetam  vel  ipse  propheta  quaerens 
Deum  peccatis  suis  habere  propitium;  Si  voluisses,  in- 
quit,  sacrificium,  dedissem  utique;  holocaustis  non  de- 
lectaberis.     Sacrificium  Deo  spiritus  contritus;  cor  con- 

20  tritum  et  humiliatum  Deus  non  spernet.  Intueamur  quem 
ad  modum,  ubi  Deum  dixit  nolle  sacrificium,  ibi  Deum 
ostendit  velle  sacrificium.  Non  vult  ergo  sacrificium  tru- 
cidati  pecoris,  et  vult  sacrificium  contriti  cordis.  IIIo 
igitur  quod   eum   nolle   dicit,   Iioc  significatur,   quod  eum 

25  velle    subiecit.      Sic    itaque    illa    Deum    nolle    dixit,    qu^ 
modo  ab  stultis  ea  velle  creditur,  velut  suae  gratia  voh 
ptatis.     Nam  si  ea  sacrificia  quae  vult  (quorum  hoc  unui 
est:  cor  contritum   et  humihatum  dolore  paenitendi)  nol 
let    eis    sacrificiis   significari,    quae   velut   sibi  delectabilij 

30  desiderare  putatus  est:  non  utique  de  his  offerendis  ii 
lege  vetere  praecepisset.     Et  ideo   mutanda  erant  oppoi 

4)  Ps.  15,  2.     20)  Ps.  50,  19  sq. 


8  consuluisse  mss;  profuisse  v  \\  10  alia  (sc.  praeter  iusH 

tuno  cerloqiie  iam  tempore,  ne  ipsi  Deo  desiderabilia  vel 
certe  in  nobis  acceptabilia,  ac  non  potius  quae  his  signi- 
ficata  sunt  crederentur.  Hinc  et  alio  loco  psalmi  alterius: 
Si  esuriero,  inquit,  non  dicam  tihi;  meus  est  enim  orhis 
terrae  et  plenitudo  eius.  Numquid  manducaho  carnes  5 
taurorum  aut  sanguinem  hircorum  potaho?  Tamquam 
diceret:  Utique  si  mihi  essent  necessaria,  non  a  te  peterem, 
quae  habeo  in  potestate.  Deinde  subiungens  quid  illa 
significent:  Immola,  inquit,  Deo  sacrificium  laudis  et 
redde  Altissimo  voia  tua  et  invoca  me  in  die  trihulatio-  10 
nis,  et  eximam  te  et  glorificahis  me.  Item  apud  ahum 
prophetam:  In  quo,  inquit,  adprehendam  Dominum,  assu- 
mam  Beum  meum  excelsum?  Si  adprehendam  illum  in 
holocaustis,  in  vitulis  anniculis?  Si  acceptaverit  Dominus 
in  milihus  arietum  aut  in  denis  milihus  hircorum  pin-  15 
guium?  Si  dedero  primogenita  mea  inpietatis,  fructum 
ventris  mei  pro  peccato  animae  meae?  Si  adnuntiatum 
est  tihi,  homo,  honum?  Aut  quid  Dominus  exquirat  a  te 
nisi  facere  iudicium  et  diligere  misericordiam  et  para- 
tum  esse  ire  cum  Domino  Deo  tuo?  Et  in  huius  pro-  20 
phetae  verbis  utrumque  distinctum  est  satisque  declara- 
tum  illa  sacrificia  per  se  ipsa  non  requirere  Deum,  quibus 
significantur  haec  sacrificia,  quae  requirit  Deus.  In  epi- 
stula,  quae  inscribitur  ad  Hebraeos:  Bene  facere,  inquit, 
et  communicatores  esse  nolite  ohlivisci;  talihus  enim  sa-  25 
crificiis  placetur  Deo.  Ac  per  hoc  ubi  scriptum  est: 
Misericordiam  volo  quam  sacrificium  nihil  aliud  quam 
sacrificium  sacrificio  praelatum  oportet  intellegi;  quoniam 
'illud,  quod  ab  omnibus  appellatur  sacrificium,  signum  est 
veri  sacrificii.  Porro  autem  misericordia  verum  sacrifi-  30 
cium  est;  unde  dictum  est,  quod  paulo  ante  commemoravi: 

6)  Ps.  49,  12  sq.     11)  Ib.  14  sq.     20)  Mich.  6,  6  sqq.     24) 
Hebr.  13,  16.     27)  Ose.  6,  6. 


16    inpietatis    mss    (7rQcox6to%d    ^ov   daf^ELccg  cod.   Alex.); 
pro  impietatfc  mea  v 

Talibus  efiim  sacrificiis  placetur  Deo.  Quaeciimqiie  igi- 
tur  in  ministerio  tabernaculi  sive  templi  multis  modis  de 
sacrificiis  leguntur  divinitus  esse  praecepta,  ad  dilectionem 
Dei  et  proximi  significando  referuntur.  In  his  enim 
'6  duobus  praeceptiSj  ut  scriptum  est,  tota  lex  pendet  et 
prophetae. 

Caput  VI. 
De  vero  perfectoque  sacrificio. 

Proinde  verum  sacrificium   est  omne  opus,   quo  agi- 

10  tur,  ut  sancta  societate  inhaereamus  Deo,  relatum  scilicet 
ad  illnm  fmem  boni,  quo  veraciter  beati  esse  possimus. 
Unde  et  ipsa  misericordia,  qua  homini  subvenitur,  si  non 
propter  Deum  fit,  non  est  sacrificium.  Etsi  enim  ab  ho- 
mine    fit    vel   offertur,    tamen   sacrificium   res   divina  est, 

15  ita  ut  hoc  quoque  vocabulo  id  Latini  veteres  appellaverint. 
Unde  ipse  homo  Dei  nomine  consecratus  et  Deo  votus,  in 
quantum  mundo  moritur  ut  Deo  vivat,  sacrificium  est. 
Nam  et  hoc  ad  misericordiam  pertinet,  quam  quisque  in 
se  ipsum  facit.     Propterea  scriptum  est:  Miserere  animae 

20  tuae  placens  Deo.  Corpus  etiam  nostrum  cum  temperan- 
tia  castigamus,  si  hoc,  quem  ad  modum  debemus,  propter 
Deum  facimus,  ut  non  exhibeamus  membra  nostra  arma 
iniquitatis  peccato,  sed  arma  iustitiae  Deo,  sacrificium  est. 
Ad    quod    exhortans    apostolus   ait:    Obsecro    itaque    vos, 

25  fratres,  per  miserationem  Dei,  ut  exhibeatis  corpora 
vestra  hostiam  vivam,  sanctam,  Deo  placentem,  rationa- 
bile  obsequium  vestrum.  Si  ergo  corpus,  quo  inferiore 
tamquam  famulo   vel   tamquam  instrumento  utitur  anima, 

6)  Mt.  22,  40.  20)  Eccli.  30,  24.  23)  Rom.  6,  13.  27) 
Rom.  12,  1  sq. 

4  significando  mss;  significandam  v  |)  9  quo  ATarr.  (l.  13 
c.  20  Agebatur  .  ,  aliis  .  .,  ne  sq^ci.);  que  F;  quod  Kv  ||  20 
temperantia  mss ;  per  temperantiam  v  Ij  22  faciamus  A  |j  25  mi- 
sericordiam  K 

cum  eius  bonus  et  rectus  usus  ad  Deum  refertur,  sacri- 
ficium  est:  quanto  magis  anima  ipsa  cum  se  refert  ad 
Deum^  ut  igne  amoris  eius  accensa  formam  concupiscen- 
tiae  saecularis  amittat  eique  tamquam  incommutabili  for- 
mae  subdita  reformetur,  hinc  ei  placens,  quod  ex  eius  5 
pulchritudine  acceperit,  fit  sacrificium!  Quod  idem  aposto- 
lus  consequenter  adiungens:  Et  nolite,  inquit,  conformari 
huic  saeculo;  sed  reformamini  in  novitate  mentis  vestrae 
ad  prohandum  vos  quae  sit  voluntas  Dei,  quod  bonum 
et  hene  placitum  et  perfectum.  Cum  igitur  vera  sacrifi-  lo 
cia  opera  sint  misericordiae  sive  in  nos  ipsos  sive  in 
proximos,  quae  referuntur  ad  Deum;  opera  vero  miseri- 
cordiae  non  ob  aliud  fiant,  nisi  ut  a  miseria  liberemur 
ac  per  hoc  ut  beati  simus  (quod  non  fit  nisi  bono  illo, 
de  quo  dictum  est:  Mihi  autem  adhaerere  Deo  honum  15 
€sty.  profecto  efficitur,  ut  tota  ipsa  redempta  civitas,  hoc 
est  congregatio  societasque  sanctorum^  universale  sacrifi- 
cium  offeratur  Deo  per  sacerdotem  magnum,  qui  etiam  se 
ipsum  obtulit  in  passione  pro  nobis,  ut  tanti  capitis  cor- 
pus  essemus,  secundum  formam  servi.  Hanc  enim  obtu-  20 
lit,  in  hac  oblatus  est,  quia  secundum  hanc  mediator  est, 
in  hac  sacerdos,  in  hac  sacrificium  est.  Cum  itaque  nos 
hortatus  esset  apostolus,  ut  exhibeamus  corpora  nostra 
hostiam  vivam,  sanctam,  Deo  placentem,  rationabile  obse- 
quium  nostrum,  et  non  conformemur  huic  saeculo,  sed  25 
reformemur  in  novitate  mentis  nostrae:  ad  pVobandum 
quae  sit  voluntas  Dei,  quod  bonum  et  bene  placitum  et 
perfectum,  quod  totum  sacrificium  nos  ipsi  sumus:  Dico 
enim,  inquit,  jyer  gratiam  Dei,  quae  data  est  mihi,  omni- 
huSj  qui  sunt  in  vohis,  non  plus  sapere,  quam  oportet  30 
sapere,  sed  sapere  ad  temperantiam;  sicut  unicuique  Deus 
partitus  est  mensuram  fidei.  Sicut  enim  in  uno  corpore 
multa  memhra  hahemus,  omnia  autem  memhra  non  eos- 
dem  actus  hahent:  ita  multi  unum  corpus  sumus  in 
Christo;  singuli   autem  alter  alterius  memhra,  hahentes 

16)  Ps.  72,  28. 

dona  diversa  secundum  gratiam,  quae  data  est  nohis, 
Hoc  est  sacrificiiim  Christianorum :  multi  unum  coj^pus 
in  Christo.  Qiiod  etiam  sacramento  altaris  fidelibus  noto 
frequentat  ecclesia,  ubi  ei  demonstratur,  quod  in  ea  re, 
5  quam  offert^  ipsa  offeratur. 

Caput  VII. 

Quod  sanctorum  angelorum  ea  sit  in  nos  dilectio,  ut  nos 
non  suos,  sed  unius  veri  Dei  velint  esse  cultores. 

Merito   illi  in    caelestibus   sedibus    constituti   inmor- 

10  tales  et  beati,  qui  creatoris  sui  participatione  congaudent, 
cuius  aeternitate  firmi,  cuius  veritate  certi,  cuius  mu- 
nere  sancti  sunt,  qo^ioniam  nos  mortales  et  miseros,  ut 
inmortales  beatique  simus,  misericorditer  diligunt,  nolunt 
nos  sibi  sacrificari,    sed  ei,  cuius  et  ipsi  nobiscum  sacri- 

15  ficium  se  esse  noverunt.  Cum  ipsis  enim  sumus  una  ci- 
vitas  Dei,  cui  dicitur  in  psalmo:  Gloriosissima  dicta  sunt 
de  te,  civitas  Dei;  cuius  pars  in  nobis  peregrinatur,  pars 
in  illis  opitulatur.  De  illa  quippe  superna  civitate,  ubi 
Dei   voluntas   intellegibilis    atque    incommutabilis    lex   est, 

20  de  illa  superna  quodam  modo  curia  (geritur  namque  ibi 
cura  de  nobis)  ad  nos  ministrata  per  angelos  sancta  illa 
scriptura  descendit,  ubi  legitur:  Sacrificans  diis  eradica- 
bitur,  nisi  Domino  soli.  Huic  scripturae,  huic  legi,  prae- 
ceptis   talibus   tanta   sunt  adtestata  miracula,   ut  satis  ap- 

25  pareat,  cui  nos  sacrificari  velint  inmortales  ac  beati,  qui 
hoc  nobis  volunt  esse  quod  sibi. 

1)  Rom.  12,  3  sqq.     17)  Ps.  86,  3.     23)  Exod.  22,  20. 


14  sacrificari  AK  et  „aliquot"  Parr.;  sacrificare  v  ||  16 
gloriosissima  AKFbe;  gloriosa  v;  cf.  83,  15;  ||  25  sacrificari 

Caput  VIII. 


J)e  miraculis,   quae  Deus   ad  conroborandam  fidem  pio- 

rim  etiam  per  angelorum  ministerium  promissis  suis 

adhibere  dignatus  est. 

Nam  nimis  vetera  si  commemorem,  longius  quam  sat  5 
est  revolvere  videbor,  quae  miracula  facta  sint  adtestantia 
promissis  Dei,  quibus  ante  annorum  milia  praedicit  Abra- 
hae,    quod    in   semine   eius  omnes  gentes  benedictionem 
fuerant   habiturae,     Quis   enim   non   miretur  eidem  Abra- 
hae  filium  peperisse   coniugem  sterilem  eo  tempore  sene-  10 
ctutis,  quo  parere  nec  fecunda  iam  posset,  atque  in  eius- 
dem  Abrahae  sacrificio   flammam  caelitus  factam  inter  di- 
visas  victiraas   cucurrisse,  eidemque  Abrahae    praedictum 
ab   angelis   caeleste   incendium  Sodomorum,   quos  angelos 
hominibus  similes  hospitio  susceperat  et  per  eos  de  prole  15 
ventura  Dei  promissa  tenuerat,  ipsoque  inminente  iam  in- 
cendio   miram   de   Sodomis  per   eosdem  angelos  liberatio- 
nem   Loth   filii   fratris   eius,    cuius   uxor   in  via  retro  re- 
spiciens  atque  in  salem  repente  conversa  magno  admonuit 
sacramento    neminem   in    via    liberationis    suae   praeterita  20 
desiderare   debere?    Illa  vero  quae  et  quanta  sunt,    quae 
iam  per  Moysen  pro  populo  Dei  de  iugo  servitutis  eruendo 
in    Aegypto    mirabiliter    gesta   sunt,    ubi   magi  Pharaonis, 
hoc  est  regis  Aegypti,  qui  populum  illum  dominatione  de- 
primebat,  ad  hoc  facere  quaedam  mira  permissi  sunt,  ut  25 
mirabilius  vincerentur!  Illi  enim  faciebant  veneficiis  et  in- 
cantationibus    magicis,    quibus  sunt  mali   angeU,    hoc  est 
daemones,   dediti;    Moyses  autem  tanto  potentius,    quanto 
iustius,  nomine  Dei,  qui  fecit  caelum  et  terram,  servien- 
tibus  angelis  eos  facile  superavit.     Denique  in  tertia  plaga  30 
deficientibus    magis     decem    plagae    per    Moysen    magna 
mysteriorum   dispositione   completae   sunt,   quibus   ad  Dei 


5  satis  A  II  29  nomine  KF ;  nomini  A\  in  nomine  v  |j  Do- 

populum  dimiltendum  Pharaonis  et  Aegyptiorum  dura 
corda  cesserunt.  Moxque  paenituit,  et  cum  abscedentes 
Hebraeos    consequi    conarentur,   illis  diviso  mari  per  sic- 

.  cum  transeuntibus  unda  hinc  atque  hinc  in  sese  redeunte 
5  cooperti  et  oppressi  sunt.  Quid  de  illis  miracuUs  dicam, 
quae,  cum  in  deserto  idem  populus  ductaretur,  stupenda 
divinitate  crebuerunt:  aquas,  quae  bibi  non  poterant,  misso 
in  eas,  sicut  Deus  praeceperat,  ligno  amaritudine  caruisse 
sitientesque  satiasse;  manna  esurientibus  venisse  de  caelo 

10  et,  cum  esset  coUigentibus  constituta  mensura^  quidquid 
amplius  quisque  coHegerat^  exortis  vermibus  putruisse, 
ante  'diem  vero  sabbati  duplum  collectum,  quia  sabbato 
colligere  non  licebat,  nulla  putredine  violatum;  desideran- 
tibus  carne  vesci,  quae  tanto  populo  nulla  sufficere  posse 

15  videbatur,  volatihbus  castra  completa  et  cupiditatis  ardo- 
rem  fastidio  satietatis  extinctum;  obvios  hostes  transitum- 
que  prohibentes  atque  proeliantes  orante  Moyse  manibus- 
que  eius  in  figuram  crucis  extentis  nullo  Hebraeorum 
cadente  prostratos;    seditiosos  in  populo  Dei  ac   sese   ab 

20  ordinata  divinitus  societate  dividentes  ad  exemplum  visi- 
bile  invisibilis  poenae  vivos  terra  dehiscente  submersos; 
virga  percussam  petram  tantae  multitudini  abundantia 
fluenta  fudisse;  serpentum  morsus  mortiferos,  poenam 
iustissimam  peccatorum,  in  ligno  exaltato  atque  prospecto 

25  aeneo  serpente  sanatos,  ut  et  populo  subveniretur  adflicto, 
et  mors  morte  destructa  velut  crucifixae  mortis  similitu- 
dine  signaretur?  Quem  sane  serpentem  propter  facti 
memoriam  reservatum  cum  postea  populus  errans  tam- 
quam  idolum  colere  coepisset,  Ezechias  rex  religiosa  po- 

30  testate  Deo  serviens  cum  magna  pietatis  laude  contrivit. 

30)  2.  Reg.  18,  4. 

Caput  IX. 


De  iiiUcitis  ariihus  erga  daemomm  cultum,   in  quihus 

Porphyrius  Platonicus  quaedam  prohando,  quaedam 

quasi  inprohando  versaiur. 

Haec   et  alia  miilta  hiiiusce  modi,  qiiae  omnia  com-  5 
memorare   iiimis   longiim   est,   iiebant   ad   commendandum 
unius   Dei  veri   cultum   et   multorum   falsorumque   prohi- 
bendum.     Fiebant   autem   simplici   fide   atque   fiducia  pie- 
tatis,   non   incantationibus   et  carminibus  nefariae  curiosi- 
tatis    arte  compositis,  quam  vel  magian  vel  detestabiUore  10 
nomine    goetian    vel  honorabiliore  theurgian   vocant,    qui 
quasi  conantur   ista   discernere  et  inHcitis  artibus  deditos 
alios   damnabiles,   quos   et   maleficos   vulgus  appellat  (hos 
enim  ad  goetian  pertinere  dicunt),  alios  autem  laudabiles 
videri  volunt,  quibus  theurgian  deputant;  cum  sint  utrique  15 
ritibus  fallacibus  daemonum  obstricti  sub  nominibus  ange- 
lorum. 

Nam  et  Porphyrius  quandam  quasi  purgationem  ani- 
mae  per  theurgian,  cunctanter  tamen  et  pudibunda  quo- 
dam  modo  disputatione  promittit;  reversionem  vero  ad  20 
Deum  hanc  artem  praestare  cuiquam  negat;  ut  videas  eum 
inter  vitium  sacrilegae  curiositatis  et  philosophiae  profes- 
sionem  sententiis  alternantibus  flucluare.  Nunc  enim 
hanc  artem  tamquam  fallacem  et  in  ipsa  actione  pericu- 
losam  et  legibus  prohibitam  cavendam  monet;  nunc  autem  25 
velut  eius  laudatoribus  cedens  utilem  dicit  esse  mundan- 
dae  parti  animae,  non  quidem  intellectuali,  qua  rerum 
intellegibihum  percipitur  veritas,  nullas  habentium  simili- 
tudines  corporum;  sed  spiritali,  qua  corporahum  rerum 
capiuntur  imagines.  Hanc  enim  dicit  per  quasdam  con-  30 
secrationes  theurgicas,  quas  telelas  vocant,  idoneam  fieri 
atque  aptam  susceptioni  spirituum  et  angelorum  et  ad 
viden dos  deos.  Ex  quibus  tamen  theurgicis  teletis  fate- 
tur  intellectuali  animae  nihil  purgationis  accedere,  quod 
eam   faciat  idoneam    ad  videndum  Deum  suum  et  perspi-  35 

cienda  ea^  quae  vere  sunt.  Ex  quo  intellegi  potest,  qua- 
lium  deorum  vel  qualem  visionem  fieri  dicat  theurgicis 
consecrationibus,  in  qua  non  ea  videntur,  quae  vere  sunt. 
Denique  animam  rationalem  sive,  quod  magis  amat  dlcere, 
5  intellectualem,  in  sua  posse  dicit  evadere^  etiamsi  quod 
eius  spiritale  est  nuUa  theurgica  fuerit  arte  purgatum; 
porro  autem  a  tlieurgo  spiritalem  purgari  hactenus,  ut 
iion  ex  hoc  ad  inmortaUtatem  aeternitatemque  perveniat. 
Quamquam   itaque   discernat  a  daemonibus  angelos,   aeria 

10  loca  esse  daemonum,  aetheria  vel  empyrea  disserens  ange- 
lorum,  et  admoneat  utendum  aUcuius  daemonis  amicitia, 
quo  s'ubvectante  vel  paukUum  a  terra  possit  elevari  quis- 
que  post  mortem,  aUam  vero  viam  esse  perhibeat  ad 
angelorum  superna  consortia:  cavendam  tamen  daemonum 

15  societatem  expressa  quodam  modo  confessione  testatur, 
ubi  dicit  animam  post  mortem  luendo  poenas  cuUum  dae- 
monum  a  quibus  circumveniebatur  horrescere;  ipsamque 
theurgian,  quam  vehit  conciUatricem  angelorum  deorum- 
que   commendat,   apud   tales   agere  potestates  negare  non 

20  potuit^  quae  vel  ipsae  invideant  purgationi  animae,  vel 
artibus  serviant  invidorum ,  querelam  de  hac  re  Chaldaei 
nescio  cuius  expromens:  „Conqueritur,  inquit,  vir  in  Chal- 
daea  bonus,  purgandae  animae  magno  in  moUmine  frustra- 
tos  sibi  esse  successus,   cum  vir  ad  eadem  potens  tactus 

25  invidia  adiuratas  sacris  precibus  potentias  aUigasset,  ne 
postulata  concederent.  Ergo  et  Ugavit  iUe,  inquit,  et  iste 
non  solvit."  Quo  indicio  dixit  apparere  theurgian  esse 
tam  boni  conUciendi  quam  maU  et  apud  deos  et  apud 
homines   discipUnam;   pati   etiam   deos   et  ad  iUas  pertur- 

30  bationes  passionesque  deduci,  quas  communiter  daemoni- 
bus  et  hominibus  Apuleius  adtribuit;  deos  tamen  ab  eis 
aetheriae  sedis  aUitudine  separans  et  Platonis  asserens  in 
iUa  discretione  sententiam. 


5  sua  mss;  superna  v 

Caput  X. 


De  theurgia,  quae  falsam  purgationem  animis  daemonum 
invocatione  promittit. 

Ecce  nunc  alius  Platonicus,   quem  doctiorem  ferunt, 
Porphyrius,  per  nescio  quam  theurgicam  disciplinam  etiam  5 
ipsos  deos  obstrictos  passionibus  et  pertupbationibus  dicit, 
quoniam  sacris  precibus  adiurari  tenerique  potuerunt,  ne 
praestarent  animae  purgationem,  et  ita  terreri  ab  eo,  qui 
imperabat   mahun,   ut  ab  aUo,   qui  poscebat   bonum,  per 
eandem   artem   theurgicam   solvi  ilio   timore   non   possent  10 
et  ad  dandum  beneficium  liberari.     Quis  non  videat  haec 
omnia    faliacium    daemonum   esse   commenta^    nisi    eorum 
miserrimus    servus   et   a    gratia    veri    liberatoris    alienus? 
Nam  si  haec  apud  deos  agerentur  bonos,  plus  ibi  utique 
valeret  beneficus   purgator   animae    quam  maievolus  inpe-  15 
ditor.    Aut  si  diis  iustis  homo,  pro  quo  agebatur,  purga- 
tioue  videbatur  indignus,  non  utique  ab  invido  territi  nec, 
sicut   ipse  dicit,   per   metum  valentioris  numinis   inpediti, 
sed  iudicio  libero  id  negare  debuerunt.    Mirum  est  autem, 
quod  benignus  ille  Chaldaeus,  qui  Iheurgicis  sacris  animam  20 
purgare  cupiebat,   non   invenit  aliquem  superiorem  deum, 
qui   vel   plus   terreret   atque   ad    bene   faciendum   cogeret 
territos  deos,  vel  ab  eis  terrentem  compesceret,  ut  libere 
bene    facerent;    si    tamen  theurgo    bono  sacra    defuerui/, 
quibus    ipsos    deos,    quos    invocabat    animae    purgatores^  25 
prius   ab   illa   timoris   peste  purgaret.     Quid  enim  causae 
est,   cur  deus  potentior  adhiberi   possit  a  quo  terreantur, 
nec  possit  a  quo  purgentur?    An  invenitur  deus  qui  exau- 
diat  invidum  et  timorem  diis  incutiat  ne  bene  faciant;  nec 
invenitur   deus   qui   exaudiat    benevolum   et   timorem   diis  30 
auferat  ut  bene  faciant?    0  theurgia  praeclara,  o  animae 
praedicanda  purgatio,   ubi   plus  imperat  inmunda  inviden- 


7  teneiique  scripsi  (416,  25;  c.  26  quos  sacris  precibus  al- 
ligavit,  ne  sgg.);  terreri  v 

tia^  qiiani  inpetrat  pnra  beneficentia!  Immo  vero  maligno- 
rnni  spirituum  cavenda  et  detestanda  fallacia,  et  salutari 
audienda  doctrina.  Quod  enim  qui  has  sordidas  purgation 
sacrilegis  ritibus  operantur  quasdam  mirabiliter  pulchr 
5  sicut  iste  commemorat,  vel  angelorum  imagines  vel  de 
rum  tamquam  purgato  spiritu  vident  (si  tamen  vel  tale 
aliquid  vident),  ilkid  est,  quod  apostolus  dicit:  Qiioniam 
satanas  transft^urat  se  velut  angelum  lucis.  Eius  cnim 
sunt  illa  phantasmata^  qui  miseras  animas  multorum  fal- 
10  sorumque  deorum  fallacibus  sacris  cupiens  inretire  et  a 
vero  veri  Dei  cultu,  quo  solo  mundantur  et  sanantur,  aver- 
tere,  -sicut  de  Proteo  dictum  est, 

formas  se  vertit  in  omnes, 

hostiliter  insequens,  fallaciter  subveniens,  utrobique  nocens. 

15  Caput  XI. 

De  epistula  Porphyrii  ad  Anehontem  Aegyptium,  in  qua 
petit  de  diversitate  daemonum  se  doceri. 

Melius  sapuit  iste  Porphyrius,  cum  ad  Anebontem 
scripsit  Aegyptium,  ubi  consulenti  simiUs  et  quaerenti  et 

L'0  prodit  artes  sacrilegas  et  evertit.  Et  ibi  quidem  omnes 
daemones  reprobat,  quos  dicit  ob  inprudentiam  trahere 
humidum  vaporem  et  ideo  non  in  aethere,  sed  in  aere  esse 
sub  luna  atque  in  ipso  lunae  globo;  verum  tamen  non 
audet  omnes  fallacias  et  maUtias  et  ineptias,  quibus  merito 

25  movetur,  omnibus  daemonibus  dare.  Quosdam  namque 
benignos  daemones  more  appellat  aUorum,  cum  omnes 
generaliter  inprudentes  esse  fateatur.  Miratur  autem  quod 
non  solum  dii  aUiciantur  victimis,  sed  etiam  compellantur 
atque  cogantur  facere  quod  homines  volunt;  et  si  corpore 

8)  2.  Cor.  11,  14.     13)  Verg.  Georg.  4,  411. 

et  incorporalitate  dii  a  daemombiis  dislingiiuntur,  quo 
modo  deos  esse  existimandum  sit  solem  et  lunam  et  visi- 
bilia  cetera  in  caelo,  quae  corpora  esse  non  dubitat;  et  si 
dii  sunt,  quo  modo  alii  benefici,  alii  malefici  esse  dicantur; 
et  quo  modo  incorporalibus,  cum  sint  corporei,  coniun-  5 
gantur.  Quaerit  etiam  veluti  dubitans,  utrum  in  divinan- 
tibus  et  quaedam  mira  facientibus  animae  sint  passiones 
an  aliqui  spiritus  extrinsecus  veniant,  per  quos  haec  va- 
leant;  et  potius  venire  extrinsecus  conicit,  eo  quod  lapidi- 
bus  et  herbis  adhibitis  et  alhgent  quosdam,  et  aperiant  10 
clausa  ostia,  vel  aliquid  eius  modi  mirabiliter  operentur. 
Unde  dicit  alios  opinari  esse  quoddam  genus,  cui  exaudire 
sit  proprium^  natura  fallax,  omniforme,  raultimodum,  simu- 
lans  deos  et  daemones  et  animas  defunctorum,  et  hoc  esse 
quod  efficiat  haec  omnia  quae  videntur  bona  esse  vel  prava;  15 
ceterum  circa  ea,  quae  vere  bona  sunt,  nihil  opitulari, 
immo  vero  ista  nec  nosse,  sed  et  male  conciliare  et  insi- 
mulare  atque  inpedire  nonnumquam  virtutis  sedulos  secta- 
tores,  et  plenum  esse  lemeritatis  et  fastus,  gaudere  nidori- 
bus,  adulationibus  capi,  et  cetera,  quae  de  hoc  genere  20 
fallacium  malignorumque  spirituum,  qui  extrinsecus  in 
animam  veniunt  humanosque  sensus  sopitos  vigilantesve 
deludunt,  non  tamquam  sibi  persuasa  confirmat,  sed  tam 
tenuiter  suspicatur  aut  dubitat,  ut  haec  alios  asserat  opi- 
nari.  Difficile  quippe  fuit  tanto  philosopho  cunctam  dia-  25 
boHcam  societatem  vel  nosse  vel  fidenter  arguere,  quam 
quaelibet  anicula  Christiana  nec  cunctatur  esse,  et  hber- 
rime  detestatur.  Nisi  forte  iste  et  ipsum,  ad  quem  scribit, 
Anebontem  tamquam  tahum  sacrorum  praeclarissimum 
antistitem  et  alios  talium  operum  tamquam  divinorum  et  30 
ad  deos  colendos  pertinenlium  admiratores  verecundatur 
offendere. 

Sequitur  tamen  et  ea  velut  inquirendo  commemorat, 
quae   sobrie  considerata  tribui  non  possunt  nisi  mahgnis 
et    fallacibus    potestatibus.      Quaerit    enim    cur    tamquam  35 
melioribus  invocatis  quasi  peioribus  imperetur,  ut  iniusta 

praecepta  hominis  exsequantur;  cur  adtrectatum  re  Vene- 
ria  non  exaudiant  inprecantem,  cum  ipsi  ad  incestos  quo- 
que  concubitus  quoslibet  ducere  non  morentur;  cur  ani- 
mantibus  suos  antistites  oportere  abstinere  denuntient,  ne 
6  vaporibus  profecto  corporeis  poliuantur,  ipsi  vero  et  aliis 
va])oribus  inliciantur  et  nidoribus  Iiostiarum,  cumque  a 
cadaveris  contactu  proliibeatur  inspector,  plerumque  illa 
cadaveribus  celebrentur;  quid  sit^  quod  non  daemoni  vel 
alicui  animae  defuncti,  sed  ipsi  soli  et  lunae  aut  cuicum- 

10  que  caelestium  homo  vitio  cuilibet  obnoxius  intendit  minas 
eosque  territat  falso^  ut  eis  extorqueat  veritatem.  Nam 
et  caelum  se  conlidere  comminatur  et  cetera  similia  homini 
inpossibilia^  ut  illi  dii  tamquam  insipientissimi  pueri  falsis 
et  ridiculis   comminationibus   territi   quod   imperatur   effi- 

15  ciant.  Dicit  etiam  scripsisse  Chaeremonem  quendam,  ta- 
lium  sacrorum  vel  potius  sacrilegiorum  peritum,  ea,  quae 
apud  Aegyptios  sunt  celebrata  rumoribus  vel  de  Iside  vel 
de  Osiride  marito  eius,  maximam  vim  habere  cogendi  deos, 
ut  faciant  imperata,  quando  ille,  qui  carminibus  cogit,  ea 

20  se  prodere  vel  evertere  comminatur,  ubi  se  etiam  Osiridis 
membra  dissipaturum  terribiliter  dicit^  si  facere  iussa  neg- 
lexerint.  Haec  atque  huius  modi  vana  et  insana  hominem 
diis  minari^  nec  quibuslibet,  sed  ipsis  caelestibus  et  siderea 
luce   fulgentibus,   nec  sine  effectu,   sed  violenta  potestate 

25  cogentem  atque  his  terroribus  ad  facienda  quae  voluerit 
perducentera,  merito  Porphyrius  admiratur;  immo  vero 
sub  specie  mirantis  et  causas  rerum  talium  requirentis  dat 
intellegi  illos  haec  agere  spiritus,  quorum  genus  superius 
sub  aliorum  opinatione  descripsit^  non,  ut  ipse  posuit,  na- 

30  tura^  sed  vitio  fallaces,  qui  simulant  deos  et  animas  de- 
functorum,  daemones  autem  non^  ut  ail  ipse^  simulant,  sed 
plane  sunt.  Et  quod  ei  videtur  herbis  et  lapidibus  et  ani- 
mantibus  et  sonis  certis  quibusdam  ac  vocibus  et  figura- 
tionibus   atque   figmentis^    quibusdam   etiam   observatis   in 

caeli  conversioiie  motibus  siderum  fabricari  in  terra  ab 
hominibus  potestates  idoneas  variis  effectibus  exsequendis, 
totum  hoc  ad  eosdem  ipsos  daemones  pertinet  ludifica- 
tores  animarum  sibimet  subditarum  et  voluptaria  sibi  lu- 
dibria  de  hominum  erroribus  exhibentes.  Aut  ergo  re  vera  5 
dubitans  et  inquirens  ista  Porphyrius  ea  tamen  comme- 
morat,  quibus  convincantur  et  redarguantur,  nec  ad  eas 
potestates,  quae  nobis  ad  beatam  vitam  capessendam  favcnt, 
sed  ad  deceptores  daemones  pertinere  monstrentur;  aut, 
ut  meliora  de  philosopho  suspicemur,  eo  modo  voluit  ho-  10 
minem  Aegyptium  talibus  erroribus  deditum  et  aliqua 
magna  se  scire  opinantem  non  superba  quasi  auctoritate 
doctoris  ofTendere,  nec  aperte  adversantis  altercatione  tur- 
bare,  sed  quasi  quaerentis  et  discere  cupientis  humilitate 
ad  ea  cogitanda  convertere  et  quam  sint  contemnenda  vel  15 
etiam  devitanda  monstrare.  Denique  prope  ad  epistulae 
fmem  petit  se  ab  eo  doceri,  quae  sit  ad  beatitudinem 
via  ex  Aegyptia  sapientia.  Ceterum  illos,  quibus  conver- 
satio  cum  diis  ad  hoc  esset,  ut  ob  inveniendum  fugitivum 
vel  praedium  comparandum,  aut  propter  nuptias  vel  mer-  20 
caturam  vel  quid  huius  modi  mentem  divinam  inquietarent, 
frustra  eos  videri  dicit  coluisse  sapientiam;  illa  etiam  ipsa 
numina,  cum  quibus  conversarentur,  etsi  de  ceteris  rebus 
vera  praedicerent,  tamen  quoniam  de  beatitudine  nihil 
cautum  nec  satis  idoneum  monerent,  nec  deos  illos  esse  25 
nec  benignos  daemones,  sed  aut  illum,  qui  dicitur  fallax, 
aut  humanum  omne  commentum. 

Caput  XII. 
Be  miraculis,  quae  per  sanctorum  angelorum  ministerium 

Deus  verus  operatur.  30 

Verum  quia   tanta   et  talia   geruntur  his  artibus,   ut 
universum  modum  humanae   facultatis  excedant:   quid  re- 


20  aut  AKF;  vel  v  ||  26  cf.  M.  Haupt  in  Eerm.  IV  pag. 

stat,  nisi  ut  ea,  quae  mirifice  tamquam  divinitus  praedici 
vel  fieri  videntur  nec  tamen  ad  unius  Dei  cultum  referun- 
tur,  cui  simpliciter  inhaerere  fatentibus  quoque  Platonicis 
et  per  multa  testantibus  solum  beatificum  bonum  est,  ma- 
5  lignorum  daemonum  ludibria  et  seductoria  inpedimenta^ 
quae  vera  pietate  cavenda  sunt^  prudenter  intellegantur? 
Porro  autem  quaecumque  miracula  sive  per  angelos  sive 
quocumque  modo  ita  divinitus  fumt,  ut  Dei  unius,  in  quo 
solo  beata  vita  est,    cultum   religionemque    commendent, 

10  ea  vere  ab  eis  vel  per  eos,  qui  nos  secundum  veritatem 
pietatemque  diligunt,  fieri  ipso  Deo  in  illis  operante  cre- 
dendum  est.  Neque  enim  audiendi  sunt^  qui  Deum  in- 
visibilem  visibilia  miracula  operari  negant,  cum  ipse  etiam 
secundum    ipsos    fecerit    mundum,    quem    certe   visibilem 

15  ncgare  non  possunt.  Quidquid  igitur  mirabile  fit  in  hoc 
mundo,  profecto  minus  est  quam  totus  hic  mundus^  id 
est  caelum  et  terra  et  omnia  quae  in  eis  sunt,  quae  certe 
Deus  fecit.  Sicut  autem  ipse  qui  fecit,  ita  modus  quo  fecit 
occultus  est  et  inconprehensibiUs  homini.    Quamvis  itaque 

20  miracula  visibiUum  naturarum  videndi  assiduitate  vilue- 
rint,  tamen,  cum  ea  sapienter  intuemur,  inusitatissimis 
rarissimisque  maiora  sunt.  Nam  et  omni  miraculo^  quod 
fit  per  hominem,  maius  miraculum  est  homo.  Quapropter 
Deus,  qui  fecit  visibilia  caelum  et  terram,  non  dedignatur 

25  facere  visibiha  miraciila  in  caelo  vel  terra,  quibus  ad  se 
invisibilem  coleudum  excitet  animam  adhuc  visibilibus 
deditam;  ubi  vero  et  quando  faciat,  incommutabile  consi- 
lium  penes  ipsum  est,  in  cuius  dispositione  iam  tempora 
facta  sunt  quaecumque  futura  sunt.    Nam  temporalia  mo- 

30  vens  temporaliter  non  movetur,  nec  aliter  novit  facienda 
quam  facta,  nec  aliter  invocantes  exaudit  quam  invocaturos 
videt.  Nam  et  cum  exaudiunt  angeli  eius,  ipse  in  eis 
exaudit,    tamquam  in  vero  nec   manu  facto   templo   suo, 


22  rarissimisque  AFv ;  rarisque  Kbce^   |J  25  uel  terra  AK 
(402,  39);  vel  in  t.  v 


DE  CIV^ITATE  DEI  L.  X.  C.  12.  13.  423 

siciit  in  hominibiis  sanctis  siiis,  eiusque  temporaliter  fiunt 
iussa  aeterna  eius  lege  conspecta. 


Gaput  XIII. 

J)e  invisihili  Deo,  qui  se  visibilem  saepe  praestiterit,  non  5 
secundum  quod  est,  sed  secundum  quod  poterant 
ferre  cernentes. 

Nec  movere  debet,  quod,  cum  sit  invisibilis,  saepe 
visibiliter  patribus  apparuisse  memoratur.  Sicut  enim 
sonus,  quo  auditur  sententia  in  silentio  intellegentiae  con-  lo 
stituta,  non  est  hoc  quod  ipsa;  ita  et  species^  qua  visus 
est  Deus  in  natura  invisibili  constitutus,  non  erat  quod 
ipse.  Verum  tamen  ipse  in  eadem  specie  corporah  vide- 
batur,  sicut  illa  sententia  ipsa  in  sono  vocis  auditur;  nec 
illi  ignorabant  invisibilem  Deum  in  specie  corporali,  quod  15 
ipse  non  erat,  se  videre.  Nam  et  loquebatur  cum  loquente 
Moyses  et  ei  tamen  dicebat:  Si  inveni  gratiam  ante  te, 
ostende  mihi  temet  ipsum,  scienter  ut  videam  te.  Cum 
igitur  oporteret  Dei  legem  in  edictis  angelorum  terribihter 
dari,  non  uni  homini  paucisve  sapientibus,  sed  universae  20 
genti  et  populo  ingenti:  coram  eodem  populo  magna  facta 
sunt  in  monte,  ubi  lex  per  unum  dabatur,  conspiciente 
multitudine  metuenda  ac  tremenda  quae  fiebant.  Non  enim 
populus  Israel  sic  Moysi  credidit,  quem  ad  modum  suo 
Lycurgo  Lacedaemonii,  quod  a  love  seu  ApolHne  leges,  25 
quas  condidit,  accepisset.  Cum  enim  lex  dabatur  populo, 
qua  coli  unus  iubebatur  Deus,  in  conspectu  ipsius  populi, 
quantum  sufficere  divina  providentia  iudicabat,  mirabilibus 
rerum  signis  ac  motibus  apparebat  ad  eandem  legem  dan- 
dam  creatori  servire  creaturam.  30 

17)  Exod.  33,  13.     18)  Act.  7,  53. 

Caput  XIV. 


De  uno  Deo  colendo  non  solum  propter  aeterna,  sed 

etiam  propter  temporalia  heneficia,  quia  universa  in 

ipsius  providentiae  potestate  consistunt. 

5  Siciit  aiitem  iinius  hominis,  ita  humani  generis,  quod 

ad  Dei  populum  pertinet,  recta  eruditio  per  quosdam  ar- 
ticulos  temporum  tamquam  aetatum  profecit  accessibus^ 
ut  a  temporalibus  ad  aeterna  capienda  et  a  visibiUbus  ad 
invisibilia  surgeretur;  ita  sane  ut  etiam  illo  tempore,  quo 

10  visibilia  promittebantur  divinitus  praemia,  unus  tamen 
colendus  commendaretur  Deus,  ne  mens  humana  vel  pro 
ipsis  terrenis  vitae  transitoriae  beneficiis  cuiquam  nisi  vero 
animae  creatori  ac  domino  subderetur.  Omnia  quippe^ 
quae  praeslare  hominibus  vel  angeh  vel  homines  possunt^ 

15  in  unius  esse  Omnipotentis  potestate  quisquis  diffitetur^ 
insanit.  De  providentia  certe  Plotinus  Platonicus  disputat 
eamque  a  summo  Deo,  cuius  est  inteliegibiiis  atque  in- 
effabiHs  pulchritudo^  usque  ad  haec  terrena  et  ima  per- 
tingere   flosculorum  atque   foliorum   pulchritudine  conpro- 

20  bat;  quae  omnia  quasi  abiecta  et  velocissime  pereuntia 
decentissimos  formarum  suarum  numeros  habere  non  posse 
confirmat,  nisi  inde  formentur,  ubi  forma  intellegibilis  et 
incommutabiUs  simul  habens  omnia  perseverat.  Hoc  Do- 
minus  lesus  ibi  ostendit,   ubi  ait:    Considerate  lilia  agri, 

25  non  Idborant  neque  neunt.    Dico  autem  vobis,   quia  nec 
Salomon  in  tanta  gloria  sua  sic  amictus  est,  sicut  unum_ 
ex  eis.     Quod  si  faenum  agri^  quod  hodie  est  et  cras  ii 
clibanum  mittitur,  Deus  sic  vestit:  quanto  magis  vos,  nu 
dicae  fidei?    Optime  igitur  anima  humana  adhuc  terreni 

30  desideriis  infirma  ea  ipsa,  quae  temporaUter  exoptat  bon^ 

16)  Enn.  3,  2,  13.     29)  Mt.  6,  28  sqq. 

infima  atqiie  terrena  vitae  hiiic  transitoriae  necessaria  et 
prae  illius  vitae  sempiternis  beneficiis  contemnenda,  non 
tamen  nisi  ab  iino  Deo  expectare  consuescit,  ut  ab  illius 
cultu  etiam  in  istorum  desiderio  non  recedat,  ad  quem 
conlemptu  eorum  et  ab  eis  aversione  perveniat.  5 


Caput  XV. 

Be  ministerio  sanctorum  angelorum,  quo  providentiae 
Dei  serviunt. 

Sic  itaque  divinae  providentiae  placuit  ordinare  tem- 
porum  cursum,   ut^    quem  ad   modum   dixi  et  in   actibus  10 
apostolorum  legilur,   lex  in  edictis   angelorum  daretur  de 
unius  veri  Dei  cultu,  in  quibus  et  persona  ipsius  Dei,  non 
quidem   per  suam  substantiam,   quae  semper  corruptibili- 
bus  oculis  invisibilis  permanet,  sed  certis  indiciis  per  subie- 
ctam  creatori  creaturam  visibiliter  appareret  et  syllabatim  15 
per  transitorias  temporum  morulas  humanae  linguae  vocibus 
loqueretur,  qui  in  sua  natura  non  corporaliter,  sed  spiri- 
taliter,  non  sensibiliter,  sed  intellegibiUter,  non  tempora- 
liter,  sed,  ut  ita  dicam,  aeternaHter  nec  incipit  loqui  nec 
desinit;   quod  apud  illum  sincerius  audiunt,  non  corporis  20 
aure,  sed  mentis,  ministri  eius  et  nuntii^  qui  eius  veritate 
incommutabili  perfruuntur  inmortaliter  beati;  et  quod  fa- 
ciendum  modis  ineffabilibus  audiunt  et  usque  in  ista  visi- 
bilia    atque    sensibilia    perducendum,    incunctanter    atque 
indifficulter  efficiunt.     Haec  autem   lex  distributione  tem-  25 
porum  data  est,  quae  prius  haberet,  ut  dictum  est,  promissa 
terrena,  quibus  tamen  significarentur  aeterna,  quae  visibi- 
libus    sacramentis   celebrarent   multij    intellegerent    pauci.  . 
Unius  tamen  Dei  cultus  apertissima  illic  et  vocum  et  rerum 
omnium  contestatione  praecipitur,  non  unius  de  turba,  sed  30 
qui  fecit  caelum  et  terram  et  omnem  animam  et  omnem 
spiritum,   qui   non   est   quod   ipse.     Ille  enim   fecit,   haec 

11)  Act.  7,  53. 


426  S.  AUGUSTINI 

facta  sunt,  atque  ut  siiit  et  bene  se  habeant,  eius  indigent, 
a  quo  facta  sunt. 

Caput  XVI. 

An  de  promerenda  heata  vita  his  angelis  sit  credendumj 
5  qui  se  coli  exigunt  honore  divino;  an  vero  illis,  qui  non 
sibi,  sed  uni  Deo  sancta  praecipiunt  religione  serviri. 

Quibus  igitur  angelis  de  beata  et  sempiterna  vita  cre- 
dendum  esse  censemus?  Utrum  eis,  qui  se  religionis  riti- 
bus  coli  volunt   sibi  sacra  et  sacrificia   flagitantes  a  mor- 

10  talibiTS  exhiberi,  an  eis,  qui  hunc  omnem  cultum  uni  Deo 
creatori  omnium  deberi  dicunt  eique  reddendum  vera 
pietate  praecipiunt,  cuius  et  ipsi  contemplatione  beati  sunt 
et  nos  futuros  esse  promittunt?  Illa  namque  visio  Dei 
tantae   pulchritudinis  visio  est  et   tanto  amore  dignissima, 

15  ut  sine  hac  quibuslibet  aliis  bonis  praeditum  atque  abun- 
dantem  non  dubitet  Plotinus  infelicissimum  dicere.  Cum 
ergo  ad  hunc  unum  quidam  angeH,  quidam  vero  ad  se 
ipsos  latria  colendos  signis  mirabilibus  excitent,  et  hoc  ita, 
ut   illi  istos   coh   prohibeant,   isti   autem   illum   prohibere 

20  non  audeant:  quibus  potius  sit  credendum,  respondeant 
Platonici,  respondeant  quicumque  philosophi,  respondeant 
theurgi  vel  potius  periurgi;  hoc  enim  sunt  omnes  illae 
artes  vocabulo  digniores;  postremo  respondeant  homines, 
si  ullus  naturae  suae  sensus,  quod  rationales  creati  sunt, 

25  ex  ahqua  parte  vivit  in  eis;  respondeant,  inquam,  eisne 
sacrificandum  sit  diis  vel  angelis,  qui  sibi  sacrificari  iubent, 
an  illi  uni,  cui  iubent  hi  qui  et  sibi  et  istis  prohibent? 
Si  nec  isti  nec  illi  ulla  miracula  facerent,  sed  tantum 
praeciperent,   ahi   quidem   ut  sibi  sacrificaretur,   alii  vero 

30  id  vetarent,  sed  uni  tantum  iuberent  Deo:  satis  deberet 
pietas    ipsa    discernere,    quid   horum   de   fastu   superbiae, 

16)  Enn.  1,  6,  7. 


24  quod  AKF ;  quo  v 


DE  CIVITATE  DEI  L.  X.  C.  l^.  427 

quid  de  vera  religione  descenderet.  Pliis  etiam  dicam: 
si  tantum  hi  mirabilibus  factis  humanas  animas  permove- 
rent,  qui  sacrificia  sibi  expetunt,  illi  autem,  qui  Iioc  pro- 
hibent  et  uni  tantum  Deo  sacrificari  iubent^  nequaquam 
ista  visibilia  miracula  facere  dignarentur:  profecto  non  5 
sensu  corporis,  sed  ratione  mentis  praeponenda  eorum 
esset  auctoritas.  Cum  vero  Deus  id  egerit  ad  commen- 
danda  eloquia  veritatis  suae^  ut  per  isto^  inmortales  nun- 
tios  non  sui  fastum,  sed  maiestatem  illius  praedicantes 
faceret  maiora,  certiora,  clariora  miracula,  ne  infirmis  lo 
piis  illi^  qui  sacrificia  sibi  expetunt,  falsam  religionem  fa- 
cilius  persuaderent,  eo  quod  sensibus  eorum  quaedam 
stupenda  monstrarent:  quem  tandem  ita  desipere  libeat, 
ut  non  vera  eligat  quae  sectetur,  ubi  et  ampliora  invenit 
quae  miretur?  15 

Illa  quippe  miracula  deorum  gentilium,  quae  com- 
mendat  hisloria  (non  ea  dico,  quae  intervallis  temporum 
occultis  ipsius  mundi  causis,  vernm  tamen  sub  divina 
providentia  constitutis  et  ordinatis  monstrosa  contingunt; 
quales  sunt  inusitati  partus  animalium  et  caelo  terraque  20 
rerum  insolita  facies,  sive  tantiim  terrens  sive  etiam  no- 
cens,  quae  procurari  atque  mitigari  daemonicis  ritibus 
fallacissima  eorum  astutia  perhibentur;  sed  ea  dico,  quae 
vi  ac  potestate  eorum  fieri  satis  evidenter  apparet,  ut  est 
quod  effigies  deorum  Penatium,  quas  de  Troia  Aeneas  25 
fugiens  advexit,  de  loco  in  locum  migrasse  referuntur; 
quod  cotem  Tarquinius  novacula  secuit;  quod  Epidaurius 
serpens  Aesculapio  naviganti  Romam  comes  adhaesit;  quod 
navem,  qua  simulacrum  matris  Phrygiae  vehebatur,  tantis 
hominum  boumque  conatibus  inmobilem  redditam  una  30 
muliercula  zona  alligatam  ad  suae  pudicitiae  testimonium 
movit  et  traxit;  quod  virgo  Vestahs,  de  cuius  corruptione 
quaestio  vertebatur,  aqua  inpleto  cribro  de  Tiberi  neque 
perfluente    abstulit    controversiam)    —    haec    ergo    atque 

2  animas  permouerent  AKF;  perm.  mentes  v  \\  22  daemo- 

hiiiiis  modi  nequaquam  illis,  quae  in  populo  Dei  facta 
legimus,  virtute  ac  magnitudine  conferenda  sunt;  quanto 
minus  ea,  quae  illorum  quoque  populorum,  qiii  tales  deos 
coluerunt,  legibus  iudicata  sunt  prohibenda  atque  plectenda, 

5  magica  scilicet  vel  theurgica!  quorum  pleraque  specie  te- 
nus  mortalium  sensus  imaginaria  ludificatione  decipiunt, 
quale  est  lunam  deponere,  ^donec  suppositas,  iit  ait  Lu- 
canus,  propior  despumet  in  herbas";  quaedam  vero  etsi 
nonnullis   piorum   factis   videantur   opere    coaequari,   finis 

10  ipse,  quo  discernuntur,  incomparabiliter  haec  nostra  osten- 
dit  excellere  Illis  enim  multi  tanto  minus  sacrificiis 
colendi  sunt,  quanto  magis  haec  expetunt;  his  vert)  unus 
commendatur  Deus,  qui  se  nullis  talibus  indigere  et  scri- 
pturarum  suarum  testificatione  et  eorundem  postea  sacri- 

15  ficiorum  remotione  demonstrat.  Si  ergo  angeli  sibi  ex- 
petunt  sacrificium,  praeponendi  eis  sunt  illi,  qui  non  sibi, 
sed  Deo  creatori  omnium,  cui  serviunt.  Hinc  enim  osten- 
dunt  quam  sincero  amore  nos  diligant,  quando  per  sacri- 
ficium  non  sibi,  sed  ei  nos  subdere  volunt,  cuius  et  ipsi 

20  contemplatione  beati  sunt,  et  ad  eum  nos  pervenire,  a 
quo  ipsi  non  recesserunt.  Si  autem  angeli,  qiii  non  uni 
sed  plurimis  sacrificia  fieri  volunt,  non  sibi,  sed  eis  diis 
volunt,  quorum  deorum  angeli  sunt:  etiam  sic  eis  prae- 
ponendi  sunt  ilU,  qui  unius  Dei  deorum  angeli  sunt,  cui 

25  sacrificari  sic   iubent,  ut  alicui  alteri  vetent,   cum  eorum 
nuUus   huic   vetet,   cui   uni   isti  sacrificari  iubent.     Porro 
si,    quod   magis   indicat   eorum  superba  fallacia,  nec  boni 
nec    bonorum    deorum    angeli   sunt,   sed    daemones   mal 
qui    non    unum   solum   ac   summum   Deum,   sed  se  ips( 

30  sacrificiis   coli   volunt:   quod   maius   quam  unius  Dei  coi 
tra    eos    eligendum    est    praesidium,   cui    serviunt    ange^ 
boni,  qui  non  sibi,  sed  illi  iubent  iit  sacrificio  serviamus 
cuius  nos  ipsi  esse  sacrificium  debemus? 
8)  Phars.  6,  506. 

Caput  XVIL 

De  arca  testamenti  miracuUsque  signorum,  quae  ad  com- 

mendandam  legis  a'c  promissionis   auctoritatem  divinitus 

facta  sunt. 

Proinde  lex  Dei^  quae  in  edictis  data  est  angeloriim,  6 
in  qua  uniis  Deus  deorum  religione  sacrorum  iussus  est 
coli,  alii  vero  quilibet  prohibiti,  in  arca  erat  posita^  quae 
arca  testimonii  nuncupata  est.  Quo  nomine  satis  signi- 
ficatur  non  Deum,  qui  per  illa  omnia  colebatur,  circum- 
cludi  solere  vel  contineri  loco,  cum  responsa  eius  et  quae-  10 
dam  humanis  sensibus  darentur  signa  ex  iUius  arcae  loco^ 
sed  voluntatis  eius  hinc  testimonia  perhiberi;  quod  etiam 
ipsa  lex  erat  in  tabulis  conscripta  lapideis  et  in  arca,  ut 
dixi^  posita,  quam  tempore  peregrinationis  in  eremo  ciim 
tabernaculo,  quod  similiter  appellatum  est  tabernaculum  15 
testimonii,  cum  debita  sacerdotes  veneratione  portabant; 
signumque  erat,  quod  per  diem  nubes  apparebat,  quae 
sicut  ignis  nocte  fulgebat;  quae  nubes  cum  moveretur, 
castra  movebantur^  et  iibi  staret,  castra  ponebantur.  Red- 
dita  sunt  autem  ilH  legi  magni  miraculi  testimonia  praeter  20 
ista^  quae  dixi^  et  praeter  voces,  quae  ex  illius  arcae  loco 
edebantur.  Nam  cum  terram  promissionis  intrantibus  ea- 
dem  arca  transiret,  lordanes  fluvius  ex  parte  superiore 
subsistens  et  ex  inferiore  decurrens  et  ipsi  et  populo  sic- 
cum  praebuit  transeundi  locum.  Deinde  civitatis^  quae  25 
prima  hostiUs  occurrit  more  gentium  deos  plurimos  colens, 
septiens  eadem  arca  circumacta  muri  repente  ceciderunt, 
nuUa  manu  oppugnati^  nullo  ariete  perciissi.  Post  haec 
etiam  cum  iam  in  terra  promissionis  essent  et  eadem  arca 
propter  eorum  peccata  fuisset  ab  hostibus  capta,   hi^  qui  30 

18)   Exod.    13,   21.     19)  Ib.  40,   34  sq.     25)  los.  3,  16  sq. 
28)  Ib.  6,  20. 

ceperant,  in  templo  eam  dei  sui,  quem  prae  ceteris  cole- 
bant,  lionorifice  conlocarunt  abeuntesque  clauserunt,  aper- 
toque   postridie  simulacrum,   cui  supplicabant,   invenerunt 
conlapsum  deformiterque  confractum.     Deinde  ipsi   prodi^ 
5  giis  acti  deformiusque   puniti  arcam  divini   testimonii   p 
pulo,    unde   ceperant,    reddiderunt.     Ipsa   aiitem   redditii 
qualis  fuit!     Inposuerunt  eam  plaustro  eique  iuvencas, 
quibus  vitulos  sugentes  abstraxerant,  subiunxerunt  et  e 
quo  vellent  ire  siverunt,  etiam  hic  vim  divinam  exploran 

10  cupientes.  At  illae  sine  duce  homine  atque  rectore 
Hebraeos  viam  pertinaciter  gradientes  nec  revocatae  m 
gitibus  esurientium  fdiorum  magnum  sacramentum  su 
cultoribus  reportarunt.  Haec  atque  huius  modi  Deo  parv 
sunt,   sed  magna   terrendis  salubriter  erudiendisque   mor- 

15  talibus.  Si  enim  pliilosophi  praecipueque  Platonici  rectius 
ceteris  sapuisse  laudantur,  sicut  paulo  ante  commemoravi, 
quod  divinam  providentiam  haec  quoque  rerum  infima  at- 
que  terrena  administrare  docuerunt  numerosarum  testi- 
monio  pulchritudinum,  quae  non  solum  in  corporibus  ani- 

20  malium,  verum  in  herbis  etiam  faenoque  gignuntur:  quanto 
evidentius  haec  adtestantur  divinitati,  quae  ad  horam  prae- 
dicationis  eius  fmnt,  ubi  ea  rehgio  commendatur,  quae 
omnibus  caelestibus,  terrestribus,  infernis  sacrificari  vetat, 
uni  Deo  tantum  iubens,  qui  solus  diligens  et  dilectus  bea- 

25  tos  facit  eorumque  sacrificiorum  tempora  imperata  prae- 
finiens  eaque  per  mehorem  sacerdotem  in  melius  mutanda 
praedicens  non  ista  se  appetere,  sed  per  haec  aha  potiora 
significare  lestatur,  non  ut  ipse  his  honoribus  sublimetur, 
sed  ut    nos    ad    eum  colendum  eique    cohaerendum    igne 

30  nmoris  eius  accensi,  quod  nobis,  non  illi,  bonum  est,  ex- 
citemur. 

13)  1.  Sam.  4  sqq. 

Caput  XVIIL 


Contra  eos,  qui  de  miraculis,  quihus  Bei  populus  erudiius 
est,  negant  ecclesiasticis  libris  esse  credendum. 

An  dicet  aliquis  ista   falsa  esse  miraciila  nec  fiiisse 
facta,  sed  mendaciter  scripta?     Quisquis  hoc  dicit,  si  de  5 
his  rebus  negat  omnino  uHis  litteris  esse  credendum,  pot- 
est    etiam    dicere   nec    deos   ullos   curare   mortaha.     Non 
enim  se  aliter  colendos  esse  persuaserunt  nisi  mirabilium 
operum  efTectibus,  quorum  et  historia  gentinm  testis  est, 
quarum  dii  se  ostentare  mirabiles  potius  quam  utiles  osten-  10 
dere  potuerunt.    Unde  hoc  opere  nostro,  cuius  hunc  iam 
decimum  hbrum  habemus  in  manibus,  non  eos  suscepimus 
refellendos,   qui  vel  ullam   esse   vim   divinam   negant   vel 
humana  non  curare  contendunt,  sed  eos,  qui  nostro  Deo 
conditori  sanctae  et  gloriosissimae  civitatis  deos  suos  prae-  15 
ferunt,  nescientes  eum  ipsum  esse  etiam  mundi  huius  visi- 
bilis  et    mutabihs    invisibilem   et   incommutabilem    condi- 
torem  et  vitae  beatae  non  de  his,  quae  condidit,  sed  de  se 
ipso  verissimum  largitorem.     Eius  enim  propheta  veracis- 
simus  ait:  Mihi  autem  adhaerere  Deo  honum  est.    De  fine  20 
boni  namque  inter  philosophos  quaeritur,   ad  quod  adipi-. 
scendum   omnia    officia    referenda   sunt.     Nec    dixit   iste: 
Mihi    autem    divitiis    abundare    bonum    est,    aut    insigniri 
purpura    et   sceptro   vel   diademate    excellere,    aut,    quod 
nonnulli    etiam    philosophorum    dicere    non    erubuerunt:  25 
Mihi  voluptas  corporis  bonum  est;  aut  quod  melius  velut 
meliores   dicere  visi  sunt:  Mihi  virtus  animi   mei  bonum 
est;   sed:   Mihij  inquit,  adhaerere  Deo  bonum  est.     Hoc 
eum  docuerat,    cui  uni   tantummodo    sacrificandum  sancti 
quoque  angeli  eius  miraculorum  etiam  contestatione  monue-  30 
runt.    Unde  et  ipse  sacrificium  eius  factus  erat,  cuius  igne 
intellegibili  correptus  ardebat,  et  in  eius  inefTabilem  incor- 
poreumque  complexum  sancto  desiderio  ferebatur.    Porro 

20)  Ps.  72,  28. 

autem  si  nuiltorum  deorum  cultores  (qualescumque  deos 
suos  esse  arbitrentur)  ab  eis  facta  esse  miracula  vel  civi- 
lium  rerum  historiae  vel  libris  magicis  sive,  quod  hone- 
stius  putant,  tbeurgicis  credunt:  quid  causae  est,  cur  illis 
5  litteris  nolint  credere  ista  facta  esse,  quibus  tanto  maior 
debetur  fides,  quanto  super  omnes  est  magnus,  cui  uni 
soli  sacrificandum  esse  praecipiunt? 

Caput  XIX. 

Quae  ratio  sit  visihilis  sacrificii,   quod  uni  vero  et  in- 
10  .      visibili  Deo  offerri  docet  vera  religio. 

Qui  autem  putant  haec  visibiUa  sacrificia  diis  aUis 
congruere^  illi  vero  tamquam  invisibili  invisibilia  et  maiora 
maiori  meliorique  meliora,  qualia  sunt  purae  mentis  et 
bonae  voluntatis  officia:   profecto  nesciunt  haec   ita  signa 

15  esse  illorum,  sicut  verba  sonantia  signa  sunt  rerum.  Quo- 
circa  sicut  orantes  atque  laudantes  ad  eum  dirigimus  signi- 
ficantes  voces,  cui  res  ipsas  in  corde  quas  significamus 
offerimus:  ita  sacrificantes  non  alteri  visibile  saerificium 
ofterendum   esse  noverimus   quam  illi,   cuius   in  cordibus 

20  nostris  invisibile  sacriHcium  nos  ipsi  esse  debemus.  Tunc 
nobis  favent  nobisque  congaudent  atque  ad  hoc  ipsum  nos 
pro  suis  viribus  adiuvant  angeli  quique  virtutesque  supe- 
riores  et  ipsa  bonitate  ac  pietate  potentiores.  Si  autem 
illis  haec  exhibere  voluerimus,  non  libenter  accipiunt,  et 

25  cum  ad  homines  ita  mittuntur,  ut  eorum  praesentia  sen- 
tiatur,  apertissime  vetant.  Sunt  exempla  in  litteris  san- 
ctis.  Putaverunt  quidam  deferendum  angelis  honorem  vel 
adorando  vel  sacrificando,  qui  debetur  Deo,  et  eorum  sunt 
admonitione  prohibiti  iussique  hoc  ei  deferre,  cui  uni  fas 

30  esse  noverunt.  Imitati  sunt  angelos  sanctos  etiam  sancti 
homines  Dei.  Nam  Paulus  et  Barnabas  in  Lycaonia  facto 
quodam  miraculo  sanitatis  putati  sunt  dii,  eisque  Lycaonii 
victimas    immolare    voluerunt;    quod   a    se   humili   pietate 

30)  ludic.   13,   16;  Apoc  22,  8;  9. 

removentes  eis  in  qiiem  crederent  adniintiaverunt  Deum. 
Nec  ob  aliud  faliaces  illi  superbe  sibi  hoc  exigunt,  nisi 
quia  vero  Deo  deberi  sciunt.  Non  enim  re  vera,  ut  ait 
Porphyrius  et  nonnulli  putant,  cadaverinis  nidoribus,  sed 
divinis  honoribus  gaudent.  Copiam  vero  nidorum  magnam  5 
habent  undique,  et  si  ampHus  vellent,  ipsi  sibi  poterant 
exhibere.  Qui  ergo  divinitatem  sibi  arrogant  spiritus,  non 
cuiuslibet  corporis  fumo,  sed  supplicantis  animo  delectan- 
tur,  cui  decepto  subiectoque  dominentur,  intercludentes 
iter  ad  Deum  verum,  ne  sit  homo  illius  sacrificium,  dum  10 
sacrificatur  cuipiam  praeter  illum. 


Caput  XX. 

De  mmmo  veroque  sacrificio,  quod  ipse  Dei  et  hominum 
mediator  effectus  est. 

Unde  verus  ille  mediator,   in  quantum  formam  servi  15 
accipiens   mediator   effectus   est  Dei   et  hominum,    homo 
Christus  lesus,   cum  in  forma  Dei  sacrificium  cum  Patre 
sumat,  cum  quo  et  unus  Deus  est,  tamen  in  forma  servi 
sacrificium  maluit  esse  quam  sumere,  ne  vel  hac  occasione 
quisquam    existimaret    cuilibet    sacrificandum    esse    crea-  20 
turae.     Per    hoc    et   sacerdos  est,    ipse  offerens,    ipse  et 
oblatio.      Cuius    rei    sacramentum   cotidianum  esse    voluit 
ecclesiae    sacrificium,   quae  cum  ipsius  capitis  corpus  sit, 
se   ipsam  per  ipsum   discit  offerre.     Huius  veri  sacrificii 
multiplicia  variaque  signa  erant  sacrificia  prisca  sanctorum,  25 
cum    hoc   unum   per   multa   figuraretur,   tamquam  verbis 
multis  res   una  diceretur,  ut  sine   fastidio  multum  com- 
mendaretur.     Huic  summo  veroque  sacrificio  cuncta  sacri- 
ficia  falsa  cesserunt. 

1)  Act.  14. 

Caput  XXL 


De  modo  potestatis  daemonibiis   daiae  ad  glorificandos 

sanctos  per  tolerantiam  passionum,  qui  aerios  spiritus 

non  placando  ipsos,  sed  in  Deo  permanendo  vicerunt. 

5  Moderatis  aiitem  praefinitisque  temporibus  etiam  po- 

testas  permissa  daemonibus,  ut  hominibiis  quos  possident 
excitatis  inimicitias  adversus  Dei  civitatem  tyrannice  exer- 
ceant  sibique  sacrificia  non  solum  ab  offerentibus  sumant 
et    a    volentibus    expetant,    verum    etiam   invitos    perse- 

10  quendo  violenter  extorqueant,  non  solum  perniciosa  non 
est,  sed  etiam  utilis  invenitur  ecclesiae,  ut  martyrum  nu- 
merus  impleatur;  quos  civitas  Dei  tanto  clariores  et  hono- 
ratiores  cives  habet,  quanto  fortius  adversus  impietatis 
peccatum    et   usque    ad    sanguinem    certant.     Hos    multo 

15  elegantius,  si  ecclesiastica  loquendi  consuetudo  pateretur, 
nostros  heroas  vocaremus.  Hoc  enim  nomen  a  lunone 
dicitur  tractum,  quod  Graece  luno  ^'Hqa  appellatur,  et 
ideo  nescio  quis  fiUus  eius  secundum  Graecorum  fabulas 
Heros    fuerit  nuncupatus,    hoc   videlicet   vehiti  mysticum 

20  significante  fabula,  quod  aer  lunoni  deputetur,  ubi  vohmt 
cum  daemonibus  heroas  habitare,  quo  nomine  appellant 
alicuius  meriti  animas  defunctorum.  Sed  a  contrario  mar- 
lyres  nostri  heroes  nuncuparentur,  si,  ut  dixi,  usus  eccle- 
siastici  sermonis  admitteret,  non  quo  eis  esset  cum  dae- 

25  monibus  in  aere  societas,  sed  quod  eosdem  daemones,  id 
est  aerias  vincerent  potestates  et  in  eis  ipsam,  quidquid 
putatur  significare,  lunonem,  quae  non  usquequaque  in- 
convenienter  a  poetis  inducitur  inimica  virtutibus  et  cae- 
him  petentibus  viris  fortibus  invida.     Sed  rursus  ei  suc- 

30  cumbit  infeUciter  ceditque  VergiUus,  ut,  cum  apiid  eum 
iUa  dicat: 

12)  Apoc.  6,  11. 

Vincor  ab  Aenea, 

ipsiim  Aenean   admoneat  Helemis   quasi  consilio  religioso 
et  dicat: 

lunoni  cane  vota  libens,  dominamque  potentem 
Supplicibus  supera  donis.  5 

Ex  qua  opinione  Porphyrius,  quamvis  non  ex  sua  senten- 
tia,  sed  ex  aliorum,  dicit  bonum  deum  vel  genium  non 
venire  in  hominem,  nisi  mahis  fuerit  ante  placatus;  tam- 
quam  fortiora  sint  apud  eos  numina  mala  quam  bona, 
quando  quidem  mala  inpediunt  adiutoria  bonorum,  nisi  lo 
eis  placata  dent  locum,  malisque  nolentibus  bona  prod- 
esse  non  possunt;  nocere  autem  mala  possunt,  non  sibi 
valentibus  resistere  bonis.  Non  est  ista  verae  veraciter- 
qiie  sanctae  rehgionis  via;  non  sic  lunonem,  hoc  est  aerias 
potestates  piorum  virtutibus  invidentes,  nostri  martyres  15 
vincunt.  Non  omnino,  si  dici  usitate  posset,  heroes  nostri 
supphcibus  donis,  sed  virtutibus  divinis  Heram  superant. 
Commodius  quippe  Scipio  Africanus  est  cognominatus, 
quod  virtute  Africam  vicerit,  quam  si  hostes  donis  pla- 
casset,  ut  parcerent.  20 

Caput  XXII. 

Unde  sit  sanctis  adversum  daemones  potestas  et  unde 
cordis  vera  purgatio. 

Vera  pietate  homines  Dei  aeriam  potestatem  inimicam 
contrariamque  pietati  exorcizando  eiciunt,  non  placando,  25 
omnesque  temptationes  adversitatis  eius  vincunt  orando 
non  ipsam,  sed  suum  Deum  adversus  ipsam.  Non  enim 
aliquem  vincit  aut  subiugat  nisi  societate  peccati.  In 
eius  ergo  nomine  vincitur,  qui  hominem  adsumpsit  egit- 
que  sine  peccato,  ut  in  ipso  sacerdote  ac  sacrificio  fieret  30 
remissio  peccatorum,  id  est  per  mediatorem  Dei  et  homi- 

1)  Aen.  7,  310.     5)  Aen.  3,  438  sq. 

num,  hominem  Christum  lesum,  per  quem  facta  pecca- 
torum  purgatione  reconciHamur  Deo.  Non  enim  nisi  pec- 
catis  homines  separantur  a  Deo,  quorum  in  hac  vita  non 
fit  nostra  virtute,  sed  divina  miseratione  purgatio,  per 
5  indulgentiam  illius,  non  per  nostram  potentiam;  quia  et 
ipsa  quantulacumque  virtus,  quae  dicitur  nostra,  illius 
est  nobis  bonitate  concessa.  Multum  autem  nobis  in  hac 
carne  tribueremus,  nisi  usque  ad  eius  depositionem  sub 
venia  viveremus.     Propterea   ergo  nobis  per  Mediatorem 

10  praestita  est  gratia,  ut  polluti  carne  peccati  carnis  pec- 
cati  similitudine  mundaremur.  Hac  Dei  gratia,  qua  in 
nos  Ostendit  magnam  misericordiam  suam,  et  in  hac  vita 
per  fidem  regimur,  et  post  hanc  vitam  per  ipsam  spe- 
ciem    incommutabilis    veritatis    ad   perfectionem    plenissi- 

15  mam  perducemur. 


Caput  XXIIL 

De  principiis,  in   quibus  Platonici  purgationem  animae 
esse  profitentur. 

Dicit  etiam  Porphyrius  divinis  oracuUs  fuisse  respon- 

20  sum   nos   non  purgari  lunae   teletis  atque  solis,   ut  hinc 

ostenderetur  nullorum  deorum  teletis  hominem  posse  pur- 

gari.     Cuius  enim  teletae  purgant,   si  lunae  sohsque  non 

purgant,    quos    inter    caelestes    deos    praecipuos    habent? 

Denique   eodem  dicit    oraculo   expressum  principia  posse 

25  purgare,  ne  forte,  cum  dictum  esset  non  purgare  teletas 

solis    et   lunae,    alicuius    alterius  dei  de  turba  valere  ad 

purgandum  teletae    crederentur,     Quae  autem  dicat   esse 

principia  tamquam  Platonicus,  novimus.     Dicit  enim  Deum 

Patrem  et  Deum  Fihum,  quem  Graece  appellat  paternum 

30  intellectum  vel  paternam  mentem;   de  Spiritu  autem  san- 

cto  aut  nihil  aut  non  aperte  aliquid  dicit;  quamvis  quem 

aUum  dicat  horum  medium,   non  intellego.     Si  enim  ter- 

tiam,  sicut  Plotinus,  ubi  de  tribus  principahbus  substan- 

tiis  dispiitat,  animae  naturam  etiam  iste  vellet  intellegi, 
non  iitiqiie  diceret  horiim  mediiim,  id  est  Patris  et  Filii 
mediiim.  Postponit  quippe  Plotinus  animae  naturam  pa- 
terno  intellectui;  iste  autem  cum  dicit  medium,  non  post- 
ponit,  sed  interponit.  Et  nimirum  hoc  dixit,  ut  potuit  5 
sive  ut  voluit,  quod  nos  sanctum  Spiritum,  nec  Patris 
tantum  nec  Fihi  tantum,  sed  utriusque  Spiritum  dicimus. 
Liberis  enim  verbis  loquuntur  philosophi,  nec  in  rebus 
ad  intellegendum  difficillimis  offensionem  rehgiosarum  au- 
rium  pertimescunt.  Nobis  autem  ad  certam  regulam  lo-  10 
qui  fas  est,  ne  verborum  licentia  etiam  de  rebus,  quae 
his  significantur,  impiam  gignat  opinionem. 

Caput  XXIV. 

De  uno  veroque  principio,  quod  solum  naturam  humanam 

purgat  atque  renovat.  15 

Nos  itaque  ita  non  dicimus  duo  vel  tria  principia, 
cum  de  Deo  loquimur,  sicut  nec  duos  deos  vel  tres  nobis 
Hcitum  est  dicere  quamvis  de  unoquoque  loquentes,  vel 
de  Patre  vel  de  Fiho  vel  de  Spiritu  sancto,  etiam  singu- 
lum  quemque  Deum  esse  fateamur,  nec  dicamus  tamen  20 
quod  haeretici  Sabelliani,  eundem  esse  Patrem,  qui  est 
et  Filius,  et  eundem  Spiritum  sanctum,  qui  est  et 
Pater  et  Filius,  sed  Patrem  esse  Filii  Patrem,  et  Filium 
Patris  Filium,  et  Patris  et  Filii  Spiritum  sanctum  nec 
Patrem  esse  nec  Filium.  Verum  itaque  dictum  est  non  25 
purgari  hominem  nisi  principio,  quamvis  pluraliter  apud 
eos  sint  dicta  principia. 

[XXIV.]  Sed  subditus  Porphyrius  invidis  potestati- 
bus  de  quibus  et  erubescebat,  et  eas  libere  redarguere 
formidabat,    noluit    intellegere    Dominum    Christum    esse  30 

1)  Enn.  5,  1.     4)  Ib.  cap.  6. 

principium,  cuius  incarnatione  purgamur.  Eum  quippe 
in  ipsa  carne  contempsit^  quam  propter  sacrificium  nostrae 
purgationis  adsumpsit,  magnum  scilicet  sacramentum  ea 
superbia  non  intellegens,  quam  sua  ille  humilitate  deiecit 
5  verus  benignusque  Mediator,  in  ea  se  ostendens  mortali- 
tate  mortalibus,  quam  maligni  fallacesque  mediatores  non 
habendo  se  superbius  extulerunt  miserisque  hominibus 
adiutorium  deceptorium  vekit  inmortales  mortaUbus  pro- 
miserunt.     Bonus  itaque  verusque  Mediator  ostendit  pec- 

10  catum  esse  mahim,  non  carnis  substantiam  vel  naturam, 
quae  cum  anima  liominis  et  suscipi  sine  peccato  potuit 
et  haberi,  et  morte  deponi  et  in  meUus  resurrectione 
mutari;  nec  ipsam  mortem,  quamvis  esset  poena  peccati, 
quam  tamen  pro   nobis  sine  peccato  ipse  persolvit,  pec- 

15  cando  esse  vitandam,  sed  potius,  si  facultas  datur,  pro 
iustitia  perferendam.  Ideo  enim  solvere  potuit  moriendo 
peccata,  quia  et  mortuus  est,  et  non  pro  peccato.  Hunc 
ille  Platonicus  non  cognovit  esse  principium;  nam  cogno- 
sceret    purgatorium.     Neque    enim    caro    principium    est 

20  aut  anima  humana,  sed  Verbum  per  quod  facta  sunt 
omnia.  Non  ergo  caro  per  se  ipsa  mundat,  sed  per  Ver- 
bum  a  quo  suscepta  est,  cum  Verbum  caro  facium  est 
et  hahitavit  in  ?ioMs.  Nam  de  carne  sua  manducanda 
mystice    loquens,    cum   hi    qui   non   intellexerunt    offensi 

25  recederent  dicentes:  Durus  est  hic  sermo,  quis  eum  pot- 
est  audire?  respondit  manentibus  ceteris:  Spiriius  esi 
qui  vivificai,  caro  autem  non  prodesi  quicquam.  Prin- 
cipium  ergo  suscepta  anima  et  carne  et  animam  creden- 
tium  mundat   et  carnem.     Ideo  quaerentibus  ludaeis  quis 

30  esset  respondit  se  esse  principium.  Quod  utique  carna- 
ies^  inflrmi,  peccatis  obnoxii  et  ignorantiae  tenebris  ob- 
vohiti  nequaquam  percipere   possemus,  nisi  ab   eo  mun- 

23)  lo.  1,  14.     27)  lo.  6,  60;  63.     30)  lo.  8,  25. 

daremur  atque  sanaremur  per  hoc  quod  eramus  et  non 
eramus.  Eramus  enim  homines,  sed  iusti  non  eramus; 
in  ilHus  autem  incarnatione  natura  humana  erat,  sed  iusta, 
non  peccatrix  erat.  Haec  est  mediatio,  qua  manus  lapsis 
iacentibusque  porrecta  est;  hoc  est  semen  dispositum  per  5 
angelos,  in  quorum  edictis  et  lex  dabatur,  qua  et  unus 
Deus  coU  iubebatur  et  hic  Mediator  venturus  promitte- 
batur. 

Caput  XXV. 

Omnes  sanctos   et  sub   legis   tempore    et   sub   prioribus  10 
saeculis  in  sacramento   et  fide  Christi  iustificatos  fuisse. 

Huius   sacramenti   fide   etiam    iusti    antiqui   mundari 
pie    vivendo    potuerunt,    non   sokun  antequam  lex  populo 
Hebraeo    daretur   (neque    enim    eis   praedicator   Deus   vel 
angeli    defuerunt),    sed    ipsius    quoque    legis    temporibus,  15 
quamvis    in    figuris    rerum    spiritalium    habere    videretur 
promissa    carnaUa,    propter  quod  vetus   dicitur  testamen- 
tum.     Nam  et  prophetae  tunc  erant,  per  quos,  sicut  per 
angelos,  eadem  promissio  praedicata   est,    et    ex  illorum 
numero   erat,   cuius   tam   magnam   divinamque  sententiam  20 
de    boni    humani    fine    paulo    ante    commemoravi:    Mihi 
autem  adhaerere  Deo   honum  est.     In  quo  plane  psalmo 
duorum  testamentorum,   quae    dicuntur  vetus    et   novum, 
satis  est  declarata  distinctio.     Propter  carnales  enim  ter- 
renasque  promissiones,   cum   eas  impiis  abundare  perspi-  25 
ceret,  dicit  pedes  suos  paene  fuisse  commotos  et  effusos 
in    lapsum  propemodum  gressus   suos,    tamquam    frustra 
Deo  ipse  servisset,  cum  ea  felicitate,  quam  de  illo  expe- 
ctabat,    contemptores    eius    florere   perspiceret;    seque   in 
rei  huius    inquisitione   laborasse,    volentem   cur   ita   esset  30 
adprehendere,  donec   intraret  in  sanctuarium  Dei,  et  in- 

6)  Gal.  3,  19.     22)  Ps.   72. 

tellegeret  in  novissima  eoriim,  qui  felices  videbantnr  er- 
ranti.  Tunc  eos  intellexit  in  eo,  quod  se  extulerunt,  sic- 
ut  dicit,  fuisse  deiectos  et  defecisse  ac  perisse  propter 
iniquitates  suas;  totumque  iliud  culmen  temporalis  felici- 
5  tatis  ita  eis  factum  tamquam  somnium  evigilantis,  qui  se 
repente  invenit  suis  quae  somniabat  fallacibus  gaudiis 
destitutum.  Et  quoniam  in  hac  terra  vel  civitate  terrena 
magni  sibi  videbantur:  Bomine,  inquit,  in  civitate  tua 
imaginem  illorum  ad  nihilum  rediges.     Quod  huic  tamen 

10  utile  fuerit  etiam  ipsa  terrena  non  nisi  ab  uno  vero  Deo 
qnaerere,  in  cuius  potestate  sunt  omnia,  satis  ostendit 
ubi  ail:  Velut  pecus  factus  sum  apud  te,  et  ego  semper 
tecum.  Velut  pecus  dixit  utique  „non  intellegens."  ,,Ea 
quippe  a  te  desiderare  debui,  quae  mihi  cum  impiis  non 

15  possunt  esse  communia,  quibus  eos  cum  abundare  cer- 
nerem,  putavi  me  incassum  tibi  servisse,  quando  et  illi 
haec  haberent,  qui  tibi  servire  noluissent.  Tamen  ego 
semper  tecum^  quia  etiam  in  talium  rerum  desiderio  deos 
aUos  non   quaesivi."     Ac   per  hoc  sequitur:    Tenuisti  ma-. 

20  num  dexterae  meae,  in  voluntate  tua  deduxisti  me,  et 
cum  gloria  adsumpsisti  me;  tamquam  ad  sinistram  cun- 
cta  illa  pertineant,  quae  abundare  apud  impios  cum  vi- 
disset  paene  conlapsus  est.  Quid  enim  miJii  est,  inquit, 
in  caelo,  et  a  te  quid  volui  super  terram?    Reprehendit 

25  se  ipsum  iusteque  sibi  displicuit,  quia,  cum  tam  magnum 
bonum  haberet  in  caelo  (quod  post  intellexit),  rem  trans- 
itoriam,  fragilem  et  quodam  modo  luteam  felicitatem  a 
suo  Deo  quaesivit  in  terra.  Befecit,  inquit,  cor  meum  et 
caro  mea,  Beus  cordis  mei,   defectu  utique  bono  ab  in- 

30  ferioribus  ad  superna;  unde  in  alio  psalmo  dicitur:  Desi- 
derat  et   deficit   anima  mea   in  atria    Domini;   item  in 

31)  Ps.  83,  3. 

aiio:  Defecit  in  salutare  tuum  anima  mea.  Tamen  ciim 
de  utroque  dixisset,  id  est  de  corde  et  carne  deficiente, 
non  subiecit:  Deus  cordis  et  carnis  meae,  sed  Beus  cordis 
mei.  Per  cor  quippe  caro  mundatur.  Unde  dicit  Domi- 
nus:  Mundate,  quae  intus  sunt,  et  quae  foris  sunt  munda  5 
erunt.  Partem  deinde  suam  dicit  ipsum  Deum,  non  ali- 
quid  ab  eo,  sed  ipsum.  Deus,  inquit^  cordis  mei,  et  pars 
mea  Beus  in  saecula;  quod  inter  multa,  quae  ab  homi- 
nibus  eliguntur,  ipse  illi  placuerit  eligendus.  Quia  ecce, 
inquit,  qui  longe  se  faciunt  a  te,  perihunt;  perdidisti  10 
omnem,  qui  fornicatur  abs  te,  hoc  est,  qui  multorum 
deorum  vult  esse  prostibulum.  Unde  sequitur  illud,  pro- 
pter  quod  et  cetera  de  eodem  psalmo  dicenda  visa  sunt: 
Mihi  autem  adhaerere  Deo  honum  est,  non  longe  ire, 
non  per  plurima  fornicari.  Adhaerere  autem  Deo  tunc  15 
perfectum  erit,  cum  totum,  quod  liberandum  est,  fuerit 
liberatum.  Nunc  vero  fit  illud,  quod  sequitur:  Ponere  in 
Deo  spem  meam.  Spes  enim  quae  videtur,  non  est  spes; 
quod  enim  videt  quis,  quid  sperat?  ait  apostolus.  Si 
autem  quod  non  videmus  speramus,  per  patientiam  ex-  20 
pectamus.  In  hac  autem  spe  nunc  constituti  agamus  quod 
sequitur,  et  simus  nos  quoque  pro  modulo  nostro  angeli 
Dei,  id  est  nuntii  eius,  adnuntiantes  eius  voluntatem  et 
gloriam  gratiamque  laudantes.  Unde  cum  dixisset:  Ponere 
in  Deo  spem  ?neam,  ut  adnuntiem,  inquit,  omnes  laudes  25 
tuas  in  portis  filiae  Sion.  Haec  est  gloriosissima  civitas 
Dei;  haec  unum  Deum  novit  et  coUt;  hanc  angeli  sancti 
adnuntiaverunt,  qui  nos  ad  eius  societatem  invitaverunt 
civesque  suos  iii  illa  esse  voluerunt;  quibus  non  placet 
ut  eos  colamus  tamquam  nostros  deos,  sed  cum  eis  et  30 
illorum  et  nostrum  Deum;  nec  eis  sacrificemus,  sed  cum 
ipsis  sacrificium  simus  Deo.     Nullo  itaque  dubitante,   qui 

1)  Ps.  118,  81.     5j  Mt.  23,  26.     21)  Rom.  8,  24  sq. 


19  quid  sperat  AKH  (ut  Cypr.  cod.  Clarom.  Vat;  cf.  l.  15 
c.  18);  quid  et  sp.  K^F 


442  S-  AUGUSTINI 

haec  (leposita  maligna  obstinatione  considerat,  omnes  in- 
mortales  beati,  qui  nobis  non  invident  (neqiie  enim  si 
inviderent^  essent  beati),  sed  potius  nos  diligunt,  ut  et 
nos  cum  ipsis  beati  simus,  plus  nobis  favent,  plus  adiu- 
5  vant,  quando  unum  Deum  cum  illis  colimus,  Patrem  et 
Filium  et  Spiritum  sanctum,  quam  si  eos  ipsos  per 
sacrificia  coleremus. 


Caput  XXVL 

Be  inconstantia  Porphyrii  inter  confessionem   veri   Dei 
10  '  et  cultum  daemonum  fluctuantis. 

Nescio  quo  modo  (quantum  mihi  videtur)  amicis  suis 
theurgis  erubescebat  Porphyrius.  Nam  ista  utcumque 
sapiebat,  sed  contra  multorum  deorum  cultum  non  Ubere 
defendebat.     Et  angelos  quippe  alios  esse  dixit,  qui  deor- 

15  sum  descendentes  hominibus  theurgicis  divina  pronun- 
tient;  aUos  autem,  qui  in  terris  ea,  quae  Patris  sunt,  et 
aUitudinem  eius  profunditatemque  declarent.  Num  igitur 
hos  angelos,  quorum  ministerium  est  declarare  voluntatem 
Patris,  credendum  est  veUe  nos  subdi  nisi  ei,  cuius  nobis 

20  adnuntiant  voUuitatem?  Unde  optime  admonet  etiam  ipse 
Platonicus  imitandos  eos  potius  quam  invocandos.  Non 
itaque  debemus  metuere,  ne  inmortales  et  beatos  uni  Deo 
subditos  non  eis  sacrificando  ofTendamus.  Quod  enim  non 
nisi  uni   vero   Deo   deberi   sciunt,   cui  et  ipsi  adhaerendo 

25  beati  sunt,  procul  dubio  neque  per  uUam  significantem 
figuram,  neque  per  ipsam  rem,  quae  sacramentis  signi- 
ficatur,  sibi  exhiberi  voUmt.  Daemonum  est  haec  arro- 
gantia  superborum  atque  miserorum,  a  quibus  longe  di- 
versa   est   pietas   subditorum   Deo    nec   aUunde    quam    ilU 

30  cohaerendo  beatorum.  Ad  quod  bonum  percipiendum 
etiam  nobis  sincera  benignitate  oportet  ut  faveant,  neque 
sibi  arrogent  quo  eis  subiciamur,  sed  eum  adnuntient  sub 

quo  eis  in  pace  sociemiir.  Qiiid  adhiic  trepidas,  o  philo- 
sophe,  adversiis  potestates  et  veris  virtutibus  et  veri  Dei 
muneribus  invidas  habere  hberam  vocem?  lam  distinxisti 
angelos,  qui  Patris  adnuntiant  voluntatem,  ab  eis  angehs, 
qui  ad  theurgos  homines  nescio  qua  deducti  arte  descen-  5 
dunt.  Quid  adhuc  eos  honoras,  ut  dicas  pronuntiare  di- 
vina?  Quae  tandem  divina  pronuntiant,  qui  non  vohmta- 
tem  Patris  nuntiant?  Nempe  ihi  sunt,  quos  sacris  precibus 
invidus  alhgavit,  ne  praestarent  animae  purgationem^  nec 
a  bono,  ut  dicis,  purgare  cupiente  ab  ihis  vincuhs  solvi  10 
et  suae  potestati  reddi  potuerunt.  Adhuc  dubitas  haec 
mahgna  esse  daemonia,  vel  te  fingis  fortasse  nescire,  dum 
non  vis  theurgos  offendere,  a  quibus  curiositate  deceptus 
ista  perniciosa  et  insana  pro  magno  beneficio  didicisti? 
Audes  istam  invidam  non  potentiam,  sed  pestilentiam,  et  15 
non  dicam  dominam,  sed,  quod  tu  fateris,  ancillam  potius 
invidorum  isto  aere  transcenso  levare  in  caelum  et  inter 
deos  vestros  etiam  sidereos  conlocare,  vel  ipsa  quoque 
sidera  his  opprobriis  infamare? 

Caput  XXVII.  20 

Be  impietate  Porphyriij  qua  etiam  Apulei  transcendit 
errorem. 

Quanto  humanius  et  tolerabilius  consectaneus  tuus 
Platonicus  Apuleius  erravit,  qui  tantummodo  daemones  a 
luna  et  infra  ordinatos  agitari  morbis  passionum  mentis-  25 
que  turbelis  honorans  eos  quidem,  sed  volens  nolensque 
confessus  est;  deos  tamen  caeh  superiores  ad  aetheria 
spatia  pertinentes,  sive  visibiles,  quos  conspicuos  lucere 
cernebat,  solem  ac  lunam  et  cetera  ibidem  lumina,  sive 
invisibiles,  quos  putabat,  ab  omni  labe  istarum  perturba-  30 
tionum  quanta  potuit  disputatione  secrevit!    Tu  autem  hoc 

24)  De  deo  Socr.  p.  48. 

didicisti  non  a  Platone,  sed  a  Chaldaeis  magistris,  ut  in 
aetherias  vel  empyrias  mundi  subUmitates  et  firmamenta 
caelestia   extolleres    vitia   humana,    ut   possent    dii  vestri 

.  theurgis  pronuntiare  divina;  quibus  divinis  te  tamen  per 
5  intellectualem  vitam  facis  altiorem,  ut  tibi  videUcet  tam- 
quam  philosopho  theurgicae  artis  purgationes  nequaquam 
necessariae  videantur;  sed  aUis  eas  tamen  inportas,  ut 
hanc  vehiti  mercedem  reddas  magistris  tuis,  quod  eos,  qui 
philosophari  non  possunt,  ad  ista  seducis,  quae  tibi  tam- 

10  quam  superiorum  capaci  esse  inutiUa  confiteris;  ut  vide- 
Ucet  quicumque  a  philosophiae  virtute  remoti  sunt,  quae 
ardua'  nimis  atque  paucorum  est,  te  auctore  theurgos 
homines,  a  quibus  non  quidem  in  anima  inteUectuaU, 
verum  saltem  in  anima  spiritaU  purgentur,  inquirant,   et 

15  quoniam  istorum,  quos  philosophari  piget,  incomparabi- 
liter  maior  est  multitudo,  plures  ad  secretos  et  inUcitos 
magistros  tuos,  quam  ad  scholas  Platonicas  venire  cogan- 
tur.  Hoc  enim  tibi  inmundissimi  daemones,  deos  aetherios 
se   esse  fingentes,  quorum  praedicator   et  angelus  factus 

20  es,  promiserunt,  quod  in  anima  spiritali  theurgica  arte 
purgati  ad  Patrem  quidem  non  redeunt,  sed  super  aerias 
plagas  inter  deos  aetherios  habitabunt.  Non  audit  ista 
hominum  multitudo,  propter  quos  a  daemonum  dominatu 
liberandos  Christus  advenit.     In  illo  enim   habent  miseri- 

25  cordissimam  purgationem  et  mentis  et  spiritus  et  corporis 
sui.  Propterea  quippe  totum  hominem  sine  peccato  iUe 
suscepit,  ut  totum^  quo  constat  homo,  a  peccatorum  peste 
sanaret.  Quem  tu  quoque  utinam  cognovisses  eique  te 
potius   quam   vel   tuae   virtuti,    quae   humana,    fragiUs   et 

30  infirma  est,  vel  perniciosissimae  curiositati  sanandum  tutius 
commisisses.  Non  enim  te  decepisset,  quem  vestra,  ut 
tu  ipse  scribis,  oracula  sanctum  inmortalemque  confessa 
sunt;  de  quo  etiam  poeta  nobilissimus  poetice  quidem, 
quia  in  alterius  adumbrata  persona,  veraciter   tamen,   si 

35  ad  ipsum  referas,  dixit: 

Te  duce,  si  qiia  manent  sceleris  vestigia  nostri, 
Inrita  perpetua  solvent  formidine  terras. 

Ea  qiiippe  dixit,  qiiae  etiam  multum  proficientium  in  vir- 
tute  iustitiae  possunt  propter  huius  vitae  infirmitatem,  etsi 
non  scelera,  scelerum  tamen  manere  vestigia,  quae  non  5 
nisi  ab  illo  salvatore  sanantur,  de  quo  iste  versus  expres- 
sus  est.  Nam  utique  non  Iioc  a  se  ipso  se  dixisse  Vergi- 
lius  in  eclogae  ipsius  quarto  ferme  versu  indicat,  ubi  ait: 

Ultima  Cumaei  venit  iam  carminis  aetas; 

unde  hoc  a  Cumaea  Sibylla  dictum  esse  incunctanter  ap-  10 
paret.  Theurgi  vero  ilU  vel  potius  daemones  deorum 
speciem  figurasque  fmgentes  inquinant  potius  quam  pur- 
gant  humanum  spiritum  falsitate  phantasmatum  et  dece- 
ptoria  vanarum  ludificatione  formarum,  Quo  modo  enim 
purgent  hominis  spiritum,  qui  inmundum  habent  pro-  15 
prium?  Alioquin  nullo  modo  carminibus  invidi  hominis 
ligarentur  ipsumque  inane  beneficium,  quod  praestaturi 
videbantur,  aut  metu  premerent  aut  simili  invidentia 
denegarent.  Sufficit  quod  purgatione  theurgica  neque 
intellectualem  animam,  hoc  est  mentem  nostram,  dicis  20 
posse  purgari,  et  ipsam  spiritalem,  id  est  nostrae  animae 
partem  mente  inferiorem,  quam  tali  arte  purgari  posse 
asseris,  inmortalem  tamen  aeternamque  non  posse  hac 
arte  fieri  confiteris.  Christus  autem  vitam  promittit  aeter- 
nam;  unde  ad  eum  mundus  vobis  quidem  stomachantibus,  25 
mirantibus  tamen  stupentibusque  concurrit.  Quid  prodest 
quia  negare  non  potuisti  errare  homines  theurgica  disci- 
pUna  et  quain  plurimos  fallere  per  caecam  insipientem- 
que  sententiam  atque  esse  certissimum  errorem  agendo 
et  supplicando  ad  principes  angelosque  decurrere^  et  rur-  30 

2)  Verg.  Eclog.  4,  13  sq. 

siim,  qiiasi  ne  operam  perdidisse  videaris  ista  disceiido, 
mittis  homines  ad  theurgos,  ut  per  eos  anima  spiritalis 
purgetur  illorum,  qui  non  secundum  intellectualem  ani- 
mam  vivunt? 

5  Caput  XXVIII. 

Quihus  persuasionibus  Porphyrius  ohcaecatus  non  potuerit 
veram  sapientiam,  quod  est  Christus,  agnoscere. 

Mittis  ergo  homines  in  errorem  certissimum,  neque 
hoc  tantum  malum  te  pudet,   cum  virtutis  et  sapientiae 

10  profitearis  amatorem;  quam  si  vere  ac  fideliter  amasses, 
Christum  Dei  virtutem  et  Dei  sapientiam  cognovisses  nec 
ab  eius  sahiberrima  humilitate  tumore  inflatus  vanae  scien- 
tiae  resikiisses.  Confiteris  tamen  etiam  spiritalem  animam 
sine  theurgicis  artibus  et  sine  teletis,  quibus  frustra  di- 

15  scendis  elaborasti,  posse  continentiae  virtute  purgari.  Ali- 
quando  etiam  dicis,  quod  teletae  non  post  mortem  elevant 
animam,  ut  iam  nec  eidem  ipsi,  quam  spiritalem  vocas, 
aliquid  post  huius  vitae  fmem  prodesse  videantur;  et  tamen 
versas  haec  multis  modis  et  repetis,  ad  nihil  aUud,  quan- 

20  tum  existimo,  nisi  ut  talium  quoque  rerum  quasi  peritus 
appareas  et  placeas  inhcitarum  artium  curiosis,  vel  ad  eas 
facias  ipse  curiosos.  Sed  bene,  quod  metuendam  dicis 
hanc  artem  vel  legum  periculis  vel  ipsius  actionis.  Atque 
utinam  hoc  saltem  abs  te  miseri  audiant  et  inde,  ne  illic 

25  absorbeantur,  abscedant  aut  eo  penitus  non  accedant. 
Ignorantiam  certe  et  propter  eam  multa  vitia  per  nullas 
teletas  purgari  dicis,  sed  per  solum  Ttax^vmv  vovv,  id  est 
paternam  mentem  sive  intellectum,  qui  paternae  est  con- 
scius  voluntatis.     Hunc  autem  Christum  esse  non  credis; 

30  contemnis  enim  eum  propter  corpus  ex  femina  acceptum 
et  propter  crucis  opprobrium,  excelsam  videlicet  sapien- 
tiam  spretis  atque  abiectis  infimis  idoneus  de  superioribus 

carpere.  At  ille  implet,  qiiod  prophetae  sancti  de  illo 
veraciter  praedixeriint:  Perdam  sapientiam  sapientium  et 
prudentiam  prudentium  reprohdbo.  Non  enim  siiam  in 
eis  perdit  et  reprobat,  quam  ipse  donavit,  sed  quam  sibi 
arrogant,  qui  non  habent  ipsius.  Unde  commemorato  isto  5 
prophetico  testimonio  sequitur  et  dicit  apostolus:  Vhi 
sapiens?  ubi  scriba?  ubi  conquisitor  huius  saeculi?  Nonne 
stultam  fecit  Beus  sapientiam  huius  mundi?  Nam  quo- 
niam  in  Bei  sapientia  non  cognovit  mundus  per  sapientiam 
Deum,  placuit  Deo  per  stultitiam  praedicationis  salvos  10 
facere  credentes.  Quoniam  quidem  ludaei  signa  petunt 
et  Graeci  sapientiam  quaerunt;  nos  autem,  inquit,  prae- 
dicamus  Christum  crucifixum,  ludaeis  quidem  scandalum, 
gentibus  autem  stultitiam,  ipsis  vero  vocatis  ludaeis  et 
Graecis  Christum  Dei  virtutem  et  Dei  sapientiam ;  quo-  15 
niam  stultum  Dei  sapientius  est  hominibus,  et  infirmum 
Dei  fortius  est  hominibus.  Hoc  quasi  stultum  et  infirmum 
tamquam  sua  virtute  sapientes  fortesque  contemnunt.  Sed 
haec  est  gratia,  quae  sanat  infirmos,  non  superbe  iactantes 
falsam  beatitudinem  suam,  sed  humihter  potius  veram  20 
miseriam  confitentes. 

Caput  XXIX. 

De  incarnatione  Domini  nostri  lesu  Christi,  quam 
confiteri  Platonicorum  erubescit  impietas. 

Praedicas  Patrem  et  eius  FiUum,  quem  vocas  pater-  25 
niim  intellectum  seu  mentem,  et  horum  medium,  quem 
putamus  te  dicere  Spiritum  sanctum,  et  more  vestro  ap- 
pellas  tres  deos.  Ubi,  etsi  verbis  indiscipUnatis  utimini, 
videtis  tamen  quaUtercumque  et  quasi  per  quaedam  tenuis 
imaginationis  umbracula^   quo  nitendum   sit;   sed  incarna-  30 

3)  Esai.  29,  14.     17)  1.  Cor.  1,  19  sqq. 

tionem  incommiitabilis  Filii  Dei,  qiia  salvamur,  ut  ad  illa, 
quae  credimus  vel  ex  quantulacumque  parte  intellegimus, 
venire  possimus,  non  vultis  agnoscere.  Itaque  videtis  ut- 
cumque,  etsi  de  longinquo,  etsi  acie  caligante,  patriam  in 

5  qua  manendum  est,  sed  viam  qua  eundum  est  non  tenetis. 
Confiteris  tamen  gratiam,  quando  quidem  ad  Deum  per 
virtutem  intellegentiae  pervenire  paucis  dicis  esse  conces- 
sum.  Non  enim  dicis:  Paucis  placuit,  vel:  Pauci  voluerunt; 
sed  cum  dicis  esse  concessum,  procul  dubio  Dei  gratiam, 

10  non  hominis  sufficientiam  confiteris.  Uteris  etiam  hoc 
verbo  apertius,  ubi  Platonis  sententiam  sequens  nec  ipse 
dubitas  in  hac  vita  hominem  nullo  modo  ad  perfectionem 
sapientiae  pervenire,  secundum  intellectum  tamen  viven- 
tibus  omne  quod  deest  providentia  Dei  et  gratia  post  hanc 

15  vitam  posse  compleri.  0  si  cognovisses  Dei  gratiam  per 
lesum  Christum  dominum  nostrum  ipsamque  eius  incar- 
natiohem,  qua  hominis  animam  corpusque  suscepit,  sum- 
mum  esse  exemplum  gratiae  videre  potuisses.  Sed  quid 
faciam?     Scio  me  frustra  loqui  mortuo,   sed  quantum  ad 

20  te  adtinet;  quantum  autem  ad  eos,  qui  te  magnipendunt 
et  te  vel  qualicumque  amore  sapientiae  vel  curiositate 
artium,  quas  non  debuisti  discere,  dihgunt,  quos  potius  in 
tua  compellatione  alloquor,  fortasse  non  frustra.  Gratia 
Dei  non  potuit  gratius  commendari,  quam  ut  ipse  unicus 

25  Dei  Filius  in  se  incommutabiliter  manens  indueretur  homi- 
nem  et  spem  dilectionis  suae  daret  hominibus  homine 
medio,  qua  ad  illum  ab  hominibus  veniretur,  qui  tam  longe 
erat  inmortalis  a  mortalibus  incommutabilis  a  commuta- 
bilibus,  iustus  ab  impiis  beatus  a  miseris.    Et  quia  natura- 

30  Hter  indidit  nobis,  ut  beati  inmortalesque  esse  cupiamus, 
manens  beatus  suscipiensque  mortalem,  ut  nobis  tribue- 
ret  quod  amamus,  perpetiendo  docuit  contemnere  quod 
timemus. 


25  indueretur  mss(Madv.  Gr.  237,  a);  indueret  v  \\  27  qua 

Sed  hiiic  veritati  iit  possetis  adquiescere,  humilitate 
opus  erat,  quae  cervici  vestrae  difficillime  persuaderi  pot- 
est.  Quid  enim  incredibile  dicitur,  praesertim  vobis  qui 
taUa  sapitis,  quibus  ad  hoc  credendum  vos  ipsos  admonere 
debeatis;  quid^  inquam,  vobis  incredibile  dicitur,  cum  Deus  5 
dicitur  adsumpsisse  humanam  animam  et  corpus?  Vos 
certe  tantum  tribuitis  animae  inteliectuali,  quae  anima 
utique  humana  est,  ut  eam  consubstantialem  paternae  ilU 
menti,  quem  Dei  FiUum  confitemini,  fieri  posse  dicatis. 
Quid  ergo  incredibile  est,  si  aUqua  una  inteUectualis  anima  lo 
modo  quodam  ineffabili  et  singulari  pro  multorum  salute 
suscepta  est?  Corpus  vero  animae  cohaerere,  ut  homo 
totus  et  plenus  sit,  natura  ipsa  nostra  teste  cognoscimus. 
Quod  nisi  usitatissimum  esset,  hoc  profecto  esset  incredi- 
bilius;  facilius  quippe  in  fidem  recipiendum  est,  etsi  huma-  15 
num  divino,  etsi  mutabilem  incommutabili,  tamen  spiritum 
spiritui,  aut  ut  verbis  utar,  quae  in  usu  habetis,  incorpo- 
reum  incorporeo,  quam  corpus  incorporeo  cohaerere.  An 
forte  vos  offendit  inusitatus  corporis  partus  ex  virgine? 
Neque  hoc  debet  offendere,  immo  potius  ad  pielatem  sus-  20 
cipiendam  debet  adducere,  quod  mirabiUs  mirabiUter 
natus  est.  An  vero  quod  ipsum  corpus  morte  depositum 
et  in  melius  resurrectione  mutatum  iam  incorruptibile 
neque  mortale  in  superna  subvexit,  hoc  fortasse  credere 
recusatis  intuentes  Porphyrium  in  his  ipsis  libris,  ex  25 
quibus  multa  posui,  quos  de  regressu  animae  scripsit,  tam 
crebro  praecipere  omne  corpus  esse  fugiendum,  ut  anima 
possit  beata  permanere  cum  Deo?  Sed  ipse  potius  ista 
sentiens  corrigendus  fuit,  praesertim  cum  de  anima  mundi 
huius  visibUis  et  tam  ingentis  corporeae  moUs  cum  illo  30 
tam  incredibilia  sapiatis.  Platone  quippe  auctore  animal 
esse  dicitis  mundum  et  animal  beatissimum,  quod  vultis 
esse  etiam   sempiternum.     Quo   modo   ergo   nec   umquam 

31)  Tim.  p.  30  sqq. 

solvetur  a  corpore,  nec  iimquam  carebit  beatitudine,  si, 
ut  beata  sit  anima,  corpus  est  omne  fugiendum?  Solem 
quoque  istum  et  cetera  sidera  non  solum  in  libris  vestris 
corpora  esse  fatemini,  quod  vobiscum  omnes  homines  et 
5  conspicere  non  cunctantur  et  dicere;  verum  etiam  altiore, 
ut  putatis,  peritia  haec  esse  animalia  beatissima  perhibetis 
et  cum  his  corporibus  sempiterna.  Quid  ergo  est,  quod, 
cum  vobis  fides  Christiana  suadetur,  tunc  obliviscimini, 
aut  ignorare  vos  fmgitis,  quid  disputare  aut  docere  soleatis? 

10  Quid  causae  est,  cur  propter  opiniones  vestras,  quas  vos 
ipsi  oppugnatis,  Christiani  esse  nolitis,  nisi  quia  Christus 
humiliter  venit  et  vos  superbi  estis?  QuaUa  sanctorum 
corpora  in  resurrectione  futura  sint,  potest  aUquanto  scru- 
pulosius    inter    Christianarum    scripturarum    doctissimos 

15  disputari;  futura  tamen  sempiterna  minime  dubitamus,  et 
taha  futura,  quale  sua  resurrectione  Christus  demonstravit 
exemplum.  Sed  quahacumque  sint,  cum  incorruptibUia 
prorsus  et  inmortaUa  nihUoque  animae  contemplationem, 
qua  in  Deo  figitur,  inpedientia  praedicentur  vosque  etiam 

20  dicatis  esse  in  caelestibus  inmortaUa  corpora  inmortaUter 
beatorum:  quid  est  quod,  ut  beati  simus,  omne  corpus  fu- 
giendum  esse  opinamini,  ut  fidem  Christianam  quasi  ra- 
tionabiliter  fugere  videamini,  nisi  quia  iUud  est,  quod 
iterum  dico:  Christus  est  humiUs,  vos  superbi?    An  forte 

25  corrigi  pudet?  Et  hoc  vitium  non  nisi  superborum  est. 
Pudet  videUcet  doctos  homines  ex  discipuUs  Platonis  fieri 
discipulos  Christi,  qui  piscatorem  suo  spiritu  docuit  sapere 
ac  dicere:  In  principio  erat  Verhum,  et  Verhum  erat 
apud  Beum,  et  Deus  erat  Verbum.  Hoc  erat  in  principio 

30  apud  Deum.  Omnia  per  ipsum  facta  sunt,  et  sine  ipso 
factum  est  ?iihil,  quod  factum  est.  In  ipso  vita  erat,  et 
vita  erat  lux  hominum,  et  lux  in  tenehris  lucet,  et  tene- 
hrae   eam   non    conprehenderunt.      Quod    initium    sancti 


13  aliquanto  AKF  (80,  8;  l.  22  c.  8  s.  fin.  aliquanto  dili- 
gentius  .  .  disputare);  aliquando  v 

evangelii,  ciii  nomen  est  seciindum  lohannem,  quidam 
Platonicus,  sicut  a  sancto  sene  Simpliciano,  qui  postea 
Mediolanensi  ecclesiae  praesedit  episcopus,  solebamus  audire, 
aureis  litteris  conscribendum  et  per  omnes  ecclesias  in 
locis  eminentissimis  proponendum  esse  dicebat.  Sed  ideo  5 
viluit  superbis  Deus  ille  magister,  quia  Verbum  caro  factum 
est  et  hahitavit  in  nohis;  ut  parum  sit  miseris  quod  aegro- 
tant,  nisi  se  in  ipsa  etiam  aegritudine  extollant  et  de  me- 
dicina,  qua  sanari  poterant,  erubescant.  Non  enim  hoc 
faciunt  iit  erigantur,   sed  ut  cadendo  gravius  affligantur.  10 


Caput  XXX. 

Quanta  Platonici  dogmatis  Porphyrius  refutaverit  et 
(lissentiendo  correxerit. 

Si  post  Platonem  aliquid  emendare  existimatur  indi- 
gnum,  cur  ipse  Porphyrius  nonnulla  et  non  parva  emen-  15 
davit?  Nam  Platonem  animas  hominiim  post  mortem  revolvi 
usque   ad    corpora   bestiarum   scripsisse    certissimum  est. 
Hanc  sententiam  Porphyrii  doctor  tenuit  et  Plotinus;  Por- 
phyrio  tamen  iure  displicuit.     In  hominum  sane  non  sua 
quae   dimiserant,    sed  alia   nova  corpora  redire  humanas  20 
animas   arbitratus   est.     Puduit  sciHcet  illud   credere,  ne 
mater  fortasse  filium  in  mulam  revoluta  vectaret;  et  non 
puduit  hoc  credere,  ubi  revoluta  mater  in  puellam  fiho 
forsitan  nuberet.     Quanto  creditur  honestius,  quod  sancti 
et  veraces  angeli  docuerunt,   quod  prophetae  Dei   spiritu  25 
acti  locuti   sunt,    quod   ipse    quem   venturum   Salvatorem 
praemissi    nuntii    praedixerunt,    quod    missi    apostoli    qui 
orbem  terrarum  evangeUo  repleverunt^  —  quanto,  inquam, 
honestius   creditur  reverti  semel  animas  ad  corpora  pro- 
pria  quam  reverti  totiens  ad  diversa!     Verum  tamen,   ut  30 
dixi,   ex  magna  parte  correctus  est  in  hac  opinione  Por- 
phyrius,  iit  saltem  in  solos  homines  humanas  animas  prae- 

7)  lo.  1,  14.     18)  Enn.  3,  4,  2. 

cipitari  posse  sentiret,  beliiinos  autem  carceres  evertere 
minime  dubitaret.  Dicit  etiam  ad  boc  Deura  animam 
mundo  dedisse,  ut  materiae  cognoscens  mala  ad  Patrem 
recurreret  nec  aliquando  iam  talium  poUuta  contagione 
5  teneretur.  Ubi  etsi  aliquid  inconvenienter  sapit  (magis 
enim  data  est  corpori,  ut  bona  faceret;  non  enim  mala 
disceret,  si  non  faceret),  in  eo  tamen  aliorum  Platonicorum 
opinionem  et  non  in  re  parva  emendavit,  quod  mundatam 
ab  omnibus  malis  animam  et  cum  Patre  constitutam  num- 

10  quam  iam  mala  mundi  huius  passuram  esse  confessus  est. 
Qua  sententia  profecto  abstulit,  quod  esse  Platonicum  ma- 
xime  perhibetur,  ut  mortuos  ex  vivis,  ita  vivos  ex  mortuis 
semper  fieri;  falsumque  esse  ostendit,  quod  Platonice  vide- 
tur  dixisse  Vergilius,  in  campos  Elysios  purgatas  animas 

15  missas  (quo  nomine  tamquam  per  fabulam  videntur  signi- 
ficari  gaudia  beatorum)  ad  fluvium  Letheum  evocari,  hoc 
est  ad  oblivionem  praeteritorum : 

Scilicet  inmemores  supera  iit  convexa  revisant 
Rursus  et  incipiant  in  corpora  velle  reverti. 

20  Merito  dispUcuit  hoc  Porphyrio,  quoniam  re  vera  credere 
stultum  est  ex  illa  vita,  quae  beatissima  esse  non  poterit 
nisi  de  sua  fuerit  aeternitate  certissima,  desiderare  animas 
corruptibiUum  corporum  labem  et  inde  ad  ista  remeare, 
tamquam   hoc  agat  summa  purgatio^   ut  inquinatio  requi- 

25  ratur.  Si  enim  quod  perfecte  mundantur  hoc  efficit,  ut 
omnium  obliviscantur  malorum,  malorum  autem  oblivio 
facit  corporum  desideriimi,  ubi  rursus  implicentur  maUs: 
profecto  erit  infelicitatis  causa  summa  felicitas  et  stultitiae 
causa    perfectio    sapientiae    et    inmunditiae    causa   summa 

30  mundatio.  Nec  veritate  ibi  beata  erit  anima,  quamdiu- 
cumque  erit^  ubi  oportet  fallatur,  ut  beata  sit.  Non  enun 
beata  erit  nisi  secura;  ut  autem  secura  sit,  falso  putabit 
semper  se  beatam  fore,  quoniam  aUquando  erit  et  misera. 
Cui  ergo  gaudendi  causa  falsitas  erit,  quo  modo  de  veri- 

11)  Phaed.  p.  70  C.  sqq.     19)  Aen.  6,  750  sq. 

tate  gaiulebit?  Vidit  hoc  Porphyrius  purgatamque  animam 
ob  hoc  reverti  dixit  ad  Patrem,  ne  ahquando  iam  malorum 
polhita  contagione  teneatur.  Falso  igitur  a  quibusdam 
est  Platonicis  creditus  quasi  necessarius  orbis  ille  ab 
eisdem  abeundi  et  ad  eadem  revertendi.  Quod  etiamsi  5 
verum  esset,  quid  hoc  scire  prodesset,  nisi  forte  inde  se 
nobis  auderent  praeferre  Platonici,  quia  id  nos  in  hac  vita 
iam  nesciremus,  quod  ipsi  in  aUa  mehore  vita  purgatissimi 
et  sapientissimi  fuerant  nescituri  et  falsum  credendo  beati 
futuri?  Quod  si  absurdissimum  et  stultissimum  est  dicere,  lo 
Porphyrii  profecto  est  praeferenda  sententia  his^  qui  ani- 
marum  circulos  alternante  semper  beatitate  et  miseria 
suspicati  sunt.  Quod  si  ita  est,  ecce  Platonicus  in  melius 
a  Platone  dissentit;  ecce  vidit,  quod  ilk  non  vidit,  nec 
post  talem  ac  tantum  magistrum  refugit  correctionem,  sed  15 
homini  praeposuit  veritatem. 

Caput  XXXI. 

Contra  argumentum  Platonicorum,  quo  animam  humanam 
Deo  asserunt  esse  coaeternam. 

Cur  ergo  non  potius  divinitati  credimus  de  his  rebus,  20 
quas    humano   ingenio   pervestigare   non    possumus,    quae 
animam  quoque  ipsam  non  Deo  coaeternam,  sed  creatam 
dicit  esse,  quae  non  erat?    Ut  enim  hoc  Platonici  nollent 
credere,  hanc  utique  causam  idoneam  sibi  videbantur  ad- 
ferre,  quia,  nisi  quod  semper  antea  fuisset,  sempiternum  25 
deinceps  esse  non  posset;  quamquam  et  de  mundo  et  de 
his,  quos  in  mundo  deos  a  Deo  factos  scribit  Plato,  aper- 
tissime   dicat  eos  esse  coepisse  et  habere  initium,   finem 
tamen  non  habituros,    sed    per  conditoris    potentissimam 
voluntatem  in  aeternum  mansuros  esse  perhibeat.    Verum  30 
id  quo  modo  intellegant  invenerunt,  non  esse  hoc  videli?et 

27)  Tim.  p.  41  B. 


30  permanstiros  v 

temporis,  sed  siibstitutionis  initium.  „Sicut  enim,  ii 
quiunt,  si  pes  ex  aeternitate  semper  fuisset  in  pulvere 
semper  ei    subesset  yestigium,    quod    tamen  vestigium 

•  calcante  factum  nemo  dubitaret^  nec  alterum  altero  prius" 
5  esset,  quamvis  alterum  ab  altero  factum  esset:  sic,  in- 
quiunt,  et  mundus  atque  in  illo  dii  creati  et  semper  fue- 
runt  semper  existente  qui  fecit,  et  tamen  facti  sunt/' 
Numquid  ergo,  si  anima  semper  fuit,  etiam  miseria  eius 
semper  fuisse  dicenda  est?    Porro  si  aliquid  in  illa,  quod 

10  ex  aeterno  non  fuit,  esse  coepit  ex  tempore^  cur  non  fieri 
potuerit,  ut  ipsa  esset  ex  tempore  quae  antea  non  fuisset? 
Deinde  beatitudo  quoque  eius  post  experimentum  malorum 
firmior  et  sine  fme  mansura,  sicut  iste  confitetur,  procul 
dubio  coepit  ex  tempore,  et  tamen  semper  erit,  cum  antea 

15  non  fuerit.  Illa  igitur  omnis  argumentatio  dissoluta  est, 
qua  putatur  nihil  esse  posse  sine  fine  temporis,  nisi  quod 
initium  non  habet  temporis.  Inventa  est  enim  animae 
beatitudo,  quae  cum  initium  temporis  habuerit,  fmem 
temporis  non  habebit.    Quapropter  divinae  auctoritati  hu- 

20  mana  cedat  infirmitas,  eisque  beatis  et  inmortaUbus  de 
vera  rehgione  credamus,  qui  sibi  honorem  non  expetunt, 
quem  Deo  suo,  qui  etiam  noster  est,  deberi  sciunt,  nec 
iubent,  ut  sacrificium  faciamus,  nisi  ei  tantum^  cuius  et 
nos  cum  iliis,  ut  saepe  dixi  et   saepe  dicendum  est,   sa- 

25  crificium  esse  debemus,  per  eum  sacerdotem  offerendi, 
qui  in  homine,  quem  suscepit,  secundum  quem  et  sacer- 
dos  esse  voluit,  etiam  usque  ad  mortem  sacrificium  pro 
nobis  dignatus  est  fieri. 

Caput  XXXII. 
30  Be  universali  via   animae  liherandae ,  qiiam  Porphyrius 
male  quaerendo  non  repperit,  et  quam  sola  gratia 
*  Christiana  reseravit. 

Haec    est    rehgio,    quae    universalem    continet    viam 
animae  liberandae,  quoniam  nulla  nisi  hac  liberari  potest. 

23  tantummodo  v 

Haec  est  enim  qiiodam  modo  regalis  via,  qiiae  ima  diicit 
ad  regniim,  non  temporali  fastigio  nutabundum,  sed  aeter- 
nitatis  firmitate  securum.  Cum  autem  dicit  Porphyrius  in 
primo  iuxta  fmem  de  regressu  animae  libro  nondum  re- 
ceptum  in  unam  quandam  sectam,  quod  universalem  con-  5 
tineat  viam  animae  liberandae,  vel  a  philosophia  verissima 
aliqua  vel  ab  Indorum  moribus  ac  disciplina,  aut  inductione 
Chaldaeorum  aut  aha  qualibet  via,  nondumque  in  suam 
notitiam  eandem  viam  historiali  cognitione  perlatam:  pro- 
cul  dubio  confitetur  esse  aliquam,  sed  nondum  in  suam  lo 
venisse  notitiam.  Ita  ei  non  sufficiebat  quidquid  de  anima 
liberanda  studiosissime  didicerat  sibique  vel  potius  aliis 
nosse  ac  tenere  videbatur.  Sentiebat  enim  adhuc  sibi  de- 
esse  aUquam  praestantissimam  auctoritatem,  quam  de  re 
tanta  sequi  oporteret.  Cum  autem  dicit  vel  a  philosophia  15 
verissima  aliqua  nondiim  in  suam  notitiam  pervenisse 
sectam,  quae  universalem  contineat  viam  animae  liberan- 
dae:  satis,  quantum  arbitror,  ostendit  vel  eam  philoso- 
phiam,  in  qua  ipse  philosophatus  est,  non  esse  verissi- 
mam,  vel  ea  non  contineri  talem  viam.  Et  quo  modo  20 
iam  potest  esse  verissima,  qua  non  continetur  haec  via? 
Nam  quae  alia  via  est  universalis  animae  liberandae,  nisi 
qua  universae  animae  liberantur  ac  per  hoc  sine  illa  nulla 
anima  liberatur?  Cum  autem  addit  et  dicit:  „Vel  ab  In- 
dorum  moribus  ac  disciplina,  vel  ab  inductione  Chaldaeo-  25 
rum  vel  alia  qualibet  via",  manifestissima  voce  testatur 
neque  ilUs  quae  ab  Indis  neque  ilUs  quae  a  Chaldaeis  di- 
dicerat  hanc  universalem  viam  animae  liberandae  conti- 
neri;  et  utique  se  a  Chaldaeis  oracula  divina  sumpsisse, 
quorum  adsiduam  commemorationem  facit,  tacere  non  po-  30 
tuit.  Quam  vult  ergo  inteUegi  animae  liberandae  univer- 
salem  viam  nondum  receptam  vel  ex  aliqua  verissima 
philosophia  vel  ex  earum  gentium  doctrinis,  quae  magnae 


4  receptum  in  unam  mss;  receptam  unam  v  ||  5  quod  mss, 
quae  V 

vehit  in  divinis  rebus  habebantur,  quia  phis  apud  eas 
curiositas  vahiit  quorumque  angelorum  cognoscendorum 
et  colendorum,  nondumque  in  suam  notitiam  historiaU 
cognitione  perlatam?  Quaenam  ista  est  universahs  via, 
5  nisi  quae  non  suae  cuique  genti  propria,  sed  universis 
gentibus  quae  communis  esset  divinitus  inpertita  est? 
Quam  certe  iste  homo  non  mediocri  ingenio  praeditus 
esse  non  dubitat.  Providentiam  quippe  divinam  sine  ista 
universah  via   hberandae    animae    genus   humanum   relin- 

10  quere  potuisse  non  credit.  Neque  enim  ait  non  esse,  sed 
hoc  tantum  bonum  tantumque  adiutorium  nondum  rece- 
ptum, -nondum  in  suam  notitiam  esse  perlatum;  nec  mirum, 
Tunc  enim  Porphyrius  erat  in  rebus  humanis,  quando 
ista   liberandae   animae  universahs  via,   quae  non  est  aha 

15  quam  rehgio  Christiana,  oppugnari  permittebatur  ab  ido- 
lornm  daemonumque  cuUoribus  regibusque  terrenis,  pro- 
pter  asserendum  et  consecrandum  martyrum  numerum, 
hoc  est  testium  veritatis,  per  quos  ostenderetur  omnia 
corporaha  mala  pro   fide   pietatis  et  commendatione  veri- 

20  tatis  esse  toleranda.  Videbat  ergo  ista  Porphyrius  et  per 
huius  modi  persecutiones  cito  istam  viam  perituram  et 
propterea  non  esse  ipsam  hberandae  animae  univer- 
salem  putabat,  non  inteUegens  hoc,  quod  eum  movebat 
et  quod  in  eius  electione  perpeti  metuebat,  ad  eius  con- 

25  firmationem  robustioremque  commendationem  potius  per- 
tinere. 

Haec  est  igitur  animae  hberandae  universahs  via,  id 
est  universis  gentibus  divina  miseratione  concessa,  cuius 
profecto  notitia  ad  quoscumque  iam  venit  et  ad  quoscum- 

30  que  ventura  est,  nec  debuit  nec  debebit  ei  dici:  Quare 
modo?  et:  Quare  sero?  quoniam  mittentis  consUium  non 
est  humano  ingenio  penetrabUe.  Quod  sensit  etiam  iste, 
cum  dixit ,  nondum  receptum  hoc  donum  Dei  et  nondum 
in   suam    notitiam   fuisse  perlatum.     Nec   enim  propterea 

35  verum    non   esse  iudicavit,  quia  nondum  in  fidem  suam 

35  in  fide  sua  A;  cf.  449,  15 

receptiim  fiierat  vel  in  iiotitiam  nondum  pervenerat.  Haec 
est,  inquam,  liberandorum  credentium  universalis  via,  de 
qua  fidelis  Abraham  divinum  accepit  oraculum:  In  semine 
tuo  henedicentur  omnes  gentes.  Qui  fuit  quidem  gente 
Chaldaeus,  sed  ut  talia  promissa  perciperet  et  ex  illo  pro-  5 
pagaretur  semen  dispositum  per  angelos  in  manu  Media- 
toris,  in  quo  esset  ista  liberandae  animae  universalis  via, 
hoc  est  omnibus  gentibus  data,  iussus  est  discedere  de 
terra  sua  et  de  cognatione  sua  et  de  domo  patris  sui. 
Tunc  ipse  primitus  a  Chaldaeorum  superstitionibus  libe-  lo 
ratus  unum  verum  Deum  sequendo  coluit,  cui  haec  pro- 
mittenti  fideliter  credidit.  Haec  est  universalis  via,  de 
qua  in  sancta  prophetia  dictum  est:  Deus  misereatur 
nostri  et  henedicat  nos ;  inluminet  vultum  suum  super 
nos,  ut  cognoscamus  in  terra  viam  tuam ,  in  omnihus  15 
gentihus  salutare  tuum.  Unde  tanto  post  ex  Abrahae 
semine  carne  suscepta  de  ipso  ait  ipse  Salvator:  Ego  sum 
via,  veritas  et  vita.  Haec  est  imiversahs  via,  de  qua 
tanto  ante  prophetatum  est:  Erit  in  novissimis  diehus 
manifestus  mons  Bomini,  paratus  in  cacumine  montium  20 
et  extolletur  super  colles,  ei  venient  ad  eum  universae 
gentes  et  ingredientur  nationes  multae  et  dicent:  Venite, 
ascendamus  in  montem  Domini  et  in  domum  Dei  lacoh ; 
et  adnuntiahit  nohis  viam  suam,  et  ingredietnur  in  ea. 
Ex  Sion  enim  prodiet  lex  et  verhum  Domini  ah  Hieru-  25 
salem.  Via  ergo  ista  non  est  unius  gentis,  sed  univer- 
sarum  gentium;  et  lex  verbumque  Domini  non  in  Sion 
et  Hierusalem  remansit,  sed  inde  processit,  ut  se  per 
universa  diffunderet.  Unde  ipse  Mediator  post  resurre- 
ctionem  suam  discipulis  trepidantibus  ait:    Oportehat  im-  30 

4)  Gen.  22,  18.     7)  Gal.  3,  19.     16)  Ps.  66,  2  sq.     18)  lo. 
14,  6.     26)  Esai.  2,  2  sq. 


14  super  nos  AF  (progr.  p.  11);  super  nos  et  misereatur 
nobis  K;  s,  n.  et  misereatur  nostri  v  ||  18  via  et  veritas  v  ||  19 
ante  AKF;  ante  tempore  v  \\  20  mons  domini  mss  see.  Graec; 
mons  domus  Domini  v 

pleri  qucie  scripta  sunt  in  lege  et  prophetis  et  psalmis 
de  me.  Tunc  aperuit  illis  sensum,  ut  intellegerent  scri- 
pturas,  et  dixit  eis,  quia  oportebat  Christum  pati  et  re- 
surgere  a  mortuis  tertio  die  et  praedicari  in  nomine. 
5  eius  paeniientiam  et  remissionem  peccaiorum  per  omnes 
gentes  incipientihus  ab  Hierusalem.  Haec  est  igitur  imi- 
versalis  animae  liberandae  via,  quam  sancti  angeli  sancti- 
que  prophetae  prius  in  paucis  hominibus  ubi  potuerunt 
Dei  gratiam  reperientibus  et  maxime  in  Hebraea   gente, 

10  cuius  erat  ipsa  quodam  modo  sacrata  res  pubUca  in 
prophetationem  et  praenuntiationem  civitatis  Dei  ex  omni- 
bus  gentibus  congregandae,  et  tabernaculo  et  templo  et 
sacerdotio  et  sacrificiis  significaverunt  et  eloquiis  quibus- 
dam  manifestis,  plerisque  mysticis  praedixerunt:  praesens 

15  autem  in  carne  ipse  Mediator  et  beati  eius  apostoh  iam 
testamenti  novi  gratiam  revelantes  apertius  indicarunt, 
quae  aUquanto  occuUius  superioribus  sunt  significata  tem- 
poribus,  pro  aetatum  generis  humani  distributione,  sicut 
eam    Deo    sapienti  placuit    ordinare,    mirabiUum   operum 

20  divinorum,  quorum  superius  pauca  iam  posui,  contestan- 
tibus  signis.  Non  enim  apparuerunt  tantummodo  visio- 
nes  angeUcae  et  caelestium  ministrorum  sola  verba  so- 
nuerunt^  verum  etiam  hominibus  Dei  verbo  simpUcis 
pietatis  agentibus  spiritus  inmundi  de  hominum  corporibus 

25  ac  sensibus  pulsi  sunt^  vitia  corporis  languoresque  sanati, 
fera  animaUa  terrarum  et  aquarum,  volatilia  caeU,  Ugna, 
elementa,  sidera  divina  iussa  fecerunt,  inferna  cesserunt, 
mortui  revixerunt;  exceptis  ipsius  Salvatoris  propriis  sin- 
gularibusque  miraculis,   maxime  nativitatis  et  resurrectio- 

30  nis,  quorum  in  uno  maternae  virginitatis  tantummodo 
sacramentum,  in  altero  autem  etiam  eorum,  qui  in  fine 
resurrecturi  sunt,  demonstravit  exemplum.  Haec  via  to- 
tum  hominem  mundat  et  inmortalitati  mortalem  ex  omni- 

6)  Lc.  24,  44  sqq. 

biis  quibus  constat  partibus  praeparat.  Ut  enim  non  alia 
purgatio  ei  parti  quaereretur,  quam  vocat  intellectualem 
Porphyrius,  alia  ei,  quam  vocat  spiritalem,  aliaque  ipsi 
corpori:  propterea  totum  suscepit  veracissimus  potentissi- 
musque  mundator  atque  salvator.  Praeter  hanc  viam,  5 
quae,  partim  cum  haec  futura  praenuntiantur,  partim 
cum  facta  nuntiantur,  numquam  generi  humano  defuit, 
nemo  liberatus  est,  nemo  liberatur,  nemo  liberabitur. 

Quod    autem    Porphyrius    universalem    viam    animae 
liberandae   nondum  in  suam  notitiam  historiali  cognitione  lo 
dicit   esse   perlatam:    quid   hac   historia   vel  inlustrius  in- 
veniri  potest,  quae  universum  orbem  tanto  apice  auctori- 
tatis  obtinuit,  vel  fidelius,  in  qua  ita  narrantur  praeterita, 
ut  futura  etiam  praedicantur,  quorum  multa  videmus  im- 
pleta,    ex    quibus    ea    quae   restant   sine  dubio  speremus  15 
implenda?     Non   enim   potest  Porphyrius   vel   quicumque 
Platonici  etiam  in  hac  via  quasi  terrenarum  rerum  et  ad 
vitam  istam  mortalem   pertinentium   divinationem   praedi- 
ctionemque   contemnere,   quod  merito  in  aliis  vaticinanti- 
bus   et    quorumlibet    modorum    vel   artium   divinationibus  20 
faciunt.     Negant   enim  haec   vel   magnorum   horainum  vel 
magni  esse  pendenda,  et  recte.     Nam  vel  inferiorum  fiunt 
praesensione   causarum,    sicut   arte   medicinae   quibusdam 
antecedentibus  signis  plurima  eventura  valetudini  praeviden- 
tur;   vel  inmundi   daemones   sua   disposita   facta  praenun-  25 
tiant,  quorum  ius  et  in  mentibus  atque  cupiditatibus  ini- 
quorum   ad   quaeque   congruentia   facta   ducendis   quodam 
modo  sibi  vindicant,  et  in  materia  infima  fragilitatis  huma- 
nae.     Non  talia  sancti  homines  in  ista  universaU  animarum 
liberandarum   via  gradientes  tamquam   magna   prophetare  30 
curarunt,  quamvis  et  ista  eos  non  fugerint  et  ab  eis  saepe 
praedicta  sint  ad  eorum  fidem  faciendam,  quae  mortaUum 
sensibus  non  poterant  intimari  nec  ad  experimentum  ce- 


19  Tiaticinantibus  mss;  vaticinationibus  i^  1|  28  infima  AKv 

leri  facilitate  perduci.  Sed  alia  erant  vere  magna  atque 
divina,  quae  quantum  dabatur  cognita  Dei  voluntate  futura 
nuntiabant.  Christus  quippe  in  carne  venturus  et  quae 
in  illo  tam  clara  perfecta  sunt  atque  in  eius  nomine  im- 
5  pleta,  paenitentia  hominum  et  ad  Deum  conversio  volun- 
tatum,  remissio  peccatorum,  gratia  iustitiae,  fides  piorum 
et  per  universum  orbem  in  veram  divinitatem  multitudo 
credentium,  culturae  simulacrorum  daemonumque  sub- 
versio   et  a  temptationibus  exercitatio,  proficientium  pur- 

10  gatio  et  liberatio  ab  omni  malo,  iudicii  dies,  resurrectio 
mortuorum,  societatis  impiorum  aeterna  damnatio  regnum- 
que  aeternum  gloriosissimae  civitatis  Dei  conspectu  eius 
inmortaliter  perfruentis  in  huius  viae  scripturis  praedicta 
atque  promissa  sunt;   quorum  tam  multa  impleta  conspi- 

15  cimus,  ut  recta  pietate  futura-  esse  cetera  confidamus. 
Huius  viae  rectitudinem  usque  ad  Deum  videndum  eique 
in  aeternum  cohaerendum  in  sanctarum  scripturarum  qua 
praedicatur  atque  adseritur  veritate  quicumque  non  cre- 
dunt   et  ob  hoc  nec  intellegunt,  oppugnare  possunt,   sed 

20  expugnare  non  possunt. 

Quapropter  in  decem  istis  libris,  etsi  minus  quam 
nonnullorum  de  nobis  expectabat  intentio,  tamen  quorun- 
dam  studio,  quantum  verus  Deus  et  Dominus  adiuvare 
dignatus   est,   satisfecimus   refutando   contradictiones   im- 

25  piorum,  qui  conditori  sanctae  civitatis,  de  qua  disputare 
instituimus,  deos  suos  praeferunt.  Quorum  decem  libro- 
rum  quinque  superiores  adversus  eos  conscripti  sunt, 
qui  propter  bona  vitae  huius  deos  colendos  putant;  quin- 
que   autem  posteriores  adversus  eos,   qui  cultum  deorum 

30  propter  vitam,  quae  post  mortem  futura  est,  servandum 
existimant.  Deinceps  itaque,  ut  in  primo  libro  polHciti 
sumus,  de  duarum  civitatum,  quas  in  hoc  saeculo  per- 
plexas  dicimus  invicemque  permixtas,  exortu  et  procursu 
et  debitis  fmibus  quod  dicendum  arbitror,  quantum  divi- 
nitus  adiuvabor  expediam. 

LIBER  XL 


Caput  L 

Be  ea  parie  operis,  qua  duarum  civitatumj  id  est 

caelestis  atque  terrenae,  initia  et  fines  in-  5 

cipient  demonstrari. 

Civitatem  Dei  dicimus,  cuius  ea  scriptura  testis  est, 
quae  noii  fortuitis  motibus  animorum,  sed  plane  summae 
dispositione  providentiae  super  omnes  omnium  gentium 
litteras  omnia  sibi  genera  ingeniorum  humanorum  divina  10 
excellens  auctoritate  subiecit.  Ibi  quippe  scriptum  est: 
Gloriosa  dicta  sunt  de  te,  civitas  Dei;  et  in  alio  psalmo 
legitur:  Magnus  Dominus  et  lauddbilis  nimis  in  civitate 
Dei  nostri,  in  monte  sancto  eius,  dilatans  exultationes 
universae  terrae;  et  paulo  post  in  eodem  psalmo:  Sicut  15 
audivimus,  ita  et  vidimus,  in  civitate  domini  virtutum, 
in  civitafe  Dei  ?iostri;  Deus  fundavit  eam  in  aeternum; 
item  in  alio:  Fluminis  impetus  laetificat  civitatem  Dei, 
sanctificavit  tahernaculum  suum  Altissimus;  Deus  in 
medio  eius  non  commovehitur.  His  atque  huius  modi  20 
testimoniis,  quae  omnia  commemorare  nimis  longum  est, 
didicimus  esse  quandam  civitatem  Dei,  cuius  cives  esse 
concupivimus  illo  amore,  quem  nobis  illius  conditor  in- 
spiravit.  Huic  conditori  sanctae  civitatis  cives  terrenae 
civitatis  deos  suos  praeferunt  ignorantes  eum  esse  Deum  25 
deorum,  non  deorum  falsorum,  hoc  est  impiorum  et  super- 
borum,  qui  eius  incommutabili  omnibusque  communi  luce 
privati  et  ob  hoc  ad  quandam  egenam  potestatem  redacti 
suas  quodam  modo   privatas  potentias  consectantur  hono- 

12)  Ps.  86,  3.     17)  Ps.  47,  2,  3,  9.     20)  Ps.  45,  5  sq. 

resque  divinos   a   deceptis  subditis  quaerunt;  sed  deoru] 
piorum  atque  sanctorum,  qui  potius  se  ipsos  uni  subdei 
quam  multos  sibi,  potiusque  Deum  colere  quam  pro  D< 
coli  delectantur.    Sed  huius  sanctae  civitatis  inimicis  dece^ 
5  superioribus    libris ,    quantum  potuimus ,    domino  *  et  re^ 
nostro    adiuvante    respondimus.     Nunc    vero    quid    a   ; 
iam  expectetur  agnoscens  meique  non  inmemor  debiti 
duarum   civitatum,   terrenae   scilicet  et  caelestis,    quas 
hoc  interim   saeculo   perplexas  quodam  modo  diximus  ii 
10  vicemque  permixtas,  exortu  et  excursu  et  debitis  finibi 
quantum    valuero,    disputare    eius  ipsius   domini   et  regis^ 
nostri    ubique    opitulatione    fretus   adgrediar,    primumque 
dicam,  quem  ad  modum  exordia  duarum  istarum  civitatum 
in  angelorum  diversitate  praecesserint. 

15  Caput  II. 

Be  cognoscendo  Beo,  ad  cuiiis  notitiam  nemo  hominum 

pervenit,  nisi  per  mediatorem  Bei  et  hominum, 

hominem  Christum  lesum. 

Magnum   est    et    admodum    rarum    universam    crea- 

20  turam    corpoream    et   incorpoream   consideratam   comper- 

tamque   mutabilem   intentione    mentis   excedere   atque  ad 

incommutabilem  Dei  substantiam  pervenire  ^t  illic  discere 

ex  ipso,  quod  cunctam  naturam,  quae  non  est  quod  ipse, 

non  fecit  nisi  ipse.     Sic  enim  Deus  cum  homine  non  per 

25  aliquam  creaturam    loquitur  corporalem,    corporalibus  in- 

strepens   auribus,    ut  inter   sonantem   et  audientem  aeria 

spatia  verberentur,  neque  per  eius  modi  spiritalem,  quae 

corporum   similitudinibus    figuratur,    sicut   in   somnis   vel 

quo  alio  tali  modo  (nam  et  sic  velut  corporis  auribus  lo- 

30  quitur,  quia  velut  per  corpus  loquitur  et  velut  interposito 

corporalium  locorum  intervallo;  multum  enim  similia  sunt 


4  delect.  coli  V  ||    18  christ.  ies.   VA  (progr.  p.  11);  Jes. 

talia  visa  corporibns);  sed  loqiiitiir  ipsa  veritate^  si  quis 
sit  idoneiis  ad  andiendnm  mente,  non  corpore.  Ad  illud 
enim  hominis  ita  loquitur,  quod  in  homine  ceteris,  qui- 
bus  homo  constat,  est  meUus,  et  quo  ipse  Deus  sokis  est 
meUor.  Cum  enim  homo  rectissime  intellegatur  vel,  si  5 
hoc  non  potest,  saltem  credatur  factus  ad  imaginem  Dei: 
profecto  ea  sui  parte  est  propinquior  superiori  Deo,  qua 
superat  inferiores  suas,  quas  eliam  cum  pecoribus  com- 
munes  habet.  Sed  quia  ipsa  mens,  cui  ratio  et  intelle- 
gentia  naturahter  inest,  vitiis  quibusdam  tenebrosis  et  lo 
veteribus  invahda  est,  non  sohim  ad  inhaerendum  fruendo, 
verum  etiam  ad  perferendum  incommutabile  himen,  donec 
de  die  in  diem  renovata  atque  sanata  fiat  tantae  fehcita- 
tis  capax,  fide  primum  fuerat  inbuenda  atque  purganda. 
In  qua  ut  fidentius  ambularet  ad  veritatem,  ipsa  veritas,  15 
Deus  Dei  fihus,  homine  adsumpto,  non  Deo  consumpto, 
eandem  constituit  et  fundavit  fidem,  ut  ad  hominis  Deum 
iter  esset  homini  per  hominem  Deum.  Hic  est  enim 
mediator  Dei  et  hominum,  homo  Christus  lesus.  Per 
hoc  enim  mediator,  per  quod  homo,  per  hoc  et  via.  20 
Quoniam  si  inter  eum  qui  tendit  et  ilhid  quo  tendit  via 
media  est,  spes  est  perveniendi;  si  autem  desit  aut  igno- 
retur  qua  eundum  sit,  quid  prodest  nosse  quo  eundum 
sit?  Sola  est  autem  adversus  omnes  errores  via  munitis- 
sima,  ut  idem  ipse  sit  Deus  et  homo;  quo  itur  Deus,  25 
qua  itur  homo. 


Caput  in. 

Be  auctoritate  canonicae  scripturae  divino  spiritu 
conditae. 

Hic  prius  per  prophetas,  deinde  per  se  ipsum,  postea  30 
per  apostolos,  quantum  satis  esse  iudicavit,  locutus  etiam 
scripturam    condidit,    quae    canonica  nominatur,    eminen- 
tissimae    auctoritatis,    cui   fidem   habemus    de   his   rebus, 

qiias  ignorare  non  expedit  nec  per  nos  ipsos  nosse  idonei 
sumiis.  Nam  si  ea  sciri  possunt  testibus  nobis,  quae 
remota  non  sunt  a  sensibus  nostris  sive  interioribus  sive 
eliam  exterioribus  (unde  et  praesentia  nuncupantur,  quod 
5  ita  ea  dicimus  esse  prae  sensibus,  sicut  prae  oculis  quae 
praesto  sunt  oculis):  profecto  ea,  quae  remota  sunt  a  sen- 
sibus  nostris^  quoniam  nostro  testimonio  scire  non  pos- 
sumus,  de  his  alios  testes  requirimus  eisque  .credimus,  a 
quorum   sensibus    remota   esse   vel   fuisse  non   credimus. 

10  Sicut  ergo  de  visibilibus,  quae  non  vidimus,  eis  credimus, 
qui  viderunt,  atque  ita  de  ceteris,  quae  ad  suum  quem- 
que  sensum  corporis  pertinent:  ita  de  his,  quae  animo 
ac  mente  sentiuntur  (quia  et  ipse  rectissime  dicitur  sen- 
sus,  unde  et  sententia  vocabulum  accepit),  hoc  est  de  in- 

15  visibihbus  quae  a  nostro  sensu  interiore  remota  sunt^ 
his  nos  oportet  credere,  qui  haec  in  illo  incorporeo  Uunine 
disposita  didicerunt  vel  manentia  contuentur. 

Caput  IV. 
Be  conditione  mundi,  quae  nec  intemporaUs  sit,  nec  novo 
20        Bei  ordinata  consilio,  quasi  postea  voluerit,  quod 
ante  noluerat. 

Visibilium  omnium  maximus  mundus  est,  invisibilium 
omnium  maximus  Deus  est.  Sed  mundum  esse  conspi- 
cimus,   Deum  esse   credimus.     Quod   autem  Deus  fecerit 

25  mundum,  nulli  tutius  credimus  quam  ipsi  Deo.  Ubi  eum 
audivimus?  Nusquam  interim  nos  melius  quam  in  scri- 
pturis  sanctis,  ubi  dixit  propheta  eius:  In  principio  fecit 
Deus  caelum  et  terram.  Numquidnam  ibi  fuit  iste  pro- 
pheta,  quando  fecit  Deus  caelum  et  terram?  Non;  sed  ibi 

30  fuit  sapientia  Dei,  per  quam  facta  sunt  omnia,  quae  in 
animas  etiam  sanctas  se  transfert,  amicos  Dei  et  prophe- 

31)  Sap.  7,  27. 

tas  constituit  eisqiie  opera  siia  siiie  strepitu  inlus  enar- 
rat.  Loquuntur  eis  quoque  angeli  Dei,  qui  semper  vident 
faciem  Patris  voluntatemque  eius  quibus  oportet  adnun- 
tiant.  Ex  his  unus  erat  iste  propheta,  qui  dixit  et  scri- 
psit:  In  principio  fecit  Deus  caelum  et  terram.  Qui  5 
tam  idoneus  testis  est,  per  quem  Deo  credendum  sit,  ut 
eodem  spiritu  Dei,  quo  haec  sibi  revelata  cognovit,  etiam 
ipsam  fidem  nostram  futuram  tanto  ante  praedixerit. 

Sed  quid  placuit  aeterno  Deo  tunc  facere  caelum  et 
terram,  quae  antea  non  fecisset?    Qui  hoc  dicunt,  si  mun-  lo 
dum  aeternum  sine  ullo  initio  et  ideo  nec  a  Deo  factum 
videri  volunt,  nimis  aversi  sunt  a  veritate  et  letaU  morbo 
impietatis   insaniunt.     Exceptis   enim    propheticis  vocibus 
mundus  ipse   ordinatissima  sua   mulabilitate  et  mobilitate 
et   visibilium    omnium  pulcherrima   specie    quodam  modo  15 
tacitus  et   factum  se  esse    et  non  nisi  a  Deo   ineffabiUter 
atque  invisibiliter  magno  et  ineffabiUter  atque  invisibiliter 
pulchro    fieri   se    potuisse   proclamat.     Qui   autem   a    Deo 
quidem  factum  fatentur,  non  tamen  eum  temporis  vohmt 
habere,  sed  suae  creationis  initium,  ut  modo  quodam  vix  20 
inteUegibiU  semper  sit  factus,  dicunt  quidem  aUquid,  unde 
sibi  Deum  videntur  velut  a  fortuita   temeritate  defendere, 
ne  subito  illi  venisse  credatur  in  mentem,  quod  numquam 
ante  venisset,  facere  mundum,  et  accidisse  ilU  voluntatem 
novam,  cum  in  nullo  sit  omnino  mutabiUs;  sed  non  video  25 
quo  modo  eis  possit  in  ceteris  rebus  ratio  ista  subsistere 
maximeque  in  anima,  quam  si  Deo  coaeternam  esse  con- 
tenderint,  unde  ilU  acciderit  nova  miseria,  quae  numquam 
antea   per  aeternum,   nuUo  modo   poterunt   explicare.     Si 
enim    alternasse    semper    eius    miseriam    et    beatitudinem  30 
dixerint,   necesse   est  dicant   etiam   semper   alternaturam; 
unde  iUa  eos  sequetur   absurditas,    ut  etiam  cum    beata 
dicitur    in    hoc   utique   non   sit    beata,    si    futuram   suam 

3)  Mt.  18,  10. 

miseriam  et  tiirpitudinem  praevidet;  si  autem  uon  prae- 
videt  nec  se  turpem  ac  miseram  fore,  sed  beatam  semper 
existimat,  falsa  opinione  sit  beata;  quo  dici  stultius  nihil 
potest.    Si  autem  semper  quidem  per  saecula  retro  infmita 

5  cum  beatitudine  alternasse  animae  miseriam  putant,  sed 
nunc  iam  de  cetero,  cum  fuerit  liberata,  ad  miseriam  non 
esse  redituram,  nihilo  minus  convincuntur  numquam  eam 
fuisse  vere  beatam,  sed  deinceps  esse  incipere  nova  qua- 
dam  nec  faliaci  beatitudine;  ac  per  hoc  fatebuntur  accidere 

10  illi  aliquid  novi,  et  hoc  magnum  atque  praeclarum,  quod 
numquam  retro  per  aeternitatem  accidisset.  Cuius  novi- 
tatis  causam  si  Deum  negabunt  in  aeterno  habuisse  con- 
siUo,  simul  eum  negabunt  beatitudinis  eius  auctorem,  quod 
nefandae  impietatis  est;  si  autem  dicent  etiam  ipsum  novo 

15  consilio  excogitasse,  ut  de  cetero  sit  anima  in  aeternum 
beata,  quo  modo  eum  ahenum  ab  ea,  quae  illis  quoque 
displicet,  mutabilitate  monstrabunt?  Porro  si  ex  tempore 
creatam,  sed  nuUo  ulterius  tempore  perituram,  tamquam 
numerum,  habere  initium,  sed  non  habere  fmem  fatentur, 

20  et  ideo  semel  expertam  miserias,  si  ab  eis  fuerit  liberata, 
numquam  miseram  postea  futuram:  non  utique  dubitabunt 
hoc  fieri  manente  inconmiutabilitate  consilii  Dei.  Sic  ergo 
credant  et  mundum  ex  tempore  fieri  potuisse,  nec  tamen 
ideo  Deum  in  eo  faciendo  aeternum  consilium  voluntatem- 

25  que  mutasse. 

Caput  V. 

Tam  non  esse  cogitandim  de  infinitis  temporum   spatiis 
ante  mundum,  quam  nec  de  infiniiis  locorum  spatiis  extra 
munduniy  quia,  sicut  nulla  ante  ipsum  sunt  tempora^ 
30  ita  nulla  extra  ipsum  sunt  loca. 

Deinde    videndum    est,    isti,    qui    Deum    conditorem 
mundi  esse  consentiunt  et  tamen  quaerunt  de  mundi  tem- 


28  ut  editur  VA;  vulgo  verba  spatiis   extra  —  sunt  loca 
omittuntur  \\  31  isti  VAF;  istis  v 


DE  CIYITATE  DEI  L.  XI.  C.  5.  467 

pore  quid  respondeamus,  quid  ipsi  respondeant  de  mundi 
loco.  Ita  enim  quaeritur,  cur  potius  tunc  et  non  antea 
factus  sit,  quem  ad  modum  quaeri  potest,  cur  hic  potius 
ubi  est  et  non  alibi.  Nam  si  infinita  spatia  temporis  ante 
mundum  cogitant^  in  quibus  eis  non  videtur  Deus  ab  opere  5 
cessare  potuisse,  similiter  cogitent  extra  mundum  infinita 
spatia  locorum,  in  quibus  si  quisquam  dicat  non  potuisse 
vacare  Omnipotentem,  nonne  consequens  erit,  ut  innume- 
rabiles  mundos  cum  Epicuro  somniare  cogantur  (ea  tantum 
differentia,  quod  eos  ille  fortuitis  motibus  atomorum  gigni  10 
asserit  et  resolvi^  isti  autem  opere  Dei  factos  dicturi  sunt), 
si  eum  per  interminabilem  inmensitatem  locorum  extra 
mundum  circumquaque  patentium  vacare  noluerint,  nec 
eosdem  mundos,  quod  etiam  de  isto  sentiunt,  ulla  causa 
posse  dissolvi?  Cum  his  enim  agimus,  qui  et  Deum  incor-  15 
poreum  et  omnium  naturarum,  quae  non  sunt  quod  ipse, 
creatorem  nobiscum  sentiunt;  alios  autem  nimis  indignum 
est  ad  istam  disputationem  religionis  admittere,  maxime 
quod  apud  eos,  qui  multis  diis  sacrorum  obsequium  defe- 
rendum  putant,  isti  philosophos  ceteros  nobilitate  atque  20 
auctoritate  vicerunt,  non  ob  ahud,  nisi  quia  longo  quidem 
intervallo,  verum  tamen  reUquis  propinquiores  sunt  veri- 
tati.  An  forte  substantiam  Dei,  quam  nec  includunt  nec 
determinant  nec  distendunt  loco,  sed  eam,  sicut  de  Deo 
sentire  dignum  est,  fatentur  incorporea  praesentia  ubique  25 
totam^  a  tantis  locorum  extra  mundum  spatiis  absentem 
esse  dicturi  sunt,  et  uno  tantum  atque  in  comparatione 
illius  infmitalis  tam  exiguo  loco,  in  quo  mundus  est,  occu- 
patam?  Non  opinor  eos  in  haec  vaniloquia  progressuros. 
Cum  igitur  unum  mundum  ingenti  quidem  mole  corporea^  30 
finitum  tamen  et  loco  suo  determinatum  et  operante  Deo 
factum  esse  dicant:  quod  respondent  de  infinitis  extra 
mundum  locis,  cur  in  eis  ab  opere  Deus  cesset,  hoc  sibi 


4  si  om.  F  II  6  similiter  ergo  cog.  i^  ||  27  in  comparationem 

respondeant  de  infinitis  ante  mundum  temporibus,  cur 
eis  ab  opere  Deus  cessaverit.    Et  sicut  non  est  consequei 
ut  fortuito  potius  quam  ratione  divina  Deus  non  alio,  s( 

•  isto  in  quo  est  loco  mundum  constituerit,  cum  pariter  in~ 
5  fmitis  ubique  patentibus  nullo  excellentiore  merito  posset 
hic  eligi,  quamvis  eandem  divinam  rationem,  qua  id  factum 
est,  nulla  possit  humana  conprehendere:  ita  non  est  con- 
sequens,  ut  Deo  aliquid  existimemus  accidisse  fortuitum, 
quod   illo   potius   quam  anteriore   tempore   condidit  mun- 

10  dum,  cum  aequaUter  anteriora  tempora  per  infmitum  retro 
spatium  praeterissent  nec  fuisset  aliqua  differentia,  unde 
tempus  tempori  eligendo  praeponeretur.  Quod  si  dicunt 
inanes  esse  liominum  cogitationes,  quibus  infmita  imagi- 
nantur  loca,  cum  locus  nullus  sit  praeter  mundum:  respon- 

15  detur  eis  isto  modo  inaniter  homines  cogitare  praeterita 
tempora  vacationis  Dei,  cum  tempus  nullum  sit  ante 
mundum. 

Gaput  VI. 

Creationis  mundi  et  temporum  unum  esse  principium  nec 
20  aliud  alio  praeveniri. 

Si  enim  recte  discernuntur  aeternitas  et  tempus,  quod 
tempus  sine  aliqua  mobili  mutabilitate  non  est,  in  aeter- 
nitate  autem  nulla  mutatio  est:  quis  non  videat,  quod  tem- 
pora  non  fuissent,  nisi  creatura  fieret,  quae  aliquid  aliqua 

25  motione  mutaret,  cuius  motionis  et  mutationis  cum  aliud 
atque  aUud,  quae  simul  esse  non  possunt,  cedit  atque  suc- 
cedit,  in  brevioribus  vel  productioribus  morarum  inter- 
vallis  tempus  sequeretur?  Cum  igitur  Deus,  in  cuius  ae- 
ternitate  nulla  est  omnino  mutatio,  creator  sit  temporum 

30  et  ordinator:  quo  modo  dicatur  post  temporum  spatia 
mundum  creasse  non  video,  nisi  dicatur  ante  mundum  iam 
aliquam  fuisse  creaturam,  cuius  motibus  tempora  curre- 
rent.  Porro  si  litterae  sacrae  maximeque  veraces  ita  di- 
cunt,  in  principio  fecisse  Deum  caelum  et  terram,  ut  nihil 

antea  fecisse  intellegatur,  qiiia  hoc  potius  in  principio 
fecisse  diceretur,  si  quid  fecisset  ante  cetera  cuncta  quae 
fecit:  procul  dubio  non  est  mundus  factus  in  tempore, 
sed  cum  tempore.  Quod  enim  fit  in  tempore,  et  post 
aliquod  fit  et  ante  aliquod  tempus;  post  id  quod  praeter-  6 
itum  est,  ante  id  quod  futurum  est;  nullum  autem  posset 
esse  praeteritum,  quia  nuUa  erat  creatura,  cuius  mutabi- 
libus  motibus  ageretur.  Cum  tempore  autem  factus  est 
mundus,  si  in  eius  conditione  factus  est  mutabilis  motus, 
sicut  videtur  se  habere  etiam  ordo  ille  primorum  sex  vel  10 
septem  dierum,  in  quibus  et  mane  et  vespera  nominantur, 
donec  omnia,  quae  his  diebus  Deus  fecit,  sexto  perfician- 
tur  die  septimoque  in  magno  mysterio  Dei  vacatio  com- 
mendetur.  Qui  dies  cuius  modi  sint,  aut  perdifficile  nobis 
aut  etiam  iripossibile  est  cogitare,  quanto  magis  dicere.      15 

Caput  VIL 

Be  qualitate  primorum  dierum,  qui  etiam  antequam  sol 
fieret  vesperam  et  mane  traduntur  habuisse. 

Videmus  quippe   istos  dies  notos  non  habere  vespe- 
ram  nisi   de  solis   occasu   nec  mane  nisi  de  solis  exortu;  20 
illorum  autem  priores  tres  dies  sine  sole  peracti  sunt,  qui 
die  quarto  factus  refertur.    Et  primitus  quidem  lux  verbo 
Dei  facta   atque  inter  ipsam  et  tenebras  Deus  separasse 
narratur   et  eandem  lucem  vocasse  diem,  tenebras  autem 
noctem;    sed   qualis   illa   sit   lux   et   quo   alternante    motu  25^ 
qualemque  vesperam  et  mane  fecerit,  remotum  est  a  sen- 
sibus  nostris,  nec  ita  ut  est  intellegi  a  nobis  potest,  quod 
tamen   sine   ulla    haesitatione   credendum   est.     Aut  enim 
aUqua  lux  corporea  est,  sive  in  superioribus  mundi  parti- 
bus  longe  a  conspectibus  nostris  sive  unde  sol  postmodum  30 
accensus  est;  aut  lucis  nomine  significata  est  sancta  civitas 
in  sanctis  angelis   et  spiritibus  beatis,   de   qua   dicit  apo- 

stolus :  Qiiae  sursum  est  Hierusalem,  mater  nostra  aeterna 
in  caelis;  ait  quippe  et  alio  loco:  Omnes  enim  vos  filii 
lucis  estis  et  filii  diei;  non  sumus  noctis  neque  tenehrarum ; 
si  tamen  et  vesperam  diei  huius  et  mane  aliquatenus  con- 
5  gruenter  inteliegere  valeamus.  Quoniam  scientia  creaturae 
in  comparatione  scientiae  Creatoris  quodam  modo  vespe- 
rascit,  itemque  lucescit  et  mane  fit,  cum  et  ipsa  refertur 
ad  laudem  dilectionemque  Creatoris;  nec  in  noctem  ver- 
gitur^    ubi    non   Creator    creaturae   dilectione   relinquitur. 

10  Denique  scriptura  cum  illos  dies  dinumeraret  ex  ordine, 
nusquam  interposuit  vocabulum  noctis.  Non  enim  ait  ali- 
cubi:  -Facta  est  nox;  sed:  Facta  est  vespera  et  factum 
est  mane  dies  unus.  Ita  dies  secundus  et  ceteri.  Cognitio 
quippe  creaturae  in  se  ipsa  decoloratior  est,  ut  ita  dicam^ 

15  quam  cum  in  Dei  sapientia  cognoscitur,  velut  in  arte  qua 
facta  est.  Ideo  vespera  quam  nox  congruentius  dici  potest; 
quae  tamen,  ut  dixi,  cum  ad  laudandum  et  amandum  re- 
fertur  Creatorem,  recurrit  in  mane.  Et  hoc  cum  facit  in 
cognitione   sui   ipsius,   dies  unus  est;   cum   in   cognitione 

20  firmamenti,  quod  inter  aquas  inferiores  et  superiores  cae- 
lum  appellatum  est,  dies  secundus;  cum  in  cognitione 
terrae  ac  maris  omniumque  gignentium,  quae  radicibus 
continuata  sunt  terrae^  dies  tertius;  cum  in  cognitione 
luminarium  maioris  et  minoris  omniumque  siderum,   dies 

25  quartus;  cum  in  cognitione  omnium  ex  aquis  animalium 
natatilium  atque  volatilium,  dies  quintus;  cum  in  cogni- 
tione  omnium  animalium  terrenorum  atque  ipsius  hominis, 
dies  sextus. 

2)  Gal.  4,  26.     3)  1.  Thess.  5,  5. 

Caput  VIII. 


Quae  quaUsque  intellegenda  sit  Dei  requies,  qua  post 
opera  sex  dierum  requievit  in  septimo. 

Cum  vero  iii  die  septimo  requiescit  Deus  ab  omnibus 
operibus  suis  et  sanctificat  eum,  nequaquam  est  accipien-  5 
dum  pueriliter,  tamquam  Deus  laboraverit  operando,  qui 
diivit  et  facta  siint  verbo  intellegibili  et  sempiterno,  non 
sonabili  et  temporali.  Sed  requies  Dei  requiem  significat 
eorum  qui  requiescunt  in  Deo^  sicut  laetitia  domus  laeti- 
tiam  significat  eorum,  qui  laetantur  in  domo,  etiamsi  non  10 
eos  domus  ipsa,  sed  alia  res  aliqua  laetos  facit.  Quanto 
magis,  si  eadem  domus  pulchritudine  sua  faciat  laetos 
habitatores,  ut  non  sokun  eo  loquendi  modo  laeta  dicatur, 
quo  significamus  per  id  quod  continet  id  quod  continetur 
(sicut  „theatra  plaudunt,  prata  mugiunt"  cum  in  illis  15 
homines  plaudunt,  in  his  boves  mugiunt);  sed  etiam  illo, 
quo  significatur  per  efficientem  id  quod  efficitur;  sicut 
laeta  epistula  dicitur,  significans  eorum  laetitiam,  quos 
legentes  efficit  laetos.  Convenientissime  itaque,  cum  Deum 
requievisse  prophetica  narrat  auctoritas,  significatur  re-  20 
quies  eorum,  qui  in  illo  requiescunt  et  quos  facit  ipse 
requiescere;  hoc  etiam  hominibus,  quibus  loquitur  et  pro- 
pter  quos  utique  conscripta  est,  promittente  prophetia, 
quod  etiam  ipsi  post  bona  opera,  quae  in  eis  et  per  eos 
operatur  Deus,  si  ad  illum  prius  in  ista  vita  per  fidem  25 
quodam  modo  accesserint,  in  illo  habebunt  requiem  sem- 
piternam.  Hoc  enim  et  sabbati  vacatione  ex  praecepto 
legis  in  vetere  Dei  populo  figuratum  est,  unde  suo  loco 
diligentius  arbitror  disserendum. 

7)  Ps.  148,  5. 

Caput  IX. 

De  angelorum  conditione  quid  secundum  divina  testimonia 
sentiendim  sit. 

Nunc^  quoniam  de  sanctae  civitatis  exortu  dicere 
5  institui  et  prius  quod  ad  sanctos  angelos  adtinet  dicendum 
putavi,  quae  huius  civitatis  et  magna  pars  est  et  eo  bea- 
tior,  quod  numquam  peregrinata,  quae  hinc  divina  testi- 
monia  suppetant,  quantum  satis  videbitur,  Deo  largiente 
expUcare  curabo.     Ubi  de  mundi  constitutione  sacrae  lit- 

10  terae  'loquuntur,  non  evidenter  dicitur,  utrum  vel  quo 
ordine  creati  sint  angeh;  sed  si  praetermissi  non  sunt,  vel 
caeU  nomine,  ubi  dictum  est:  Tn  principio  fecit  Deus 
caelum  et  terram,  vel  potius  hicis  huius,  de  qua  loquor, 
significati  sunt.     Non  autem   esse  praetermissos  hinc  exi- 

15  stimo,  quod  scriptum  est,  requievisse  Deum  in  die  septimo 
ab  omnibus  operibus  suis  quae  fecit,  cum  Uber  ipse  ita 
sit  exorsus:  In  principio  fecit  Deus  caelum  et  terram; 
ut  ante  caelum  et  terram  nihil  aUud  fecisse  videatur.  Cum 
ergo   a   caelo   et   terra   coeperit,   atque   ipsa   terra,    quam 

20  primitus  fecit^  sicut  scriptura  consequenter  eloquitur,  in- 
visibilis  et  incomposita  nondumque  luce  facta  utique  tene- 
brae  fuerint  super  abyssum,  id  est  super  quandam  terrae 
et  aquae  indistinctam  confusionem  (ubi  enim  lux  non  est, 
tenebrae  sint  necesse  est),  deinde  omnia  creando  disposita 

25  sint,  quae  per  sex  dies  consummata  narrantur:  quo  modo 
angeli  praetermitterentur,  tamquam  non  essent  in  operi- 
bus  Dei,  a  quibus  in  die  septimo  requievit?  Opus  autem 
Dei  esse  angelos  hic  quidem  etsi  non  praetermissum,  non 
tamen    evidenter    expressum    est;    sed    alibi    hoc    sancta 

30  scriptura  clarissima  voce  testatur.  Nam  et  in  hymno 
trium  in   camino   virorum  cum  praedictum   esset:    Bene- 


10  loquuntur]  dicuntur  V  \\  15  in  cod.  A  post  existimo  con- 
tinuo  sequnntur  verba:  nisi  aetema  est  (477,  24) 

dicite  omnia  opera  Bomirii  Dominum,  in  execiitione  eoriin- 
dem  operiim  etiam  angeli  nominati  sunt;  et  in  psalmo 
canitur:  Laudate  Bominum  de  caelis,  laudate  eum  in  ex- 
celsis;  laudate  eum  omnes  angeli  eius,  laudate  eum 
omnes  virtutes  eius;  laudate  eum  sol  et  luna,  laudate  5 
eum  omnes  stellae  et  lumen;  laudate  eum  caeli  caelorum, 
et  aquae,  quae  super  caelos  sunt,  laudent  nomen  Domini; 
quoniam  ipse  dixit,  et  facta  sunt;  ipse  mandavit,  et  creata 
sunt.  Etiam  hic  apertissime  a  Deo  factos  esse  angelos 
divinitus  dictum  est,  cum  eis  inter  cetera  caelestia  com-  10 
memoratis  infertur  ad  omnia:  Ipse  dixit,  et  facta  sunt. 
Quis  porro  audebit  opinari  post  omnia  ista,  quae  sex 
diebus  enumerata  sunt,  angelos  factos?  Sed  etsi  quis- 
quam  ita  desipit,  redarguit  istam  vanitatem  illa  scriptura 
paris  auctoritatis,  ubi  Deus  dicit:  Quando  facta  sunt  si-  15 
dera,  laudaverunt  me  voce  magna  omnes  angeli  mei.  lam 
ergo  erant  angeli,  quando  facta  sunt  sidera.  Facta  sunt 
autem  quarto  die.  Numquidnam  ergo  die  tertio  factos  esse 
dicemus?  Absit.  In  promptu  est  enim,  quid  illo  die  factum 
sit.  Ab  aquis  utique  terra  discreta  est  et  distinctas  sui  20 
generis  species  duo  ista  elementa  sumpserunt  et  produxit 
terra  quidquid  ei  radicitus  inhaeret.  Numquidnam  se- 
cundo?  Ne  hoc  quidem.  Tunc  enim  firmamentum  factum 
est  inter  aquas  superiores  et  inferiores  caelumque  appel- 
latum  est;  in  quo  firmamento  quarto  die  facta  sunt  sidera.  25 
Nimirum  ergo  si  ad  istorum  dierum  opera  Dei  pertinent 
angeU,  ipsi  sunt  illa  lux,  quae  diei  nomen  accepit,  cuius 
unitas  ut  commendaretur,  non  est  dictus  dies  primus,  sed 
dies  unus.  Nec  alius  est  dies  secundus  aut  tertius  aut 
ceteri;  sed  idem  ipse  unus  ad  inplendum  senarium  vel  30 
septenarium  numerum  repetitus  est  propter  senariam  vel 
septenariam  cognitionem;   senariam   scilicet  opernm,   quae 

1)  Dan.  3,  57  sq.     9)  Ps.  148,  1  sqq.      16)  lob  38,  7. 

fecit  Deus,  et  septenariam  qiiietis  Dei.  Cum  enim  dixit 
Deus:  Fiat  lux,  et  facta  est  lux,  si  recte  in  hac  luce  creatio 
intellegitur  angelorum,  profecto  facti  sunt  participes  lucis 

,  aeternae,  quod  est  ipsa  incommutabilis  sapientia  Dei,  per 
5  quam  facta  sunt  omnia,  quem  dicimus  unigenitum  Dei 
filium;  ut  ea  luce  inluminati,  qua  creati,  fierent  lux  et 
vocarentur  dies  participatione  incommutabilis  lucis  et  diei, 
quod  est  verbum  Dei,  per  quod  et  ipsi  et  omnia  facta 
sunt.     Lumen  quippe  verum,  quod  inluminat  omnem  homi- 

10  nem  venientem  in  hunc  mundum^  hoc  inluminat  et  omnem 
angelum  mundum,  ut  sit  lux  non  in  se  ipso,  sed  in  Deoj 
a  quo' si  avertitur  angelus^  fit  inmundus;  sicut  sunt  omnes, 
qui  vocantur  inmundi  spiritus,  nec  iam  lux  in  Domino, 
sed  in  se  ipsis  tenebrae,  privati  participatione  lucis  aeter- 

15  nae.  MaU  enim  nulla  natura  est;  sed  amissio  boni  mali 
nomen  accepit. 

Caput  X. 
De  simplici  et  incommutahili  trinitate  Dei  Patris  et  Dei 
Filii  et  Dei  Spiritus  sancti,  unius  Dei,  cui  non  est 
20  aliud  qualitas  aliudque  suhstantia. 

Est  itaque  bonum  solum  simplex  et  ob  hoc  solum 
incommutabile,  quod  est  Deus.  Ab  hoc  bono  creata  sunt 
omnia  bona,  sed  non  simplicia  et  ob  hoc  mutabilia.  Creata 
sane,   inquam,   id   est  facta,   non  genita.     Quod  enim  de 

25  simplici  bono  genitum  est,  pariter  simplex  est  et  hoc  est 
quod  illud  de  quo  genitum  est;  quae  duo  Patrem  et  Filium 
dicimus;  et  utrumque  hoc  cum  spiritu  suo  unus  est  Deus; 
qui  spiritus  Patris  et  Filii  Spiritus  sanctus  propria  qua- 
dam  notione   huius  nominis  in  sacris  litteris  nuncupatur. 

30  AUus  est  autem  quam  Pater  et  Filius,  quia  nec  Pater 
est  nec  Filius;  sed  „aUus"  dixi,  non  „aliud"    quia  et  hoc 

10)  lo.  1,  9. 

pariter  simplex  pariterque  incommutabile  bonum  est  et 
coaeternum.  Et  haec  trinitas  unus  est  Deus;  nec  ideo 
non  simplex,  quia  trinitas.  Neque  enim  propter  hoc 
naturam  istam  boni  simpUcem  dicimus,  quia  Pater  in  ea 
solus  aut  solus  Filius  aut  solus  Spiritus  sanctus^  aut  vero  5 
sola  est  ista  nominis  trinitas  sine  subsistentia  personarum, 
sicut  Sabelliani  haeretici  putaverunt;  sed  ideo  simplex  di- 
citur,  quoniam  quod  habet  hoc  est,  excepto  quod  relative 
quaeque  persona  ad  alteram  dicitur.  Nam  utique  Pater 
habet  Filium,  nec  tamen  ipse  est  Filius,  et  Filius  habet  10 
Patrem,  nec  tamen  ipse  est  Pater.  In  quo  ergo  ad  semet 
ipsum  dicitur,  non  ad  alterum,  hoc  est  quod  habet;  sicut 
ad  se  ipsum  dicitur  vivus  habendo  utique  vitam,  et  eadem 
vita  ipse  est. 

Propter   hoc   itaque   natura  dicitur  simplex,   cui  non  15 
sit  aUquid  habere,  quod  vel  possit  amittere;   vel  aliud  sit 
habens,  aliud  quod  habet;  sicut  vas  ahquem  liquorem  aut 
corpus   colorem   aut   aer  lucem   sive   fervorem  aut  anima 
sapientiam.     Nihil   enim    horum    est  id  quod  habet;   nam 
neque  vas  liquor  est  nec   corpus  color  nec  aer  lux  sive  20 
fervor   neque   anima   sapientia   est.     Hinc   est  quod  etiam 
privari    possunt   rebus,   quas   habent,   et  in  alios  habitus 
vel    qualitates    verti    atque    mutari,    ut   et   vas   evacuetur 
umore    quo    plenum    est,    et  corpus    decoloretur    et    aer 
tenebrescat  sive  frigescat  et  anima  desipiat.     Sed  etsi  sit  25 
corpus  incorruptibile ,   quale  sanctis  in  resurrectione  pro- 
mittitur,  habet  quidem  ipsius  incorruptionis  inamissibilem 
quahtatem,  sed  manente  substantia  corporali  non  hoc  est, 
quod  ipsa  incorruptio.     Nam   illa  etiam  per  singulas  par- 
tes  corporis  tota  est  nec  alibi  maior,   alibi  minor;  neque  30 
enim  ulla  pars  est  incorruptior  quam  altera;  corpus  vero 
ipsurn  maius  est  in  toto  quam  in  parte;  et  cum  alia  pars 
est  in  eo   amplior,    alia  minor,   non  ea  quae  amplior  est 

incoiTuptior  quam  quae  minor.  Aliud  est  itaque  corpus, 
qiiod  non  ubique  sui  totum  est^  alia  incorruptio,  quae 
ubique  eius  tota  est,  quia  omnis  pars  incorruptibilis  cor 
poris  etiam  ceteris  inaequalis  aequaliter  incorrupta  e 
5  Neque  enim  verbi  gratia,  quia  digitus  minor  est  qua 
tota  manus,  ideo  incorruptibilior  manus  quam  digitus.  Ita 
cum  sint  inaequales  manus  et  digitus,  aequalis  est  tamen 
incorruptibilitas  manus  et  digiti.  Ac  per  hoc  quamvis  a 
corpore    incorruptibili    inseparabilis    incorruptibilitas    sit, 

10  aliud  est  tamen  substantia,  qua  corpus  dicitur,  aliud  qua- 
litas  eius,  qua  incorruptibile  nuncupatur.  Et  ideo  etiam 
sic  nOn  hoc  est  quod  habet.  Anima  quoque  ipsa,  etiamsi 
semper  sit  sapiens,  sicut  erit  cum  liberabitur  in  aeter- 
num,  participatione  tamen  incommutabilis  sapientiae  sapiens 

15  erit,  quae  non  est  quod  ipsa.  Neque  enim  si  aer  infusa 
luce  numquam  deseratur,  ideo  non  aliud  est  ipse,  aliud 
lux  qua  inluminatur.  Neque  hoc  ita  dixerim,  quasi  aer 
sit  anima,  quod  putaverunt  quidam  qui  non  potuerunt  in- 
corpoream    cogitare    naturam.     Sed    habent    haec    ad    illa 

20  etiam  in  magna  disparilitate  quandam  similitudinem ,  ut 
non  inconvenienter  dicatur,  sic  inluminari  animam  incor- 
poream  luce  incorporea  simplicis  sapientiae  Dei,  sicut  in- 
luminatur  aeris  corpus  luce  corporea;  et  sicut  aer  tene- 
brescit    ista   luce    desertus    (nam    nihil    sunt    aliud   quae 

25  dicuntur  locorum  quorumcumque  corporalium  tenebrae 
quam  aer  carens  luce)^  ita  tenebrescere  animam  sapien- 
tiae  luce  privatam. 

Secundum    hoc    ergo    dicuntur    illa    simpHcia,   quae 
principaliter   vereque   divina   sunt,   quod  non  aliud  est  in 

30  eis  quaUtas,  aliud  substantia,  nec  aliorum  participatione 
vel  divina  vel  sapientia  vel  Ijeata  sunt.  Ceterum  dictus 
est  in  scripturis  sanctis  Spiritus  sapientiae  multiplex,   eo 

32)  Sap.  7,  22. 

quod  miilta  in  sese  habeat;  sed  qiiae  Iiabet,  haec  et  est,  et 
ea  omnia  unus  est.  Neque  enim  multae,  sed  una  sapien- 
tia  est,  in  qua  sunt  infniiti  quidam  eique  fmiti  thensauri 
rerum  intellegibiUum ,  in  quibus  sunt  omnes  invisibiles 
atque  incommutabiles  rationes  rerum  etiam  visibihum  et  5 
mutabilium,  quae  per  ipsam  factae  sunt.  Quoniam  Deus 
non  aUquid  nesciens  fecit,  quod  nec  de  quoUbet  homine 
artifice  recte  dici  potest;  porro  si  sciens  fecit  omnia, 
ea  utique  fecit  quae  noverat.  Ex  quo  occurrit  animo 
quiddam  mirum,  sed  tamen  verum,  quod  iste  mundus  10 
nobis  notus  esse  non  posset,  nisi  esset;  Deo  autem  nisi 
notus  esset,  esse  non  posset. 

Caput  XI. 

An  eius  beatiiudinis ,   quam  sancti  angeli  ah   initio  sui 
semper  habuerunt,  etiam  illos  spiritus,  qui  in  veritate    15 
non  steterunt,  participes  fuisse  credendum  sit. 

Quae  cum  ita  sint,  nullo  modo  quidem  secundum 
spatium  aliquod  temporis  prius  erant  spiritus  illi  tenebrae, 
quos  angelos  dicimus;  sed  simul  ut  facti  sunt,  lux  facti 
sunt;  non  tamen  tantum  ita  creati,  ut  quoquo  modo  20 
essent  et  quoquo  modo  viverent;  sed  etiam  inluminati,  ut 
sapienter  beateque  viverent.  Ab  hac  inluminatione  aversi 
quidam  angeli  non  obtinuerunt  excellentiam  sapientis  bea- 
taeque  vitae,  quae  procul  dubio  non  nisi  aeterna  est  ae- 
ternitatisque  suae  certa  atque  secura;  sed  rationalem  vi-  25 
tam  licet  insipientem  sic  habent,  ut  eam  non  possint 
amittere,  nec  si  velint.  Quatenus  autem,  antequam  pec- 
cassent,  illius  sapientiae  fuerint  participes,  defmire  quis 
potest?  In  eius  tamen  participatione  aequales  fuisse  istos 
ilUs,  qui  propterea  vere  pleneque  beati  sunt,  quoniam  ne-  30 

quaquam  de  suae  beatitudinis  aeternitate  falluntur,  quo 
modo  dicturi  sumus?  quando  quidem  si  aequales  in  ea 
fuissent,  etiam  isti  in  eius  aeternitate  mansissent  pariter 
beati^  quia  pariter  certi.  Neque  enim  sicut  vita,  quam- 
5  diucumque  fuerit,  ita  aeterna  vita  veraciter  dici  poterit, 
si  finem  habitura  sit;  si  quidem  vita  tantummodo  vi- 
vendo,  aeterna  vero  finem  non  habendo  nominata  est. 
Quapropter  quamvis  non,  quidquid  aeternum,  continuo 
beatum  sit  (dicitur  enim  etiam  poenalis  ignis  aeternus); 

10  tamen  si  vere  perfecteque  beata  vita  non  nisi  aeterna 
est,  non  erat  talis  istorum,  quandoque  desitura  et  pro- 
pterea  non  aeterna,  sive  id  scirent,  sive  nescientes  aliud 
putarent;  quia  scientes  timor,  nescientes  error  beatos 
esse  utique  non   sinebat.     Si  autem    lioc  ita   nesciebant, 

15  ut  falsis  incertisve  non  fiderent,  sed  utrum  sempiternum 
an  quandoque  finem  habiturum  esset  bonum  suum,  in 
neutram  partem  lirma  adsensione  ferrentur:  ipsa  de  tanta 
felicitate  cunctatio  eam  beatae  vitae  plenitudinem,  quam 
in   sanctis    angeUs   esse    credimus,    non   habebat.     Neque 

20  enim  beatae  vitae  vocabulum  ita  contrahimus  ad  quasdam 
significationis  angustias,  ut  solum  Deum  dicamus  beatum; 
qui  tamen  vere  ita  beatus  est,  iit  maior  beatitudo  esse 
non  possit,  in  cuius  comparatione,  quod  angeli  beati  sunt 
sua   summa    quadam   beatitudine,    quanta   esse   in   angelis 

25  potest;  quid  aut  quantum  est? 

Caput  XIL 

Be  comparatione  heatitudinis  iustorum  necdum  obtinentium 

promissionis  divinae  praemium  et  primorum  in  para- 

diso  hominum  ante  peccatum. 

30  Nec  ipsos  tantum,  quod  adtinet  ad  rationalem  vel  in- 

tellectualem  creaturam,  beatos  nuncupandos  putamus.   Quis 
enim    primos    illos    homines    in   paradiso    negare    audeat 


27  obtinentium  VA;  tenentium  v 


DE  CIVITATE  DEI  L.  XI.  C.  12.  13.  479 

beatos  fiiisse  ante  peccatum,  qiiamvis  sua  beatitudo  quam 
diuturna  vel  utrum  aeterna  esset  incertos  (esset  autem 
aeterna,  nisi  peccassent),  cum  hodie  non  inpudenter  bea- 
tos  vocemus,  quos  videmus  iuste  ac  pie  cum  spe  futurae 
inmortalitatis  hanc  vitam  ducere  sine  crimine  vastante  5 
conscientiam,  facile  inpetrantes  peccatis  huius  infirmitatis 
divinam  misericordiam.  Qui  Ucet  de  suae  perseverantiae 
praemio  certi  sint,  de  ipsa  tamen  perseverantia  sua  repe- 
riuntur  incerti.  Quis  enim  hominum  se  in  actione  pro- 
vectuque  iustitiae  perseveraturum  usque  in  fmem  sciat,  10 
nisi  aliqua  revelatione  ab  illo  fiat  certus,  qui  de  hac  re 
iusto  latentique  iudicio  non  omnes  instruit,  sed  neminem 
fallit?  Quantum  itaque  pertinet  ad  delectationem  prae- 
sentis  boni,  beatior  erat  primus  homo  in  paradiso,  quam 
quilibet  iustus  in  hac  infirmitate  mortah;  quantum  autem  15 
ad  spem  futuri,  beatior  quihbet  in  quibuslibet  cruciatibus 
corporis,  cui  non  opinione,  sed  certa  veritate  manifestum 
est,  sine  fine  se  habiturum  omni  molestia  carentem  so- 
cietatem  angelorum  in  participatione  summi  Dei,  quam 
erat  ille  homo  sui  casus  incertus  in  magna  illa  felicitate  20 
paradisi. 

Caput  XIIL 

An  ita  unius  felicitatis  omnes  angeli  sint  creati,  ut  neque 
lapsuros  se  possent  nosse  qui  lapsi  sunt,  et  post  ruinam 

lahentium  perseverantiae  suae  praescientiam  25 

acceperint  qui  steterunt. 

Quocirca  cuivis  iam  non  difficulter  occurrit  utroque 
coniuncto   effici   beatitudinem,    quam  recto    proposito  in- 
tellectualis  natura  desiderat,  hoc  est,  ut  et  bono  incommu- 
tabili,  quod  Deus  est,  sine  ulla  molestia  perfruatur  et  in  30 
eo   se   in   aeternum  esse  mansurum  nec  ulla  dubitatione 

cunctetnr  nec  nllo  errore   fallatur.     Hanc  habere  angelos 
lucis    pia    fide    credimus;    hanc    nec    antequam    caderen^ 
habuisse  angelos  peccatores,   qui   sua    pravitate  illa    kn 
privati  sunt,   consequenti  ratione  colligimus;   habuisse 

5  men  aliquam,  etsi  non  praesciam,   beatitudinem,  si  vita 
egerunt   ante  peccatum,   profecto   credendi   sunt.     Aut 
durum  videtur,  quando  facti  sunt  angeh,  aUos  credere 
factos  ut  non  acciperent   praescientiam  vel  perseverantiae 
vel  casus  sui,  aUos  autem  ita  ut  veritate  certissima  aeter 

10  tatem    suae   beatitudinis  nossent,    sed    aequaUs    feUcita 
omnes  ab  initio  creati  sunt,  et  ita  fuerunt,  donec  isti,  q 
nuncmaU   sunt,    ab  iUo    bonitatis   himine   sua   vokmtate 
cecidissent:   procul  dubio   muUo   est  durius   nunc   putare 
angelos  sanctos  aeternae  suae  beatitudinis  incertos,  et  ipso^ 

15  de  semet  ipsis  ignorare,  quod  nos  de  iUis  per  scriptur 
sanctas  nosse  potuimus.    Quis  enim  cathoUcus  Christianii 
ignorat  nuUum  novum  diabohim  ex  bonis  angeUs  uUerius 
futurum,  sicut  nec  istum  in  societatem  bonorum  angeloruJ^ 
uUerius   rediturum?     Veritas  quippe   in   evangeUo   sanctHj 

20  fideUbusque  promittit,    quod  erunt  aequales   angeUs  Dei; " 
quibus  etiam  promittitur,   quod  ibunt  in  vitam  aeternam. 
Porro  autem  si  nos  certi  sumus  numquam  nos  ex  iUa  in- 
mortaU  feUcitate   casuros,   iUi  vero   certi  non  sunt:    iam 
potiores,   non  aequales  eis  erimus.     Sed  quia  nequaquam 

25  Veritas  faUit  et  aequales  eis  erimus,  profecto  etiam  ipsi 
certi  sunt  suae  feUcitatis  aeternae.  Cuius  iUi  aUi  quia  certi 
non  fuerunt  (non  enim  erat  eorum  aeterna  feUcitas  cuius 
certi  essent,  quae  finem  fuerat  habitura),  restat,  ut  aut  in- 
pares  fuerint,  aut,  si  pares  fuerunt,  post  istorum  ruinam 

30  iUis  certa  scientia  suae  sempiternae  feUcitatis  accesserit. 
Nisi  forte  quis  dicat  id,  quod  Dominus  ait  de  diabolo  in 
evangeUo:  Ille  homicida  erat  ah  initio  et  in  veritate  non 

20)  Mt.  22,  30.     21)  Ib.  25,  46. 

stetitj  sic  esse  accipiendum,  ut  non  solum  homicida  fuerit 
ab  initio,  id  est  inilio  humani  generis,  ex  quo  utique  homo 
factus  est,  quem  decipiendo  posset  occidere,  verum  etiam 
ab  initio  suae  conditionis  in  veritate  non  steterit  et  ideo 
numquam  beatus  cum  sanctis  angehs  fuerit,  suo  recusans  5 
esse  subditus  creatori  et  sua  per  superbiam  vehit  privata 
potestate  laetatus,  ac  per  hoc  falsus  et  fallax,  quia  neque 
quisquam  potestatem  Omnipotentis  evadit,  et  qui  per  piam 
subiectionem  nohiit  tenere  quod  vere  est,  adfectat  per 
superbam  elationem  simulare  quod  non  est,  ut  sic  intelle-  10 
gatur  etiam  quod  beatus  lohannes  apostohis  ait:  Ah  initio 
diabolus  peccat,  hoc  est,  ex  quo  creatus  est,  iustitiam  re- 
cusavit,  quam  nisi  pia  Deoque  subdita  voluntas  habere 
non  posset.  Huic  sententiae  quisquis  adquiescit,  non  cum 
ilhs  haereticis  sapit,  id  est  Manichaeis,  et  si  quae  aUae  15 
pestes  ita  sentiunt,  quod  suam  quandam  propriam  tam- 
quam  ex  adverso  quodam  principio  diabohis  habeat  natu- 
ram  mah;  qui  tanta  vanitate  desipiunt,  ut,  cum  verba  ista 
evangehca  in  auctoritate  nobiscum  habeant,  non  adtendant 
non  dixisse  Dominum:  A  veritate  ahenus  fuit;  sed:  In  20 
veritate  non  stetit,  ubi  a  veritate  lapsum  intellegi  vohiit, 
in  qua  utique  si  stetisset,  eius  particeps  factus  beatus  cum 
sanctis  angehs  permaneret. 

Caput  XIV. 

Quo  genere  locutionis  dictum  sit  de  diabolo,  quod  in    25 
veritate  non  steterit,  quia  veritas  non  est  in  eo. 

Subiecit  autem  indicium,  quasi  quaesissemus,  unde 
ostendatur,  quod  in  veritate  non  steterit,  atque  ait:  Quia 
non  est  veritas  in  eo.    Esset  autem  in  eo,  si  in  illa  ste- 

1)  lo.  8,  44.     12)   l.  lo.  3,  8. 

tisset.     Locutione   autem  dictum   est  minus   usitata. 
enim  videtur  sonare:    In  veritate  non  stetit,  quia  verii 
non  est  in  eo,  tamquam  ea  sit  causa,  ut  in  veritate  ni 
steterit,   quod    in   eo   veritas   non   sit;   cum  potius   ea 
5  causa,  ut  in  eo  veritas  non  sit,  quod  in  veritate  non  stet 
Ista    locutio    est    et    in    psalmo:    Ego    clamavi,    quonit 
exaudisti  me  Deus;  cum  dicendum  fuisse  videatur:  Exai 
disti  me  Deus,  quoniam  clamavi.    Sed  cum  dixisset:  „Ek 
clamavi^',  tamquam  ab  eo  quaereretur^   unde  se  clamasj 
10  monstraret,  ab  effectu  exauditionis  Dei  clamoris  sui  ostej 
dit  affectum;  tamquam  diceret:  ^^Hinc  ostendo  clamasse 
quonram  exaudisti  me." 

Caput  XV. 

Quid  sentiendum  sit  de  eo,  quod  dictum  est:  Ah  inil^ 
15  diaholus  peccat. 

Ilkid  etiam,  quod  ait  de  diabolo  lohannes:  Ah  inii 
diaholus  peccat,  non  intellegunt,  si  natura  talis  est,  nul 
modo   esse  peccatum.     Sed   quid   respondetur  propheticis" 
testimoniis,  sive  quod  ait  Esaias  sub  figurata  persona  prin- 

20  cipis  Babyloniae  diabokun  notans:  Quo  modo  cecidit  Lu- 
cifer,  qui  mane  oriehatur;  sive  quod  Hiezechiel:  In  deli- 
ciis  paradisi  Dei  fuisti,  omni  lapide  pretioso  ornatus  es? 
Ubi  intellegitur  fuisse  aliquando  sine  peccato.  Nam  ex- 
pressius    ei  paulo    post  dicitur:   Amhulasti  in  diehus  tuis 

25  sine  vitio.  Quae  si  aliter  convenientius  intellegi  nequeunt, 
oportet  etiam  illud,  quod  dictum  est:  In  veritate  non  ste~ 
tit,  sic  accipiamus,  quod  in  veritate  fuerit,  sed  non  per- 
manserit;  et  illud,  quod  ah  initio  diaholus  peccat,  non 
ab  initio,  ex  quo  creatus  est,  peccare  putandus  est,    sed 

30  ab   initio    peccati,   quod   ab   ipsius  superbia  coeperit  esse 

7)  Ps.  16,  6.     21)  Esai.  14,  12.     25)  Hiezech.  28,  13  sq. 

peccatum.  Nec  illud,  quod  scriptum  est  in  libro  lob^ 
cum  de  diabolo  sermo  esset:  Hoc  est  initium  figmenti 
Domini,  quod  fecit  ad  inludendum  ab  angelis  suis  (cui 
coiisonare  videtur  et  psalmus,  ubi  legitur:  Draco  hic, 
quetn  finxisti  ad  inludendum  ei),  sic  intellegendum  est,  5 
ut  existimemus  talem  ab  initio  creatum,  cui  ab  angelis 
inluderetur,  sed  in  hac  poena  post  peccatum  ordinatum. 
Initium  ergo  eius  figmentum  est  Domini;  non  enim  est 
ulla  natura  etiam  in  extremis  infimisque  bestiolis,  quam 
non  ille  constituit,  a  quo  est  omnis  modus,  omnis  species,  10 
omnis  ordo,  sine  quibus  nihil  rerum  inveniri  vel  cogitari 
potest;  quanto  magis  angelica  creatura,  quae  omnia  cetera, 
quae  Deus  condidit,  naturae  dignitate  praecedit! 

Caput  XVI. 

De  gradibus  et  differentiis  creaturarum,  quas  aliter  pen-  15 
dit  usus  utilitatis,  aliter  ordo  rationis. 

In  his  enim,  quae  quoquo  modo  sunt  et  non  sunt 
quod  Deus  est  a  quo  facta  sunt,  praeponuntur  viventia 
non  viventibus,  sicut  ea,  quae  habent  vim  gignendi  vel 
etiam  appetendr,  his,  quae  isto  motu  carent;  et  in  his,  20 
quae  vivunt,  praeponuntur  sentientia  non  sentientibus,  sicut 
arboribus  animalia;  et  in  his,  quae  sentiunt,  praeponun- 
tur  intellegentia  non  intellegentibus,  sicut  homines  pecori- 
bus;  et  in  his,  quae  intellegunt,  praeponuntur  inmortaUa 
mortalibus,  sicut  angeli  hominibus.  Sed  ista  praeponun-  25 
tur  naturae  ordine;  est  autem  aUus  atque  aUus  pro  suo 
cuiusque  usu  aestimationis  modus,  quo  fit,  ut  quaedani 
sensu  carentia  quibusdam  sentientibus  praeponamus,  iii 
tantum,  ut  si  potestas  esset  ea  prorsus  de  natura  rerum 
auferre  vellemus,  sive  quem  in  ea  locum  habeant  ignoran-  30 

3)  lob  40,  14.     5)  Ps.   103,  26. 


15  quas   VA;  quod  v 

tes,  sive  etiamsi  sciamiis  nostris  ea  commodis  postponen- 
tes.  Quis  enim  non  domi  suae  panem  habere  quam 
mures,  nummos  quam  pulices  malit?  Sed  quid  mirum, 
cum  in  ipsorum  etiam  liominum  aestimatione,  quorum 
5  certe  natura  tantae  est  dignitatis,  plerumque  carius  com- 
paretur  equus  quam  servus,  gemma  quam  famula?  Ita 
libertate  iudicandi  plurimum  distat  ratio  considerantis  a 
necessitate  indigentis  seu  voluptate  cupientis,  cum  isi 
quid  per   se  ipsum  in  rerum   gradibus  pendat    necessit 

10  autem  quid  propter  quid  expetat  cogitat,  et  ista  qu 
verum  luci  mentis  appareat,  voluptas  vero  quid  iucundu 
corporis  sensibus  blandiatur  spectat.  Sed  tantum  valet 
in  naturis  rationalibus  quoddam  veluti  pondus  voluntatis 
et  amoris,  ut,  cum  ordine  naturae  angeli  hominibus,  tamen 

15  lege  iustitiae  boni  homines  malis  angelis  praeferantur. 


Caput  XVII. 

Vitium  malitiae  non  naturam  esse,  sed  contra 

naturam,  cui  ad  peccandum  non  Conditor 

causa  est,  sed  vohmtas. 

20  Propter   naturam   igitur,    non   propter   malitiam   dia- 

boli,  dictum  recte  intellegimus :  Hoc  est  initium  figmenti 
Bomini.  Quia  sine  dubio,  ubi  est  vitium  malitiae,  natura 
non  vitiata  praecessit.  Vitium  autem  ita  contra  naturam 
est,  ut  non  possit  nisi  nocere  naturae.     Non  itaque  esset 

25  vitium  recedere  a  Deo,  nisi  naturae,  cuius  id  vitium  est, 
potius  competeret  esse  cum  Deo.  Quapropter  etiam  vo- 
luntas  mala  grande  testimonium  est  naturae  bonae.  Sed 
Deus  sicut  naturarum  bonarum  optimus  creator  est,  ita 
malarum  voluntatum  iustissimus   ordinator;  ut,    cum  illae 

30  male  utuntur  naturis  bonis,  ipse  bene  utatur  etiam  volun- 


2  domui  VA^;  cf.  Neue  I  p.  540  ||  4  in  VAF  (progr.  p. 
4  sq.);  om.  v  \\  10  cogitet  v  1|  12  spectat  scripsi;  expectat  mss 
(269,  3;  327,  10;  496,  6);  exquirat  v  \\  22  est  scripsi;  esset  v 

tatibus  malis.  Itaqiie  fecit,  ut  diabolus  institutione  illius 
bonus,  voluntate  sua  malus,  in  inferioribus  ordinatus  in- 
luderetur  ab  angelis  eius,  id  est,  ut  prosint  temptationes 
eius  sanctis,  quibus  eas  obesse  desiderat.  Et  quoniam 
Deus,  cum  eum  conderet,  futurae  malignitatis  eius  non  5 
erat  utique  ignarus  et  praevidebat  quae  bona  de  malo  eius 
esset  ipse  facturus:  propterea  psalmus  ait:  Draco  hic, 
quem  finxisti  ad  inludendum  ei,  ut  in  eo  ipso  quod  eum 
fmxit,  licet  per  suam  bonitatem  bonum,  iam  per  suam 
praescientiam  praeparasse  intellegatur  quo  modo  illo  ute-  10 
retur  et  malo. 


Caput  XVIII. 

Be  pulchritudine  universitatis,  quae  per  ordinationem  Dei 
etiam  ex  contrariorum  fit  oppositione  luculentior. 

Neque    enim  Deus  uUum,   non  dico  angelorum,   sed  15 
vel   hominum    crearet,    quem   malum   futurum   esse  prae- 
scisset,   nisi   pariter   nosset   quibus    eos  bonorum   usibus 
commodaret  atque   ita   ordinem  saeculorum  tamquam  pul- 
cherrimum    carmen    etiam   ex   quibusdam   quasi  antithetis 
honestaret.     Antitheta  enim  quae  appellantur  in  ornamen-  20 
tis   elocutionis   sunt   decentissima,   quae   Latine   iit   appel- 
lentur  opposita,  vel,  quod  expressius  dicitur,  contraposita, 
non  est  apud  nos  huius  vocabuli  consuetudo,  cum  tamen 
eisdem  ornamentis  locutionis  etiam  sermo  Latinus  utatur, 
immo  linguae  omnium  gentium.     His  antithetis  et  Paulus  25 
apostolus  in   secunda   ad   Corinthios   epistula  illum  locum 
suaviter  explicat,  ubi  dicit:  Per  arma  iustitiae  dextra  et 
sinistra:  per  gloriam   et  ignohilitaiem ,  per  infamiam  et 


6  malo  YAY  (L  20  c.  8  quam  magno  eius  malo  tam  be- 
ne  fuerit  usus  Omnipotens;  l.  22  c.  1  sub  fin.);  malis  v  \\  19 
etiam  VA;  om.  t;  ||  21  ut  appellentur  VAFhef;  appellantur  v  \\ 
22  contraposita,  non  scripsi;  contraposita.  Non  v  \\  27  dextra 
et  sinistra  V  (dLU  rav  otcXcov  .  .  rcov  ds^Lcov  ■nccl  dQL6t£Qciv); 
a  dextra  et  sinistra  J.;  a  dextris  et  a  sinistris  v 

honam  famam;  ut  seductores  et  veraces,  ut  qui  ignon 
mur  et  cognoscimur;  quasi  morientes,   et  ecce  vivimui 
ut  coherciti  et  non  mortificati;  ut  tristes,  semper  autei 
'    gaudentes,  sicut  egeni,  multos  autem  ditantes,  tamquam 
5  7iiMl  lidbcntes  et  omnia  possidentes.     Siciit  ergo  ista  con- 
traria    contrariis    opposita    sermonis    piilchritudinem    red- 
dunt:   ita  quadam   non   verborum,    sed   rerum    eloquentia 
contrariorum   oppositione   saeculi  pulchritudo   componitur. 
Apertissime    hoc    positum    est   in    libro   ecclesiastico   ist^ 
10  modo:  Contra  malum  honum  est  et  contra  mortem  vitc 
sic  contra  pium  peccator.     Et  sic  intuere  in  omnia  opet 
Altissimi,  hina  hina,  unum  contra  unum. 

Caput  XIX. 

Quid  sentiendum  videatur  de  eo  quod  scriptum  est: 
15  Bivisit  Deus  inter  lucem  et  tenehras. 

Quamvis  itaque   divini   sermonis  obscuritas  etiam 
hoc  sit  utiUs,  quod  phn*es  sententias  veritatis  parit  et 
hicem  notitiae  producit,  dum  aUus  eum  sic,  aUus  sic 
teUegit   (ita  tamen   ut,   quod  in  obscuro  loco  inteUegitui 

20  vel  adtestatione  rerum  manifestarum  vel  aliis  locis  minii 
dubns  asseratur;  sive,  cum  muUa  tractantur,  ad  id  qu< 
que  perveniatur,  quod  sensit  iUe  qui  scripsit,  sive 
lateat,  sed  ex  occasione  tractandae  profundae  obscuritat 
aUa  quaedam  vera   dicantur):   non  mihi  videtur  ab  opei 

25  bus  Dei   absurda   sententia,   si,   cum  lux  prima  iUa  fact 
est,    angeU   creati   inteUeguntur ,   inter  sanctos  angelos 
inmundos    fuisse   discretum,   ubi   dictum   est:    Et   divi^ 
Beus   inter   lucem   et  tenehras;   et  vocavit  Beus  luct 
diem  et  tenehras  vocavit  noctem.     Solus  quippe  iUe  is( 

5)  2.  Cor.  6,  7  sqq.     12)  Eccli.  33,  15. 


4  egentes  A  ||  locupletantes  ^  1|  9  hoc  m.  'c  ||  12  bina  bii 
VA  {^8vo  8vo)\  bina  et  bina  v  ||  22  id  quidem  lat.  v  ||  26  ini 
VA;  et  inter  v 

discernere  potiiit,  qiii  potuit  etiam  priusquam  caderent 
praescire  casuros  et  privatos  lumine  veritatis  in  tenebrosa 
superbia  remansuros.  Nam  inter  istum  nobis  notissimum 
diem  et  noctem,  id  est  inter  hanc  Uicem  et  has  tenebras, 
vulgatissima  sensibus  nostris  knninaria  caeU  ut  dividerent  5 
imperavit:  Fiant,  inquit,  Iwninaria  in  firmamento  caeli, 
iit  luceant  stiper  terram  et  dividant  inter  diem  et  noctem; 
et  paulo  post:  Et  fecit,  inquit,  Deus  duo  luminaria  magna, 
luminare  maius  in  principia  diei,  et  luminare  minus  in 
principia  noctis,  et  stellas;  et  posuit  illa  Beus  in  firma-  10 
mento  caeli  lucere  super  terram  et  praeesse  diei  et 
nocti  et  dividere  inter  lucem  et  tenehras.  Inter  iUam 
vero  lucem,  quae  sancta  societas  angelorum  est  inUistra- 
tione  veritatis  inteUegibiUter  fulgens,  et  ei  contrarias  tene- 
bras,  id  est  malorum  angelorum  aversorum  a  Uice  iusti-  15 
tiae  taeterrimas  mentes,  ipse  dividere  potuit,  cui  etiam 
futurum  non  naturae,  sed  voUmtatis  maUnn  occuUum  aut 
incertum  esse  non  potuit. 

Caput  XX. 

De  eo,  quod  post  discretionem  lucis  aique  tenehrarum    20 
dictum  est:  Et  vidit  Deus  lucem  quia  hona  est. 

Denique  nec  iUud  est  praetereundum  silentio,  quod, 
ubi  dixit  Deus:  Fiat  lux,  et  facta  est  lux,  continuo  sub- 
iunctum  est:  Et  vidit  Deus  lucem  quia  hona  est;  non 
postea  quam  separavit  inter  Uicem  et  tenebras  et  vocavit  25 
lucem  diem  et  tenebras  noctem,  ne  simul  cum  Uice  etiam 
taUbus  tenebris  testimonium  placiti  sui  perhibuisse  vide- 
retur.  Nam  ubi  tenebrae  inculpabiles  sunt,  inter  quas  et 
Uicem  istam  his  ocuUs  conspicuam  Uiminaria  caeU  divi- 
dunt,  non  ante,  sed  post  infertur:  Et  vidit  Deus  quia  30 
honum  est.     Posuit  illa,  inquit,  in  firmamento  caeli  lucere 

9  principia    Vev;  principio   AFParr.  plerique  Ij  31   postiit 
VAF;  Et  posuit  V  II  inquit  om.  AF 

super  terram  et  praeesse  diei  et  nocti  et  separare  inter 
luceni  et  tenehras.  Et  vidit  Deus  quia  bonum  est. 
Utrumqiie  placiiit,  qiiia  utrumque  sine  peccato  est.  Ubi 
autem  dixit  Deus:  Fiat  lux,  et  facta  est  lux.  Et  vidit 
5  Deus  lucem  quia  hona  est;  et  postmodum  infertur:  Ei 
separavit  Deus  inter  lucem  et  tenehras;  et  vocavit  Deus 
lucem  diem  et  tenehras  vocavit  noctem:  non  hoc  loco 
additum  est:  Et  vidit  Deus  quia  honum  est,  ne  utrumque 
appellaretur  bonum,  cum  esset  horum  alterum  malum, 
10  vitio  proprio,  non  natura.  Et  ideo  sola  ibi  kix  placuit 
Conditori:  tenebrae  autem  angelicae,  etsi  fuerant  ordinar 
dae,  rion  tamen  fuerant  adprobandae. 

Caput  XXI. 

De  aeterna  et  incommutahili  scientia  Dei  ac   voluntatt 
15       qua  semper  illi  universa  quae  fecit  sic  placuerunt 
facienda,  quem  ad  modum  facta. 

Quid  est  enim  aliud  intellegendum  in  eo,  quod  pe^ 
omnia  dicitur:  Vidit  Deus  quia  honum  est,  nisi  operij 
adprobatio  secundum  artem  facti,  quae  sapientia  Dei  estl 

20  Deus  autem  usque  adeo  non,  cum  factum  est,  tunc  didicij 
bonum,   ut   nihil   eorum   fieret,   si   ei  fuisset  incognitun 
Dum  ergo  videt  quia  bonum  est,  quod,  nisi  vidisset  ant( 
quam   fieret,   non  utique   fieret:    docet  bonum  esse,   no^ 
discit.    Et  Plato  quidem  pkis  ausus  est  dicere,  elatum  ess 

25  sciUcet  Deum  gaudio  mundi  universitate  perfecta.  Ubi 
ipse  non  usque  adeo  desipiebat,  ut  pularet  Deum  sui  operii 
novitate  factum  beatiorem;  sed  sic  ostendere  vokiit  artij 
fici  suo  placnisse  iam  factum,  quod  placuerat  in  arte  fa 
ciendum;   non   quod  uilo  modo  Dei    scientia  varietur, 

30  akud  in  ea  faciant  quae  nondum  sunt,  aliud  quae  iam  sun( 

24)  Tim.  p.  37,  C. 

3  utrumque   VAF;  utrumque  enim  v  ||  6  vocavitque  v  ||  ij 
voluntate]  bonitate   F  ||  15  ei  A 

aliud  quae  fuerunt;  non  enim  more  nostro  ille  vel  quod 
futurum  est  prospicit,  vel  quod  praesens  est  aspicit,  vel 
quod  praeteritum  est  respicit;  sed  alio  modo  quodam  a 
nostrarum  cogitationum  consuetudine  longe  alteque  di- 
verso.  Ille  quippe  non  ex  hoc  in  illud  cogitatione  mutata,  5 
sed  omnino  incommutabiliter  videt;  ita  ut  illa  quidem, 
quae  temporaliter  fiunt,  et  futura  nondum  sint  et  prae- 
sentia  iam  sint  et  praeterita  iam  non  sint,  ipse  vero  haec 
omnia  stabili  ac  sempiterna  praesentia  conprehendat;  nec 
aUter  ocuUs,  aliter  mente;  non  enim  ex  animo  constat  et  10 
corpore;  nec  aliter  nunc  et  aliter  antea  et  aliter  postea; 
quoniam  non  sicut  nostra,  ita  eius  quoque  scientia  trium 
temporum,  praesentis  videlicet  et  praeteriti  vel  futuri,  va- 
rietate  mutatur,  apud  quem  non  est  inmutatio  7iec  inomenti 
ohumhratio.  Neque  enim  eius  intentio  de  cogitatione  in  15 
cogitationem  transit,  in  cuius  incorporeo  contuitu  simul  ad- 
sunt  cuncta  quae  novit;  quoniam  tempora  ita  novit  nuUis 
suis  temporalibus  notionibus,  quem  ad  modum  temporalia 
movet  nulUs  suis  temporalibus  motibus.  Ibi  ergo  vidit 
bonum  esse  quod  fecit,  ubi  bonum  esse  vidit  ut  faceret;  20 
nec  quia  factum  vidit  scientiam  dupUcavit  vel  ex  aUqua 
parte  auxit,  tamquam  minoris  scientiae  fuerit  priusquam 
faceret  quod  videret,  qui  tam  perfecte  non  operaretur, 
nisi  tam  perfecta  scientia,  cui  nihU  ex  eius  operibus  ad- 
deretur.  Quapropter,  si  tantummodo  nobis  insinuandum  25 
esset  quis  fecerit  lucem,  sufficeret  dicere,  fecit  Deus  lucem; 
si  autem  non  solum  quis  fecerit,  verum  etiam  per  quid 
fecerit,  satis  esset  ita  enuntiari:  Et  dixit  Deus:  Fiat  lux, 
et  facta  est  lux;  ut  non  tantum  Deum,  sed  etiam  per  Ver- 
bum  lucem  fecisse  nossemus.  Quia  vero  tria  quaedam  30 
maxime  scienda  de  creatura  nobis  oportuit  intimari,  quis 
eam  fecerit,   per  quid  fecerit,  quare  fecerit:   JJixit  Deus, 

15)  lac.  1,  17. 


4  lateque  J.  ||  11  et  post  nunc   VAF ;  om.  v  ||  16  contuitu 
Vv:  int.  AF 

inquit:  Fiat  lux,    et  facta  est  lux.    Et  vidit  Deus  lucem 

quia  hona  est.    Si  ergo  qiiaerimus,  quis  fecerit:  Deus  est; 

si  per  quid    fecerit:   Dixit:   Fiat,   et  facta  est;   si  quare 

.    fecerit:  Quia  hona  est.    Nec  auctor  est  excellentior  Deo, 

5  nec  ars   efficacior  Dei  verbo,   nec   causa   melior   quam  ut 

bonum  crearetur  a  Deo  bono.     Hanc  etiam  Plato  causam 

condendi   mundi  iustissimam   dicit,   ut  a  bono   Deo   bona 

opera  fierent;  sive  ista   legerit,   sive  ab   his  qui  legerant 

forte  cognoverit;  sive  acerrimo  ingenio  invisibilia  Dei  per 

10  ea^   quae   facta   sunt,    intellecta   conspexerit,    sive   ab   his 

qui  ista  conspexerant  et  ipse  didicerit. 

Caput  XXII. 

De  his,  quihus  in  universitate  rerum  a  hono  Creatore 
hene  conditarum  quaedam  displicent,  et  putant 
15  nonnullam  malam  esse  naturam. 

Hanc  tamen  causam,  id  est  ad  bona  creanda  boni- 
tatem  Dei,  hanc,  inquam,  causam  tam  iustam  atque  ido- 
neam,  quae  diligenter  considerata  et  pie  cogitata  omnes 
controversias  quaerentium  mundi  originem  terminat,   qui- 

20  dam    haeretici  non   viderunt,    quia   egenam    carnis    huius 
fragilemque    mortaUtatem   iam   de   iusto   suppUcio   venien- 
tem,    dum   ei    non   conveniunt,    pUnima   offendunt,    sici 
ignis  aut  frigus  aut   fera  bestia  aut  quid  eius  modi;   n< 
adtendunt,  quam  vel  in  suis  locis  naturisque  vigeant  pul 

25  chroque  ordine  disponantur,   quantumque   universitati   re- 
rum  pro  suis  portionibus  decoris  tamquam  in  communem 
rem  pubUcam  conferant  vel  nobis  ipsis,   si  eis  congruen^ 
ter  atque  scienter  utamur,  commoditatis  adtribuant,  ita  ^H 
venena  ipsa,    quae    per  inconvenientiam    perniciosa   suni^ 

30  convenienter  adhibita   in   sahibria   medicamenta  vertantur; 

6)  Tim.  p.  30.     10)  Rom.  1,  20. 


ul^ 


6  Deo  om.    F  |j  15  uUam    VA;   sed  cf.  491,  20   \\    23  uel 
quid  F  II  27  publicam  om.  A 

qiiainque  a  contrario  etiam  haec,  qiiibiis  delectantur,  sicut 
cibus  et  potus  et  ista  lux,  inmoderato  et  inopportuno  usu 
noxia  sentiantur.  Unde  nos  admonet  divina  providentia 
non  res  insipienter  vituperare,  sed  utilitatem  rerum  dili- 
genter  inquirere,  et  ubi  nostrum  ingenium  vel  infirmitas  5 
deficit,  ita  credere  occultam,  sicut  erant  quaedam,  quae 
vix  potuimus  invenire;  quia  et  ipsa  utilitatis  occultatio 
aut  humilitatis  exercitatio  est  aut  elationis  adtritio;  cum 
omnino  natura  nulla  sit  malum  nomenque  hoc  non  sit 
nisi  privationi»  boni.  Sed  a  terrenis  usque  ad  caelestia  10 
et  a  visibilibus  usque  ad  invisibilia  sunt  aliis  alia  bona 
meliora,  ad  hoc  inaequalia,  ut  essent  omnia;  Deus  au- 
tem  ita  est  artifex  magnus  in  magnis,  ut  minor  non  sit 
in  parvis;  quae  parva  non  sua  granditate  (nam  nulla  est), 
sed  artificis  sapientia  metienda  sunt;  sicut  in  specie  visi-  15 
bilis  hominiSj  si  unum  radatur  supercilium,  quam  prope- 
modum  nihil  corpori,  et  quam  multum  detrahitur  pul- 
chritudini,  quoniam  non  mole  constat,  sed  parilitate  ac 
dimensione  membrorum!  Nec  sane  multum  mirandum 
est,  quod  hi,  qui  nonnullam  malam  putant  esse  naturam  20 
suo  quodam  contrario  exortam  propagatamque  principio, 
nolunt  accipere  istam  causam  creationis  rerum,  ut  bonus 
Deus  conderet  bona,  credentes  eum  potius  ad  haec  mun- 
dana  molimina  rebellantis  adversum  se  mali  repellendi 
extrema  necessitate  perductum  suamque  naturam  bonam  25 
malo  cohercendo  superandoque  miscuisse,  quam  turpissime 
pollutam  et  crudehssime  captivatam  et  oppressam  labore 
magno  vix  mundet  ac  liberet;  non  tamen  totam,  sed  quod 
eius  non  potuerit  ab  illa  inquinatione  purgari,  tegmen  ac 
vinculum  futurum  hostis  victi  et  inclusi.  Sic  autem  Mani-  30 
chaei  non  desiperent  vel  potius  insanirent^  si  Dei  naturam, 
sicuti  est ,  incommutabilem  atque  omnino  incorruptibilem 
crederent,  cui  nocere  nuUa  res  possit;  animam  vero,  quae 
voluntate   mutari  in   deterius   et  peccato  corrumpi   potuit 

atque  ita  incommiitabilis  veritatis  luce  privari,  non  Dei 
partem  nec  eius  naturae,  quae  Dei  est^  sed  ab  illo  condi^ 
tam  longe  inparem  Conditori  Christiana  sanitate  sentire 

Caput  XXIIL 

5  De  errore,  in  quo   OiHgenis  doctrina  culpatur. 

Sed  multo  est  mirandum  amplius,  quod  etiam  quidam, 
qui  unum  nobiscum  credunt  omnium  rerum  esse  princi- 
pium,  uliamque  naturam,  quae  non  est  quod  Deus  est,  nisi 
ab  illo  conditore  esse  non  posse,   noluerunt   tamen  istam 

10  causam   fabricandi  mundi   tam   bonam  ac   simplicem   ben 
ac  simpliciter   credere,   ut  Deus  bonus   conderet   bona 
essent   post  Deum  quae  non  essent  quod  est  Deus,   bon 
tamen,  quae  non  faceret  nisi  bonus  Deus;  sed  animas  di- 
cunt,  non  quidem  partes  Dei,  sed  factas  a  Deo,  peccasse  a 

15  Conditore  recedendo  et  diversis  progressibus  pro  diversi- 
tate  peccatorum  a  caelis  usque  ad  terras  diversa  corpora 
quasi  vincula  meruisse,  et  hunc  esse  mundum  eamque 
causam  mundi  fuisse  faciendi,  non  ut  conderentur  bona, 
sed  ut  mala  cohiberentur.    Hic  Origenes  iure  culpatur.    In 

20  Hbris  enim^  quos  appellat  TteQi  ccqxcSv,  id  est  de  principiis^ 
hoc  sensit,  hoc  scripsit.    Ubi  plus  quam  dici  potest  miror 
hominem  in  ecclesiasticis  litteris  tam  doctum  et  exercita^— 
tum  non  adtendisse,   primum  quam  hoc  esset  contrariunM 
scripturae   huius   tantae   auctoritatis   intenlioni,    quae   pe~ 

25  omnia  opera  Dei  subiungens:  Et  vidit  Deus,  quia  honum 
est,  completisque  omnibus  inferens:  Et  vidit  Deus  omnia, 
quae  fecit,  et  ecce  bona  valde,  nullam  aliam  causam  fa- 
ciendi  mundi  intellegi  voluit^  nisi  ut  bona  fierent  a  bono 
Deo.     Ubi   si  nemo  peccasset,   tantummodo   naturis  bonis 

30  esset  mundus  ornatus  et  plenus;  et  quia  peccatum  est, 
non  ideo  cuncta  sunt  impleta  peccatis,  cum  bonorum  lon^ 

maior  numeriis  in  caelestibus  siiae  naturae  ordinem  ser- 
vet;  nec  mala  voluntas,  quia  naturae  ordinem  servare 
noluit,  ideo  iusti  Dei  leges  omnia  bene  ordinantis  effugit; 
quoniam  sicut  pictura  cum  colore  nigro  loco  suo  posito, 
ita  universitas  rerum,  si  quis  possit  intueri,  etiam  cum  5 
peccatoribus  pulchra  est,  quamvis  per  se  ipsos  considera- 
tos  sua  deformitas  turpet. 

Deinde  videre   debuit  Origenes  et  quicumque  ita  sa- 
piunt,  si  haec  opinio  vera  esset,  mundum  ideo  factum,  ut 
animae   pro    meritis    peccatorum    suorum   tamquam    erga-  lo 
stula,  quibus  poenaliter  includerentur,  corpora  acciperent, 
superiora  et  leviora  quae  minus,  inferiora  vero  et  graviora 
quae  amplius  peccaverunt,  daemones,  quibus  deterius  nihil 
est,  terrena  corpora,   quibus  infeirius  et  gravius  nihil  est, 
potius     quam    homines     etiam    bonos     habere    debuisse.  15 
Nunc  vero,  ut  intellegeremus  animarum  merita  non  quali- 
tatibus   corporum   esse   pensanda,    aerium   pessimus    dae- 
mon,  homo  autem,  et  nunc  licet  malus  longe  minoris  mi- 
tiorisque  malitiae,  et  certe  ante  peccatum,  tamen  luteum 
corpus   accepit.     Quid   autem    stultius   dici   potest,   quam  20 
istum    solem,    ut   in  uno   mundo  unus  esset,    non  decori 
pulchritudinis    vel   etiam   saluti    rerum    corporalium   con- 
suluisse    artificem   Deum,    sed   hoc   potius  evenisse,    quia 
una   anima   sic   peccaverat,   ut  tali  corpore  mereretur  in- 
cludi?  ac  per  hoc  si  contigisset,   ut  non  una,   sed  duae;  25 
immo  non  duae,  sed  decem  vel  centum  similiter  aequali- 
terque    peccassent,    centiim    soles    haberet   hic    mundus? 
Qiiod    ut   non    fieret,    non   opificis   provisione  mirabili  ad 
rerum    corporalium    salutem    decoremque    consultum    est, 
sed  contigit  potius   tanta   unius  animae  progressione  pec-  30 
cantis,  ut  sola  corpus  tale  mereretur.     Non  plane  anima- 
rum,  de  quibus  nesciunt  quid  loquantur,  sed  eorum  ipso- 


4  posito  VF;  posita  Av  \\  8  ista?  cf.  494,  1;  449, 

rum,  qui  talia  sapiunt,  multum  longe  a  veritate  [et] 
merito  est  cohercenda  progressio.  Haec  ergo  tiia,  quae 
superius  commendavi,  cum  in  unaquaque  creatura  requi- 
rantur^  quis  eam  fecerit,  per  quid  fecerit,  quare  fecerit^ 
5  ut  respondeatur  „Deus,  per  Verbum,  quia  bona  est% 
utrum  altitudine  mystica  nobis  ipsa  trinitas  intimetur, 
hoc  est  Pater  et  Filius  et  Spiritus  sanctus,  an  aUquid 
occurrat,  quod  hoc  loco  scripturarum  id  accipiendum  esse 
prohibeat,  multi  sermonis  est  quaestio,  nec  omnia  uno 
10  vohimine  ut  explicemus  urgendum  est. 


Caput  XXIV. 

Be  trinitate  divina,  quae  per  omnia  opera  sua  significa- 
tionis  suae  sparsit  indicia. 

Credimus  et  tenemus  et  fideliter  praedicamus,    qu( 
15  Pater    genuerit    Verbum,    hoc   est   sapientiam,    per   quam 


facta  sunt  omnia,   unigenitum  Filium,  unus  unum,  aetf 


.am^ 
h^ 


nus  coaeternum,  summe  bonus  aequaliter  bonum;  et  qu( 
Spiritus    sanctus   simul    et  Patris  et  Filii  sit  Spiritus 
ipse    consubstantialis    et   coaeternus   ambobus;    atque    h( 

20  totum  et  trinitas  sit  propter  proprietatem  personarum  et 
unus  Deus  propter  inseparabilem  divinitatem,  sicut  unus 
Omnipotens  propter  inseparabilem  omnipotentiam;  ita 
tamen,  ut  etiam  cum  de  singuUs  quaeritur  unusquisque 
eorum    et    Deus    et    omnipotens    esse   respondeatur;   cum 

25  vero  de  omnibus  simul,  non  tres  dii  vel  tres  omnipoten- 
tes,  sed  unus  Deus  omnipotens;  tanla  ibi  est  in  tribus 
inseparabiUs  unitas,  quae  sic  se  voluit  praedicari.  Utrum 
autem  boni  Patris  et  boni  Filii  Spiritus  sanctus,  quia 
communis  ambobus  est,  recte  bonitas  dici  possit  amborum, 

30  non    audeo    temerariam    praecipitare    sententiam;    verum 

3)  489,  30. 

tamen  amborum  eiim  dicere  sanctitatem  faciliiis  aiisus 
fuero,  non  amborum  quasi  qualitatem,  sed  ipsum  quoque 
substantiam  et  tertiam  in  trinitate  personam.  Ad  hoc 
enim  me  probabilius  ducit,  quod,  cum  sit  et  Pater  spiritus 
et  Filius  spiritus,  et  Pater  sanctus  et  Filius  sanctus,  pro-  5 
prie  tamen  ipse  vocatur  Spiritus  sanctus  tamquam  sancti- 
tas  substantialis  et  consubstantialis  amborum.  Sed  si 
nihil  est  ahud  bonitas  divina  quam  sanctitas,  profecto  et 
ilia  diligentia  rationis  est^  non  praesumptionis  audacia,  ut 
iii  operibus  Dei  secreto  quodam  loquendi  modo,  quo  10 
nostra  exerceatur  intentio,  eadem  nobis  insinuata  intei- 
legatur  trinitas,  unamquamque  creaturam  quis  fecerit^  per 
quid  fecerit,  propter  quid  fecerit.  Pater  quippe  intellegi- 
tur  Verbi,  qui  dixit  ut  fiat;  quod  autem  illo  dicente  factum 
est,  procul  dubio  per  Verbum  factum  est;  in  eo  vero  15 
quod  dicitur:  Vidit  Deus,  quia  honum  est,  satis  significatur 
Deum  nulla  necessitate,  nulla  suae  cuiusquam  utilitatis  in- 
digentia,  sed  sola  bonitate  fecisse  quod  factum  est,  id 
est,  quia  bonum  est;  quod  ideo  postea  quam  factum  est 
dicitur,  ut  res,  quae  facta  est,  congruere  bonitati,  propter  20 
quam  facta  est,  indicetur.  Quae  bonitas  si  Spiritus  san- 
ctus  recte  intellegitur,  universa  nobis  trinitas  in  suis 
operibus  intimatur.  Inde  est  civitatis  sanctae,  quae  in 
sanctis  angeUs  sursum  est,  et  origo  et  informatio  et  bea- 
titudo.  Nam  si  quaeratur  unde  sit:  Deus  eam  condidit;  25 
si  unde  sit  sapiens:  a  Deo  inluminatur;  si  unde  sit  felix: 
Deo  fruitur;  subsistens  modificatur,  contemplans  inlustra- 
tur,  inhaerens  iucundatur;  est,  videt,  amat;  in  aeternitate 
Dei  viget,  in  veritate  Dei  lucet,  in  bonitate  Dei  gaudet. 

Caput  XXV.  30 

De  tripertita  totiits  phiiosophiae  disciplina. 

Quantum   intellegi   datur,  hinc  philosophi  sapient^  .e 
disciphnam   tripertitam   esse  voluerunt,  immo  tripertitam 

7  sq^.  locus  ohscurior  H  14  ut  om.  v 


496  S.  ADGUSTINI 

esse  animadvertere  potiierunt  (neque  enim  ipsi  institue- 
runt  ut  ita  esset,  sed  ita  esse  potius  invenerunt),  cuius 
una  pars  appellaretur  physica,  altera  logica,  tertia  ethica 
(quarum  nomina  Latina  iam  multorum  Htteris  frequentata 
5  sunt,  ut  naturalis,  rationaUs  moraHsque  vocarentur;  quas 
etiam  in  octavo  Uhro  hreviter  strinximus);  non  quo  sit 
consequens,  ut  isti  in  his  trihus  aUquid  secundum  Deum 
de  trinitate  cogitaverint,  quamvis  Plato  primus  istam  dis- 
trihutionem  repperisse  et  commendasse  dicatur,  cui  neque 

10  naturarum  omnium  auctor  nisi  Deus  visus  est  neque  in- 
teUegentiae  dator  neque  amoris,  quo  hene  heateque  vivi- 
tur,  inspirator.  Sed  certe  cum  et  de  natura  rerum  et 
de  ratione  indagandae  veritatis  et  de  honi  fine,  ad  quem 
cuncta  quae  agimus  referre  dehemus,  diversi  diversa  sei 

15  tiant:  in  his  tamen  trihus  magnis  et  generalihus  quaesti 
nihus  omnis  eorum  versatur  intentio.  Ita  cum  in  unaquj 
que  earum  quid  quisque  sectetur  muUipIex  discrepantia 
sit  opinionum,  esse  tamen  aUquam  naturae  causam,  scien- 
tiae  formam,  vitae  summam  nemo  cunctatur.     Tria  etiany 

20  sunt,   quae   in   unoquoque   homine  artifice  spectantur,  ^H 
aUquid    efficiat:    natura,    doctrina,    usus;    natura  ingeni^H' 
doctrina     scientia,    usus    fructu    diiudicandus    est.     Nec 
ignoro,   quod   proprie   fructus   fruentis,    usus  utentis   sit, 
atque   hoc    interesse   videatur^   quod   ea   re   frui   dicimur^ 

25  quae  nos  non  ad  aUud  referenda  per  se  ipsa  delect* 
uti  vero  ea  re,  quam  propter  aUud  quaerimus  (unde  tei 
poraUhus  magis  utendum  est,  quam  fruendum,  ut  frui 
mereamur  aeternis;  non  sicut  perversi,  qui  frui  voUmt 
nummo,    uti  autem  Deo;    quoniam  non  nummum  propter 

30  Deum   inpendunt,    sed   Deum   propter  nummum  cokmt); 

6)  C.  4  sqq. 

Yeriim  tamen  eo  loquendi  modo,  qiiem  pliis  obtinuit  con- 
suetudo^  et  fructibus  utimur  et  usibus  fruimur;  nam  et 
fructus  iam  proprie  dicuntur  agrorum,  quibus  utique 
omnes  temporaliter  utimur.  Hoc  itaque  more  usum  dixerim 
in  his  tribus,  quae  in  homine  spectanda  commonui^  quae  5 
sunt  natura^  doctrina,  usus.  Ex  his  propter  obtinendam 
beatam  vitam  tripertita^  ut  dixi,  a  philosophis  inventa  est 
disciphna^  naturalis  propter  naturam,  rationaUs  propter 
doctrinam,  moraUs  propter  usum.  Si  ergo  natura  nostra 
esset  a  nobis^  profecto  et  nostram  nos  ge^uiissemus  sapien-  10 
tiam  nec  eam  doctrina,  id  est  aliunde  discendo,  percipere 
curaremus;  et  noster  amor  a  nobis  profectus  et  ad  nos 
relatus  et  ad  beate  vivendum  sufficeret  nec  bono  aiio 
quo  frueremur  uHo  indigeret;  nunc  vero  quia  natura 
nostra,  ut  esset,  Deum  habet  auctorem^  procul  dubio  ut  15 
vera  sapiamus  ipsum  debemus  liabere  doctorem,  ipsum 
etiam  ut  beati  simus  suavitatis  intimae  largitorem. 

Caput  XXYI. 

De  imagine  summae  trinitaiis,  quae  secundum  quendani 
^odum  in  natura  etiam  necdum  heatificati  hominis      20 
invenitur. 

Et  nos  quidem  in  nobis,  tametsi  non  aequalem,  im- 
mo  valde  longeque  distantem,  neque  coaeternam  et,  quo 
brevius  totum  dicitur,  non  eiusdem  substantiae,  cuius 
Deus  est,  tamen  qua  Deo  nihil  sit  in  rebus  ab  eo  factis  25 
natura  propinquius,  imaginem  Dei,  hoc  est  illius  summae 
trinitatis,  agnoscimus,  adhuc  reformatione  perficiendam,  ut 
sit  etiam  similitudine  proxima.  Nam  et  sumus  et  nos 
esse  novimus  et  id  esse  ac  nosse  diUgimus.  In  his  autem 
tribus,  quae  dixi,  nulla  nos  falsitas  veri  simUis  turbat.  30 
Non  enim  ea  sicut  iUa,  quae  foris  sunt,  ullo  sensu  cor- 
poris    tangimus,    velut    colores   videndo,    sonos    audiendo^ 

odores  olfaciendo,  sapores  guslando,  diira  et  mollia  coi 
treclando  sentimus ,  quorum  sensibilium  etiam  imagin^ 
eis  simillimas  nec  iam  corporeas  cogitatione  versami 
memoria  tenemus  et  per  ipsas  in  istorum  desideria  coi 
5  citamur;  sed  sine  ulia  phantasiarum  vel  pliantasmatu^ 
imaginatione  ludificatoria  mihi  esse  me  idque  nosse 
amare  certissimum  est.  Nulla  in  his  veris  Academicoru^ 
argumenta  formido  dicentium:  Quid  si  falleris?  Si  enij 
fallor,   sum.     Nam   qui   non   est,   utique   nec   falli  pote$ 

10  ac  per  hoc  sum,  si  fallor.  Quia  ergo  sum  si  fallor,  qij^ 
modo  esse  me  fallor,  quando  certum  est  me  esse,  si  fa 
lor?  Quia  igitur  essem  qui  fallerer,  etiamsi  fallerer,  pr< 
cul  dubio  in  eo,  quod  me  novi  esse,  non  fallor.  Consl 
quens   est   autem,    ut   etiam   in  eo,   quod  me  novi  noss 

15  non  fallar.     Sicut  enim  novi  esse  me,  ita  novi  etiam  h( 
ipsum,  nosse  me.     Eaque  duo  cum  amo,  eundem  quoqi 
amorem    quiddam    tertium    nec    inparis    aestimationis    e^ 
quas   novi   rebus   adiungo.     Neque  enim  fallor  amare  mi 
cum  in  his  quae  amo  non  fallar;  quamquam  etsi  illa  fah 

20  essent,    falsa    me    amare    verum    esset.     Nam    quo    pact 
recte   reprehenderer   et   recte   prohiberer  ab  amore  fals< 
rum,  si  me  illa  amare  falsum  esset?    Cum  vero  illa  v< 
atque  certa  sint,  quis  dubitet  quod  eorum^  cum  amantui 
et  ipse  amor  verus  et  certus  est?    Tam  porro  nemo  es 

25  qui   esse   se   nolit,    quam   nemo   est  qui  non  esse  beati 
velit.     Quo  modo  enim  potest  beatus  esse,  si  nihil  sit? 


Caput  XXVII. 

De  essentia  et  scientia  et  utriusque  amore. 

Ita   vero   vi   quadam    naturali  ipsum   esse   iucundui 
30  est,  ut  non  ob  aliud  et  hi  qui  miseri  sunt  nolint  interii 
et,  cum  se  miseros  esse  sentiant,  non  se  ipsos  de  rebu^ 
sed  miseriam  suam  potius  auferri  velint.     Illis  etiam,  qui 

et  sibi  miserrimi  apparent  et  plane  sunt  et  non  solum  a 
sapientibus,  quoniam  stulti,  verum  et  ab  his,  qui  se  bea- 
tos  putant,  miseri  iudicantur,  quia  pauperes  atque  men- 
dici  sunt,  si  quis  inmortalitatem  daret,  qua  nec  ipsa 
miseria  moreretur,  proposito  sibi  quod,  si  in  eadem  miseria  5 
semper  esse  nollent,  nulli  et  nusquam  essent  futuri,  sed 
omni  modo  perituri,  profecto  exultarent  laetitia  et  sic 
semper  eligerent  esse  quam  omnino  non  esse.  Huius 
rei  testis  est  notissimus  sensus  illorum.  Unde  enim  mori 
metuunt  et  malunt  in  illa  aerumna  vivere,  quam  eam  10 
morte  finire,  nisi  quia  satis  apparet  quam  refugiat  natura 
non  esse?  Atque  ideo  cum  se  noverint  esse  morituros, 
pro  magno  beneficio  sibi  hanc  inpendi  misericordiam  desi- 
derant,  ut  aUquanto  productius  in  eadem  miseria  vivant 
tardiusque  moriantur.  Procul  dubio  ergo  indicant,  in-  15 
mortaUtatem,  saUem  talem  quae  non  habeat  fniem  mendi- 
citatis,  quanta  gratulatione  susciperent.  Quid?  animaUa 
omnia  eliam  inrationaUa,  quibus  datum  non  est  ista  cogi- 
tare,  ab  inmensis  draconibus  usque  ad  exiguos  vermiculos 
nonne  se  esse  velle  atque  ob  hoc  interitum  fugere  omni-  20 
bus  qnibus  possunt  motibus  indicant?  Quid?  arbusta 
omnesque  frutices,  quibus  nuUus  est  sensus  ad  vitandam 
manifesta  motione  perniciem,  nonne  ut  in  auras  tutum 
cacuminis  germen  emittant,  aliud  terrae  radicis  adfigunt, 
quo  alimentum  trahant  atque  ita  suum  quodam  modo  esse  25 
conservent?  Ipsa  postremo  corpora,  quibus  non  solum 
sensus,  sed  nec  ulla  saltem  seminalis  est  vita,  ita  tamen 
vel  exiUunt  in  superna  vel  in  ima  descendunt  vel  libran- 
tur  in  mediis,  ut  essentiam  suam,  ubi  secundum  naturam 
possunt  esse,  custodiant.  30 

lam  vero  nosse  quantum  ametur  quamque  falli  noUt 
humana  natura,  vel  hinc  inteUegi  potest,  quod  lamentari 
quisque    sana    menle    mavult    quam    laetari    in    amentia. 


18  inrationalia  Vv ;  inrationabilia  AFParr.  \\  24  cacumi- 

Quae  vis  magiia  atque  mirabilis  morlalibus  praeter  homii 
animantibus  nuUa  est,  licet  eorum  quibusdam  ad  istai 
lucem    contuendam    multo    quam   nobis   sit   acrior   sensi 

,  oculorum;  sed  lucem  illam  incorpoream  contingere  nequeunl 
5  qua  mens  nostra  quodam  modo  radiatur^  ut  de  his  omn( 
bus  recte  iudicare  possimus.  Nam  in  quantum  eam  capi 
mus,  in  tantum  id  possumus.  Verum  tamen  inest  in  sei 
sibus  inrationaUum  animantium,  etsi  scientia  nullo  modi 
at  certe  quaedam  scientiae  similitudo;  cetera  autem  rerui 

10  corporahum,  non  quia  sentiunt^  sed  quia  sentiuntur,  sei 
sibilia   nuncupata   sunt.      Quorum   in    arbustis   hoc   simil 
est  seljsibus,   quod  ahmtur  et  gignunt.     Verum  tamen 
haec  et  omnia  corporaha  latentes  in  natura  causas  liaben( 
sed   formas   suas,   quibus   mundi   huius   visibiUs  structui 

15  formosa  est,  sentiendas  sensibus  praebent,  ut  pro  e^ 
quod  nosse  non  possunt,  quasi  innotescere  velle  videai 
tur.  Sed  nos  ea  sensu  corporis  ita  capimus,  ut  de  hi 
non  sensu  corporis  iudicemus.  Habemus  enim  ahum  u 
terioris    hominis    sensum    isto   longe  praestantiorem,    qi 

20  iusta  et  iniusta  sentimus,  iusta  per  inteUegibilem  speciei 
iniusta  per  eius  privationem.  Ad  huius  sensus  officiui 
non  acies  pupulae^  non  foramen  auriculae^  non  spiramenf 
narium^  non  gustus  faucium,  non  uUus  corporeus  tacti 
accedit.     Ibi    me    et    esse    et    hoc   nosse   certus  sum, 

26  haec  amo  atque  amare  me  simiUter  certus  sum. 


Caput  XXVIII. 

An  etiam  ipsutn  amorem,  quo  ei  esse  et  scirc  diligiinii\ 

diligere  deheanms,  quo  magis  divinae  trinitatis 

imagini  propinquetnus. 

30  Sed  de  duobus  ilUs,  essentia  scilicet  et  notitia,  quan- 

tum  amentur  in  nobis^  et  quem  ad  modum  etiam  in  ceteris 

rebiis,  quae  mfra  siint,  eoriim  reperiatur,  etsi  differens, 
quaedam  tamen  similitudo,  quantum  suscepti  huius  operis 
ratio  visa  est  postulare,  satis  diximus;  de  amore  autem, 
quo  amantur,  utrum  et  ipse  amor  ametur,  non  dictum 
est.  Amatur  autem;  et  hinc  probamus,  quod  in  homini-  5 
bus,  qui  rectius  amantur,  ipse  magis  amatur.  Neque 
enim  vir  bonus  merito  dicitur  qui  scit  quod  bonum  est, 
sed  qui  diligit.  Cur  ergo  et  in  nobis  ipsis  non  et  ipsum 
amorem  nos  amare  sentimus,  quo  amamus  quidquid  boni 
amamus?  Est  enim  et  amor,  quo  amatur  et  quod  aman-  10 
dum  non  est,  et  istum  amorem  odit  in  se,  qui  ilkun  di- 
ligit,  quo  id  amatur  quod  amandum  est.  Possunt  enim 
ambo  esse  in  uno  homine,  et  hoc  bonum  est  homini,  ut 
illo  proficiente  quo  bene  vivimus  iste  deficiat  quo  male 
vivimus,  donec  ad  perfectum  sanetur  et  in  bonum  com-  15 
mutetur  omne  quod  vivimus.  Si  enim  pecora  essemus, 
carnalem  vitam  et  quod  secundum  sensum  eius  est  ama- 
remus  idque  esset  sufficiens  bonum  nostrum  et  secundum 
hoc,  cum  esset  nobis  bene,  nihil  aUud  quaereremus.  Item 
si  arbores  essemus,  nihil  quidem  sentiente  motu  amare  20 
possemus,  verum  tamen  id  quasi  adpetere  videremur,  quo 
feracius  essemus  uberiusque  fructuosae.  Si  essemus  la- 
pides  aut  fluctus  aut  ventus  aut  flamma  vel  quid  huius 
modi,  sine  ullo  quidem  sensu  atque  vita,  non  tamen  nobis 
deesset  quasi  quidam  nostrorum  locorum  atque  ordinis  25 
adpetitus.  Nam  velut  amores  corporum  momenta  sunt 
ponderum,  sive  deorsum  gravitate  sive  sursum  levitate 
nitantur.  Ita  enim  corpus  pondere,  sicut  animus  amore 
fertur,  quocumque  fertur.  Quoniam  igitur  homines  sumus 
ad  nostri  creatoris  imaginem  creati,  cuius  est  vera  aeter-  30 
nitas,  aeterna  veritas,  aeterna  et  vera  caritas,  estque  ipse 
aeterna  et  vera  et  cara  trinitas  neque  confusa  neque 
separata:  in  his  quidem  rebus,  quae  infra  nos  sunt,  quo- 
niam   et   ipsa   nec   aliquo   modo  essent   nec    aliqua  specie 

continerentur  nec  aliqiiem  ordinem  vel  adpeterent  vel  tene- 
rent,  nisi  ab  illo  facta  essent,  qui  summe  est,  qui  summe 
sapiens  est,  qui  summe  bonus  est,  tamquam  per  omnia,  quj 
fecit  mirabili  stabilitate,  currentes  quasi  quaedam  eius  alil 
5  magis,  alibi  minus  inpressa  vestigia  colligamus;  in  nobj 
autem  ipsis  eius  imaginem  contuentes  tamquam  minor  il| 
evangelicus  filius  ad  nosmet  ipsos  reversi  surgamus  et 
illum  redeamus,  a  quo  peccando  reccsseramus.  Ibi  ess 
nostrum    non    habebit    mortem,    ibi    nosse    nostrum    n( 

10  habebit  errorem,  ibi  amare  nostrum  non  habebit  offei 
sionem.  Nunc  autem  tria  ista  nostra  quamvis  certa  tenei 
mus  nec  ahis  ea  credamus  testibus,  sed  nos  ipsi  praesei 
tia  sentiamus  atque  interiore  veracissimo  cernamus  aspect^ 
tamen,  quamdiu  futura  vel    utrum    numquam  defutura 

15  quo  si  male,  quo  autem  si  bene  agantur  perventura  sii 
quoniam  per  nos  ipsos  nosse  non  possumus,  alios  hii 
testes  vel  quaerimus  vel  habemus;  de  quorum  fide  ci 
nulla  debeat  esse  dubitatio,  non  est  iste,  sed  posterior  ei 
diligentius  disserendi  locus.     In  hoc  autem  libro  de  ci\'i 

20  tate  Dei,  quae  non  peregrinatur  in  huius  vitae  mortalitate, 
sed    inmortalis    semper    in   caelis   est,    id   est   de   angeli^— , 
sanctis  Deo   cohaerentibus,   qui  nec  fuerunt  umquam  n6^^ 
futuri   sunt   desertores,  inter  quos  et  illos,  qui  aeternara^ 
lucem  deserentes   tenelirae  facti  sunt,   Deum  primitus  di- 

25  visisse  iam  diximus,  illo  adiuvante  quod  coepimus  ut  po^ 
sumus  expUcemus. 

Caput  XXIX. 

Be  sanctorum  angelorum  scientia,  qua  trinitatem  in  ips 

eius  deitate  noverxint  et  qua   operum  causas  prius  in  opt 

30     rantis  arte  quam  in  ipsis  opefibus  artificis  intuentur\ 

Illi  quippe  angeli  sancti  non  per  verba  sonantia  Deui 
discunt,   sed   per   ipsam   praesentiam  inmutabilis  veritati^ 

8)  Lc.  15,  18. 

lioc  est  Verbum  eius  unigenitum^  et  ipsum  Verbum  et 
Patrem  et  eorum  Spiritum  sanctum,  eamque  esse  insepa- 
rabilem  trinitatem  singulasque  in  ea  personas  esse  sub- 
stantiam,  et  tamen  omnes  non  tres  deos  esse,  sed  unum 
Deum,  ita  noverunt,  ut  eis  magis  ista,  quam  nos  ipsi  5 
nobis  cogniti  simus.  Ipsam  quoque  creaturam  melius  ibi, 
boc  est  in  sapientia  Dei,  tamquam  in  arte,  qua  facta  est, 
quam  in  ea  ipsa  sciunt;  ac  per  hoc  et  se  ipsos  ibi  melius 
quam  in  se  ipsis,  verum  tamen  et  in  se  ipsis.  Facti  sunt 
enim  et  aliud  sunt  quam  ilie  qui  fecit.  Ibi  ergo  tam-  10 
quam  in  diurna  cognitione,  in  se  ipsis  autem  tamquam 
in  vespertina,  sicut  iam  supra  diximus.  Multum  enim 
difTert,  utrum  in  ea  ratione  cognoscatur  aliquid,  secundum 
quam  factum  est,  an  in  se  ipso;  sicut  aliter  scitur  recti- 
tudo  linearum  seu  veritas  figurarum,  cum  intellecta  con-  15 
spicitur,  aliter  cum  in  pulvere  scribitur;  et  aliter  iustitia 
in  veritate  incommutabili,  aliter  in  anima  iusti.  Sic  deinde 
cetera,  sicut  firmamentum  inter  aquas  superiores  et  in- 
feriores,  quod  caelum  vocatum  est;  sicut  deorsum  aquarum 
congeries  terraeque  nudatio  et  herbarum  institutio  atque  20 
lignorum;  sicut  solis  ac  lunae  stellarumque  conditio;  sic- 
ut  ex  aquis  animalium,  volucrum  scilicet  atque  piscium 
beluarumque  natantium;  sicut  quorumque  in  terra  gradien- 
tium  atque  repentium  et  ipsius  hominis.  qui  cunctis  in 
terra  rebus  excelleret.  Omnia  haec  aliter  in  Verbo  Dei  25 
€Ognoscuntur  ab  angehs,  ubi  habent  causas  rationesque 
suas,  id  est  secundum  quas  facta  sunt,  incommutabiliter 
permanentes,  aliter  in  se  ipsis;  illa  clariore,  hac  obscuriore 
cognitione,  velut  artis  atque  operum;  quae  tamen  opera 
cum  ad  ipsius  Creatoris  laudem  venerationemque  referun-  30 
tur,  tamquam  mane  lucescit  in  mentibus  contemplantium. 

12)  C.  7. 


3  substantiam  VA  {495,  3;  mdlim  substantias) ;  unam  sub- 
stantiam  v  \\  6  simus  V;  sumus  v  ||  23  quorumque  mss ;  quo- 
rumcumque  v  \\  28  illa  .  .  hac  mss;  illic  .  .  hic  t; 


504  S.  AUGUSTINI 

Caput  XXX. 

Be  senarii  numerl  perfectione,  qui  primus  partium 

suarum  quantitate  completur.  ^^ 

Haec  aiitem  propter  senarii  numeri  perfectionem  e^^ 


6  dem   (lie   sexiens   repetito   sex   diebus   perfecta   narrantur^ 
non    quia   Deo   fuerit   necessaria   mora   temporum,   qua^ 
qui  non  potuerit  creare  omnia  simul,  quae  deinceps  co 
gruis  motibus  peragerent  tempora;  sed  quia  per  senariu 
numerum    est    operum     significata    perfectio.      Numerus 

10  quippe  senarius  primus  completur  suis  partibus,  id  e 
sexta'sui  parte  et  tertia  et  dimidia,  quae  sunt  unum 
duo  et  tria,  quae  in  summam  ducta  sex  fiunt.  Part 
autem  in  hac  consideratione  numerorum  illae  intellege 
dae  sunt,  quae  quotae  sint  dici  potest;  sicut  dimidia,  te 

15  tia,    quarta    et    deinceps    ab   aliquo   numero  denominata 
Neque    enim    exempli    gratia    quia    in    novenario    nume 
quattuor  pars  aliqua  eius  est,  ideo  dici  potest  quota  ei 
sit;  unum  autem  potest,  nam  nona  eius  est;  et  tria  poi 
est,    nam    tertia    eius    est.     Coniunctae    vero    istae    du 

20  partes   eius,    nona   scilicet   atque    tertia,   id  est  unum 
tria^    longe    sunt    a    tota    summa    eius,    quod   est  nove 
Itemque  in  denario  quaternarius  est  aliqua  pars  eius;  s 
quota  sit  dici  non  potest;  unum  autem  potest;  nam  decf 
ma    pars    eiua   est.     Habet    et   quintam,   quod   sunt   duo 

25  habet  et  dimidiam,  quod  sunt  quinque.  Sed  hae  tres 
partes  eius,  decima  et  quinta  et  dimidia,  id  est  unum  et 
duo  et  quinque,  simul  ductae  non  complent  decem;  sunt 
enim  octo.  Duodenarii  vero  numeri  partes  in  summa 
ductae  transeunt  eum;  habet  enim  duodecimam,  quod  ei 

30  unum;  habet  sextam^  quae  sunt  duo;  habet  quartam,  qua 
sunt    tria;    habet  tertiam^    quae   sunt  quattuor;   habet   et 
dimidiam,  quae  sunt  sex;  unum  autem   et  duo  et  tria  et 
quattuor  et  sex  non  duodecim^  sed  amplius,  id  est  sede 
cim,  fiunt.     Hoc  breviter  commemorandum  putavi  ad  co 

35  mendandam    senarii  numeri  perfectionem,  qui  primus, 

dixi^  pariibus  siiis  in  siimmam  redactis  ipse  perficitur;  in 
quo  perfecit  Deus  opera  sua.  Unde  ratio  numeri  conte- 
mnenda  non  est^  quae  in  multis  sanctarum  scripturarum 
locis  quam  magni  aestimanda  sit  elucet  diligenter  in- 
tuentibus.  Nec  frustra  in  laudibus  Dei  dictum  est:  5 
Omnia   in  mensura  et  numero  et  pondere  disposuisti 

Caput  XXXL 

])e  die  septimo,  in  quo  plenitudo  et  requies  com- 
mendatur. 

In  septimo  autem  die,  id  est  eodem  die  septiens  re-  10 
petito,  qui  numerus  etiam  ipse  alia  ratione  perfectus  est, 
Dei   requies   commendatur,   in    qua    primum    sanctificatio 
sonat.     Ita  Deus  noluit  istum  diem  in  ullis  suis  operibus 
sanctificare^  sed  in  requie  sua,  quae  non  habet  vesperam; 
neque  enim  ulla  creatura  est^  ut  etiam  ipsa  aliter  in  Dei  15 
Verbo,    aliter    in    se    cognita   faciat  aliam  velut  diurnam, 
aliam    velut    vespertinam    notitiam.     De    septenarii    porro 
numeri  perfectione  dici  quidem  plura  possunt;  sed  et  liber 
iste    iam    prolixus   est,    et   vereor  ne  occasione  comperta 
scientiolam    nostram    leviter    magis    quam   utiliter   iactare  20 
velle    videamur.     Habenda    est    itaque   ratio    moderationis 
atque  gravitatis^  ne  forte,  cum  de  numero  multum  loqui- 
mur,  mensuram  et  pondus  neglegere  iudicemur.     Hoc  ita- 
que  satis  sit  admonere^  quod  totus  inpar  primus  numerus 
ternarius   est,  totus   par   quaternarius;   ex  quibus  duobus  25 
septenarius    constat.     Ideo    pro    universo    saepe    ponitur, 
sicuti   est:    Septiens   cadet   iustus,    et   resurget;    id   est: 
Quotienscumque  ceciderit;,    non  peribit;  quod  non  de  ini- 
quitatibus,  sed  de  tribulationibus  ad  humilitatem  perducen 
tibus    intellegi    voluit;    et:    Septiens    in    die  laudaho   te;  3u 

6)  Sap.  11,  21.     27)  Prov.  24,  16.   30)  Ps.  118,  164. 

quod  alibi  alio  niodo  dictiim  est:  Semper  laus  eius  in 
ore  tneo;  et  multa  huius  modi  in  divinis  auctoritatib 
reperiuntur,  in  quibus  septenarius  numerus,  ut  dixi,  pi 
cuiusque  rei  universitate  poni  solet.  Propter  hoc  eode 
5  saepe  numero  significatur  Spiritus  sanctus,  de  quo  Domi- 
nus  ait:  Docebit  vos  omnem  veritatem.  Ibi  requies  Dei, 
qua  requiescitur  in  Deo.  In  toto  quippe,  id  est  in  plena 
perfectione,  requies;  in  parte  autem  labor.  Ideo  labora- 
mus,    quamdiu   ex    parte    scimus,    sed  cum  venerit  qu 

10  perfectum  est,  quod  ex  parte  est  evacuabitur.  Hinc  e 
quod  etiam  scripturas  istas  cum  labore  rimamur.  Sanc 
vero  angeU  quorum  societati  et  congregationi  in  hac  pere- 
grinatione  laboriosissima  suspiramus^  sicut  habent  per- 
manendi  aeternitatem^  ita  cognoscendi  facilitatem  et  requie- 

15  scendi  felicitatem.  Sine  difficultate  quippe  nos  adiuvant, 
quoniam  spirilalibus  motibus  puris  et  liberis  non  labora 

Caput  XXXII. 

Be  opinione  eorumy   qui  angelorum  creationem  anter 
rem  volunt  esse  quam  mundi. 

20  Ne  quis  autem  contendat  et  dicat  non  sanctos  ang^ 

los   esse   significatos   in   eo   quod  scriptum  est:   Fiat  li 
et  facta  est  lux,  sed  quamUbet  lucem  tunc  primum  factai 
esse   corpoream   aut   opinetur   aut   doceat;   angelos  autem 
prius  esse  factos  non  tantum  ante  firmamentum,  quod  in- 

25  ter  aquas  et  aquas  factum  appellatum  est  caelum^  sed 
ante  iiUid  de  quo  dictum  est:  In  principio  fecit  Deus 
caelum  et  terram;  atque  illud^  quod  dictum  est:  In  priti- 
cipiOj  non  ita  dictum  tamquam  primum  hoc  factum  sit, 
cum    ante    fecerit   angelos^   sed    quia   omnia   in   sapientia 

2)  Ps.  33,  2.     6)  lo.  16,  13.     10)  1.  Cor.  13,  9  sq. 

fecit,  qiiod  est  Verbum  eius  et  ipsum  scriptura  princi- 
pium  nominavit  (sicut  ipse  in  evangelio  ludaeis  quaeren- 
tibus  quis  esset  respondit  se  esse  principium):  non  e 
contrario  referam  contentionem ,  maxime  quia  hoc  me 
delectat  plurimum,  quod  etiam  in  summo  exordio  sancti  5 
libri  geneseos  trinitas  commendatur.  Cum  enim  ita  dici- 
tur:  In  principio  fecit  Dem  caelum  et  terram,  ut  Pater 
fecisse  intellegatur  in  Filio,  sicut  adtestatur  psalmus,  ubi 
legitur:  Quam  magnificata  sunt  opera  tua  Domine!  omnia 
in  sapientia  fecisti:  convenientissime  paulo  post  comme-  10 
moratur  etiam  Spiritus  sanctus.  Cum  enim  dictum  esset, 
qualem  terram  Deus  primitus  fecerit,  vel  quam  molem 
materiamve  futurae  constructionis  mundi  caeli  et  terrae 
nomine  nuncupaverit  subiciendo  et  addendo:  Terra  autem 
erat  invisibilis  et  incomposita  et  tenehrae  erant  super  15 
ahyssum:  mox  ut  trinitatis  commemoratio  compleretur: 
Et  spiritus,  inquit,  Dei  superferehatur  super  aquam. 
Proinde  ut  volet  quisque  accipiat,  quod  ita  profundum 
est,  ut  ad  exercitationem  legentium  a  lidei  regula  non 
abhorrentes  plures  possit  generare  sententias,  dum  tamen  20 
angelos  sanctos  in  sublimibus  sedibus  non  quidem  Deo 
coaeternos,  sed  tamen  de  sua  sempiterna  et  vera  felicitate 
securos  et  certos  esse  nemo  ambigat.  Ad  quorum  socie- 
tatem  pertinere  parvulos  suos  Dominus  docens  non  so- 
lum  illud  ait:  Erunt  aequales  angelis  Dei;  verum  ipsi  25 
quoque  angeU  qua  contemplatione  fruantur  ostendit,  ubi 
ait:  Videte,  ne  contemnatis  u?ium  ex  pusilUs  istis;  dico 
enim  vohis,  quia  angeli  eorum  in  caelis  semper  vident 
faciem  Patris  mei,  qui  in  caelis  est. 

3)    lo.    8,    25.     10)   Ps.    103,   24.     25)  Mt.  22,  30.     29)  Ib. 
18,  10. 

Caput  xxxni. 

De  duahus  angelorum  societatihus  diversis  atque  dispa 
Jjus,   quae  non  incongrue  intelleguntur  lucis  et  fefieb 
rum  nominibus  nuncupatae. 

5  Peccasse  autem  quosdam  angelos  et  in  huiiis  mundi 

ima  detrusos,  qui  eis  velut  carcer  est^  usque  ad  futura: 
in  die  iudicii  ultimam  damnationem  apostolus  Petrus  ap 

•    tissime    ostendit    dicens^    quod   Deus    angelis   peccantib 
non  pepercerit,   sed   carceribus   caliginis   inferi  retrudens 

10  tradiderit  in  iudicio  puniendos  reservari.  Inter  hos  ergo 
et  illos  Deum  vel  praescientia  vel  opere  divisisse  quis 
dubitet?  illosque  lucem  merito  appellari  quis  contradicat? 
quando  quidem  nos  adhuc  in  fide  viventes  et  eorum  aequa- 
htatem  adhuc  sperantes^  utique  nondum  tenentes  iam  lux 

15  dicti  ab  apostolo  sumus:  Fuistis  enim,  inquit,  aliquando 
tenebrae,  nunc  autem  lux  in  Domino.  Istos  vero  deser- 
tores  tenebras  aptissime  nuncupari  profecto  advertunt, 
qui  peiores  esse  hominibus  infidelibus  sive  intellegunt 
sive    credunt.     Quapropter,    etsi    alia   lux   in    isto    huius 

20  libri  loco  intellegenda  est,  ubi  legimus:  Dixit  Deus:  Fiat 
lux,  et  facta  est  lux,  et  aliae  tenebrae  significatae  sunt 
in  eo  quod  scriptum  est:  Divisit  Deus  inter  lucem  et 
tenebras:  nos  tamen  has  duas  angelicas  societates^  unam 
fruentem  Deo,  alteram  tumentem  typho;  unam  cui  dicitur: 

25  Adorate  eum  omnes  angeli  eius,  aliam  cuius  princeps  di- 
cit:  Haec  omnia  tibi  dabo,  si  prostratus  adoraveris  tne; 
unam  Dei  sancto  amore  flagrantem^  alteram  propriae  cel- 
situdinis    inmundo    amore    fumantem;    et   quoniam,    sici 
scriptum  est,  Deus  superbis  resistit,  humilibus  autem 

10)   2.   Petr.   2,    4.     16)  Ephes.  5,   8.     25)  Ps.  96,  7.     2J 
Mt.  4,  9. 

gratiam^  illam  in  caeiis  caeloriim  habitantem^  istam  inde 
deiectam  in  hoc  infimo  aerio  caelo  tmmiltuantem;  iliam 
luminosa  pietate  tranquillam^  istam  tenebrosis  cupiditatibus 
turbulentam;  illam  Dei  nutu  clementer  subvenientem,  iuste 
ulciscentem^  istam  suo  fastu  subdendi  et  nocendi  libidine  5 
exaestuantem;  illam,  ut  quantum  vult  consulat,  Dei  boni- 
tati  ministram,  istam,  ne  quantum  vult  noceat,  Dei  po- 
testate  frenatam;  illam  huic  inludentem,  ut  nolens  prosit 
persecutionibus  suis,  hanc  illi  invidentem,  cum  peregrinos 
colligit  suos,  —  nos  ergo  has  duas  societates  angelicas  10 
inter  se  dispares  atque  contrarias,  unam  et  natura  bonam 
et  voluntate  rectam,  aliam  vero  natura  bonam,  sed  volun- 
tate  perversam,  aliis  manifestioribus  divinarum  scriptura- 
rum  teslimoniis  declaratas  quod  etiam  in  hoc  libro,  cui 
nomen  est  genesis,  lucis  tenebrarumque  vocabuhs  signi-  15 
ficatas  existimavimus,  etiamsi  aliud  hoc  loco  sensit  forte 
qui  scripsit,  non  est  inutiliter  obscuritas  huius  pertractata 
sententiae,  quia,  etsi  voluntatem  auctoris  libri  huius  in- 
dagare  nequivimus,  a  regula  tamen  fidei,  quae  per  alias 
eiusdem  auctoritatis  sacras  Utteras  satis  fidehbus  nota  est,  20 
non  abhorruimus.  Etsi  enim  corporalia  hic  commemorata 
sunt  opera  Dei,  habent  procul  dubio  nonnullam  similitu- 
dinem  spiritalium,  secundum  quam  dicit  apostolus:  Omnes 
enim  vos  fiiii  lucis  estis  et  filii  diei,  non  siimus  noctis 
neque  tenebrarum.  Si  autem  hoc  sensit  etiam  ille  qui  25 
scripsit,  ad  perfectiorem  disputationis  fmem  nostra  per- 
venit  intentio^  ut  homo  Dei  tam  eximiae  divinaeque 
sapientiae,  immo  per  eum  Spiritus  Dei  in  commemorandis 
operibus  Dei,  quae  omnia  sexto  die  dicit  esse  perfecta, 
nullo  modo  angelos  praetermisisse  credatur,  sive  in  prin-  30 
cipio,  quia  primo  fecit,  sive,  quod  convenientius  intelle- 
gitur,  in  principiOj  quia  in  Verbo  unigenito  fecit,  scri- 
ptum    sit:    In  principio   fecit   Deus    caelum   et  terram; 

1)  lac.  4,  6;  1.  Petr.  5,  5.     25)  1.  Thess.  5,  5. 

qiiibus  nominibus  universalis  est  significata  creatura,  veJ 
spiritalis  et  corporalis,  quod  est  credibilius^  vel  magnae 
duae  mundi  partes,  quibus  omnia  quae  creata  sunt  con- 
tinentur,  ut  primitus  eam  totam  proponeret  ac  deiu 
5  partes  eius  secundum  mysticum  dierum  numerum  ex 
queretur. 

Caput  XXXIV. 

De    €0    quod   quidam   putant    in    conditione   firmame 
aquarum  discretarum  nomine  angelos  significatos,  et  qu 
10  -       quidam  aquas  existimant  non  creatas. 

Quamquam  nonnulli  putaverint  aquarum  nomine  signi 
ficatos  quodam  modo  populos  angelorum  et  hoc  esse  qu 
dictum   est:   Fiat  firmamentum    inter   aquam   et  aqua\ 
ut  siipra  firmamentum  angeli  intellegantur^  infra  vero  ve 

15  aquae   istae    visibiles    vel   malorum    angelorum    multitudo 
vel  onniium  hominum  gentes.     Quod  si  ita  est,   non  illic 
apparet  ubi  facti  sint  angeli^  sed  ubi  discreti;  quamvis 
aquas,  quod  perversissimae  atque  impiae  vanitatis  est,  ni 
gent   quidam    factas   a  Deo,    quoniam    nusquam   scriptu 

20  est:  Dixit  Deus:  Fiant  aquae.  Quod  possunt  simih  vani- 
tate  etiam  de  terra  dicere;  nusquam  enim  legitur:  Dixit 
Deus:  Fiat  terra.  Sed,  inquiunt,  scriptum  est:  In  prin- 
cipio  fecit  Deus  caelum  et  terram.  Illic  ergo  et  aqua 
intellegenda  est;   uno    enim  nomine  utrumque  conprehen- 

25  sum  est.     Nam   ipsius  est  mare,  sicut  in  psalmo  legitur, 
et  ipse  fecit  illud,  et  aridam  terram  manus  eius  finx 
runt.     Sed  hi,  qui  in  nomine  aquarum,   quae  super  cai 
los  sunt,  angelos  intellegi  volunt,  ponderibus  elementorui 
moventur  et  ideo  non  putant  aquarum  fluvidam  grave 

30  que  naturam  in  superioribus  mundi  locis  potuisse  cons 

27)  Ps.  94,  5. 

tiii;  qiii  secundiim  rationes  siias^  si  ipsi  hominem  facere 
possent,  non  ei  pituitam,  quod  Graece  ^Xiyfia  dicitur  et 
tamquam  in  elementis  corporis  nostri  aquarum  vicem  ob- 
tinet,  in  capite  ponerent.  Ibi  enim  sedes  est  phlegmatis, 
secundum  Dei  opus  utique  aptissime,  secundum  istorum  5 
autem  coniecturam  tam  absurde,  ut,  si  hoc  nesciremus  et 
in  hoc  hbro  similiter  scriptum  esset,  quod  Deus  umorem 
fluvidum  et  frigidum  ac  per  hoc  gravem  in  superiore 
omnibus  ceteris  humani  corporis  parte  posuerit,  isti  tru- 
tinatores  elementorum  nequaquam  crederent,  et  si  ancto-  lo 
ritati  eiusdem  scripturae  subditi  essent,  aliquid  ahud  ex 
hoc  intellegendum  esse  censerent.  Sed  quoniam,  si  diU- 
genter  singula  scrutemur  atque  tractemus,  quae  in  illo 
divino  libro  de  constitutione  mundi  scripta  sunt,  et  multa 
dicenda  et  a  proposito  instituti  operis  longe  digrediendum  15 
est,  iamque  de  duabus  istis  diversis  inter  se  atque  con- 
trariis  societatibus  angelorum,  in  quibus  sunt  quaedam 
exordia  duarum  etiam  in  rebus  humanis  civitatum,  de 
quibus  deinceps  dicere  institui,  quantum  satis  esse  visum 
est,  disputavimus:  hunc  quoque  hbrum  aUquando  claudamus.  20 


LIBER   XI I. 


Caput  I. 

De  una  honorum  angelorum  malorumque  natura.        25 

Antequam  de  institutione  hominis  dicam,  ubi  duarum 
civitatum,  quantum  ad  rationaUum  mortalium  genus  ad- 
linet,  apparebit  exortus,  sicut  superiore  Ubro  apparuisse 
in  angelis  iam  videtur:  prius  mihi  quaedam  de  ipsis  an- 
geUs  video  esse  dicenda,  quibus  demonstretur,  quantum  a  30 

nobis  potest^  qiiam  non  inconveniens  neqiie  iiicongrna  di 
catnr  esse  hominibus  angelisque  societas,  ut  non  quattu' 
(duae  scilicet  angelorum  totidemque  hominum)^  sed  d 
potius  civitates,   hoc  est  societates,   merito  esse  dicant 
5  una  in  bonis,   altera   in   maUs    non  solum  angelis,  ver 
etiam  hominibus  constitutae. 

Angelorum  bonorum  et  malorum  inter  se  contrari 
adpetitus  non  naturis  principiisque  diversis,  cum  De 
omnium  substantiarum  bonus  auctor  et  conditor  utros 

10  creaverit,  sed  voluntatibus  et  cupiditatibus  extitisse  du 
tare  fas  non  est^  dum  alii  constanter  in  communi  om 
bus  bono^  quod  ipse  illis  Deus  est,  atque  in  eius  aeti 
nitate  veritate  caritate  persistunt;  alii  sua  potestate  poti 
delectati,  velut  bonum  suum  sibi  ipsi  essent,  a  superi 

15  communi   omnium   beatifico   bono   ad  propria    defluxerui 
et  habentes   elationis   fastum   pro  excelsissima  aeternitat 
vanitatis   astntiam   pro   certissima  veritate,  studia  partium 
pro   individua   caritate   superbi  fallaces  invidi  effecti  su 
Beatitudinis  igitur  illorum  causa  est  adhaerere  Deo;  qui 

20  circa  istorum  miseriae  causa  ex  contrario  est  intellegen 
quod  est  non  adhaerere  Deo.   Quam  ob  rem  si,  cum  qua 
ritur,   quare   illi  beati  sint,  recte  respondetur:    Quia  Deo 
adhaerent;    et  cum  quaeritur,    cur  isti  sint  miseri^   re 
respondetur:    Quia  non  adhaerent  Deo:  non  est  creaturj 

25  rationaUs    vel    intellectualis    bonum,    quo    beata   sit,    n 
Deus.     Ita  quamvis  non  omnis  beata  possit  esse  creat 
(neque    enim   hoc   munus    adipiscuntur   aut  capiunt  fer 
ligna    saxa   et   si   quid  huius  modi  est),    ea  tamen,    qu 
potest,   non  ex  se  ipsa  potest,    quia  ex  nihilo  creata  e: 

30  sed  ex  illo,  a  quo  creata  est.  Hoc  enim  adepto  beata/ 
quo  amisso  misera  est.  Ille  vero  qui  non  alio,  sed  se 
ipso  bono  beatus  est,  ideo  miser  non  potest  esse,  quia 
non  se  potest  amittere. 

Dicimus   itaque   incommutabile   bonum   non  esse  nisi 

imiim  verum  beatiim  Deum;  ea  vero,  quae  fecit,  bona 
quidem  esse,  quod  ab  illo,  verum  tamen  mutabilia,  quod 
non  de  illo,  sed  de  nihilo  facta  sunt.  Quamquam  ergo 
summa  non  sint,  quibus  est  Deus  maius  bonum:  magna 
sunt  tamen  ea  mutabilia  bona,  quae  adhaerere  possunt,  5 
ut  beata  sint,  inmutabili  bono,  quod  usque  adeo  bonum 
eorum  est,  ut  sine  illo  misera  esse  necesse  sit.  Nec  ideo 
cetera  in  hac  creaturae  universitate  meliora  sunt,  quia 
misera  esse  non  possunt;  neque  enim  cetera  membra 
corporis  nostri  ideo  dicendum  est  oculis  esse  meliora,  lo 
quia  caeca  esse  non  possunt.  Sicut  autem  melior  est 
natura  sentiens  et  cum  dolet  quam  lapis  qui  dolere  nullo 
modo  potest:  ita  rationalis  natura  praestantior  etiam  mi- 
sera,  quam  illa  quae  rationis  vel  sensus  est  expers,  et 
ideo  in  eam  non  cadit  miseria.  Quod  cum  ita  sit,  huic  15 
naturae,  quae  in  tanta  excellentia  creata  est,  ut,  licet  sit 
ipsa  mutabilis,  inhaerendo  tamen  incommutabili  bono,  id 
est  summo  Deo,  beatitudinem  consequatur  nec  expleat 
indigentiam  suam  nisi  utique  beata  sit  eique  explendae 
non  sufficiat  nisi  Deus,  profecto  non  illi  adhaerere  vitium  20 
est.  Omne  autem  vitium  naturae  nocet  ac  per  hoc  con- 
tra  naturam  est.  Ab  illa  igitur,  quae  adhaeret  Deo,  non 
natura  differt  ista,  sed  vitio;  quo  tamen  etiam  vitio  valde 
magna  multumque  laudabiUs  ostenditur  ipsa  natura.  Cuius 
enim  recte  vituperatur  vitium,  procul  dubio  natura  lauda-  25 
tur.  Nam  recta  vitii  vituperatio  est,  quod  illo  dehonesta- 
tur  natura  laudabilis.  Sicut  ergo,  cum  vitium  oculorum  dici- 
tur  caecitas,  id  ostenditur,  quod  ad  naturam  oculorum 
pertinet  visus;  et  cum  vitium  aurium  dicitur  surditas,  ad 
earum  naturam  pertinere  demonstratur  auditus:  ita,  cum  30 
vitium  creaturae  angeUcae  dicitur,  quo  non  adhaeret  Deo, 
hinc  apertissime  declaratur,  eius  naturae  ut  Deo  adhaereat 
convenire.  Quam  porro  magna  sit  laus  adhaerere  Deo, 
ut  ei   vivat,   inde  sapiat,   illo  gaudeat  tantoque  bono  sine 

morte  sine  errore  sine  molestia  perfruatiir,  quis 
cogitare  possit  aut  eloqui?  Quapropter  etiam  vitio  malo- 
rum  angelorum,  quo  non  adhaerent  Deo,  quoniam  omne 
vitium  naturae  nocet,  satis  manifestatur  Deum  tam  bonj 
5  eorum  creasse  naturam,  cui  noxium  sit  non  esse  cum  D( 


Caput  II. 

Nullam  essentiam  Deo  esse  contrariam,  quia  ah  eo, 
summe  et  semper  est,  hoc  totum  videtur  divei^sum 
esse  quod  non  est. 

10  Haec   dicta  sint,  ne  quisquam,    cum  de  angelis  a} 

staticls  loquimur,  existimet  eos  aliam  velut  ex  alio  pri 
cipio  habere  potuisse  naturam,  nec  eorum  naturae  auct 
rem  Deum.  Cuius  erroris  impietate  tanto  quisque  carel 
expeditius  et  facilius,  quanto  perspicacius  inteliegere 

15  tuerit,  quod  per  angehnii  Deus  dixit,  quando  Moysen 
tebat    ad    filios    Israel:    Ego    sum^    qui  sum.     Cum  enj 
Deus  summa  essentia  sit,  hoc  est  summe  sit,  et  ideo 
mutabilis  sit:  rebus,  quas  ex  nihilo  creavit,  esse  dedit, 
non  summe   esse,   sicut  est  ipse;   et   aliis  dedit  esse  a^ 

20  plius,  aliis  minus,  atque  ita  naturas  essentiarum  gradibt 
ordinavit   (sicut    enim    ab    eo,    quod   est   sapere,    vocatur 
sapientia,  sic  ab  eo,  quod  est  esse,  vocatur  essentia,  novo 
quidem  nomine,  quo  usi  vejeres  non  sunt  Latini  sermoiy| 
auctores,   sed  iam  nostris  temporibus  usitato,   ne  dees| 

25  etiam  linguae  nostrae,  quod  Graeci  appellant  ovclav\ 

enim  verbum  e  verbo  expressum  est,  ut  diceretur  essi 

tia);  ac  per  hoc  ei  naturae,  quae  summe  est,  qua  faciente 
sunt   quaecumque    sunt,    contraria    natura   non   est^    ni 
quae  non  est.     Ei  quippe,  quod  est,  non  esse' contrari^ 

30  est.     Et    propterea    Deo,    id    est    summae    essentiae 
auctori  omnium  qualiumcumque  essentiarum,  essentia  nulla 
contraria  est. 

16)  Exod.  3,  14. 

Caput  ni. 


De  inimicis  Dei  non  per  naturam,  sed  per  contrariam 

voluntatem,  quae  cum  ipsis  nocet,  bonae  utique  naturae 

nocet,  quia  viiium,  si  non  nocet,  non  est. 

Diciintiir  aiitem  in   scripturis   inimici   Dei,   qui   non  5 
natura,  sed  vitiis  adversantur  eius  imperio,  nihil  ei  valen- 
tes  nocere,  sed  sibi.     Inimici  enim  sunt  resistendi  volun- 
tate,   non    potestate  laedendi.     Deus  namque    inmutabilis 
est  et    omni  modo   incorruptibilis.     Idcirco   vitium,    quo 
resistunt  Deo   qui   eius  appellantur  inimici,  non  est  Deo,  10 
sed  ipsis  malum,  neque  hoc  ob  aliud,  nisi  quia  corrumpit 
in   eis   naturae    bonum.     Natura  igitur   contraria   non  est 
Deo,    sed    vitium    quia    malum    est  contrarium  est  bono. 
Quis  autem  neget    Deum    summe   bonum?     Vitium   ergo 
contrarium  est  Deo,  tamquam  malum  bono.     Porro  autem  15 
bonum    est    et    natura   quam    vitiat;   unde   et   huic   bono 
utique   contrarium    est;    sed    Deo    tantummodo    tamquam 
bono  malum,  naturae  vero,  quam  vitiat,  non  tantum  malum, 
sed    etiam    noxium.     Nulla    quippe    mala  Deo   noxia,    sed 
mutabihbus   corruptibilibusque  naturis,  bonis  tamen  ipso-  20 
rum    quoque    testimonio    vitiorum.     Si    enim    bonae    non 
essent,   eis   vitia  nocere  non  possent.     Nam  quid  eis  no- 
cendo   faciunt,   nisi   adimunt  integritatem  pulchritudinem, 
salutem    virtutem   et    quidquid    boni    naturae    per    vitium 
detrahi  sive  minui  consuevit?    Quod  si  omnino  desit,  nihil  25 
boni    adimendo    non   nocet    ac    per    hoc   nec    vitium   est. 
Nam  esse  vitium  et  non  nocere  non  potest.     Unde  colli- 
gitur,    quamvis    non   possit    vitium   nocere   incommutabiU 
bono,  non  tamen  posse  nocere  nisi  bono,  quia  non  inest, 
nisi  ubi  nocet.     Hoc  etiam  isto  modo  dici  potest,   vitium  30 
esse  nec   in   summo  posse  bono   nec  nisi  in  ahquo  bono. 
Sola  ergo  bona  ahcubi  esse  possunt,  sola  mala  nusquam; 


13  ut  editur    VAFabf;  sed  mtium  et  quia  malum  e;  sed 
vitium.     Quia  quod  malum  v 

33* 


516  S.   AUGUSTINI 


I 

tis  * 

I 


qiioniam  naturae  etiani  illae,  quae  ex  malae  voluntatis 
initio  vitiatae  sunt,  in  quantum  vitiosae  sunt,  malae  su 
in  quantum  autem  naturae  sunt,  bonae  sunt.  Et  cum 
poenis  est  natura  vitiosa,  excepto  eo,  quod  natura  e 
5  etiam  hoc  ibi  bonum  est,  quod  inpunita  non  est.  H 
enim  est  iustum  et  omne  iustum  procul  dubio  bonum 
Non  enim  quisquam  de  vitiis  naturalibus,  sed  de  volun- 
tariis  poenas  luit.  Nam  etiam  quod  vitium  consuetudine 
nimiove  progressu  roboratum  velut  naturaliter  inolevit,  a 
10  voluntate  sumpsit  exordium.  De  vitiis  quippe  nunc  loqui- 
mur  eius  naturae,  cui  mens  inest  capax  intellegibilis  luc; 
qua  discernitur  iustum  ab  iniusto. 

Caput  IV. 

De  natura  inrationalium  aut  vita  carentium,  quae  in  s\ 
15         genere  atque  ordine  db  universitatis  decore  non 

discrepant. 

Ceterum  vitia  pecorum  et  arborum  aliarumque  ren 
mutabilium   atque  mortalium  vel  intellectu  vel  sensu 
vita  omnino   carentium,   quibus   eorum  dissolubilis  natui 

20  corrumpitur,  damnabilia  putare  ridiculum  est,   cum  ist 
creaturae   eum  modum  nutu  Creatoris  acceperint,   ut 
dendo    ac    succedendo    peragant    infimam   pulchritudint 
temporum  in  genere  suo  istius  mundi  partibus  congrue^ 
tem.     Neque  enim  caelestibus  fuerant  terrena  coaequan( 

25  aut  ideo  universitati  deesse  ista  debuerunt,  quoniam  su^ 
illa  meliora.     Cum  ergo  in  his  locis,  ubi  esse  talia  coi 
petebat,    aliis    aha    deficientibus    oriuntur  et  succumbui 
minora  maioribus  atque  in  qualitates  superantium  superaj 
vertuntur,    rerum    est  ordo   transeuntium.     Cuius  ordii 

30  decus  nos  propterea  non  delectat,  quoniam  parti  eius  pi 
condicione  nostrae  mortalitatis  intexti  universum,  cui  pj 

ticulae^  quae  nos  offendunt,  satis  apte  decenterque  conve- 
niunt,  sentire  non  possumus.  Unde  nobis,  in  quibus  eam 
contemplari  minus  idonei  sumus,  rectissime  credenda 
praecipitur  providentia  Conditoris,  ne  tanti  artificis  opus 
in  aliquo  reprehendere  vanitate  humanae  temeritatis  audea-  5 
mus.  Quamquam  et  vitia  rerum  terrenariun  non  volun- 
taria  neque  poenaUa  naturas  ipsas^  quarum  nulla  omnino 
est,  cuius  non  sit  auctor  et  conditor  Deus,  si  prudenter 
adtendamus,  eadem  ratione  commendant^  quia  et  in  eis 
hoc  nobis  per  vitium  toUi  displicet,  quod  in  natura  pla-  10 
cet;  nisi  quia  hominibus  etiam  ipsae  naturae  plerumque 
displicent,  cum  eis  fiunt  noxiae,  non  eas  considerantibus, 
sed  utilitatem  suam,  sicut  illa  animalia,  quorum  abundan- 
tia  Aegyptiorum  superbia  vapulavit.  Sed  isto  modo  pos- 
sunt  et  solem  vituperare,  quoniam  quidam  peccantes  vel  15 
debita  non  reddentes  poni  a  iudicibus  iubentur  ad  solem. 
Non  itaque  ex  commodo  vel  incommodo  nostro,  sed  per 
se  ipsam  considerata  natura  dat  artifici  suo  gloriam.  Sic 
est  et  natura  ignis  aeterni  sine  ulla  dubitatione  laudabilis, 
quamvis  damnatis  impiis  futura  poenalis.  Quid  enim  est  20 
igne  flammante  vigente  lucente  pulchrius?  quid  calfa- 
ciente  curante  coquente  utilius?  quamvis  eo  nihil  sit 
urente  molestius.  Idem  igitur  ipse  aliter  adpositus  per- 
niciosus,  qui  convenienter  adhibitus  commodissimus  in- 
venitur.  Nam  eius  in  universo  mundo  utilitates  verbis  25 
expUcare  quis  sufficit?  Nec  audiendi  sunt,  qui  laudant  in 
igne  lucem,  ardorem  autem  vituperant,  videlicet  non  ex 
vi  naturae,  sed  ex  suo  commodo  vel  incommodo.  Videre 
enim  volunt,  ardere  nolunt.  Sed  parum  adtendunt  eam 
ipsam  lucem,  quae  certe  et  illis  placet,  ocuUs  infirmis  ;50 
per  inconvenientiam  nocere,  et  in  illo  ardore,  qui  eis  dis- 
pUcet,  nonnulla  animalia  per  convenientiam  salubriter 
vivere. 

Caput  V. 


Qiiod  in  omni  naturae  specie  ac  modo  laudahilis  sii 
Creator. 

Naturae  igitur  omnes,   quoiiiam  sunt  et  ideo  habei 
5  modum   suum,    speciem   suam   et   quandam  secum  pac 
suam,  profecto  bonae  sunt;  et  cum  ibi  sunt,  ubi  esse  p 
naturae  ordinem  debent,  quantum  acceperunt,  suum  esse 
custodiunt;  et  quae  semper  esse  non  acceperunt,  pro  usu 
motuque  rerum,  quibus  Creatoris  lege  subduntur,  in  m& 

10  lius  deteriusve  mutantur,  in  eum  divina  providentia  te 
dentes   exitum,    quem   ratio   gubernandae  universitatis  ii 
cludit;  ita  ut   nec   tanta   corruptio,   quanta   usque  ad 
teritum  naturas  mutabiles  mortalesque  perducit,  sic  facia 
non  esse  quod  erat,   ut  non  inde  fiat  consequenter  quod 

15  esse  debebat.     Quae  cum  ita  sint,  Deus,  qui  summe  ei 
atque  ob  hoc  ab  illo  facta  est  omnis  essentia,   quae  n 
summe   est   (quia  neque  ilU  aequaUs  esse  deberet,  qu 
de  nihilo  facta  esset,  neque  ullo  modo  esse  posset,  si 
illo    facta    non    esset),    nec    ullorum    vitiorum    offensione 

20  vituperandus  et  omnium  naturarum  consideratione  lauda 
dus  est. 


I 

Caput  VI. 

.    Quae  causa  sit  beatitudinis  angelorum  bonorum  et  qui 
causa  sit  miseriae  angelorum  malorum. 

25  Proinde   causa  beatitudinis  angelorum    bonorum 

verissima    reperitur,    quod    ei   adhaerent   qui   summe  es 
Cum  vero   causa   miseriae   malorum  angelorum  quaeriti 
ea   merito   occurrit,  quod  ab  illo,   qui  summe  est,  aver^ 
ad  se  ipsos   conversi   sunt,   qui  non  summe  sunt;  et  h( 

30  vitium    quid    aliud    quam   superbia   nuncupetur?    Initiui 

quippe  omnis  peQcati  superhia.  Noliierunt  ergo  ad  illum 
custodire  fortitudinem  suam,  et  qui  magis  essent,  si  ei 
qui  summe  est  adliaererent,  se  illi  praeferendo  id  quod 
minus  est  praetulerunt.  Hic  primus  defectus  et  prima 
inopia  primumque  vitium  eius  naturae,  quae  ita  creata  5 
est,  iit  nec  summe  esset,  et  tamen  ad  beatitudinem  haben- 
dam  eo^  qui  summe  est,  frui  posset,  a  quo  aversa  non 
quidem  nulla,  sed  tamen  minus  esset  atque  ob  hoc  misera 
fieret.  Huius  porro  malae  voluntatis  causa  efficiens  si 
quaeratur,  nihil  invenitur.  Quid  est  enim  quod  facit  10 
voluntatem  malam,  cum  ipsa  faciat  opus  malum?  Ac  per 
hoc  mala  voluntas  efficiens  est  operis  maU,  malae  autem 
voluntatis  efficiens  nihil  est.  Quoniam  si  res  aliqua  est, 
aut  habet  aut  non  habet  aUquam  voluntatem;  si  habet, 
aut  bonam  profecto  habet  aut  malam;  si  bonam,  quis  ita  15 
desipiat,  ut  dicat  quod  bona  voluntas  faciat  voluntatem 
malam?  Erit  enim,  si  ita  est,  bona  voluntas  causa  peccati, 
quo  absurdius  putar.i  nihil  potest.  Si  autem  res  ista, 
quae  putatur  facere  voluntatem  malam,  ipsa  quoque 
habet  voluntatem  malam,  etiam  eam  quae  fecerit  res  20 
consequenter  interrogo^  atque  ita,  ut  sit  aUquis  inqui- 
rendi  modus^  causam  primae  malae  voluntatis  inquiro. 
Non  est  enim  prima  voluntas  mala,  quam  fecit  voluntas 
mala;  sed  iUa  prima  est,  quam  nulla  fecit.  Nam  si  prae- 
cessit  a  qua  fieret,  iUa  prior  est,  quae  alteram  fecit.  Si  25 
respondetur  quod  eam  nulla  res  fecerit  et  ideo  semper 
fuerit:  quaero  utrum  in  aliqua  natura  fuerit.  Si  enim  in 
nuUa  fuit,  omnino  non  fuit;  si  autem  in  aliqua,  vitiabat 
eam  et  corrumpebat  eratque  ilU  noxia  ac  per  hoc  bono 
privabat.  Et  ideo  in  mala  natura  voluntas  mala  esse  non  30 
poterat,  sed  in  bona,  mutabili  tamen,  cui  vitium  hoc  pos- 
set  nocere.  Si  enim  non  nocuit,  non  utique  vitium  fuit, 
ac  per  hoc  nec  mala   voluntas  fuisse  dicenda  est.     Porro 

1)  Eccli.  10,  13.     2)  Ps.  58,  10. 

si  nocuit,  bonum  auferendo   vel  minuendo  utique  nocuit 
Non  igitur  esse  potuit  sempiterna  voluntas  mala  in  ea  re, 
in  qua  bonum   naturale  praecesserat,   quod  mala  voluntas 
nocendo   posset    adimere.     Si  ergo   non   erat  sempitern 
6  quis  eam  fecerit  quaero.     Restat  ut  dicatur,  quod  ea  n 
fecerit    malam    voluntatem,    in    qua   nulla   voluntas   fui 
Haec  utrum  superior  sit,  requiro,  an  inferior,  an  aequalis 
Sed   superior   utique    melior;    quo  modo  ergo  nullius^ 
non  potius   bonae   voluntatis?     Hoc  idem  profecto  et  a 

10  qualis.     Duo  quippe  quamdiu  sunt  pariter  voluntatis  bona 
non   facit  alter   in  altero  voluntatem  malam.     Relinquitu 
ut  inferior  res,    cui   nuUa   voluntas  est^   fecerit  angelicae 
naturaC;,    quae    prima    peccavit,    voluntatem   malam.     S 
etiam  res  ipsa  quaecumque  est  inferior  usque  ad  infima 

15  terram,  quoniam  natura  et  essentia  est,  procul  dubio  bo 
est,  habens  modum  et  speciem  suam  in  genere  atq 
ordine  suo.  Quo  modo  ergo  res  bona  efficiens  est  volun- 
tatis  malae?  Quo  modo,  inquam,  bonum  est  causa  mali? 
Cum  enim  se  voluntas  relicto  superiore  ad  inferiora  con 

20  vertit,  efficitur  mala,  non  quia  malum  est,  quo  se  co 
vertit,  sed  quia  perversa  est  ipsa  conversio.  Idcirco  n 
res  inferior  voluntatem  malam  fecit,  sed  rem  inferiore 
prave  atque  inordinate,  ipsa  quia  facta  est,  adpetivit. 
enim  aliqui  duo  aequaliter  affecti  animo  et  corpore  videa 

25  unius  corporis  pulchritudinem,    qua  visa  unus  eorum 
inUcite  fruendum  moveatur,  alter  in  voluntate  pudica  s 
bilis  perseveret,  quid  putamus  esse  causae,  ut  in  illo  fi 
in  illo   non  fiat  voluntas   mala?     Quae   illam  res  fecit 
quo  facta  est?  Neque  enim  pulchritudo  illa  corporis;  n 

30  eam  non  fecit  in  ambobus,  quando  quidem  amborum  n 
dispariliter    occurrit    aspectibus.      An    caro    intuentis 
causa  est?  cur  non  et  illius?    An  vero  animus?  cur  n 
utriusque?    Ambos   enim   et  animo   et  corpore  aequaht 
affectos    fuisse    praediximus.     An    dicendum    est   alteru 

8  Sed  si  superior  v  ||  23  quia  mss;  quae  v  ||  26  perfrueij 

eorum  occiilta  maligni  spiritus  suggestione  temptatum, 
quasi  non  eidem  suggestioni  et  qualicumque  suasioni  pro- 
pria  voluntate  consenserit?  Hanc  igitur  consensionem, 
hanc  malam  quam  male  suadenti  adhibuit  voluntatem  quae 
in  eo  res  fecerit,  quaerimus.  Nam  ut  hoc  quoque  in-  5 
pedimentum  ab  ista  quaestione  tollatur,  si  eadem  tempta- 
tione  ambo  temptentur,  et  unus  ei  cedat  atque  consen- 
tiat,  alter  idem  qui  fuerat  perseveret:  quid  aliud  apparet, 
nisi  unum  nohiisse,  aUerum  vohiisse  a  castitate  deficere? 
Unde,  nisi  propria  voluntate,  ubi  eadem  fuerat  in  utroque  10 
corporis  et  animi  affectio?  Amborum  ocuhs  pariter  visa 
est  eadem  pulchritudo,  ambobus  pariter  institit  occulta 
temptatio;  propriam  igitur  in  uno  eorum  voluntatem  malam 
res  quae  fecerit  scire  volentibus,  si  bene  intueantur,  ni- 
hil  occurrit.  Si  enim  dixerimus  quod  ipse  eam  fecerit,  15 
quid  erat  ipse  ante  voluntatem  malam  nisi  natura  bona, 
cuius  auctor  Deus,  qui  est  inmutabile  bonum?  Qui  ergo 
dicit  eum,  qui  consensit  temptanti  atque  suadenti,  cui 
non  consensit  alius,  ad  inlicite  utendum  pulchro  corpore, 
quod  videndum  ambobus  pariter  adfuit,  cum  ante  illam  20 
visionem  ac  temptationem  similes  ambo  animo  et  corpore 
fuerint,  ipsum  sibi  feoisse  voluntatem  malam,  qui  utique 
bonus  ante  voluntatem  malam  fuerit:  quaerat  cur  eam 
fecerit,  utrum  quia  natura  est,  an  quia  ex  nihilo  facta 
est,  et  inveniet  voluntatem  malam  non  ex  eo  esse  in-  25 
cipere  quod  natura  est^  sed  ex  eo  quod  de  nihilo  facta 
natura  est.  Nam  si  natura  causa  est  voluntatis  malae, 
quid  aliud  cogimur  dicere,  nisi  a  bono  fieri  malum  et 
bonum  esse  causam  mali?  si  quidem  a  natura  bona  fit 
voluntas  mala.  Quod  unde  fieri  potest,  ut  natura  bona,  30 
quamvis  mutabilis,  antequam  habeat  voluntatem  malam, 
faciat  aliquid  mali,  hoc  est  ipsam  voluntatem  malam? 

Caput  VII. 


Causam  efficientem  malae  voluntatis  non  esse 
quaerendam. 

Nemo  igitur  quaerat  efficientem  causam  malae  volu 
5  tatis;  non  enim  est  efficiens  sed  deficiens,  quia  nec  illa 
effectio  sed  defectio.  Deficere  namque  ab  eo,  quod  summe 
est,  ad  id,  quod  minus  est,  hoc  est  incipere  habere  vokni- 
tatem  malam.  Causas  porro  defectionum  istarum^  cum 
efficientes  non  sint,  ut  dixi,  sed  deficientes,  velle  invenire 

10  tale  est,   ac  si   quisquam  velit  videre  tenebras  vel  audire 
silentium,  quod  tamen  utrumque  nobis  notum  est,  neq 
iUud  nisi  per  oculos,  neque  hoc  nisi  per  aures,  non  sa 
in  specie,  sed  in  speciei  privatione.     Nemo  ergo  ex 
scire  quaerat,  quod  me  nescire  scio,  nisi  forte  ut  nescire 

15  discat,   quod   sciri  non  posse    sciendum   est.     Ea   quippe 
quae   non  in   specie,   sed   in   eius  privatione  sciuntur, 
dici  aut  intellegi  potest,   quodam   modo   nesciendo  sciu 
tur,   ut  sciendo  nesciantur.     Cum  enim  acies  etiam  oc 
corporalis  currit  per  species  corporales,  nusquam  tenebri 

20  videt,   nisi   ubi    coeperit   non   videre.     Ita  etiam   non 
aUquem   alium   sensum,   sed   ad   solas  aures  pertinet  sen- 
tire  sUentium,  quod  tamen  nullo  modo  nisi  non  audiendo 
sentitur.     Sic    species   inteUegibUes   mens   quidem    nosti] 
intellegendo   conspicit;    sed   ubi  deficiunt,   nesciendo  co: 

25  discit.     Delicta  enim  quis  intellegit? 

Caput  VIIL 

Le  amore  perverso,  quo  voluntas  ah  incommutahili  hoi 
ad  mutahile  honum  deficit. 

Hoc  scio,  naturam  Dei  numquam,  nusquam,  nuUa 
30  parte  posse  deficere,  et  ea  posse  deficere,  quae  ex  nihU 

25)  Ps.  18,  13. 

6  effectio  est  v  ||  27  quod   T  \  28  commutabile  t? 


ire 
ipe 

1 


DE  CIVITATE  DEI  L.  XII.  C.  8.  9.  523 

facta  siint.  Quae  tamen  qiianto  magis  sunt  et  bona  faciunt 
(tunc  enim  aliquid  faciunt),  causas  habent  efficientes;  in 
quantum  autem  deficiunt  et  ex  hoc  mala  faciunt  (quid 
enim  tunc  faciunt  nisi  vana?),  causas  habent  deficientes. 
Itemque  scio,  in  quo  fit  mala  vokmtas,  id  in  eo  fieri,  5 
quod  si  noUet  non  fieret,  et  ideo  non  necessarios,  sed 
vohmtarios  defectus  iusta  poena  consequitur.  Deficitur 
enim  non  ad  mala,  sed  male,  id  est  non  ad  malas  natu- 
ras,  sed  ideo  male,  quia  contra  ordinem  naturarum  ab  eo 
quod  summe  est  ad  id  quod  minus  est.  Neque  enim  10 
auri  vitium  est  avaritia,  sed  hominis  perverse  amantis 
aurum  iustitia  derehcta,  quae  incomparabihter  auro  debuit 
anteponi;  nec  hixuria  vitium  est  pulchrorum  suaviumque 
corporum,  sed  animae  perverse  amantis  corporeas  volupta- 
tes  neglecta  temperantia,  qua  rebus  spiritahter  pulchriori-  15 
bus  et  incorruptibihter  suavioribus  coaptamur;  nec  iactan- 
tia  vitium  est  laudis  humanae,  sed  animae  perverse  amantis 
laudari  ab  hominibus  spreto  testimonio  conscientiae;  nec 
superbia  vitium  est  dantis  potestatem  vel  ipsius  etiam 
potestatis,  sed  animae  pervei^se  amantis  potestatem  suam  20 
potentioris  iustiore  contempta.  Ac  per  hoc  qui  perverse 
amat  cuiushbet  naturae  bonum,  etiamsi  adipiscatur,  ipse 
fit  in  bono  malus  et  miser  mehore  privatus. 

Caput  IX. 

An  sancti  angeli,  quem  lidbent  creatorem  naturae,  eun-  25 
dem  habeant  bonae  voluntatis  auctorem  per  Spiritum 
sanctufu  in  eis  caritate  diffusa. 

Cum  ergo  malae  vohnitatis  efficiens  naturahs  vel,  si 
dici   potest,    essentialis   nuUa   sit    causa   (ab   ipsa   quippe 
incipit  spirituum  mutabihum  malum,   quo  minuitur  atque  30 
depravatur    naturae    bonum,    nec   talem    voluntatem   facit 
nisi  defectio,  qua  deseritur  Deus,  cuius  defectionis  etiam 

caiisa  iitiq^iie  deficit):  si  dixerimus  iiullam  esse  efficientem 
causam  etiam  voluntatis  bonae,  cavendum  esl,  ne  voluntas 
bona  bonorum  angelorum  non  facta,  sed  Deo  coaeterna 
esse  credatur.  Cum  ergo  ipsi  facti  sint,  quo  modo 
5  non  esse  facta  dicetur?  Porro  quia  facta  est,  utrum  c 
ipsis  facta  est,  an  sine  illa  fuerunt  prius?  Sed  si  cu 
ipsis,  non  dubium  quod  ab  illo  facta  sit,  a  quo  et  ipsi; 
simulque  ut  facti  sunt,  ei,  a  quo  facti  sunt^  amore^  cum 
quo   facti   sunt^   adhaeserunt;   eoque   sunt  isti  ab  illorum 

10  societate  discreti,  quod  illi  in  eadem  bona  voluntate  man- 
serunt;  isti  ab  ea  deficiendo  mutati  sunt,  mala  scilicet 
voluntate  hoc  ipso  quod  a  bona  defecerunt;  a  qua  non 
defecissent,  si  utique  noluissent.  Si  autem  boni  angeU 
fuerunt  prius  sine  bona  voluntate  eamque  in  se  ipsi  Deo 

15  non  operante  fecerunt:  ergo  meliores  a  se  ipsis  quam 
illo    facti    sunt.     [Absit.]     Quid    enim    erant    sine    boi 
voluntate  nisi  mali?    Aut  si  propterea  non  mali,  quia  ni 
mala  voluntas  eis   inerat  (neque  enim  ab  ea,  quam  noif 
dum   coeperant   habere,    defecerant),  certe  nondum  tales, 

20  nondum  tam  boni  quam  esse  cum  bona  voluntate  coepe- 
runt.  At  si  non  potuerunt  se  ipsos  facere  meliores,  quam 
eos  ille  fecerat,  quo  nemo  meUus  quicquam  facit:  profecto 
et  bonam  voluntatem,  qua  meliores  essent,  nisi  operante 
adiutorio  Creatoris  habere  non  possent.     Et  cum  id  egit 

25  eorum  voluntas  bona,  ut  non  ad  se  ipsos,  qui  minus 
erant,  sed  ad  illum,  qui  summe  est,  converterentur  eique 
adhaerentes  magis  essent  eiusque  participatione  sapienter 
beateque  viverent:  quid  aliud  ostenditur  nisi  voluntatem 
quamUbet  bonam  inopem  fuisse  in  solo  desiderio  reman- 

30  suram,  nisi  ille,  qui  bonam  naturam  ex  nihilo  sui  capa- 
cem  fecerat,  ex  se  ipso  faceret  inplendo  meliorem,  priu^ 
faciens  excitando  avidiorem? 

Nam  et  hoc  discutiendum  est,  si  boni  angeli  ipsi 

se  feceriint  bonam  voliintatem,  iitriim  aliqua  eam  an  nulla 
voluntate  fecerunt.  Si  nulla,  utique  nec  fecerunt.  Si  ali- 
qua,  utrum  mala  an  bona?  Si  mala,  quo  modo  esse  po- 
tuit  mala  voluntas  bonae  voluntatis  effectrix?  Si  bona, 
iam  ergo  habebant.  Et  istam  quis  fecerat  nisi  ille,  qui  5 
eos  cum  bona  voluntate,  id  est  cum  amore  casto,  quo 
illi  adhaererent,  creavit,  simul  eis  et  condens  naturam  et 
largiens  gratiam?  Unde  sine  bona  voluntate,  hoc  est  Dei 
amore,  numquam  sanctos  angelos  fuisse  credendum  est. 
Isti  autem,  qui,  cum  boni  creati  essent,  tamen  mali  sunt  10 
(mala  propria  voluntate,  quam  bona  natura  non  fecit,  nisi 
cum  a  bono  sponte  defecit,  ut  mali  causa  non  sit  bonum, 
sed  defectus  a  bono),  aut  minorem  acceperunt  divini 
amoris  gratiam  quam  ilU,  qui  in  eadem  perstiterunt,  aut 
si  utrique  boni  aequaliter  creati  sunt,  istis  mala  volun-  15 
tate  cadentibus  illi  amplius  adiuti  ad  eam  beatitudinis 
plenitudinem,  unde  se  numquam  casuros  certissimi  fierent, 
pervenerunt;  sicut  iam  etiam  in  Ubro,  quem  sequitur  iste, 
tractavimus.  Confitendum  est  igitur  cum  debita  laude 
Creatoris  non  ad  solos  sanctos  homines  pertinere,  verum  20 
etiam  de  sanctis  angelis  posse  dici,  quod  caritas  Dei  dif- 
fusa  sit  in  eis  per  Spiritum  sanctum,  qui  datus  est  eis; 
nec  tantum  hominum,  sed  primitus  praecipueque  angelo- 
rum  bonum  esse,  quod  scriptum  est:  Mihi  autem  adhae- 
rere  Deo  honum  est.  Hoc  bonum  quibus  commune  est,  25 
habent  et  cum  illo  cui  adhaerent  et  inter  se  sanctam 
societatem  et  sunt  una  civitas  Dei  eademque  vivum  sacri- 
ficium  eius  vivumque  templum  eius.  Cuius  pars,  quae 
coniungenda  inmortalibus  angelis  ex  mortalibus  hominibus 
congregatur  et  nunc  mutabiliter  peregrinatur  in  terris  30 
vel  in  eis,  qui  mortem  obierunt,  secretis  animarum  re- 
ceptacuUs  sedibusque  requiescit,  eodem  Deo  creante  quem 

18)  C.  13.     22)  Rom.  5,  5.     25)  Ps.  72,  28. 


30    mutabiliter     VF;     mortaUter    Av    \\    31    mortem    F; 
morte  v 


526  S.  AUGUSTINI 


I 


ad  modum  exorta  sit,  siciit  de  angelis  dictum  est,  iam 
video  esse  dicendum.  Ex  ufio  quippe  homine,  quem  pri- 
mum  Deus  condidit,  humanum  genus  sumpsit  exordium 
secundum  sanctae  scripturae  fidem,  quae  mirabilem  aucto- 
5  ritatem  non  inmerito  habet  in  orbe  terrarum  atque  in 
omnibus  gentibus,  quas  sibi  esse  credituras  inter  cetc 
vera,  quae  dixit,  vera  divinitate  praedixit. 

Caput  X. 

J)e   opinione  eorum,    qui  humanum   genus  sicut  ips 
10  ,  mundum  semper  fuisse  existimant. 

Omittamus  igitur  coniecturas  hominum  nescientium 
quid  loquantur  de  natura  vel  institutione  generis  humani. 
AHi  namque,  sicut  de  ipso  mundo  crediderunt^  semper 
fuisse  homines  opinantur.     Unde  ait  et  Apuleius,  cum  hoc 

15  animantium  genus  describeret:  ^Singillatim  mortales,  cun- 
cti  tamen  universo  genere  perpetui."  Et  cum  illis  dictum 
fuerit,  si  semper  fuit  humanum  genus,  quonam  modo 
verum  eorum  loquatur  historia  narrans  qui  fuerint  qua- 
rumque   rerum  inventores,   qui  primi  hberalium  discipj 

20  narum   aliarumque   artium  institutores,   vel  a  quibus  p 
mum   illa  vel   illa  regio  parsque  terrarum,  illa  atque  il 
insula  incoli  coeperit,   respondent  diluviis  et  conflagratio- 
nibus  per   certa  intervalla  temporum  non  quidem  omnia, 
sed  plurima   terrarum  ita  vastari,   ut  redigantur  homin 

25  ad  exiguam  paucitatem,  ex  quorum  progenie  rursus  m 
titudo  pristina  reparetur;  ac  sic  identidem  reperiri  et 
stitui  quasi  prima,  cum  restituantur  potius,  quae  fuer 
illis  nimiis   vastationibus   interrupta   et   extincta;   ceter 
hominem  nisi  ex  homine  existere  omnino  non  posse. 

30  cunt  autem  quod  putant,  non  quod  sciunt. 
14)  De  deo  Socr.  p.  43. 

Caput  XI. 

Be  falsitate   eius   historiae,  quae  multa  milia  annorum 
praeteritis  temporibus  ascribit. 

Fallimt    eos    eliam   quaedam   mendacissimae   litterae, 
quas  perhibent  in  historia  temporum  multa  annorum  milia  5 
continere,   cum   ex  Utteris   sacris  ab  institutione  hominis 
nondum  completa  annorum  sex  milia  computemus.    Unde 
ne   multa   disputem   quem  ad   modum   illarum    Utterarum, 
in  quibus  longe   pUira  annorum  milia  referuntur,   vanitas 
refellatur  et  nuUa  in  iUis  rei  huius  idonea  reperiatur  au-  10 
ctoritas:    iUa    epistula    Alexandri    Magni    ad    Olympiadem 
matrem  suam,  quam  scripsit  narrationem  cuiusdam  Aegy- 
ptii    sacerdotis    insinuans,    quam   protuUt  ex  Utteris  quae 
sacrae  apud  Ulos  haberentur,   continet  etiam  regna,  quae 
Graeca  quoque  novit  historia;  in  quibus  regnum  Assyrio-  15 
rum   in   eadem   epistula   Alexandri   quinque   mUia   excedit 
annorum;  in  Graeca   vero  historia  mUIe  ferme  et  trecen- 
tos  habet   ab   ipsius  Beli  principatu,    quem  regem  et  iUe 
Aegyptius  in  eiusdem  regni  ponit  exordio;  Persarum  autem 
et  Macedonum   imperio  usque  ad  ipsum   Alexandrum,  cui  20 
loquebatur,  plus  quam  octo  annorum  milia  ille  constituit, 
cum  apud  Graecos  Macedonum  usque  ad  mortem  Alexan- 
dri  quadringenti  octoginta  quinque  reperiantur,  Persarum 
vero,  donec  ipsius  Alexandri  victoria  finiretur,  ducenti  et 
triginta  tres  computentur.     Longe  itaque  hi  numeri  anno-  25 
rum  iUis  AegyptUs  sunt  minores,  nec  eis,  etiamsi  ter  tan- 
tum   computarentur,   aequarent.     Perhibentur  enim  Aegy- 


1  sqq.  ut  editur  VA;  vulgo  Jiaec,  nulla  capitis  novi  inscri- 

ptii  quondam  tam  breves  annos  habuisse,  ut  quaternis 
mensibus  finirentur;  unde  annus  plenior  et  verior,  qua; 
lis  nunc  et  nobis  et  illis  est,  tres  eorum  annos  coi 
plectebatur  antiquos.  Sed  ne  sic  quidem,  ut  dixi,  Gra( 
5  Aegyptiae  numero  temporum  concordat  historia.  Et  i( 
Graecae  potius  fides  habenda  est,  quia  veritatem  non 
cedit  annorum,  qui  litteris  nostris,  quae  vere  sacrae  sui 
continentur.  Porro  si  haec  epistula  Alexandri,  quae  maxime 
innotuit,  multum  abhorret  in  spatiis  temporum  a  proba- 

10  biU  fide  rerum:  quanto  minus  credendum  est  ilHs  Utteris, 
quas  plenas  fabulosis  vehit  antiquitatibus  proferre  vohierint 
contra  auctoritatem  notissimorum  divinorumque  Ubrorum, 
quae  totum  orbem  sibi  crediturum  esse  praedixit,  et  cui 
totus   orbis,   sicut  ab   ea  praedictum  est,    credidit;  quae 

15  vera  se  narrasse  praeterita  ex  his,  quae  futura  praenun- 
tiavit,  cum  tanta  veritate  inplentur,  ostendit. 

Caput  xn. 

Be  his,  qui  hunc  quidem  mundum  non  sempiternum 
tantj  sed  aut  innumerabiles  aut  eundem  unum  certc 
20  conclusione  saeculorum  semper  nasci  et  resolvi 

opinantur. 

AUi  vero,  qui  mundum  istum  non  existimant  semf 
ternum,  sive  non  eum  sohmi,  sed  innumerabiles  opinen- 
tur,  sive  solum  quidem  esse,  sed  certis  saeculorum  inter- 

25  vallis  innumerabiliter  oriri  et  occidere,  necesse  est  fateantur 
hominum  genus  prius  sine  hominibus  gignentibus  exti- 
tisse.  Neque  enim  ut  aUuvionibus  incendiisque  terrarum, 
quas  UU  non  putant  toto  prorsus  orbe  contingere,  et  ideo 
paucos  homines,  ex  quibus   muUitudo  pri^tina  reparetur, 

30  semper  remanere  contendunt,  ita  et  hi  possunt  putare, 
quod    aUquid   hominum   pereunte    mundo    reUnquatur 

muiido;  sed  sicut  ipsum  mundum  ex  materia  sua  renasci 
existimant,  ita  in  illo  ex  elementis  eius  genus  humanum 
ac  deinde  a  parentibus  progeniem  puUuIare  mortalium, 
sicut  aliorum  animalium. 

Caput  XIIL  5 

Quid  respojidendum  sit  his,  qui  primam  conditionem 
hominis  tardam  esse  causantur. 

Quod    autem    respondimus,    cum    de    mundi   origine 
quaestio  verteretur,  eis,  qui  nolunt  credere  non  eum  sem- 
per  fuisse,  sed  esse  coepisse,  sicut  etiam  Plato  apertissime  lo 
confitetur,  quamvis  a  nonnullis  contra  quam  loquitur  sen- 
sisse    credatur:    hoc    etiam   de   prima   hominis   conditione 
responderim,    propter   eos,    qui   similiter   moventur,    cur 
homo  per  innumerabilia  atque  infmita  retro  tempora  crea- 
tus  non  sit  tamque  sero  sit  creatus,  ut  minus  quam  sex  15 
milia  sint  annorum,  ex  quo  esse  coepisse  in  sacris  litteris 
invenitur.     Si   enim   brevitas   eos  offendit  temporis,   quod 
tam   pauci   eis   videntur   anni,   ex  quo  institutus  homo  in 
nostris   auctoritatibus   legitur:   considerent   nihil  esse  diu- 
turnum,  in  quo  est  aliquid  extremum,  et  omnia  saeculo-  20 
rum  spatia  definita,  si  aeternitati  interminae  comparentur, 
non   exigua   existimanda   esse,  sed  nulla.     Ac  per  hoc  si 
non   quinque   vel   sex,   verum   etiam   sexaginta   milia  sive 
sescenta,   aut   sexagiens   sive    sescentiens,   aut  sescentiens 
miliens  dicerentur  annorum,  aut  itidem  per  totidem  totiens  25 
multiplicaretur  haec  summa,  ubi  iam  nullum  numeri  nomen 
haberemus,   ex  quo  Deus  hominem  fecit:   similiter  quaeri 
posset,    cur   ante   non    fecerit.     Dei    quippe    ab    hominis 
creatione  cessatio   retrorsus   aeterna   sine  initio  tanta  est, 
ut,  si  ei  conferatur  quamlibet  magna  et  ineffabilis  numcro-  30 
sitas    temporum,    quae  tamen   fine    conclusa    certi    spatii 


3  a  om.  F  II  15  sit  creatus  VAF;  sit  conditus  i;  ||  21  inter- 

terminatur,  nec  saltem  tanta  videri  debeat,  quanta  si  umoris 
brevissimam  guttam  universo  mari^  etiam  quantum  ocea- 
nus  circumfluit,  comparemus;  quoniam  istorum  duorum 
unum  quidem  perexiguum  est,  aiterum  incomparabiliter 
5  magnum,  sed  utrumque  finitum;  illud  vero  temporis  spa- 
tium,  quod  ab  aliquo  initio  progreditur  et  aliquo  termino 
cohercetur,  magnitudine  quantacumque  tendatur,  compara- 
tum  illi,  quod  initium  non  habet,  nescio  utrum  pro  mini- 
mo   an  potius    pro  nullo  deputandum  est.     Hinc  enim  si 

10  a  fine  vel  brevissima  singiilatim  momenta  detrahantur^ 
decrescente  numero  licet  tam  ingenti,  ut  vocabuUim  non 
invefliat,  retrorsum  redeundo  (tamquam  si  hominis  dies 
ab  illo,  in  quo  nunc  vivit,  usque  ad  illum,  in  quo  natus 
est,  detrahas)   quandoque   ad  initium  illa  detractio  perdj^ 

15  cetur.     Si  autem  detrahantur  retrorsus  in  spatio,  quo 
nullo  coepit  exordto,  non  dico  singillatim  minuta  momel 
ta    vel   horarum    aut  dierum    aut  mensum   aut    annorum 
etiam  quantitates,  sed  tam  magna  spatia,  quanta  illa  summa 
conprehendit  annorum,   quae  iam  dici  a  quibuslibet  co 

20  putatoribus  non  potest,  quae  tamen  momentorum  mi 
tatim  detractione  consumitur,  et  detrahantur  haec  ta 
spatia  non  semel  atque  iterum  saepiusque,  sed  semper: 
quid  fit,  quid  agitur,  quando  numquam  ad  initium,  quod 
omnino    nullum   est,   pervenitur?     Quapropter   quod    nos 

25  modo  quaerimus  post  quinque  milia  et  quod  excurrit  an- 
norum,  possent  et  posteri  etiam  post  annorum  sescen- 
tiens  miliens  eadem  curiositate  requirere,  si  in  tantum 
haec  mortalitas  hominum  exoriendo  et  occubando  et  in- 
perita  perseveraret  infirmitas.     Potuerunt   et   qui  fuerunt 

30  ante  nos  ipsis  recentibus  hominis  creati  temporibus  istam 
movere  quaestionem.  Ipse  denique  primus  homo  vel  po- 
stridie  vel  eodem-  die  postea  quam  factus  est  potuit  in- 
quirere,  cur  non  ante  sit  factus;  et  quandocumque  antea 

factus  esset,  non  vires  lunc  alias  et  alias  nunc  vel  etiam 
postea  ista  de  initio  rerum  temporalium  controversia  re- 
periret. 

Caput  XIV. 

De  revolutione  saeculorum,  quihus  certo  fine  conclusis  5 
universa  semper  in  eundem  ordinem  eandemque  spe- 
ciem  reditura  quidam  philosophi  crediderunt. 

Hanc  autem  se  philosophi  mundi  huius  non  aliter 
putaverunt  posse  vel  debere  dissolvere,  nisi  ut  circuitus 
temporum  inducerent,  quibus  eadem  semper  fuisse  reno-  10 
vata  atque  repetita  in  rerum  natura  atque  ita  deinceps 
fore  sine  cessatione  adseverarent  volumina  venientium  et 
praetereuntium  saeculorum;  sive  in  mundo  permanente 
isti  circuitus  fierent,  sive  certis  intervalUs  oriens  et  occi- 
dens  mundus  eadem  semper  quasi  nova,  quae  transacta  15 
et  ventura  sunt,  exhiberet.  A  quo  ludibrio  prorsus  in- 
mortalem  animam,  etiam  cum  sapientiam  perceperit,  libe- 
rare  non  possunt,  euntem  sine  cessatione  ad  falsam  bea- 
tiludinem  et  ad  veram  miseriam  sine  cessatione  redeuntem. 
Quo  modo  enim  vera  beatitudo  est^  de  cuius  numquam  20 
aeternitate  confiditur,  dum  anima  venturam  miseriam  aut 
inperitissime  in  veritate  nescit  aut  infelicissime  in  beati- 
tudine  pertimescit?  At  si  ad  miserias  numquam  ulterius 
reditura  ex  his  ad  beatitudinem  pergit:  fit  ergo  aliquid 
novi  in  tempore,  quod  finem  non  habet  temporis.  Cur  25 
non  ergo  et  mundus?  cur  non  et  homo  factus  in  mundo? 
ut  illi  nescio  qui  falsi  circuitus  a  falsis  sapientibus  falla- 
cibusque  comperti  in  doctrina  sana  tramite  recti  itineris 
evitentur. 

Nam  quidam  et  illud,  quod  legitur  in  Hbro  Salomo-  30 
nis,  qui  vocatur  ecclesiastes:    Quid  est  quod  fuit?  Tpsum 
quod   erit.     Et  quid  est  quod  factum  est?    Ipsum  quod 

fiet\  et  non  est  omne  recens  suh  sole.  Qui  loquetur  ef 
dicet:  Ecce  hoc  novum  est:  iam  fuit  saeculis  quae  fue- 
runt  ante  nos,  propter  hos  circuitus  in  eadem  redeuntes 
et  in  eadem  cuncta  revocantes  dictum  intellegi  volunt; 
5  quod  ille  aut  de  his  rebus  dixit,  de  quibus  superius  lo- 
quebatur,  hoc  est  de  generationibus  aliis  euntibus,  aliis 
venientibus,  de  soHs  anfractibus,  de  torrentium  lapsibus; 
aut  certe  de  omnium  rerum  generibus,  quae  oriuntur  at- 
que  occidunt.     Fuerunt   enim   homines  ante  nos,   sunt  et 

10  nobiscum,  erunt  et  post  nos;  ita  quaeque  animantia  vel 
arbusta.  Monstra  quoque  ipsa,  quae  inusitata  nascuntur, 
quanivis  inter  se  diversa  sint  et  quaedam  eorum  semel 
facta  narrentur,  tamen  secundum  id,  quod  generaliter 
miracula  et  monstra  sunt,  utique  et  fuerunt  et  erunt,  nj 

15  recens   et   novum  est,    ut   monstrum   sub   sole   nascat 
Quamvis  haec  verba  quidam  sic  intellexerint,  tamquam  Tn 
praedestinatione   Dei   iam   facta   fuisse   omnia  sapiens  ille 
voluisset  inteliegi,  et  ideo  nihil  recens  esse  sub  sole.     Absit 
autem  a  recta  fide,  ut  his  Salomonis  verbis  illos  circuiti 

20  significatos   esse   credamus,   quibus   illi  putant   sic  ead 
temporum  temporaliumque  rerum  volumina  repeti,  ut  ve 
gratia,  sicut  isto  saeculo  Plato  philosophus  in  urbe  Athe- 
niensi  et  in  ea  schola,  quae  Academia  dicta  est,  discipulos 
docuit,   ita   per   innumerabiUa   retro   saecula  multum  qui- 

25  dem  prolixis  intervallis,  sed  tamen  certis,  et  idem  Plato 
et   eadem   civitas    et   eadem   schola  idemque   discipuU 
petiti  et  per   innumerabilia   deinde  saecula  repetendi 
Absit,  inquam,  ut  nos  ista  credamus.     Semel  enim  C 
stus   mortuus   est  pro   peccatis   nostris;   surgens  aute 

30  mortuis  iam  non  moritur,   et  mors  ei  ultra  non  domina" 
bitur;    et   nos  post  resurrectionem  semper  cum  Domino 

3)  Eccle.     1,  9  sq.     31)  Rom.  6,  9. 

erimiis,  cui  modo  dicimus,  quod  sacer  admonet  psalmus: 
Tu,  Bomine,  servahls  nos  et  custodies  nos  a  generatione 
liac  et  in  aeternum.  Satis  autem  istis  existimo  convenire 
quod  sequitur:  In  circuitu  impii  amhuldbunt;  non  quia 
per  circulos,  quos  opinantur,  eorum  vita  est  recursura,  5 
sed  quia  modo  talis  est  erroris  eorum  via,  id  est  falsa 
doctrina. 

Caput  XV. 

De  temporali  conditione  generis  humani,  quam  Deus  nec 
novo  consilio  instituerit  nec  mutahili  voluntate.  10 

Quid  autem  mirum  est,  si  in  his  circuitibus  errantes 
nec  aditum  nec  exitum  inveniunt?  quia  genus  humanum 
atque  ista  nostra  mortalitas  nec  quo  initio  coepta  sit 
sciunt,  nec  quo  fme  claudatur;  quando  quidem  ahitudinem 
Dei  penetrare  non  possunt;  qiiia,  cum  ipse  sit  aeternus  15 
et  sine  initio^  ab  aUquo  tamen  initio  exorsus  est  tempora 
et  hominem^  quem  numquam  antea  fecerat,  fecit  in  tem- 
pore,  non  tamen  novo  et  repentino,  sed  inmutabili  aeterno- 
que  consiho.  Quis  hanc  valeat  altitudinem  investigabi- 
lem  vestigare  et  inscrutabilem  perscrutari,  secundum  quam  20 
Deus  hominem  temporalem,  ante  quem  nemo  umquam 
hominum  fuit,  non  mutabih  vohmtate  in  tempore  condidit 
et  genus  humanum  ex  uno  muUipUcavit?  Quando  quidem 
psalmus  ipse  cum  praemisisset  atque  dixisset:  TUj  Domine^ 
servahis  nos  et  custodies  nos  a  generatione  hac  et  in  25 
aeternum,  ac  deinde  repercussisset  eos,  in  quorum  stuUa 
impiaque  doctrina  nuUa  Uberationis  et  beatitudinis  animae 
servatur  aeternitas,  continuo  subiciens:  In  circuitu  impii 
amhulahunt:  tamquam  ei  diceretur:  „Quid  ergo  tu  credis, 

3)  Ps.  11,  8  sq. 

sentis,   intellegis?    numquidnam   existimandum   est   subito 

Deo  placuisse  hominem  facere,  quem  numquam  antea  in 

finita   retro   aeternitate    fecisset^    cui    nihil   novi   accider 

•    potest^  in    quo   mutabile  ahquid   non   est?"    continuo   re 

5  spondit   ad  ipsum  Deum   loquens:   Secundum   altitudine^ 

tuam  muUiplicasti  filios  liominum.   Sentiant^  inquit,  homines 

quod   putant,   et   quod   eis  placet  opinentur  et  disputent 

Secundum  altitudinem  tuam,    quam   nulUis  potest   noss 

hominum,    multiplicasti    filios    hominum.      Valde    quipp 

10  altum  est  et  semper  fuisse,  et  hominem,  quem  numqua 

fecerat,   ex   aliquo  tempore  primum   facere  voUiisse^   ne 

consiUum  voUmtatemque  mutasse. 


Caput  XVI. 

An    ut  Deus  semper   etiam  dominus  fuisse  intellegatm 
15  credendum  sit  creaturam  quoque  numquam  defuisse  c\ 
dominaretur,  et  quo  modo  dicatur  semper  creatum 
quod  dici  non  potest  coaeternum. 

Ego   quidem   sicut  Dominum  Deum   aUquando    domi 
num  non  fuisse  dicere  non  audeo^  ita  hominem  numquai 

20  antea    fuisse   et   ex    quodam    tempore    primum    hominei 
creatum  esse  dubitare  non  debeo.     Sed  cum  cogito  cuU 
rei   dominus   semper  fuerit,   si  semper  creatura  non  fui| 
adfirmare   aUquid    pertimesco,   quia   et  me  ipsum  intuec 
et  scriptum  esse  recolo:  Quis  hominum  potest  scire  coi 

25  silium  JDei,  aut  quis  poterit  cogitare  quid  velit  Dominus\ 
Cogitationes  enim    mortalium    timidae  et  incertae  adi) 
ventiones    nostrae.     Corruptibile    enim    corpus    adgravt 
animam,    et  deprimit  terrena    inhabitatio  sensum  mult^ 
cogitantem.     Ex  Uis  igitur,  quae  in  Uac  terrena  inUabits 

29)  Sap.  9,  13  sqq. 

tione  miilta  cogito  (ideo  iitiqiie  niulta,  quia  iiniim,  quod 
ex  illis  vel  praeter  illa,  quod  forte  non  cogito^  verum  est^ 
invenire  non  possum),  si  dixero  semper  fuisse  creaturam, 
cuius  dominus  esset,  qui  semper  est  dominus  nec  dominus 
umquam  non  fuit;  sed  nunc  illam,  nunc  aliam  per  alia  5 
atque  alia  temporum  spatia,  ne  aliquam  Creatori  coaeter- 
nam  esse  dicamus,  quod  fides  ratioque  sana  condemnat: 
cavendum  est,  ne  sit  absurdum  et  a  luce  veritatis  alienum 
mortalem  quidem  per  vices  temporum  semper  fuisse  crea- 
luram,  decedentem  aliam,  aliam  succedentem;  inmortalem  10 
vero  non  esse  coepisse^  nisi  cum  ad  nostrum  saeculum 
ventum  est,  quando  et  angeli  creati  sunt,  si  eos  recte  lux 
illa  primum  facta  significat  aut  illud  potius  caelum,  de 
quo  dictum  est:  In  principio  fecit  Beus  caelum  et  ter- 
ram,  cum  tamen  non  fuerint,  antequam  fierent,  ne  inmor-  15 
tales,  si  semper  fuisse  dicuntur,  Deo  coaeterni  esse  cre- 
dantur.  Si  autem  dixero  non  in  tempore  creatos  angelos, 
sed  ante  omnia  tempora  et  ipsos  fuisse,  quorum  Deus 
dominus  esset,  qui  numquam  nisi  dominus  fuit:  quaeretur 
a  me  etiam,  si  ante  omnia  tempora  facti  sunt,  utrum  20 
semper  potuerint  esse  qui  facti  sunt.  Hic  respondendum 
forte  videatur:  Quo  modo  non  semper,  cum  id,  quod  est 
omni  tempore,  non  inconvenienter  semper  esse  dicatur? 
Usque  adeo  autem  isti  omni  tempore  fuerunt,  ut  etiam 
ante  omnia  tempora  facti  sint;  si  tamen  a  caelo  coepta  25 
sunt  tempora,  et  illi  iam  erant  ante  caelum.  At  si  tem- 
pus  non  a  caelo,  verum  et  ante  caelum  fuit;  non  quidem 
in  horis  et  diebus  et  mensibus  et  annis  (nam  istae  di- 
mensiones  temporalium  spatiorum,  quae  usitate  ac  proprie 
dicuntur  tempora,  manifestum  est  quod  a  motu  siderum  30 
coeperint;  unde  et  Deus,  cum  haec  institueret,  dixit:  Et 
sint  in  signa  et  in  tempora  et  in  dies  et  in  annos),  sed 
in  aliquo  mutabili  motu,  cuius  aliud  prius,  aliud  posterius 
praeterit,    eo    quod   simul   esse   non   possunt;  —  si  ergo 

antc  caelum  in  angelicis  motibus  tale  aliquid  fuit  et  ideo 
tempus  iam  fuit  atque  angeli,  ex  quo  facti  sunt,  tempora- 
liter  movebantur:  etiam  sic  omni  tempore  fuerunt,  quando 
quidem  cum  illis  facta  sunt  tempora.     Quis  autem  dicat: 

'5  Non  semper  fuit,  quod  omni  tempore  fuit? 

Sed  si  hoc  respondero,  dicetur  mihi:  Quo  modo  ergo 
non  coaeterni  Creatori,  si  semper  ille,  semper  illi  fue- 
runt?  Quo  modo  etiam  creati  dicendi  sunt,  si  semper 
fuisse    intelleguntur?     Ad    hoc    quid   respondebitur?     An 

10  dicendum  est  et  semper  eos  fuisse,  quoniam  omni  tem- 
pore  fuerunt,  qui  cum  tempore  facti  sunt,  aut  cum  qui- 
bus  fcicta  sunt  tempora,  et  tamen  creatos?  Neque  enini 
et  ipsa  tempora  creata  esse  negabimus,  quamvis  omni 
tempore  tempus  fuisse  nemo  ambigat.     INam  si  non  omni 

15  tempore  fuit  tempus,  erat  ergo  tempus,  quando  nuUum 
erat  tempus,  Quis  hoc  stultissimus  dixerit?  Possumus 
enim  recte  dicere:  Erat  tempus,  quando  non  erat  Roma; 
erat  tempus,  quando  non  erat  Hierusalem;  erat  tempus, 
quando  non  erat  Abraham;  erat  tempus,  quando  non  erat 

20  homo,   et   si   quid  huius  modi;   postremo  si  non  cum  in- 
itio   temporis,   sed  post   aliquod   tempus   factus   est  mun- 
dus:    possumus    dicere:    Erat    tempus,    quando    non    erat 
mundus;  at  vero:  Erat  tempus,  quando  nullum  erat  tera^J 
pus,  tam  inconvenienter  dicimus,  ac   si  quisquam   dical^H 

25  Erat  homo,  quando  nullus  erat  homo,  aut:  Erat  iste  mun-  i 
dus,  quando  iste  non  erat  mundus.  Si  enim  de  alio  at-  ^ 
que  alio  intellegatur,  potest  dici  aliquo  modo,  hoc  es 
Erat  alius  homo,  quando  non  erat  iste  homo;  sic  ergo 
Erat   aliud   tempus,    quando  non   erat  hoc  tempus,  recte 

30  possumus  dicere;  at  vero:  Erat  tempus,  quando  nullum 
erat  tempus,  quis  vel  insipientissimus  dixerit?  Sicut  ergo 
dicimus  creatum  tempus,  cum  ideo  semper  fuisse  dicatur, 
quia  omni  tempore  tempus  fuit:  ita  non  est  consequens, 
ut,    si    semper    fuerunt  angeli,    ideo  non  sint  creati,    ut 

propterea  semper  fuisse  dicantur,  quia  omni  tempore 
fuerunt,  et  propterea  omni  tempore  fuerunt,  quia  nuUo 
modo  sine  his  ipsa  tempora  esse  potuerunt.  Ubi  enim 
nuila  creatura  est,  cuius  mutabilibus  motibus  tempora 
peragantur,  tempora  omnino  esse  non  possunt;  ac  per  5 
hoc  etsi  semper  fuerunt,  creati  sunt,  nec  si  semper 
fuerunt,  ideo  Creatori  coaeterni  sunt.  Ille  enim  semper 
fuit  aeternitate  inmutabili;  isti  autem  facti  sunt;  sed 
ideo  semper  fuisse  dicuntur,  quia  omni  tempore  fue- 
runt,  sine  quibus  tempora  nullo  modo  esse  potuerunt;  10 
tempus  autem  quoniam  mutabililate  transcurrit,  aeternitati 
inmutabili  non  potest  esse  coaeternum.  Ac  per  hoc 
etiamsi  inmortalitas  angelorum  non  transit  in  tempore, 
nec  praeterita  est  quasi  iam  non  sit,  nec  futura  quasi 
nondum  sit:  tamen  eorum  motus,  quibus  tempora  per-  15 
aguntur,  ex  futuro  in  praeteritum  transeunt,  et  ideo  Crea- 
tori,  in  cuius  motu  dicendum  non  est  vel  fuisse  quod 
iam  non  sit,  vel  futurum  esse  quod  nondum  sit,  coaeterni 
esse  non  possunt. 

Quapropter    si   Deus    semper  dominus    fuit,    semper  20 
habuit  creaturam  suo  dominatui  servientem;  verum  tamen 
non   de   ipso   genitam,   sed   ab   ipso  de  nihilo  factam  nec 
ei  coaeternam;  erat  quippe  ante  illam,  quamvis  nullo  tem- 
pore  sine  illa;  non  eam  spatio  transcurrente,  sed  manente 
perpetuitate   praecedens.     Sed   hoc   si  respondero  eis  qui  25 
requirunt,    quo    modo    semper  creator,    semper    dominus 
fuit,  si  creatura  serviens  non  semper  fuit;  aut  quo  modo 
creata  est  et  non  potius  creatori  coaeterna  est,  si  semper 
fuit:    vereor    ne    facilius   iudicer    adfirmare    quod    nescio, 
quam  docere  quod  scio.     Redeo  igitur  ad  id,  quod  crea-  30 
tor  noster  scire  nos  voluit;  illa  vero,  quae  vel  sapientio- 
ribus  in  hac   vita  scire  permisit    vel    omnino  perfectis  in 
alia  vita  scienda  servavit,  ultra  vires  meas  esse  confiteor. 
Sed  ideo  putavi  sine   adfirmatione  tractanda,   ut  qui  haec 

legunt    videant    a    quibus    quaestioiuim    periculis    debeant 
temperare,  nec  ad  omnia  se  idoneos  arbitrentur  potiusque 
intellegant  quam   sit  apostolo  obtemperandum  praecipienti 
•    salubriter^  ubi  ait:   Dico    autem  per   gratiam   Dei  quae 
5  data  est  mihi  omnibus  qui  sunt  i?i  vohis,  non  plus  sapere 
quam  oportet  sapere,  sed  sapere  ad  temperantiam,  um 
cuique  sicut  Deus  partitus  est  mensuram  fidei.     Si  enii 
pro  viribus  suis  alatur  infans,  fiet^  ut  crescendo  plus  a 
piat;  si  autem  vires  suae  capacitatis  excedat,  deficiet  ante 
10  quam  crescat. 

Caput  xvn. 

Quo  modo  intellegenda  sit  promissa  Tiomini  a  Deo  vit\ 
aeterna  ante  tempora  aeterna. 

Quae    saecula    praeterierint    antequam    genus    insti- 

15  tueretur  humanum,  me  fateor  ignorare;  non  tamen  dubito 
nihil  omnino   creaturae   Creatori   esse   coaeternum,     Dic^H 
etiam  apostohis  tempora  aeterna,  nec  ea  futura,  sed,  quo^H 
magis  est  mirandum,  praeterita.     Sic  enim  ait:   In  spem^ 
vitae  aeternae,  quam  promisit   non  mendax  Deus  ante 

20  tempora  aeterna;  manifestavit  autem  temporibus  suis 
verbum  suum.  Ecce  dixit  retro  quod  fuerint  tempora 
aeterna,  quae  tamen  non  fuerint  Deo  coaeterna,  si  quidem 
ille  ante  tempora  aeterna  non  solum  erat,  verum  etiam 
promisit  vitam    aeternam,    quam    manifestavit   temporibus 

25  suis,  id  est  congruis,  quid  ahud  quam  Verbum  suum? 
Hoc  est  enim  vita  aeterna.  Quo  modo  autem  promisit, 
cum  hominibus  utique  promiserit,  qui  nondum  erant  ante 
tempora  aeterna,  nisi  quia  in  eius  aeternitate  atque  in 
ipso  Verbo    eius    eidem    coaeterno    iam    praedestinatione 

30  fixum  erat,  quod  suo  tempore  futurum  erat? 

7)  Rom.  12,  3.     21)  Tit.  1,  2  sq. 

Caput  XVIII. 


QuM  de  incommutahiU  consilio  ac   voluntate  Dei  fides 

sana   defendat  contra   ratiocinationes   eorum,   qui  opera 

Dei  ex  aeternitate  repetita  per  eosdem  semper  volunt 

saeculorum  redire  circuitus.  5 

Illiid  quoque  non  dubito,  antequam  homo  primus 
creatus  esset,  numquam  quemquam  fuisse  hominem;  nec 
eundem  ipsum  nescio  quibus  circuitibus  nescio  quotiens 
revohitum,  nec  aUum  aliquem  natura  similem.  Neque  ab 
hac  fide  me  philosophorum  argumenta  deterrent,  quorum  10 
acutissimum  illud  putatur,  quod  dicunt  nulla  infinita  ulla 
scientia  posse  conprehendi;  ac  per  hoc  Deus,  inquiunt, 
rerum  quas  facit  omnium  finitarum  omnes  finitas  apud 
se  rationes  habet;  bonitas  autem  eius  numquam  vacua 
fuisse  credenda  est,  ne  sit  temporalis  eius  operatio,  cuius  15 
retro  fuerit  aeterna  cessatio,  quasi  paenituerit  eum  prio- 
ris  sine  initio  vacationis  ac  propterea  sit  operis  adgressus 
initiumj  et  ideo  necesse  est,  inquiunt,  eadem  semper  re- 
peti  eademque  semper  repetenda  transcurrere,  vel  manente 
mundo  mutabiliter,  qui  licet  numquam  non  fuerit  et  sine  20 
initio  temporis  tamen  factus  est,  vel  eius  quoque  ortu  et 
occasu  semper  illis  circuitibus  repetito  semperque  repe- 
tendo ;  ne  videUcet,  si  aliquando  primum  Dei  opera  coepta 
dicuntur,  priorem  suam  sine  initio  vacationem  tamquam 
inertem  ac  desidiosam  et  ideo  sibi  displicentem  damnasse  25 
quodam  modo  atque  ob  hoc  mutasse  credatur;  si  autem 
semper  quidem  temporalia,  sed  alia  atque  alia  perhibetur 
operatus  ac  sic  aliquando  etiam  ad  hominem  faciendiim, 
quem  numquam  antea  fecerat,  pervenisse,  non  scientia, 
qua  putant  non  posse  quaecumque  infinita  conprehendi,  30 
sed  quasi  ad  horam,  sicut  veniebat  in  mentem,  fortuita 
quadam  inconstantia    videatur    fecisse    quae    fecit.     Porro 

si  illi  circiiitus  admittantur,  inquiunt,  quibus  vel  manon 
mundo  vel  ipso  quoque  revolubiles  ortus  suos  et  occas 
eisdem  circuitibus  inserente  eadem  temporalia  repetuntur, 

.     nec    ignavum    otium,    praesertim    tam    longae    sine   initio 

5  diuturnitatis,  Deo  tribuitur^  nec  inprovida  temeritas  operum 

suorum;    quoniam  si  non  eadem  repetantur,   non  possu 

infinita  diversitate  variata  ulla  eius  scientia  vel  praescie 

tia  conprehendi. 

Has  argumentationes,  quibus  impii  nostram  simplice 

10  pietatem,  ut  cum  illis  in  circuitu  ambulemus,  de  via  reci 
conantur  avertere,   si  ratio  refutare  non  posset,  fides  in- 
ridere'  deberet.     Huc   accedit,    quod    in  adiutorio  Domini 
Dei    nostri    hos  volubiles  circulos,    quos  opinio  confingi 
ratio  manifesta  confringit.     Hinc  enim  maxime  isti  erran 

15  ut  in  circuitu   falso  ambulare  quam  vero  et  recto  itine 
malint,  quod  mentem  divinam  omnino  inmutabilem,  cuius' 
libet  infinitatis   capacem   et   innumera   omnia   sine  cogita 
tionis   alternatione   numerantem,   de  sua  humana  mutabili 
angustaque    metiuntur;    et    fit    illis    quod    ait    apostolus: 

20  Comparantes  enim  semei  ipsos  sibimei  ipsis  non  inte^ 
legunt.  Nam  quia  illis  quidquid  novi  faciendum  venit  i 
mentem,  novo  consilio  faciunt  (mutabiles  quippe  mentes 
gerunt):  profecto  non  Deum,  quem  cogitare  non  possunt, 
sed    semet   ipsos   pro   illo  cogitantes,    non  illum,    sed  se 

25  ipsos,  nec  illi,  sed  sibi  comparant.     Nobis  autem  fas  no 

est    credere,    aliter    affici    Deum    cum   vacat,    aliter   cu 


operatur;  quia  nec  affici  dicendus  est,  tamquam  in  ei 
natura  fiat  aliquid,  quod  ante  non  fuerit.  Patitur  quipp' 
qui  afficitur,  et  mutabile  est  omne  quod  aliquid  patitur. 
30  Non  itaque  in  eius  vacatione  cogitetur  ignavia  desidia 
inertia,  sicut  nec  in  eius  opere  labor  conatus  industria. 
Novit  quiescens  agere  et  agens  quiescere.  Potest  ad  opus 
novum  non  novum,  sed  sempiternum  adhibere  consiHum; 

10)  Ps.  11,  9.     21)  2.  Cor.  10,  12. 

nec  paenitendo,  qiiia  priiis  cessaverat,  coepit  facere  quod 
non  fecerat.  Sed  et  si  prius  cessavit  et  posterius  opera- 
tus  est  (quod  nescio  quem  ad  modum  ab  homine  possit 
intellegi):  lioc  procui  dubio,  quod  dicitur  prius  et  poste- 
rius,  in  rebus  prius  non  existentibus  et  posterius  existen-  5 
tibus  fuit;  in  illo  autem  non  alteram  praecedentem  altera 
subsequens  mutavit  aut  abstulit  voluntatem,  sed  una  ea- 
demque  sempiterna  et  inmutabili  voluntate  res,  quas  con- 
didit,  et  ut  prius  non  essent  egit,  quamdiu  non  fuerunt, 
et  ut  posterius  essent,  quando  esse  coeperunt,  liinc  eis,  10 
qui  talia  videre  possunt,  mirabiliter  fortassis  ostendens, 
quam  non  eis  indiguerit,  sed  eas  gratuita  bonitate  con- 
diderit,  cum  sine  illis  ex  aeternitate  initio  carente  in 
non  minore  beatitate  permansit. 

Caput  XIX.  15 

Contra  eos,  qui  dicunt  ea,   quae  inftnita  sunt,  nec  Dei 
posse  scientia  conprehendi. 

Illud  autem  aliud  quod  dicunt,  nec  Dei  scientia  quae 
infinita  sunt  posse  conprehendi:  restat  eis,  ut  dicere  au- 
deant  atque  huic  se  voragini  profundae  inpietatis  inmer-  20 
gant,  quod  non  omnes  numeros  Deus  noverit.  Eos  quippe 
infmitos  esse,  certissimum  est;  quoniam  in  quocumque 
numero  finem  faciendum  putaveris,  idem  ipse,  non  dico 
uno  addito  augeri,  sed  quamlibet  sit  magnus  et  quam- 
libet  ingentem  multitudinem  continens,  in  ipsa  ratione  25 
atque  scientia  numerorum  non  solum  duplicari,  verum 
etiam  multiplicari  potest.  Ita  vero  suis  quisque  numerus 
proprietatibus  terminatur,  ut  nullus  eorum  par  esse  cui- 
cumque  alteri  possit.  Ergo  et  dispares  inter  se  atque 
diversi  sunt,  et  singuli  quique  finiti  sunt,  et  omnes  infi-  30 
niti  sunt.  Itane  numeros  propter  infinitatem  nescit  omnes 
Deus,  et  usque  ad  quandam  summam  numerorum  scientia 
Dei  pervenit,  ceteros  ignorat?  Quis  hoc  etiam  dementissi- 

mus   dixerit?    Nec   audebunt   isti  contemnere  numer 
eos    dicere    ad  Dei    scientiam    non   pertinere,    apud 
Plato  Deum  magna  auctoritate  commendat  numeris  mun- 
dum    fabricantem.     Et    apud    nos    Deo    dictum    legilu 
5  Omnia  in  mensura  et  numero  et  pondere  disposuisti; 
quo  et   propheta   dicit:    Qui  profert  numerose   saeculm 
et    Salvator   in   evangelio:    Capilli,    inquit,    vestri   om 
numerati  sunt.     Absit  itaque  ut  dubitemus,  quod  ei  notu¥ 
sit  omnis  numerus,  cuius  inteliegentiae ,  sicut  in  psaimo 

10  canitur,  non  est  numerus.     Infmitas  itaque  numeri,  quam 
vis  infinitorum   numerorum   nullus   sit  numerus,   non  e 
tamen  inconprehensibilis   ei,   cuius  intellegentiae  non 
numerus.     Quapropter  si,   quidquid  scientia  conprehend" 
tur,  scientis  conprehensione  finitur:  profecto  et  omnis  in 

15  finitas  quodam  ineffabili  modo  Deo  fmita  est,   quia  scien 
tiae  ipsius  inconprehensibilis   non  est.     Quare  si  infinit 
numerorum  scientiae  Dei,   qua  conprehenditur ,    esse  n< 
potest   infinita:    qui    tandem   nos    sumus   homunculi,    q 
eius  scientiae  limites  figere  praesumamus,   dicentes  quod, 

20  nisi  eisdem  circuitibus  temporum  eadem  temporalia  repflj 
tantur,  non  potest  Deus  cuncta  quae  facit  vel  praesci™ 
ut  faciat,  vel  scire  cum  fecerit?  cuius  sapientia  simpli- 
citer  multiplex  et  uniformiter  multiformis  tam  inconpre- 
hensibili  conprehensione  omnia  inconprehensibiUa  conpre- 

25  hendit,  ut,  quaecumque  nova  et  dissimilia  consequentia 
praecedentibus  si  semper  facere  vellet,  inordinata  et  in 
provisa  habere  non  posset,  nec  ea  provideret  ex  proxi 
tempore,  sed  aeterna  praescientia  contineret. 

5)  Sap.  11,  21.     6)  Esai.  40,  26.     8)  Mt.  10,   30.     10) 
146,  5. 

Caput  XX. 

Be  saeculis  saeculorum. 

Qiiod  utriim   ita  faciat,   et  continuata  sibi  conexione 
copulentur  quae   appellantur  saecula  saeculorum,   alia  ta- 
men  atque   alia  ordinata   dissimilitudine  procurrentia,   eis  5 
diimtaxat,  qui  ex  miseria  liberantur,  in  sua  beata  inmor- 
talitate  sine  fme  manentibus;  an  ita  dicantur  saecula  sae- 
culorum,   ut  intellegantur  saecula  in  sapientia  Dei  incon- 
cussa    stabilitate    manentia    istorum,    quae    cum    tempore 
transeunt,    tamquam   efficientia   saeculorum,    definire  non  lo 
audeo.     Fortassis   enim   possit  dici   saeculum,   quae  siint 
saecula^  ut  nihil  aliud  perhibeatur  saeculum  saeculi  quam 
saecula  saeculorum,   sicut  nihil  aliud  dicitur  caelum  caeli 
quam   caeli   caelorum.     Nam   caelum  Deus   vocavit   firma- 
mentum   super  quod   sunt   aquae;   et   tamen  psalmus:  Et  15 
aquae,  inquit,  quae  super  caelos,  laudent  nomen  Domini. 
Quid  ergo  istorum  duorum  sit,  an  praeter  haec  duo  ali- 
quid   aUud   de    saeculis    saeculorum   possit  intellegi,   pro- 
fundissima    quaestio    est,   neque    hoc   quod    nunc   agimus 
inpedit,  si  indiscussa  interim  differatur;  sive  aliquid  in  ea  20 
defmire  valeamus,  sive  nos  faciat  cautiores  diligentior  ipsa 
tractatio,  ne  in  tanta  obscuritate  rerum  adfirmare  temere 
aliquid  audeamus.     Nunc  enim  contra  opinionem  disputa- 
mus,  qua  illi  circuitus  asseruntur,   quibus  semper  eadem 
per  intervalla  temporum  necesse  esse  repeti  existimantur;  25 
quaelibet   autem  illarum   sententiarum   de   saeculis   saecu- 
lorum  vera  sit,   ad   hos  circuitus  nihil  pertinet;   quoniam 
sive  saecula  saeculorum  sint  non  eadem  repetita,  sed  alte- 
rum  ex  altero  conexione  ordinatissima  procurrentia,  libe- 
ratorum  beatitudine   sine   ullo   recursu  miseriarum  certis-  30 
sima   permanente,    sive    saecula    saeculorum  aeterna   sint 

16)  Ps.  148,  4. 

temporalium  tamquam  dominantia  subditorum,  circuitus 
illi  eadem  revolventes  locum  non  habent,  quos  maxime 
refellit  aeterna  vita  sanctorum. 


Caput  XXI. 

6  De  impietate  eorum,  qui  asserunt  animas  summae  verat 
que  beatitudinis  participes  iterum  atque  iterum  per 
circuitus  temporum  ad  easdem  miserias  Idboresque 
redituras. 

Quorum  enim  aures  piorum  ferant  post  emensam  t 
10  tantisque   calamitatibus   vitam   (si  tamen  vita  ista  dicen 
est,   quae  potius  mors  est^   ita  gravis,   ut  mors,  quae  ab 
hac  liberat,  mortis  huius  amore  timeatur)^  post  tam  magna 
mala    tamque    multa    et    horrenda    tandem   aliquando   pe 
veram  religionem  atque  sapientiam  expiata  atque  finita  i 
15  pervenire  ad  conspectum  Dei  atque  ita  fieri  beatum  co 
templatione  incorporeae  lucis  per  participationem  inmuta- 
bilis   inmortalitatis   eius,   cuius  adipiscendae  amore  flagra- 
mus,    ut   eam   quandoque   necesse   sit  deseri  et  eos,    qui 


er  /. 


deserunt,  ab  illa  aeternitate  veritate  fehcitate  deiectos  tar- 
20  tareae  mortalitati^  turpi   stultitiae,   miseriis  exsecrabilibus^, 
implicari^   ubi  Deus   amittatur^  ubi  odio  veritas  habeatu^H 
iibi   per  inmundas   nequitias   beatitudo   quaeratur,   et  hoc 
itidem  atque  itidem  sine  ullo  fine  priorum  et  posteriorum 
certis   intervallis   et   dimensionibus   saeculorum   factum  et 
25  futurum;  et  hoc  propterea,  ut  possint  Deo  circuitibus  d 
finitis  euntibus  semper  atque  redeuntibus  per  nostras  fi 
sas  beatitudines  et  veras  miserias  alternatim  quidem,  s 
revolutione   incessabili    sempiternas    nota   esse   opera   su 
quoniam  neque  a  faciendo  quiescere    neque    sciendo  pot 
30  est  ea,  quae   infinita  sunt,   indagare?     Quis  haec  audiat 

3)  Mt.  25,  46. 

quis  credat?  qiiis  ferat?  Quae  si  vera  essent,  non  solum 
tacerentur  prudentius,  verum  etiam  (ut  quo  modo  valeo 
dicam  quod  volo)  doctius  nescirentur.  Nam  si  liaec  illic 
in  memoria  non  habebimus  et  ideo  beati  erimus^  cur  hic 
per  eorum  scientiam  gravatur  amplius  nostra  miseria?  Si  5 
autem  ibi  ea  necessario  scituri  sumus,  hic  saltem  nescia- 
mus,  ut  hic  feUcior  sit  expectatio  quam  ilUc  adeptio 
summi  boni;  quando  liic  aeterna  vita  consequenda  ex- 
pectatur;  ibi  autem  beata,  sed  non  aeterna,  quandoque 
amittenda  cognoscitur.  10 

Si  autem  dicunt  neminem  posse  ad  iUam  beatitu- 
dinem  pervenire,  nisi  lios  circuitus,  ubi  beatitudo  et 
miseria  vicissim  alternant,  in  huius  vitae  eruditione  cogno- 
verit:  quo  modo  ergo  fatentur,  quanto  plus  quisque  ama- 
verit  Deum,  tanto  eum  facilius  ad  beatitudinem  perven-  15 
turum,  qui  ea  docent,  quibus  amor  ipse  torpescat?  Nam 
quis  non  remissius  et  tepidius  amet  eum,  quem  se  cogitat 
necessario  deserturum  et  contra  eius  veritatem  sapien- 
tiamque  sensurum,  et  hoc  cum  ad  eius  plenam  pro  sua 
capacitate  notitiam  beatitudinis  perfectione  pervenerit?  20 
quando  nec  hominem  amicum  possit  quisque  amare  fide- 
liter,  cui  se  futurum  novit  inimicum.  Sed  absit  ut  vera 
sint,  quae  nobis  minantur  veram  miseriam  numquam 
finiendam,  sed  interpositionibus  falsae  beatitudinis  saepe 
ac  sine  fine  rumpendam.  Quid  enim  illa  beatitudine  fal-  25 
sius  atque  fallacius,  ubi  nos  futuros  miseros  aut  in  tanta 
veritatis  luce  nesciamus  aut  in  summa  felicitatis  arce  ti- 
meamus?  Si  enim  venturam  calamitatem  ignoraturi  sumus, 
peritior  est  hic  nostra  miseria,  ubi  venturam  beatitudinem 
novimus;  si  autem  nos  illic  clades  inminens  non  latebit,  30 
beatius  tempora  transigit  anima  misera,  quibus  transactis 
ad  beatitudinem  sublevetur,  quam  beata,  quibus  transactis 
in  miseriam  revolvatur.     Atque  ita  spes  nostrae  infelicita- 

tis   est  felix    et  felicitatis  infelix.     Unde  fit,  iit,  quia 
mala  praesentia  patimiir,  ibi  metiiimus  inminentia,  veri 
semper  miseri  quam  beati  aliquando  esse  possimus. 

Sed  quoniam  haec  falsa  sunt  clamante  pietate,  co 
5  vincente  veritate  (illa  enim  nobis  veraciter  promittitur  ve 
felicitas,  cuius  erit  semper  retinenda  et  nulla  infelicitate 
rumpenda  certa  securitas):  viam  rectam  sequentes,  quo 
nobis  est  Christus,  eo  duce  ac  salvatore  a  vano  et  inep 
impiorum   circuitu   iter   fidei    mentemque   avertamus. 

10  enim  de  istis  circuitibus  et  sine  cessatione  alternantib 
itionibus   et  reditionibus  animarum  Porphyrius  Platonicus 
suorum  opinionem   sequi  nokiit,   sive  ipsius   rei  vanitate 
permotus  sive  iam  tempora  Christiana  reveritus,  et,  quod 
in    Ubro    decimo    commemoravi,    dicere    mahiit    anima 

15  propter    cognoscenda    mala    traditam    mundo,    ut    ab    e: 
liberata    atque    purgata,    cum    ad   Patrem    redierit,    nihi 
ulterius   tale   patiatur;   quanto   magis   nos   istam  inimicam 
Christianae  fidei  falsitatem  detestari  ac  devitare  debemu 
His  autem  circuitibus  evacuatis  atque  frustratis  nuUa  n 

20  cessitas  nos  compelHt  ideo  putare  non  habere  initi 
temporis  ex  quo  esse  coeperit  genus  humanum,  quia  p 
nescio  quos  circuitus  nihil  sit  in  rebus  novi,  quod  non 
et  antea  certis  intervalHs  temporum  fuerit  et  postea  sit 
futurum.     Si  enim  Hberatur  anima  non   reditura  ad  mi- 

25  serias,  sicut  numquam  antea  Hberata  est:  fit  in  iHa  aH- 
quid,  quod  antea  numquam  factum  est,  et  hoc  quidem 
valde  magnum,  id  est  quae  numquam  desinat  aeterna  feli- 
citas.  Si  autem  in  natura  inmortaH  fit  tanta  novitas  nuHo 
repetita,  nuHo  repetenda  circuitu:   cur  in  rebus  mortah- 

30  bus  fieri  non  posse  contenditur?  Si  dicunt  non  fieri  in 
anima  beatitudinis  novitatem,  quoniam  ad  eam  revertitur, 
in  qua  semper  fuit,  ipsa  certe  Hberatio  nova  fit,  cum  de 

14)  C.  30. 


ite^ 

0^^ 

u^^ 

ite 

od 

m 

tii~ 

.am  ,rj 

lUSj^l 

p6^« 


7  quod  mss  (progr.  p.  17);   quae  v  ||  12  opiiiiones  A  ||  21 
coepit  A 


DE  CIVITATE  DEI  L.  XII.  C.  21.  547 

miseria  liberatur  in  qua  numquam  fuit,  et  ipsa  miseriae 
iiovitas  in  ea  facta  est  quae  numquam  fuit.  Haec  autem 
novitas  si  non  in  rerum^  quae  divina  providentia  guber- 
nantur,  ordinem  venit,  sed  casu  potius  evenit,  ubi  sunt 
illi  determinati  dimensique  circuitus,  in  quibus  nulla  nova  5 
fiunt,  sed  repetuntur  eadem  quae  fuerunt?  Si  autem  et 
haec  novitas  ab  ordinatione  providentiae  non  excluditur, 
sive  data  sit  anima  sive  lapsa  sit:  possunt  fieri  nova, 
quae  neque  antea  facta  sint  nec  tamen  a  rerum  ordine 
aliena  sint.  Et  si  potuit  anima  per  inprudentiam  facere  10 
sibi  novam  miseriam,  quae  non  esset  inprovisa  divinae 
providentiae ,  ut  hanc  quoque  in  rerum  ordine  inciuderet 
et  ab  hac  eam  non  inprovide  liberaret:  qua  tandem  te- 
meritate  humanae  vanitatis  audemus  negare  divinitatem 
facere  posse  res,  non  sibi,  sed  mundo  novas,  quas  neque  15 
antea  fecerit  nec  umquam  habuerit  inprovisas?  Si  autem 
dicunt  liberatas  quidem  animas  ad  miseriam  non  rever- 
suras,  sed  cum  hoc  fit  in  rebus  nihil  novi  fieri,  quoniam 
semper  aUae  atque  ahae  liberatae  sunt  et  liberantur  et 
liberabuntur :  hoc  certe  concedunt,  si  ita  est^  novas  animas  20 
fieri,  quibus  sit  et  nova  miseria  et  nova  liberatio.  Nam 
si  antiquas  eas  esse  dicunt  et  retrorsum  sempiternas,  ex 
quibus  cotidie  novi  fiant  homines,  de  quorum  corporibus, 
si  sapienter  vixerint,  ita  liberentur,  ut  numquam  ad  miserias 
revolvantur^  consequenter  dicturi  sunt  infinitas.  Quantus-  25 
libet  namque  finitus  numerus  fuisset  animarum,  infinitis 
retro  saeculis  sufficere  non  valeret,  ut  ex  illo  semper 
homines  fierent,  quorum  essent  animae  ab  ista  semper 
mortalitate  liberandae,  numquam  ad  eam  deinceps  reditu- 
rae.  Nec  ullo  modo  expUcabunt,  quo  modo  in  rebus,  30 
quas,  ut  Deo  notae  esse  possint,  finitas  volunt,  infinitus 
sit  numerus  animarum. 

Quapropter   quoniam   circuitus   illi   iam  explosi  sunt, 

quibiis  ad  easdem  miserias  necessario  piitabatur  amma 
reditura:  quid  restat  convenientius  pietati  quam  creder 
non  esse  inpossibile  Deo  et  ea,  quae  numquam  fecerij 
nova  facere  et  ineffabili  praescientia  voluntatem  mutabilei 
5  non  habere?  Porro  autem  utrum  animarum  liberatarui 
nec  ulterius  ad  miserias  rediturarum  numerus  possit  sei 
pcr  augeri,  ipsi  viderint,  qui  de  rerum  infmitate  cohibei 
da  tam  subtiUter  disputant;  nos  vero  ratiocinationei 
nostram   ex   utroque  latere  terminamus.     Si  enim  potes 

10  quid  causae  est,  ut  negetur  creari  potuisse  quod  numquaj 
antea  creatum  esset,  si  liberatarum  animarum  numerus,  qi 
numquam  antea  fuit,  non  solum  factus  est  semel,  sed  fiei 
numquam  desinct?  Si  autem  oportet  ut  certus  sit  Ubers 
tarum  aUquis  numerus  animarum,  quae  ad  miseriam  nui 

15  quam  redeant,  neque  iste  numerus  ulterius  augeatur:  etic 
ipse    sine    dubio,    quicumque  erit,   ante  utique  numquai 
fuit;   qui   profecto   crescere   et   ad  suae  quantitatis  termi- 
num  pervenire  sine  aUquo  non  posset  initio;  quod  initiu^ 
eo  modo  antea  numquam  fuit.     Hoc  ergo  ut  esset,  crei 

20  tus  est  homo,  ante  quem  nuUus  fuit. 


Caput  XXII. 

De-conditione  unius  primi  hominis  atque  in  eo  genei 
humani. 

Hac   igitur   quaestione    difficillima   propter   aeternita" 
25  tem    Dei    nova    creantis    sine    novitate    aliqua    voluntatis, 
quantum  potuimus,  explicata  non  est  arduum  videre  multo 
fuisse  melius  quod  factum  est,  ut  ex  uno  homine,  quei 
primum  condidit,  multiplicaret  genus  humanum,  quam 
id  incohasset  a  pluribus.     Nam  cum  animantes  alias  sol 
30  tarias  et  quodam  modo  solivagas,  id  est,  quae  soUtudine^ 
magis   adpetant,   sicuti   sunt  aquilae  milvi,   leones  lupi 

quaecumqiie  ita  suiit,  alias  congreges  instituerit,  quae 
congregatae  atque  in  gregibus  malint  vivere,  ut  sunt  co- 
4umbi  sturni,  cervi  damulae  et  cetera  huius  modi:  utrum- 
que  tamen  genus  non  ex  singulis  propagavit,  scd  plura 
simul  iussit  existere.  Hominem  vero,  cuius  naturam  quo-  5 
dam  modo  mediam  inter  angelos  bestiasque  condebat^  ut, 
si  Creatori  suo  tamquam  vero  domino  subditus  praeceptum 
eius  pia  oboedientia  custodiret,  in  consortium  transiret 
angelicum,  sine  morte  media  beatam  inmortalitatem  abs- 
que  ullo  termino  consecutus;  si  autem  Dominum  Deum  lo 
suum  libera  voluntate  superbe  atque  inoboedienter  usus 
offenderet,  morti  addictus  bestialiter  viveret,  libidinis  ser- 
vus  aeternoque  post  mortem  supplicio  destinatus,  unum 
ac  singulum  creavit,  non  utique  solum  sine  humana  so- 
cietate  deserendum,  sed  ut  eo  modo  vehementius  ei  com-  15 
mendaretur  ipsius  societatis  unitas  vinculumque  concor- 
diae^  si  non  tantum  inter  se  naturae  similitudine,  verum 
etiam  cognationis  affectu  homines  necterentur;  quando  ne 
ipsam  quidem  feminam  copulandam  viro  sicut  ipsum  creare 
illi  placuit;,  sed  ex  ipso,  ut  omnino  ex  homine  uno  dif-  20 
funderetur  genus  humanum. 

Caput  XXIII. 

Quod  praescierit  Deus  hominem,  qiiem  primum  condidiiy 

peccaturum  simulque  praevidei^it,  quantum  piorum 

populum  ex  eius  genere  in  angelicum  consortium         25 

sua  esset  gratia  translaturus. 

Nec   ignorabat  Deus   hominem   peccaturum   et  morti 
iam    obnoxium    morituros    propagaturum    eoque    progres- 
suros  peccandi  inmanitate  mortales,  ut  tutius  atque  paca- 
tius    inter    se    rationalis    voluntatis    expertes    bestiae    sui  30 
generis  viverent,  quarum  ex  aquis  et  terris  plurium  pul- 


4  tamen  om.  A  ||  10  consecuturus  A  1|  18  nec  ipsam  v  ||  20 

lulavit  exordium ,  quam  homines,  quorum  gemis  ex  uno 
est  ad  commendandam  concordiam  propagatum.  Neque 
enim  umquam  inter  se  leones  aut  inter  se  dracones,  qua- 
lia  homines,  bella  gesserunt.  Sed  praevidebat  etiam  gratia 
5  sua  popuhim  piorum  in  adoptionem  vocandum  remissis- 
que  peccatis  iustificatum  Spiritu  sancto  sanctis  angeUs  ii 
aeterna  pace  sociandum,  novissima  inimica  morte  destru^ 
cta;  cui  populo  esset  huius  rei  consideratio  profutura, 
quod  ex  uno  homine  Deus  ad  commendandum  hominibus, 
10  quam  ei  grata  sit  etiam  in  pluribus  unitas,  genus  insti- 
tuisset  humanum.  ^^i 

Caput  XXIV.  "*' 

De  natura  Jiumanae  animae  creatae  ad  imaginem  Dei,^^ 

Fecit  ergo  Deus  hominem  ad  imaginem  suam.    Talen^m 

15  quippe  illi  animam  creavit,  qua  per  rationem  atque  intel-" 
legentiam  omnibus  esset  praestantior  animahbus  terrestri- 
bus  et  natatihbus  et  volatihbus,  quae  mentem  huius  modi 
non   haberent.     Et   cum  virum  terreno  formasset  ex  pul- 
vere    eique    animam    qualem   dixi   sive   quam   iam   fecerat 

20  sufflando  indidisset  sive  potius  sufflando  fecisset  eumque 
flatum,  quem  sufflando  fecit  (nam  quid  est  ahud  sufflare 
quam  flatum  facere?),  animam  hominis  esse  voluisset, 
etiam  coniugem  illi  in  adiutorium  generandi  ex  eius  latere 
osse   detracto   fecit,   ut  Deus.     Neque    enim  haec  carnah 

25  consuetudine   cogitanda  sunt,   ut   videre   solemus   opifices 
ex  materia  quacumque  terrena  corporalibus  membris,  quod 
artis  industria  potuerint,  fabricantes.     Manus  Dei  potentia 
Dei    est,    qui    etiam   visibilia    invisibihter   operatur.     Se(^^' 
haec  fabulosa  potius  quam  vera  esse  arbitrantur,  qui  vir^^ 

30  tutem  ac  sapientiam  Dei,  qua  novit  et  potest  etiam  sine 
seminibus  ipsa  certe  facere  semina,  ex  his  usitatis  et  co- 
tidianis  metiuntur  operibus;  ea  vero^  quae  primitus  insti- 
tuta  sunt,  quoniam  non  noverunt,  infideliter  cogitant; 
quasi  non  haec  ipsa,  quae  noverunt  de  humanis  concepti- 

35  bus  atque  partubus,  si  inexpertis  narrarentur,  incredibiliora 

viderentur;    quamvis    et    ea   ipsa   plerique   magis  naturae 
corporalibus  causis  quam  operibus  divinae  mentis  adsignent. 


Caput  XXV. 

An  ulliiis  vel  minimae  creaturae  possint  dici  angeli 

creatores.  5 

Sed  cum  his  nullum  nobis  est  in  his  hbris  negotium, 
qui  divinam  mentem  facere  vel  curare  ista  non  credunt. 
Illi  autem  qui  Platoni  suo  credunt  non  ab  illo  summo 
Deo,  qui  fabricatus  est  mundum^  sed  ab  aliis  minoribus, 
quos  quidem  ipse  creaverit,  permissu  sive  iussu  eius  ani-  10 
maha  facta  esse  cuncta  mortaUa,  in  quibus  homo  praeci- 
puum  diisque  ipsis  cognatum  teneret  locum,  si  supersti- 
tione  careant,  qua  quaerunt  unde  iuste  videantur  sacra 
et  sacrificia  facere  quasi  conditoribus  suis,  facile  carebunt 
etiam  huius  opinionis  errore.  Neque  enim  fas  est  ullius  15 
naturae  quamlibet  minimae  mortahsque  creatorem  nisi 
Deum  credere  ac  dicere,  et  antequam  possit  intellegi. 
Angeh  autem,  quos  ilh  deos  libentius  appellant,  etiamsi 
adhibent  vel  iussi  vel  permissi  operationem  suam  rebus 
quae  gignuntur  in  mundo^  tam  non  eos  dicimus  creatores  20 
animalium,  quam  nec  agricolas  frugum  atque  arborum. 

Caput  XXVI. 

Omnem  naturam  et  omnem  speciem  universae  creaturae 
non  nisi  opere  Dei  fieri  atque  formari. 

Cum   enim  alia  sit   species^    quae   adhibetur   extrin-  25 
secus  cuicumque  materiae  corporali^  sicut  operantur  homines 
figuh  et  fabri  atque  id  genus  opifices ,  qui  etiam  pingunt 

12)  Tim.  p.  41,  C. 

et  effingiint  formas  similes  corporibus  animaliiim;  alia 
vero,  quae  intrinsecus  efficientes  causas  habet  de  secreto 
et  occulto  naturae  viventis  atque  intellegentis  arbitrio, 
quae  non  solum  naturales  corporum  species,  verum  etiam 
5  ipsas  animantium  animas,  dum  iion  fit,  facit:  supra  dicta 
illa  species  artificibus  quibusque  tribuatur;  haec  autem 
altera  non  nisi  uni  artifici,  creatori  et  conditori  Deo,  qui 
mundum  ipsum  et  angelos  sine  ullo  mundo  et  sine  ull 
angelis  fecit.     Qua  enim  vi  divina  et^  ut  ita  dicam,  effe 

10  ctiva^  quae  fieri  nescit,  sed  facere,  accepit  speciem,  cui 
mundus  fieret,  rutunditas  caeU  et  rutunditas  solis:  eadei 
vi  divina  et  effectiva^  quae  fieri  nescit,  sed  facere,  acce| 
speciem   rutunditas   oculi    et  rutunditas   pomi   et   cetera^ 
figurae   naturales,   quas   videmus   in   rebus  quibusque  n; 

15  scentibus  non  extrinsecus  adhiberi,  sed  intima  Creatoril 
potentia,  qui  dixit:  Caelum  et  terram  ego  impleo,  ei 
cuius  sapientia  est,  quae  adtingit  a  fine  usque  ad  finem 
fortiter  et  disponit  omnia  suaviter.  Proinde  facti  primij 
tus    angeh    cuius   modi   ministerium   praebuerint  Creatoi 

20  cetera  facienti  nescio;  nec  tribuere  iUis  audeo  quod  forti 
non  possunt,  nec  debeo  derogare  quod  possunt.  Creaj 
tionem  tamen  conditionemque  omnium  naturarum,  qua  m 
ut  omnino  naturae  sint,  eis  quoque  faventibus  illi  De( 
tribuo,  cui  se  etiam  ipsi  debere  quod  sunt  cum  gratiaruj 

25  actione  noverunt.    Non  solum  igitur  agricolas  non  dicimu^ 
fructuum  quorumque  creatores,  cum  legamus:  Neque  qi 
plantat  est  aliquid  neque  qui  rigaty  sed  qui  incrementw 
dat  Deus;   sed  ne  ipsairi  quidem  terram,    quamvis  mateJ 
omnium   fecunda    videatur,    quae    germinibus    erumpentii 

30  promovet  et  fixa  radicibus  continet,  cum  itidem  legamusl 
Deus  illi  dat  corpus  quo  modo  voluerit  et  unicuique  se\ 
minum  proprium  corpus.     Ita  nec  feminam  sui  puerperi 

16)  Hierem.  23,  24.     18)  Sap.  8,  1.     28)  1.  Cor.  3,  7.     32] 
Ib.  15,  38. 

crealricem  appellare  debemus,  sed  potius  illum  qui  cui- 
dam  famulo  suo  dixit:  Priusquam  te  formarem  in  utero, 
novi  te.  Et  quamvis  anima  sic  vel  sic  affecta  praegnan- 
tis  valeat  aliquibus  velut  induere  qualitatibus  fetum,  sicut 
de  virgis  variatis  fecit  lacob,  ut  pecora  colore  varia  gi-  5 
gnerentur:  naturam  tamen  illam,  quae  gignitur,  tam  ipsa 
non  fecit,  quam  nec  ipsa  se  fecit.  Quaelibet  igitur  cor- 
porales  vel  seminales  causae  gignendis  rebus  adhibeantur, 
sive  operationibus  angelorum  aut  hominum  aut  quorum- 
que  animaUum  sive  marium  feminarumque  mixtionibus;  10 
quaelibet  etiam  desideria  motusve  animae  matris  valeant 
aliquid  liniamentorum  aut  colorum  aspergere  teneris  mol- 
libusque  conceptibus:  ipsas  omnino  naturas,  quae  sic  vel 
sic  in  suo  genere  afficiantur,  non  facit  nisi  summus  Deus, 
cuius  occulta  potentia  cuncta  penetrans  incontaminabili  15 
praesentia  facit  esse  quidquid  aUquo  modo  est,  in  quan- 
tumcumque  est;  quia  nisi  faciente  illo  non  tale  vel  tale 
esset,  sed  prorsus  esse  non  posset.  Quapropter  si  in  illa 
specie,  quam  forinsecus  corporalibus  opifices  rebus  in- 
ponunt,  urbem  Romam  et  urbem  Alexandriam  non  fabros  20 
et  architectos,  sed  reges,  quorum  voluntate  consilio  im- 
perio  fabricatae  sunt^  illam  Romulum,  illam  Alexandnun 
habuisse  dicimus  conditores:  quanto  potius  non  nisi  Deum 
debemus  conditorem  dicere  naturarum,  qui  neque  ex  ea 
materia  facit  aUquid,  quam  ipse  non  fecerit,  nec  operarios  25 
habet,  nisi  quos  ipse  creaverit;  et  si  potentiam  suam,  ut 
ita  dicam,  fabricatoriam  rebus  subtrahat,  ita  non  erunt, 
sicut  ante  quam  fierent  non  fuerunt.  Sed  ante  dico  ae- 
ternitate^  non  tempore.  Quis  enim  alius  creator  est  tem- 
porum,  nisi  qui  fecit  ea,  quorum  motibus  currerent  tem-  30 
pora? 

3)  Hierem.  1,  5.     6)  Gen.  30,  37. 

Caput  XXVII. 

De  Platonicorim   opinione,   qua  putaverunt  angelos  qu 

dem  a  Deo  conditos,  sed  ipsos  esse  humanorum  cor 

porum  conditores. 

5  Ita  sane  Plato  minores  et  a  siimmo  Deo  factos  deos 

effectores  esse  voliiit  animalium  ceterorum,  ut  inmortale 
partem  ab  ipso  sumerent,  ipsi  vero  mortalem  adtexeren' 
Proinde    animarum   nostrarum   eos   creatores  noluit  ess 
sed  corporum,     Unde  quoniam  Porphyrius  propter  animae 

10  purgationem   dicit   corpus  omne  fugiendum  simulque  cum 
suo  Platone  aliisque  Platonicis  sentit  eos,  qui  inmoderate 
atque  inhoneste  vixerint,   propter  luendas  poenas  ad  co 
pora  redire  mortaUa,  Plato  quidem  etiam  bestiarum,  Po 
phyrius  tantummodo  ad  hominum:  sequitur  eos,  ut  dica 

15  deos  istos,   quos   a  nobis  volunt  quasi  parentes  et  condi 
tores  nostros  coli,  nihil  esse  aUud  quam  fabros  compedum 
carcerumve   nostrorum,    nec   institutores ,    sed   inclusores 
adUgatoresque  nostros  ergastulis  aerumnosis  et  gravissir 
vincuUs.     Aut   ergo   desinant   Platonici  poenas   animaru 

20  ex  istis  corporibus  comminari,  aut  eos  nobis  deos  coleri- 
dos  non  praedicent,  quorum  in  nobis  operationem,  ut 
quantum  possumus  fugiamus  et  evadamus,  hoi-tantur,  cum 
tamen  sit  utrumque  falsissimum.  Nam  neque  ita  kiunt 
poenas  animae,   cum  ad  istam  vitam   denuo  revolvuntur, 

25  et  omnium  viventium  sive  in  caelo  sive  in  terra  nullus 
est  conditor,  nisi  a  quo  facta  sunt  caelum  et  terra.  Nam 
si  nuUa  causa  est  vivendi  in  hoc  corpore  nisi  propter 
pendenda  supplicia:  quo  modo  dicit  idem  Plato  aliter 
mundum  fieri  non  potuisse  pulcherrimum  atque  optimum, 

30  nisi  omnium  animalium,  id  est  et  inmortalium  et  morta- 
lium,  generibus  impleretur?    Si  autem  nostra  institutio, 

7)  Tim.  41,  C.     31)  Tim.  92,  B. 

qua  vel  mortales  coiiditi  sumiis,  divinum  munus  est:  quo 
modo  poena  est  ad  ista  corpora,  id  est  ad  divina  bene- 
ficia,  remeare?  Et  si  Deus,  quod  adsidue  Plato  comme- 
morat,  sicut  mundi  universi,  ita  omnium  animalium  spe- 
cies  aeterna  intellegentia  continebat:  quo  modo  non  ipse  5 
cuncta  condebat?  An  aliquorum  esse  artifex  nollet,  quo- 
rum  efficiendorum  artem  ineffabilis  eius  et  ineffabiliter 
laudabilis  mens  haberet? 


Caput  xxyiii. 

In   primo    ho?nine   exortam   fuisse   omnem  plenitudinem  10 
generis  humani,  in  qua  praeviderit  Beus,  quae  pars 
honoranda  esset  praemio,  quae  damnanda 
supplicio. 

Merito  igitur  vera  religio,  quem  mundi  universi,  eum 
animalium  quoque  universorum,  hoc  est  et  animarum  et  15 
corporum,  conditorem  agnoscit  et  praedicat.  In  quibus 
terrenis  praecipuiis  ab  illo  ad  eius  imaginem  homo  pro- 
pter  eam  causam,  quam  dixi,  et  si  qua  forte  alia  maior 
latet,  factus  est  unus,  sed  non  relictus  est  solus.  Nihil 
enim  est  quam  hoc  genus  tam  discordiosum  vitio,  tam  20 
sociale  natura.  Neque  commodius  contra  vitium  discor- 
diae  vel  cavendum  ne  existeret,  vel  sanandum  cum  exti- 
tisset,  natura  loqueretur  humana,  quam  recordationem  il- 
lius  parentis,  quem  propterea  Deus  creare  voluit  unum, 
de  quo  multitudo  propagaretur,  ut  hac  admonitione  etiam  25 
in  multis  concors  unitas  servaretur.  Quod  vero  femina 
illi  ex  eius  latere  facta  est,  etiam  hic  satis  significatum 
est  quam  cara  mariti  et  uxoris  debeat  esse  coniunctio. 
Haec  opera  Dei  propterea  sunt  utique  inusitata,  quia  prima. 
Qui  autem  ista  non  credunt,   nulla  facta  prodigia  debent  30 


9  Capitis  nota  in  codd.  VA  hic  omissa  556,  9  ante  Nunc 

credere;  neqiie  enim  et  ipsa,  si  usitato  naturae  curriculo 
gignerentur,  prodigia  dicerentur.  Quid  autem  sub  tanta 
gubernatione  divinae  providentiae,  quamvis  eius  causa  la- 
teat,  frustra  gignitur?  Ait  quidam  psalmus  sacer:  Veniie 
5  et  videte  opera  Domini,  quae  posuit  prodigia  super  ter- 
ram.  Cur  ergo  ex  latere  viri  femina  facta  sit,  et  hoc 
primum  quodam  modo  prodigium  quid  praefiguraverit,  di- 
cetur  alio  loco,  quantum  me  Deus  adiuverit. 

Nunc    quoniam    liber    iste    claudendus    est,    in    hoc 

10  [primo]  homine,  qui  primitus  factus  est,  nondum  quidem 
secundum  evidentiam,  iam  tamen  secundum  Dei  praescien- 
tiam  exortas  fuisse  existimemus  in  genere  humano  socie- 
tates  tamquam  civitates  duas.  Ex  illo  enim  futuri  eran! 
homines,    alii   maUs    angeUs    in    suppUcio,    aUi   bonis    in 

15  praemio  sociandi,  quamvis  occuUo  Dei  iudicio,  sed  tamen 
iusto.  Cum  enim  scriptum  sit:  Vniversae  viae  Bomini 
misericordia  et  veritas:  nec  iniusta  eius  gratia  nec  cru- 
deUs  potest  esse  iustitia. 


20  LIBER  XIII. 


Caput  I. 

Be  lapsu  primorum  hominum,  per  quem  est  contracti 
mortalitas. 

25  Expeditis  de  nostri  saecuU  exortu  et  de  initio 

ris   humani   difficiUimis   quaestionibus   nunc   iam  de  lapsu 
primi  hominis,   immo  primorum  hominum,   et  de  origi 


6)  Ps.  45,  9.     17)  Ps.  24,  10. 


7  dicetur  VA;  dicitur  F ;    alio  loco,  quantum  . .  adiuverfi 
dicam  v  ||  10  primo  om.   V  ||  23  primi  hominis  v 

ac  propagine  mortis  humanae  disputationem  a  nobis  in- 
stitutam  rerum  ordo  deposcit.  Non  enim  eo  raodo,  quo 
angelos^  condiderat  Deus  homines,  ut  etiam  si  peccassent 
mori  omnino  non  possent;  sed  ita  ut  perfunctos  oboe- 
dientiae  munere  sine  interventu  raortis  angelica  inmor-  5 
talitas  et  beata  aeternitas  sequeretur;  inoboedientes  autem 
mors  plecteret  damnatione  iustissima;  quod  etiam  in 
libro  superiore  iam  diximus. 

Caput  II. 

De  ea  morte,  qiiae  animae  semper  titcumque  victurae    10 
accidere  potest,  et  ea,  cui  corpus  obnoxium  esi. 

Sed  de  ipso  genere  mortis  video  mihi  paulo  diligen- 
tius  disserendum.  Quamvis  enim  anima  humana  veraciter 
inmortaUs  perhibeatur,  habet  tamen  quandam  etiam  ipsa 
mortem  suam.  Nam  ideo  dicitur  inmortahs,  quia  modo  15 
quodam  quantulocumque  non  desinit  vivere  atque  sentire; 
corpus  autem  ideo  raortale,  quoniam  deseri  omni  vita  pot- 
est  nec  per  se  ipsum  ahquatenus  vivit.  Mors  igitur  ani- 
mae  fit,  cum  eam  deserit  Deus,  sicut  corporis^  cura  id 
deserit  anima.  Ergo  utriusque  rei,  id  est  totius  hominis,  20 
raors  est,  cum  anima  Deo  deserta  deserit  corpus.  Ita 
enira  nec  ex  Deo  vivit  ipsa  nec  corpus  ex  ipsa.  Huius 
modi  autem  totius  horainis  raortera  illa  sequitur,  quara 
secundara  raortem  divinorum  eloquiorum  appellat  auctori- 
tas.  Hanc  Salvator  significavit,  ubi  ait:  Eum  timete,  qui  25 
habet  potestatem  et  corpus  et  animam  perdere  in  gehen- 
nam.  Quod  cum  ante  non  fiat,  quam  cum  anima  corpori 
sic  fuerit  copulata^  ut  nulla  direraptione  separentur:  rai- 
rura  videri  potest  quo  raodo  corpus  ea  raorte  dicatur 
occidi,  qua  non  aniraa  deseritur,   sed  aniraatum  sentiens-  30 

8)  C.  21.     24)  Apoc.  2,  11;  21,  8.     27)  Mt.  10,  28. 


16  quodam  om.  F  ||  21  deo   VAF;  a  Deo  v  ||  30  ab  ani- 

qiie  cruciatiir.  Nam  in  illa  iiltima  poena  ac  sempiterna^ 
de  qua  suo  loco  diligentius  disserendum  est,  recte  mors 
animae  dicitur,  quia  non  vivit  ex  Deo;  mors  autem  cor- 
poris  quonam  modo^  cum  vivat  ex  anima?  Non  enim  ali- 
5  ter  potest  ipsa  corporalia^  quae  post  resurrectionem  futura 
sunt,  sentire  tormenta.  An  quia  vita  qualiscumque  ali- 
quod  bonum  est,  dolor  autem  malum,  ideo  nec  vivere 
corpus  dicendum  est,  in  quo  anima  non  vivendi  causa 
est,  sed  dolendi?    Vivit  itaque  anima  ex  Deo,   cum  vivit 

10  bene;  non  enim  potest  bene  vivere  nisi  Deo  in  se  ope- 
rante  quod  bonum  est;  vivit  autem  corpus  ex  anima,  cum 
anima  vivit  in  corpore,  seu  vivat  ipsa  seu  non  vivat  ex 
Deo.  Impiorum  namque  in  corporibus  vita  non  animarum, 
sed  corporum   vita   est;    quam  possunt  eis   animae  etiam 

15  mortuae,  hoc  est  Deo  desertae,  quantulacumque  propria 
vita,  ex  qua  et  inmortales  sunt,  non  desistente,  conferre. 
Verum  in  damnatione  novissima  quamvis  homo  sentire 
non  desinat,  tamen,  quia  sensus  ipse  nec  voluptate  suavis 
nec  quiete  saUibris,  sed  dolore  poenaHs  est,  non  inmerit 

20  mors  est  potius  appellata  quam  vita.     Ideo  autem  secii 
da,  quia  post  illam  primam  est,  qua  fit  cohaerentium 
remptio    naturarum ,    sive   Dei   et   animae    sive    animae 
corporis.     De    prima    igitur    corporis    morte    dici    potest^ 
quod  bonis  bona  sit,  malis   mala;    secunda  vero  sine 

25  bio  sicut  nullorum  bonorum  est,  ita  nulli  bona. 

Caput  IIL 

Utrum  mors,  quae  per  peccatum  primorum  hominum 
omnes  homines  pertransiit,  etiam  in  sanctis  poena 
peccati  sit. 

30  Non  autem  dissimulanda  nascitur  quaestio,  utrum 

vera    mors,    qua    separantur  anima   et   corpus,    bonis  siT 
bona;    quia  si   ita   est,    quo  modo  poterit  obtineri,    quod 


vis 
it^^ 

I 

etiam  ipsa  sit  poena  peccati?  Hanc  enim  primi  homines, 
nisi  peccavissent,  perpessi  utique  non  fuissent.  Quo  pacto 
igitur  bona  esse  possit  boriis,  quae  accidere  non  posset 
nisi  malis?  Sed  rursus  si  non  nisi  malis  posset  accidere, 
non  deberet  bonis  bona  esse,  sed  nulla.  Cur  enim  esset  5 
uUa  poena  in  quibus  non  essent  ulla  punienda?  Quapro- 
pter  fatendum  est  primos  quidem  homines  ita  fuisse  in- 
stitutos,  ut,  si  non  peccassent,  nullum  mortis  experiren- 
tur  genus;  sed  eosdem  primos  peccatores  ita  fuisse  morte 
multatos,  ut  etiam  quidquid  eorum  stirpe  esset  exortum  10 
eadem  poena  teneretur  obnoxium.  Non  enim  ahud  ex 
eis,  quam  quod  ipsi  fuerant,  nasceretur.  Pro  magnitu- 
dine  quippe  culpae  illius  naturam  damnatio  mutavit  in 
peius,  ut,  quod  poenaliter  praecessit  in  peccantibus  homi- 
nibus  primis,  etiam  naturaliter  sequeretur  in  nascentibus  15 
ceteris.  Neque  enim  ita  homo  ex  homine,  sicut  homo 
ex  pulvere.  Pulvis  namque  homini  faciendo  materies  fuit; 
homo  autem  homini  gignendo  parens.  Proinde  quod  est 
terra,  non  hoc  est  caro,  quamvis  ex  terra  facta  sit  caro; 
quod  est  autem  parens  homo,  hoc  est  et  proles  homo.  20 
In  primo  igitur  homine  per  feminam  in  progeniem  trans- 
iturum  universum  genus  humanum  fuit,  quando  illa  con- 
iugum  copula  divinam  sentenliam  suae  damnationis  exce- 
pit;  et  quod  homo  factus  est,  non  cum  crearetur,  sed 
cum  peccaret  et  puniretur,  hoc  genuit,  quantum  quidem  25 
adtinet  ad  peccati  et  mortis  originem.  Non  enim  ad  in- 
fantilem  hebetudinem  et  infirmitatem  animi  et  corporis, 
quam  videmus  in  parvulis,  peccato  vel  poena  ille  redactus 
est  (quae  Deus  voluit  esse  tamquam  primordia  catulorum, 
quorum  parentes  in  bestialem  vitam  mortemque  deiecerat;  .30 
sicut  enim  scriptum  est:  Homo  in  lionore  cum  esset,  non 
intellexit;  comparatus  est  pecoribus  non   intellegentihus 


10  de  eorum  v  |j  11  eadem  poena  mss;  eidem  poenae  v  || 
29  quae  noluit  {pmisso  Deus)  V  |j  31  enim  VAF  (cf.  85,  14  et 
Handi  Turs.  Enim  jf,  1  suh  fin.);  om.  v 

et  similis  factus  est  eis;  nisi  quod  infantes  infirmiores 
etiam  cernimus  in  usu  motuque  membrorum  et  sensu  ad- 
petendi  atque  vitandi^  quam  sunt  aliorum  tenerrimi  fetus 
animalium;  tamquam  se  tanto  adtollat  excellentius  supra 
5  cetera  animantia  vis  humana,  quanto  magis  impetum  suum, 
velut  sagitta  cum  arcus  extenditur,  retrorsum  reducta  dis- 
tulerit);  —  non  ergo  ad  ista  infantilia  rudimenta  prae- 
sumptione  inlicita  et  damnatione  iusta  prolapsus  vel  in- 
pulsus   est  primus  liomo;   sed  hactenus  in  eo  natura  hu- 

10  mana  vitiata  atque  mutata  est,  ut  repugnantem  pateretur 
in  membris  inoboedientiam  concupiscendi  et  obstringere- 
tur  necessitate  moriendi,  atque  ita  id,  quod  vitio  poena- 
que  factus  est,  id  est  obnoxios  peccato  mortique  genera- 
ret.     A    quo    peccati    vinculo    si    per    Mediatoris    Christi 

15  gratiam  solvuntur  infantes,  hanc  solam  mortem  perpeti 
possunt,  quae  animam  seiungit  a  corpore;  in  secundam 
vero  illam  sine  fine  poenalem  liberati  a  peccati  obliga- 
tione  non  transeunt. 

Caput  IV. 

20      Ciir  db  his,  qui  per  gratiam  regenerationis  ahsoluti 
sunt  a  peccato,  non  auferatur  mors,  id  est 
poena  peccati. 

Si  quem  vero  movet,  cur  vel  ipsam  patiantur,  si  et 
ipsa   peccati  poena   est,   quorum   per  gratiam  reatus  abo- 

25  letur:  iam  ista  quaestio  in  alio  nostro  opere,  quod  scri 
psimus  de  baptismo  parvulorum,  tractata  ac  soluta  estf 
ubi  dictum  est  ad  hoc  relinqui  animae  experimentum  se- 
parationis  a  corpore,  quamvis  ablato  iam  criminis  nexu, 
quoniam,   si   regenerationis   sacramentum  continuo  seque 

30  retur    inmortahtas  corporis,   ipsa   fides    enervaretur,  qua» 
tunc    est    fides,    quando   expectatur   in   spe,   quod   in   n 

1)  Ps.  48,  13.     26)  L.  2  c.  30  sqq. 

1  illis  V  II  14  med.  christi  V:  christi  om.  v 

nondum  videtur.  Fidei  autem  robore  atque  certamine, 
in  maioribus  dumtaxat  aetatibus,  etiam  mortis  fuerat 
superandus  timor,  quod  in  sanctis  martyribus  maxime 
eminuit;  cuius  profecto  certaminis  esset  nuUa  victoria, 
nulla  gloria  (quia  nec  ipsum  omnino  posset  esse  certa-  5 
men),  si  post  lavacrum  regenerationis  iam  sancti  non 
possent  mortem  perpeti  corporalem.  Cum  parvulis  autem 
baptizandis  quis  non  ad  Christi  gratiam  propterea  potius 
curreret,  ne  a  corpore  solveretur?  Atque  ita  non  invisi- 
bili  praemio  probaretur  fides,  sed  iam  nec  fides  esset,  10 
confestim  sui  operis  quaerendo  et  sumendo  mercedem. 
Nunc  vero  maiore  et  mirabiliore  gratia  Salvatoris  in  usus 
iustitiae  peccati  poena  conversa  est.  Tunc  enim  dictum 
est  homini:  Morieris,  si  peccaveris:  nunc  dicitur  martyri: 
Morere,  ne  pecces.  Tunc  dictum  est:  Si  mandatum  trans-  15 
gressi  fueritis,  morte  moriemini;  nunc  dicitur:  Si  mortem 
recusaveritis ,  mandatum  transgrediemini.  Quod  tunc  ti- 
mendum  fuerat,  ut  non  peccaretur,  nunc  suscipiendum 
est,  ne  peccetur.  Sic  per  ineffabilem  Dei  misericordiam 
et  ipsa  poena  vitiorum  transit  in  arma  virtutis,  et  fit  20 
iusti  meritum  etiam  supphcium  peccatoris.  Tunc  enim 
mors  est  adquisita  peccando,  nunc  inpletur  iustitia  mo- 
riendo.  Verum  hoc  in  sanctis  martyribus,  quibus  alter- 
utrum  a  persecutore  proponitur,  ut  aut  deserant  fidem 
aut  sufferant  mortem.  lusti  enim  maUmt  credendo  per-  25 
peti,  quod  sunt  primi  iniqui  non  credendo  perpessi.  Nisi 
enim  peccassent  illi,  non  morerentur;  peccabunt  autem 
isti,  nisi  moriantur.  Mortui  sunt  ergo  illi,  quia  peccave- 
runt;  non  peccant  isti,  quia  moriuntur.  Factum  est  per 
illorum  culpam,  ut  veniretur  in  poenam;  fit  per  istorum  3a 
poenam,  ne  veniatur  in  culpam;  non  quia  mors  bonum 
aUquod  facta  est,  quae  antea  malum  fuit;  sed  tantam 
Deus  fidei  praestitit  gratiam,  ut  mors,  quam  vitae  con- 
stat  esse  contrariam,  instrumentum  fieret,  per  quod  trans- 
iretur  ad  vitam. 


17  transgrediemini  Vv ;  transgredimini  AF 

Caput  V. 


Quod  siciit  iniqui  male  utuntur  lege,  quae  hona  est,  ita 
iusti  hene  utantur  morte,  quae  mala  est. 

Apostolus  ciim  vellet  ostendere,  quantiim  peccatum 
6  gratia  non  subveniente  ad  nocendum  valeret,  etiam  ipsam 
legem,  qua  prohibetur  peccatum,  non  dubitavit  dicere  vir- 
tutem  esse  peccati.  Aculeus,  inquit;  mortis  est  peccatum, 
virtus  autem  peccati  lex.  Verissime  omnino.  Auget  enim 
prohibitio  desiderium   operis  inhciti,    quando   iustitia   non 

10  sic  dihgitur,  ut  peccandi  cupiditas  eius  delectatione  vin- 
catur.'  Ut  autem  diligatur  et  delectet  vera  iustitia,  non 
nisi  divina  subvenit  gratia.  Sed  ne  propterea  lex  puta- 
retur  malum,  quoniam  virtus  est  dicta  peccati:  ideo  ipse 
alio  loco  versans  huius  modi  quaestionem:  Itaque,  inquit, 

15  lex  quidem  sancta  et  mandatum  sanctum  et  iustum  et 
honum.  Quod  ergo  honum  est,  inquit,  mihi  factum  est 
mors?  Ahsit.  Sed  peccatum,  ut  appareat  peccatum,  per 
honum  mihi  operatum  est  mortem,  ut  fiat  super  modum 
peccator   aut  peccatum  per  mandatum.     Super  modum 

20  dixit,  quia  etiam  praevaricatio  additur,  cum  peccandi  aucta 
libidine  etiam  lex  ipsa  contemnitur.  Cur  hoc  comme- 
morandum  putavimus?  Quia  scilicet,  sicut  lex  non  est 
malum,  quando  auget  peccantium  concupiscentiam,  ita 
nec   mors   bonum   est,    quando  auget  patientium  gloriam, 

25  cum  vel  illa  pro  iniquitate  deseritur  et  efficit  praevari- 
catores,  vel  ista  pro  veritate  suscipitur  et  efficit  martyres. 
Ac  per  hoc  lex  quidem  bona  est,  quia  prohibitio  est  p( 
cati;  mors  autem  mala,  quia  stipendium  est  peccati;  sj 
quem  ad  modum  iniustitia  male  utitur  non  tantum  mal 

8)  1.  Cor.  15,  56.     19)  Rom.  7,  12  sq. 


2  ita  VAF;  ita  et «;  ||  3  utantur  VF ;  utuntur  Av  |j  14  it 

veriim  etiam  bonis:  ita  iustitia  bene  non  tantum  bonis, 
sed  etiam  malis.  Hinc  fit,  ut  et  mali  male  lege  utantiir, 
quamvis  sit  lex  bonum,  et  boni  bene  moriantur,  quamvis 
sit  mors  malum. 

Caput  VI.  5 

Be  generali  mortis  malo^   quo  animae  et  corporHs  socie- 
tas  separatur. 

Quapropter  quod  adlinet  ad  corporis  mortem,  id  est 
separationem  animae  a  corpore,  cum  eam  patiuntur,  qui 
morientes  appellantur,  nulli  bona  est.  Habet  enim  aspe-  10 
rum  sensum  et  contra  naturam  vis  ipsa,  qua  utrumque 
divellitur,  quod  fuerat  in  vivente  coniimctum  atque  con- 
sertum,  quamdiu  moratur,  donec  omnis  adimatur  sensus, 
qui  ex  ipso  inerat  animae  carnisque  complexu.  Quam 
totam  molestiam  nonnumquam  unus  ictus  corporis  vel  15 
animae  raptus  intercipit  nec  eam  sentiri  praeveniente 
celeritate  permittit.  Quidquid  tamen  illud  est  in  morien- 
tibus,  quod  cum  gravi  sensu  adimit  sensum,  pie  fideliter- 
que  tolerando  auget  meritum  patientiae,  non  aufert  voca- 
bulum  poenae.  Ita  cum  ex  hominis  primi  perpetuata  20 
propagine  procul  dubio  sit  mors  poena  nascentis,  tamen 
si  pro  pietate  iustitiaque  pendatur,  fit  gloria  renascentis; 
et  cum  sit  mors  peccati  retributio,  aliquando  inpetrat,  ut 
nihil  retribuatur  peccato. 

Caput  VII.  25 

Be  mortCj  quam  quidam  non  regenerati  pro  Christi  con- 
fessione  suscipiunt. 

Nam  quicumque  etiam  non  percepto  regenerationis 
lavacro  pro  Christi  confessione  moriuntur,  tantum  eis  valet 
ad  dimittenda  peccata,  quantum  si  abluerentur  sacro  fonte  30 


1  uerum  VAF;  sed  v  \\  iustitia  VAF;  iusti  v  \\  6  generalis 
V  II  animi  VA  {cf.  9;  14;  16)  \\  7  separetur  A  |I  26  quidam  om.  v 

baptismatis.  Qui  enim  dixit:  Si  quis  non  rcnaim  fuerit 
ex  aqua  et  spiritu,  non  intrdbit  in  regnum  caelorumy 
alia  sententia  istos  fecit  exceptos,  iibi  non  minus  genera- 
liter  ait:  Qui  me  confessus  fuerit  coram  hominibus,  con- 
5  fiiehor  (et  egoy  eum  coram  Patre  meo  qui  in  caelis  est; 
et  alio  loco:  Qui  perdiderit  animam  suam  propter  me, 
inveniet  eam.  Hinc  est  quod  scriptum  est:  Pretiosa  in 
eonspectu  Domini  mors  sanciorum  eius.  Quid  enim  prc- 
tiosius  quam  mors,   per  quam  fit  ut  et  delicta  omnia  di- 

10  mittantur  et  merita  cumulatius  augeantur?  Neque  enim 
tanti  sunt  meriti,  qui,  cum  mortem  differre  non  possent, 
baptizati  sunt  deletisque  omnibus  peccatis  ex  hac  vita 
emigrarunt,  quanti  sunt  hi^  qui  mortem,  cum  possent, 
ideo  non  distulerunt,  quia  maluerunt  Christum  confitendo 

15  finire  vitam  quam  eum  negando  ad  eius  baptismum  per- 
venire.  Quod  utique  si  fecissent,  etiam  hoc  eis  in  illo 
lavacro  dimitteretur ,  quod  timore  mortis  negaverant 
Christum,  in  quo  lavacro  et  ilUs  facinus  tam  inmane  di- 
missum   est,   qui   occiderant   Christum.     Sed  quando  sine 

20  abundantia  gratiae  Spii^tus  illius,  qui  ubi  vult  spirat,  tan- 
tum  Christum  amare  possent,  ut  eum  in  tanto  vitae  dis- 
crimine  sub  tanta  spe  veniae  negare  non  possent?  Mors 
igitur  pretiosa  sanctorum,  quibus  cum  tanta  gratia  esl 
praemissa   et  praerogata  mors  Christi,   ut   ad  eum  adqui- 

25  rendum  suam  non  cunctarentur  inpendere,  in  eos  usus 
redactum  esse  monstravit,  quod  ad  poenam  peccati  fuerat 
antea  constitutum,  ut  inde  iustitiae  fructus  uberior  nasce- 
retur.  Mors  ergo  non  ideo  bonum  videri  debet,  quia  in 
tantam  utilitatem  non  vi  sua,  sed  divina  opitulatione  con 

30  versa  est,  ut,  quae  tunc  metuenda  proposita  est,  ne  p 


2)  lo.  3,  5.     5)  Mt.  10,  32.     7)  Ib.  16,  25.     8)  Ps.  115, 
20)  lo.  3,  8. 

catiim  committeretiir,  nunc  suscipienda  proponatur,  ut 
peccatum  non  committatur  commissumque  deleatur  magnae- 
que  victoriae  debita  iustitiae  palma  reddatur. 

Caput  vm. 

Quod  in  sanctis  primae  mortis  pro  veritate  susceptio     5 
secundae  sit  mortis  aholitio. 

Si  enim  diligentius  consideremus,  etiam  cum  quisque 
pro  veritate  fideliter  et  laudabiliter  moritur,  mors  cave- 
tur.  Ideo  quippe  aliquid  eius  suscipitur,  ne  tota  contingat 
et  secunda  insuper,  quae  numquam  finiatur,  accedat.  10 
Suscipitur  enim  animae  a  corpore  separatio,  ne  Deo  ab 
anima  separato  etiam  ipsa  separetur  a  corpore,  ac  sic  to- 
tius  hominis  prima  morte  completa  secunda  excipiat  sem- 
piterna.  Quocirca  mors  quidem,  ut  dixi,  cum  eam  morien- 
tes  patiuntur  cumque  in  eis  ut  moriantur  facit,  nemini  15 
bona  est,  sed  laudabiliter  toleratur  pro  tenendo  vel  adipi- 
scendo  bono;  cum  vero  in  ea  sunt,  qui  iam  mortui  nun- 
cupantur,  non  absurde  dicitur  et  malis  mala  et  bonis 
bona.  In  requie  sunt  enim  animae  piorum  a  corpore 
separatae,  impiorum  autem  poenas  luunt,  donec  istarum  20 
ad  aeternam  vitam,  illarum  vero  ad  aeternam  mortem, 
quae  secunda  dicitur,  corpora  revivescant. 

Caput  IX. 

Tempus  mortis,  quo  vitae  sensus  aufertur,  in  morientibus 

an  m  mortuis  esse  dicendum  sit.  25 

Sed  id  tempus,  quo  animae  a  corpore  separatae  aut 
in  bonis  sunt  aut  in  malis,  utrum  post  mortem  potius  an 
iri  morte  dicendum  est?  Si  enim  post  mortem  est,  iam 
non  ipsa  mors,  quae  transacta  atque  praeterita  est,  sed 
post  eam  vita  praesens  animae  bona  seu  mala  est.     Mors  30 

aiiteni  timc  eis  mala  erat^  quando  erat,  Iioc  est  qiiando 
eam  patiebantur,  cum  morerentur,  quoniam  gravis  et 
molestus  eius  inerat  sensus;  quo  malo  bene  utuntur  boni. 
Peracta  autem  mors  quonam  modo  vel  bona  vel  mala  est, 
5  quae  iam  non  est?  Porro  si  adhuc  diligentius  adtenda- 
mus,  nec  illa  mors  esse  apparebit,  cuius  gravem  ac  mo- 
lestum  in  morientibus  diximus  sensum.  Quamdiu  enim 
sentiunt,  adhuc  utique  vivunt,  et  si  adhuc  vivunt,  ante 
mortem    quam    in    morte   potius   esse   dicendi   sunt;  quia 

10  illa,  cum  venerit,  aufert  omnem  corporis  sensum,  qui  ea 
propinquante  molestus  est.  Ac  per  hoc  quo  modo  morien- 
tes  dicamus  eos,  qui  nondum  mortui  sunt,  sed  inminentc 
morte  iam  extrema  et  mortifera  adflictione  iactantur,  ex- 
pUcare  difficile  est,  etiamsi  recte  isti  appellantur  morien- 

15  tes,  quia,  cum  mors  quae  iam  inpendet  advenerit,  non 
morientes,  sed  mortui  nuncupantur.  NuIIus  est  ergo 
moriens  nisi  vivens,  quoniam,  cum  in  tanta  est  extremi- 
tate  vitae^  in  quanta  sunt  quos  agere  animam  dicimus, 
profecto  qui  nondum  anima  caruit  adhuc  vivit.     Idem  ipse 

20  igitur  simul  et  moriens  est  et  vivens,  sed  morti  accedens, 
vita  cedens;  adhuc  tamen  in  vita,  quia  inest  anima  cor- 
pori;  nondum  autem  in  morte,  quia  nondum  abscessit  a 
corpore.  Sed  si,  cum  abscesserit,  nec  tunc  in  morte, 
sed   post   mortem   potius   erit:   quando   sit   in  morte  quis 

25  dixerit?  Nam  neque  ullus  moriens  erit,  si  moriens  et 
vivens  simul  esse  nuUus  potest.  Quamdiu  quippe  anima 
in  corpore  est,  non  possumus  negare  viventem.  Aut  si 
moriens  potius  dicendus  est,  in  cuius  iam  corpore  agitur 
ut   moriatur,    nec  simul    quisquam  potest   esse   vivens  et 

30  moriens;  nescio  quando  sit  vivens. 

Caput  X. 

An  vita  mortalium  mors  potius  quam  vita  dicenda  sit. 

Ex  qiio  enim  qiiisque  in  isto  corpore  morituro  esse 
«oeperit^  numquam  in  eo  non  agitur  ut  mors  veniat     Hoc 
enim   agit   eius   mutabilitas    toto   tempore   vitae   huius  (si  5 
tamen   vita   dicenda   est),   ut   veniatur  in  mortem.     Nemo 
quippe    est,    qui  non  ei  post  annum  sit,    quam  ante  an- 
num   fuit,    et   cras   quam  hodie,    et  hodie  quam  heri,    et 
paulo  post  quam  nunc,  et  nunc  quam  paulo  ante  propin- 
quior;  quoniam,   quidquid   temporis  vivitur,   de  spatio  vi-  lo 
vendi  demitur,  et  cotidie  fit  minus  minusque  quod  restat, 
ut  omnino  nihil  sit  aUud  tempus  vitae  huius,  quam  cur- 
sus  ad  mortem,  in  quo  nemo  vel  paululum  stare  vel  aU- 
quanto   tardius  ire   permittitur;   sed  urgentur  omnes  pari 
motu    nec  diverso  inpeUuntur  accessu.     Neque  enim,   cui  15 
vita  brevior  fuit,  celerius  diem  duxit  quam  ille,   cui  lon- 
gior;  sed  cum  aequaUter  et  aequalia  momenta  raperentur 
ambobus,   aUer   habuit  propius,   aUer  remotius,   quo  non 
inpari   velocitate   ambo   currebant.     AUud   est   autem   am- 
pUus   viae   peregisse,   aUud   tardius   ambulasse.     Qui  ergo  20 
usque    ad   mortem  productiora   spatia  temporis  agit,    non 
lentius  pergit,  sed  plus  itineris  conficit.     Porro  si  ex  illo 
quisque   incipit  mori,   hoc   est  esse  in  morte,   ex  quo  in 
illo   agi   coeperit  ipsa  mors,  id  est  vitae  detractio  (quia, 
cum  detrahendo  finita  fuerit,  post  mortem  iam  erit,  non  25 
in  morte):   profecto,   ex  quo  esse  incipit  in  hoc  corpore, 
in  morte  est.     Quid  enim  aUud  diebus  horis  momentisque 
singuUs  agitur,  donec  ea  consumpta  mors,  quae  agebatur, 
impleatur,  et  incipiat  iam  tempus  esse  post  mortem,  quod, 
cum  vita   detraheretur,   erat   in  morte?    Numquam  igitur  30 
in   vita   homo   est,    ex   quo   est  in  isto  corpore  moriente 
potius  quam  vivente,  si  et  in  vita  et  in  morte  simul  non 

potest  esse.  An  potius  et  in  vita  et  in  morte  simiil  est; 
in  vita  scilicet,  in  qua  vivit,  donec  tota  detrahatur;  in 
morte  autem,  quia  iam  moritur^  cum  vita  detrahitur?  Si 
enim  non  est  in  vita,  quid  est  quod  detrahitur,  donec 
5  eius  fiat  perfecta  consumptio?  Si  autem  non  est  in  mort 
quid  est  vitae  ipsa  detractio?  Non  enim  frustra,  cu 
vita  fuerit  corpori  tota  detracta,  post  mortem  iam  dicitur, 
nisi  quia  mors  erat,  cum  detraheretur.  Nam  si  ea  de- 
tracta  non  est  homo  in  morte,  sed  post  mortem:  quando 
10  nisi  cum  detrahitur,  erit  in  morte? 

Caput  XI. 
An  quisquam  simul  et  vivens  esse  possit  et  mortu 

Si  autem  absurdum  est,  ut  hominem,  antequam 
mortem  perveniat,  iam  esse  dicamus  in  morte  (cui  enim 

15  propinquat  peragendo  vitae  suae  tempora^  si  iam  in  illa 
est?),  maxime  quia  nimis  est  ins*olens,  ut  simul  et  vivens 
esse  dicatur  et  moriens,  cum  vigilans  et  dormiens  simul 
esse  non  possit:  quaerendum  est  quando  erit  moriens. 
Etenim  antequam   mors  veniat,   non  est  moriens,   sed  vi- 

20  vens;  cum  vero  mors  venerit,  mortuus  erit,  non  moriens. 
Illud  ergo  est  adhuc  ante  mortem,  hoc  iam  post  mortem. 
Quando  ergo  in  morte?  Tunc  enim  est  moriens,  ut,  quem 
ad  modum  tria  sunt  cum  dicimus  ,,ante  mortem,  in  morte, 
post  mortem",  ita  tria    singuhs   singula  ^vivens,   moriens 

25  mortuusque"  reddantur.  Quando  itaque  sit  moriens,  id 
est  in  morte,  ubi  neque  sit  vivens,  quod  est  ante  mortem, 
neque  mortuus,  quod  est  post  mortem,  sed  moriens,  id 
est  in  morte,  difficillime  defmitur.  Quamdiu  quippe  est 
anima  in   corpore,   maxime   si  etiam  sensus  adsit,  procul 

30  dubio  vivit  homo,  qui  constat  ex  anima  et  corpore,  ac 
per  hoc  adhuc  ante  mortem,  non  in  morte  esse  dicendus 
est;  cum  vero  anima  abscesserit  omnemque  abstulerit 
corporis   sensum,  iam   post   mortem  mortuusque  perhibe- 

tiir.  Perit  igitur  inter  utrumque,  quo  moriens  vel  in 
morte  sit;  quoniam  si  adhuc  vivit,  ante  mortem  est;  si 
vivere  destitit,  iam  post  mortem  est.  Numquam  ergo 
moriens,  id  est  in  morte,  esse  conprehenditur.  Ita  etiam 
in  transcursu  temporum  quaeritur  praesens,  nec  inveni-  5 
tur,  quia  sine  ullo  spatio  est,  per  quod  transitur  ex  fu- 
turo  in  praeteritum.  Nonne  ergo  videndum  est,  ne  ista 
ratione  mors  corporis  nulla  esse  dicatur?  Si  enim  est, 
quando  est,  quae  in  ullo  et  in  qua  ullus  esse  non  potest? 
Quando  quidem  si  vivitur,  adhuc  non  est,  quia  hoc  ante  10 
mortem,  non  in  morte;  si  autem  vivere  iam  cessatum  est, 
iam  non  est,  quia  et  hoc  post  mortem  est,  non  in  morte. 
Sed  rursus  si  nulla  mors  est  ante  quid  vel  post,  quid 
est  quod  dicitur  ante  mortem  sive  post  mortem?  Nam  et 
hoc  inaniter  dicitur,  si  mors  nulla  est.  Atque  utinam  in  15 
paradiso  bene  vivendo  egissemus,  ut  re  vera  nulla  mors 
esset.  Nunc  autem  non  solum  est,  verum  etiam  tam 
molesta  est,  ut  nec  ulla  explicari  locutione  possit  nec 
ulla  ratione  vitari. 

Loquamur  ergo  secundum  consuetudinem  (non  enim  20 
aliter    debemus)   et   dicamus    „ante  mortem",  priusquam 
mors  accidat;  sicut  scriptum  est:  Ante  mortem  ne  laudes 
hominem  quemquam.     Dicamus  etiam  cum  acciderit:  Post 
mortem  illius   vel  illius  factum  est  illud  aut  illud.     Dica- 
mus  et  de  praesenti  tempore  ut  possumus,  velut  cum  ita  25 
loquimur:  Moriens  ille  testatus  est,  et:  Illis  atque  illis  illud 
atque  illud   moriens   dereliquit;    quamvis   hoc   nisi  vivens 
omnino  facere  non  posset  et  potius  hoc  ante  mortem  fe- 
cerit,  non  in  morte.     Loquamur  etiam  sicut  loquitur  scri- 
ptura  divina,  quae  mortuos  quoque  non  post  mortem,  sed  30 
in  morte   esse   non   dubitat  dicere.     Hinc  enim  est  illud: 
Quoniam  non   est   in  morte ,    qui  memor  sit  tui.     Donec 

23)  Eccli.  11,  29.     32)  Ps.  6,  6. 

enim  revivescant,  recte  esse  dicuntur  in  morte,  siciit  in 
somno  esse  quisque,  donec  evigilet,  dicitur;  quamvis  in 
somno  positos  dicamus  dormientes,  nec  tamen  eo  modo 
possumus  dicere  eos,  qui  iam  sunt  mortui,  morientes. 
5  Non  enim  adhuc  moriuntur,  qui,  quantum  adtinet  ad  cor- 
poris  mortem,  de  qua  nunc  disserimus,  iam  sunt  a  cor- 
poribus  separati.  Sed  hoc  est,  quod  dixi  explicari  aUqua 
locutione  non  posse^  quonam  modo  vel  morientes  dican- 
tur    vivere    vel    iam    mortui    etiam    post    mortem    adhuc 

10  esse  dicantur  in  morte.  Quo  modo  enim  post  mortem^ 
si  adhuc  in  morte?  praesertim  cum  eos  nec  morientes 
dicamils,  sicuti  eos,  qui  in  somno  sunt,  dicimus  dormien- 
tes,  et  qui  in  languore,  languentes,  et  qui  in  dolore,  uti- 
que   dolentes,    et   qui  in   vita,   viventes;    at   vero  mortui, 

15  priusquam  resurgant^  esse  dicuntur  in  morte,  nec  tamen 
possunt  appellari  morientes.  Unde  non  inportune  neque 
incongrue  arbitror  accidisse,  etsi  non  humana  industria^ 
iudicio  fortasse  divino^  ut  hoc  verbum,  quod  est  moritur, 
in   Latina   Ungua   nec   grammatici   decUnare   potuerint,  ea 

20  regula  qua  cetera  taUa  decUnantur.  Namque  ab  eo  quod 
est  oritur,  fit  verbum  praeteriti  temporis  „ortus  est";  et 
si  qua  simiUa  sunt,  per  temporis  praeteriti  participia  de- 
cUnantur.  Ab  eo  vero,  quod  est  moritur,  si  quaeramus 
praeteriti  temporis   verbum,   responderi   adsolet  ^mortuus 

25  est",  u  Uttera  geminata.  Sic  enim  dicitur  mortuus,  quo 
modo  fatuus^  arduus,  conspicuus  et  si  qua  simiUa,  quae 
non  sunt  praeteriti  temporis,  sed  quoniam  nomina  sunt, 
sine  tempore  decUnantur.  lUud  autem,  quasi  ut  decUne- 
tur,    quod   decUnari   non   potest,    pro  participio  praeteriti 

30  temporis  ponitur  nomen.  Convenienter  itaque  factum 
est,  ut,  quem  ad  modum  id  quod  significat  non  potest 
agendo,  ita  ipsum  verbum  non  posset  loquendo  decUnari. 
Agi  tamen  potest  in  adiutorio  gratiae  Redemptoris  nostri, 

iit  saltem  secundam  mortem  declinare  possimus.  Illa  est 
enim  gravior  et  omnium  malorum  pessima,  quae  non  fit 
separatione  animae  et  corporis,  sed  in  aeternam  poenam 
potius  utriusque  complexu.  Ibi  e  contrario  non  erunt 
homines  ante  mortem  atque  post  mortem,  sed  semper  in  5 
morte;  ac  per  hoc  numquam  viventes^  numquam  mortui, 
sed  sinc  fme  morientes.  Numquam  enim  erit  homini 
peius  in  morte,  quam  ubi  erit  mors  ipsa  sine  morte. 

Caput  XII. 

Quam  mortem  primis  hominibus  Deus,  si  mandatum  eius  10 
transgrederentur,  fuerit  co?nmifiatus. 

Cum  ergo  requiritur,  quam  mortem  Deus  primis  ho- 
minibus  fuerit  comminatus,  si  ab  eo  mandatum  transgre- 
derentur  acceptum  nec  oboedientiam  custodirent,  utrum 
animae  an  corporis  an  totius  hominis  an  illam  quae  ap-  15 
pellatur  secunda:  respondendum  est:  Omnes.  Prima  enim 
constat  ex  duabus,  [secunda]  ex  omnibus  tota.  Sicut 
enim  universa  terra  ex  multis  terris  et  universa  ecclesia 
ex  multis  constat  ecclesiis:  sic  universa  mors  ex  omnibus. 
Quoniam  prima  constat  ex  duabus,  una  animae,  altera  cor-  20 
poris;  iit  sit  prima  totius  hominis  mors,  cum  anima  sine 
Deo  et  sine  corpore  ad  tempus  poenas  luit;  secunda  vero^ 
ubi  anima  sine  Deo  cum  corpore  poenas  aeternas  luit. 
Quando  ergo  dixit  Deus  primo  ilU  homini,  quem  in  para- 
diso  constituerat,  de  cibo  vetito:  Quacumque  die  ederitis  25 
ex  illo,  morte  moriemini:  non  tantum  primae  mortis  par- 
tem  priorem,  ubi-  anima  privatur  Deo,  nec  tantum  poste- 
riorem,  ubi  corpus  privatur  anima,  nec  solum  ipsam  totam 
primam,  ubi  anima  et  a  Deo  et  a  corpore  separata  puni- 
tur;  sed  quidquid  mortis  est  usque  ad  novissimam,  quae  30 
secunda  dicitur,  qua  est  nulla  posterior^  comminatio  illa 
complexa  est. 

Caput  XIII. 

Praevaricatio  primorum  hominum  quam  primam  senserit 
poenam. 

Nam  postea  qiiam  praecepti  facta  transgressio  est, 
5  confestim  gratia  deserente  divina  de  corporum  suorum 
nuditate  confusi  sunt.  Unde  etiam  foliis  ficulneis,  quae 
forte  a  perturbatis  prima  comperta  sunt,  pudenda  texe- 
runt;  quae  prius  eadem  membra  erant,  sed  pudenda  non 
erant.     Senserunt  ergo  novum  motum  inoboedientis  car- 

10  nis  suae,  tamquam  reciprocam  poenam  inboedientiae  suae. 
lam  quippe  anima  libertate  in  perversum  propria  dele- 
ctata  et  Deo  dedignata  servire  pristino  corporis  servitio 
destituebatur,  et  quia  superiorem  dominum  suo  arbitrio 
deseruerat,    inferiorem  famulum   ad   suum   arbitrium  non 

15  tenebat,  nec  omni  modo  habebat  subditam  carnem,  sicut 
semper  habere  potuisset,  si  Deo  subdita  ipsa  mansisset. 
Tunc  ergo  coepit  caro  concupiscere  adversus  spiritum^ 
cum  qua  controversia  nati  sumus,  trahentes  originem 
mortis   et   in    membris    nostris  vitiataque   natura   conten- 

20  tionem  eius  sive  victoriam  de  prima  praevaricatione  ge- 
stantes. 

Caput  XIV. 

Qualis  Jiomo  sit  factus  a  JDeo  et  in  quam  sortem  deci- 
derit  suae  voluntatis  arhitrio. 

25  Deus   enim   creavit  hominem  rectum,  naturarum  au- 

ctor,  non  utique  vitiorum;  sed  sponte  depravatus  iuste- 
que  damnatus  depravatos  damnatosque  generavit.  Omnes 
enim  fuimus  in  illo  uno,  quando  omnes  fuimus  ille  unus, 
qui   per    feminam    lapsus   est  in   peccatum,    quae  de  illo 

17)  Gal.  5,  17. 


16  ipsa  om.  V 


DE  CmTATE  DEI  L.  Xni.  C.  14.  15.  573 

facta  est  ante  peccatum.  Nondum  erat  nobis  singillatim 
-creata  et  distributa  forma,  in  qua  singuli  viveremus;  sed 
iam  erat  natura  seminalis^  ex  qua  propagaremur;  qua  sci- 
licet  propter  peccatum  vitiata  et  vinculo  mortis  obstricta 
iusteque  damnata  non  alterius  condicionis  homo  ex  homine  5 
nasceretur.  Ac  per  hoc  hberi  arbitrii  malo  usu  series 
calamitatis  huius  exorta  est,  quae  humanum  genus  origine 
depravata,  vehit  radice  corrupta,  usque  ad  secundae  mor- 
tis  exitium,  quae  non  habet  fmem,  sohs  eis  exceptis  qui 
per  Dei  gratiam  hberantur,  miseriarum  conexione  perducit.  lo 


Caput  XV. 

Quod  Adam  peccaturus  prius  ipse  reliquerit  Deum^  quam 

relinqueretur  a  Beo,  et  primam  fuisse  animae  mortem 

a  Deo  recessisse. 

Quam  ob  rem  etiamsi  in  eo  quod  dictum  est:  Morte  15 
moriemini,  quoniam  non  est  dictum:  Mortibus,  eam  solam 
intellegamus,  quae  fit  cum  anima  deseritur  sua  vita,  quod 
ihi  Deus  est  (non  enim  deserta  est  ut  desereret,  sed  ut 
desereretur  deseruit;  ad  malum  quippe  eius  prior  est  vo- 
luntas  eius;  ad  bonum  vero  eius  prior  est  voluntas  Crea-  20 
toris  eius;  sive  ut  eam  faceret,  quae  nulla  erat,  sive  ut 
reficiat,  quia  lapsa  perierat),  —  etiamsi  ergo  hanc  intel- 
legamus  Deum  denuntiasse  mortem  in  eo  quod  ait:  Qua 
die  ederitis  ex  illo,  morte  moriemini;  tamquam  diceret: 
Qua  die  me  deserueritis  per  inoboedientiam,  deseram  vos  25 
per  iustitiam:  profecto  in  ea  morte  etiam  ceterae  denun- 
tiatae  sunt,  quae  procul  dubio  fuerant  secuturae.  Nam 
in  eo,  quod  inoboediens  motus  in  carne  animae  inoboe- 
dientis  exortus  est,  propter  quem  pudenda  texerunt,  sensa 
est  mors    una,  in   qua  deseruit  animam  Deus.     Ea  signi-  30 


6  liberi  VA  (559,  10);  a  lib.  v  \\  12  ut  editur  VF;  prius 
peccatums  primum  rel.  A;  peccans  prius  rel.  v  \\  22  quia  V^A 
Parr.;  qua  V^ ;  quae  v 

licata  est  verbis  eiiis,  quando  timore  demeiiti  sese  abs- 
condenti  homini  dixit:  Adam,  iihi  es?  non  utique  igno- 
rando  quaerens,  sed  increpando  admonens,  ut  adtenderet 
ubi  esset,  in  quo  Deus  non  esset.  Cum  vero  corpus 
5  anima  ipsa  deseruit  aetate  corruptum  et  senectute  con- 
fectum,  venit  in  experimentum  mors  altera,  de  qua  Deus 
peccatum  adhuc  puniens  homini  dixerat:  Terra  es  et  in 
terram  ibis;  ut  ex  his  duabus  mors  illa  prima,  quae  to- 
tius    est   hominis,    compleretur,    quam  secunda  in  ultimo 

10  sequitur,  nisi  homo  per  gratiam  Uberetur.  Neque  enim 
corpuS;,  quod  de  terra  est,  rediret  in  terram  nisi  sua 
morte/  quae  ilU  accidit,  cum  deseritur  sua  vita,  id  est 
anima.  Unde  constat  inter  Christianos  veraciter  cathoU- 
cam   tenentes   fidem   etiam  ipsam   nobis   corporis  mortem 

15  non  lege  naturae,  qua  nuUam  mortem  homini  Deus  fecit, 
sed  merito  inflictam  esse  peccati,  quoniam  peccatum  vin- 
dicans  Deus  dixit  homini,  in  quo  tunc  omnes  eramus: 
Terra  es  et  in  terram  ihis. 


Caput  XVI. 

20  De  philosophis,  qui  ani?nae  separationem  a  corpore  noi 

putant  esse  poenalem,  cum  Plato  inducat  summum  deui 

diis  minoribus  promittentem ,  quod  numquam  sint  corA 

porihus  exuendi. 

Sed  philosophi,  contra  quorum  calumnias  defendimus 
25  civitatem  Dei,  hoc  est  eius  ecciesiam,  sapienter  sibi  viden- 
tur  inridere,  quod  dicimus  animae  a  corpore  separationem 
inter  poenas  eius  esse  deputandam,  quia  videUcet  eius 
perfectam  beatitudinem  tunc  ilU  fieri  existimant,  cum 
omni  prorsus  corpore  exuta  ad  Deum  simplex  et  sola  ej 
30  quodam  modo  nuda  redierit.     Ubi  si  nihil,  quo  ista  refel 

2)  Gen.  3,  9.     8)  Gen.  3,  19. 

leretur  opinio,  in  eorum  litteris  invenirem,  operosius  mihi 
disputandum  esset,  quo  demonstrarem  non  corpus  esse 
animae,  sed  corruptibile  corpus  onerosum.  Unde  illud 
est  quod  de  scripturis  nostris  in  superiore  libro  comme- 
moravimus:  Corpus  enim  corruptibile  adgravat  animam.  5 
Addendo  utique  corruptihile  non  qualicumque  corpore, 
sed  quale  factum  est  ex  peccato  consequente  vindicta, 
animam  perhibuit  adgravari.  Quod  etiamsi  non  addidisset, 
nihil  aUud  intellegere  deberemus.  Sed  cum  apertissime 
Plato  deos  a  summo  Deo  factos  habere  inmortaUa  cor-  10 
pora  praedicet  eisque  ipsum  Deum,  a  quo  facti  sunt,  in- 
ducat  pro  magno  beneficio  pollicentem,  quod  in  aeternum 
cum  suis  corporibus  permanebunt  nec  ab  eis  uHa  morte 
solventur:  quid  est  quod  isti  ad  exagitandam  Christianam 
fidem  fmgunt  se  nescire  quod  sciunt,  aut  etiam  sibi  re-  15 
pugnantes  adversum  se  ipsos  malunt  dicere,  dum  nobis 
non  desinant  contradicere?  Nempe  Platonis  haec  verba 
sunt,  sicut  ea  Cicero  in  Latinum  vertit,  quibus  inducit 
summum  deum  deos  quos  fecit  adloquentem  ac  dicentem: 
„Vos,  qui  deorum  satu  orti  estis,  adtendite:  quorum  ope-  20 
rum  ego  parens  effectorque  sum,  haec  sunt  indissolubilia 
rae  invito,  quamquam  omne  conligatum  solvi  potest;  sed 
haudquaquam  bonum  est  ratione  vinctum  veUe  dissolvere. 
Sed  quoniam  estis  orti,  inmortales  vos  quidem  esse  et 
indissolubiles  non  potestis;  ne  utiquam  tamen  dissolvemini,  25 
neque  vos  ulla  mortis  fata  periment,  nec  erunt  valentiora 
quam  consilium  meum,  quod  maius  est  vinculum  ad  per- 
petuitatem  vestram,  quam  Ula  quibus  estis  <^tum,  cum  gi- 
gnebamini,>  conligati."  Ecce  deos  Plato  dicit  et  corporis 
animaeque  conligatione  mortales,  et  tamen  inmortales  dei  30 
a  quo   facti   sunt   voluntate   atque   consiUo.     Si  ergo  ani- 

4)  C.  15.     5)  Sap.  9,  15.     17)  Tim.  p.  41  A.     18)  C.  11. 

4  superiori  v  (52,  21;  54,  14)  \\  23  bonum  VAFParr. 
pleriq.;  bom  bv  \\  25  ne  utiquam  VA^e;  nec  umquam  J-Y; 
numquam  F ;  nequaquam  v  \\  28  tum  cum  gignebamini  om. 
VAF  (l,  22  c.  26) 

mae  poena  est  in  qiialiciimque  corpore  conligari,  qiiid 
est  qiiod  eos  adloquens  deus  tamquam  sollicitos,  ne  forte 
moriantur,  id  est  dissolvantur  a  corpore,  de  sua  facit  in- 
mortalitate  securos;  non  propter  eorum  naturam,  quae  sit 
5  compacta,  non  simplex,  sed  propter  suam  invictissimam 
voluntatem,  qua  potens  est  facere,  ut  nec  orta  occidant 
nec  conexa  solvantur,  sed  incorruptibiliter  perseverent? 

Et  hoc   quidem  utrum  Plato  verum  de  sideribus  di- 
cat,    alia   quaestio   est.     Neque   enim   ei   continuo   conce- 

10  dendum  est  globos  istos  luminum  sive  orbiculos  luce  cor- 
porea  super  terras  seu  die  seu  nocte  fulgentes  suis  qui- 
busdam  propriis  animis  vivere  eisque  intellectualibus  et 
beatis,  quod  etiam  de  ipso  universo  mundo,  tamquam  uno 
animali  maximo,  qiio  cuncta  cetera  continerentur  animalia, 

15  instanter  adfirmat.  Sed  haec,  ut  dixi,  alia  quaestio  est, 
quam  nunc  discutiendam  non  suscepimus.  Hoc  tantum 
contra  istos  commemorandum  putavi,  qui  se  Platonicos 
vocari  vel  esse  gloriantur,  cuius  superbia  nominis  erubescunt 
esse  Christiani,   ne   commune   illis   cum   vulgo  vocabulum 

20  vilem  faciat  palliatorum  tanto  magis  inflatam,  quanto  ma- 
gis  exiguam  paucitatem;  et  quaerentes,  quid  in  doctrina 
Christiana  reprehendant,  exagitant  aeternitatem  corporum^ 
tamquam  haec  sint  inter  se  contraria,  ut  et  beatitudinem 
quaeramus  animae  et  eam  semper  esse  velimus  in  corpore, 

25  velut   aerumnoso   vinculo   conligatam;   cum   eorum   auclor 
et  magister  Plato  donum  a  deo  summo  diis  ab  illo  factis 
dicat   esse   concessum,   ne   aliquando   moriantur,   id  est 
corporibus,  quibus  eos  conexuit,  separentur. 


Caput  XVII 

50  Contra  eos^  qui  adserunt  terrena  corpora  incorruptihilia 
fieri  et  aeterna  non  posse. 

Contendunt   etiam  isti   terrestria   corpora  sempiter; 
esse  non  posse,  cum  ipsam  universam  terram  dei  sui,  n 

quidem  siimmi,  sed  tamen  magni,  id  est  totius  huius 
mundi,  membrum  in  medio  positum  et  sempiternum  esse 
non  dubitent.  Cum  ergo  deus  ille  summus  fecerit  eis  alte- 
rum  quem  putant  deum,  id  est  istum  mundum,  ceteris 
diis,  qui  infra  eum  sunt,  praeferendum,  eundemque  esse  5 
existiment  animantem,  anima  scilicet,  sicut  asserunt,  ra- 
tionali  vel  intellectuali  in  tam  magna  mole  corporis  eius 
inclusa,  ipsiusque  corporis  tamquam  membra  locis  suis 
posita  atque  digesta  quattuor  constituerit  elementa,  quo- 
rum  iuncturam,  ne  umquam  deus  eorum  tam  magnus  lo 
moriatur,  insolubilem  ac  sempiternam  velint:  quid  causae 
est,  ut  in  corpore  maioris  animantis  tamquam  medium 
membrum  aeterna  sit  terra,  et  aliorum  animantium  ter- 
restrium  corpora,  si  Deus  sicut  illud  velit,  aeterna  esse 
non  possint?  Sed  terrae,  inquiunt,  terra  reddenda  est,  15 
unde  animalium  terrestria  sumpta  sunt  corpora;  ex  quo 
fit,  inquiunt,  ut  ea  sit  necesse  dissolvi  et  emori  et  eo 
modo  terrae  stabili  ac  sempiternae,  unde  fuerant  sumpta, 
restitui.  Si  quis  hoc  etiam  de  igne  similiter  adfirmet 
et  dicat  reddenda  esse  universo  igni  corpora,  quae  inde  20 
sumpta  sunt,  ut  caelestia  fierent  animaha;  nonne  inmor- 
talitas,  quam  talibus  diis,  velut  deo  summo  loquente,  pro- 
misit  Plato,  tamquam  violentia  disputationis  huius  inter- 
cidet?  An  ibi  propterea  non  fit,  quia  Deus  non  vult,  cuius 
voluntatem,  ut  ait  Plato,  nulla  vis  vincit?  Quid  ergo  pro-  25 
hibet,  ut  hoc  etiam  de  terrestribus  corporibus  Deus  pos- 
sit  efficere,  quandoquidem ,  ut  nec  ea  quae  orta  sunt 
occidant  nec  ea  quae  sunt  vincta  solvantur  nec  ea  quae 
sunt  ex  elementis  sumpta  reddantur  atque  ut  animae  in 
corporibus  constitutae  nec  umquam  ea  deserant  et  cum  30 
eis  inmortalitate  ac  sempiterna  beatitudine  perfruantur, 
posse  Deum  facere  confitetur  Plato?  Cur  ergo  non  pos- 
sit,  ut  nec  terrestria  moriantur?  An  Deus  non  est  potens 
quo   usque  Christiani   credunt,    sed    quo    usque   Platonici 


20  ac  dic.  AF  ||  28  uincta  VFe;  uncta  A;  iuncta  v 

voliint?  Nimirum  quippe  consilium  Dei  et  potestatem 
potuerunt  philosophi,  nec  potuerunt  nosse  prophetae;  cum 
potius  e  contrario  Dei  prophetas  ad  enuntiandam  eius, 
quantum  dignatus  est,  vokuitatem  Spiritus  eius  docuerit, 
5  philosophos  autem  in  ea  cognoscenda  coniectura  humana 
deceperit. 

Verum  non  usque  adeo  decipi  debuerunt,  non  solum 
ignorantia,  verum  etiam  pervicacia,  ut  et  sibi  apertis- 
sime  refragentur  magnis  disputationum  viribus  adserentes 

10  animae,  ut  beata  esse  possit,  non  terrenum  tantum,  sed 
omne  corpus  esse  fugiendum,  et  deos  rursus  dicentes 
habere'  beatissimas  animas  et  tamen  aeternis  corporibus 
inligatas,  caelestes  quidem  igneis,  lovis  autem  ipsius  ani- 
mam,  quem  mundum  istum  volunt,  omnibus  omnino  cor- 

15  poreis  elementis,  quibus  haec  tota  moles  a  terra  in  cae- 
lum  surgit,  inckisam.  Hanc  enim  animam  Plato  ab  intimo 
terrae  medio,  quod  geometrae  centron  vocant,  per  omnes 
partes  eius  usque  ad  caek  summa  et  extrema  diffundi  et 
extendi  per  numeros  musicos  opinatur,  ut  sit  iste  mun- 

20  dus  animal  maximum  beatissimum  sempiternum,  cuius 
anima  et  perfectam  sapientiae  fehcitatem  teneret  et  cor- 
pus  proprium  non  reknqueret,  cuiusque  corpus  et  in 
aeternum  ex  iUa  viveret  et  eam  quamvis  non  simplex,  sed 
tot   corporibus  tantisque   conpactum   hebetare    atque   tar- 

25  dare  non  posset.  Cum  igitur  suspicionibus  suis  ista  per- 
mittant,  cur  nolunt  credere,  divina  voluntate  atque  poten- 
tia  inmortaka  corpora  fieri  posse  terrena,  in  quibus  animae 
nulla  ab  eis  morte  separatae,  nullis  eorum  oneribus  ad- 
gravatae   sempiterne   ac   fekciter   vivant,   quod   deos  suos 

30  posse  adserunt  in  corporibus  igneis  lovemque  ipsum  eorum 
regem  in  omnibus  corporeis  elementis?  Nam  si  animae, 
ut  beata  sit,  corpus  est  omne  fugiendum,  fugiant  dii 
eorum  de  globis  siderum,  fugiat  luppiter  de  caelo  et  ter- 
ra;  aut  si  non  possunt,  miseri  iudicentur.     Sed  neutrum 

isli  volunt,  qiii  neque  a  corporibus  separationem  audent 
dare  diis  suis,  ne  illos  mortales  colere  videantur,  nec 
beatitudinis  privationem,  ne  infelices  eos  esse  fateantur. 
Non  ergo  ad  beatitudinem  consequendam  omnia  fugienda 
sunt  corpora;  sed  corruptibilia  molesta,  gravia  moribunda;  a 
non  qualia  fecit  primis  hominibus  bonitas  Dei,  sed  qualia 
esse  compulit  poena  peccati. 

Caput  XVIII. 

Be    terrenis   corporihus,    quae   philosophi  adfirmant  in 
caelestibus  esse  non  posse^  quia,  quod  terrenum  est^      10 
naturali  pondere  revocetur  ad  terram. 

Sed  necesse  est,  inquiunt,  ut  terrena  corpora  natu- 
rale  pondus  vel  in  terra  teneat  vel  cogat  ad  terram  et 
ideo  in  caelo  esse  non  possint.  Primi  quidem  illi  homi- 
nes  in  terra  erant  nemorosa  atque  fructuosa,  quae  para-  15 
disi  nomen  obtinuit;  sed  quia  et  ad  hoc  respondendum 
est  vel  propter  Christi  corpus  cum  quo  ascendit  in  cae- 
lum  vel  propter  sanctorum  quaha  in  resurrectione  futura 
sunt,  intueantur  paulo  adtentius  pondera  ipsa  terrena. 
Si  enim  ars  humana  efficit,  ut  ex  metalUs,  quae  in  aquis  20 
posita  continuo  submerguntur ,  quibusdam  modis  vasa 
fabricata  etiam  natare  possint:  quanto  credibiHus  et  effi- 
cacius  occultus  aliquis  modus  operationis  Dei,  cuius  omni- 
potentissima  voUmtate  Plato  dicit  nec  orta  interire  nec 
conUgata  posse  dissolvi,  cum  muUo  mirabiUus  incorporea  25 
corporeis  quam  quaecumque  corpora  quUiuscumque  cor- 
poribus  copulentur,  potest  moUbus  praesiare  terrenis,  ut 
nullo  in  ima  pondere   deprimantur,   ipsisque  animis  per- 


9  sqq.ut  editur  Vv,  nisi  quod  vulgo  Yocetm' legitur ;  aduersus 
eos  qui  terrena  corpora  dicunt  corpore  grauitate  naturali  cae- 
ium  non  posse  conscendere  A;  idemque  fere  exliibet  F  voca- 
hulo  corpore  omisso.  Ita  in  reliquis  quoque  huius  libri  capitum 
inscriptionibus  A  et  F  a  cod.  Veronensi  et  vulgari  lectione 
prorsus  discrepant  \\  26  corporea  v 

fectissime  beatis,  ut  quamvis  terrena,  tamen  incorrupti- 
bilia  iam  corpora  ubi  volunt  ponant  et  quo  volunt  agant, 
situ  motuque  facillimo!  An  vero  si  hoc  angeli  faciant  et 
quaelibet  animalia  terrestria  rapiant  unde  libet  constituant- 

5  que  ubi  libet,  aut  eos  non  posse  aut  onera  sentire  cre- 
dendum  est?  Cur  ergo  sanctorum  perfectos  et  beatos 
divino  munere  spiritus  sine  ulla  difficultate  posse  ferre 
quo  voluerint  et  sistere  ubi  voluerint  sua  corpora  non 
credamus?     Nam  cum  terrenorum  corporum,  sicut  onera 

10  in  gestando  sentire  consuevimus,  quanto  maior  est  quan- 
titas,  tanto  sit  maior  et  gravitas,  ita  ut  plura  pondo  quam 
pauciora  plus  premant:  membra  tamen  suae  carnis  leviora 
portat  anima  cum  in  sanitate  robusta  sunt  quam  in  lan- 
guore  cum  macra   sunt.     Et  cum  aliis  gestantibus  onero- 

15  sior  sit  salvus  ct  validus  quam  exilis  et  morbidus,  ipse 
tamen  ad  suum  corpus  movendum  atque  portandum  agilior 
est,  cum  in  bona  valetudine  plus  habet  molis,  quam  cum 
in  peste  vel  fame  minimum  roboris.  Tantum  valet  ii 
habendis   etiam   terrenis   corporibus,    quamvis  adhuc  cor-" 

20  ruptibilibus  atque  mortalibus,  non  quantitatis  pondus,  se< 
temperationis  modus.     Et   quis   verbis   explicat,  quantum^ 
distet   inter   praesentem    quam   dicimus   sanitatem   et   in- 
mortalitatem  futuram?     Non   itaque    nostram   fidem    redi 
arguunt  philosophi   de   ponderibus   corporum.     Nolo  enin 

25  quaerere,  cur  non  credant  terrenum  esse  posse  corpuj 
in  caelo,  cum  terra  universa  libretur  in  nihilo.  Fortassi^ 
enim  de  ipso  medio  mundi  loco,  eo  quod  in  eum  coeani 
quaeque  graviora,  etiam  argumentatio  veri  similior  habeai 
tur.     Illud    dicS    Si   dii    minores,   quibus   inter   animalij 

30  terrestria  cetera  etiam  hominem  faciendum  commisit  Plato] 
potuerunt,  sicut  dicit,  ab  igne  removere  urendi  quaUtatemjj 
Iiicendi   relinquere   quae   per   oculos   emicaret:    itane  De( 

30)  Tim.  p.  42,  D.     32)  Ib.  p.  45,  B. 

summo  concedere  diibitabimus ,  cuius  ille  vohmtati  pote- 
statique  concessit,  ne  moriantur  quae  orta  sint^  et  tam  di- 
versa,  tam  dissimilia^  id  est  corporea  et  incorporea,  sibi- 
met  conexa  nulla  possint  dissolutione  seiungi,  ut  de  carne 
hominis,  cui  donat  inmortahtatem,  corruptionem  auferat,  5 
naturam  rehnquat,  congruentiam  figurae  membrorumque 
detineat,  detrahat  ponderis  tarditatem?  Sed  de  fide  re- 
surrectionis  mortuorum  et  de  corporibus  eorum  inmor- 
tahbus  dihgentius,  si  Deus  vohierit,  in  fine  huius  oporis 
disserendum  est.  10 


Caput  XIX. 

Contra  eorum  dogmata,  qui  primos  homines,  si  non  pec- 

cassent,   inmortales  futuros  fuisse  non  credunt,  aeterni- 

tatem  animarum  volunt  carere  corporilus. 

Nunc    de    corporibus   primorum   hominum   quod   in-  15 
stituimus  exphcemus;  quoniam  nec  mors  ista,  quae  bona 
perliibetur   bonis   nec   tantum   paucis  intehegentibus   sive 
credentibus^  sed  omnibus  nota  est,  qua  fit  animae  a  cor- 
pore  separatio,  qua  certe  corpus  animantis,  quod  eviden- 
ter    vivebat,    evidenter    emoritur,    eis  potuisset  accidere,  20 
nisi   peccati    meritum    sequeretur.     Licet   enim    iustorum 
ac    piorum    animae    defunctorum    quod    in    requie    vivant 
dubitare  fas  non   sit,  usque  adeo  tamen  eis  mehus  esset 
cum  suis  corporibus  bene  valentibus  vivere,  ut  etiam  ihi, 
qui  omni  modo  esse  sine  corpore  beatissimum  existimant,  25 
hanc    opinionem    suam    sententia    repugnante    convincant. 
Neque  enim  quisquam  audebit  ihorum  sapientes  homines, 
sive  morituros  sive  iam  mortuos,  id  est  aut  carentes  cor- 
poribus   aut    corpora    rehcturos,    diis    inmortahbus    ante- 
ponere,  quibus  Deus  summus  apud  Platonem  munus  ingens,  30 
indissolubilem  scihcet  vitam,   id   est  aeternum   cum  suis 


2  sunt  V  II  12  peccarent  V  ||  13  ut  editur  V;  verha  aeter- 
nitatem  .  .  corporibus  om.  v  \\  26  sua  ed.  Lovan. 

corporibiis  consortiiim,  pollicetur.  Optime  autem  cum 
hominibus  agi  arbitratur  idem  Plato,  si  tamen  hanc  vitam 
pie  iusteque  peregerint,  ut  a  suis  corporibus  separati  in 
ipsorum  deorum,  qui  sua  corpora  numquam  deserunt,  re- 
5  cipiantur  sinum, 

Scilicet  inmemores  supera  ut  convexa  revisant 
Rursus  et  incipiant  in  corpora  velle  reverti; 

quod  Vergilius  ex  Platonico  dogmate  dixisse  laudatur  (ita 
quippe   animas  mortalium   nec  in  suis  corporibus  semper 

10  esse  posse  existimat,  sed  mortis  necessitate  dissolvi,  nec 
sine  corporibus  durare  perpetuo,  sed  alternantibus  vici- 
bus  indesinenter  vivos  ex  mortuis  et  ex  vivis  mortuos 
fieri  putat);  ut  a  ceteris  hominibus  hoc  videantur  differre 
sapientes,   quod  post  mortem  ferantur  ad  sidera,  ut  ali- 

15  quanto  diutius  in  astro  sibi  congruo  quisque  requiescat 
atque  inde  rursus  miseriae  pristinae  oblitus  et  cupiditate 
habendi  corporis  victus  redeat  ad  labores  aerumnasque 
mortalium;  illi  vero,  qui  stultam  duxerint  vitam,  ad  cor- 
pora  suis  meritis  debita  sive  hominum  sive  bestiarum  de 

20  proximo  revolvantur.  In  hac  itaque  durissima  condicione 
constituit  etiam  bonas  atque  sapientes  animas,  quibus  non 
talia  corpora  distributa  sunt,  cum  quibus  semper  atque 
inmortaUter  viverent,  ut  neque  in  corporibus  permanere 
neque    sine    his  possint  in   aeterna  puritate  durare.     De 

25  quo  Platonico  dogmate  iam  in  libris  superioribus  diximus 
Christiano  tempori  erubuisse  Porphyrium  et  non  solum 
ab  animis  humanis  removisse  corpora  bestiarum,  verum 
etiam  sapientium  animas  ita  voluisse  de  corporeis  nexibus 
liberari,    ut  corpus   omne  fugientes  beatae  apud  Patrem 

30  sine  fme   teneantur.     Itaque  ne  a  Christo  vinci  videretur 

5)  Phaed.  p.  108,  C;  Phaedr.  p.  248,  C.  7)  Verg.  Aen.  6, 
750  sq.     20)  Phaedr.  p.  247,  E  sqq.     25)  L.  10.  c.  30. 

14  feruntur  VAF  (cf.  20  revolvantur)  ||  15  quis  A  ||  22  at- 
que  mi.  V  II  26  tempori  V  (385,  25;  442,  12;  92,  32);  tem- 
pore  Av 

vitam  sanctis  pollicente  perpetiiam,  etiam  ipse  purgatas 
animas  sine  ullo  ad  miserias  pristinas  reditu  in  aeterna 
felicitate  constituit;  et  ut  Christo  adversaretur ,  resur- 
rectionem  incorruptibilium  corporum  negans  non  solum 
sine  terrenis,  sed  sine  ullis  omnino  corporibus  eas  ad-  5 
seruit  in  sempiternum  esse  victuras.  Nec  tamen  ista 
qualicumque  opinione  praecepit  saltem  ne  diis  corporatis 
religionis  obsequio  subderentur.  Quid  ita,  nisi  quia  eas, 
quamvis  nulli  corpori  sociatas,  non  credidit  illis  esse  me- 
liores?  Quapropter,  si  non  audebunt  isti,  sicut  eos  ausu-  10 
ros  esse  non  arbitror,  diis  beatissimis  et  tamen  in  aeter- 
nis  corporibus  constitutis  humanas  animas  anteponere: 
cur  eis  videtur  absurdum,  quod  fides  Christiana  praedicat, 
et  primos  homines  ita  fuisse  conditos,  ut,  si  non  pec- 
cassent,  nulla  morte  a  suis  corporibus  solverentur,  sed  15 
pro  meritis  oboedientiae  custoditae  inmortalitate  donati 
cum  eis  viverent  in  aeternum;  et  talia  sanctos  in  resur- 
rectione  habituros  ea  ipsa,  in  quibus  hic  laboraverunt, 
corpora,  ut  nec  eorum  carni  aliquid  corruptionis  vel  dif- 
ficultatis  nec  eorum  beatitudini  ahquid  doloris  et  infeli-  20 
citatis  possit  accidere? 

Caput  XX. 

Qnod  caro  sanctorum,  quae  nunc  requiescit  in  spe,   in 
meliorem  reparanda  sit  qualitatem,  quam  fuit  pri- 

morum  hominum  ante  peccatum.  25 

Proinde  nunc  sanctorum  animae  defunctorum  ideo 
non  habent  gravem  mortem,  qua  separatae  sunt  a  cor- 
poribus  suis,  quia  caro  eorum  requiescit  in  spe,  quaslibet 
sine  ullo  iam  sensu  contumehas  accepisse  videatur.  Non 
enim,  sicut  Platoni  visum  est,  corpora  obUvione  deside-  30 
rant,  sed  potius,  quia  meminerunt  quid  sibi  ab  eo  sit 
promissum,  qui  neminem  fallit,  qui  eis  etiam  de  capillo- 
rum  suorum  integritate  securitatem  dedit,  resurrectionem 

33)  Luc.  21,  18. 

corporum,  in  qiiibus  multa  dura  perpessi  sunt,  nihil  in 
eis  ulterius  tale  sensuri  desiderabiliter  et  patienter  expe- 
ctant.  Si  enim  carnem  suam  non  oderant,  quando  eam 
suae  menti  infirmitate  resistentem  spiritali  iure  coherce- 
5  bant,  quanto  magis  eam  diligunt  etiam  ipsam  spiritalem 
futuram!  Sicut  enim  spiritus  carni  serviens  non  incon- 
grue  carnalis,  ita  caro  spiritui  serviens  recte  appellabitur 
spiritalis,  non  quia  in  spiritum  convertetur,  sicut  nonnulU 
putant   ex  eo  quod  scriptum  est:   Seminatur  corpus  ani- 

10  male,  surget  corpus  spiritale,  sed  quia  spiritui  summa  et 
mirabiU  obtemperandi  facilitate  subdetur  usque  ad  implen- 
dam  inmortaUtatis  indissolubilis  securissimam  vokiptatem, 
omni  molestiae  sensu,  omni  corruptibiUtate  et  tarditate 
detracta.     Non  solum  enim  non  erit  tale,  quale  nunc  est 

15  in  quavis  optima  valetudine,  sed  nec  tale  quidem,  quale 
fuit  in  primis  hominibus  ante  peccatum,  qui  licet  morituri 
non  essent,  nisi  peccassent,  alimentis  tamen  ut  homines 
utebantur,  nondum  spiritaUa,  sed  adhuc  animalia  corpora 
terrena  gestantes.     Quae  licet  senio  non  veterescerent,  ut 

20  necessitate  perducerentur  ad  mortem  (qui  status  eis  de 
ligno  vitae,  quod  in  medio  paradiso  cum  arbore  vetita 
simul  erat,  mirabUi  Dei  gratia  praestabatur) ,  tamen  et 
alios  sumebant  cibos  praeter  unam  arborem,  quae  fuerat 
interdicta,    non    quia  ipsa  erat  malum,   sed  propter  com- 

25  mendandum  purae  et  simpUcis  oboedientiae  bonum,  quae 
magna  virtus  est  rationaUs  creaturae  sub  Creatore  Domino 
constitutae.  Nam  ubi  nullum  mahim  tangebatur,  profecto, 
si  prohibitum  tangeretur,  sola  inoboedientia  peccabatur. 
Agebatur   ergo   aUis   quae  sumebant,   ne  animalia  corpora 

30  molestiae  aliquid  esuriendo  ac  sitiendo  sentirent;  de  ligno 

3)  Eph.  5,  29.     10)  1.  Cor.  15,  44. 


10  surget  V  fragm.  Frising.;  surgit  AF;  resurget  v  ||  11 
implendam  VAFaef;  om.  t?  ||  12  voluptatem  scripsi  (=  heati- 
tudinem;  cf.  452,  19  sqq.J;  voluntatem  v  ||  29  agebatur  VAF 
(410,  9);  Alebantur  v 

aiitem  vitae  propterea  gustabatur,  ne  mors  eis  undecum- 
que  subreperet  vel  senectute  confecta  decursis  temporum 
spatiis  interirent;  tamquam  cetera  essent  alimento,  illud 
sacramento;  ut  sic  fuisse  accipiatur  lignum  vitae  in  para- 
diso  corporali,  sicut  in  spiritali,  hoc  est  intellegibili,  para-  5 
diso  sapientia  Dei,  de  qua  scriptum  est:  Lignum  vitae 
est  amplectentihus  eam. 


Caput  XXI. 

De  paradiso,  in  quo  primi  homines  fuerunt,  quod  recte 
per  significationem  eius  spiritale  aliquid  intellegaturj     10 
salva  veritate  narrationis  historicae  de  cor- 
porali  loco. 

Unde  nonnulli  totum  ipsum  paradisum,  ubi  primi 
homines  parentes  generis  humani  sanctae  scripturae  veri- 
tate  fuisse  narrantur,  ad  intellegibilia  referunt  arboresque  15 
illas  et  ligna  fructifera  in  virtutes  vitae  moresque  con- 
vertunt;  tamquam  visibilia  et  corporalia  illa  non  fuerint, 
sed  intellegibilium  significandorum  causa  eo  modo  dicta 
vel  scripta  sint.  Quasi  propterea  non  potuerit  esse  para- 
dlsus  corporalis,  quia  potest  etiam  spiritalis  intellegi;  tam-  20 
quam  ideo  non  fuerint  duae  mulieres,  Agar  et  Sarra,  et 
ex  eis  duo  filii  Abrahae,  unus  de  ancilla,  alius  de  libera, 
quia  duo  testamenta  in  eis  figurata  dicit  apostolus;  aut 
ideo  de  nulla  petra  Moyse  percutiente  aqua  defluxerit, 
quia  potest  illic  figurata  significatione  etiam  Christus  in-  25 
tellegi,  eodem  apostolo  dicente:  Petra  autem  erat  Chri- 
stus.  Nemo  itaque  prohibet  intellegere  paradisum  vitara 
beatorum,  quattuor  eius  flumina  quattuor  virtutes,  pru- 
dentiam,    fortitudinem,    temperantiam   atque   iustitiam,   et 

23)    Gal.   4,   22   sqq.     24)  Exod.  17,  6;   Num.  20,  11.     27) 
1.  Cor.  10,  4. 


9  ut  editur  V;  fuerant  .  .  recte  possit  significatione  .  .  in- 
tellegi  t;  II  22  eis   VF ;  illis  Av 

ligna  eius  omnes  iitiles  disciplinas  et  lignorum  fructus 
mores  piorum  et  lignum  vitae  ipsam  bonorum  omnium 
matrem  sapientiam  et  lignum  scientiae  boni  et  mali  trans- 
gressi  mandati  experimentum.  Poenam  enim  peccatori- 
5  bus  bene  utique,  quoniam  iuste,  constituit  Deus,  sed  non 
suo  bono  experitur  homo.  Possunt  haec  etiam  in  ec- 
clesia  intellegi,  ut  ea  mehus  accipiamus  tamquam  prophe- 
tica  indicia  praecedentia  futurorum;  paradisum  scilicet 
ipsam   ecclesiam,   sicut  de  illa  legitur  in  cantico  cantico- 

10  rum;  quattuor  autem  paradisi  flumina  quattuor  evangelia, 
ligna  fructifera  sanctos,  fructus  autem  eorum  opera  eo- 
rum,  lignum  vitae  sanctum  sanctorum  utique  Christum, 
lignum  scientiae  boni  et  mali  proprium  voluntatis  arbi- 
trium,     Nec   se   ipso   quippe   homo   divina  voluntate  con- 

15  tempta  nisi  perniciose  uti  potest  atque  ita  discit,  quid  in- 
tersit,  utrum  inhaereat  communi  omnibus  bono  an"proprio 
delectetur.  Se  quippe  amans  donatur  sibi,  ut  inde  ti- 
moribus  maeroribusque  completus  cantet  in  psalmo,  si 
tamen  mala  sua  sentit:   Ad  me  ipsum  turhata  est  anima 

20  ?nea;  correctusque  iam  dicat:  Fortitudinem  meam  ad  te 
custodiam.  Haec  et  si  qua  alia  commodius  dici  possunt 
de  intellegendo  spiritaUter  paradiso  nemine  prohibente  di- 
cantur.  dum  tamen   et  ilHus  historiae  veritas  fidehssima 


rerum  gestarum  narratione  commendata  credatur. 


25  Caput  XXII. 


De  corporibus  sanctorum  post  resurrectionem  ^   quae  si 
spiritalia  erunt,  ut  non  in  spiritum  caro  vertatur. 

Corpora  ergo  iustorum,  quae  in  resurrectione  futura 

sunt,  neque  ullo  hgno  indigebunt,  quo  fiat  ut  nullo  morbo 

30  vel  senectute  inveterata  moriantur,  neque  ullis  ahis  cor- 

9)  Cant.  4,  13.     20)  Ps.  41,  7.     21)  Ps.  58,  10. 

poralibus  alimentis,  qiiibus  esuriendi  ac  sitiendi  qualis- 
cumque  molestia  devitetur;  quoniam  certo  et  omni  modo 
inviolabili  munere  inmortalitatis  induentur,  ut  non  nisi 
velint,  possibilitate,  non  necessitate  vescantur.  Quod  an- 
geli  quoque  visibiliter  et  tractabiliter  adparentes,  non  quia  5 
indigebant,  sed  quia  volebant  et  poterant,  ut  hominibus 
congruerent  sui  ministerii  quadam  humanitate,  fecerunt 
(neque  enim  in  phantasmate  angelos  edisse  credendum 
est,  quando  eos  homines  hospitio  susceperunt),  quamvis 
utrum  angeli  essent  ignorantibus  simili  nobis  indigentia  10 
vesci  viderentur.  Unde  est  quod  ait  angelus  in  libro  To- 
biae:  Videhatis  me  manducare^  sed  visu  vestro  videbatis ; 
id  est  necessitate  reficiendi  corporis,  sicut  vos  facitis,  me 
cibum  sumere  putabatis.  Sed  si  forte  de  angelis  aliud 
credibilius  disputari  potest,  certe  fides  Christiana  de  ipso  15 
Salvatore  non  dubitat,  quod  etiam  post  resurrectionem, 
iam  quidem  in  spiritali  carne,  sed  tamen  vera,  cibum  ac 
potum  cum  discipuHs  sumpsit.  Non  enim  potestas,  sed 
egestas  edendi  ac  bibendi  talibus  corporibus  auferetur. 
Unde  et  spiritalia  erunt,  non  quia  corpora  esse  desistent,  20 
sed  quia  spiritu  vivificante  subsistent. 

Caput  XXIII. 

Quid  intellegendum  sit  de  corpore  animali  et  de  corpore 
spiritalij  aut  qui  moriantur  in  Adam,  qui  vero  vivi- 

ficentur  in  Christo.  25 

Nam  sicut  ista,  quae  habent  animam  viventem,  non- 
dum  spiritum  vivificantem,  animalia  dicuntur  corpora,  nec 
tamen  animae  sunt,  sed  corpora:  ita  illa  spiritalia  vocan- 
tur  corpora;   absit  tamen  ut  spiritus  ea  credamus  futura, 

9)  Gen.  18;  Tob.  11,  20.     12)  Tob.  12,  19.     18)  Lc.  24. 


10  consimili  v  |  24  moriantur  .  .  vivicentur  (sic!)  V;  mo- 
riuntur  .  ,  vivificantur  v  ||  26  corpora  ista  v  j|  27  spiritu  vivifi- 
cante  A 

sed  corpora  carnis  habitiira  substantiam ,  sed  niiUam  tar- 
ditatem  corriiptionemque  carnalem  spiritu  vivificante  pas- 
sura.  Tunc  iam  non  terrenus,  sed  caelestis  homo  erit; 
non  quia  corpus,  quod  de  terra  factum  est,  non  ipsum 
5  erit;  sed  quia  dono  caelesti  iam  tale  erit,  ut  etiam  caelo 
incolendo  non  amissa  natura,  sed  mutata  qualitate  conve- 
niat.  Primus  autem  homo  de  terra  terrenus  in  animam 
viventem  factus  est,  non  in  spiritum  vivificantem,  quod  ei 
post  oboedientiae   meritum  servabatur.     Ideo  corpus  eius, 

10  quod  cibo  ac  potu  egebat,  ne  fame  adficeretur  ac  siti,  et 
non  inmortalitate  illa  absoluta  atque  indissolubili ,  sed 
ligno  Vitae  a  mortis  necessitate  prohibebatur  atque  in  iu- 
ventutis  flore  tenebatur,  non  spiritale,  sed  animale  fuisso 
non   dubium   est,    nequaquam   tamen   moriturum,   nisi  in 

15  Dei  praedicentis  minantisque  sententiam  delinquendo  con- 
ruissel  et  alimentis  quidem  etiam  extra  paradisum  non 
negatis,  a  hgno  tamen  vitae  prohibitus  traditus  esset  tem- 
pori  vetustatique  fmiendus,  in  ea  dumtaxat  vita,  quam  in 
corpore  licet  animali,    donec  spiritale  oboedientiae  merito 

20  fieret,  posset  in  paradiso  nisi  peccasset  habere  perpetiiam. 
Quapropter  etiamsi  mortem  istam  manifestam,  qua  fit 
animae  a  corpore  separatio,  intellegamus  simul  significa- 
tam  in  eo  quod  Deus  dixerat:  Qua  die  ederiUs  ex  illOy 
morte  moriemini:  non  ideo   debet  absurdum  videri,   quia 

25  non  eo  die  prorsus  a  corpore  sunt  soluti,  quo  cibum  in- 
terdictum  mortiferumque  sumpserunt.  Eo  quippe  die 
mutata  in  deterius  vitiataque  natura  atque  a  hgno  vitae 
separatione  iustissima  mortis  in  eis  etiam  corporalis  ne- 
cessitas    facta   est,    cum   qua   nos  necessitate  nati  sumus. 

30  Propter  quod  apostolus  non  ait:  Corpus  quidem  moritii- 
rum  est  propter  peccatum;  sed  ait:  Corpus  quidem  mor- 
tuum  est  propter  peccatum,  spiritus  autem  vita  est  pro- 
pter  iustitiam.     Deinde  subiunxit:  Si  autem  spiritus  eius, 

7)  1.  Cor.  15,  47.     24)  Gen.  2,  17. 


9  post  VAF;  per  v  |)  33  subiungit  v 

qui  suscitavit  Christum  a  mortuis,  habitat  in  vobis:  qui 
suscitavit  Christum  a  mortuis  vivificabit  et  mortalia  cor- 
pora  vestra  per  inhahitantem  spiritum  eius  in  vobis. 
Tunc  ergo  erit  corpiis  in  spiritum  vivificantem,  quod  nunc 
est  in  animam  viventem;  et  tamen  mortuum  dicit  aposto-  5 
lus,  quia  iam  moriendi  necessitate  constrictum  est.  Tunc 
autem  erat  in  animam  viventem,  quamvis  non  in  spiritum 
vivificantem ,  ut  tamen  mortuum  dici  non  recte  posset, 
quia  nisi  perpetratione  peccati  necessitatem  moriendi 
habere  non  posset.  Cum  vero  Deus  et  dicendo:  Adam,  10 
ubi  es?  mortem  significaverit  animae,  quae  facta  est  illo 
deserente,  et  dicendo:  Terra  es  et  in  terram  ibis  mor- 
tem  significaverit  corporis,  quae  ilii  fit  anima  discedente: 
propterea  de  morte  secimda  nihil  dixisse  credendus  est, 
quia  occultam  esse  voluit  propter  dispensationem  testa-  15 
menti  novi,  ubi  secunda  mors  apertissime  declaratur;  ut 
prius  ista  mors  prima,  quae  communis  est  omnibus,  pro- 
deretur  ex  iilo  venisse  peccato,  quod  in  uno  commune 
factum  est  omnibus;  mors  vero  secunda  non  iitique  com- 
munis  est  omnibus  propter  eos,  qui  secundum  propositum  20 
vocati  suntj  quos  ante  praescivit  et  praedestinavit,  sicut 
ait  aposlolus,  conformes  imaginis  filii  sui,  ut  sit  ipse  primo- 
genitus  in  multis  fratribus,  quos  a  secunda  morte  per 
Mediatorem  Dei  gratia  liberavit. 

In  corpore  ergo  animali  primum  liominem  factum  25 
sic  apostolus  loquitur.  Volens  enim  ab  spiritali,  quod  in 
resurrectione  futurum  est,  hoc  quod  nunc  est  animale 
discernere:  Seminatur,  inquit,  in  corruptione,  surget  in 
incorruptione ;  seminatur  in  contumelia,  surget  in  gloria; 
seminatur  in  infirmitate,  surget  in  virtute;  seminatur  30 
corpus  animale,  surget  corpus  spiritale.  Deinde  ut  hoc 
probaret:  Si  est,  inquit,  corpus  animale,  est  et  spiritale. 

3)  Rom.  8,  11.     12)  Gen.  3,  9;  19.     23)  Rom.  8,  28  sq. 

Et  ut  quid  esset  animale  corpus  ostenderet:  Sic,  inquit^ 
et  scriptum  est:  Factus  est  primus  homo  in  animam  vi- 
ventem.  Isto  igitur  modo  voluit  ostendere  quid  sit  cor- 
pus  animale,  quamvis  scriptura  non  dixerit  de  homine 
5  primo,  qui  est  appellatus  Adam,  quando  illi  anima  flatu 
Dei  creata  est;  Et  factus  est  homo  in  corporc  animaUj 
sed:  Factus  est  homo  in  animam  viventem.  In  eo  ergo 
quod  scriptum  est:  Factus  est  pri?nus  homo  in  animam 
viventem,   voluit  apostokis   intellegi  corpus  hominis    ani- 

10  male.  Spiritale  autem  quem  ad  modum  intellegendum 
esset,  ostendit  addendo:  Novissimus  Adam  in  spiritum  vi- 
vificantem,  procul  dubio  Christum  significans,  qui  iam  ex 
mortuis  ita  resurrexit,  ut  mori  deinceps  omnino  non  pos- 
sit.     Denique  sequitur  et  dicit:    Sed  non  primum  quod 

15  spiritale  est,  sed  quod  animale,  postea  spiritale,  Ubi 
multo  apertius  declaravit  se  animale  corpus  insinuasse  in 
eo  quod  scriptum  est  factum  esse  primum  hominem  in 
animam  viventem,  spiritale  autem  in  eo  quod  ait:  JSovis- 
simus  Adam  in  spiritum  vivificantem.    Prius  est  enim  ani- 

20  male  corpus,  quale  habuit  primus  Adam,  quamvis  non 
moriturum,  nisi  peccasset;  quale  nunc  habemus  et  nos, 
hactenus  eius  mutata  vitiataque  natura,  quatenus  in  illo^ 
postea  quam  peccavit,  elTectum  est,  unde  haberet  iam 
moriendi  necessitatem  (tale  pro  nobis  etiam  Christus  pri- 

25  mitus  habere  dignatus  est,  non  quidem  necessitate,  sed 
potestate);  postea  vero  spiritale,  quale  iam  praecessit  in 
Christo  tamquam  in  capite  nostro,  secuturum  est  autem 
in  membris  eius  ultima  resurrectione  mortuorum. 

Adiungit  deinde  apostolus  duorum  istorum  hominum 

30  evidentissimam  difl^erentiam  dicens:  Primus  homo  de  ter- 
ra  terrenus,  secundus  homo  de  caelo.     Qualis  terrenus, 

3)  1.  Cor.  15,  42  sqq.;  Gen.  2,  7. 

tales  et  terreni;  qualis  caelestis,  tales  et  caelestes.  Et 
quo  modo  induimus  imaginem  terreni,  induamus  et  ima- 
ginem  eius,  qui  de  caelo  est.  Hoc  aposlolus  ita  posiiit, 
ut  nunc  quidem  in  nobis  secundum  sacramentum  rege- 
nerationis  fiat,  sicut  alibi  dicit:  Quotquot  in  Chrisio  bapti-  5 
zati  estis,  Christum  induistis;  re  autem  ipsa  tunc  per- 
ficietur,  cum  et  in  nobis,  quod  est  animale  nascendo, 
spirilale  factum  fuerit  resurgendo.  Ut  enim  eius  itidem 
verbis  utar:  Spe  salvi  facti  sumus.  Induimus  autem  ima- 
ginem  terreni  hominis  propagatione  praevaricationis  et  10 
mortis,  quam  nobis  intulit  generatio;  sed  induemus  ima- 
ginem  caelestis  hominis  gratia  indulgentiae  vitaeque  per- 
petuae,  quod  nobis  praestat  regeneratio,  non  nisi  per 
mediatorem  Dei  et  hominum,  hominem  Christum  lesum; 
quem  caelestem  hominem  vult  intellegi,  quia  de  caelo  15 
venit,  ut  terrenae  mortalitatis  corpore  vestiretur,  quod 
caelesti  inmortalitate  vestiret.  Caelestes  vero  ideo  appel- 
lat  et  alios,  quia  fiunt  per  gratiam  membra  eius,  ut  cum 
illis  sit  unus  Christus,  velut  caput  et  corpus.  Hoc  in 
eadem  epistula  evidentius  ita  ponit:  Per  hominem  mors,  20 
et  per  hominem  resurrectio  mortuorum.  Sicut  enim  in 
Adam  omnes  moriuntur,  sic  et  in  Christo  omnes  vivifi- 
cahuntur;  iam  utique  in  corpore  spiritaU  quod  erit  in 
spiritum  vivificantem;  non  quia  omnes,  qui  in  Adam 
moriuntur,  membra  erunt  Christi  (ex  illis  enim  multo  25 
plures  secunda  in  aeternum  morte  plectentur);  sed  ideo 
dictum  est  omnes  atque  omnes,  quia,  sicut  nemo  corpore 
animali  nisi  in  Adam  moritur,  ita  nemo  corpore  spiritali 
nisi  in  Christo  vivificatur.  Proinde  nequaquam  putandum 
est  nos  in  resurrectione  tale  corpus  habituros,  quale  ha-  30 
buit  homo  primus  ante  peccatum;  nec  illud,  quod  dictum 

3)   1.   Cor.    15,   47   sqq.     6)    Gal.    3,   27.     9)  Rom.   8,  24. 
14)  1.  Tim.  2,  5.     23)  1.  Cor.  15,  21  sq. 

est:  Qualis  terrenus,  tales  et  terreni,  secundum  id  intel- 
legendum,  quod  factum  est  admissione  peccati.  Non  enim 
existimandum  est  eum  prius,  quam  peccasset,  spiritale 
corpus  habuisse  et  peccati  merito  in  animale  mutatum. 
5  Ut  enim  hoc  putetur,  parum  adtenduntur  tanti  verba  docto- 
ris,  qui  ait:  Si  est  corpus  animale,  est  et  spiritale;  sic 
et  scriptum  est:  Factus  est  primus  homo  Adam  in  ani- 
mam  viventem.  Numquid  hoc  post  peccatum  factum  est, 
cum  sit  ista  hominis  prima  conditio,  de  qua  beatissimus 
10  Pauhis  ad  corpus  animale  monstrandum  hoc  testimonium 
legis  adsumpsit? 

Caput  XXIV. 

QuaUter  accipienda  sit  vel  illa  insufflatio  Dei,  qua  p?'i- 

mus  Jiomo  factus  estin  animam  viventem,  vel  illa,  quam 

15  Dominus  fecit  dicens  discipulis  suis:  Accipite  Spiritum 

sanctum. 

Unde  et  illud  parum  considerate  quibusdam  visum 
est,  in  eo  quod  legitur:  Inspiravit  Deus  in  faciem  eius 
spiritum  vitae,   et  factus  est  homo  in  animam  viventem, 

20  non   tunc   animam  primo   homini   datam,    sed  eam,    quae 
iam  inerat^   Spiritu   sancto  vivificatam.     Movet  enim  eos, 
quod   Dominus   lesus,  postea   quam   resurrexit  a  mortuis,j 
insufflavit  dicens   discipuUs  suis:    Accipite  Spiriium,  san- 
ctum.     Unde   tale   aliquid   factum   existimant,    quale   tun< 

25  factum   est,   quasi   et  hic   secutus    evangelista   dixerit:  Et 
facti  sunt   in  animam  viventem.     Quod  quidem  si  dictum^ 
esset,   hoc   intellegeremus,   quod   animarum   quaedam  vita 
sit  Spiritus  Dei,  sine  quo  animae  rationales  mortuae  depu- 
tandae    sunt,    quamvis    earum    praesentia    vivere    corpora 

19)  Gen.  2,  7.     24)  lo.  20,  22. 


1  illud   intell.    est  v    \\    6  sic  et   VAF  (590,  7);  sicut  v 
8  factus  i^  11  10  paulus  VAF;  apostolus  v  ||   l^  ut  editur  V] 
insufflatio,  in  qua  v  |j  15  disc.  suis   V;  om.  v 


DE  CIVITATE  DEI  L.  XIII.  C.  24.  593 

videantiir.  Sed  iion  ita  factum,  quando  est  conditus  liomo, 
satis  ipsa  libri  verba  testantur,  quae  ita  se  habent:  Et 
formavit  Deus  hominem  pulverem  de  terra.  Quod  qui- 
dam  planius  interpretandum  putantes  dixerunt:  Et  finxit 
Deus  hominem  de  limo  terrae,  quoniam  superius  dictum  5 
fuerat:  Fons  autem  ascendehat  de  terra  et  inrigdbat 
omnem  faciem  terrae;  ut  ex  hoc  limus  intellegendus  vi- 
deretur,  umore  scilicet  terraque  concretus.  Ubi  enim  hoc 
dictum  est,  continuo  sequitur:  Et  formavit  Deus  hominem 
pulverem  de  terra,  sicut  Graeci  codices  habent,  unde  in  10 
Latinam  linguam  scriptura  ista  conversa  est.  Sive  autem 
formavit  sive  finxit  quis  dicere  vohierit,  quod  Graece  di- 
citur  enXaaev,  ad  rem  nihil  interest;  magis  tamen  pro- 
prie  dicitur  finxit.  Sed  ambiguitas  visa  est  devitanda  eis, 
qui  formavit  dicere  maluerunt,  eo  quod  in  Latina  Hngua  15 
iilud  magis  obtinuit  consuetudo,  ut  hi  dicantur  fingere, 
qui  aliquid  mendacio  simulante  componunt.  Hunc  igitur 
formatum  hominem  de  terrae  pulvere  sive  limo  (erat  enim 
pulvis  umectus)  —  hunc,  inquam,  ut  expressius  dicam^  sicut 
scriptura  locuta  est,  pulverem  de  terra  animale  corpus  20 
factum  esse  docet  apostolus,  cum  animam  accepit:  „Et 
factus  est  iste  homo  in  animam  viventem" ,  id  est,  for- 
matus  iste  pulvis  factus  est  in  animam  viventem. 

lam,  inquiunt,  habebat  animam,  alioquin  non  appel- 
laretur  homo,  quoniam  homo  non  est  corpus  §oIum  vel  25 
anima  sola,  sed  qui  et  anima  constat  et  corpore.  Hoc 
quidem  verum  est,  quod  non  totus  homo,  sed  pars  melior 
hominis  anima  est;  nec  totus  homo  corpus,  sed  inferior 
hominis  pars  est;  sed  cum  est  utrumque  coniunctum  si- 
mul,  habet  hominis  nomen;  quod  tamen  et  singula  non  30 
amittunt,  etiam  cum  de  singulis  loquimur.  Quis  enim 
dicere  prohibetur  cotidiani  quadam  lege  sermonis:    Homo 

7)  Gen.  2,  7;  6. 

ille  defiinctus  est  et  nuiic  in  requie  est  vel  in  poenis, 
cum  de  anima  soia  possit  hoc  dici,  et:  Illo  aut  illo  loco 
iiomo  ille  sepultus  est,  cum  hoc  nisi  de  solo  corpore  non 
possit  intellegi?  An  dicturi  sunt  sic  loqui  scripturam 
5  non  solere  divinam?  Immo  vero  illa  ita  nobis  in  hoc 
adtestatur^  ut  etiam  cum  duo  ista  coniuncta  sunt  et  vivit 
homo,  tamen  etiam  singula  hominis  vocabulo  appellet,  ani- 
mam  scilicet  interiorem  hominem,  corpus  autem  exterio- 
rem   hominem  vocans,  tamquam   duo   sint  homines,   cuni 

10  simul  utrumque  sit  homo  unus.  Sed  intellegendum  est, 
secun^um  quid  dicatur  homo  ad  imaginem  Dei  et  homo 
terra  atque  iturus  in  terram.  Illud  enim  secundum  ani- 
mam  rationalem  dicitur,  qualem  Deus  insufflando  vel,  si 
commodius  dicitur,  inspirando  indidit  homini,  id  est  homi- 

15  nis  corpori;  hoc  autem  secundum  corpus,  qualem  homi- 
nem  Deus  finxit  ex  pulvere,  cui  data  est  anima,  ut  fieret 
corpus  animale,  id  est  homo  in  animam  viventem. 

Quapropter  in   eo,   quod  Dominus   fecit^   quando  in- 
sufflavit  dicens:  Accipite  Spiritum  saiictum,  nimirum  hoc 

20  intellegi  voluit,  quod  Spiritus  sanctus  non  tantum  sit  Pa- 
tris,  verum   etiam    ipsius  Unigeniti  Spiritus.     Idem  ipse 
quippe  Spiritus    et  Patris   et  Filii,   cum   quo   est  trinita_& 
Pater  et  FiUus  et  Spiritus  sanctus,  non  creatura,  sed  Cr 
tor.     Neque  enim  flatus  ille  corporeus  de  carnis  ore  p 

25  cedens  substantia  erat  Spiritus  sancti  atque  natura,  sed 
potius  significatio,  qua  intellegeremus ,  ut  dixi,  Spiritum 
sanctum  Patri  esse  Filioque  communem,  quia  non  sunt 
eis  singuHs  singuli,  sed  unus  amborum  est.  Semper  autem 
iste  Spiritus  in  scripturis  sanctis  Graeco  vocabulo  Ttviv^a 

30  dicitur,  sicut  eum  et  hoc  loco  lesus  appellavit,  quando 
eum  corporalis  sui  oris  flatu  significans  discipulis  dedit; 
et  locis    omnibus   divinorum  eloquiorum   non   mihi   aUter 

9)  2.  Cor.  4,  16. 

iimqaam  niinciipatus  occiirrit.  Hic  vero,  iibi  legitur: 
Et  finxit  Deus  hommem  pulverem  de  terra  et  insufflavit 
sive  inspiravit  in  faciem  eius  spiritum  vitae,  non  ait 
Graecus  nvev^a^  quod  solet  dici  Spiritus  sanctus,  sed 
nvoriv  j  quod  nomen  in  creatura  quam  in  Creatore  fre-  5 
quentius  legitur;  unde  nonnulli  etiam  Latini  propter  dif- 
ferentiam  hoc  vocabulum  non  spiritum,  sed  flatum  appel- 
lare  maluerunt.  Hoc  enim  est  in  Graeco  etiam  illo  loco 
apud  Esaiam,  ubi  Deus  dicit:  Omnem  flaium  ego  feci, 
omnem  animam  sine  dubitatione  significans.  Quod  itaque  lo 
Graece  tivoyi  dicitur,  nostri  aliquando  flatum,  aliquando 
spiritum,  aliquando  inspirationem  vel  aspirationem,  quando 
etiam  Dei  dicitur,  interpretati  sunt;  'jivsv^a  vero  numquam 
nisi  spiritum,  sive  hominis  (de  quo  ait  apostolus:  Quis 
enim  scit  hominum  quae  sunt  hominis,  nisi  spirilus  homi-  15 
nis  qui  in  ipso  est?)  sive  pecoris  (sicut  in  Salomonis 
libro  scriptum  est:  Quis  scit  si  spi?itus  hominis  ascen- 
dat  sursum  in  caelum  et  spiritus  pecoris  descendat 
deorsum  in  terram?)  sive  istum  corporeum,  qui  etiam 
ventus  dicitur,  (nam  eius  hoc  nomen  est,  ubi  in  psalmo  20 
canitur:  Ignis  grando,  nix  glacies,  spiritus  tempestatis) 
sive  iam  non  creatum,  sed  Creatorem,  sicut  est  de  quo 
dicit  Dominus  in  evangelio:  Accipite  Spiritum  sanctum, 
eum  corporei  sui  oris  flatu  significans,  et  ubi  ait:  Ite, 
baptizate  Kpmnes}  genies  in  nomine  Patris  et  Filii  et  25 
Spiritus  sancti,  ubi  ipsa  trinitas  excellentissime  et  evi- 
dentissime  commendata  est,  et  ubi  legitur:  Deus  spiritus 
est,  et  aliis  plurimis  sacrarum  litterarum  locis.  In  his 
quippe  omnibus  testimoniis  scripturarum ,  quantum  ad 
Graecos    adtinet,    non  Ttvorjv  videmus  scriptum  esse,    sed  30 

9)  Esai.  57,  16.     16)  1.  Cor.  2,  11.     19)  Eccle.  3,  21.     21) 
Ps.  148,  8.     26)  Mt.  28,  19.     28)  lo.  4,  24. 

nvevftcc]  qiiantum  aiitem  ad  Latinos,  noii  flatum,  sed  spi- 
ritum.  Quapropter  in  eo,  quod  scriptum  est:  Inspiravit, 
vel  si  magis  proprie  dicendum  est:  Insvfflavit  in  faciem 
eius  spiritum  vitae,  si  Graecus  non  nvoriVj  sicut  ibl  legi- 
5  tur,  sed  nvev^ia  posuisset,  nec  sic  esset  consequens,  ut 
Creatorem  Spiritum,  qui  proprie  dicitur  in  trinitate  Spirl- 
tus  sanctus',  intellegere  cogeremur;  quando  quidem  nvev- 
fiKj  ut  dictum  est,  non  solum  de  Creatore,  sed  etiam  de 
creatura  dici  solere  manifestum  est. 

10  Sed   cum  dixisset,    inquiunt,  spiritum,  non   adderet 

vitae,  nisi  illum  sanctum  Spiritum  vellet  intellegi;  et  cum 
dixisset:'  Factus  est  homo  in  animam,  non  adderet  viven- 
tem^  nisi  animae  vitam  significaret,  quae  illi  divinitus  in- 
pertitur   dono  Spiritus  Dei.     Cum   enim  vivat  anima,   in- 

15  quiunt,  proprio  suae  vitae  modo,  quid  opus  erat  addere 
viventem,  nisi  ut  ea  vita  intellegeretur,  quae  illi  per  san- 
ctum  Spiritum  datur?  Hoc  quid  est  aliud  nisi  diligenter 
pro  humana  suspicione  contendere  et  scripturas  sanctas 
neglegenter  adtendere?    Quid  enim  magnum  erat  non  ire 

20  longius,  sed  (m}  eodem  ipso  libro  paulo  superius  legere: 
Producat  terra  animam  viventem,  quando  animalia  terre- 
stria  cuncta  creata  sunt?  Deinde  aliquantis  interpositis, 
in  eodem  tamen  ipso  libro  quid  magnum  erat  advertere 
quod  scriptum  est:  Et  omnia,  quae  liahent  spiritum  vitae, 

25  et  omnis,  qui  erat  super  aridam,  mortuus  est,  cum  insi- 
nuaret  omnia  quae  vivebant  in  terra  perisse  diluvio?  Si 
ergo  et  animam  viventem  et  spiritum  vitae  etiam  in  peco- 
ribus  invenimus,  sicut  loqui  divina  scriptura  consuevit,  et 
cum   hoc   quoque   loco,   ubi  legitur:    Omnia  quae  habent 

30  spiritum  vitae,  non  Graecus  nvev^iXy  sed  nvorjv  dixerit: 
cur  non  dicimus:  Quid  opus  erat  ut  adderet  viventem, 
cum  anima  nisi  vivat  esse  non  possit?  aut  quid  opus  erat 

21)  Gen.  \,  24.     25)  Gen.  7,  22. 

iit  adderet  vitaej  cum  dixisset  spiritum?  Sed  intellegiimis 
animam  viventem  et  spiritum  vitae  scripturam  suo  more 
dixisse,  cum  animalia,  id  est  animata  corpora,  vellet  in- 
tellegi,  quibus  inesset  per  animam  perspicuus  iste  etiam 
corporis  sensus.  In  hominis  autem  conditione  oblivisci-  5 
mur,  quem  ad  modum  loqui  scriptura  consueverit,  cum 
suo  prorsus  more  locuta  sit,  quo  insinuaret  hominem 
etiam  rationaU  anima  accepta,  quam  non  sicut  aliarum 
carnium  aquis  et  terra  producentibus,  sed  Deo  flante  crea- 
tam  voluit  intellegi,  sic  tamen  factum,  ut  in  corpore  ani-  lO 
mali,  quod  fit  anima  in  eo  vivente,  sicut  illa  animalia 
viveret,  de  quibus  dixit:  Producat  terra  animam  viven- 
te?n,  et  quae  itidem  dixit  habuisse  in  se  spiritum  vitae; 
ubi  etiam  in  Graeco  non  dixit  Ttvevfiaj  sed  nvoinv'^  non 
utique  Spiritum  sanctum,  sed  eorum  animam  tah  expri-  15 
mens  nomine. 

Sed  enim  Dei  flatus,  inquiunt,  Dei  ore  exisse  intel- 
legitur,  quem  si  animam  crediderimus,  consequens  erit,  ut 
eiusdem  fateamur  esse  substantiae  partemque  illius  sapien- 
tiae,  quae  dicit:  Ego  ex  ore  Altissimi  prodii.  Non  qui-  20 
dem  dixit  sapientia  ore  Dei  efflatam  se  fuisse,  sed  ex 
eius  ore  prodisse.  Sicut  autem  nos  possumus  non  de 
nostra  natura,  qua  homines  sumus,  sed  de  isto  aere  cir- 
cumfuso,  quem  spirando  ac  respirando  ducimus  ac  red- 
dimus,  flatum  facere  cum  sufflamus:  ita  omnipotens  Deus  25 
non  de  sua  natura  neque  subiacenti  creatura,  sed  etiam 
de  nihilo  potuit  facere  flatum,  quem  corpori  hominis  in- 
serendo  inspirasse  vel  insufflasse  convenientissime  dictus 
est,  incorporeus  incorporeum,  sed  inmutabilis  mutabilem, 
quia   non  creatus   creatum.     Verum  tamen  ut  sciant  isti,  30 

20)  Eccli.  24,  3. 


2  spir.  vit.  et  an.  viv.  v  ||  13  dixit  VA;  dicit  v  H  19  par- 
temque  VAabf;  paremque  Fev  \\  20  prodivi  v  |i  24  inspiran- 
do  ac  resp.  V  ||  reddimus  AFa6e  (cf.  Cic.  deor.  nat.  II,  §  136); 
reducimus   Vv  ||  26  neque   VA  (402,  29);  neque  de  v 

qui  de  scriptiiris  loqiii  volunl  et  scripturarum  locutiones 
non  advertunt,  non  hoc  solum  dici  exire  ex  ore  Dei, 
quod  est  aequalis  eiusdemque  naturae,  audiant  vel  le- 
gant  quod  Deo  dicente  scriptum  est:  Quoniam  tepidus 
5  es  et  neque  calidus  neque  frigidus^  incipiam  te  reicere 
ex  ore  meo. 

NuIIa  itaque  causa  est,  cur  apertissime  loquenti  resi- 
stamus  apostolo,  ubi  ab  spiritali  corpore  corpus  animale 
discernens,  id  est  ab  illo  in  quo  futuri  sumus  hoc  in  quo 

10  nunc  sumus,  ait:  Seminatur  corpus  animaley  surget  cor- 
pus  spiritale;  si  est  corpus  animale,  est  et  spiritale;  sic 
et  scriptum  est:  Factus  est  primus  homo  Adam  in  ani- 
mam  viventem,  novissimus  Adam  in  spiritum  viviftcan- 
tem.     Sed  non  primum  quod  spiritale  est^  sed  quod  ani- 

15  malCj  postea  spiritale.  Primus  homo  de  terra  terrenus, 
secundus  homo  de  caelo.  Qualis  terrenus,  tales  et  ter- 
reni,  et  qualis  caelestis,  tales  et  caelestes.  Et  quo  modo 
induimus  imaginem  terreni,  induamus  et  imaginem  eius 
qui  de  caelo   est.     De    quibus  omnibus  apostolicis  verbis 

20  superius  locuti  sumus.  Corpus  igitur  animale,  in  quo 
primum  hominem  Adam  factum  esse  dicit  apostolus,  sic 
erat  factum,  non  ut  mori  omnino  non  posset,  sed  ut  non 
moreretur,  nisi  homo  peccasset.  Nam  illud,  quod  spiritu 
vivificante    spiritale    erit   et  inmortale,   mori   omnino  non 

25  poterit,  sicut  anima  creata  est  inmortalis,  quae  licet  pec- 
cato  mortua  perhibeatur  carens  quadam  vita  sua,  hoc  est 
dei  Spiritu,  quo  etiam  sapienter  et  beate  vivere  poterat^ 
tamen  propria  quadam,  hcet  misera,  vita  sua  non  desinit 
vivere,   quia  inmortalis  est  creata;   sicut  etiam  desertores 

30  angeli,  licet  secundum  quendam  modum  mortui  sint  pec- 

6)  Apoc.  3,  16.     19)  1.  Cor.  15,  44  sqq. 


5  reicere  VF;  eicere  A;  evomere  v  ||  10  surget  VAv  {cf. 
589);  BTirgit  F  ||  11  sic  et  VA;  sic  est  F;  sicut  y  |i  15  postea 
VA  (cf.  590,  15);  postea  quod  v  \\  16  de  caelo  VF  (590,  31; 
lib.  18  c.  11);  d.  c.  caelestis  Av  ||  17  et  qualis  VA  sec.  Graec; 
et  om.  V  II  27  quod  V 

cando,  -quia  fontem  vitae  deseruerunt,  qui  Deus  est,  quem 
potando  sapienter  et  beate  poterant  vivere,  tamen  non  sic 
mori  potuerunt,  ut  omni  modo  desisterent  vivere  atque 
sentire,  quoniam  inmortales  creati  sunt;  atque  ita  in  se- 
cundam  mortem  post  ultimum  praecipitabuntur  iudicium,  5 
ut  nec  illic  vita  careant,  quando  quidem  etiam  sensu^  cum 
in  doloribus  futuri  sunt,  non  carebunt.  Sed  homines  ad 
Dei  gratiam  pertinentes,  cives  sanctorum  angelorum  in 
beata  vita  manentium,  ita  spiritalibus  corporibus  induentur, 
ut  neque  peccent  amplius  neque  moriantur;  ea  tamen  in-  10 
mortalitate  vestiti,  quae,  sicut  angelorum,  nec  peccato  pos- 
sit  auferri;  natura  quidem  manente  carnis,  sed  nulla  om- 
nino  carnali  corruptibilitate  vel  tarditate  remanente. 

Sequitur  autem  quaestio  necessario  pertractanda  et 
Domino  Deo  veritatis  adiuvante  solvenda:  Si  libido  mem-  15 
brorum  inoboedientium  ex  peccato  inoboedientiae  in  illis 
primis  hominibus,  cum  illos  divina  gratia  deseruisset, 
exorta  est;  unde  in  suam  nuditatem  oculos  aperuerunt,  id 
est  eam  curiosius  adverterunt,  et  quia  inpudens  motus 
voluntatis  arbitrio  resistebat,  pudenda  texerunt:  quo  modo  20 
essent  filios  propagaturi,  si,  ut  creati  fuerant,  sine  prae- 
varicatione  mansissent.  Sed  quia  et  liber  iste  claudendiis 
est  nec  tanta  quaestio  in  sermonis  angustias  coartanda^ 
in  eum  qui  sequitur  commodiore  dispositione  differtur. 


2  beateque  t'  ||  3  omni  modo  V;  omnino  Av  \\  18  in  sua 
nuditate  V  \\  23  tanta  ista  AF  \\  24  dispositione  differtur  V^A; 
dispositione  difFeratur  ev ;  disputatione  difFertur  V^F;  disposi- 
tione  differre  noluimus  b  \\  Finem  htiiics  Uhri  a  pertractanda 
(14)  usque  ad  differtur  in  cod.  A  recentior  manus  in  schedula 
interiecta  scripsit.  In  cod.  F  post  differtur  est  suhscriptio : 
emendauit  dominus  vigilius. 

